
u Naš S dE i onako je veliki pravdaš; za 
dva prsta zemlje pustio bi, da mu i zadnja kravica 
dodje na bubanj. S toga se vikalo na sve kraje: Dieli, ter 
dieli! A žene! Malo koja žena ima premalo jezika, pa.im 
reci, da i one imaju njekakvo pravo, na zdravlje! Ta raz- 
niele bi kokoš na perje, vičući: Dieli ter dieli! Dobro je dieliti 
se, kada se ima šta. Svoj si gospodar, slobodniji si. Čovjek 
prianja bolje radu, a kad su svi skupa, ovaj ovako, onaj 
onako lupa, a po sriedi prazno. Nu kad zec sve imanje pre- 
skočiti može, kad na tri sloga sjedi devetero čeljadi, a svaku 
glavu ide dio, onda je težko krojiti, da svakomu ostane hrane 
i obrane: onda je zlo dieliti se. Al šta, kad se kumu zapali 
glava, a strini razveže jezik, ode i pamet, pa neimaju li nego 
kravicu i puricu, viču u sav glas: Dieli ter dieli! 

S toga je u nas bilo mnogo zla. Zakutni pisari i druge 
bezposlice digoše se kao gavrani na naša mirna sela. Šapući 
kumu: Dieli se! huškaj strinu: Dieli se! bockaj brata: Dieli 
se! draži sestru: Dieli se! Brojilo se, krojilo se, dielilo se na 
slamke, na liste, na zrna. Pa budne zlo, vrlo zlo. Po koji 
seljak odnio prosjački štap, a ostavio gladnim kaputašem pune 
žepove. 


6 Barun Ivica, 

U Zagrebu zapalo mene paziti zadruge. U gradskom vla- 
danju ima četiri sela, a u njih nješta malo zadruga, malo 
imućnih. Ali i u gradu je hajke bilo, pa nije ni čudo. Gradski 
seljaci nisu prevrli. Ukorio sam jednom seljaka od 60 godina, 
što nije istine govorio pred sudom i on i njegova svojta. Al 
mi on pod izpriku: »Šta ćete, gospodine, doklegod se čuje 
zvono svetoga Kralja, seljaci nevriede ni lule duhana.« Sale- 
tilo me sve jatomice: Dieli, ter dieli! 

Videći, da tu neima šta dieliti, dozvao sam svoje kume 
i kumice i zlim i dobrim pameti. Ima i gorka i sladka lieka. 
Poslije se ljudi opametili i svi mi rekoše: »Hvala na nauku!« 

Jednu sam jedinu kuću razdielio — kuću Jurinića pod 
svetim Duhom do Zagreba. Zadruga bila imućna, bilo je tu 
pašnjaka, vinograda, voćnjaka, oranice i livade — ali bilo i 
lajavih i jezičavih žena, pa se gospodarilo, da te Bog sačuva. 
K tomu se nije imanje drobilo, išlo samo na tri grane. Dobro, 
rekoh, dielit ću vas: svaka doji svoju kravicu, neće biti uroka. 

Kuća Jurinića stoji u docu podno humka, na kojem se 
uzpinje biela crkvica svetoga Duha sred mirna groblja. Jedno 
popodne u jesen — kad je već groždje dozrievalo — dodjosmo 
mjernik i ja do Jurinićeve kuće, pa da ih odmah razdielimo. 
Ja im dokazah, kako se po zakonu dieliti ima. S prvine išlo 
gladko, ali poslije, a ja. Žene nas zaokupile, pa udari u ciku 
i viku i za onu krušku i za onu šljivu i tko će kositi djete- 
linu, tko li otavu, i radje neka se posieče kruška, no da ju 
ti obereš, i radje ostani djetelina pod sniegom, no da ju tvoja 
»bielka« pojede. Kad mi je bilo dovrh glave, zagrmim ljudski, 
ženskad se skunji, a ja im gromko došapnem: »Žene u kuću, 
mužkarci na dvor!« Dobro je bilo. Sa mužkarci razvedosmo 
pod lipom pred kućom sve na čisto. Mužkarci rekoše: »Pravo 
je, gospodine, dajte lanac, da razmjerimo!« 

Mjernik pošao mjeriti vinograd na obronku brežuljaka, a 
ja se popeh na vrh briega, da se naužijem divote. Sjedoh na 
panj odsječena jablana tik groblja. Bijaše krasno, prekrasno. 

Blizu mene priprosta, biela crkva, oko nje granate stare lipe, 
za drvenom ogradom za grobljem — sve sami brežuljci obra- 
šteni cviećem, a gdjegdje viri iz trave drven križić, a gdjegdje 
o križiću visi uveo vienac. U dćcu i po brežuljcih biele se 
seoske kućarice medju voćnjaci, po zelenoj ravnici vijuga se 
Sava, leti parni voz, a iz dimnjaka se vitla bieli dim; sunce 
ga probija, sunce ga pozlaćuje. Nebo jasno kao staklo, a da- 
leko na kraju vidika iztiče se oštro vrhovlje Kleka, crno o 
rujnom zanebju. A sve je tiho, sve je mirno bilo. Po kadšto 
cvrknuo cvrčak, kadšto zazujio kukac letimice, kadšto se začuo 
iz dola doziv seljaka. Divota, krasota, dvojaka divota za 
jadnika, koji probavlja svoj viek robujući vas dan za pisaćim 
stolom, gledajući kukavnu neliepu stranu čovječjega života. 
Zaronio ja u tu široku, daleku sliku pod mojim nogama, oči 
mi se otimale za mienom i skladom boja i svjetla, a misli letile 
daleko — daleko; njih bar nitko neveže. Iznenada se prenuh. 
Probudi me kašljucanje. Krenem glavom. Za trošnom ogradom 
kopao čovjek grob. Nisam ga u prvi čas niti poglednuo. Na- 
jednoč zataknu čovjek lopatu u zemlju, nasloni se laktom na 
ogradu, i pijuć prostu ilovu lulu stane pozirati niz brdo, gdje 
su seljaci za mjernikom vukli lanac. Svrnuh okom na njega. 
Poznavao sam ga. Zvao se Janko Krušić, sviet mu govorio 
»barun Ivica«. Niesam znao, zašto. »Barun« bijaše jaka, 
plećata ljudina, široka, nabrana ponješto žuta lica, plavetnih 
sumornih očiju, zavinuta, crvenkasta nosa. 

Smedja kosa bila za čudo pomno počešljana, brci uzvi- 
nuti, odielo više na varošku skrojeno, bilo prilično otrcano, 
na nogi imao stare opanke, na glavi staru, modru, vojničku 
kapu, a o vratu maramu od fine crvene svile, vrlo umjetno 
svezanu. Svijet je govorio, da je pijanica, bezposlica. Koliko 
sam znao, bijaše gradski težak, meo je i polievao zagrebačke 
ulice. Motrio sam ga sa strane: »barun« stajaše ko kamen, ni 
za makac da se je maknuo, samo mu se oči vrtile u glavi 
za tragom mjerećih seljaka. Napokon opazi mene. 


8 Barun Ivica. 


»Dobar dan, poglaviti gospodine !« pozdravi me Janko, 
dotaknuv se rukom po vojničku kape; — »Jurinići se diele?« 
doda pokazav lulom seljake. 

»Da Bog da dobar dan, Jankica,« odvratih mu — >a da, 
diele se, da bude svadji kraj !« 

»Kraj! da, da! Petrova je punica huda baba. Posegla 
bi jezikom preko savskoga mosta. Pa lako Jurinićem, imaju 
se i u što dieliti. Bome će svakomu više ostati od brazde.« 
Nastavi »barun« ravnodušno. 

»A šta ti radiš?« 

>Ja? E vidite — dijelim zadnji dio. Tuj je svadji kraj.« 

»Komu ?« 

»Ludjaku, staromu Imbri.« 

»Zar za Imbru? Vidiš! Poznavao sam ga dobro. Do- 
bričina, valjan čovjek.« 

»Poznavali ste ga na jedno oko,« nasmiehnu se porug- 
ljivo Janko. — »Dobričina! A? Lud i prelud, velim Vam. Va- 
roškoj gospodi bila to dobra roba, skupo bi Imbru kupili, 
kako je gladak bio, a ja sam ga dobro poznavao; konci mu bi- 
jahu kidljivi, Bog mu dao duši lako!« zakimnu Janko. 

»A šta ti je skrivio, Janko, te mu u grob zlo govoriš ?« 
| »Meni skrivio? Ništa. Sebi je skrivio. Negovorim mu 

zla, istinu govorim, jer kad se božji čovjek stegne i zvonce 
mu zazvoni, zna se, koliko broji, koliko vriedi,« umovao Janko, 
iztresav si pepeo i napuniv na novo lulu. 

»A_ od kakve je bolesti umro Imbro?« 

»Od kakve bolesti? Od zle žene, gospodine, a za tu bo- 
lest neraste vam trava.« 

»Kako to ?« 

»Tako. Dok mu je živjela prva žena, čast i poštenje; 
ni zrnce da je po zlu pošlo, ni jajeta da si je priuštila. A 
Imbro stiskao groše i lupao dobru ženu, Dočekao se sretno 
sudnjeg dana, al toga — i Janko stavi ruku na srdce — toga nije 

Imbro nikad imao ni na sam božić. Prije bi si bio odsjekao 
tri križna prsta, nego da je siromahu udielio koricu.« 

»E da! Ja tih glasova nisam znao.« 

»Vi neznate, vi gospoda za zelenim stolom, mnogo toga, 
kako se bavi u zelenom lugu. « 

»Kazuj, kazuj!« 

»Šta da kažem? Gospodarstvo i batine ubile Imbrovicu, 
eno leži u kutu. Starac osta sam, al nije dugo. Podje starac 
u Stenjevac na proštenje, namjeri mu se na oči mlada udo- 
vica, plećata, vragoljasta. Zapalio se stari panj, pamet s Bo- 
gom! Šta ćete, takav je sviet! Da ste vidjeli tu paradu, go- 
spodine. Pokojna, rekoh, nije si priuštila ni jajeta, a za mladu 
se, bome, i kokoši klale. Čak od Stupnika došla muzika; pilo 
se na vjedrice, jelo se kao na božić; tu vam je bilo cielo selo 
— ija sam svoje odnio. Ali za malo časa staromu Imbri 
joj! Sad se batina okrenula, pa po njem. Mlada sve sipala na 
šake. Imala je i šta. Došla je na debele kese i pune vreće. 
Od slanine se grede svijale, a vina, da se u njem utopiš. 
Svega do vrha bilo. Po malo došlo, do malo prošlo. Mlada 
hodila u selo, gdje je bilo mladosti, pa skoč, pa pij — po- 
vlaka, gospodine, povlaka; a stari Imbro čuč pa muč za pećju, 
stari Imbro ni kaplja ni voda, ni sluga ni gospodar. Bolilo 
ga, dao se na rakiju. Kako i neće, valjda mu je dugo vrieme 
bilo. Rakija ga ubila. Sad mu kopam grob. Sreća, da neima 
djece; što bi siromašna djeca? Kad se spusti maćuha u kuću, 
dieli pastorkom sa tri prsta, a svojim grabi sa dvie šake. 
Al neće ni udovica dugo grabiti: odprhnut će sve prije, nego 
li poraste trava na Imbrinu grobu, pa onda kuća na bubanj, 
a ženska — no, u sviet. I bolje za starca, da si je našao _ mira 

tu kod sv. Duha. Tri lopate, pa mir i Bog.« 

Janko je sve to govorio mirno, lagano, kadšto i zagriž- 
ljivo, pače i zlorado. 

»Čuj Janko,« prihvatih ja: »ti druge karaš, a za sebe 

neodgovaraš. U tebe, vidim, ima dosta soli, al ti svoju pamet 
drugim poklanjaš. Nebi li dobro bilo, da sebi mrvu pričuvaš ?« 

»Sebi?« nasmija se Janko, izceriv biele široke zube; 
— >»ha, ha! to su drugi računi, dragi gospodine.« 

»Ti piješ ?« 

»Pijem.« 

»Pa kako to?« 

»Kako to?« opetova Janko, zapaliv lulu iz nova gubom. 
»Lako pitat, težko odgovarat.« 

»Govori der !« 

»Šta ću Vam govoriti?« slegnu Janko ramenima, — 
»jesam kadšto pijanac, jesani.« Na to puhnu dva tri puta dim 
iz lule, i progledav me izpod oka, odsieče u kratko: »Šta Vi 
to pitate, koja Vas briga za te budalaštine ?« 

»Baci taj duhan, evo ti cigare! Puši, pripoviedaj!« 

Janko zatvori pomno zaklopac gorućoj luli i stavi ju u 
žep. Napokon stao debelimi prsti čudno motat cigaru, kan da 
je o nječem promišljao. Ponudih mu vatre. Zapaliv cigaru 
sjede i podbočiv glavu desnom rukom stade govoriti: 

»Ža mnogo me pitate, poglaviti gospodine, za mnogo. 
Ciela Vam je to knjiga, i kruto žalostna knjiga. Sto puta sam 
si sve to pripoviedav, ležeć sam u svojoj komorici kod otvo- 
rena prozora, kad je liepa mjesečina bila. Nekazuje se to 
svakomu. Ljudi su zli, lajavi. Čemu svoju sramotu i žalost 
ostavljati na svačiji jezik? Kadkad se svega toga sjetim, pa 
mojoj glavi joj! Napijem se, gospodine, napijem se ko batina. 
Zlo je onda, zlo. Sve mi se magli onda pred očima. Njekoliko 
noći prespao sam radi toga na vašoj varoškoj kući; nisu 
me baš liepo počastili ta vaša gospoda panduri. A kako i bi? 
Odrpan sam. Uh! Ljudi mi prišili kojekakvih krpica. Briga 
mene. Kad si na svietu kao prst, nek si laju. Neće biti nikoga 
za tebe sram. No Vi znate, kakov je sviet, Vi ste varoški go- 
spodin. Al neznate svega. Kad ste me primili na dušu, ka- 
zat ću Vam sve. Kažu mi »barun Ivica«. Vražja barunija, je 





kaco! 

li? Prsti joj vire na opanke, a gola kost joj gospodska ve- 
čera. A znate li, zašto me tako zovu? To Vam je ono. Sad 
sam odrpan, metem i polievam ulice vaše, to mi je kruh. 
Sad me nitko negleda, a pogleda li putem koja božja duša, kako 
travu po ulicah čupam, misli si: » To je prava ništarija!« Da, 
gospodine, ništarija! Tako sad, al njekad — i pri tom mu za- 
sievnu oko čudnim plamom, — ej da ste me onda vidjeli! Mo- 
lim Vas malo vatre! — nastavi tiše, stišćuć zubi cigaru, — Bože 
moj, kakav sam onda bio, sve se je rušilo putem izpred moga 
zelenka, a nije bilo plota, iza koga nije virila djevojačka glava, 
kad bih se na svojih štajerskih kolih provezao. Bilo, prošlo, 
tko za to i pita? Al dioba, prokleta dioba svemu je kriva. 
To Vam je ono.« 
Janko zamuknu časak, spustiv: neveselo glavu, zatim će 
dalje: 
»Gledajte onu liepu kuću na drugom briegu: od čvrste 
je hrastovine. Vele, da ju je gradio moj pradjed. Oko kuće je 
liep trnac, vrt i dalje vinograd. Kraj kuće liepa staja, a dolje | 
u jarku mlin na dva kotača i šume i oranice i šta ja znam. 
To Vam je moja barunija bila. Trideset i više rali liepe zem- 
. lje, gospodine, zemlje crne kao ugljen a fine kao muka; sve 
je to moje bilo, sve! Sad više nije, šta ćemo si? Ondje me 
je majka rodila. Krušići bili od sto i više godina varoški slo- 
bodnjaci. Tako bar govore ljudi pismeni, a i to dobro znam, 
da smo imali u kući kip majke božje bistričke, koji je uviek 
bio u našoj familiji, i govorilo se, da je tomu kipu preko sto 
godina. Krušićeva kuća bila dobra, nikad bez božjega blago- 
slova. Njekako se sreća nije dala od nje. Valjda je njegdje u 
vaših pismih na varošu zapisano, da je moj pokojni otac — 
Bog mu dao duši lako — bio kaprol kod garde, kad su ono 
Francuzi preko Save stajali. Svega, rekoh, bilo puno. Pšenice 
debele, kao da su ju golubovi birali, vina, da nisi nasmagao 
posude, šljiva, da se grane savijale, krave vazda dojne, krmci 
jedva hodali od tušće, a živadi po dvorištu kao mravlja. Moj 

otac, stari Krušić, bio dobar gospodar, no ta znate! Al da! 
Neznate, mladi ste! Težko da je pop, što ga je zakopao, 
doživio Vaše krstitke. Kazat ću Vam ja, što pamtim, i što su 
mi stariji kazali. Ima tomu trideset i dvie godine, da smo ga 
zakopali ondje u kutu. Bio je čovjek po staroj navadi, zdrav, 
jak. Sjećam ga se dobro; ja sam o Miholju bio navršio osam- 
nacst godina, a o Martinju na to smo ga spustili u crnu 
zemlju. Bio starac debeo, trbušast Glava mu biela kao janje, 
lice _ crveno ko jabuka. Al za to čovjek kao dren. Pri smrti 
brojio dobrih sedamdeset godina, a u šestdesetoj njegovoj go- 
dini rodila mu moja majka kćer. To je, mislim, dosta jakosti. 
Al što je bio star, bio vražji gospodar. Nije on nikad u po- 
stelji čekao dana; prvi je on u kući uranio, budio družinu, 
dielio težakom rakiju i pogaču, pustio krave na pašu, pa tako 
dalje. Pun voz siena znao bi potegnuti preko dvorišta, a kad 
bi biesna konja uhvatio za uzdu, konj bi stao i od straha drhtao. 
Drugi gospodari sjede i glede. Al nije moj stari. Kad se ko- 
silo, on zasuči rukave, pa potegni kosom, a pred njim kao 
da si travu oliznuo bio. Kad se mlatilo, moj se stari od- 
paši, pa mlatom maši, da ga je najbolje čuti bilo. Kad se 
bralo, moj bi starac prvu brenticu nabrao. Znao je obilaziti 
po kući, po dvorištu i suši, da vidi, nije li gdjegod kokoš 
ostavila jaje. Za svaku krušku vam je znao, a mi dječaci 
mogli smo samo šljive krasti, jer ih nije lako prebrojiti. 
Jedan put se zavuko torac u naš kokošinjak, pa gospodari, 
da je sve perje frcalo. Bilo pod večer kasno, moj tata skini 
pušku pa će nam: »Mamo i djeco spat! Idem na torca.« I 
podpraši on torcu kožu, da su mu naše kokoši na vieke pre- 
sjele. Po dvorištu pobrao bi svaku pavuljicu od guske i pure 
i dao ju majci, veleć: »Na, majko, mrvice za nove blazine.« 
A zadnji bi lego. Pregledao bi prije staju i sušu, nije li se 
tat uvuko, zabravio bi vrata, pokrio vatru na ognjištu zem- 
ljenim klobukom, prekrstio se tri puta, pa onda na počinak. 
Tvrdo se držao stare navade. Ne jedan put znao je i gospodi 


- .. 


BZ 0 Se EL 2 in eh, 


s 


Barun Ivica. 13 





odrezat: »Šta vi mladići? Šta te vaše novotarije? Staro vino 
je najbolje i drži se, a ja vam velim, ter velim, sve, što je 
staro, dobro je.« Bez njega nije bilo proštenja, a svakog ljeta 
pohodio bi majku božju bistričku. Na postne dane nije se u 
nas nikad _mrsilo, a na badnjak moj starac i kako bajao, i 
kako glasovito: »Narodi se kralj nebeski!« zapjevao. 

Majka ga znala više puta karati: »Molim te,« rekla bi, 
»moj Miško! šta se po kući i po polju prtiš kao težak? Treba 
li to tvojim starim kostim? I! nije li nam ruka božja dala 
naš dielak? Pa čemu dječaci, pa čemu družina, čemu težaci ?« 
A moj bi starac stao, nasmiešio se i majki odgovorio: — 
Ala ti zdrave pameti, mamo! Vidi se, ženska si glava. Svatko 
ima svoju meštriju u svietu, pa se nepita za koledar. Bi- 
skup služi misu, ma kako star bio, sudac kroji pravdu do 
starih dana, krojač krpa, dok mu ruke i oči daju, a seljak 
ide za plugom ili maše kosoni, dok mu mišice imaju jakosti. 
A u mene živci nisu još, hvala Bogu, špaga, nit mi je krv 
voda. Ta amo da stavim svoje dvie ruke, neradeći ništa? 
I što bi dječaci, što bi družina rekla, da gospodar za pećju 
brunde kuje? Mamo, mamo, vidiš, da ti je pamet kratka. — 

Sve selo štovalo moga otca. Ako je dobar gospodar bio, 
nije bio skupac, ako oštar, bio je i dobar — a valja reći, pa- 
metna glava. Umio je pače čitati štampane knjige i za silu 
ime podpisati. Kad je u selu komu što trebalo, pokucnuo bi 
na naša vrata: Kume Miško! — Kada bi se sijalo, kada sieno 
vozilo ; il: kako ovu pravdu s mojim susjedom? il: Bara ro- 
dila sinka, slaba je, dajte kupicu rakije. 

I rekao bi pravo, za što se pitalo, i dao bi, što se je tra- 
žilo. Za to ga je i svaka duša ljubila, za to nam i nije trebalo 
težaka, kad se kuruza ljuštila, groždje bralo: cielo bi se selo 
ponudilo od srdca. Moga starca štovala i varoška gospoda. 
Kad se kod nas bralo, navratio bi se koji senator ili no- 
tariuš k nam, pa se tu pilo sve iz vjedrice. Sjećam se i ja 
tih senatora, koji su si kod nas znali kvasiti grlo. Sve stara, 

trbušasta gospoda, puni prstenja; Vi ste njekako mladi, nje- 
kako mršavi. E! šta ćemo? Vrieme se mienja. Onda je takova 
regula bila. Sad je drugačije. 

I Bog, rekoh, nije na nas nikad zaboravio. Kojekakvo zlo 
snašlo je naš kraj, al nije Krušićeve kuće. Za čudo! Najprije 
Francuz, kako su mi stari pripoviedali. Do Save bilo sve 
francuzko, a ovamo ostala zemlja našemu cesaru. Tu je bilo 
svaki dan vojske, i pucanja i klanja. U siromašnu crkvicu sv. 
Duha stavili puščani prah, o sv. misi ni govora više. Žalostno 
je to bilo. Jednog večera — nebo bilo jasno ko staklo — 
potresla se zemlja do dna. Kao da je puklo sto gromova. 
Reko bi čovjek, sudnji je dan. A znate li, šta je bilo? Vojnici 
pijani pušili, prah se u crkvi zapalio, i crkvica poletila pod 
oblake. Bilo je, kao da si izkopao velik grob, pripoviedaju 
starci, gdje je prije stajala crkva. Kamenje letilo po zraku kao 
perje, sve se kuće naokolo razklimale, prozori popucali, a na 
Jurinićevu kuću pao gvozdeni krst od crkve i bogme probio 
sljeme takovom silom, kao da si ga pilom prepilio. Naša kuća 
ostala, hvala Bogu, ciela. Govorili, da nam je kuću obranila 
stara majka božja bistrička, neg bit će i to, što nam je kuća 
podaleko stajala od crkve. Valjda ste čitali, gospodine, da je 
došla na Francuza popara: bilo mu skupiti put pod noge, pa 
bjegati od Save, i dalje, kako vele, preko mora. Zlo ode, gore 
dodje. Dodje glad. Ljudi pravili kašu od mekinja, pekli kruh 
od hrastove kore. Carska vojska bješe izjela sve hambare kao 
miš, a poslije što popalila suša, što ofurio mraz, ništa i ništa. 
Po putu popadalo ljudstvo od glada. Pripoviedao mi otac, da 
nisi hleb hrženoga kruha dobio izpod dvie stare škude. Jednom 
došao njeki Posavac u naše strane, imao novaca, al nije imao 
kruha za djecu si. Došao i kupio tri hleba za skupe novce. 
Putem ga spopao glad, ljuti glad. I načeo prvi hleb, jeo ga, 
jeo i pojeo. Pojeo i drugi i treći hleb. Drugog dne nadjoše 
ga mrtva kod sv. Klare. Zajeo se, prejeo i umro. Djeca ostala 
bez kruha. Kod nas bilo uviek kruha; moj je starac svoje 

zrnje spravljao, pa je bilo toga kod nas, kad drugdje nisi 
nigdje ni slamke vidio. Rezalo se doduše i kod nas tanje, al 
bilo je čega grizti. Da, i to Vam kažem. Bilo je otcu ostalo 
krumpira i posadi ga. Al jedne noći navali svjetina iz sela 
pod puškom, izkopa posadjeni krumpir i pojede ga. Sad znate, 
kakav je to bio glad. Moj je otac davao ljudem, koliko se 
. dalo odbiti od domaće potrebe. Ljudi ga blagoslivljali, a ljudski 
blagoslov zlato nosi. I mojemu otcu. Kuća se pomagala, sve 
išlo gladko, i lako je bilo otcu skupljati tvrde škude, a mami 
komad po komad platna. Ja dakako nisam svega toga na 
svoje oči vidio, jer gdje su bili već Francuzi, a gdje jošte ja! 
Al mi je otac poslije sve to na tanko pripoviedao, kad je 
družina znala kod ognjišta sjediti i presti. A ja sam sve to 
zapamtio dobro, kao da mi je u srdce urezano bilo. 

Da Vam kažem o svojoj majci. Bila je rodom Zagorka, 
žena radina, jaka, vrlo jaka, mnogo mladja od mojega otca. 
Kao da ju vidim još i sad. Imala je glavu oblu, lice debelo, 
crveno, kosu tamnu; a oči žive i žute. Prsa i pleća bijahu joj 
vrlo jaka. Nosila se na pol na varošku, odievala se zobuncem 
od modra sukna sa srebrnimi puceti, na glavi imala šaren 
svilen rubac, a pregaču od crne svile. Ta Vam je žena radila 
od zore do mraka sve pjevajući svoje pjesme. Kuhala, parila, 
šivala, pekla kruh, prela, tkala, pače kadkad i krave dojila. 
Što ja znam, slagali se otac i majka u svem dobro. Samo 
kadkad bilo pod večer vike. Kazat ćete možebit, da nije liepo, 
što to govorim na sva usta. Ali tomu je davno i davno, od 
moje majke neima ni praška više, ona će mi oprostiti, što 
kazujem, kako je bilo, oprostit će mi, kao što sam ja njoj sve 
oprostio — da ja, gospodine dragi. I negovorim toga od ka- 
kove zle namišli, Bog mi je svjedok! Vam ću pripoviedati 
sve; bit će mi duši lakše, kad me bude mogao suditi takav 
naš gospodin, ko što ste Vi; moći ću mirnije spavati, kad 
“Vam dokažem, da »barun Ivica« nije baš star, iztrošen opanak, 
što ga treba baciti na smetište. Oj imam ja duše, gospodine, i 

koliko je imam! — Pod večer bilo kadkada u nas krike. Moja 
majka imala vruću krv, lako se zapalila. Kad se je onako 
cieli božji dan namučila bila, kad je po dvie tri ure stajala 
kod ognjišta, spopala bi ju kruta žedja. Kako i nebi? Ključe 
je od pivnice nosila pri sebi, vina smo imali dosta, pa srkni 
dva puta, srkni tri puta, vino jako — žena slaba, a glava, 
da oprostite, s Bogom! To je mojega otca peklo. Bio je jak, i 
znao za vinom smotati cieli slavni magistrat, al pri ručku ili 
večeri nije nikad okusio vina. Govorilo se, da je za svoje 
mladosti pijan izprebijao mladjega brata do krvi. I zakleo se, 
da se nikad više opiti neće. Održao je rieč. Ja ga bar ne- 
vidjeh nikad pijana. Za to je mrzio na sve pijanice, i kad je 
vidio, da je moja pokojna mama >gore volje« bila, sve je 
drhtao od ljutosti, pa bi joj mnogu žalnu rieč rekao. A ona 
se što od vina što od krvi zapalila, i otcu na svaku rieč tri 
odvratila. Moj otac nije pod svojim krovom primao ni pri- 
govora ni odgovora, jer »ja sam u kući gospodar« znao bi 
kriknut bez sebe. Po tom vidite i sami, da je krike biti mo- 
ralo, da, jednom bilo i batina -— da batina. Sad su mirni i 
otac i majka — Bog im dao duši lako! Nas djece bilo u 
kući u troje: Prvi ja, drugi moj brat Niko, za četiri godine 
mladji od mene, a najposlije sestra moja Jelica, djevojčica 
crvena, tučna, modrih svietlih očiju i žute, žutkaste kose. O 
Ivanju prije otčeve smrti bila navršila deset godina. I sami 
znate, da su najmladja djeca roditeljem svojim najdraža, a dje- 
čaci majki, djevojke oteu. Kod nas nije tako bilo. Mene su 
gladili i dragali i otac i majka, i brat i sestra. Neznam 
pravo, zašto, al tako je bilo. Ni bratu ni sestri nije za to žao 
bilo. Ne jedan put znala je mala Jelica brbljati: »Oj tato, ti 
najviše imaš Ivicu rad, al znaš, i ja imam najviše Ivicu rad 
— imam, bome imam.« Kad bi joj mama odrezala kus po- 
gače, Jelica skoč preko dvorišta k meni, pa mi nudja ruči- 
com pol svoga obroka vičući: »Na Ivica, jedi! Jedi Ivica!« 


Niko bijaše dječak tih i miran i kao da nije mogao bez mene | 

življeti. Bio je mnogo slabiji za svoje godine. Nu za to je bio 
mladić oštra oka, i gdje me je god zamieniti mogao, zamie- 
nio me; kad sam se htio primiti koga toga posla, već je bio 
Niko taj posao obavio. »Da, da, dobra duša taj moj Niko!« 
progovori barun i prodje rukom preko očiju, kao da je suzu 
pritajiti htio. 

Ja — ja sam Vam bio vražji dječak, zdrav, hvala Bogu, 
i na svetak i na petak. Nikad mi nisu prelievali uroka. 
»Dječko,« reče mi jednom moj kum, stari zvonar, >»ti rasteš 
kao duplir, pjevaš kao zvono, a svuda te je, kao da si vragu 
iz. torbe uskočio. Ti si se bome rodio za husara.« Nu meni 
nije bila husarija u pameti. Bio sam sbilia, kako su svi go- 
vorili, dječak liep i možebit jak i zrio prije vremena. Go- 
vorio sam slobodno kao iz knjige, pjevao sam jasno, kao 
ptica u lugu, a kad mi je petnaest godina bilo, znao sam 
drobno igrati kolo, kao kakva djevojka. Šta je meni bilo za- 
uzdati divljeg konja, preplivati Savu, pohrvati se sa čovjekom, 
ili popeti se _ na vrh hrasta? Šta je meni sve to bilo? Kao 
da. popiješ čašu vode. A da ste vidjeli, kakav sam bio pri 
gospodarstvu! Moje Vam šake nikad nemirovale. Nije mi se 
dalo ljenjariti. Da mi je tko rekao: »Ivica, sjedi, pa jedi, pa 
pij, a neradi ništa,« bio bih mu se nasmijao u brk, bio bih 
mu odgovorio: »Idi s Bogom, liena vjero, neznaš li, za što nas 
je Bog stvorio, nesjećaš li se stare rieči: »Kakvo djelo, takvo 
jelo!« Gdje se drugi znojili pri poslu, ja to samo onako za 
šalu odpuhnuo; a čem se drugi mučili po vas dan, ja to pre- 
skočio u jedan mah. Bio sam za plugom i branom, za kosom 
i srpom, bio za prešom i šljivovicom ; mene najbolje pozna- 
vale krave, poznavali konji. Bez mene nije žito ušlo u mlin, 
bez mene nije muka izašla iz mlina, i ako sam bio mlad, 
bio sam i poslu rad, jer mi je godilo, jer me je veselilo, da 
bude sve redno i čisto. 

Videći moj starac, kako sam mu u gospodarstvu desna 


ruka, kako sam brz i poslen, veselio se veoma. Gledao me, 

i gledao okom zadovoljnim, pa kad je zapazio, da sam ruke 
pri poslu silno razmahnuo bio, gurnuo bi mamu laktom u 
rebra i žmirnuo bi, kan da joj je reći htio: »Gledider mamo, 
nije se naš Ivica rodio, da zijane prodaje.«< Ja.sve to opazio 
i neopazio; godilo mi je, da je starac dobre volje, pa šta je 
njemu i trebalo znati, da ja za tu dobru voljicu znam. Takvi 
već jesu starci. Valja mi reći, da me moj pokojni otac nije 
gledao kao kakova golobrada dječaka — kakav sam sbilja 
bio — već kao čovjeka zrela i pametna. Kad mi je bilo 
šestnaest godina, znao se je moj starac sa mnom razgovarati, 
kao što ljudi medju sobom govore. Jednom — bilo poslije 
žetve — bili smo baš zakopali Gjuru, susjeda našega i Ni- 
kina kuma. Otac i ja bjesmo zaostali za drugimi, vraćajući 
se od sprovoda. Krasan bio dan. Nebo ko staklo. Idući sa 
mnom kući, zaustavi se moj starac tu, na ovom brežuljku. 

»Lagano, Ivica!« reče mi, »lako tebi, mlada krv! I mene 
su noge nosile preko tora i obora, kad sam bio tvojih godina. 
Sad su mi noge njekako traljave. Neide već, sinko, neide. 
Čekaj der! Da malo počinem.« Starac sjede na kamen, a ja 
uz njega u zelenu travu. 

Predomišljao se starac, predomišljao; omjerio okom liepu 
krajinu, pa će mi na to ponješto turobnim glasom: 

»Da, da, moj Ivica! Čovjek ti je što i mlin. Dok si 
mlad, teku kotači kao od sebe, al kad si se navrtio toga 
smrtnog života, izpadaju po malo klinovi, drvo se osuši, pa 
neide dalje i neide. Njekako mi kosti kažu, da je moj ko- 
ledar pri kraju. Nisam istinabog baba, al nije to, kako je 
prije bilo; i oštra kosa otupi. Valjda me razumiješ ? Pametan 
si, neće ti škodit pametna rieč. Nevelim, da ću sutra u 
grob, al tko zna, kad mu je kraj? Bilo o Gjurgjevu, bilo o 
Kraljevu, te ja stisni oči, bit ćeš ti kući gospodar, i tvoja 
mama će gospodarit — al žena je žena. Bog je stvorio ženu 
za preslicu i kuhaču, a mužka glava i svietu je glava. Kazat 
ću ti po duši, kakav da budeš. Neće tvojoj zelenoj glavi 

škoditi ta rana kišica. Gledaj onaj brieg, to je naše. Dobro 
si zapiši za uho našu medju, da ti je susjedov plug nepre- 
ore, da ti drugi na tvojem nevlada. U jarku onaj potočić 
naša je medja k podnevu. Za briegom ima nješto stara gra- 
bovja, to nam je medja na sjever, na zahodu sunca stoji ona 
živica, a na izhodu bukova šuma Celinićeve kuće. To je pri 
kući. Nu naša kuća ima toga i više, to i sam znaš. Pri Savi 
veliku sjenokošu, što sam ju kupio preklani od Mate Vajdića. 

U gori kestenova šuma, tu je prikupio moj pokojni brat. 
U Vrabču vinograd od moje otčevine, a mlin u Črnomercih 
sagradio moj djed. Mlinu dakako treba popravka, al za to se 
ti nećeš znojiti: bit će od čega popraviti stare kotače. A sad 
što ti kažem, pamti dobro. To se nekosi,. to se nežanje, 
već stoji onako na vjeri. Kumu Jagatiću dao sam lani na 
tri kralja dvadeset tvrdih škuda, kad je trebalo kuću poprav- 
'ljati. Varoški kastelan ima od mene dvie sta forinti srebrnih 
cvancika bez kamata — bogac je, a ono malo plaćice ni za 
.sol — al nisu novci izgubljeni, dobit će dosta toga po bra- 
tiću si, kanoniku. Svak Luka ima mi platiti četiri sto škuda, 
al ga nepitaj za to, kad je triezan, jer samo pijan govori 
istinu. Ima kojekuda još drugoga drobiša: gdje dva vedra vina, 
gdje deset težaka, gdje pol svinjčeta — nu sve to imam kod 
kuće zapisano, pa ti znaš i onako čitati. Al da. malo da nisam 
i zaboravio, a to ide samo tebe. Kad ti je prije pol godine 
zvonar kum umro, ostavio je tebi, čuj, samo tebi- sto cekina 
u zlatu. Čuvao sam ih do prije mjesec dana. Tada dodje 
k meni iz varoša fiškal Lupić, nek mu za Boga pozajmim 
novaca, da je gospoštinske novce potrošio, da će doći u gvož- 
dje a da ima petero djece. Šta ćeš, dao sam na poštenu rieč. 
Što bi djeca? Mama za to i nezna. Pazi dobro. Poslije joj 
možeš i kazat. Cekini su tvoji, tvoji.« 

Otac je sve to govorio glasom mirnim i jasnim, nu po- 
nješto mekim. Nikad mi prije nije tako govorio bio. Mene je 

taj govor uhvatio za srdce, jer sam si otca vrlo ljubio. U čudu 
zaletih mu se u rieč. 

»Otče,« rekoh, »šta mi to sve govorite za Vaše imanje? 
Kakav ste sad, pojest ćete još koju funticu soli, a ovamo mi 
govorite, čega Bog nedaj, kao da Vam je duša na jeziku.« 
= >Šuti!« nastavi starac nješto oštrije. »Kad učitelj govori, 
treba djaku stisnuti zube, a otvoriti uho. A ja sam tvoj uči- 
telj, ja te učim, kako živjeti treba. To ti nestoji u knjigah, 
morao si doživjeti mnogo toga, ako hoćeš, da se namjestiš.u 
ovom svietu. Ja sam dosta doživio i dobra i zla. Za to me 
slušaj, sinko! Izbrojio sam ti sve naše imanje na prste, da 
znaš, čim ti gospodariti treba. Al nije to sve. Groš je gladak, 
pa lako izpuze iz ruku, ako nesvežeš čvrsto kese. Dobru 
gospodarstvu hoće se pametne glave i poštena srdca, pa će 
biti i božjega blagoslova. Gdje glave neima, ide sve na ko- 
made; gdje neima srdca ni poštenja, pada svako zrno na 
suh kamen, a božja se ruka stisne. Redi, štedi, radi, gradi, 
sinko dragi, polagano, pametno i uviek će teći u kuću. Gle- 
daj gorski potok. Najednoč udari bujica, potok pun vode, a 
poslije dodje ljeto, bujni se potok presuši do kapljice. Pa šta? 
Vidiš sinko! Ima ljudi, koji gledaju radeći dobro i zlo, da 
im se kesa brzo napuni, a za prvom druga kesa i treća i 
tako dalje. To nevalja, tu neima blagoslova; Bog nas je 
stvorio, da radimo, pošteno radimo. Tko putem jednakim ko- 
rakom ide, doći će za vremena na svoje mjesto. Tko s prvine 
leti, posrnut će, oslabit će, nikad njega u pravo vrieme na 
njegovu mjestu. Molim te, gledaj ti našega rodjaka Špelića, 
slavnoga fiškala. Taj ja slagao račune i biršage, da su čo- 
vjeku rebra pucala. Bože, kakva je to gospodska kuća bila! 
Mi, njegov rod, nismo smjeli ni ući u te fine, gladke sobe. 
Morali smo se stisnuti u kuhinju. Neprodje pet godina, 
Špelić gradio liepu, zidanu kuću i staju. A žena mu! Sama 
svila. Pa gledaj, šta bude od Špelićevih? Stari se objesio u 
varmedji, kuća prodana, gospa pobjegla, a djeca prose kruha. 

Za to, sinko moj, nepenji se na visoko gospodstvo; tko s vi- 
soka padne, skrha si lako vrat. Za plugom išo moj djed, išo 
moj otac, išo sam ja, pa nam je dobro bilo. Tim putem idi 
i ti. Nemogu svi ljudi biti biskupi, generali i notariuši. Tko 
bi im kruha dao, tko bi im vina prešao? Onda, sinko, okani 
se pravdanja. Bolja je dobra rieč, neg mudra pravda. Kad 
se dva popravdaju, ostat će i jedan i drugi bez kape, a treći 
ima od toga šešir. Kani se vina i rakije — molim te kani, 
jer, — jer« — pri tom momu starcu zapinjala rieč — »no 
jer od krštena čovjeka budne niema zvier; ja to znam, do- 
bro znam. Ženskih mi se dobro čuvaj. Mlado se srdce zapali 
kao slama, a žensko je oko vražji vabac. Oženit se moraš, 
bez toga neima gospodarstva. Al se pita, kakva će ti mlada 
biti? Ako je liepa i dobra, izkopao si blago; ako je liepa i 
zla, našao si liep cviet, ali otrovan cviet; ako je dobra i 
neliepa, našao si gorku medicinu, al dobru medicinu. Pa mo- 
lim te, ljepota! To ti je kao liepo ledno cvieće na oknu. 
Hukni, pa sva ljepota s Bogom! Dobra je žena angjeo čuvar, 
zla žena je crni vrag. Gledaj evo našeg susjeda, gledaj mu 
kuću: kao poderana čižma; gledaj mu trnac: sve su ga gu- 
sjenice izjele; gledaj mu u krušnu peć — od božića nije og-- 
nja vidjela, mačke u njoj spavaju, a kruh se kupuje na kraj- 
care. Gledaj u kuću — na slami se spava ; gledaj družinu — 
odrpana, da te je za nju sram. A tko je tomu kriv? Žena, 
sinko, žena. Kad se koji snop žita, ili koji polić mlieka pro- 
dade, gosti se, časti se. Jedi fine žemlje, jedi purana, a obično 
neima ni kore crna kruha, ni oglodane koštice pri kući. 
Tu se kupuje masla i masti, jaja i muke, sve na malo, sve 
na vjeru. Žena ide u grad sa jednim malim sirom ili kuzoli- 
ćem jagoda: ostaje u gradu čitav dan, pa izpije pri tom tri 
polića vina. Djeca psuju, da ti se koža ježi, a neznaju se 
ni prekrstiti. Družina krade, djeca kradu, kradu dobri njeki 
susjedi, torac i lisica jedu kokoši, sieno stoji na kiši, muž 

pije, žena pije i spavaju po vas dan — i sve ide na zlo. 
Svemu je tomu žena kriva — zla žena. To si, moj sinko, za- 
piši za uho i vjeruj, neće ti žao biti. Vidiš, Ivica, onu liepu 
kuću na briegu, kako je čista i biela, kako sunce igra oko 
nje, kako je sve gusto i zeleno pri kući! Naša je, stara je, 
poštena je. Naši otci, naše majke rodiše se u njoj, umrieše 
u njoj. Tu sam ti ja preživio svoje smrtne dane, tu ti je i 
tvoja majka, od koje si sisao mlieko, tu ti je bratac i se- 
strica! Ivica moj, dragi sinko moj, čuvaj mi tu kuću, da 
ostane, kakva je i dosad bila, da nebude na njoj pogrješke ; 
budi svojoj majci desna ruka, ko što si meni; a ono dvoje 
dječice čuvaj mi za Boga, da im nebude zlo na ovom svietu. 
Gledaj sinko, da će morati svatko kapu skinut, kad se spo- 
mene ime Krušićevo. Za ime božje molim te.« — — — 

Momu starcu stao glas drhtati, stara sieda glava sagnula 
se na moje rame. Meni — meni, gospodine, bilo pri duši, da 
poludim, glava mi gorila, pod grlom me stezalo, a da me 
pitate, šta mi je bilo, nebih Vam znao kazat ni biele ni crne. 

Nu toliko je u mene pameti bilo, da sam starca si 
obima rukama uhvatio za glavu, pa mu rekoh: 

»Žapisat ću si sve u srdce, otče moj, što ste mi rekli, 
jer je dobro i pošteno. I velim Vam, ako mi Bog da sreće 
i zdravlja, i ako budu moje ruke ciele, kunem Vam se, da 
Krušićeva kuća neće od mene sramote doži“vljet.« 

Otac mi stavi ruku na glavu, i rekav: »Bog te blago- 
slovio !« dignu se i oba podjosmo svojoj kući. 

Od onoga dana bio mi je otac još bolji, bio mi, kan 
da sam mu brat. Kupio mi štajerska kolica i liepa ze- 
lenka, da idem po sajmovih u Goricu, u Stupnik i Sesvete. 
Kupio mi fin kožuh od plavetna sukna, srebrnu uru i crven, 
svilen rubac. Veselio sam se tomu. Radiv sam tri puta više 
no prije, al kad je bila nedjelja ili proštenje, ja se nacifrao 
kao na božić, pa puc bičem po mojem zelenku, da se je sve 
rušilo, kako rekoh. Rado me gledale ženske glave, da, njeka 

kolarska udovica iz varoša dala mi zakazat po našem mlje- 
karu, da se nebi branila, kad bih joj htio donieti jabuku. A ja! 
mislio ja, pravo je otac rekao: »Žena je angjeo čuvar, al 
može biti i crni vrag.« Badava čekala kolarica, badava i 
druge djevojke po selu, ja stiskao oba oka, pa bjež. Ženskim 
glavam nije to drago bilo, osobito onim, koje se nisu mogle 
dočekat ružmarina, pa udri po meni, da sam ohol, da sam 
kicoš i šta već onako ženski jezik sbrbljati može. Napokon 
mi prišili ime: »barun Ivica.« Sad znate, zašto se tako zo- 
vem. I to mi je ime ostalo. Nu ja sam im se ljudski odužio, 
i djevojke me se klonile, kao mačka žeravice. Nu napokon 
se opekoh i ja. 

»Da, da,« nastavi Ivica i glava mu pri tom klonula. 
Njeka se mila uspomena budila u njegovoj duši, njeka sveta 
uspomena, i kan da je oklievao odkriti ju meni, osovi glavu, 
pa će dalje ko i prije: 

»Da Vam kažem, kako me snašlo. Već sam Vam rekao, 
da je moj otac svake godine pohodio svetu majku božju bi- 
stričku i to svaki put, kad je zagrebačka procesija išla u Bi- 
stricu po starom zavjetu, t. j. njegdje oko sredine mjeseca 
srpnja. Godinu dana iza onog razgovora na brežuljku reći 
će mi jednog dana moj otac: — >Ivica! pripravi se na put. 
Buduće sriede povest će senator zagrebačku procesiju u Bi- 
stricu, i mi ćemo u sriedu zorom. Ali na kolih. Oprosti mi 
Bog moje griehe, rado bih pješice, kako sam to činio kroz 
četrdeset godina, ali neide, pa neide, noge mi nisu za 
ništa; nu ufam se u Boga i u svetu majku božju, da će mi 
i taj pohod upisat u dobro. U sriedu dakle, kad zora zabieli, 
ti prezi zelenka, pa u ime božje! Ti ćeš me voziti: i onako 
Je valjda zadnji put, da vidim svetu gospu bistričku. Bolje 
je, da si ti, moj prvienac, uz mene starca.« 

Tako je i bilo. U sriedu zapregoh zelenka, majka spe- 
kla njekoliko kolača, skuhala šunku, i stavila na moja kolica 
pet polića staroga vina i bočicu rakije, pa kad je kod sve- 

toga Marka zvonilo na ranu misu, ja pucni bičem i tjeraj 
prema Stubici. Tu si moj starac po staroj navadi dao staviti 
četiri roga, i kad se okriepismo dobro kapljicom, išlo se da- 
lje u Bistricu. Valjda znate, kako je ondje — ta varoški ste 
gospodin. I prije je tako bilo, samo što se je znalo sgrnuti 
više ljudi. Sviet je onda pazio više zavjete, nego li danas, a 
bome i ta vaša velika gospoda iz Zagreba. Moj se otac izpo- 
vjedio kod fratra, pričestio se, poklonio majci božjoj du- 
plir od dvie funte i voštanu nogu, pa poslije s gospodinom 
senatorom izpio bocu, dvie li vina. Drugog dne vratila se 
naša procesija kući. Sunce bome peklo, kao da ga je tko 
podkurio. Ostavismo kolica u krčmi, pa podjosmo za zagre- 
bačkom procesijom do kapelice svetoga Lacka. Baš liepo stoji 
crkvica na brežuljku pokraj ceste medju gustim visokim dr- 
većem, stoji vam kao kakova ružica, posadjena od bogoro- 
dičine ruke. Ondje, jedno četvrt ure od injesta, stanu Zagreb- 
čani prvi put. Naš provod bijaše upravo gospodski. Nebo 
jasno, mužari grmili s briega, sva zvona zvonila, pred nami 
se vijale zastave od crvene svile, naša purgarska banda svi- 
rala veselu notu, za bandom šest pari bielih djevojčica pod 
viencem, naš opat u zlatnoj kabanici, a za njim debeli sena- 
tor pod kalpakom, pa k tomu sila gospode, gradjana i se- 
ljaka; sve se to miešalo, sve to sviralo, zvonilo, grmilo, da 
mi je baš milo pri duši bilo. Kod svetoga Lacka stadosmo. 
Svećenici podjoše u crkvicu, a narod se pusti pod starim, 
granatim drvećem u zelenu travu. Dječaci skakali sa svojimi 
husari od licitara okolo, djevojčice si otimale svoje svete 
sličice, 1 bilo vike i krike, kako to obično pri proštenju biva. 
Moj otac sjede na kamen pod visoko drvo, bio se siromah 
od tolike žege vrlo utrudio. »Oj sinko,« reče mi, »da mi je 
kapljica vode ili vina; sunce peče vražki, prah se diže na 
oblake, a grlo mi je baš kao piesak!« Ja luda ostavio ču- 
turu na kolih, pa mi se na žao dalo, da moj siromah otac 
žedjati mora. Gledao sam simo, gledao tamo — nebi li se 

kod koje krštene duše kapljica našla — al ništa. Kad se na 
jedan put izpuče iz tiske djevojka, pa stade upravo pred 
moga starca. 

»Čekajte, kume,« reče otcu, »imam Vaš piesak čime za- 
lievati,« i drobnim rukama ponudi starcu tikvicu. Dok si je 
moj otac željno dušu hladio, krenu djevojka glavom, pa će, 
izbieliv svoje drobne zubiće, kroz vragoljasti posinjeh svojoj 
drugarici: | | 

»Vidiš, Baro, dobro sam se smislila, napunivši svoju 
tikvicu, bar se neće kum Krušić potužiti, da je žedan otišo 
iz Bistrice. « 

»Hvala, Jagice!« zahvali se moj otac, povrativ djevojci 
tikvicu. | 

»A kako tvoj otac, Jagice?« pitat će starac dalje, »ima 
li u vas, u Črnomercih, štogodj kuruze ?« 

»Ima je, hvala Bogu, kume, i sveti Krištof na bistričkoj 
crkvi mogao bi se sakrit u našoj kuruzi. A moj tata, hvala 
na pitanju, zdrav, odkad ga je groznica ostavila.« 

>A za kakvim zagovorom si ti došla u Bistricu?« na- 
smija se moj starac, — >jesu li kakvi uroci? Ili si došla 
majci božjoj pokloniti svoju partu, da ti da poslije tri kralja 
peču ?« 

Djevojka pljesnu, zažariv se, rukama u krilo, te se sve 
sagibala od vesela smieha, da su joj plete po plećih letile, a 
tikvica po boku skakala. 

»Jeste Vi, jeste pravi, kume Krušiću. Bog me občuvaj 
takve griešne misli. Nije to moj zagovor, ta nisam na Andra- 
ševo postila, da si vidim budućega muža. Nek stoji moja parta, 
gdje stoji, dobro joj je mjesto. A niste li Vi, kume Krušiću, 
da mi dopustite, doveli toga svoga »baruna Ivicu« k majci 
božjoj, da mu se malo srdce omekša, jer se Vaše Duhovljanke 
tuže, da mu se srdce zaraslo, pa ga nemože nikomu dati.« 

»Pusti ti moga Ivicu na miru! Došao je za mene, nije 
za sebe, a ovaj dielak proštenjića, što si ga je pri tom odnio, 

bit će duši dobar. Već znaš ti šta, Jagice, sjedni ti na moja 
kolica, pa ću te povesti k tati. Proštenje si pješice obavila, 
pa si možeš blagoslov i na kolicih odnieti.« 

»E« nasmija se Jaga, »kad je baš tako liepa prilika i kad 
sam si hodajući nogu ožuljila, baš Vam hvala za Vašu do- 
brotu; čuješ Baro,« reče drugarici, »idi ti sa strinom, a ja ću 
s kumom Krušićem. Mislim da će za me, marijansku putnicu, 
dosta mjesta na Vaših kolicih biti: nenosim bremena neg 
svoju kožu punu mesa i ovu tikvicu vode, koju ste mi i 
onako na pol izpili.« 

U to krenu provod napried u goru, a mi i Jagica po- 
vratismo se u Bistricu, sjedosmo na kola, pa hajde natrag 
preko Stubice. Neznam pravo, kako mi je bilo, jezik mi se 
njekako liepio uz nebo, oči mi se nisu dale od Jage, a po 
glavi šumile mi otčeve rieči: »Žena je angjeo čuvar s neba, 
žena je crni vrag.« Čudno Vam je to: kadkad je čovjek sliep 
na zdrave oči. Vidjao sam Jagicu više puta, vozeći se kroz 
Črnomerce, pa kao da i ništa bilo nije. Djevojka, djevojka, 
parta, parta. Više puta prodje čovjek kraj rumene ružice, vidi 
ju i nevidi, al na jedan put mu se otvori pravi vid i ugleda 
opet ružicu i djene si ju za šešir. A meni se otvori vid, kad 
je Jaga kod sv. Lacka momu otcu tikvicu davala. Bože moj, 
Bože moj, da ste ju vidjeli pod zelenim drvetom, kroz koje 
je sunce sievalo. Lice joj bilo ko ružica na sniegu, lice fino, 
puno, trepavice duge, oči crne, ko živ ugljen, zubi drobni — 
pa šta to i govorim — to je bilo; — kad je to bilo — 
kad? — — — 

Ivica se predomišljao časak poniknute glave, sve na silu 
vukuć dim iz smotke. Za tim odreza: 

»No tako sam se opekao, da znate, ja gizdavi »barun 
Ivica«. Tjerao sam zelenka, da je pjena s njega curila, u 
glavi mi se miešalo, pa nisam putem vidio ni crkve, ni kuće, 
ni križa, ni plasta, ni živice. Ja sjedio sprieda, otac i Jagica 
straga na kolih. Sjedio sam prikovan kao stup kraj vrata 

Srdio sam se sto puta, što su momu otcu noge slabe, a mi 
da nemožemo ići s Jagicom pješice. Da mi je otac rekao: 
»Idimo pješice!« bio bih ostavio kola i zelenka nasred puta, 
nek si ga vode cigani. U Stubici smo hranili. Sjedjasmo nas 
troje za jednim stolom pod grabovjem kraj gospodskog dvora. 
Moj otac govorio o ovom i onom, Jagica hahakala, a ja 
šutio, ma šutio kao kamen i da je kovač po meni kladivom 
lupao kao po nakovalu, opet bih šutio kao kamen. Samo dva 
puta sam progovorio. Natočiv čašu vina, posrknuh, pritočih, 
pa stavih punu čašu pred djevojku veleć: 

»Jago, jesi li žedna, pij!« I djevojka posrknula. 

Za tim izvadih pogaču prosenicu iz torbe, prelomih ju 
i stavih polovicu pred Jagicu, veleć: 

»Jago, jesi li gladna? jedi!« i ona sbilja drobnimi zu- 
bići ogriznula prosenicu, a ja gutao drugu polovicu, i mal 
se nezadavio, jer mi se grlo neobično stezalo. Nije li to 
ludo? — — — Al šta ćete, rosa padne na cvijet i cviet se 
otvori, drvo se zeleni i drvo cvate, a to naše srdce kuca, 
kuca, a kad mu dodje vrieme, lupa, lupa, lupa — i po glavi 
ti lupaju moždjani — a pri duši ti je, kao da te smrt pre- 
skočila — s Bogom pamet, s Bogom! Pa čovjek nemisli više 
na crnog vraga, već samo na angjela čuvara s neba, i da 
mu krov nad: glavom gori, sjedio bi, pa gledao. Gluh si, sliep | 
si. E!« — otresnu se Ivica i prodje rukavom preko očiju: — 
»Šta ćete? Takvi smo.« 

Dopratismo Jagu sretno do Črnomeraca. Otac, stari Vu- 
ković, primi nas kao susjede liepo. Sjedeć na kolih morao 
svaki od nas jedno pet čaša izpiti za sretan put. Jagica stojeći 
pred kućom do kola sve nam je točila, sve se muče s nami 
kucala. Meni je to drago bilo, al mi je i težko bilo. 

Napokon pucnuh bičem. Bilo već tamno. Laku noć! poprati 
nas Jagica jasnim grlom. Kola poletiše, ja sam tukao zelenka 
nemilice. Jednom krenuh glavom. Pred kućom stajaše Jagica 
držeći u vis staklenu svjetiljku. Vidio sam joj u mraku lice, 

glavu, plete, bielu haljinu, sve to ožareno drhćućim svjetlom 
i meni je srdce drhtalo. Lupao sam konja kao biesan, da mi 
je otac govorio: »No, no, Ivica! ti si njekako dobre volje! 
Slab si na vinu. Čuvaj ga se, znam ja to! Nemoj, ubit ćeš 
konja. « 

Došav kući, nisam znao što da govorim majci, sve sam 
izvrtao rieči, da se je krstila: kad bi me pitala za bielo, a ja 
joj odgovorio crno. Bio sam umoran, noge mi klecale, ruke 
padale, glava klonula na prsa. 

»Pusti ga, mamo!« reče otac materi, »ta vidiš, slab je. 
Legni sinko, legni!« Nu ja nelegoh u svoju postelju, ja se 
popeh na sjenik. Tu se dovukoh do škuljice i gledah — 
gledah — gledah, prema Črnomercem, upiruć se o ruke. Al 
padoše ruke, pade glava na ruke i zadriemah. U snu gledah 
svjetiljku, djevojku, angjela čuvara i izvadih iz grudi svoje 
srdce, prepolovih ga i dadoh polovicu angjelu čuvaru, veleć: 
»Na! Djeni ga za svoja njedra!« 

Pošten dielak proštenja bio sam si odnio iz Bistrice, a 
srdce mi se bilo omekšalo kao na umak skuhano jaje. Ne- 
znam, kako je pri tom vam gospodi — meni je čudno bilo 
i prečudno; bilo mi je i dobro i zlo; izgubio sam očinji vid, 
izgubio sam sluh, nisam već imao svoje volje, noge mi išle 
sve od sebe, sve u Črnomerce. Radio sam doduše ko i prije, 
al nisam pri tom pjevao, umorio sam se doduše i sad, al 
nisam jeo, nisam stisnuo oka. Sve mi zrak igrao pred očima, 
a glava mi bijaše težka. 

Jednog dana sjedjah u jarku kraj mlina. Kolo se bilo 
pokvarilo, a ja ga popravljao. Bilo liepo popodne. Šuma 
naokolo zelena i crvena, klopotci po vinogradih klopotali, ku- 
kavica kukala, u kraj mene u potoku voda igrala preko maha 
i kamena. Sjedio sam tuj dugo, čas gledajuć bezposlice, ne- 
znam kamo, čas “tešuć NE Najedanput čujem za mo- 
jimi ledji potiho: 

»Ivica! Ivica!« ' 

Krenem glavom, pa koga to vidim? moga Niku. Stajao 
za mnom bos u gaćah i košulji, samo oko pasa imao širok 
remen. Šešir na glavi bio natrag potisnuo, a ruke skrstio na 
ledjih. Tako je stajao i gledao me. 

>A šta ti tu, Niko? Šta te je donielo k mlinu? Je su 1 
po me poručili ?« 
»Nisu, brate. Nisam ni došao k mlinu, već upravo k tebi, 
da vidim, što radiš.« 

»Vidiš, da tešem; popravljam kotač. « 

»Kotače popravljaš, Ivica, zar nisu kotači u redu ?« 

Skočim na noge. 

»Dječko, kako to govoriš?« planem na jadnog Nikicu. 

»Vidiš,« nastavi Niko skrštenih ruku, »htio sam već 
odavna da te za nješto onako od srdca pitam. Nije bilo pri- 
like. Sve mi je ovaj ili onaj bio na putu. Za to dodjoh 
k mlinu, znajući, da si sam.« 

»Kakva je to opet budalaština? — Pitat — pitat — pa 
pitaj, koliko te volja.« | 

»No, no! Šta si mi prekipio kao lončić,« stade me Niko 
miriti, staviv ruku na moje rame, »nisam li ti rodjeni brat, 
koji ti uviek dobro hoće, koji te poštuje, i sve po tvojoj volji 
radi? pa je 1 to takav grieh, kad te ja za pravo pitam ?« 

»Govori, Niko, govori,« odvratih ponješto mirnije, sjed- 
nuv opet na kamen kraj potoka. I Niko sjede, naturi šešir na 
lice, sagnu glavu i upiruć se laktima o koljeno, poče govoriti: | 

»Ti si se od proštenja njekako prevrnuo. Vidim ja to 
dobro. Nit gledaš mene ni Jelicu, nego sve u zemlju. Nit 
nam daješ dobru rieč. — Prije si jeo za dva, a sada nećeš 
ni da sirutku piješ. Prije nije bilo kola bez tebe, sada svi 
kolaši pitaju: »A gdje nam je Ivica?« 1 tvoj zelenko stoji u 
staji, čini mi se, da se je prejeo, jer nikamo neideš. Sve 
sam ja to dobro vidio, i sve mi je to čudno. Vidjela to i 
družina. Kažu, da te je njetko urekao. Ja toga nevjerujem, 
jer si dobar kao kruh, jer nikomu zla neželiš, ni nečiniš, 

pa zašto bi tebi tko nazloban bio. Dosta sam si razbijao 
glavu, al to znam, da te nješto peče. Mislio sam i to, da 
smo te mi čim uvriedili, al nemogoh se domisliti, čim. Velika 
je to meni muka bila. — Sinoć ležah na postelji sve razmi- 
šljavajuć, što je momu Ivici ušlo u glavu. Ti si već bio u 
komori, a za stolom u sobi samo otac i majka. Misleći, da 
spavam, govorahu do kasne noći o ovom o onom, i o tebi, 
Ivica!« 

>O meni?« 

»Da, baš o tebi.« 

»Kazat ću ti, kako je bilo. »Mamo,« reče otac, »naš Ivica 
nije, kakav je bio.« — >»Inije,« reče mama. — >»Naš Ivica,« 
nastavi otac, »objesio glavu; nejede, nepije, je li tako?« — 
» Tako je,« odvrati majka, »neznam, šta je dječaku, al odkad 
si ga ono doveo od proštenja, posve je drugi.« — »Pravo 
veliš, mamo, u Bistrici je ostavio glavu svoju, il ju putem iz- - 
gubio. Šta je to? — Da nisu uroci. Nješta ga peče. Čuješ li, 
mamo, nebi 1 mi Ivicu oženili; te bi trebalo pomoći ?« — 
»Ženimo ga, ako je božja volja. A gdje ti je djevojka? Valjda 
znaš, da Ivica nemari za ženske glave?« — >»Pusti, pusti, 
mamo. Dugo se oblak skuplja, al se najedanput kiša iztrese. 
Govorit ću mu, ima dosta djevojaka u selu, nek si bira. Vidiš 
na primjer Mlinarićevu Maru. « 

»Maru?« skočih na noge, »nikad, nikad — čuješ li Niko, 
nikad Mara od mene jabuku dobiti neće.« 

»Neljuti se, brate,« odgovori mi Niko, »nek si je Mara, 
gdje si je, nesnubim te ja, već ti samo kazujem, što su otac 
i majka o tebi govorili, i dugo govorili. Pa nije to samo . 
Mara bila, već su oni čitavu litaniju izrešetali, koja 1.bi za 
tebe bolja bila. Napokon reče otac: — »Već je kasno, ajdemo 
spat, ja ću si sve premisliti, i dobro udesiti. Laku noć!« — 
To sam ti htio kazat, brate moj, pa te upitat, što te peče, 
i kako bi se to popravilo, jer _ me srdce boli, kad te takova 
vidim. « ZZ 

Pogladih Niku rukom. >»Cielu litaniju?« upitah ga, »kakve 
su to svetice bile?« 

»Ta cielo naše selo.« 

»A, šta naše selo!« 

»Dakle je ipak to, pa dalje od našega sela,« upita me 
Niko ponješto turobno. | | 

»Vidiš ti njega! Jesi li ti pop, a da ti se izpovjedimn ? 
Dječko, gdje ti je brada ?« 

»To mi je tvoja hvala,« uvriedjen će Niko, »s Bogom! 
Bena sam, da se češem, gdje me nesvrbi. Došao sam k tebi 
dobrim, da ti govorim bratski, a ti si me za to bičem ošinuo. 
To mi je hvala.« Niko htjede da ode, al ga uhvatih za oba 
ramena, poljubih ga u čelo, pa ću mu: 

»Jesi li se najeo ludih gljiva, Niko? Na, gledaj mene. 
Pošten si dječko, dobar si brat, Bog mi je svjedok! E pa da, 
nek se zna; ako u tebe i neima brade, ima soli, tu, tu! Da, 
Niko moj, rad sam se oženiti.« 

Niko me njekako čudno, reć bi, ludo gledao, zatim 
zapenta: 

>»Ali — ali — kad bi — je 1 — ti nećeš napustiti Niku 
i Jelicu, i bacit ih, kao drač, kao da nisu u tvom vrtu rasli?«< 

»Jesi li poludio? — Pa neznaš ti, što je krv?« 

»Krv, da? Al gledaj u selu kolara, i njemu je brat krv, 
a siromahu sve teče krv, kako ga kolarica lupa.« 

»Neboj se ti, Niko moj! Nedao Bog ni meni ni mojoj 
ženi sreće, ako te se iko pred mojim očima ili za mojim 
ledjima zlim prstom dotakne.« 

»Pa dobro je,« nasmija se Niko kroz suze; >a šta se 
trapiš kao nevoljna duša? Samo ako ti je mlada dobra i. 
poslušna; bogme snaštvo je lako biti, jer na, gledaj moje 
dvie ruke, ako je samo dobra.« | 

»I dobra je i vesela, Niko!« 

»Hvala Bogu! Pa kako se zove, i od soje je kuće?« 

>E vidiš ga? Pa da ti kažem?«< | 

>»Kad si zarezo, a ti i odreži.« 

»Jagica Vukovićeva iz Črnomeraca.« 

»A!« nasmija se Niko, izvinu se mojim rukama, pa udari 
skokom uzbrdice kao srna, doviknuv iz šume >»s Bogom!« 
Stajao sam u čudu, šta to dječko radi, čudio sam se i sebi, 
kako sam mu sve po duši kazao, jer je ipak mladji bio od 
mene, a dječakom se takova šta nekazuje. Nu lakše mi je 
bilo, pa sam kotač do kraja popravio. 

Došav kući vidjeh mamu veselu. Niko se verao oko ži- 
vice, i kao da mi nije smio pred oči. Za otca rekoše, da je 
pošao za njekakvim poslom, al da neznadu kamo. Bilo je 
kasno, a otca još neima. Htjedoh pred njega; rekoše mi, 
neka se nebojim, jer da je sluga pošao s njime. Rekoh 
mami »laku noć!« pa podjoh u svoju komoricu. 

Drugoga dana uranih za poslom. Bila je subota. Zapit- 
kivao sam otca, gdje li je bio, a on mi sve onako odgo- 
varao, da je u Zagrebu bio, i da je dobro bilo. Nisam po- 
slije dalje ni pitao. Za večerom će mi starac: 

»Ivica! Sutra idi u Vrabče. I reci kumu Lepušiću, neka 
se malo k meni navrne, kad mu bude prilika: ići u Zagreb. 
Možeš ondje i na misi ostati.« 

Zaputih se u nedjelju zorom u Vrabče i rekoh Lepušiću, 
kako mi je otac rekao. 

Pred crkvom gledale me djevojke njekako čudno. Sve se 
kradomice gurkale, gledale me izpod oka i huškale i šuškale, 
da sam se čitavo razsrdio bio. Izidje i Jagica iz crkve. Sad 
se je tekar_huškalo i šuškalo, čas mene gledalo, čas Jagicu, 
da mi je zobun čisto tiesan bio. Nisam znao, što je to. Opa- 
ziv Jagicu, zažarih se. Sve je kuhalo u meni. Al da ste Ja- 
gicu vidjeli. Pocrvenila kao ružica, i da su joj krv pu- 
stili, nebi ni kapljica iztekla bila, sva joj krvca skočila u lice. 

»Hvaljen budi Isus!« pozdravih ju. 

»Na vieke!« šapnu Jagica, poglednuv me okom — ne- 
znam kako — al kamen bi se raztopio bio kao snieg. 

Zatim obori trepavice, pa podje poniknute glave dalje 
nizbrdo. Bio sam kao omamljen. Samo sam vidio medju ze- 
lenilom Jaginu bielu suknju, crveni pas, dugačke plete. Brzo 
krenuh kući. Prodjoh putem i kraj Jagine kuće. Sve sam 
gledao preda se, ni trenom da sam smio zirnuti u Vuko- 
vićevo dvorište. Bilo mi je, kao da je nješta u meni puklo. 
U zadnji čas digoh glavu. U dvorištu za plotom stajala Jaga. 
Poglednula me, zažarila se. 

»Hvaljen Isus!« Poviknuh težkom mukom djevojci. 

»Na vieke!« odgovori mi ona čudnim glasom, kao da je 
te rieči izvadila iz duše. —. 

Ja — ja stadoh — zažarih se — i pohitih kući. | 

Po objedu zapali si moj starac lulu, odpravi Jelicu i 
Niku iz sobe, neka idu za mamom u susjedstvo. I ja htjedoh 
iz kuće, da si prigledam zelenka, al će mi otac: 

»Ivica! Sutra ćeš u Zagreb! Naručio sam nove hamove! 
Gledaj, jesu li gotovi! Pa — pa kupi kolač i par ženskih 
finih cipela. « 

»Ženskih cipela? Ta mama ima hvala Bogu tri para i 
za svaki dan i za nedjelju i za velike svetke. Pa kolač?« 

Starac spusti obrve, puhnu silovito dim iz lule, pogleda 
me izpod oka, pa će u kratko: 

 »Znam. Nije to za mamu, nije to za staru Krušićku, već 
za mladu.« 

»Šta Vi to govorite, otče?« zablenuh se. 

» Vidiš bedaka!« puhnu moj otac po drugi put, >»zar ti 
je pamet u školi ostala? Cipele i kolač — za Jagicu Vuko- 
vićevu. Izprosio sam ju preksinoć za tebe. Pa krstio se ti, 
kako te volja, ja velim: to mora biti, jer sam sit tvoga lu- 
dovanja; pa srdio se ti, kako te volja, jedan i jedna su dvoje, 
a pop zna, što tomu treba.« 

Ja sam Vam stojao kao drvo, voda mi je išla na oči, 
a znoj sa čela. Uhvatih se desnom rukom za stolac, a lievom 
prodjoh preko čela, da se uvjerim, nije li to sve san. Svrnem 

okom na prozor, al iz vana kroz prozor škiljio moj Niko, 
pa se grohotom nasmijao. 

»Otče!« zaviknuh, »dragi otče! je 1 to istina, sbilja istina ?« 

>A nego što? Misliš li ti, da ću se pod stare si kosti sa 
dječaci sliepa miša igrati. Idi u Zagreb, velim ti,« puhnu 
starac opet dim u zrak. »Amo sjedni do mene, da pošteno 
govorimo. Blied si kao krpa. Neima ti pomoći. Ta nesretna 
Jaga mora ti strašno mrzka biti; ja ti bome nisam kriv. Za- 
hvali se majci božjoj bistričkoj. Medjutim Jaga nije »erni 
vrag«, nego si ti sliepa kokoš, koja je dragi kamen našla, 
pa imaš više sreće nego pameti. A znaj, to ti budi sveto pi- 
smo, Jagica mora tvoja biti. Znam, da mi nije sudjeno, dugo 
življeti, pa bih rado gledao tvoju ženu i djecu; od Nikice 
toga i onako neću doživjeti.« 

»Dobro, dobro !« odgovorih, »al ona — ona? — — 

»Vidiš ti njega! Ona? Šta ona? Kraj peći je stajala; 
slušala, kako staromu Vukoviću za nju govorim. Bila crvena 
ko rak, hijela plakat, pa se počela smijat.« 

»Sbilja ?« | | 

>E, nego?« puhnu starac. »A sad se okani za danas 
Zagreba, pa idi u Črnomerce. Valjda te ondje njetko čeka.« 

Nisam znao ništa govoriti. Poljubiv otca u ruku, hije- 
doh izletit iz sobe; ali me on uhvati za ruku, stavi lulu na 
stol i blagoslovi me. 

Idući u Črnomerce nisam ništa vidio, ni čuo. Gdje se 
izlazi na cestu, izpuknu se Niko iza živice. Nasmija se gur- 
Zus, pa će: 

»E, je 1 dobro, Ivica?« A ja mu na to: 

»Ti — ti si — to je tvoje maslo, mali!« 

Niko kimnu, lupnu me po plećih, pa odleti kao vjetar. 

Dodjoh u Vukovićevu kuću. Stara me Vukovićka povede: 
u sobu, a stari mi odmah ponudi čašu vina.. O svatbi nije 
bilo govora. Ja se sve ogledavao po sobi, al Jagice neima.: 
Napokon .će se stari Vuković nasmijat, pa će izpod brka: 

»Nebi 1 ti, Ivica, u vrt išao kruške brojit? Vrt je preko 
dvorišta. A ako ti se pomiešaju računi, naći će se tkogodj, 
da ti pomogne. Samo se čuvaj kvara.« 

Stara Vukovićka kimnula glavom, smiešeći se i stišćuć 
oči gladila rukom svoju svilenu pregaču. Ja u vrt. Biesa sam 
brojio kruške. Baš mi je bilo do krušaka. Pod vinovom lo- 
zom sjedila Jagica, vezuć crvenam vunom biel rubac. Opa- 
ziv me, prepade se i ubode se iglom. Stadoh pred nju, pre- 
krstih ruke, pa njekako iztisnuh : 

»Dobar dan, Jagice!« 

“»Da Bog da dobar dan,« odgovori ona sve stišćuć ozlie- 
djeni prst i gledajuć u zemlju. 

»Jagice,« nastavih, »valjda znaš, što su naši stari medj 
sobom dogovorili, da budemo svoji.« 

»Znam,« odgovori ona u pol glasa. 

»Pa šta ti tomu veliš?« 

»Da volju starijih štovati treba,« odgovori djevojka gle- 
djuć u zemlju. 

>Dobro, al stariji se nežene, neudavaju. Šta veli tvoja 
volja ?« 

Djevojka osovi glavu, pusti vezivo, te stade rukom trgati 
vinovo lišće, a mene pogleda okom velikim, sjajnim. 

»Samo da tebi ta ženitba nebude sila, mene: netreba 
siliti,« odgovori mi jasno i glasno, zatim nagnu glavu i dade 
mi ruku. Ruka silno drhtala. I spusti drugu ruku na stol, i 
spusti glavu na ruku, pa plakala, plakala tako milo, da me je 
srdce bolilo. Nu ja, držeć njezinu ruku, stajah kao kamen. 

»Pa nisi na Andraševo postila ?« 

»I kako sam postila,« dignu djevojka glavu i nasmija 
se kroz .suze, »pa pogodi, koga sam u snu vidjela ?« 

»Mene?« 

Jagica kimnu glavom i dade mi drugu ruku, gledajući 
me pobožno kako se svetci u crkvi gledaju. 

Povedoh ju poslije u kuću. 

»Jeste li kruške prebrojili ?« zapita nas Vuković. 

»Ta tko bi ih prebrojio,« nasmijah se ja. Jaga se nje- 
kako skrivala od stida, a stara Vukovićka smiešila se, pa 
gladila rukom pregaču. 

Dogovorili se starci, da će poslije tri kralja biti svatovi. 
Meni je težko bilo čekat toliko vremena, a bome i mojoj mla- 
doj. Čovjeku je baš tako pri, duši, kao da se sprema na put. 
Kola zapregnuta pred vratima, pa od čevrljanja i spremanja 
nemožeš doći na kola. Nu kad nije drugačije bilo, strpismo 
se ajde, brojeći dane do Svih Svetih, do Božića, do mladoga 
ljeta. Strpljen spašen. Zalazio sam dakako često u Črnomerce, 
a nikad praznoruk. Sad nosi Jagi kolač, sad najljepšu jabuku, 
sad svilenu vrpcu. Jelica se verala po trnacu kao krtica, da 
vidi, gdje je koja crvena, debela jabuka na drvetu, gdje li 
sladka kruška, pa bi me dovukla pod drvo veleć: 


»Na gledaj! Liepe jabuke! Uberi ih, nosi Jagi.« Niko je. 


znao iz košnice vaditi med, pa daj Jagi. Majka je spremala 
sve što treba, a otac se bio već pogodio sa Kranjcem iz 
Prekrižja, da nam izteše liepu komoricu. 

»Nek si budu sami,« reče starac, »imat će si šta pripo- 
viedat.« Sretan li sam onda bio, presretan, Bože moj! Bilo 
mi je, kao da gledam u buduće dane, kao u čistu, jasnu vo- 
dicu, kojoj do dna vidiš; duša mi bijaše vedra i spokojna, 
a svuda, svuda, za svakim hrastom, za svakom živicom vidio 
sam samo Jagu i opet Jagu. Ali ta ljudska sreća, da sreća!« 
zamisli se Ivica i prodje rukavom preko očiju. »Pa neka mi 
tko kaže, da nije komu šta sudjeno!« 

Bilo dva dana prije Martinja. Prije podne moj otac 
stajao pred kućom, pa gleda, šta se oko kuće radi. I ja se 
tude desio. 

»Ivica,« reći će, »ded korači kumu Vukoviću u Črno- 
merce, nek dodje na Martinje k nam vino krstit, a ti mamo,« 
viknu u kuću, »zakolji mi na Martinje liepu gusku.« 


Ban Ivica 37 





Ja skoči u Črnomerce kao preko plota, pa reci Vuko- 
viću, da je mlado vince i kako dobro, i da bi grehota bila, 
da ga nedodje krstit, al da bude ljepše, neka nedodje sam. 
To mu dokazah na skok. Jagici sam dakako više toga go- 
voriti imao. Bilo je oko podne, kad sam se vraćao. Zakre- 
nuv sa ceste u jarak, opazih, kako se u našem dvorištu sila 
svieta sgrnula bila. Čuo sam i njekakvu kriku i viku. Mene 
je pri duši zazeblo. Potisnuh brže. Čim me s daleka opaziše, 
svi krenuše glavom prema meni. Kraj plota stajala Jelica, 
držeći ruke pred licem i gorko plačući. 

»Što ti je, Jelice?« zapitah bez duše. 

Al sirotica nije od: težka jecanja mogla odgovoriti. 

»Govori, što ti je, Jelice ?« 

»Joj! Joj!« pentalo diete kroz plač, — >»tata, tata neće 
nikad više doći! joj, joj! Tata je umro.« 

Sva mi krv išla u glavu, noge mi stale drhtati, a groznica 
me tresla, kao da u ledu sjedim. Ostavih diete, pohitih kući. | 
Istina, gospodine. istina! — — — Pred kućom, u kući sta- 
jale babe zaplakane, po dvorištu ležalo orudje :razbacano, 
krave gazile po vrtu. U sobi na klupi sjedila majka, glavu 
naslanjajući na okno i tiho jecajući. Niko čučio kraj peći 
stišćuć si oči šakama, preko kojih su guste suze curile; pro- 
zori otvoreni a na postelji pokriven bielom plahtom ležao 
“ moj dobri, dobri otac — mrtav« — — — | 

Pri tih riečih drhtao Ivici glas neobično, cigara mu bila 
pala iz ruke, i pone Em buljio očima u zemlju pred 
sobom. 

»Bila mu pala kap,« nastavi Ivica sealije stanke, »srušio 
se na kućnom pragu kao drvo. O Martinju smo ga zakopali 
ondje — u kutu — zakopali i moju sreću. Da, da, trideset 
i dvie godine ima tomu, gospodine. Sad je bome trebalo ra- 
čunati i do drugih triju kralja, jer karmine i gusle neidu skupa. 

Išlo vrieme tiho, žalostno, a ja radio dan na dan mučeć. 
Majka gospodarila, kako je Znala. S prvine plakala i naricala 
silovito. Dva tri dana iza otčeve smrti, mišljah, da će se ubiti. 
Bila je van sebe. Poslije se njekako umirila, al sam dobro 
vidio, da od dana do dana sve više pije. A šta sam joj ja 
mogao? Majka mi je bila. Šutio sam. Najviše plakala Jelica, 
plakala tiho u kutu. Htio sam ju tješiti. Al da! Neda se to, 
gospodine. Kad opazih, gdje plače, i meni išle suze na oči. 
Sta ćete? Jedan put se povratih iz Črnomeraca. Niko sav 
krvav, a Jelica plače. 

»Šta ti je, za Boga, Niko?« 

»Majka me je lupila sjekiricom.« 

Pogledah: Niki rana na vratu; udjoh u kuću — majka 
— Bog joj dao duši lako — pri vinu. 

»Majko,« rekoh, »šta je s Nikom? Krv mu ide, morao 
sam mu ranu na vratu zavezat.« 

»Pa šta te to košta?« otresnu se majka. 

»Mogli ste ga ubiti.« 

»Pa da sam ga ubila, moj je sin — ništarija je.« 

»Al je i moj brat, a ja se zakleh pokojnomu otcu, ču- 
vati braću. «< 

»O ti, nesrećo,« zaleti se majka na mene. 

»Umirite se, majko, — vino Vas je smutilo.« 

Od onoga časa zamrzila majka na me, pa ako mi je 
kadšto i sladko govorila, nije to bilo od srdca. 

Sud nam dao tutora. Zvao se Martin Spinčić, bio pisar, 
šta li. To znam, da je seljakom pisao tužbe i inštancije. Bio 
to čovjek suh, uzka lica, ćelave glave, šiljasta nosa. Imao 
zatrkane brkove, a oči kao žaba. Vazda nosio plavetnu atilu, 
visoko vezan rubac, kučmu na glavi, visoke čižme. Na prstu 
mu stajao velik srebren pečatnik, u ruci zavinuta drenovača, 
a u žepu pisma i plavetan rubac od platna. Često sam ga 

vidjevao u Zagrebu, i u našem selu, al za živa nam otca 
nije došao van dva tri puta u kuću. Sad je dolazio češće, 
ta bio nam je tutor. Ja sam molio, nek nam bude stari Vu- 
ković skrbnikom, al u gradu mi rekoše, da to nije varoški 
čovjek, i tako ostalo na Špinčiću. Sa mnom je malo govorio, 
nu govoreći nije mi nikad smio pogledati u oči. — »No, 
Ivica dragi,« znao bi mi kadšto reći lupnuv me suhom ru- 
kom po ramenu, »kako, kako? Mnogo posla, hm? Bene, bene, 
radi, za tvoje je dobro. Pusti samo meni, pazit ću ja, da 
bude svakomu svoje, i slavni sud će pazit. Pa kako žito, pa 
kako vino? Dobro, je 1? Bene, bene!« Po tih riečih pošao 
bi kašljucajuć u krčmu kraj ceste, gdje je običavao svoje 
tužbe pisat, ali je više i vrlo sladko znao govoriti s majkom 
sjedeći čitavo po podne s njom za stolom, pijuć čašicu po 
čašicu vina. To mi nije nikako drago bilo, al opet si nisam ni 
za to razbijao glave. Samo to znam, da joj je znao doniet 
liek za groznicu, mast za ozebline, bočicu crljene njekakve 
rakije i kip svoga patrona, sv. Martina. Znam i to, da su 
.mnogo toga šaptali o računih, i da mami nije sag bilo, 
kad sam slušao njihove dogovore. 

Polazio sam često Jagicu, al kad bih kod kuće spome- 
nuo bio Jagičino ime i našu svatbu, šutila majka, šutio tutor, 
pa kad sam stao oštrije pitati, bilo od majke uviek: zapreke 
i izprike, a tutor bi odgovorio: 

»Patientia, amice! Ženitbi se hoće pameti. Neće izgoriti 
kuća, ako mladi gospodin probavi još koji mjesec sam. I Ja- 
gica neće za to umrieti. 

Napokon mi je djevojke ipak žao bilo. Nije to šala za 
takav mladi stvor pol vieka čekati, pa stari Vuković počeo 
brundati, djevojke zadirkivat, te odrezah jednoč mami i tutoru : 

»Znate li, mamo, i Vi gospodine tutore, ja sam čekanja: 
sit. Devet je mjeseci tomu, da smo pokojnoga tatu zakopali 
i njegova dobra duša u nebeskom carstvu neće mi pisat u 
zlo, ako si svoju Jagicu dovedem pod svoj krov, jer je to 

njegova volja bila. Za svatbu ima novaca, to znam, a i perja 
za nove blazine; ja već čekati neću, mamo, ja hoću, da se 
oženim. Za tri mjeseca bit će mi svatba.« 

>»Ti jesi, i bit ćeš vazda svoje glave,« odgovori mi majka 
njekako grizljivo, »kao i tvoj pokojni otac; neka ti bude: 
kako si prostreš, tako ćeš spavati.« 

Tutor kimnu glavom ponješto u neprilici rad moje hra- 
brosti, pa iztrusi čašu vina. 

Drugog dana reče mi majka: 

»Da znaš, za tri mjeseca bit će ti svatba, da bude svadji 
kraj. Dala sam Špinčiću sve papire, a on će uredit što 
svatbi treba.« 

»Papire? A šta će mu naši papiri, naše obligacije? Za 
ženitbu netreba neg pop, a popu netreba obligacija.<« 

»Muči!« odgovori mama srdito, »gospoda pri sudu tako 
hoće.« To rekav izidje iz sobe lupnuvši vratima. 

»Gospoda pri sudu? — Naše papire ?« — Veli moj tutor 
Špinčić, mišljah, e! gospoda su pametnija, gospoda bolje 
znadu, šta je pravo. Pa nisam si mnogo razbijao glave. 1 
zašto bi? Čemu svadje zadievati. Za tri mjeseca biti će Ja- 
gica i onako moja. Tim sam se tješio, jer mi je to i prvo 
bilo. Šta ćete, mlada krv! — — 

Išlo vrieme, lagano išlo. Da sam ga mogao potjerati bi- 
čem, bilo bi brže išlo. Al šta ćete? Koledar je koledar. Če- 
kaj, pa čekaj Ivica. Prvi njekako prošao. Išao sam za svojim 
poslom; nisam pitao, šta radi majka, šta li tutor. Samo da 
nebude svadje. Ona slagala rublje, tutor račune. Dobro je, 
mišljah. Do svatova biti će rublje složeno, a računi na čistu. 

Bilo u ljetu. Sieno pokošeno stajalo na livadi. Treba ga 
spremiti kući. »Nek stoji koji dan,« rekla majka, »nek se bolje 
osuši. Vrieme dobro služi.« — >»Dobro, majko, « odgovorih, 
»nek stoji.« 

Al jednog dana oko podne skupljali se mali sivi oblaci 

u onom kutu nad gorom. Sparina, da jedva dišeš. Izadjoh 
pred kuću, da vidim, šta je, pa ću majci: 
»Draga majko! glete, onaj oblak na zlo kaže. Biti će go- 
dine, a naše sieno pokošeno na livadi. Odniet će ga voda.« 
>A bogme hoće, Ivica,« odgovori mama, »dobro bi bilo, 
da ga spravimo.« 
| »I hoćemo, akc Bog da,« odvratih, pa ni pet ni šest 
upregni kola, pa ajde s težaci na livadu. I Niko išao s nami. 
Tjerao sam volove, što sam znao. Znojio se ja pri tom, 
kako nebi živina pod jarmom. I vrieme je bilo. Od nikud 
vjetrića. Jezik mi se liepio uz nebo, a nad. gorom oblak sve 
raste i raste-—Kad-smo bili velik voz siena nakrcali, čula se 
već daleko i grmljavina, a kad smo krenuli od livade, padale 
već debele kaplje. »Hvala Bogu,« rekoh, »ovo.malo kapljice 
s vana neće škoditi.« Niko veseo sjedio na vozu, zagrnuv se 
gunjem, a ja tjeraj brže bolje. Al da. Ono malo kišice! Sve 
je to deblje i deblje curilo. Nebo sivo, da nevidiš na njem 
piknjice, a grom puca kao velik bubanj. Trebalo je ići preko 
brda. Cesta i po suhom, da te Bog sačuva, sad se ilovača 
 razmekšala bila kao tiesto, a volovi moji sve na svom tragu 
zapinjali. Siromah Niko stiskao se, da ga od gunja i nije bilo 
vidjeti. Počelo lievati ko iz kabla. Nije šale. Zakrenuh u dvo- 
rište jednog seljaka, pa zavezoh voz pod sušu, dok nejenja 
godina. Kiša bila gusta, žestoka. Pričekajmo, mišljah, da nam 
se sieno nesmoči do srdca. I sbilja. Nevrieme popustilo. Hvala 
Bogu, pa da krenemo kući. Dugo smo stajali, već se i mra- 
čilo. Išlo se polagano, blato duboko, gorski put uzak. Ja pri- 
skočio ovdje, priskočio ondje, da nam se voz neprevrne. Niko 
ležao na trbuhu navrh voza, pa mirno prebirao dvojnice. 
Već je i mrak bio, kad smo kući došli. Sretno zavezoh voz 
pod sušu, pa sbacih kabanicu. Bila je na dlaku mokra. Niko 
se spusti na zemlju, pa idemo u kuću. 
U kući gorila luč. Zavirim na okno. Začudih se nemalo. 
Za stolom sjedila majka, a pred njom vrč vina. Na drugoj 

strani sjedio njekakov čovjek a uz njega dječarac. Pred njima 
puna zdjela žganaca, puna flaša vina. Jeli, pili silovito. »Bog 
im blagoslovio jelo,« mišljah, »baš im se grlo otvorilo.« Ali 
čudni bijahu to gosti. Po odielu razabrah, da nisu iz našega 
kraja. Muž bijaše jak, suh, visok, srednjih godina. Lice mu 
bilo uzko, nos šiljast, čelo veliko. Kosa posve ostrižena, brade 
i brkova nije imao, al se vidjelo, da mu već mjesec dana 
nije britva lica vidjela. Halja mu bila od siva sukna odr- 
pana, a o vratu mu visila platnena torbica. Dječarcu se na 
prvo oko vidjelo, da je sin onomu starijemu. Udjem u sobu, 
ja i Niko. Jelica pri peći sjedila, njekako plaho gledala. 

»A, a!« reći mi majka, »pa ste sretno dovezli sieno?« 

»Hvaljen Isus i dobar večer, majko,« pozdravih maju, 
»jesmo hvala. Bogu, al nas je pri tom i kišica prala. Mogli 
biste me izžmikati kao opranu košulju, a Nikin gunj važe 
za pol centa više. | nismo se mogli povratit prije »zdrave 
Marije« Aj Bog da smo u gori našli sušu, drugčije naše 
sieno s Bogom.« ' 

»Jeste li gladni i žedni?« zapita nas majka. 

>A bome jesmo, majko!« 

»Pa skoči, Jelice, u kuhinju, i donesi kaše; vidiš, da su 
gladni.< 

Jelica se izvuče na vrata. Čudni gosti bili ustali, i sladko 
na me izbielili zube, držeći rukom drvene žlice; majci nje- 
kako neprilično bilo. 

»Dobar večer!« kimnu stariji glavom. 

»Da Bog da,« odzdravih mu ja, sjednuv za stol. 

»Vidiš,« reče napokon majka, »ove nam je goste zla 
godina donesla; iz Štajerske su, ondje im je kuća izgorjela, 
blizu Stare Vesi, pa došli prosit u Hrvatsku. Putem ih je 
kiša uhvatila, pa su kucnuli na naša vrata, da im damo ko- 
ricu i nebi li ovdje prenoćili.« | 

>E, pa dobro,« rekoh, »vi jedite i pijte, kako znate, i za 
noć naći će se kakovo mjestance. Iz stare ste Vesi?« 

»Iz stare Vesi,« kimnu stariji glavom smiešeći se, dok 
je mladji drvenom žlicom stao kopati po žgancih. 

»Pogorjeli,« potvrdi stariji, »čisto pogorjeli.« 

»Jadni ljudi. Bog nas občuvao takove nesreće. Sjedte pa 
jedite samo.« Sad je i stariji sjeo, pa baš ljudski praznio zdjelu. | 

>»Vidiš, Ivica,« reče majka, »nam treba i onako težaka, 
pa kako ti siromasi Štajerci neimaju ruha ni kruha, mogli 
bi kod nas na djelu ostati. Bit će nam blagoslov, da smo ih 
primili. « i 

Meni, da po duši kažem, nije to pravo bilo. To Bog zna, 
da u mene nije bilo srdce od kamena i rado sam davao siro- 
mahom. Ali pogorelci iz Stare Vesi nisu mi bili pravo po ćudi, 
i težko mi je bilo pristat na majčinu želju. Pristao sam. — 
— — Domaćih težaka našlo se u nas uviek dosta, pa čemu 
pod krov uzimati ljude strane, nepoznate? Pa Bog zna, jesu 
li to pravi pogorelci ? 

Premda me je pod stolom Niko nogom gurkao, rekoh: 

»Dobro je. Djela ima dosta u nas. Pa vi ostajte kod nas 
koje vrieme.« 

»Bog Vam plati!« nasmieši se stariji pogorelac sladko, 
pa počne široko govoriti o svojoj nesreći. Kako mu je lani 
žena umrla, a ovog ljeta udarila je striela u staju, kako je 
marva izgorjela do pepela, a otac i sin da nisu iznieli neg 
živu glavu. Otac se zvao Bartol, a sin Rok. Dječko bio suh 
kao gladna godina, al prilična glava, a otac, premda čovjek 
zrio, bijaše košćast i žilav, a osobito okretan. 

Valja reći, ovi su ljudi svoj svakdanji kruh pošteno 
zasluživali; što im se reklo, to i učinili, i radili bez prigo- 
vora. Čudno je gledao tutor Martin, opaziv prvi put pogo- 
relce. Njekako mu nisu u volji bili, al kad mu je mama pri 
čaši vina sve dokazala, reče i on, da je pravo, što smo ih 
primili, jer da je pri kući i onako malo mužkih glava, a 
Ivica da i onako na sve dospjeti nemože. Za malo bijahu 
Matin i Bartol debeli prijatelji. Često sam opazio iza živice 

kako zajedno putem idu, sve živo govorkajući medj sobom, 
sve mašući rukama. Ne jedan put omjerio sam Bartola oštrim 
okom, kad se je, oprostiv se s Martinom, vraćao u dvorište. 

Tom prilikom bi se bio vazda trznuo, kao da ga je moje 
oko ujelo, a nikad me nije smio ljudski pogledati. Išlo vrieme, 
a pogorelci sjedili još uviek u kući, a ni spomena o njihovu 
odlazku. Upitah majku, hoće li već jednom krenuti te čudne 
goste; odgovori mi, da je tomu vremena. Na jedan put 
opazih na svoje veliko čudo, da su pogorelci sbacili svoje 
sive haljine, pa obukli čohu, obuli opanke i prevjesili torbu 
kao i mi. Šta je to? i opet upitah majku. a ona slegnu ra- 
menima. Bartol je manje radio, a svašta radio bez mojega zna- 
nja, pa je za to više pio s mojom majkom. Kad je jednom u 
Čučerju proštenje bilo, zapregnu Bartol moga zelenka pa po- 
vede majku na proštenje. Htio sam pucat od jada, al sam 
šutio. Brzo će biti svatovi s Jagicom, mišljah, majci se htjelo 
na proštenje. Neka joj bude. Sa mnom je Bartol sve manje 
govorio, al me slobodnije gledao. A _ Rok — taj nesretni Rok 
bio dječko bez obraza. Oteo bi Niki nov šešir i kosturu i 
opanke, Jelicu bi štipao i gurkao, pa kad sam se s toga na 
nevaljanca živo otresnuo, izpade majka iz kuće ko. biesna, 
vičući: | 

»Ti pusti Roka na miru: Niko i Jelica su krivi. Šibe im 
treba, šibe.« 

»A1l pogorelac je kriv, mamo.« 

»No čekaj, vidjet ćeš ti pogorelca,« izdere se majka, ugri- 
jana od vina, »naći će se i tvojoj tikvi gospodar.« 

Ja sam se sve jeo i grizo, jer toga gospodarstva nisam 
gledati mogao. Srdce me je bolilo. Sjetih se ne jedan put 
svoga starca, vriednoga starca. Pa ti štajerski  pogorelci! 
Bože moj! Nisam pravo ni raditi mogao, njekako mi se ruke 
kočile. Raditi? — Ta Bog zna za koga raditi? Jedno me je 
občuvalo pri zdravoj pameti: Jagica. Bit će skoro moja, pa 
prodje još koja godina i ja gospodar bez te suhe šljive, toga 

špičastoga tutora. — Jedan put po podne, — neznam, šta 
sam već u dvorištu radio — lupnu me njetko lako na 
ledja. Krenem glavom. Eto preda mnom tutora. Stajao je 
ćelavi Martin, kao kip svetoga Ivana na mostu, preda mnom. 
Obrve bio uzvinuo, šiljasti mu se nos bio pustio nad usta, 
a izcerio svoje crne zube. Njekako se sladko smiešio. 

»Dobar dan, gospodine tutore,« pozdravih ga. 

Tutor kimnu glavom, izceri po drugi put zube, izvadi iz 
žepa njekakov papir, i lupnuv dlanom po njem, reče mi: 

»Tu je, sve je tu, mladi gospodine mladoženjo. Samo 
još sutra treba na magistrat, da se računi podpišu, pa onda 
»vi muzikaši udrite.« 

Meni je taj gospodin tutor presladak bio, al kako mi je 
govorio o ženitbi, bies ga nosio, ajde progutat ćemo i tu 
sladkoću. | | 

Martin me uhvati pod ruku, pa me povede u vrt. 

»Sjedi,« reče, »Ivica, da ti koju pametnu kažem, jer si 
pametna glava.« 

»Pa dedte, gospodine tutore.« 

Tutor sjede na prielaz, spusti glavu, pa je časak kopao 
drenovačom po travi. 

»Ja, Bog i duša,« reče napokon, »tebi i tvojoj majci do- 
bro hoću. Valjda me poznaš. Tutorstvo nije šala, pa i ništa 
nenosi. Odgovaraj ovomu i onomu, brini se za ovo i ono: 
velika je briga. Za drugoga bome nebih prolio ni kapljice 
znoja, al za vas — za moga staroga prijatelja Miška — Bog 
mu duši lako dao — nežalim truda. Ti si mu osobito drag 
bio, i vrieme je, da se ženiš. Znam, da ti već gori pod nokti. 
E? Mlada krv. Je 1? Stari sam ja praktikuš.« 

 »Da bome,« odgovorih mu ja, »vrieme je.« 

»Pravo veliš. Dobra je djevojka Vukovićeva Jaga, kao 
dobar dan, pa bome nije ni prazna. Bit ćete sretni. Al čuješ, 
Ivica,« uhvati me Martin za rukav, »kako ćete s mamom? 
Vidiš, to je zlo, veliko zlo. Mislio sam o: tom amo, mislio tamo, 

a sva mi je glava kao rešeto. Nisam ti ništa reći htio, al 
sad moram. Tvoja mama rado pije, rado se svadja, ima zlu 
krv. Kako će ona s mladom snahom, a?« I nastavi Martin 
tiše: »Onaj Bartol! No, no — ja samo tako velim,« i pri tom 
stavi kažiprst na čelo. 

»Nerazumijem Vas,« rekoh, probliediv. 

»Razumjet ćeš ti to. Nije to nikakova šala. Žena, žena 
— i gora od žene — baba! Ja ti velim, gdje neima sloge, 
neima ni blagoslova. Dosta sam staroj govorio, al ona: a ja! 
Ide svojim putem. Kivna ti je, grdi te.« 

»Mene? Što sam joj kriv?« 

»Što? Pitaj ju. Žena je. Bies ju znao.« 

»Pa šta da radim ?« 

»Dieli se.« 

»Da se dielim! Nije li sve naše ?« 

»I njezino, bar ono kupljeno. Bolje je pogoditi se.« 

»A brat i sestra ?« 

»Za njih se nebrini, i oni će dobit svoj dio. Njoj se da 
petina, pa je svadji kraj; bar mi je tako rekla. Jaga ti onako 
nosi više toga, pa nek si majka na svom gospodari, neće . 
biti tužbe za svako kokošje jaje.« 

»Al moj otac govorio mi je drugčije.« 

»Tvoj je otac mrtav. Stara mi je govorila, ako mi na- 
čini diobeno pismo, nek si s milim Bogom vodi sutra Jagicu, 
inače ne i ne. U moju kuću mi neće ući.« 

Nisam mu ništa odgovorio, al i sami pomisliti možete, 
kako mi je bilo. Kao da mi je divja zvier zakopala nokte u 
srdce. | 

»No,« zapita me Martin, »hoćemo li? Bez pravde. Vidiš, 
ja sam tutor; ti nisi još punoljetan. Da sam lopov, mogao bih 
po -vas zlo raditi; ali Bog mi je svjedok, dobro ću radit, 
neću bez tebe, jer si već zrio mladić. Kaži: da, pa onda za 
tri nedjelje svatovi, i Jagica tvoja.« 

Martin je sve to govorio onako pošteno, onako od srdca. 

Nikad nisam prije bio čuo takova glasa od njega. Žalio sam, 
što sam ga prije smatrao nepoštenjakom. Al opet mi je težko 
bilo za tu diobu, da nam se zemlja drobi. Nu kad mi je 
spomenuo Jagičino ime, zaigralo mi kao zlato pred očima, 
pa sam sve drugo zaboravio, sve — — — 

»Dobro,< rekoh mu, »recite slobodno majci, da ću “raditi 
po njezinoj volji.« 

»Vidiš! Tako valja,« pogladi mi Martin lice, »bome si | 
pametniji od nje.« 

»Al kako ono za naše obligacije ?« 

»Kakve obligacije?« zapita Martin trgnuv se. 

»No valjda znate, kad Vam ih je majka dala.«< 

»Da, da,« odgovori Martin brzo, »kod suda su, kod suda. 
Sve je to vaše. Dakle sutra idemo na varošku kuću. Sada 
s Bogom!« Iza tih rieči lupnu me Martin opet po ledjih i 
odklipsa u kuću. 

Njekako mi je čudnovato bilo, kao da mi je kamen na 
srdcu bio. Bacio sam motiku, pa sam došao amo, došao na 
otčev grob; tu sam sjedio dugo i dugo, i gledao sam našu 
bielu kućicu. Već je i mjesec na nebu bio. Na jedan put po- 
javi se za ogradom groblja — Niko! 

»Ivica,« reče, »šta tu radiš? Ivica, ajdmo kući, kasno je.« 

»Idem,« odgovorih mu. 


*& 
* * 


Sutradan pridigoh se rano. Obukoh se kao u nedjelju, a 
i Niko po mojoj zapoviedi. Bartol i Rok bili su njegdje u 
krčmi kraj ceste, majka sama u sobi. Udjoh k njoj. 

»Bog Vam dao dobro jutro,« rekoh mirno; »dakle danas 
idemo na varošku kuću dielit se?« 

»Idemo,« odgovori ona smeteno. | 

»E dobro, mamo, neka je po Vašem. Bit će bar svaki 
na svojem, svaki gospodar po svojoj volji. Da je moj po- 
kojni tata živ, nebi bilo tako: ostalo bi sve na okupu. Al 

smo ga zakopali, njegova se više nesluša, a ja nebih rado, 
da se grizemo i pravdamo. Bit će tako bolje.« 

»Bit će bolje,« odgovori mama. 

»Nu jeste li čuli, mamo, za jedno Vas molim prije nego 
se razidjemo.« . 


»Govori.« 
»Niko i Jelica neka budu pri meni. Naučili se na me, 
a Vi — — Vi imate — — —« dalje nisam mogao govoriti. 


Izišo sam iz sobe. Ona je samo kimnula glavom. 

Baš je zvonilo osam sati kod svetoga Kralja, kad smo 
majka, ja, Niko i naš tutor krenuli put varoške kuće. Idjasmo 
jedan do drugoga, negovoreći ništa, kao pri kakovom spro- 
vodu. Tutor je brbljao i brbljao, čas mami nješto šaputao, a 
ona me gledala izpod oka. Na prozoru krčme kraj ceste opa- 
zismo Bartola. U pol smieha zažmirio očima a mama mu 
plaho kimnula. Dodjosmo na magistrat, pred njekog trbuša- 
stog gospodina, mislim, senatora, barem mu je Martin uviek 
govorio: »Spectabilis domine senator!« 

Senator je imao debelu ćelavu glavu, velik trbuh i 
kratke noge. 

»Hm,« reče pogladiv si dlanom lice, »jeste li vi Kru- 
šići?« i pri tom se silno nakašljao. 

»Jesmo, Vaša milosti.« 

»Pa što bi vi rado? Po što ste došli ?« 

Naš se tutor duboko: nakloni, pa počne senatoru br- 
bljati cielu latinsku litaniju, od koje ja ništa razumio nisam ; 
samo kad je Martin govorio latinski o forintih, kimao sena- 
tor debelom glavom, i KYrgošu nos mu se od miloga smieha 
osobito širio. 

»Hm!« progovori senator, bubnjajuć po trbuhu, »vi biste 
se dielili ?« 

»Bi, Vaša milosti,« progovori plaho moja majka. . 

»Bene,« reče senator, »načinit ćemo odmah pismo.«| 

Senator sjeo za stol, razgledao, je 1 mu je pero dosta 

oštro, pa stao pisati i pisati, i napisao toga cieli arak: 
mi smo morali u prednjoj sobi čekati, samo je naš tutor 
ostao pri senatoru, pa mu je latinski govorio. Pozvali nas, 
da podpišemo. Ja sam molio, nek mi se pismo čita, al se 
senator izdere na me: 

»Vidiš ti pismoznanca u opancih; da mu čitam; jesam 
li ja tvoj školnik? I nije li sveto pismo, što ja pišem? Za- 
tim je počeo nješto latinski čitati, pa kad sam mu rekao, da 
toga učenoga jezika nerazumijem, reče mi u kratko hrvatski, 
kako je sve po pravici razdieljeno, da nebude nikomu krivo. 
Podpisah — — — da sam si radje odsjekao desnu ruku ; 
majka i Niko staviše svoj križ, a napokon podpisa i naš tutor. 

Majka izvadi iz svog rubca deset škuda i stavi ih na 
senatorov stol, a on ih mirno turi u žep rekav nam: 

»Hm! S Bogom! Sad možete ići. Slavni magistrat reći 
će već tutoru, kako to razdieliti treba.« 

Tutor Martin klanjao se duboko, sve govorkajuć »Spec- 
tabilis« amo, »Spectabilis« tamo. 

Napokon se povratismo u našu — našu! — kuću ža- 
- lostni i neveseli. 

Podpisasmo pismo, kako da se dielimo, al naš tutor o 
diobi ni crno ni bielo. Sve ostalo kao prije — pogorelci u 
kući. Čudio sam se, pitao tutora, šta je. Al on slegnuv rame- 
nima, odgovori: »Sve će biti, nije sila!« Rok ženitbi bio blizu, 
majka mi na jedan put reče, da ga treba još za mjesec dana 
odgoditi, jer da još nije spremila rublja, a i dužnici da još 
nisu donieli kamata, pa svatbi da treba novaca, a ona neće, 
da se ženim kao crni ciganin.. 

»Mamo,«< rekoh ponješto ljutit, »sad je koncu kraj. Sve 
sam Vam po volji i proti srdcu radio, da nebude zamjere, 
al Vam kažem, da me nećete voditi kao medjeda od mjeseca 
do mjeseca. Na čast Vam ti Vaši pogorelci, al Vam velim, 
dajte mi djevojku, pa Bog.« 

Odoh nemareć, što li će odgovoriti. Kad sam one po- 

gorelce spomenuo, zažarila se od ljutosti. Izišav na cestu, 
namjerih se na svoga tutora, i tomu rekoh, što ga je išlo. 

»No, no, no,« nasmieši se Martin, »gle ga, ko pievac, 
. bome ko pievac. Dodji sutra k meni u grad. Znaš, na Po- 
toku kod ćoravoga stolara, pa ćemo sve svršit, da se jedan 
put toga vraga riešim, i meni je dosadilo. Dakle sutra oko 
desete. « 

»Dobro, s Bogom!« rekoh. 

Martin išao prema našoj kući. Jedva bio poodmakao od 
mene za puškomet, eto ti iza živice Bartoia. Oglednuo se za 
mnom i on i Martin, a zatim stali u pol glasa vrlo živahno 
govoriti. Podjoh u Črnomerce. Neznam, šta mi je bilo, al 
vuklo me, vuklo, kao da su preda me zapregnuta četiri ko- 
nja. Bilo pod večer. Pred kućom sjedila Jagica — sama. Sve 
je bilo tiho, sve mirno. Nebo crljeno. Samo naprama Vuko- 
vićevoj kući čulo se iz kovačnice lupanje bata. Dvoje, troje 
bjelokose djece naganjalo se pod vrbinjem. Sred ceste sta- 
jahu velika kola, a kraj njih palio si suhi kranjski kočijaš 
lulicu. Kod sv. Duha zvonilo »Zdravu Mariju«, a iz grada 
išle težakinje noseći motiku na ramenih, i pjevajući svoje 
pjesme. Tako čudno mi je bilo, tako dobro. 

Jagica sjedila, rekoh, na klupi pred kućom. Kao da ju 
sad vidim. Glavu naslonila na lievu ruku, pa gledala u zemlju, 
desnom rukom čupkala koralj na vratu. Nožice prebacila bila. | 
Oko nje brundao biel mačak, sve dižuć rep i glavu, a do 
nje na zemlji bio se savio crn, kudrav pas. 

»Dobar večer, Jagice,« pozdravih ju. 

Djevojka se prepala, kao da sam joj klas provukao bio 
preko vrata. 

»Da Bog da, Ivica,« odzdravi mi živo, »odkuda ti, a 
moj ?« 

»Od kuće, Jagice.« 

»Kako kod kuće? Mama huda?« 

»E, po staroj navadi.« 

Djevojka krenula licem, suza joj, mislim, skočila na oko. 

>A pogorelci?« nastavi ona, »jeste li se podielili ?« 

»Nismo. Al sad će bogme istina biti. Zvao me tutor za 
sutra u grad, da naredimo sve, kako treba. Bome istina, i ti 
— ti moja.« 

Djevojka nereče ništa. Gledala me, gledala okom velikim, 
čudnim; neznam, je 1 se smijala, je 1 plakala. 
| Pa ti ništa, tebi je to svejedno?« zapitah ju spustiv 
svoju k njezinoj glavi. , 

»Ništa ?« dignu ona glavu, »kako to pitaš, dragi moj? 
Zašto nejedem, zašto nespavam ?« 

>Al kad ti velim, istina je. Šta ti je?« 

»Bojim se prevelike sreće.« privinula se mlada k meni; 
»vidiš, vezala, pitala sam puno puta travicu, al se. trava ne- 
slaže. « 

»ldi,« lupnuo sam ju po ramenu, >»u travice neima gla- 
vice. Ja ti već čujem gusle.« | 

»O da Bog da, Ivica moj,« reče djevojka, a pri tom joj 
glas drhtao, »jer da znaš, tata je zle volje, pa pita, šta ti 
Krušići rade?« | | 

Govorili smo dugo i dugo. Sta?- E, ako hoćete, ništa, al 
sve mi je bilo, da molim »otče naš«! 

»5 Bogom Jago, dušo moja!« rekoh, staviv se pred nju 
i uhvativ ju za obje ruke. 

A ona sjedeći digla glavicu i stiskala mi ruke živo, živo 
do srdca, pa reče, gledajući me jasnim svojim okom: 

>S Bogom! S Bogom, dragi moj! Srdce moje! Čuvala te 
majka božja i laka ti noć!« 

Odkinuh se brzo od nje, pogledah ju dva, tri puta — 
— —i— — i — biegom kući. 

.Bila mjesečina. U dvorištu stajao Niko. 

oIvica!« reče mi zamišljen. 

»Šta je?« 

»Ideš sutra u Zagreh ?« 

»Idem. < 

»Hoće li tomu kraj biti?« 

»Hoće, Niko.« 

»Vrati se brzo iz Zagreba.« 

»Žašto ?« 

»Bojim se Bartola. Uh! To njegovo oko bode me kao nož!« 

»Neboj se. Oženit ću se. podielit ćemo se. Ti i Jelica 
k meni, a Bartol nek ide pure past. Je 1? Je 1 Niko?« 

»Mhm'!« kimnu Niko glavom, smiešeći se neveselo, pa 
podje za mnom u kuću. | 

Drugoga jutra ja u Zagreb. Sunce sve igralo, nebo ko 
staklo, moje noge lagane. Majke nisam vidio. 

»S Bogom, Ivica,« doviknu mi Niko sa sjenika, »dodji 
skoro. « | 

»Hoću; s Bogom, Niko!« 

Izidjoh iz dvorišta. 

»Ivica! Ivica!« zaletila se za mnom Jelica. Žute joj 
plete letile i igrale o suncu kao zlato; desnom rukom držala 
kolač, pa vikala: »na ti, Ivica, kolača, uzmi, jedi!« Ja kolač 
u torbu, poljubio djevojku u čelo, pa ajde s Bogom u Zagreb. 

U Zagrebu bio sajam. Sve puno svieta. Vike, marve, 
ljudi, luka, blata, gospodine, blata kao kod nas pri sv. Duhu. 
. Proturao sam se njekako do kuće ćoravog stolara na Potoku 
— do svoga tutora. Nije baš gospodski stanovao. 

U blatnom dvorištu mala, nizka komorica. Mi baš nismo 
gospoda kaputaši — mi Duhovljani, ali, da oprostite, kod 
moga tutora bilo ko u staji. Pofarbana stara postelja, šepav 
stol, razderana stolica od slame, pol lojanice u flaši, koledar, 
šalice, tinte, tri lule po groš, na polici starinska knjiga i polić 
rakije, nad posteljom zamrljani kip sv. Martina, a po pro- 
zoru skakala vrana, noseći malo zvonce oko vrata. Vrani bilo 
ime »Joško«, kako mi tutor reče. Čekao me tutor. Kad udjoh 
u sobu, malo je probliedio, nos zatakao u njekakove papire, 
pa stao mucati. 

»Dobar dan, gospodine tutore,« pozdravih ga, »evo Vam 
lopatice i bočice rakije.« 

>A, a! Ti, Ivica! Servus! Dobro! Stavi na stol.« 

»Hoćemo li, gospodine tutore?« zapitah ga, staviv suho 
meso i rakiju na stol. 

»Sad, sad!« zamuca Martin prekapajuć papire. Ja stajao 
mirno, a vrana mi sve čupala crvenu vunu od moje torbe. 

Napokon odosmo iz te smradne špilje. 

»Idemo župniku,« reče Martin nemirno. 

»Idemo,« odgovorih mu mirno. 

Na »Harmici« — onda se reklo »Harmica,« sad se veli 
»Jelačićev trg«, — na Harmici bilo veselo. Pred svakom ku- 
ćom prskale kobasice, iz svake krčme cvilile gusle, pa se tu 
pilo, jelo, rušilo, motalo, pogadjalo — da sam ostao gluh. U 
jednoj krčmi jujukalo se kao da je sudnji dan, a guslači 
pilili po svojih guslah, da će im strune popucati. Ljudstva u 
krčmi kao mravlja — mnogo soldata, naših domaćih, — znate | 
— sa crvenim suknom oko vrata. | 

»Njekako mi nije dobro,« reče Martin; »nebi li čašicu; 
da vidimo tu komediju.« 

»E, pa da vidimo !« 

Zadjosmo u krčmu. Bila nizka, zadimljena, a vruće, da 
mi je znoj skočio na čelo. Svakojakih je ljudi tuj bilo, al 
malo trieznih glava. U kutu cvilile gusle. Za jednim stolom 
sjedio star, siv stražmeštar. Čaka mu sjedila na lievom uhu, 
debele obrve mu stršile kao metla, brkove bio zavinuo kao 
mačak, a nos mu bio crven, kao pisano jaje. Sve je hrapa- 
vim glasom vikao, sve se rukama razmahivao, sve ljeskova- 
čom udarao po podu. 

»Sjedimo k stražmeštru, velik je veseljak,« reče mi tutor. 
Sjedosmo. | 

»Ho! ho! ho! Martine! Mršavi paripe !« zakukuriknu straž- 
meštar, kad bješe opazio moga tutora, »koja tebe voda nosi 
na mlado vino! I! ti se hoće vojske, da kosturom siečeš 

kupusove glave? Krčmarice! polić vina — za moga svetoga 
Martina — a i vi mužikaši dajte jednu notu za moga Mar- 
tina, il ću vas za vaše strune objesiti! Tako — tako — pij, 
Martine! Bog te poživio, kozja brado, ijuju!« i pri tom iztrusio 
stražmeštar čašu. Za njim tutor, pa i ja od žedje i vrućine. 

»E,« reče tutor, »za poslom, za poslom.« | 

»Valjda ćeš opet butilju tinte polokati, da si napojiš 
fiškalsku dušu. Čuješ, da su mi sve kože, koje si ti ogulio, 
nebi mi trebalo drugoga telećaka, a da ti mogu skinut de- 
beli obraz, nebih našao boljega podplata.« 

»Stražmeštre!« odgovori Martin, >»ti si štopska pijanica, pij 
pa šuti.« Za tim nastavi, glavom mahnuv na mene: »Ovomu 
sam dječku tutor, vodim ga popu, ženi se.« ' 

Stražmeštar se sagnu preko stola prema meni, a izbulji 
na me oči. | | 

»Ženi, veliš?« Kriknu — >»fui! Takav momak, pa da ga 
zakapari ženska glava, puška mu preslica! Fui! Gledaj mene, 
golobradče,« lupnuv ljeskovačom, >.nisam li zdrav i čitav, 
neimam li carski portepč i trbuh, hvala Bogu, i brkova? a 
kako me vidiš, nije mi pop pripetljao žene. Lunta, brate, 
lunta, to ti je najbolja žena: svoj si, gospodin si; carski si 
čovjek, pa ako se kadkad trefi i batina, bolje, da te pogodi 
i carska ljeskovača nego li ženska kuhača. Pij, mlada glavo! 
Pij, no svojoj mladoj za volju: ta grom u vas! igrajte mu- 
žikaši!« | 

»Pij,« šapnu mi tutor, »da ga neuvriediš.« Pio sam. Gu- 
sle cvilile, ljudi vikali, jujukali, lupali po stolovih; vino teklo, 
lule se dimile — meni se miešalo. 

»He! he!« smijao se stražmeštar, »mi smo gospoda! — 
Nu pij bratinstvo sa mnom, bit ćeš gospodin!« 

Oklievao sam. 

»Pij,« šapnu mi tutor, »bit će zla.« 

Pio sam bratinstvo. Meni se maglilo. 

»No, jesi li moj čovjek?« uhvati me stražmeštar za ruku. 

»Jesam,« izmucah. | 

»Gle!« viknu stražmeštar iztresav šaku škuda na stol, 
»kako se to blisiče. Šta? Na, gledji bliže,« turnuv mi škudu 
u ruku, »jesmo li gospoda? A?« 

Kako sam u ruci oćutio škudu, mraz me potresao do 
kosti. Bacim škudu, da izletim iz krčme — — 

»Stani!« zagrmi kraj vrata visok vojnik, uhvativ me za 
ruku. »Nikud nećeš. Soldat si!« 

»Okanite se šale! Pustite me!« | 

»Soldat si,« zagrmi stražmeštar. »Odvedite ga.« 

Krv mi dodje na oči, noge mi klecale, ruke drhtale, bilo 
mi je, da će mi sva rebra popucati. 

» Tutore! Martine! Pomozite !« 

Al tutora nebijaše. 

»Ha! ha! ha! Ženi se, ako si junak, ženi!« čuo se oda- 
svud smieh i poruga. | 

I skupio sam noge i ruke, da provalim iz krčme. Al lju- 
dina kraj vrata lupi me šakom u prsa. Padoh na zemlju — 
i više nisam znao za sebe. : 

Drugog jutra probudih se, u — kasarni. Imao sam na 
sebi sivu kabanicu, modru kapu. Strpaše nas više na kola; 
kraj nas sjedili vojnici pod puškom. | 

»Kamo ćemo ?« zapitah susjeda. 

»Beno! U Italiju! k regimenti.« 

Vozismo se kraj sv. Duha. Vojnici jujukali. Nebo je bilo 
mutno, sivo. Vidio sam bielu crkvicu, groblje. vidio svoju 
kuću, vidio kako Niko i Jelica na briegu stoje, sve prema 
cesti gledajući. Vozismo se kroz Črnomerce, vidio sam Vuko- 
vićevu kuću, bielog mačka i crnog kudronju — čuo sam 
pjesmu u kući — Jaga je pjevala. Kočijaš pucao bičem, a 
vojnici jujukali. U Italiju k regimenti! 

Sve sam to. vidio i čuo, al tu, tu gospodine, — i Ivica 
stavi ruku na srdce, — šta je tu bilo, toga Vam neznam 

kazat, Boga mi, neznam. Sjedeć na kolih jeo sam Jeličin ko- 
Jač i sjećao se tatinih rieči: »Čuvaj se vina!« 
Ivica zašuti, stisnu šake i spusti glavu. 


II. 


Za kratak čas bacio Ivica glavu u vis, pljesnuo rukama, 
pa nastavio suhim, običnim glasom: 

»Da, da, tako sam Vam ja bio vojnik, vojnik na prie- 
varu. Vojnik! Hm! Šta je to sad? Ništa. Šala, da puhneš. 
Sad se mlada pospoda pod očali vojnika igraju. Smiešno mi 
je, kad ih gledam. Al za moje vrieme! Sjedit u varmedji ili 
pušku nosit: svejedno. Ako ti koje dugme nije sievalo, batine; 
ako je kiša padala, a tvoje čižme blatne, batine; ako si u 
glidi kihnuo, batine i opet batine. Pa u Italiji! Uviek se ondje 
nješto kuhalo. Talijani onda još bili pod našim carem, al im 
se njekako nije pravo dalo, htjeli biti svoji. Vojnici nisu nikad 
smjeli sami izlazit nego po tri — inače s Bogom glava. Mrko 
nas gledali, a ja im za života nerekoh žalne rieči, nisam im 
kriv bio. A kako je tek meni bilo! — Bože moj! — Ugra- 
bili me kao pseto, prevarili me, ogulili me, oteli Jagicu — 
Oh!« Ivica zamahnuo dva tri puta glavom, pa lupio šakom 
po koljenu. | 

»Odrezali nie, gospodine, kao nit od klupka ni kriva ni 
dužna. Pisao Jagici, pisao Martinu, pisao senatoru, pisao caru 
— al od nikog odgovora. Jedan put samo zvao me kapetan 
na raport, pa mi reče posve ozbiljski, neka se okanim pisa- 
nja, jer inače batina. Nisam više ni pisao. Kad sam onako 
na samu na straži stajao za tihe, jasne noći, mislio sam o 
svom otcu, o svojoj kući, o Jagici, o Niki i Jelici, i plakao 
sam, gospodine, plakao kao kakova baba. Glasa nisam do- 
bivao od kuće nikakova. Dolazilo doduše rekruta, al malo 
domaćih Zagrebčana a Duhovljanin baš nijedan. Onda su se 

vojnici hvatali, domaćega sina nisu ni uzimali, već kojekakve 
bitange. | 

Liepa je zemlja Italija, liepe kuće, visoke crkve, al meni 
je to sve mrzko bilo, mrzio sam na kuće, na crkve, na ljude 
— na sve, na sve. Napokon — bile dvie godine prošle — 
nisam već ni pisao ni plakao, ni mislio, ni mrzio: bilo mi je 
svejedno. Nisam vidio neg svoga kapetana, nisam čuo nego | 
bubanj. Velim Vam, bio sam kamen. Došla i treća godina. 
Naš bataljun stajao u maloj varošici — njegdje kod Milana 
— Boga mi neznam već imena, Jedne večeri dodje nam za- 
povied, da punimo puške, jer da nam se zlo spravlja. Oko 
“pol noći počelo zvoniti, pucati. Sad mi bajonet na pušku pa 
za bubnjem. Talijani se digli, da potuku carsku vojsku, re- 
koše nam. Na uglu njeke ulice blizu trga počelo na nas si- 
pati. Čudno mi u prvi mah bilo, njekako hladno i vruće, kad 
sam gledao, kako se čas ovaj, čas onaj od moje kumpanije 
ruši. Al poslije me uhvatio bies, ja okrenuo, pa bome kun- 
dakom. Blizu mene stajao kapetan, hrabreć svoje ljude, ma- 
šuć sabljom. Tu izleti iza ugla njekakov Talijanac, naperi 
pištolj na kapetana; al ja skoč, pa mu zarinem bajonet me- 
dju rebra, nu padajuć opali hulja na me i pogodi me u nogu. 
Na sreću ušlo zrno samo u meso, kost mi ostala zdrava. 
Ponesoše_ me u bolnicu u Milan. Rana mi se upalila, ležao 
sam pet mjeseci. Kad ozdravih, budem kaprolom, jer da sam 
kapetana spasio. 

Gle, — sievnulo mi glavom, — sad si kaprol, sad si 
gospodin. a kapetan ti je dobar. Nebi li me izbavio. 

Podjoh k njemu. Liepo me dočekao. Govorio sam mu 
za ovu i onu krivicu, i za moju kuću, i za Jagicu, i za tu- 
tora, i za pogorelce i za stražmeštra: — svu dušu iztresao 
sam pred njega. 

Slušao me, čudio se, čupao lievi brk. Kad sam mu sve po 
duši reko bio, lupi kapetan Petrović srdito nogom, pa viknu: 

»Ta trista im jada, (bio je graničar), to su ajduci. Al 
čekaj! Skuhat ću im ja poparu. Ti sve to napiši, pa mi do- 
nesi. Da vidimo, šta će biti. Iztjerat ću ja te vuke, ma išlo 
do :cara.« . ; 

Spisah sve, što me je bolilo i predadoh kapetanu. A on 
bome dodao vražju litaniju i sve poslao magistratu u Zagreb. 
Bože, kako mi je srdce igralo od radosti! Čekao sam nedjelju, 
dvie, tri — napokon odgovori kapetanu, šta mislite tko? Onaj 
senator, koji nas je dielio. Petrović mi pročita pismo. Majka 
da se udala za pogorelca Bartola, on da je u kući gospodar, 
Jagica da ima pod jesen poći za seljaka iz Horvata. — — — 
Meni se maglilo pred očima. Krv mi se rinula u glavu, stajao 
sam kao panj. Pogorelac Bartol gospodar u mojoj kući, Ja- 
gicu da izgubim! Nu kao panj sam stajao, ni riečca mi se 
nije dala iz grla, noge mi se bile zarasle u zemlju, samo 
sam rukom držao kaprolski portepć, i stiskao sam ga, sti- 
skao i gnječio, kao da mi je u ruci Bartolova glava. Moj 
kapetan čitao pismo dva puta, čitao tri puta, prebacio sad 
jednu, sad drugu nogu, čupao si brk, turnuo kapu sad na 
nos sad za vrat, kašljucao i pljuckao. Zatim ustade, prodje 
dva tri puta po sobi, pa će napokon: 

»Ta — ta — ta to je lopovština, ama čitava lopovština. 
Trista mu jada, te hulje bi zaslužile, da ih čovjek peče na 
ražnju — duše mi, na ražnju. Hm! Šta bi tu? — E do cara 
— do cara!« 

Njekako mi je lakše bilo, kad opazih, da se je pošteni 
kapetan za me zabrinuo bio kao otac. Prikupih ono malo 
krvi, što mi je u srdcu bilo, pa sam onako od duše govorio 
kapetanu Petroviću: 

»Vaša milosti, gospodine kapetane, Vi vidite, kako mi se, 
ni krivu ni dužnu, nepravda čini, i da, oprostite, toga Bar- 
tola pred sobom imam i toga lopova, toga špičastoga Mar- 
tina, ja bih i jednomu i drugomu razporio trbuh, makar me 


stajalo glave. Al ja sam ovdje pod puškom, a oni se tamo | 

slobodno šire po mom gniezdu i Bog zna, što je od moga 
brata i od moje sestre. Daleko je odavle do moje kuće — 
vrlo daleko. Zato molim Vašu milost, gospodine kapetane, 
kao što se Bog moli, dajte gledajte, da mogu svojoj kući, 
inače zlo.« 

»Još nješta!« otresnu se kapetan, >»jesi li poludio? Ta 
valjda znaš, da si pod carskom puškom, da imaš još koji 
hleb profunta pojesti. Njekako su te krivo zakaparili, istina ; 
al prisega je prisega. Neima šale. Kući nemožeš. « 

»Al će mi pod silu udati mladu.« 

»Šta ćeš? Djevojku ćeš morat preboljeti, i to je najmanja. 
Samo da ti neraznesu imanje, to je glavna briga. — Znaš 
ti šta, Ive, dodji prekosutra,« doda kapetan opasav sablju, 
»pa ćemo o tom dalje govoriti. Imam kapetana prijatelja u 
Zagrebu. Ti ćeš mi sve kazati, što je vaše, a on će sve iztje- 
rati, kako treba. Neboj se: sve će dobro biti. Dakle preko- 
sutra, neboj se ništa.« 

Zahvalih se kapetanu, stavih ruku na čaku i i odoh. Težka 
je to bila noć i pretežka. 

Ležao sam na svojoj slamnjači kao drvo, gledao u malu 
svjetiljku što je nasred velike sobe gorila; svi vojnici spavali, 
ja ni da oka stisnem. Bilo mi je, kao da iz sumraka izlazi 
moj pokojni otac, blied, kakov je na smrti bio, da izlazi moja 
majka s Bartolom ; činilo mi se, da vidim tutora, kako mi se 
porugljivo smije, da vidim brata i sestru, kako bosi i gladni 
suhu koru glodju; — vidio sam najzad svoju Jagicu, kako 
plače: sve sam to vidio, sve se to pred mojim očima mie- 
šalo pri maloj svjetiljci. Htio sam da skočim, da viknem ko 
niema zvier. Šutio sam, stisnuo sam oči, da ništa nevidim, 
nego crni mrak, želio sam, da budem sliep, gluh, da ležim 
pod crnom zemljom. 

Kad je u jutro bubanj zvao na muštru, bubnjalo i u 
mojoj glavi. Stavismo se u dvorištu kasarne u red. Na mjesto 
našega kapetana Petrovića vodio je kumpaniju nadporučnik 

— njekakav Švaba. Čudio sam se tomu. Petrović je uviek 
išao na muštru. Bolestan? Šta li mu je? zapitam stražmeštra. 


»U noći,« odgovori mi, »dobio kapetan Petrović zapo- 


vied, da odmah ide k drugoj regimenti u Poljsku.« 
»I otišao ?« | 
»Otišao. < 


Zazeblo me. I to! Moja zadnja grana s Bogom. Kod mu- 


štre radio sam sve naopako. Mal da me bjelogrivac Švaba 
nije dao zatvorit. Povratismo se. Ni mrve jela nisam okusio. 
Glava mi šumila. Poslije podne po službi da se malo spro- 
djem, išao sam sam ; to je bilo proti zapoviedi. Bio liep je- 
senski dan. Izidjoh glavnom cestom iz grada. Naokolo liepi 
zeleni brežuljci, po njih biele kuće a na jednom vrhu liepa 
crkvica, baš kao kod nas. Seljaci tjerali blago sa paše pje- 
vajući veselo. Kraj ceste stojala kuća, a pred njom kamena 
klup. Kao da je tu malo prije Jagica sjedila. Meni je dobro, 
predobro bilo, samo kadkada ubolo me u srdce, kad se sje- 
tih, da je sve to san, da mi se je vratit u pustu kasarnu. 
Išao sam dalje. Sunce zalazilo, nebo se rumenilo nad gorom. 
Moja mlada, moja braća! Šta li oni sada rade? Ima li pra- 
vice na svietu? Zazvonilo zvonce na »Zdravu Mariju«. I mojim 
njegdje zvonce zvoni pri sv. Duhu, gdje je otčev grob. Bilo 
mi čudno; išao sam dalje. Počelo se mračiti, za mnom u 
gradu već se žarile svieće, s daleka šumila rieka, a na nebu 
bljesnula zlatna zvjezdica. Tu njegdje i moja Jaga vidi. Bože 
moj! što sirota njegdje trpi; muče ju, sile ju, da podje za 
neljubljena — za drugoga! — Ne! Nikad! Potreslo me, za- 
zeblo me, krv mi je smutila oči. Išo sam napried dva tri. ko- 
raka po malo, bi li, nebi li, pa onda brže i brže, najprije 
cestom, zatim stazom, livadom, briegom, živicom — išo — 
letio sam cielu noć. Kad je stao svitati dan, zavukoh se pod 
njekakov most; tu sam gladovao cieli dan, a stara rana na 
mojoj nozi pekla me strašno. 

Imao sam tu šta razmišljati. Bio sam vojnički bjegunac, 

dakle moja glava u torbi: znao sam i predobro, što me čeka, 
ako me uhvate. Ali ni u snu nisam mislio povratit se u ka- 
sarnu, premda bi bio s malom kaznom prošao, da sam to uči- 
nio. Odluka, poći svomu domu, osramotit zlotvore, poljubit 
braću si, bijaše tvrda kao kamen. Da je tko tomu prigovorio, 
bio bih mu se nasmijao u brk, bio bih ga i ubio. Vidio sam 
pred svojim očima samo Črnomerce i sv. Duh, nisam pitao, 
šta je pred tim, što li će poslije biti. Pod mrak izvukoh se 
iz svoga zaklona, da idem u ime božje dalje. Težko se išlo, 
rana me sve to. jače bolila, bio sam i oslabio od gladi. Al 
ja grizao usne i koracao žurno, sve žurnije. Bio sam došao 
do zavoja ceste, tu krenuh preko polja kraćim putem. Na 
jedan put razabrah više glasova, čuh i topot konja. Mjesečina 
jasna. Gledam, pa vidim u mjesečini sablje carskih husara. 
Išli za mnom u potjeru; vidio sam i bajoneta, kako se bli- 
siću, tu je bilo i pješaka. Da, da, mene tražili. Bacih se za 
grm, ali prekasno, husari me bili opazili; čuo sam kako psuju, 
kako lete prema meni. Ja u bieg! Skupio sam sve svoje sile 
letio sam, letio, da sam već bio bez duše. 
, >»Stani!« zaori sto koraka -od mene glas. 

Ja bježi, bježi — al slabo, noga me pekla, strahovito 
pekla. 

»Stani!« zagrmi isti glas po drugi put. 

Ja bježi; bio sam blizu šumice. Da Bog da, da ju do- 
stignem. Izmaći ću, doći ću u Zagreb, mišljah. Nisam li bio 
lud? Sada da zakrenem u šumu. Puf! puče husarski kara- 
bin, a zrno preletilo kraj moga uha i skrši bližnju granu; 
puf! puče drugi karabin. Ovaj put je husar dobro mjerio. 
Pogodio me u nogu. Zapeklo me, krv udari iz rane, a ja pa- 
doh na koljena. Doletiše husari. | 

 >Predaj se!« zaori jedan brkati Magjar i prokune me. 
Al ja biesan nevideći ništa nego svoju mladu, razdražen kao 
zvier, trgoh svoju kratku sablju da zamahnem. Husar se zaleti, 
izbi mi sablju iz ruke. Sletiše me, okovaše me u gvoždje, 

baciše na kola iz bližnjeg sela, pa natrag u grad. Plakao sam 
gospodine, sapet na kolih, plakao kao diete tiho i mirno, ne- 
mareći što me čeka, već razjadjen, što nemogu kući svojoj 
— svojoj mladoj. 

Najprije mi liečili ranu. Dugo je to trajalo. Rana se 
upalila, došla na me vrućica. Nu ozdravih; bolje, da sam 
umro, oprosti mi Bože taj grieh. Kad sam se mogao pridizat, 
izvedoše me iz bolnice, povedoše u »Stockhaus«, da mi sude 
sud. Ja sam im sve kazao, kako je bilo, i što me peče, i 
kako je moje pravo, i kakva mi se krivica čini. Auditor me 
slušao i slušao, stražmeštar pisao i pisao, profus gledao i 
gledao, al napokon auditor zavirio u debelu knjigu — u za- 
kon, a zakon neima srdca. Dosudili mi sud. Imao sam letit 
kroz trista šiba deset puta gori, deset puta dolje, dakle na 
smrt. Nu pošto sam bio ranjen, pošto sam bio čestit, bio 
junak, ta spasio sam kapetanu život, dadoše mi petnaest go- 
dina robije. Petnaest godina! zazeblo me. Zašto me nisu izšibali 
do smrti? I opet me skovali u gvoždje i bacili na kola, pa 
odvezli u tvrdjavu. Bio sam Vam ko kamen. Nisam pitao, 
je | dan, je 1 noć, je | ljeto, je | zima. Tup, gospodine, drvo 
ko onaj panj. Zatvorili me u Mantovu. Dan išao za danom, 
mjesec za mjesecom, godina za godinom, a ja kopao šance, 
jeo crn kruh, vukao za sobom težke verige; rane me kad- 
kad pekle na nogo, al jedna me pekla uviek i uviek. Tu,, 
gdje nam srdce biti ima, bilo mi je, kao da nosim kus biela 
željeza. O svojih nisam ništa čuo, a kako i bi? Samo ptice do- 
. lazile s vana u tvrdjavu, možda od moga kraja, al lude ptice 
neumiju govoriti. 

Pobunili se Talijani proti našemu caru; čuo sam kartače 
i puške okolo tvrdjave. Za sve to nisam mario. Šta me se 
to ticalo? Samo kad sam zvonce čuo, zadrhtnula mi ciela 
duša. Nu šta Vam ja tu pričam kao baba? Bilo uviek jed- 
nako, u kazamatah bilo kao u grobu, i gore, jer u grobu bar 
mira imaš. Sedam sam godina tako proživio, imao sam još 

osam. Oko srdca bila mi se već uhvatila tvrda kora. Jed- 
nog dana pozvaše nas sve na njekakvu pijacu u tvrdjavi. 
Bilo je po podne. Dodje zapovjednik u paradi, pa pročita 
carsko pismo — pardon, šta li? I meni oprostiše onih osam 
godina. Jeste li kad sanjali, gospodine, da padate s visoka 
tornja, ili da se pod Vami zemlja otvara i da propadate u 
vodu? Vidite, tako je i meni onda bilo. Prošao sam rukom 
dva tri puta preko očiju. Nisam znao šta. Veselio sam se i 
neveselio, bojao se, krv mi se rinula u glavu, a žile na 
sliepih očiju igrale mi kao urica. Dobih mašrutu u Zagreb, i 
zbilja krenuh s njekim transportom kući. Skinuli bili s mene 
okove i sivo odielo reštanaca, dali mi staru vojničku kaba- 
nicu, staru kapu, pa ajd na put! Dugo se mi vozili, dugo. Onda 
se nije išlo huj! kao sad na mašini. Dodjosmo i u našu zem- 
lju. Kad sam na Sutli vidio naše kućarice, kad sam čuo dvoj- 
nice, i vidio žene pod bielom: pečom i na seljaku opanke i 
crvenu torbu, bilo mi je kao da sam se od duga — duga 
sna probudio — i došle mi suze. Vozili se mi kroz Črno- 
merce. Ja navuko svoju kapu na nos. Ondje stoji Vukovi- 
ćeva kuća, a pred njom kamena klup, ko i prije, al nečujem 
iz kuće glasa, nevidim živa lica — -— i došle mi suze. 

»Jagice, Jagice!« mišljah si, »tvoja travica nije slagala.« 

Dodjosmo do sv. Duha. Eno crkve! eno otčeva groba, 
eno — i moje kuće i kraj puta to staro križno“drvo; — 
htjedoh skočit, al brzo pri kabanicu preko glave, da 
ništa nevidim. 

Predaše me magistratu. 

»Ivo Krušić, kaznenik od dvanaeste kumpanije, pardo- 
niran, iz Mantove,« reče kapural pisaru i ode. 

Stari pisar, crvena kvrgasta nosa, naravna očale, i po- 
gledav me izpod oka reče:: 

»Liepa roba, hvala Bogu, jedna ništarija više; zašto te 
biesa nije kolera u Mantovi odniela. Hodi kući, pazi se; ne- 
kradi, nerobi: batine su kod nas jeftine, a ni uže nije skupo! 

Stiskao sam zube, šutio sam, jer inače bih ga bio ubio. 
Krenuo sam svojoj kući. Da znate, kako mi je težko bilo, 
kao da sam imao podplate od gvoždja. Šta će to biti, šta će 
to biti? Deset godina! Nije to šala. Šta Niko? Šta Jelica? 
Šta maj — majka?! Šta Jagica? Udala se, dakako udala. 
Popeh se k crkvi sv. Duha. Stara ko i prije. Na cintoru stoji 
drvena koliba, u nju urezah kao dječak svoje ime kosturom. 
Koliba puca, a ime moje još stoji urezano. Podjoh na grob- 
lje, da si pohodim otca. Nadjoh mu grob — bez križa. Zar 
su te svi zaboravili, otče moj, — svi? Sjeo sam na grob i 
čupao drač. Al eto kraj njega još dva groba, dva krsta, 
oprana od kiše doduše, al dosta nova. Tko tu leži? Tko? To 
me je strašno mučilo. Skočih, pak brže kući svojoj. U dvo- 
rištu nikoga. Da podjem u kuću, al na pragu se pokaza mlad, 
suhonjast seljak — Rok. 

>Tko si? Šta ćeš?« upita me oštro, »u toj kući neima 
o ništa.« 

»Ja? Ja sam Ivan Krušić, sin staroga Krušića.« 

Rok se uhvatio za vrata, probliediv kao krpa. 

»Ti?« reče, reć bi bez glasa, »odakle ideš ?« 

»Iz Italije, sa tvrdjave. Ajdmo u kuću.« 

Rok je njekako oklievao, zatim podje u sobu, za njim i 
ja. Nenadjoh nikoga. | 

»Gdje je Niko?« zapitam u čudu. 

»Njegdje van kuće,« odgovori Rok smeteno. 

>A _ Jelica ?« 

»Udala se za Celinića, dolje kraj ceste.« 

»A mama? 

»Umrla prije četiri godine, a lani i moj otac Bartol.« 

»A — a Jagica ?«< 

»Udala se po drugi put u Zagorje.« 

Obojica smo jedan čas šutili. 

»Kako ti je bilo?« zapita me Rok, neznajući, šta da 
kaže. 

»Daj mi. da se najedem i napijem, pa onda da legnem. 
Umoran sam. Sutra ćemo više govoriti.« 

Ženska njeka donese mi žganaca i vina. Bielo me gledala. 

»Jedi, pij, Ivica!« reče mi Rok, »idem za poslom, a ti. 
Maro, priredi postelju u komori.« 

Zatim izidje i nepovrati se. Najedoh se, napih se, legoh 
u svojoj komorici — poslije deset godina i tvrdo zaspah. 
Bio sam kao izprebijen od duga puta. 

Drugog jutra izidjem iz komore oko zore. U dvorištu 
stajao Rok. Izpod oka glednuv me. reče: 

»Dobro jutro, Ivane!« 

»Da Bog da! Gdje je Niko?« 

» Nisam ga vidio,« odgovori, slegnuv ramenima, zatim će: 
»Ivane, tebi treba odjeće i koječega; ovakov nemožeš hodati. 
Evo sam dobio petdeset forinti za vino. Uzmi, idi, kupi si. 
što ti treba.«< 

»Petdeset forinti? Meni netreba toliko. Čemu novce u 
ludo trošiti? Po objedu svršit ćemo onako račune o mom go- 
spodarstvu, da se zna, što je moje, što li hraće moje. Podie- 
ljeno je onako sve na magistratu.« 

»Ništa za to. Uzmi 50 for. Tvoji su. Poslije ćemo o dru- 
gom govoriti.« 

»Dobro!« Uzev novce podjoh u grad, da se pošteno obu- 
čem i obujem. Prolazih gradom, da si sve dobro pogledam. 
Mnogo se .toga promienilo. Deset godina. Pri tom sam raz- 
mišljao, kako ću svoje pravo tražiti. Nikako nisam mogao naći 
kraj, gdje da uhvatim stvar. Da se povratim kući. Dodjoh do 
crvenoga križa, gdje se sa ceste okreće k sv. Duhu. 

Pod križem sjedio čovjek, pred njim na zemlji šešir. Po- 
gledah ga. Da ste mi žilu rezali, nebi ni kapljica krvi izašla 
bila. Tu je sjedio Niko — moj brat Niko, odrpan, zamrljan, 
kudrav.. 

»Niko!« Kriknuh, »moj Niko!« pa priskočim k njemu. 

»E, e!« nasmija se brat, izbieliv svoje zube, i izbuljiv 


> Šenoa. Pripoviesti III. 5 


66 Barun Ivica. 
mutne, krvave oči i pruži ruku: >»Daj, daj krajcaru, daj za 
rakiju! « 

»Niko! Ja sam to, tvoj brat, tvoj Ivica!« 

>E, e! daj krajcaru, daj!« nasmija se brat. 

Da sam imao pred sobom tutora, da sam imao Roka, 
bio bih iztrgnuo križno drvo i križem ubio jednog i drugog. 
Htio sam brata si uhvatiti za ruku. Al on skoči kao mačak, 


skoči preko živice, nasmija se grohotom — izgubi se u ku- 
ruzi. Stajao sam kao panj. U to prolazila djevojka, tjerajući 
guske. 


»Čuješ, mala,« zapitah, »gdje je Celinićeva kuća?« 

»Celinićeva?« pogleda me mlada u čudu, »vjere mi ne- 
znam. Van ako mislite Gjuku Celinića, težaka. Taj neima svoje 
kuće. Stanuje ondje, u žutoj kućici, kod kovača u dvorištu.« 

= Bijah ko pijan. Podjoh do žute kućice, udjoh u kuću. | 

»Gdje stanuje Celinić?« 

Kovački dječak mahnu rukom prema drootid kolibi. Otvo- 
rih vrata. Opuhnula me mokrina ko iz rake. U sobi mračno, 
jedva što vidiš. Tako nije ni u Mantovi bilo. Napokon udjem. 
Bilo tu šta vidjeti. Drvena postelja, drven stol, drvena klup, 
sve golo, sve pusto. Na postelji sjedila žena, na pol gola. 

Lice joj je bilo sivo, oštro, kao da ste papirom zaliepili gole 
kosti, oči kao staklo, a kose gotovo i nije imala. Krpala suk- 
nju. Žena pridignu glavu — moja sestra! — moja Jelica! 

Poletih k njoj, da ju zagrlim. 

»Ivica!« zavrisnula sirota i pokrivši lice rukama stade 
gorko, gorko plakati; a na to stade silovito kašljati. Sjedoh 
do nje i rekoh joj sve. Zatim ju zapitah, kako je tu bilo. 
Sirota nagnula glavu, stavila suhu ruku na moje rame, pa 
je stala pripoviedati: 

»Kod nas je bilo zlo — vrlo zlo. Prevarili nas. Majka 
uzela Bartola. Tukli nas. Ono pismo na magistratu, ono ne- 
sretno pismo! — Znaš, što je u njem. Da ti, ja i Niko do- 
bije svaki petdeset forinti, a zemlja i kuća da je majčina, 

a poslije njezine smrti Bartolova, a obligacije Martinove. Niki 
su Štajerci davali novaca za rakiju, pa kad je imao petdeset 
forinti, bacili ga iz kuće, kad je majka umrla; mene su pod 
batinom udali za težaka Celinića, i on je petdeset forinti za- 
kartao; sada pije, pa me tuče. Niko je prosjak, Niko je lud, 
a ja — a ja, — i pri tom pokaza na prsa — meni je kraj. 
Imali smo veliku pravdu. Fiškal Lupić nas je branio, al Šta- 
jerci ga podmitili, i izgubili smo pravdu: mi smo, Ivica, bogci. 
— Rok je gospodar!« Silan kašalj zakrči siroti rieč. Zemlja 
je poda mnom pucala, a mozak mi se vrtio kao mlinsko kolo, 
grlo mi se osušilo, a oči mi htjele skočiti iz glave. Izvadih iz 
žepa,; što mi je novaca ostalo bilo, bacih sve na stol. 

»Na, Jelice! uzmi sve, al nedaj mužu! S Bogom! Još 
danas povratit ću se k tebi.« Izletih ko bez glave, pa k našoj 
kući. | 

»Maro!« upitah, »gdje je Rok ?« 

»Gospodar? Neima ga. Odvezo se na Goricu. Neće se, 
mislim, brzo vratiti. Al je ovdje bio varoški pandur, pak da 
dodjete odmah na magistrat.«< To mi je dobro došlo. 

Podjoh na varošku kuću pred senatora Martinića. 

»Jesi | ti onaj Ivan Krušić ?« 

»Jesam.« 

»Dragi moj, slušaj što ću ti kažati. Jesi 1 primio od Roka 
petdeset forinti ?« 

»Jesam.« 

»Dakle ti neimaš u Kušićevoj kući ništa više tražiti. Kako 
ste vi i vaš tutor podkrižali ono pismo, svaki vas je dobio 
petdeset forinti. Izplaćeni ste, a sve je Rokovo. Vi ste se 
pravdali, kod prve inštancije ste izgubili, apelirali niste, ergo 
sve badava. Ti si traži mjesto, gdje hoćeš, al Roka pusti na 
miru.« 

Pripoviedah senatoru sve. Klimao glavom, pa će dapokone 

»To je tužno, al šta ćeš? Sud je svoje rekao, tu neima 


medicine. Senator Glavnić, koji vam je pismo učinio, leži kod 
z * 

sv. Jurja. Lupić je pobjegao, ostavio je ženu i djecu, al čekaj, 
tutor Martin je živ — taj bi mogao — toga ćemo prišarafit. 
Idi k njemu. Pokaži mu se, da vidimo, što će kazati.« 

Podjoh k Martinu, na Potok k ćoravomu stolaru. Dodjoh 
pred Martinovu sobu. Drhtao sam. Hvala Bogu, da neimaš 
sjekire pri ruci. rekoh si, jer bi Martinu glavu razkolio. 
Otvorim vrata. Isti stol, ista flaša a u njoj svieća; ista boca 
za rakiju, al — prazna; na stolu sjedila vrana »Joško« sa 
zvončićem, pa me čudno gledala, a na postelji Martin — 
mrtav. Rakija ga ubila. 

Ništa, ništa i ništa. Pravdao sam se i ja, izgubio sam 
pravdu. Pogorelci, koje je moja mati na ime božje primila 
bila, sada su gospodari u Krušićevoj kući. Brata su mi za- 
tvorili kod milosrdne braće. Neima ga više. Ni sestre, imala 
suhu bol, sirota Jelica. Ostao sam sam. Bio sam sluga — 
sad metem i polievam vaše ulice i pomažem grobaru. Od sv. 
Duha se nedam. Tako. To Vam je moja pripoviest. Pa pitam, 
ima li pravice ?« i 

Ivica bješe ustao, omjerio pokrajinu, za tim se sagnuo, 
da si nadje slamu, da očisti lulu. 

»Pravica, da pravica!« nasmija se Ivica. 

U to zacinka zvonce na tornju sv. Duha lagano, tužno. 

»A ha!« reče Ivica krenuv glavom, »ide Imbro, ide zad- 
nji put.« Donesoše mrtvaca, spustiše ga u grob. Kapelan ga 
blagoslovi. | 

Ivica držeći lopatu kao pušku stajaše kraj groba, te od- 
govori popu »et cum spiritu tuo« i »Amen.« Kad se sviet raz- 
išao bio, zapali si Ivica lulu, pa stao zasipati grob, doviknuv 
mi prije: 

»Laku noć, spectabilis! sad znate, za što sam kadkad 
»dobre volje.« 


X& 





VLADI GOSPODIN je 

se riedka hrastova šumica, tanka šiba seoskog zdenca, 
šiljast, tanak toranj drvene crkvice — sve crno tvojemu oku, 
jer je rumenilo neba živo i žarko. Rumeno je nebo, al gle- 
daj više, ružičasto je, gledaj više, žuto je, pa dalje bielo, a 
najzad plavetno, kao oko djevojačko. Na zapadu se previja 
kosa tamnog vrhovlja, nad vrhovljem lebdi sred bliede mo- 
drine mjesec, kao velika srebrna škuda. 

Sred ravnice ide široki carski drum, a kraj njega medju 
vrtovi, šljivici, kupušnjaci, kuruzom i vrbinjem stoji — mje- 
stance Breznica. Kućerci drveni, slamom pokriveni, plotovi 
trošni, staje klimave — nu, Bože moj! mjestance razsijano, 
kao da se je nehotice gospodinu Bogu iz vreće prosulo, kad 
je lebdio nad ovom ravnicom, gradeći sviet. Al nebudi ni- 
komu uvrede. Ima i u Breznici bielih vrana — ima bome i 
zidanih sgrada. Stoji tu crkva njekako izvrnuta, a do nje 
zvonik pod trbušastim klobukom ; stoji kotarski sud pod no- 
vim krovom od crvena criepa, na kojem je bielim vapnom 
ubilježena godina 186*, stoji grbava krčma na jedan sprat. 
Prozori su joj kao i mišja škuljica, a vratima bi prošla i dva 
voza siena na jedan put. Na krčmi stoji mrljav cimer, gdje 

se je prije 410 godina mogao vidjeti lik, pod kojim. se je 
moglo čitati ime »vojvode od Reichstadta«; stoji tih bielih 
vrana i više, a sve je to dika male Breznice. 

Boga mi, hladno je, ljudski te trese. Samo časak. Življe 
planuo iztok, za šumicom se izvi rujna polutka, crvena ko 
krv. Zadrhtat ćeš. Al u hip — u mig sinule tisuće zlatnih 
niti, skoči na nebo zlatno, jutarnje sunce. Da osliepiš. Kao 
pjena gine rumeni žar, sve jače i jače plavi se nebo, mila 
toplina grije ti krv. Zlatne niti titraju, drhću, propliću se gra- 
njem, živicom, travom. Sunčano se zlato .prosiplje sjajnom 
gladčinom ribnjaka, udara u okna grbave krčme, vije se oko 
jabuke trbušastog zvonika, prodire granjem hrastove šumice, 
te vidiš: šumica nije crna, zelena je. Liepo je, Bože moj! Pše- 
nici o brku treperi rana rosa poput dragulja, iz zelene dje- 
telje dižu glavicu plavetni modrinjak, ljubičasti zvončići, ru- 
meni divlji mak. Pčela sunuvši iz košnice, leprši mirisnim zra- 
kom i zadieva se o svaku šarenu žabicu. Iz šuplje jabuke 
šeće mravlja vojska, a podno jabuke ševrda sivi gušterčić; 
vrane ge viju jatomice zrakom, strnadka pod kukmom ska- 
kuće uz živicu, a jadan šišmiš obija plaho zvonik, pa se za- 
vuče u crkveno okance. Sunčani se traci prosiplju dalje na 
zapad, na šume vrhovlja, selo za selom nikne na vidiku; 
mjesec bljedne, mjesec gine sred plavetne vedrine, kao tanka 
korica leda sred velike vode. 

Breznica se budi. Jel to sbilja Breznica ? Bog si ga zna. 
Nakraj sela stoji doduše drven stup, omazan bliedim crve- 
nilom i bjelilom, a na njem hrdjava, limena pločica. Opraše 
ju kiša i snieg. Prije desetak godina valjda je tuj upisano 
bilo: »Mjesto Breznica«; al oblast je mudra, čemu trošiti cr- 
nila za kišu i snieg? Nek stoji ploča. I tako je dobro. Šta 
treba strancu znati za to mjestance? A domaći ljudi i onako 
znadu na pamet, gdje debeli poreznik novce pobire, a suho- 
njavi sudac batine dieli. 

Breznica se budi. Garavi kovač podkiva konja pred ko- 

vačnicom kraj druma. Trgovac Židov vješa o dućanska vrata 
brezovu metlu, crven rubac i dvie kose; čopor kudravih pasa 
razigrao se sred druma, al se brzo razleti. Dojure četvero- 
prežna posavska kola; na zadnjem konju skakuće u sedlu 
mlad Posavac pod malim šeširom i puca bičem po zraku; 
kola puna biele ženskadije. Kola lete i lete, prah se vitla 
oblakom, a kraj ceste upire se o štap kranjski staklar, čudeći 
se posavskomu biesu. Podalje koraca ponosito pod puškom 
žandar, a pred njim klipsa odrpan ciganin sapetih ruku. Ci- 
ganin gleda izpod oka liepe posavske zelenke i crljenke, krene 
rudastom glavom, pa će u pol smieha žandaru: 

»Ej milostivi gospodine žandaru, da su konji naši, puna 
šaka brade!« 

Ali brkati žandar kan da i nečuje ciganske šale, već 
tjera konjokradicu dalje. 

Sve se budi, samo su u jednoj kući spušteni bieli za- 
stori. Kod gospodina sudca. Milostiva gospodja sudinja, blje- 
djana Zagrebkinja, nije nikad vidjela, kako izlazi sunce, van 
u kakovoj šarenoj knjizi u francuzkom zavodu. Milostiva su- 
dinja, premda vrlo eterične naravi, hrče za bielimi zastori. 

Naprama crkvi stoji stari, župni dvor. Naherio glavu na 
lievo, kao stidljiva djevojka. Pred dvorom je malen cvietnjak, 
ogradjen crvenimi letvami, a u njem cvate sila žutoga sun- 
cokreta. Na vrata izidje čovuljak, ustavi se na vratnih stepe- 
nicah, uzdignu nos, dahnu dva tri puta kao zec, kad su mu 
brkovi rosni. Jutarnji miomiris godi čovjeku. 

Kakov čovjek ? Malešan je, dvie trećine tielo, jedna tre- 
ćina kratke noge, nu — gotov jazavac. Na širokih, ponješto 
zavinutih plećih stoji mu obla, debela glava. Velike ušnice po- 
odmakle se od lubanje. Kosa mu je kratka, opora, sieda. 
Čelo široko, nizko, puno bora. Pod čelom mu strše guste 
oštre obrve, a pod obrvami žmirucaju do dva siva, drobna 
oka. Crvenkasti nos izvinuo se tik izpod čela, razkrilio se u 
šir, pa se zavija silno pri kraju. Dolnja mu je ustnica debela, 

gornja se ni nevidi, dolje ima tri, gore ni jednog zuba. Obri- 


janim, kutastim licem povlači se sto i sto crta, osobito kad 
zažmurne, ili kad dolnjom ustnicom zažvakne. Na čovjeku 
stoji smedj kaput, skutovi mu padaju do peta, a rukavi sižu 
preko kratkih, pri kraju debelih prsti. Preko sivih hlača obuo 
čizme. Sare su im svietle, kratke, al noge duge, široke ko 
medvedje šape. Na glavi stoji čovuljku crn, nizak, straho- 
vito širok šešir; s prieda su mu krila zavinuta, s traga uz- 
vinuta. Na zadnjem dugmetu kaputa visi o vrpci duhan-kesa, 
u jednoj mu ruci drenovača, u drugoj na dugu, višnjevu 
kamišu prosta ilova lula. Čovuljak tri puta žmirnuo i uzdah- 
nuo kao zec. Za otim krenu laganim korakom put dvorišta 
župne kuće, pri čem mu se glava i duhan-kesa silno nihala. 
U dvorištu pred stajom skakutala i cvrkutala ciela vojska 
sivih vrebaca. 

»Išl« otresnu se čovuljak na bezočne vrebce, mahnuv 
drenovačom. Cvrkućuć prhnu vrebačka četa u vis; čovuljak 
stao, zagrozio joj se drenovačom i podje dalje. 

Drzovita konjska muha zvrnu mu u nos, pa odleti. Čo- 
vuljak se zapanji, mahnu rukom preko nosa i prodje dalje u 
“kuhinjski vrt. 

Do plota čučila seljakinja djevojka, pa brala grašak. Čo- 
vuljak se stavi za nju i zatisnuv dva puta duhan u lulu, 


bocnu djevojku štapom u ledja. Mlada se prepade. Krenuvši | 


glavom, odkloni crveni rubac izpred očiju. 

»A! Dobro Vam jutro, gospodine mladi,« nasmiehnu se 
crnooka djevica kroz biele zube. — >»Isuse, baš sam se od 
srdca preplašila, kako ste me drenovačom  dirnuli medju 
lopatice. « 

»Hm! He! He!« zamumlja kroz smieh čovuljak, izvadiv 
lulu iz ustiju, — »he! he! Sram te bilo za taj tvoj strah. 
Čuješ li, Maro ?« 

»Čujem, gospodine mladi!« odgovori crnooka, stišćući 
prstima zeleni grašak. 


uta 

»Bi | se ti udala, Maro ?« 

»E bome bi. Zašto nebi?« 

»Hm! Bene! A za koga? Za koga, pitam te.« 

»Težko li za Vas, gospodine mladi,« udari djevojka u 
smieh, pljesnuvši dlanima. 

»Ludo! Stultitia feminini generis. Misliš li, da sam došao 
komare loviti?« razsrdi se čovuljak, -s- »a za koga poštenog 
mladića ?« 

>E, kad bi ga imala,« nasmieši se Mara, naherivši glavu 
i prebirući grašak. 

»Kad bi ga imala! Hm! hm! O ti podmukla naravi žen- 
ska! A oni crni brci? A onaj posavski šešir? A one vrago- 
laste oči? Hm? Šta je to?« 

»To — to.« zažari se djevojka svezavši čvršće rubac. — 
»to je Perica.« 

»E<ce, haecce! Hm! Perica! Slanina masculini generis, 
na kojoj se ta vrtoglavka feminini generis ulovila. Bene! 
Dakle ti bi se udala ?« 

»Ala ste pravi! Što mi se siroti rugate? To bome nije 
pošteno od takvoga gospodina.« 

»Ludo! Duga kosa, kratka pamet! Dakle ti bi?« 

»A kako nebi? Nije me majka rodila za staru partu. Al 
ja sirota, Perica siromah, to su daleki računi.« 

»Dakako daleki!« odvrati čovuljak — »dobro; Perica ti 
nefali; pričekaj! — Terno! — S Bogom!« 

Djevojka slegnu ramenima, a čovuljak se uputi dalje. Na 
vrtnih vratih zaustavi se i viknu: 

»Dakle za istinu, Maro? — Za Pericu ?« 

»No bi — bi — bi!« viknu Mara ljutita mašući rukama. 

»Dobro!« zamrmlja starac i dignuv tri prsta nastavi: — 
>» Vidiš! — Terno! — Gradac! — Mara i Perica! Amen, Bog!« 

Polako klipsao čovuljak iz vrta preko ledine na cestu. 
Sred ceste skobi se »mladi gospodin« sa malim dječakom. 
Dječarac nije imao na sebi nego dugu platnenu košulju. Oko 

pasa mu bio uzan remen, a na debeloj žutoj glavi Slao mu 
širok šešir. 

»Hvaljen Isus!« pozdravi malić starca, pogledav ga Bi 
strim crnim okom. | 

»Na vieke hvaljen!« zamrmlja čovuljak dignuv batinu. — 
»Stani, Nikica, malo! Reci mi, Nikica, znaš li moliti »otče 
naš ?« . 

»A bome znam,« odvrati malić junački, sklopiv ruke 
s traga. 

»Pa daj, da čujemo!« 

Mali skinu šešir te izmoli za čas Gospodnju molitvu, pa 
doda: — >No, je 1 dobro ?« 

»Jest, Nikica, dobro!« potapša ga čovuljak po ramenu. 
»Baš kao da si iz knjige čitao. NA!« primetnu, izvadiv iz 
žepa žemljičku, — »evo ti, kad tako dobro znaš, jedi, Nikica!« 

»Hvala!« zahvali se Nikica dubokim glasom i odleti bez 
traga sa žemljičkom. 

Mladi gospodin dodje do dizite kućarice, što stoji kraj 
druma. Pod spletenim okvirom od gvozdene žice stajao na 
prozoru hlebac kruha. Tu bijaše pekar. Čovuljak se nagnu, 
pa zaviriv u okance zatrubi kroz nos: 

»Dobro jutro Bog daj, gospice!« 

Na vratih pekarnice pojavi se »gospica«, visoka, debela 
ženska, sumornih očiju, nabubrena lica, kvrgasta nosa, gladko 
počešljane tamne kose. Imala je duge zlatne nauhvice, a o 
vratu niz debela koralja. Odjevena crnom suknjom, bielim 
zobunom, bočila lakte pred štacunom, pa će došljaka ovako 
pozdraviti : 

»Da Bog da, dobro :;utro, dušice moja, mladi gospodine 
moj! Pa kako ste spavali, i jeste li šta liepa sanjali? 

»Spavao, gospice draga!« odgovorio čovuljak tužno, za- 
taknuv drenovaču u zemlju, »spavao kao batina, a to je baš 
ono zlo.« 

»Kako zlo, dušice draga ?« 

»Ja nikad nesanjam ništa, kao da me je tko po glavi 
lupio, al noćas gore. Sanjao sam.« — 

»A da? Sanjali? Pa šta?« 

»Ludo i preludo. U snu sam jednu čižmu obuo, a drugu 
svukao. Kako egipatski sanovnik jasno kaže, čižme obuti znači 
dobro, a čižme svući zlo. Sad nek mi pametan čovjek kaže, 
šta će ta konfuzija ?« 

»Stavite, dušice draga, mladi gospodine, na Trst. Obući 
je broj 34, a svući 81: ambo solo. Nefali, nefali.« 

»Hm! Bene! Mislite na Trst?« pogleda čovuljak peka- 
ricu mudrim okom. 

»Da, da, dušice draga. E! vidite, ja« — sklopi pekarica 
važno ruke, — »ja sam imala liep san. Strašan vjetar puhao, 
pak je srušio pčelinjak, za kojim se je dvoje dragih cjeli- 
valo. Vjetar ima broj 33, pčelinjak 44, a cjelivati 50 — baš 
liepi brojevi jelte? osobito 50, baš okrugli broj.« 

»Bome okrugli broj,« kimnu čovuljak glavom; — »vidite 
kako ste sretni, Vaša je glava puna preliepih numerica, a 
moja luda pamet prazna, kao crna tabla pred kotarskim su- 
dom. Liepi ti Vaši brojevi! Bi li smio, gospice, staviti i ja u 
kumpaniji dvie šestice ?« 

»E, i drage volje, dušice draga, nisam ja škrta baba. Al 
na Trst, Trst je sretniji. Naš nesretni lutrijaš ima samo bu- 
dimsku lutriju, a danas je predzadnji dan. Nevolja. Trebalo 
bi ići u Zagreb.« 

»Pa nek se odveze Vaš dječko u Zagreb, ja ću platiti 
priliku. « 

»Dobro!« 

»Evo, gospice, dvie šestice za lutriju, a dvie forinte za 
priliku. Je 1 dobro ?« 

»Dobro, posve dobro.« 

»Pa šta drugče nova, gospice draga ?« zapita čovuljak. 

»E, sve po starom u Breznici. Poreznikova se kći udaje 
za šumara Novotnoga. Bog zna, kakva će to sreća biti.« 

»Bog zna,« kimnu čovuljak. »Sreća je velika ciganica.« 

»A da, kad ste o ciganih govorili, cigani su na stup- 
ničkom sajmu našemu kovaču konja ukrali.« 

»Zelenka ili vranca ?« 

»Zelenka.« 

»Šteta, šteta,« kimnu čovuljak, »liep konj. Vražji cigani.« 

»Pa da,« dosjeti se pekarica, »pomislite si. Dorićeva Jaga 
udala se prošle nedjelje za opančara Andriju. « 

»Znam,« potvrdi čovuljak. 

»Šta znate? Ništa neznate, dušice draga. Jaga se udala 
za Andriju. Andrija si kupio za svatbu u Zagrebu vezenu 
košulju. Veli se, kad žena uzme svatbenu košulju svoga muža, 
pa joj sveže rukave i sakrije košulju u postelju, da ju muž 
nikad rukom dirnuti neće. Pa čujte. Andrija u ponedjeljak 
pita finu košulju. Neima je. Žena kan da nezna. Muž misli, 
da ju je Jaga izgubila, pa skoč, pa drž, pa — pa — batine. 
Eto vidite!« 

»A, a! Čudno!« zakimnu čovuljak glavom. 

>Da sbilja! A Vaše zdravlje, gospodine mladi ?« 

»Hm! Zlo! Gledao sam u šoštar-koledar. Kaže kišu, že- 
ludac me boli.« | 

»Da Vam skuham gamilice, gospodine mladi ?« 

»Gamilice?« opetova čovuljak hitro. Zatim izvadi iz 
džepa staklenku, ponese ju prema suncu i doda smiešeći se: 

»To je moja gamilica, prava trnulovica, svakog jutra 
dvie žličice.« I brzo stavi staklenku u žep. 

Već je htio da podje, al se ustavi. 

»Kako ste rekli, gospice? 33, 44 i 50 na Trst. Jelte?« 

»Da, da.« | 

»Moram, moram još jedan terno pogoditi,« stade čovue= 
ljak kamišem dokazivat. »Četrdeset godina igram u lutriju i po- 
godio sam tri terna, a i četvrti terno moram, svakako moram.« 

»Pa zašto to? Već ste bome stari, mladi gospodine. « 

»Baš za to, baš za to, draga gospice; da, da, i kako star, 
neimam kad čekati. Četvrti terno mora bit.< 

»Ali za što, za Boga, dušice draga ? Hoćete li kuću graditi ?« 

»Ludorija! Da prije umrem? Tko će pod stare dane 
kuću graditi ?« 


»E?« 
»E, e!« stade čovuljak silovito i glavom i drenovačom i 
 kamišem mahati, — >nije to za me. Znam da su mi kotači 


već hrdjavi, i da sam skoro potrošio svoj dio smrtnoga ži- 
vota. Al za drugu glavu« — — 

»Gle, gle!« uzprieči se debela pekarica radoznalo, — >»šta : 
mi to govorite? Novine! Tajne! Da čujemo.« 

»Pa čujte. Prije jedno petnaest godina poslali me iz za- 
gorske župe za kapelana na Odru. la Zagorac nisam pozna- 
vao ni mačke, kamo li krštenu dušu. S mojim župnikom 
bilo je malo šta govoriti. Bijaše čovjek mladji od mene, al 
i slabiji. Grijali ga, zamatali, kadili cieli dan; imao suhu bol. 
Na liepu si se sreću namjerio, mišljah si. Trebalo je po svoj 
župi obavljati službu božju, i pjevane i tihe mise, i izpoviedi 
i pričesti i prodike i pokope — nu sve — sve. A meni je 
blizu šestdeset godina bilo. Iduć jednom preko polja od bo- 
lestnika, koga sam pričestio bio, prehladio se ja. Morao sam 
gaziti vodu. Spopalo me i kruto me spopalo za kosti. Bacilo 
me u postelju. Liepe sreće. I župniku i kapelanu duša na je- 
ziku. Moradosmo pozvati fratra iz Zagreba u pomoć, da nam 
stado nebude bez pastira. Zvali za mene i doktora, Bog mu 
prosti griehe. Mene u kostih trgalo, a on mi dao hladne ob- 
loge na glavu, i za svako uho pet pijavica. Medicine morao 
sam izpiti šest polićnih flaša; sve se u meni počelo burkati, 
a ja se suši i ruši, da neimaš šta vidjeti, ja suh, da nisi ni 
sjene od mene vidio. To me je srdilo. Radje izruči Bogu 
dušu, Jankica, rekoh si, nego da ti doktor staru glavu izmr- 
cvari i zdrave moždjane stavi na pipu. Kad je dakle moj 

doktor opet došao i vrlo se čudio, da ja bez obloga i pija- 





80 Mladi gospodin. 


vica u postelji sjedim pušeć lulu i pijuć vino, rekoh mu ni 
pet ni šest: 

»Čast i poštenje Vašoj mudrosti, gospodine doktore! Vi 
ste jamačno pročitali cielu biblioteku, Vi znate i recepte pisati, 
i žilu puštati i roge stavljati, et caetera. To je sve liepo i 
hvale vriedno. Ali narav je narav, a Bog nije čovjeku stavio 
okna na prsa, da doktor vidjeti može, kako se pluća, srdce, 
jetra i kako se svi ti kotači čovječjega tiela zovu, vrte i gdje 
je možebiti zapelo. Vi ste, gospodo doktori, lutrijaši, veliki 
lutrijaši. Nu to me moja luda pamet uči, da si neću dati 
rezati desnoga kurjeg oka. kad me lievo uho zaboli. Za to ja 
Vaših obloga i pijavica metati neću, za ta sam sve medicinske 
boce bacio s prozora, za to ću ja lulu pušiti, vino piti i meso 
jesti. Ako su moje gusle dogudile, neka bude božja volja. 
Ali Vam se liepo preporučujem ; evo četiri škude za Vaš trud, 
i Bog Vam daj kod svakoga bolestnika bolju sreću, nego li 
ko mene. Sluga pokorni!« 

Tako ja doktoru. Srdito se on nakašljao, nješto o ma- 
garcu mumljao, škude spustio u žep i izišav iz sobe silovito 
Jupio vratima. Bene, rekoh, bar sam se te nevolje sretno 
riešio. Glava zdrava i želudac mi se oporavio od medicine, 
al kosti — al noge. Lazar, gospice, gotov Lazar. Ni maknut 
s postelje. Jedne nedjelje poslije večernice dodje mi u sobu 
Cilika, žena lugara Šogulića. 

»Dobar dan, gospodine mladi.« 

»Da Bog da, Cilika. Što tebe nosi?« 

»Kako Vaše zdravlje, gospodine mladi ?« 

»Vidiš. Zlo, Cilika. Sve mi kopa po kostih. Vrlo zlo!« 

>U kostih, velite ?< 

»Da.« ' 

»E za to sam i došla. Ako bude božje pomoći i Marijine 
pripomoći, skakat ćete kao vjeverica.« 

»Nemisli, da sam bena. Kad se u staru jabuku zavuku 
crvi, s Bogom i panj i grane.« 

»Vi ste kao kakova baba, da oprostite, gospodine mladi. 
Dok je krvi, dotle je i zdravlja, i kad se brava malko po- 
kvari, popravit će ju bravar. Vi ste pošten gospodin, i žao 
mi je Vaše stare glave; boli me, da Vas muka toliko trapi. 
Velim Vam, da sam došla, da Vam pomognem.« 

»Ti da mi pomogneš? Valjda kakvom takvom coprijom? 
Hvala ti na dobroj volji, ali neima tu medicine, kad nije ni 
mudrost gospodina doktora znala naći prave trave.« 

» Vidiš ti gospodina mladoga;« razsrdila se Cilika, »coprija ? 
Jesam li vještica? Jeste li vidjeli, da imam mjesto noge ko- 
pito? Neradim li sve, što mati crkva zapovieda? Mudrost! 
Dakako mudrost valja, al dobra je i prosta zdrava pamet. 
Kad su ljudi po šumah živjeli, nije bilo ni vražjega doktora, 
a opet je bilo medicine. Nećete Vi biti prvi, koga je Cila 
podigla s postelje. Pitajte špana iz Male Mlake: toga lazara 
da ste vidjeli! Ležao na postelji kao posječena stara vrba u 
grabi, a danas ulovio bi zeca trkimice za rep. Ja sam ga 
izliečila, ja; na ovom svojom rukom, kojom se krstim. Uviek 
mi je, hvala i dika Bogu, ruka sretna bila.« 

»E, pa daj, što znaš,« — odgovorio sam Cili, »ako ne- 
pomogne, odmoći neće.« 

»Dobro! Ja ću Vas >»žučiti«. Stavit ću Vam na nogu 
trave žučnjaka. Noge će oteći. Ništa za to. Trava će Vam iz- 
vući svu zlu krv i bol. A Vi zdravi. Ja kriva.« 

. Što rekla, to učinila. Žučila me. Noge mi oticale, peklo 
me, da sam sve pjevao od boli. 

»Ništa za to« reče Cila; — »nek peče, to je zdravo. Ve- 
lim Nam, posramit ćete vjevericu.« 

>| sbilja. Za dva tjedna bio bih mogao zaigrati kolo. Ja, 
hvala Bogu, zdrav kao dren.« 

»Na, Cilo,« rekoh, »evo ti dvie škude za tvoju dobrotu.« 

»Aja! gospodine mladi,« odvrnu Cila, »moja je apateka 
jeftina, nestoji ništa.« 


» Nesramoti pameti, Cilo! Doktor mi nije znao pomoći, 
Šenoa. Pripoviesti III. 6 

pa sam mu dao četiri škude; valjda si ti dvie zaslužila, kad 
si me izliečila.« | 
> »Krivi su Vam računi, gospodine m'adi,« nasmija se Cila. 
»Doktoru se mora davati, jerbo je doktor. Pa ih ima i pa- 
metnih, al taj Vaš, mislim, njekako je brzo preskočio škole, 
jer sam čula, da je prije šest godina brijao i žile rezao po 
Zagrebu. Nu ja ni groša. Ja to činim za božju ljubav. Ja ni 
groša. « 
»E, dobro,« rekoh, »kad nećeš, neka ti bude. Pa hvala 
ti! Ali taj moj dug zapisao je Bog u svoju knjigu, i Bog mi 
je svjedok, ako bude prilike, vratit ću to tebi i tvojoj djeci.« 


Rekao sam Vam, gospice draga, da je Šogulić, Cilin muž, . 


bio lugar. Težka služba, pretežka. Vi znate, kako naš sviet 
rado ide u kvar; znate, da mu nije grieh noćju odpiliti hra- 
stić ili bukvić. Uhvati ga, plienjaj ga: zapalit će ti i krov. 
Za to su i lugari obično nevaljanci, pa kradu i stišću oči, 
kad drugi kradu. Al Šogulić, jok! Oko kao lija, noge kao hrt, 
uši kao konj — srdce pošteno, vrlo pošteno, u službi kao 


urica. Mamili ga, mitili ga, al toga mita neima, da Šogulića. 


krene s pravoga puta. »Tko me hrani, toga služim, pošteno 
služim,« znao bi reći, »a ciganiti znači vragu služiti.« Dobro 
sam se s njim gledao, mnogu sam čašicu izpio pod njego- 
vim krovom. | 

Jednog ljeta, bilo njegdje oko Anina, kad je šuma gusta 


i zelena, počeli ljudi po šumah strahovito krasti. Po noći 


znali odpiliti hrastiće, da se nečuje, tik do zemlje, i panj 
pokriti mahovinom i travom, kao da tu stabla nikad nije ni 
bilo. Al to je spetilo oštro oko Sogulićevo, jer je svako, sta- 
balce prebrojio bio. Tko to može biti? Domaći ljudi nisu. 
Ako i koju grančicu odkrhnu, ako su i siloviti, opet nisu 
takvi cigani. »Vidjet ćemo,« reče Šogulić. »Znat ću ja, gdje 
je tim lisicam jama.« Jedne noći, kad nije bilo mjesečine, 
napuni lugar svoju dvocievku, nereče nikomu ništa, pa put 
šume. Sreo sam ga za selom kod križnoga drva. 

»Kamo Soguliću?« zapitam. 

»Pst, gospodine mladi! OSI tražiti lisicu, koja nam hra- 
stiće hara.« 

»Daj mira,« opomenuh ga, »nevidiš prsta pred nosom, 
pa ideš loviti tate.« 

»"To je baš dobro,« nasmija se Šogulić. »Pustite Vi mene. 
Al nerecite nikomu ništa, ni mojoj Cili. Laku noć!« Zatim 
skoči preko živice. 

ŽZvao sam ga. Badava. Došav kući, legnem u postelju. 
Već sam i driemati stao, al u jedan put pukne puška. Pa 
onda ništa. Potreslo me. Nije li to Sogulić? Al puška pukla 
jedan put, a Šogulić je imao dvocievku. Čudno. Da nije ne- 
sreće? Sta! Šogulić je pametna glava. Vidjet ćemo u jutro. 
Smirim se, zaspim. 

U jutro izidjoh pred župni dvor. Začudih se. Tu je sta- 
jao čovjek pred kućom, ondje stajao čovjek, kod zdenca sta- 
jalo njekoliko žena kimajući glavom, mašući rukama. Sred 
sela namjerim se na Cilu. Išla kao bez glave, blieda lica, 
crvenih očiju. kanda i nije spavala, kanda je plakala. Nije 
imala na glavi ni poculice, već joj je jedna kita visjela niz 
rame, a druga niz ledja. Bila i bosa. -Kod svakoga se zau- 
stavila, svakoga izpitavala klimajući glavom, lomeći ruke. 
Došla i do mene. | 

»Šta je za pet rana božjih, Cilo?« zapitah ju. 

» Andrija! — Gdje mi je Andrija?« odvrati pitanje drh- 
tavim glasom. 

»A kad je otišao od kuće ?« 

»Sinoć. Ciele noći nije ga bilo doma.« 

»Q kojoj uri?« 

»() devetoj.« 

» Vidio sam ga baš o devetoj uri.« 

»Gdje za Boga?« uhvati me Cila za ruku. 

»Kod križnog drva za selom. Išao je u šumu.« 

»U šu — mu?«< pogleda me Cila plaho, držeći me sve- 


* 

jednako za ruku. Zatim pusti ruku, pa udri jecati: »Bože, 
Bože! Šta će to biti? Pomozi mi Marijo! Šta će to biti?« 
Mene je ujelo za srdce. Da nije kakvo zlo? Kakva ono 
puška pukla? Bog zna. Podiglo se selo, podigla se i dva žan- 
dara, pak prema šumi. Pridružim se i ja. Podalje od hrpe išla 
Cila, sve klimajući glavom, sve jecajući: »Andrija, gdje si? — 


Pomozi majko božja! — Andrija, o moj Andrija, gdje si?« 
Dodjosmo do šume. Nije trebalo dalje ići. Kraj staze 
stajao glogov grm, a pod grmom ležao Andrija — mrtav, i 


kraj njega dvocievka. Jedna mu ruka stajala na srdcu, a 
drugu zakopao bio u travu. Bliedo mu lice bilo namršteno. 

»A joj! A joj! moj Andro!« sruši se Cila razširenim ru- 
kama na mrtvaca, pa ga stala cjelivati i drmati: »A joj, ja 
tužna neboga, šta sam ti, Bože, sagriešila, te me toli težko 
karaš? A joj, Maro moja, diete, gdje ti je desna ruka, gdje 
ti je otac!« 

»Da ti srdce pukne,« — zapenta čovuljak žmirkajuć i 
staviv lulu na pekaričin prozor, izvadi modar rubac, da si 
obriše suze. | 

»Odkinusmo ženu od mrtvoga muža,« — nastavi čovu- 
ljak, zapaliv s nova Inlu, »pa da vidimo, šta je. Ubili ga iz 
puške, s traga iz zasjede — ti — ti razbojnici. Morali ga 
uvrebati. Žrno mu ušlo s traga kroz desna rebra baš u srdce, 
pa s Bogom, jadni Andro! Dvocievka bila još puna. Ubojice 
pobjegli! Lopovi!« udari čovuljak drenovačom o -zemlju, — 
»lopovi, pomislite, pobjegli bez traga i glasa. Da su ih bar 
uhvatili, da su ih bar objesili. Al da! Odveli kojekakvih deset 
bitanaga na varmedju; tu su sjedili godinu dana, al kad se 
vidjelo, da nijedan nije onaj pravi. pustili sve na slobodu, 
“pa šta Cili od toga?« 

Čovuljku njekako klonula glava na lievo. Ušuti. Debela 
pekarica brisala si bielom keceljom suze, pa će onda kapelanu : 

»Šta ste to učinili, pak mi to pripoviedali; — vidite, da 


mi ide kiša na oči. Uboga_Cilo! Nu kad. je to bilo? Toga . 

se ni babja pamet u selu nesjeća. Al da vidite: čudna histo- 
rija, liepih numera! Gotov kvaterno za Trst! Nu, Bog i duša, 
Vi niste pri zdravoj pameti, gospodine mladi, te se kinite za 
preklanjski snieg. Kako Vas nebi želudac bolio, kad si bur- 
kate krv starimi historijami?«< 

»Hm!« zamumlja čovuljak ošinuv okom pekaricu, »lako 
meni za moj želudac, al težko bilo siroti Cili. Stare histo- 
rije, da. Al me to peče. Odsiecite hrastu stablo, ostat će ko- 
rien, i stara tuga grabi čovjeka za srdce. Cila kao da je po- 
ludila. Kako i nebi za Boga? Mala. kućica i krpica vrta, to 
joj sve bilo. Kako se tim hraniti? Imala je i kćer Maru ; 
djevojčici bile dvie godine, kad sam na Odru došao. Nije to 
šala! A ja rekoh Cili: | 

»Cilo, čuj me! Budi pri sebi. Božja je volja sveta. -Ja ću 
Andriji postaviti liep krst, zaslužio ga je. Al sad je na meni 
red. Ti si me žučila, ti me izbavila, a ja se zagovorio, da 
ću ti pomoći. Sirota si, pusti sad mene. NA ti ovo: možeš 
si kupiti dvie kravice. Nije daleko do Zagreba. Muzi, proda- 
vaj mlieko u Zagrebu, — bit će tebi i Mari dosta za silu. 
Pa se neboj! Tvoja Mara moja briga. To neka čuje sveti Bog!« 

Kupila kravice: živjelo se, kako je Bog dao. Dao sam i 
ja sirotinji od moga siromaštva. Ali, molim Vas, gdje siješ zob, 
neće ti rasti cekini. Prošla godina, Cila ginula. Nije joj bilo 
života bez Andrije. Prošle dvie godine, zakopasmo Cilu kraj 
Andrije. Kuću, vrt i kravice prodao sam, novce uložio u šte- 
dionicu, malu Maru dao sam u selo čestitoj ženi. Poslije me 
poslali za kapelana ovamo u Breznicu. Uzeo sam malu Ma- 
ricu sobom, dao ju Radićki na hranu, nek mi bude pod 
okom: Treba paziti na mlado bilje, treba. Ta Vi znate, go- 
spice draga, kakov je danas sviet.« 
»Znam, znam, budi Bogu potuženo,« kimnu pekarica 
važno. : 
»No pa ajde.« nastavi čovuljak zadovoljno, »ide Mara 
napried, ide. Dao sam ju školati. Umije čitat i pisat, umije 

plesti i vesti, umije kuhat i gospodariti. Dobra je, pametna 
je i pobožna — nu fina djevojka. Recite. da nije!« osovi 
čovuljak glavu. 

»Jest, jest!« potvrdi pekarica. 

»Sada služi u župnom dvoru, neka se bolje priuči go- 
spodarstvu, nek zna, kako treba, kad bude svoja. Svoja! 
Vidite, to je ono. Osamnaest godina, molim Vas, živa krv! 
Vrieme je. No Vi to valjda znate ?« 

»Kako nebih znala?« potvrdi pekarica. 

»Udat ju! Za koga? Čim? Za koga bi lako bilo. Pero 
je siromah al poštena glava, pa se to dvoje liepo slaže, kako 
vidim. Al čim — čim? to je ona ciganska rieč. A ja moram: 
sveta mi je dužnost. Za to moram pogoditi četvrti terno. 
Star sam već. treba se žuriti. Igram na lutriju, . igram, ali 
šta? Prije nego što sam došao na Odru, pogodio sam tri 
terna, al sad kao da je nečista ruka pomiešala brojeve, ništa 
i opet ništa. 

To me boli, vrlo boli. Stavio sam na Gradac, da vidimo, 
hoće li šta biti? Nije to za me. Sta meni i treba, al za 
mlade. Sta mislite, gospice draga, bi li doći moglo ?« 

»A šta ste stavili?« 

»Osamnaest, sedam. i četrdeset.« 

»Na Gradac ?« | 

»Da.« 

»E, nisu baš loše numerice, nego sedmica je ciganski 
broj. Kad ju stavim na Trst, ona izidje u Budimu. a stavim 
li ju na Budim, izidje u (sradcu.« 

»Da vidimo. Neimam druge želje na ovome svietu. nego 
proskrbiti sirotu Maru, pak joj dati na taj težki put koju 
stotinu. Onda neka me slobodno zakopaju.« 

»Da Bog da sreću,« uzdahne pekarica. 

»Sada s Bogom, gospice draga,« mahnu čovuljak rukom. 
staviv lulu u žep; — »baš smo se zdravo nabrbljali. Sad 
moram u školu. S Bogom!« 

»Dobru zabavu!«< kimnu pekarica; »bude li kakvih no- 
vina, kažite mi! Sad idem, da pošljem dječka u Zagreb.« 
Čovuljak se bio već udaljio za njekoliko koraka; al na 
jedan put stade i krenuv glavom zapita: | 
»Kako ste rekli? 33, 44 i 51 na Trst? 
»Petdeset, dušice draga, petdeset!« 
.»A sedmica da je ciganski broj!« 
»Jest, ciganski!« 
»Hm,« zamumlja čovuljak i podje prema školi. 


II. 


Janko Lugarić bijaše brezničkim kapelanom, ili kako na- 
rol kaže »gospodinom mladim«. O njem da vam pričam. 
Je | pravo, nije li, neznam. Ja mislim, da je vriedno. Nebude 
li: vi sudci, ja krivac, moj grieh. 

»Grospodin mladi« rodio se god. 1800. u drvenoj seljač- 
koj kući blizu Krapinskih Toplica od roditelja koli toli imuć- 
nih. O prvih danih njegove mladosti nit znam, niti hoću da 
vam što kažem. Janko je rastao bez obzira kao paprat u 
šumi, kao trnina na živici. Šta ćete? Ta i sada driema jad- 
nomu puku hrvatskomu na mnogo duša, a tek onda u ono 
tamno i burno doba, prije pol i više vieka! Dječak rastao 
po malo, al se jačio van reda; koli je i malešan bio, smo- 
gao je golim rukama usred sriede prelomiti jak kolac. Va- 
ljalo je promišljati, šta li će od Janka biti. S prvine mislilo 
se samo o plugu i brani, al kum Jankičin, pošten čižmar, 
reče njegovu otcu: 

»Pustite plug i branu. Imate te dječurlije dosta pod kro- 
vom, pa nek to sije i ore, kad bude vrieme. Ima i druge 
poštene hrane po svietu. Tu Vam je na primjer čižmarija. 
Gledajte mene, jesam li gladan ili žedan? Imam hvala Bogu 
o čem življeti, a sve je to šilo priskrbilo; Janko je najstariji, 
Janko je moje kumče, dajte ga imeni u školu. Nek bude čižmar.« 

»E, kad je tako, neka bude čižmar,« potvrdi Jankov otac. 

Janko se preselio kumu u nauku. Nije ga ni pitalo, a i 
njemu je bilo svejedno. Svieta nije bio vidio van Krapinu, 
niti je slutio, da u čovjeka slobodne volje ima. Bijaše miran, 
dobroćudan, pa je tako sjedio koju godinicu na tronožcu 
svoga kuma pod staklenom krugljom. 

Sve je to gladko išlo do njegove pcinaeste godine. Kumu 
nije trebalo držati kalfe, nije trebalo ići po sajmovih, sve je 
to Janko mudro obavljao. Kum ga se nije mogao dosta na- 
hvaliti, pače je govorio, da će ga osloboditi pred slavnim 
Krapinskim cehom. 

U ljetu o Alojzijevu je sajam u Zlataru. Kum nješto po- 
bolievao, a kumici bilo težko ostaviti gospodarstvo, bila je i 
vrlo debela. E, pa neka ide Janko na sajam. 

Skupio Janko robu, zapregao konje, pa u Zlatar na sa- 
jam. Kako su onda zagorski putevi bili vrlo neravni, puni 
mlaka, jama i više toga, nije baš Janko išao kao striela, već 
onako korak po korak, da se konji neusope. 


Na pol puta od Toplica do Zlatara stajaše za ono doba | 


kraj ceste podno briega kućarica. Tu bijaše krčma i kovač- 
nica. Ovamo se svratio Janko, da nahrani konje, jer je tre- 
balo prevaliti dobar komad puta, a sunce silno naginjalo na 
zapad. Nu u jedan put počeše iza brdine rasti crni oblaci, 
rasli sve više i više, i kao da će se nebo prosuti na zemlju, 
udri tuča, pa vjetar, pa kiša. 4 

»Moj dragi!« reče kovač virnuv iz okna, »danas od Zla- 
tara nebude ništa. Valja tu prenoćiti. < 

Janka je to vrlo srdilo. Al kakva hasna? Sve bi pošlo 
po zlu. Neznajući šta, sjeo u krčmi na panj, stisnuo šake, i 
buljio u živi plamen ognjišta. Buljio Janko i brojio crvene 
iskrice, što no vrcahu od ognjišta. U jedan put munu izpred 
plamena djevojka. Crvena rumen zadrhta sred mračne ko- 


vačnice na punom, zdravom licu, u crnih golubinjih očiju, 


na sjajnih plavih uvojcih mladice. 

Janko se potrese. Spustiv ruke, glednu djevojku ukoče- 
nim okom. Htjede da koju rekne, al se rieč nije dala iz grla. 
Djevojke nestade. 

»Čija je to djevojka?« zapita kovačkog dječaka. 

» Veronika, našega majstora kći.« 

»Veronika?« kimnu Janko glavom, >»a koliko joj ima 
godina ?« 

»Četrnaest bilo o Blaževu.<« 

Janko ušuti. Sve je nješta gutao, sve rukom išao preko 
čela, sve popravljao ovratnjak. Napokon stisnu šake, skoči 
na noge i podje u sobu. Tu sjedjaše garavi majstor sa kćerju 
i družinom za večerom. 

»Gospodaru! Što sam dužan? Da platim.« 

»No, no! Nije sile. Vrieme je sutra, kad krenete na put. 
Sjednite k nam.« 

»Hvala,« odvrati Janko >»sit sam i presit.« 

»Niste ništa založili.« 

»Sit sam. Da platim. Idem večeras. « 

»Večeras! Po tom vremenu? Pomozi Bože!« 

» Večeras.« 

»Ta doći ćete dosta rano na sajam.« 

»Neidem na sajam, idem kući.« 

»U Toplice?« pogleda ga kovač bielo, pustiv žlicu na 
tanjur. 

>K svomu otcu. Moram. Al ću se skoro vratit.« 

»Po sajmu ?« 

»Po sajmu! Šta me se tiče sajam? Moj Sin < 

Kovač sbroji, što je bilo, Janko stavi četiri bakrena 
groša na stol, pa se oprosti. 

»S Bogom, gospodaru! Laku noć, Veroniko! Dok: se 
vidimo !« 

U jedan ga hip nestalo iz sobe. Klimajuć glavom pri- 
mieti kovač: 

»Taj je dječko poludio. « 

Janko krenu natrag — put svojega doma. Kiša curila 
kao iz kabla, vjetar _hujio gorom, a noć tamna kao u rogu. 
Janko tjerao konje kao pomaman. Izpod kopita pljuskala ko- 
njem voda, sieno se bilo napilo kišnice, Janko sjedio u mlaci, 
a sa kose mu se ciedile guste kaplje; al on nemari, već 
tjera ko vrag uz brdo niz brdo, šumom, selom. Nevidi ništa. 
Svietla okanca seoskih kuća letila mimo njega kao kries- 
nice, psi lajali nemilo, vjetar zavijao ko ranjena zvier i sba- 
cio mu šešir s glave. Al on nevidi ništa, nečuje ništa, nećuti 
ništa. I dodje u svoje selo, pred svoju kuću. Čudo te si nije 
vrat skrhao. Skočiv s kola, baci konjem vodjice na ledja i 
Jupnu silovito na kućna vrata. 

»Tko je božji?« ozva se iznutra glas, otčev glas. 

»Ja, — Janko! — otvori, otče!« iztisnu mladić bez daha. 

Iz kuće sinu svjetlo, vrata zaškrinuše. Janko udje. Na 
pol obučen, drieman dignu otac luč, da vidi, što je. 

»Ža rane božje! Janko!« prepade se otac, videći pred 
sobom sina gologlava, mokra, mrljava. 

»Ja!« odvrati Janko brzo. 

>| nisi na sajmu? Pa što ćeš ovdje ?« 

U to se pridiže na postelji i mati, tarući si rukama oči. 

»Nepitaj, otče. Čuj me!« | 

»Šta je, šta je? Je I kakvo zlo?« 

>Dobro je.« 

»Govori.« 

»Ženim se.« 

»Ti?« probliedi starac od straha. 

»Šta?« zapita s postelje mati. 

»Ženim se.« 

»Jesi li poludio? Jesi li pijan ?« 

» Triezan, pametan. Ženim se. Uzet ću Veroniku, kćer 
kovača kraj ceste.« 

»Dječače!« reče otac kroz jar, zataknuv luč za zid, »jesam 
li ja tvoja bena? Ti, takav golobradac! Ženit se? Pa na što?« 

»To Bog zna, al moram, moram. Vidio sam ju. Nisam 
mogao dalje. Tjeralo me natrag, da ti kažem, da se ženim.« 

Otac skoči, da posegne za mlatom u kutu. al navali 
mati, da nebude zla. 

»Za milog Boga nemoj!« zaklinjala mati muža si, blieda 
i drhćući kao šiba; »ako je lud, tvoja je krv, a ludost je 
nesreća, al nije grieh.« 

»Pusti me, ženo, .pusti me, da tomu zlosinu sdrobim 
kosti. Zla krv je u njem uzkipila, nečisti ga je duh spopao.« 
reče stari Lugarić kroz gnjev, da su mu ustnice igrale. 

Janko je u to stajao niem. prikovan kao kamen, buljeć 
u zemlju prekrštenih ruku. 

»Ta slušaj ga barem, otče,« odvrati mati plahim okom 
svrnuvši na sina, »da čujemo, kako je to bilo. da se sna- 
djemo i nesretno diete dozovemo pameti.« 

Otac sjednuv na klupu spusti glavu na stisnute pesnice; 
mati blieda, plaha, naslonila se na Zid. 

»Govori!« iztisnu otac srdito. 

»Reci pravo i zdravo, kako je to došlo?« opomenu ga 
mati bojažljivo. | 

Janko slegnu ramenima. 

»E majko moja! kako je došlo? Za to se i ja pitam. 
Onako — kao grom s neba. Znam li ja? Podjoh na sajam. 
Kod kovača nahranim konje. Došla kiša. Nisam smio dalje. 
Sjedio sam u kovačnici, da gledam plamen. Mislio nisam baš 
ništa. Na plamenu se pokaže djevojka. mlada i liepa, joj! 
liepa, mamo. kao angjeo božji!« — — 

»Pa?«< 

»Pa mi se zamaglilo i glava s Bogom.« 

»A djevojka?« zapita majka. 

»Bijaše Veronika, kovačeva kći.« 

»A ti? 

»Ja skočim, izplatim račun, i evo me k vam.« 

»J] nisi ništa Veroniki rekao ?< 

»A Ja! Kako bi?« 

»Ni kovaču ?« 

»Ni njemu.« 

»] ženit se hoćeš ?« nastavi majka u čudu. 

»Dakako,« potvrdi Janko, »Bog mi je svjedok!« 

»Nedozivaj ime božje!« lupi stari Lugarić šakom o stol. 
»Misliš li, usijana glavo, da Bog tvoje ludorije čuje? Dat ću 
ja tebi ženitbu. Odmah ćeš na sajam.« 

»Nemogu,«< odgovori mirno Janko. 

»Moraš, velim ti,« kriknu otac. 

»Režite me, sdrobite me, nemogu. Tako je,« nastavi 
Janko mirno. 

Starac skoči; drhćuć od ljutitosti dignu stisnute šake. 

»Izpred očiju, sramoto mojega imena!« Kriknu muklo, 
— >»izpred očiju, da te nevidim, da si negriešim duše tvo- 
jom krvi!« | 

»Idi, odmah idi iz kuće!'« navali majka i gurnu sina si 
bojažljivo iz sobe. 


Drugog jutra nadjoše konje u staji, kola s robom pod | 


sušom. Janku ni traga ni glasa. Kum došao pitat, kakva je to 
u noći halabuka bila, pa kad je razumio, kako se Janku mieša, 
sve od prepasti glavinjao, pa zatim otišao brojiti robu, a 
kumica, prekrstivši se tri puta, reče: 

»Občuvaj nas Bog bolesti i svakoga zla!« 

Pitalo se amo, pitalo se tamo, na koju li je stranu bies 
Janka zanio — al ni sluha. 

»Bože, Bože!« naricala majka, tarući si pregačom guste 
suze, »a što sam ga jadna rodila, te se tako navrnuo na zlo? 
Da bih bar znala koji taj svoj grieh, rad koga.mi je dobri 
Bog poslao toliku pokoru !« 

»Muč, majko!« reče stari Lugarić mirnije: »nepitaj go- 
spodina Boga! Ogladnjet će ludi dječak, doći će, pa ženitba 
s Bogom! Al da bude toj komediji kraj, pokvarit ću mu 
račun.« Pe 

To rekavši zapregnu stari Lugarić konje. sjednu na kola 
i pojuri put Zlatara. Nedaleko od sela tik ceste redaju se 
ovisoki brežuljci. Za ono vrieme pokrivala ih gusta hrastova 
šuma. Čim su Lugarićeva kola zaružila cestom, pomoli se iz 
gustine šumske lice bliedo, omrljano, — lice Jankovo. Časak 
zirnu na cestu, al opaziv otca, skuči se opet. Poslije se čuo 
šušanj lišća, kao kad lisica juri šumom — ništa više. 

Za njekoliko ura povrati se stari Lugarić kući. Bijaše 
vedar, veseo. 

»Nu, što si obavio ?« zapita ga žena plaho. 

»Dobro, hvala Bogu, dobro'« lupnu se stari Lugarić de- 
belimi prsti po trbuhu. »Išao sam kovaču, kazao mu sve. Taj 
ti je bielo gledao, od čuda mu palo kladivo iz ruke. »Ta je 1 
taj? — A, vidiš, kakva budalaština takovu dječaku u mož- 
djanih raste! I koji ga bies tentao? Al se Vi, kume Luga- 
riću, nebojte! Moja se Veronika onako buduće nedjelje udaje 
u Stubicu. To će biti dječaku medicina: kao da si ga mr- 
zlom vodom polio. Sve će dobro biti, sve. A _ Veri: neću ništa 
da kažem. | čemu? Ostanite kod nas na objedu, pa onda 
idite mirne duše kući.« — Tako mi je govorio kovač, i vidiš, 
da će, hvala budi Bogu, sve na dobro izići.« 

»Hvala Bogu!« šapnu žalostivo majka. »samo da mi je 
diete već u kući!« | 

Ali prošo dan, prošla dva, prošla i tri dana — o Janku 
ni uha ni sluha. Majka tiho kraj peći plakala, al joj muž 
govorio: 

»Šta plačeš? Šuti! Doći će.« 

Nu nedodje. Sad već i starca hvatala briga. Šuteć obi- 
lazio po kući, šuteć česao se za uhom. Bog zna, nije li ka- 
kvo zlo? ' B 

Četvrtog dana dotura se debela kumica bez sape u kuću, 
pa stavivši ruku na prsa, spusti se silovito na klupu. 

»Hvaljen Bog! Hvaljen Bog, kumice draga,« reče Luga- 
rićki. »Ah, kakva su to vremena! Kakva je to mladež! Ah!« 

— uzdahnu klimajući glavom, — »mal da nisam dušu pu- 
stila! Znamo, gdje je — znamo — no taj Vaš ludjak — taj 
Vaš Janko « 

»Gdje za Boga?« uhvati ju Lugarićka za ruku. 

»Pustite me! Pustite, da Vam sve na sitno kažem. Strašno, 
strašno! Znate li, što je vuk, ili medjed, ili, Bože mi griehe 
prosti, kosmati vukodlak. To Vam je Vaše nesretno diete,« 
udari kuma u plač i nastavi: »Dajte mi čašicu šljivovice, da 
si okriepim dušu. Čisto mi se koža ježi« | 

»Al govorite za Boga!« zaklinjaše ju majka, podavši joj 
čašicu šljivovice. ' 

»DA, da! Naši su ga pastiri vidjeli. (rore na glavici u 
Crnom lugu sjedi kuštrav, mrk, sjedi na hrastovu panju, zvjera 
preda se u zemlju, kao da ju očima izkopati želi, sjedi kao 
panj na panju. Pomozi, Bože, i sveta Marijo! I rekoše pa- 
stiri, da su išli bliže i zvali ga imenom, a on da je digao 
glavu, pa se otresnuo na njih: >»Dajte mi kruha!« Pa kad 
su mu dali, što je koji u torbi imao, Janko skoč, — no ko 
niema zvier, pa bjež u šumu bez traga. Strašno! Pomozi 
nam, sveta Barbaro! Sad znate, a ja idem; s Bogom, kumice 
draga! Vidite, kakva su to dan danas djeca. Al toga nije 
kod mene naučio: bio bi ga moj stari remenom. To je već 
u krvi. Imali ste ga bolje čuvati, imao je bolje paziti na 
prodiku. Radite, što znate! 5 Bogom! 5 Bogom !« 

I polagano odklipsala jezičava kuma, a jadnoj majci kao 
da su tri oštra noža u srdcu sjedila. 

Bila nedjelja, vedra, liepa nedjelja. Mlado sunce igralo 
veselo po mladom granju, zelene livade bile zelenije od ka- 
plje jutrošnjice: bieli leptir nestašno lebdio zrakom, nesluteći 
da će ga strelovita lasta letimice ugrabiti. Po nizkih brežulj- 
Cih nihalo se valovlje guste zelene kuruze, a iz prepletene 
vinove loze virile sjedoglave klieti. Bregovljem se čulo jutar- 
nje zvonce i s ove i s one strane, a bielo odjevene snaše 

hitile bosonoge u crkvu noseći u ruci BOJE sjajno osvjet- 
lane čizme. 

U kovačevoj krčmi kraj ceste bilo žurbe i krike i vike, 
bilo pozdrava, bilo i grdnje. Sve se komešalo, kao da je na 
samu nedjelju sajam. Al bijaše svatba, Verina svatba. Žuri se 
družina amo 'i tamo. To vari, to peče, to toči — sve na 
jagmu. Sad na će se mladi povratit iz crkve — ruke poslu! 

Na briegu nad krčmom stoji na po! izsječena šuma. 
Sred krčevine ostao jedan jedini hrast. Pod njim sjedi čovjek 
— što li? Odrpan je, blied je, kudrav je. Kosa mu pala na 
.čelo, koljenima podbočio lakte, laktima glavu. Vjetar mu raz- 
galic prsi, a na vlasih mu sieva jutarnja rosa. Mirno sjedi 
kao kamen, sjedio je možebit cielu noć. Očima pilji u crkvu, 
koja stoji podalje na ovisoku brežuljku. 

Eto svatova iz crkve! Prah se vije cestom, kola za ko- 
lima lete, gusle ciliču, svatovi ijuču, na klobucih se zeleni 
ružmarin. Na prvih kolih sjedila Vera. Sva se žari. Oko glave 
lepršaju mladoj crvene svilene vrpce, na tjemenu joj treperi 
srebrna kruna, a u ruci joj žuta naranča. Ej Vero! Sretna 
li Vero! 

Eto svatova pred kućom. Čovjek na briegu se trgnu. 
Munja ga je, reć bi, trznula. Živa rumen prosula se licem, 
al u čas probliedi. Nu oči, oči igrale sred tužnoga lica ko 
dva živa ugljena. | 

Sta mu je? TA svatovi su. DA, svatovska kola jure preko 
njegova srdca. 

Svatovi ijuču! Da, al svaki ijuk prokletstvo je njegovu 
srdcu. Sad su u kući. Čovjek nagnu glavu, da bolje čuje. 

Čuj, kako gusle veselo zvone: sad puno, sad tanko, sad 
brzo, sad lagano! Čuje ih on, al svako je gudalo nož, koji 
reže njegovo srdce. 

Čuj, kako veselo zvekeću, kako kucaju čaše: čuje ih on, 
ali sa svakom čašom puca i njegovo srdce. 

Čuj, kako kliču grlati gosti: »Bog poživi mlade!« 

Čuje ih on, a čelo mu pade na koljena. Visoko se uz- 
pelo sunce i upire žarke zrake u lubanju jadnika, al on sjedi 
kao kamen; pada sunce na zapad sve dublje i dublje tonući 
u žarku večernju rumen, al covjek sjedi kao kamen. 

I zapalo sunce. Lagano gine izpred ljudskoga oka i šu- 
mica i livada, i crkva i selo: sve crno i tiho u šir svieta. 
Noć je. A čovjek sjedi kao kamen. U jedan put se strese. 
Probudi ga noćna rosa. Pogleda preda se. Gora i dolina sve 
crno; samo gdjegdje drhće iz daleka okna seoske kolibe cr- 
vena iskra. Al nebo je vedro. Na bliedom obzorju previja se 
oštra kosa crnoga gorja. Nad gorom lebdi sred vedrine du- 
gačak, taman oblak obrubljen zlatom. Oblak leti dalje kao 
orijaška ptica, a iza njega se pomoli sjajni mjesec. 

Čovjek gleda, čovjek sluša. Sve je tiho. Odoše svatovi. 
I opet dignu čovjek svoje bliedo, ružno lice u vis, a o mje- 
sečini zasinuše dvie debele suze. 

Drugoga jutra udje pastir u Lugarićkinu kuću. pa joj 
prišapnu: 

- »Izidjite, kumo! Pred vratima stoji Janko. «< 

Stara izleti na polje. Mal da se nesruši. Kakov li joj 
bijaše sin! kan da su topljenika izvadili iz vode. 

»Majko,« reče, »pitaj otca, smijem li k njemu? Al bez 
krike, bez straha. na dobru rieč! Draga majko, pitaj ga 
odmah!« 

Stara udje u kuću, pa se povrati za čas. 

»Idi slobodno !« zajeca stara. 

Janko stane pred mrka si otca. 

»Uvriedio sam Vas, otče! Oprostite mi! Bog mi je svje- 
dok, nije pri tom zle misli bilo. Srdce mi je prejako. Sinoć 
sam izgubio Veru. Dobro! Budi božja volja! Nije mi bila 
sudjena. Al ovdje nemogu ostati. Poludio bih, na moju dušu 
bih. Nesrdite se. Hoću da budem pošten čovjek ; druge ljubit 
nemogu. Niste htjeli, da budom svoj. Dobro! Pustite me, da 
budem božji — da budem pop!« 





| 

Starac se namrgodi; majka si pokrila lice rukama. 

Idi,« odvrati starac, gledajuć na stranu, »od mene ti pro- 
sto. Budi pošten. Majko, pripravi što treba. Sutra kreni u 
Zagreb. « | 

Drugoga dana išao Janko noseć na plećima svežanj put 


Zagreba. 


TII. 

Od čižmarije do kapelanije! Težak put, dugačak put. 
Nije to šala, svući starog čovjeka, a obući novog čovjeka, 
kako sv. Pavao veli. Dvanaest punih godina, nije to šala. Al 
u Janka bijahu gvozdene mišice, bijaše i gvozdena volja, od- 
kako ga je liepa kovačevica nehotice bila bacila u sviet. 
Osam punih godina posluživao fratre u zagrebačkom samo- 
stanu, motajući uz to staru ježovitsku gramatiku, četiri go- 
dine probavio medju zidinami »crne škole« prebirući svete 
otce. Muka, velika muka, jer je Janku i glava od tvrda gvož- 
dja bila. Jeste li kada vidjeli klesara, gdje sjedi kraj ceste i 
tankim dlietom dube. škulju u ogroman kamen sve malo po 
malo? Takav bijaše Janko. 

Često, dok su mu drugovi skakali po zelenom vrtlu sje- 
miništa, znao je malić. sjediti sam u svojoj izbici za stolom. 
Pred njim stajaše starinska knjižurina od žuta papira žutom 
kožom vezana — (Gregor, Origenes, Ivan Zlatoust, Jerolim ili 
šta takova. Janko buljio i buljio u taj žuti papir, u žuta 
blieda pismena. Često bi mu se smrklo lice, često bi mladi 
bogoslov stisnuo ustne, ili žmirnuo očima — a zatim prošao 
rukom preko čela, da vidi, koliko je svete vode ostalo u 
njegovu rešetu. Malo. Uzdahnuv uhvatio se Janko objema 
rukama za glavu, pa stiskao šakama glavu, stiskao nemilo. 
da vidi, je | sbilja toli tvrda. Tvrda ko kamen. Al sveti otci 
i pisana bogoslovija još kojekako — nu židovska gramatika! 
Od te ga ponajviše boljela glava. Hebrejska pismena bijahu 
mu tvrda, opora. 


Šenoa. Pripoviesti. III. Za 

»Ta Andro! reci mi po duši, je | te židovske klince 

skovao kovač, te su toli tvrdi,« upita jednom druga si, »meni 

neidu nikako u glavu.« | | 

»Kako komu,« odgovori Andro ; »da nije možebit »defec- 
tus capitolii ?« 

Ljuto li se s te _ bodljike razljutio Janko. Stisnuv oči | 
ustne odsieče drugu kroz zube: 

»Ako je moja glava slamom pokrita, tvoja je daskami 
zabita. Ergo taceas, asine!« 

I Janko turi hebrejsku gramatiku u žep. Sišav u samotni 
vrt, popeo se kratkonogi svetac na gusto, granato stablo. 
Sjedeći na jakoj grani, zaklonjen zelenim lišćem, prebirao 
Janko glavurdajuć židovsku slovnicu, i mjesto šuškanja pro- 
ljetnoga vjetrića mogao si čuti otajstveno šaputanje: »Alef, 
Beth, Gimel, Deth!« 

Glava je, reć bi, Janku pod vedrim nebom vedrija bila, 

pa je tu, kako sam reče, »lako pukao židovske klince«. Nu 
svako svjetlo daje sjenu, svaka prilika ima svoju nepriliku. 
Dok je on polagano »spravljao pod svoj krov« starohebrejsku 
mudriju, cvrkutali mu nad glavom vrebci nemilice. Janku je 
to vrlo neugodno bilo. Opazio je naime, da se jezik tih bez- 
očnih cvrkutalaca ne samo silno razlikuje od narječja pro- 
roka Ilije i Jeremije, nego da je dapače velikom zaprekom 
tajnomu mozganju mladog bogoslova. Tako zamrzi na vrebce 
i na staru židovštinu i ne jedan put znao je reći: | 

»Da nije gospodin Bog stvorio vrebca, znao bih ja vrlo 
dobro govoriti s kraljem Davidom, — da je jošte živ, dakako !< 
= Bez strasti i slasti proticala Janku ljeta u »cernoj školi«. 
Mučni put njegove nauke bijaše kao duga, dugačka cesta, 
kojoj na kraju vidiš seoski, crkveni toranj. Drugovi bijahu 
mu svi prijatelji, a ne prijatelji što se veli, ravni, već onako 
od milosrdja, jer nije nikomu od njih na kraj pameti bilo 
dirnuti u malića, koji je imao i kratke noge i kratku pamet. 

Ništa dakle nije mutilo njegova mira. Al jest, nješto ie 

ipak silno uzdrmalo Jankove živce, silnije nego sveti otci, 
nego li židovska grama nie: Povod toj buri bijaše kazališna 
predstava. 

Biskup, ljubljeni biskup Maksimilijan Vrhovac slavio je 
svoj imendan. Kako da ga i neslave njegova djeca, »crni 
djaci« ? Divno li bijaše nakićena u oči slave dvorana sjeme- 
ništa zagrebačkoga. U kolo naokolo razvijali se po zidovih 
zeleni vijenci. U sriedi na zidu stajaše slika vriednoga bi- 
skupa, a pod njim se dizao stari rimski žrtvenik od dasaka, 
na kojem je buktio plamen, znak žive ljubavi. Već sjedjahu 
na mekanih stolcih i drvenih klupah glavom biskup i druga 
svietla i slavna gospoda. Sad na će početi slava. Skladan 
slavospjev »crnih djaka« pozdravi biskupa. Za pjesmom slie- 
dila predstava. Izidje velikaš, vojnik, gradjanin, sudac, pop, 
slobodnjak, kmet — sve mladi bogoslovi pod krinkom. Svi 
se poredali kraj žrtvenika, svaki od njih govorio zanosite 
stihove latinske u slavu siedog pastira, svaki slavio plemenito 
srdce, silni um i čelik-dušu biskupa Maksimilijana. Najzad 
dodje i kratkonogi Janko — pod slikom djeteta. Premda je 
već svršavao dvanaestu školu, premda se Janko već dvie 
godine brijao, ipak je morao prikazivati malog: dječarca. 

»Djeca su malena,« rekoše mu drugovi, »u tebe su Janko 
kratke noge, ti si najmanji lizmedju nas, moraš dakle prika- 
zivati dječarca.« i 

Navukoše mu frak svietle modre masti, crven sisjaki 
crne, kratke hlače i biele čarape, pa da tako slavi biskupa 
u ime nejake mladeži. 

Janku klonula glava. Pogledav modri frak, dijana oči i 
ustne, stisnu šake, te se izvuče na kratkih nogu pred bi- 
skupa. Pred očima mu se maglilo od straha i kihavice, de- 
beli znoj curio s njegova čela, i stisnuv veliku glavu u visoki 
zavratnjak fraka, stao se Janko biskupu' klanjati do crne 
zemlje, kao čovjek, koji težkom mukom iz zdenca vodu vuče. 
 >»Exellentissime!« zamuca Janko i kihnu pri tom silovito. 

»Exellentissime'« kihnu Janko drugi put i stavi šaku 
na srdce. 


»Bene! Bene!« nasmija se biskup i ciela družina. »Do- 


bro, moje diete, posve dobro,« potapša Vrhovac Janka po ra- 
menu, »nijedan od tvojih drugova nije svoje uloge toli na- 
ravno prikazao kao što ti.« , 

Premda su 'njeki dosta ujedljivi drugovi tvrdili, da je 
rieč biskupova bila pjesnička figura, koju »ironijom« zovemo, 
to se je Janko ne malo ponosio Vrhovčevom: hvalom. da on 
je svoj poklon u modrom fraku smatrao najslavnijim činom 
svoga života. | 


. God. 1827. bude Janko božjim čovjekom, bude kapela- 


nom u njekoj malenoj zagorskoj župi. Putem onamo svrati se 
svojoj kući, k materi udovici. Starica plakala od radosti. 

Idući jednom kraj potoka s mladim kapelanom, zapita 
ga majka: 

»Nu, jesi li kada mislio o Veri?« 

Janko dignu kamečak, pusti ga u vodu i reče majci: 

»Vidiš, majko! To ti je meni Vera.« 

»Amen, sinko moj!« pogladi ga majka. 

Janko kapelanovao do svoje smrti, kapelanovao mal ne 
petdeset godina dana, što je svakako veliko čudo u našem vieku, 


gdje se čovjek uz malo sreće, ma i nebilo puno pameti, do: 


velikoga gospodstva popeti može. Nu Janko nije nikad čez- 
nuo za svjetskom slavom, ni za debelom župom, i makar ne- 
bio velik filosof, mahnuo bi rukom veleć: »Prah i pepeo jesi 
i bit ćeš«, kad mu je tko spomenuo, da je ovaj ili onaj dosta 
nepoznati čovjek pred svietom stekao veliku slavu. 

Kad nisi drzovit, kad nisi bezočan, pa se stisneš u svoj 
kut, biva s tobom, što se je i s Jankom sbivalo. Kroz pol 
vieka gotovo letio taj kratkonogi kapelančić kao lopta od 
jedne do druge župe velike biskupije zagrebačke iz Zagorja 
u Prigorje, iz Moslavine u Pokupsko, iz podravske vojne 
krajine u Posavinu. Nebijaše Janko svadljivac ili ćudljivac, 

nisu ga za to bacali amo i tamo ; bijaše dapače miran, pa. kad 
ga je što peklo, zažmirnuo bi samo očima, zažvaknuo ustima 
i ništa više. Zato ga seinije nitko bojao, za to su ga i tu- 
rali amo i tamo bez obzira, da drugim mjesta bude. Zadnji 
medjaš samrtnog mu bivovanja bijaše Breznica, tu je pro- 
bavio trinaest godina u miru kao kapelan, tu sam se i ja 
s njim upoznao. 

Jednom u proljeće dobih poštom posjetnicu brezničkog 
župnika, nek mu dodjem buduće nedjelje na objed, jer da će 
jedan njegov znanac mladu misu služiti. I sbilja podjoh u 
Breznicu. U klimavom župnom dvoru bila se skupila sila 
gosti: starih župnika, mladih kapelana, kotarskih birokrata, 
dugobrade vlastele, nabubrenih seoskih ljepotica i vrlo afek- 
tiranih gospodja pod ogromnim šinjonom. Klanjao sam se na 
lievo i na desno, izpio čašicu šljivovice, ponudio sudcu ame- 
rikansku smotku, dignuo vlastelinki njekoj vezeni rubac, što 
mi je pao bio pred noge, govorio o njemačkom ratu, o hrvat- 
skom pjesničtvu, o jučeranjem mrazu, o saborskih izborih i 
o budućem vinu — nu o svem u jedan dušak, kako to već 
kod nas na selu biva, kad se skupi poveće družtvo. 

Sred vreve gosti spetih čovuljka, koji je ruke u žepove 
zakopao bio. Kako mi se to lice činjaše vrlo neobično, uhvati 
mi se oko na čovuljka, pa ga neskinuh s njega za cielog 
mi boravka u Breznici. Maličak se vrtio medju viencem seo- 
skih krasotica, skačuć sad amo, sad tamo, da pogazi velikom 
nogom crni svileni rep milostive sudinje ili da se ukloni 
s puta debeloj vlastelinki. Na licu mu nagrešpanu javljao se 
— kako naši pjesnici vele — njeki »sladogorki« osmjeh, njeki 
otajstveni strah, nalik strahu životinjice, kad zabludi u tudje 
jato ili dvorište. Gospodje su malo marile za tu malu zablu- 
djelu ovcu, al se maličak gospodjam svejednako i po sto puta 
klanjao, i klanjajuć se kroz ostanke zubi svojih šaputao: 

»Kiss die Hander!« A to je i sve bilo, što je malić 
ugrabio bio od velike germanske kulture. 

Baš sam čevrljao sa _njekom vragolastom plavkom, vla- 
steoskom -to. kćerkom iz Posavine, kad je kratkonogi malić 
debelimi petami medju dugimi haljinami gospodja, reć bi, 
inenuet igrao. | | 

»Znam,« reče mi rudokosa gospodjica, skupivši pune, 
rumene ustnice i dignuvši svoj tupi nosić, »znam, da slabo 
marite za nas seoske ružice i da je samo mora »Dvo- 
rana« Vaš raj.< | 

»Oprostite, gospodjice,« odgovorih, »ja nalazim raj u pri- 
rodi, a prirodu ćeš badava tražit na ulaštenom parketu.« 

»Fraza! Udvorna fraza!« nasmija se plavka kroz biele 
zubiće. »Vi, moj gospodine, pišete i knjige, pa za to imate i 
punu torbicu takovih bonbona. Al rado bih slušala Vašu 
kritiku o nas, seoskih siroticah, kad se povratite u grad. Evo 
moje glave, da ovdje nenalazite ništa vriedna Vašemu oku:« 

»Hvala Bogu!« nasmijah se, »te je Vaša zlatokosa gla- 
vica moja. Baš mi je oko zapo na nječem, čim mi se vrlo 
zabavlja.« 

»Da čujemo!« nagnu plavka radoznalo glavicu. 

 >Molim Vas, recite mi, tko li je onaj mali nagrešpani 
čovuljak, štono se bojažljivo vije u vr tlogu liepih gospodja.“« 

Zažarivši se stisnu plavka ustne. i oči joj planuše popi 
munje. | 
- »Hvala za tu ironiju,« odvrati mala ujedljivo; »nu posve 
mi je pravo. Dakle stari naš kapelančić, slavni lutrijaš je 
najinteresantnija glava, što ju ovdje nadjoste? Još Vam jed- 
dnom hvala na liepom nauku.« 

»Ironija? Oprostite; dosjetljivija ste od moje namisli. Sta 
bi vriedio dan bez noći, šta li svjetlo bez - sjene? Ja gle- 
dam jedno i drugo; i samo po tom kontrastu je svjetlo ljepše, 
dragocjenije. Gledajući Vašu ljepotu, morao sam brže potra- 
žiti neliep kontrast. da Vašu krasotu pravo omjeriti uzmog- 
nem, — a taj kontrast je kapelančić.« 

»Eto Vaših bonbona !« strese plavka zlatne uvojke, »s Vami 

nemože čovjek izići na kraj. Nu želite li, da Vas mojemu 
»kontrastu« predstavim ?« 

»Molim Vas za to, gospodjice. « 

»Dobro. Nu molim Vas, recite mi prije, kako Vam je 
oko na kapelanu zapelo kraj toliko inih gosti?« 

»Slučajno, nehotice. Možebit ima njeki nutarnji razlog 
tomu, što si ga za sada protumačiti neznam. Nu svakako je 
to slika neobična, neskladna. Ta debela glava, te kratke noge, 
to nespretno ugibanje, klanjanje — sve je to toli neskladna 
cjelina, da te njekako zabušiti mora.« 

»Istina je,« reče mala. 

»I vjerujte mi, vanredni nesklad uvriedit će naše oko na 
prvi mig, skladnoj pako slici dovinut će se oko tek po malo.: 

»To je sve istina,« nastavi plavka, »al vjerujte mi, da 
je naš kapelan neobičan čovjek. Nije samo zbog lika, već i 
zbog srdca, zbog duše. Nikad jošte nevidjeh takova srdca, 
takove ćudi. Poznato mi je koješta iz njegove mladosti. U 
kući mojega strica, vlastelina u Posavini, govorilo se mnogo 
o tom čovjeku. Stric ga poznaje od davna, pa nam je čud- 
nih pričica o njem kazivao.« 

»Ako Vam nije dosadno, gospodjice, molim Vas. liepo, 
neka mi Vaša liepa ustašca opetuju ono; što ste od strica 
čuli. Iza Vaše pričice tekar predstavite me svojemu kontrastu.« 

»Vi biste valjda knjigu napisali ?« | 

>A zašto ne?« 

»Dobro. Podjimo u vrt; ondje se sve to lakše pripovieda, 
ovdje nam smetaju ljudi.« 

Podjosmo u vrt, sjednusmo na klup sodi velik kesten i 
mala plavka pripoviedala mi jasno i glasno o mladom go- 
spodinu sve, što sam na sika ove moje pripoviedke za- 
bilježio. 
Svršivši kazivanje svoje jesdkt poma glavica te me upita: 
»Jeste li zadovoljni ?« 

»Kako da nisam? I hvala Vam, spo: Što mi evo 

o Lugariću rekoste, potvrdjuje mi, da se moje oko nije va- 
ralo, tražeći nješta neobična u tom maliću.« | 

»Vidite,« odvrati mi djevojka, »Vi gradski ljudi gradite 
si sviet po svom varoškom običaju, medju svojimi tornjevi, 
kućami, na svojih parketih, a ovamo kod nas ima dosta toga, 
što bi spomena i pogleda vriedno bilo.« 

»To vidim u ovaj par,« rekoh ja. 

»Pustite šalu, štedite te bonbone za varoške djevojke. 
O poznajem i ja taj gradski jezik, pamtim ga iz djevojačkog 
zavoda. Nu da Vam dalje kažem. Mara, štićenica našega ka- 
pelana, zaista je vriedna djevojka. Umije dobro čitat i pisat, 
razumije se u gospodarstvo i radi vrlo liepo iglom. Gotovo 
bih rekla, da je učena ko i naš učitelj. Bijaše njeko vrieme 
na našem imanju, da bude gospodarstvu u pomoć. Jedno po 
podne dodje u moju sobu. Stajala je plaho do vrata, sve 
čupkajući svoju pregaču.« | 

»Šta je Maro?« zapitah ju. 

Zažarivši se reče mi seljanka: 

»Oprostite, gospodično draga, te Vam dolazim u nepri- 
liku. Možebit je i ludo, što ću od Vas tražiti.« 

»Traži slobodno, Maro!«: 

»E kad ste toli dobra — i dobrota »;Vam se vidi na licu 
— molim Vas, dajte mi knjigu.« 

»Knjigu? Kakovu, Maro ?« 

»Ma kakovu. Da čitam, da mi se duša razveseli.« 

»Dobro, dat ću ti!« odvratih djevojci. Podjoh k svojemu 
stolu, te podah djevojci svežčić pripoviedaka, a ona mi se 
liepo zahvali obećavši, da će knjigu liepo čuvati i čistu po- 
vratiti. 

Za dva dana oko podne nadjoh Maru u vrtu. Sjedeći pod 
starim grabrom plakaše djevojka. 

»Šta ti je za Boga?« začudih se. 

»Vaša knjiga,« odvrati Mara mahnuv rukom prema cr- 
venoj knjizi, što je do nje u travi ležala. 

»Pa kako te je knjiga uvriedila ?« 

Djevojka poniknu glvom, al zatim dignu crne, sjaine oči, 
u kojih je suza treptila. | 

»Nerecite mi, da sam luda,« progovori Mara, »narav mi 
je takova, a za svoju narav nemože čovjek. Čitala sam te 
pripoviedke, i pročitala ih. Neznam, da li se je sve to u 
istinu sbilo, što knjiga piše, al srdce me pri tom zaboljelo. 

>A za što, Maro? | 

»Nisu se dobili,« reče seljakinja u pol glasa. »Toliko se 
ljubili, toli pošteni i dobri bili, a opet se nisu dobili. Kažite, 
gospodično draga.« 

Meni je čudno pri +duši bilo; bijaše mi, da Vam pravo 
kažem, ponješto na smieh, al opet nehtjedoh poštene dje- 
vojke vriedjat u srdce. Kažu, da je naš sviet neiskren. Nije 
istina, i sto puta velim, nije istina. To mi ženske bolje znamo 
od vas mudre gospode. Gazili, gulili, varali su naše ljude, pa 
se sviet odbio od gospode, i svoje srdce zatvorio u se. Al 
kad se hrvatska seljačka duša sastane sa blagim, dobrim 
gospodskim srdcem, neima ti vjernijeg prijatelja ili prijate- 
ljice. Izniet će Vam svoje srdce na dlanu. Pri tom vidjet ćete 
dakako često, da je to neuko, nespretno, ili kako se salon- 
skim jezikom veli »naivno«. Al nerugajte mu se ma i lakim 
posmjehom, jer će Vam srdce zatvorit na vieke. Pritajivši svoj 
smieh, rekoh djevojci: 

»Dušo_ Maro! Nije to istina, što knjiga piše. Moglo bi 
tako biti, jer u svietu ima sreće i nesreće. Sve je to smislio 
čovjek, koji je knjigu napisao.« 
>A za što je to tako tužno smislio ?« 

»Velim ti, da u svjetu i nesreće ima, pa je dobro čo- 
vjeku sretnu razmišljati o nesreći, koja bi nadoći mogla. 

»JIstina je,« reče Mara, spustivši glavu. Znala sam doduše, 
da je Mara Peru zavoljela, jer mi je debela pekarica prišap- 
nula, što joj je »gospodin mladi« o tom dokazao bio, nu gra- 
deći se, kanda i ništa o toj ljubavi neznam, zapitah djevojku: 

>A šta se napokon ta žalostna historija tebe tiče? Ti 
si jošte svoja. Ti još stojiš kao ruža neubrana na grmu. 
Kako te i može boljeti srdce za tudju ljubav ?« 

>E!« trznu se Mara pa stade, poniknuvši očima, gladiti 
pregaču. | 

>»0j! šta je to?« skočih djevojci i izpravivši joj lice za- 
virim oštro u te crne oči: djevojka se nije branila. Bijaše 
mirna ko janje. Velikim suznim okom gledala me čudno, vrlo 
čudno. .1z oka sinula mi ciela zagonetka njezina. srdca. Oko 
se smješilo i plakalo, oko sievalo kao .blaženo, a opet se 
javljala izpod tih dugih finih trepavica tajna njeka žalost. 
Da sam slikarica, nebih radila drugo nego bih kušala pogo- 
diti onaj divni pogled ljubeće djevojke, kojim razni protivni 
osjećaji u jedan put izlaze na vidjelo.. 

»Maro!« rekoh joj oštro, »govori istinu! Ti njekoga lju- 

biš, mladića ljubiš! Kaguj pravo! (govori istinu!« 
Neobičnim žarom planu djevojci oko, žarom sreće, bla- 
ženstva bez priznaka tuge. 

= >Da, istina je,« reče djevojka krepkim dini “mim 
Pericu iz Breznice.«. 

»Znala sam ja to!« nasmijah se veselo, »za to te boli 
srdce, što se mladi u toj knjizi nisu dobili. Ala si luda. Ta 
dobit ćeš ga! Kod tebe su to drugčiji računi. Al kako se to 
sbilo ?« 

Mara časak šutila, nu kad šjedoli do nje pod grabar, 
poče, gledajući u krilo svoju izpovied: 

»Istina je, gospodično, ljubim Petra, vrlo ga ljubim. Svoju 
krv bih dala za njega. Radio je više puta u župnom dvoru, 
vidjala sam ga često. Počeo me pomagati pri domaćem poslu 
i nepozvan. Tako se upoznasmo. Al njegova je zadruga ve- 
lika, imanje malo. Zadrugari ga nukaju, neka oženi djevojku, 
koja će kući donieti i brazde i groša. Ja toga neimam: sirota 
sam, pusta sirota; to je naša velika, prevelika nevolja.« Po 
tih riečih potekoše guste suze u Marino krilo. 

To Vam je, gospodine moj, nesvršena idila, koju sva- 
kako svršiti i sretno svršiti treba. 

Plavka se dignu i podavši mi ručicu, reče: 

»Sada budite moj kavalir. Vratimo se u župni dvor. 
Čujete li? Zvona zovu na mladu misu. Sad će provod kre- 
nuti u crkvu. Žurimo se, svakako sam rada prije obreda 
predstaviti Vas mojemu >»kontrastu«, gospodinu mladomu.« 

I oboje pohitismo kroz vrt u župni dvor. 

Kad se povratismo u župni dvor, već je polazio svečani 
provod put crkve. Sa dvora se vijale hrvatske zastavice 0 
jutarnjem suncu, zeleno granje bijaše s obje strane puta do 
crkve u zemlju zataknuto. U bielo odjevene seljakinje gur- 
kale se na sve kraje, da vide mladoga misnika, zvona zvo- 
nila u sav glas, mužari za crkvom grmili, da su drvene ku- 
ćarice kao od straha drhtale. U to zaori i seoska svirka. 
Mali bubanj drobnog ćelavog krojača zaruži strahovito, a za 
njim se složi bombardon trbušastog pekara, flauta kotarskog 
pisara, i trublja crvenog listonoše u neobičan sklad. Mišljah, 
da je to koračnica perzijskog šaha, dok mi znanci nedoka- 
zaše, da je to sbor iz opere »Traviate«, što ga je vješta ruka 
domaćeg učitelja navlaš za tu svetkovinu promienila bila 
koračnicom. Plavka opazivši, da mi je ta neobična harmonija 
potresla sve živce, zažari se malko, pa će kroz šalu: 

»Ako ste vještak glasbi, oprostite brezničkoj bandi. Ma- 
lena je, ali hrabra. Po neobičnoj sili trubalja možete sudit, 
da u tih svirača zdravih pluća, mnogo zanosa a još više do- 
bre volje imade.« 

» Vjerujte, gospodjice.« odvratih, »da ja tu dobru volju, 
ili ako hoćete, taj bakantični zanos vaših vriednih umjetnika 
vrlo cienim, samo se čudim neobičnoj ideji skladatelja, koji je 
dao, da mali bubanj grmi introdukciju koračnici iz »Traviate.« 

. »Netražite za to računa od skladatelja. Čelavi krojač, 
naš bubnjar, čovjek je svoje glave. »Ja sam prvi« — to mu 
je geslo, za to je u Breznici svakoj skladbi, bila to polka, 

četvorka ili mrtvačka koračnica početak — mali bubanj, pa 
da dodje sam Meyerbeer ili Rossini amo ravnati naš orkestar, 
opet bi počeo — mali bubanj. To je dakle karakteristika | 
brezničke svirke. Nu eto zakasnismo,« nastavi moja druga- 
rica, »provod je već krenuo iz dvora, a »mladi gospodin« | 
ima posla kod službe. Mogu Vas dakle tekar poslije obreda 
predstaviti svomu »kontrastu«. | 

Po mladoj misi povratismo se župnikovu dvoru. Gosti 
šetali prije objeda po vrtu i dvorištu. Starija gospoda stojeći 
na okupu razlagala si silovitim mahanjem politiku. Gospodje 
>i gospodjice, vodajući se pod rukom, šaputale i hahakale, a 
mlada gospoda previjala se uz krasotice, pentajući suhoparno 
o vremenu ili kujući vrlo hiperbolične prispodobe, koje valjda 
bijahu povodom djevojačkomu smiehu. 

Podalje od te šumne vreve vitlao se dim kroz granje 
voćaka. Pod vedrim nebom vrtili seljaci na drvenih ražnjih 
janjce i odojke, da je plamen silno praskao. 

»Eto prilike!« povuče me plavka na onu stranu. 

I sbilja. Naheriv široki šešir, složiv straga ruke, gledao 
je »gospodin mladi« vrlo pozorno, kako se siromah janjac 
vrti oko sebe, kako mu se kora cakli o drhćućem plamenu. 

»(GGospodine mladi! Gospodine mladi!« viknu moja dru- 
garica zvonkim glasom. 

»A! Kiiss die Hander!« krenu malić gladi 

»Evo!« nastavi plavka, »evo gospodina iz Zagreba, rad 
se je s Vami upoznati. Gospodin N. N., gospodin Janko Lu- 
garić, naš domaći kapelan.« 

Domaći kapelan sagnu svoje dugačko tielo kao na po- 
klon na lievo, nasmieši se >»sladogorko«< i pokazav mi pr- 
stom janjca, progovori: 

»Liepo se peče.« 

»Ogobito mi je drago, sastati se s Vami, velečastni,« 
promucah nješto zabunjen sa toga neobičnog dočeka. 

»Bene, bene!« zamrmlja kapelan. »Liepo vrieme, vrlo 
liepo!« a pri tom si je utirao modrim rubcem znoj sa čela. 

Plavki je taj epigramatični prizor vrlo godio, jer sam iz 
zakutka smiešećih joj se ustana -razabirao silu tajne zlobe i 
osvete. Kopajući nožicami po travi i naherivši zlobnu glavicu 
gledala nas, ma ni riečce da je govorila. »Gospodin mladi« 
motrio čas mene, čas pečenoga janjca blagim, reć bi, pogle- 
dom — a ja, neznajući šta, stajah kao prikovan. 

Od te nevolje spasi me domaćin. breznički župnik. vik- 
nuv dubokim basom sa prozora: 

»Milostive gospodje! Gospodo! Izvolite!« 

Sve družtvo pohiti u palaču župnoga dvora, gdje je odu- 
gačak prostrt stol očekivao goste. Kako je u nas kraj svega 
našega siromaštva običaj, redala se oko stola ciela šuma 
zelenih butilja; medju tovarom raznih slastica uzpinjala se 
ogromna kita cvieća, dar milokrvnih brezničkih djevica, i tri 
torte, dvie u spodobi kinezkih piramida, a jedna u spodobi 
misne knjige, na kojoj je stajao kalež od šećera. 

Mladomisnik sjede čelo stola, a do njega starica majka 
mu blaženih, suznih očiju. Sjedoše i drugi. Ja se zavukoh u 
zakutak za jednu od kinezkih piramida, nebi li mogao bolje 
čevrljati sa svojimi susjedi. sa dražestnom plavkom s jedne. 
sa »gospodinom .mladim« s druge strane i nebi li me u tom 
zakloništu minula gorka čaša, jer mi Danica — tako se zvaše 
posavska ljepotica — obeća, »da će me čuvati«. 

Da vam pravo kažem, u ono doba otimale mi se oči 
silno za Danicom, a i njoj nebijaše, reć bi, moje susjedstvo 
nemilo. Nu kraj sve simpatije ovaj put sve mi oči više na- 
ginjale na onu stranu, gdje je kratkonogi kapelan mučeć 
lovio žlicom frigana jetarca iz mastne francezke juhe. 

»Dobar glad, velečastni!« započeh konverzaciju. 

»Hm!« nagnu kapelan glavu, pa opet zadubi svoje oči 
u pladanj. 

»Liepo li služi vrieme mladomisniku!« nastavih ja. 

»Liepo,« odvrati on, >»al se bojim, da će se promieniti. 
Pietli pjevaju. « | 

»Nadajmo se, da će uztrajati. Da Vam natočim čašicu, 
velečastni ?« 

»Bene,« reče mi bogat podav mi čašu, pa zatim kuc- 
nuv se sa mnom doda: »Bog!« 

Ušutih neznajući, kako da mu razvežem jezik. Žlice i 
vilice klepetale, čaše zveketale, pokadšto čuo se ljubavni 
»žubor« stidljiva mladića, pokadšto kašljucanje debela vla- 
stelina. Janko je više mario za krastavce, janjetinu, kolače, 
nego li za mene. Samo je pozorno motrio u šaren papir 
umotane bonbone, što pred njim sijelu: Uze bonbon sa sli- 
čicom i pokazav mi ga reče: 

»Liep kipac!« a zatim turi bonbon u žep, i tako po 
jedan poslije svakog jela. 

Al u to počeše zdravice. »Ravnatelj stola«, debeli ko- 
 tarski pristav duge brade i kratka čela nazdravi mladomis- 
nika. Znojeći se silno odmatao je siromah klupko vrlo za- 
pletenih perioda o moralnom zadatku čovjeka, pa dodje na- 
pokon sretno do logičke posljedice svoje dissertacije: 

»Pijmo braćo!« 

»Živio!« zagrmi dvoranom, čaše zveknule a iz bližnje 
sobe zatutnji bubanj Inalog krojača kao početak svečanog 
»tuša«. 

» Gospodin mladi«, komu je bieli ubrus na prsih stajao 
kao oklop, dignu se nei natoči čašu, i pobrzav ko ja- 
zavac k mladomisniku kucnu se s njime, rekav: 

»Bog! Servus collega!« Zatim se povrati mirno na svoje 
mjesto. 

Od tog hipa kretao se Jankičin jezik sve življe i življe. 
Bud mu igralo sa burnih trubljaja brezničke svirke junačko 
srdce, bud mu zveket čaša ili ciceronski zanos »stola ravna- 
telja«  drmao stare živce, Janko smiešeći se iza svake zdra-. 
vice kimnuo glavom. 

»Bene!« reče Janko iza svakog trubljaja pljesnuv dlanima: 

»Optime! Eximie!« a za tim bubnjao debelimi prsti po 
stolu, puckajuć jezikom. 

»Baš mi je drago, velečastni, te sam došao u oto liepo, 
veselo družtvo,« nadovezah brzo. 

»He! he!« stisnu starac desno oko, >stara je rieč: 


»Bielo meso, crno vino, 
To je, braćo, kruto fino !« 


»Dakako!« 

»Pa šta ?« osovi se starac, onaj naš bubnjar, ono je vrag! 
Rrrrrr! Kao da mačak na tavanu po kuruzi skače. Eximie!« 

»A jeli kod Vaše mlade mise veselo bilo ?« 

»E nego!« potvrdi kapelan, »anno vigesimo septimo — 
dvadeset i sedme — kad je pokojni Franjo vladao. Nije bilo 
doduše kinezke torte, al za to vina na vedrice. Al šta? gdje 
ste Vi bili? In illo tempore — to spada u stoljetni koledar.« 

»Blago Vama, gospodine mladi,« uplela se Danica, »te 
možete po stoljetnom koledaru brojiti.« 

»Hm'!« reče starac, »taj je koledar samo za mužkarce, 
gospodje bi ga spalile, da i mogu po njem brojiti.« 

>Ala ste zlobni,« odvrati plavka, »nisam mislila, da Vam 
je jezik toli bodljikav. « 

»Kadkad! Na kvatre!« pokloni se Janko, pa iztrusi čašu. 

Tako čevrljasmo sve življe i življe, dok se napokon ne- 
pobratismo, a Danica nam svjedočila. 

U to se prepadoh iznenada. Suhonjava gospodja porezni- 
kova, motreći goste lornjetom, podviknu mi kroz nos s dru- 
gog kraja stola. | 
| >»Da čujemo Vaš sud, gospodine Zagrebčanine. Vi u 
gradu bar ste kritični ljudi.« 

»Izvolite, milostiva ?« 

» Valjda ste bili kod današnje pjevane mise. Nu šta velite ? 
Nije li naše pjevačko družtvo »Ševa« prekrasno pjevalo?» 

»Nisam doduše vještak, al koliko pamtim i suditi mogu 
— iZvrstno.« 

»Ta liepa harmonija !« 

»Svakako.« 

»Taj sigurni takt.« 

»Zaista.« 

»Od sada Vam neću ni cigle vjerovati,« prišapnu mi 
plavka. 

»Eximie!« potvrdi Janko. 

» Vidite, gospodine sudče,« okrenu se poreznikovica prema 
susjedu, »Vi ste do nogd potučeni. Vi sudite, da su basi za 
pol glasa previsoko pjevali, a tenori za čitavu notu prenizko, 
da su tenori suviše brzali. a basi suviše zavlačili. Sad ste 
čuli kompetentan sud.« | 

»Istina je,« pokloni se sudac. 

»Eximie,« uzdahnu kapelan. 

»Hvala na zagrebačkoj kritici,« prišapnu mi Danica. 

»Sve je dobro i liepo bilo,« progovori flegmatični fratar 
Didak iz Samobora premetajuć svoje palce, »samo da je naš 
Janko prije izpio priesno jaje.« 

»Priesno jaje?« čulo se u čudu sa svih strana. 

»Da,« nastavi ravnodušno Didak, »jer se žica tankoga 
mu tenora pri kraju prekinula, te je Janko mjesto >»Ite missa« 
— >»Miserere« pjevao.« 

U taj par kan da me je grom ošinuo. Janko se trgnu 
na noge, lice se osulo tamnim rumenilom — a Janko bijaše 
posve triezan — ustnice mu drhtale, guste se obrve skupile 
i naježile. Silovito lupi šakama po stolu, da su čaše sve po- 
skakivale, a kinezka se piramida srušila na komade. Iztisnuv 
mukao, užasan glas zaleti se šakama na Didaka, oboriv sve, 
što mu je bilo na putu. 

»Da ga sdrobim!« stenjao Janko. 

Družtvo uplašeno, razleti se u sve kutove dvorane, al u 
to Didak nhvati sretnu sgodu, pa skoči na vrata i niz stube 

u dvorište. Janko za njim. Izletiv na .hodnik, opazi u svome 
jaru otvorena vratašca. Misleći, da je tuj unišao Didak, unidje 
i Janko u taj otvor. Al pandur Jure, čovjek bistrook, skoči 
pa zabravi za »gospodinom mladim« vratašca. 

»Šta radite za Boga?« progovori mlada Posavkinja pan- 
duru — >ta tuda se ide u peć. Zatvorili ste gospodina mla- 
doga u čadjavu škulju.« 

»Pustite, gospodično,« odvrati pandur vrlo lukavo, >»Vi 
toga, bez zamjere rečeno, nerazumijete. Znam, da to nije ka- 
- pelica, već zatvor — peć ili kotarska buturnica — svejedno. 
U takovoj škuljici ohladi brzo vruća krv. Bio sam, hvala 
Bogu, deset godina kod regimente i služim dvadeset godina 
pandurom.« 

Medjutim čusmo iz peći muklo njeko mrmljanje. Za 
jedan čas otvorih vrata, a pred nas izidje Janko, čela crna, 
čadjava. Bijaše tih i krotak. Nasmiešiv se sladogorko, poda 
mi ruku, pa će mirnim glasom: 

»Servus, brate! Ala sam luda! Moj. tenor: ima kijavicu. 
Tekar u tom purgatoriju dosjetih se, da sam preksinoć na- 
zebao. Imao sam sbilja izpiti priesno jaje. Ali šta, da je čo- 
vjeku uviek pamet pri ruci!« 

Do mala zaboraviše gosti tu burnu epizodu, i slava se 
svrši slavno i veselo. Na razstanku obećah Danici, da ću ju 
svakako pohoditi u njezinu dvoru, jer sam bio odlučio pro- 
baviti desetak dana u Breznici kod njekog svog rodjaka. 
Zalazio sam često u župnikov dvor, pohodio sam ne jedan 
put novog pobratima si Janka. 

. Nisam se dosta nagledati mogao Jankova stana. Bijaše 
to sobica nevelika, stojeći prema vrtu, obieljena, sudeć po 
tamno žutih zidinah i paučini na stropu prije jedno 6 do 7 
godina. Domaći župnik, čovjek čist i redan, kušao je silom 
il milom, da se Jankova soba bar svake godine o uzkrsu 
obieli. Badava. Sa tog pokusa nastala bi svaki put diploma- 


tična razmirica, koja najzad buknu živim plamenom. 

»Pustite me!« rekao bi Janko! »nezabadajte u me! Što 
sam Vam kriv? Ni jednoj ptici nije drago, kad joj dirneš u 
gniezdo. Sve to stoji onako liepo i skladno na svom mjestu, 
čemu to maknuti, čemu si brige zadavati? Pa moje stare oči 
nepodnose te bjeline. I molim Vas! Niste li vidjeli, da kod 
velike gospode stoje tapete sto i više godina, a ovo su moje. 
tapete — biele — žute — svejedno! Pustite me na miru.« 

Inače bila Jankova soba posve čista. Na uzkoj, tankono- 
goj postelji stajaše čitavo brdo jastuka i perina pod pokri- 
valom od modra katuna, osutim žutimi cvjetići. Nad poste- 
ljom visio .dobar . bakrorez Maksimilijana Vrhovca, biskupa 
zagrebačkoga, a pod njim njeka čovječja spodoba od ruke 
dosta nepoznata umjetnika. Nisam mogao razabrati, šta to biti 
ima, jer kosa i brada toga umotvora kan da je bila polivena 
čokoladom, a haljina tintom, al mi napokon Janko razjasni, 
da te nejasne crte i boje prikazuju njega glavom, kad je bio 
mladim kapelanom, tri mjeseca iza one slavne kazalištne pred- 
stave. Naprama postelji klimao »staklen« ormar, omazan cr- 
nom bojom. Za staklom bielila se dva vrčića od majolike, tri 
šarene čašice, ovelika kupa sa nadpisom: >»Živila domovina !«, 
srdce od voštanice, sve darovi za Jankov imendan. Bila tu 
i hrpica svih mogućih brakrenih groša i krajcara, kojih je 
Janko kapelanujući preživio bio. Na ormaru širila se njegova 
knjižnica: »Historija o četiri zadnjih poslovih čovjeka« od 
krapinskoga župnika Fučka, »Izbor različitih dugovanj« i sto- 
ljetni koledar od stenjevačkog župnika Mikloušića, »Nugae«, 
latinske pošalice i pričice štampane u Trnavi 1739., više pri- 
mjeraka »pravog egipatskog sanovnika« i više starih šema- 
tizama biskupije zagrebačke. Izim toga opazih hrpu zlatnim 
papirom vezanih korica, pa zaviriv u njih uvjerih se, da su 
to sve hrvatske i latinske pjesme, što ih je pokojni Pavo 
Štoos za svoga života spjevao bio. Zavirih i pod ormar, i 
nemalo se tu začudih. Tu ležaše gomila svih mogućih hrvat- 
skih časopisa: »Arkiva« nerazrezanih, »Nevena«, »Danica« 

smotanih, pače i Gajevih »Horvatsko-slavonsko-dalmatinskih 
novina« od 1835., na kojih je jošte nerazliepljeni napis: »(. 
Janku Lugariću, kapelanu«, stajao. Silna gomila, al je ni živa 
duša pročitala nije. Na malenu stolu stajaše breviar, o zidu 
nad njim propelo, kraj vrata zdjelica svete vode, a u kutu 
širila se velika ilova peć, a na peći vrlo neumjetna slika 
božice Diane. Ta peć je vrlo zanimiva bila. Na njoj bilo si- 
metrično poredano do dvadeset zečjih skokova, vrh peći 
stršila dva jelenja roga a pod njima daščica, na kojoj je vrlo 
nespretno bilo napisano »Prepovied lova«. Kraj peći stajalo 
šest pari osvjetlanih čižama i visio jedan par debelih ruka- 
vica od krzna. Da, mal da nezaboravih, na jedinom prozoru 
stajala drvena gajba u prilici crkvice, a u njoj skakutao ka- 
narinac. Po zidovih mogao si vidjeti sto i više sličica bez 
okvira, pribijenih malimi čavlići: sliku, kako zvieri zakapaju 
lovca, ženske mode od god. 1830., cara Napoleona kod Ma- 
renga, grofa Nugenta, kako sa crvenimi Topolovčani ulazi u 
. Zagreb, smrt svete Agate, sliku Carigrada, Jelačića bana, i 
mnogo toga sve poprieko. Takav bijaše Jankičin stan. 

Jednog jutra udjoh u tu sobu. Na stolici pred posteljom 
sjedjaše Janko — ko kamen. Jednu čizmu obuo bio, a drugu 
držaše rukama buljeć nepomično u jednu točku. 

»Dobro jutro, brate Janko!« pozdravih ga živo. Al on 
ni da.bi trenuo okom. 

»Jesi 1 čuo? Dobro jutro!« givibieii staviv mu ruku 
na rame. Kapelan trznu se i pusti čižmu na zemlju. 

»A! Servus!< zamrmlja smiešeći se. | 

»Šta tu radiš, Janko?« 

» Ništa. « 

»Šta gledaš?« 

» Ništa. « 

»O čem misliš ?« 

»Baš o ničem.« 

»Kako to?« 

»E! tako.« 

»Pa kako ti je?« 

»Dobro, predobro! da nemože bolje.« 

»Ža što ?« 

»Jer o ničem nemislim. « 

»Nisam te pravo razumio.« 

»Jer o ničem nemislim, rekoh ti!'« opetova Janko jasno. 
»Kad ovako sjedim sam, kad je sve okolo mene tiho, čini 
mi se, da sav sviet spava, da i ja spavam. Gledam i gledam 
i nevidim pred sobom nego malu, maljucnu piknjicu u zraku, 
piknja se vrti i vrti, a ja, ja nemislim ništa; onda sam bla- 
žen, brate, blažen.« 

»Al reci mi, Janko, šta će ti ta gomila neotvorenih 
novina ?« 

»Vrlo si smiešan,« nasmija se Janko, »nismo li Hrvati ? 
Nemoramo li podupirati domaće novinstvo? Vidiš, ja sam se 
predbrojio na sve hrvatske novine od njihova postanka, al 
ih nečitam.-Molim te, sada o Kini, sada o Francezkoj, sada 
kako svilu gojiti treba. Mnogo je toga, premnogo; od tog bi 
me zaboljela glava, za to ih nečitam. Al da, nješta sam čitao. 
Znaš li, da se nedavno naš car mal nije utopio na moru ?« 

»Naš car? Utopio? Idi, molim te?« 

»Duše mi, jest. Čekaj, da ti pokažem.« Janko se digne, 
izvadi iza ogledalca papir, u koji mu je britva zamotana bila. 

»NA, čitaj!« poda mi papir. »Prije mjesec dana dao sam 
si naoštriti britvu, pa mi ju zamotali u taj papir.« 

Uzeh, da čitam. Bijaše to odrpina starih zagrebačkih no- 
vina, gdje se _pripovieda, kako je bura navalila na parobrod 
Marijanu, na kojem se car vozio u Mletke. | 

»Bog te vidio, Janko, ta tomu ima više od dvadeset go- 
dina. to su stare novine.« 

»A! A! Tako? Dobro! Dobro! Daj da zamotam britvu !« 
odvrati Janko lakonično. 

»Pa čuj me, šta će ti ove šarene sličice po zidovih ?« 

»Pusti! Dobro je to. Treba mi numerica za lutriju, silno 
mi ih treba. Al sam nesretan, spavam, spavam, brate. ko puh, 
i ništa nesanjam. Vidiš, te mi slike pomažu. Ležeć u postelji 
gledam, gledam sliku i usnem, a slika mi se pokaže u snu. 
Evo. ti numerica! Preklani na Miholje snilo mi se n. pr., da 
me je veliki Napoleon načinio župnikom u Carigradu, jer 
sam cielu večer gledao sliku Napoleona i Carigrada. To je 
ludo, je 1 da jest? Al, brate, numerice!« 

»Aha, župnikom! Što se babi htilo to se babi snilo. Oprosti 
mi, što sam radoznal ko žena, al mi reci, za što nisi žup- 
nikom postao ?« 

»E za to me pitao i pokojni kardinal Haulik, kad je prije 
deset godina dielio u Breznici svetu potvrdu. « 

>A ti? Sta reče ti?< 

Rekoh: »Eminentissime! Prije mi se govorilo. da sam 
za župnika premalen, premlad, a poslije mi se opet reklo, 
da sam premalen, prestar. Valjda nisam pazio na pravu sgodu, 
valjda sam pravi čas prespavao. Pa čemu župnikom, molim 
te? Gdje to stoji, da ja župnikom biti moram? Šta mi treba, 
dao mi je gospod Bog. Je | pravo, da od njega više tražim ?« 

»Čuješ, Janko,« rekoh kapelanu, >»vidiš, ti tu imaš sve, 
što je pokojni Štoos napisao. Ja imam puno knjiga i pišem 
knjige, ja i čitam puno knjiga, al Stoosovih pjesama neimam. 
Ti i onako toga nečitaš. Daj ti to meni, brate Jauko.« 

»A ja! Nedam!« postavi se Janko pred hrpicu pozlaće- 
nih korica i oči mu planuše neobično, . »nedam dok sam živ!« 

»Ža što ?« 

»Žnaš li ti, da sam Štoosu deset ii bio kapelanom ? 
Znaš li ti, da me je naučio Štoos, kako svoje ljubiti valja, 
kako Hrvat samo Hrvat biti može? Znaš li, šta je bio Pavao 
Štoos? Na,« viknu starac zanesen uhvativ sa stola čašu čiste 
vode i dignuv ju prema suncu, — »na gledaj. kako je ta voda 
čista, takav ti je bio moj pokojni Pavao.« 

Kapelan se zažari neobično, jutarnje. sunce, prodirući 

kroz prozor, igralo oko siede mu glave i sievalo u suzi. što 
no se iztisnula bila iz starčeva oka. Mašuć kratkim rukama 
stade starac kroz suze vikati Štoosove stihove: 


»Anda vu morje vre vekivečno 
Kapnulo jedno leto nam srećno!« 


A oduševljen starčevom deklamacijom, poče kanarinac 
na prozoru cijukati, cvrkutati, tralalikati. 

»Zlata su vriedne te pjesmice,« reče stari kapelan vrgav 
ruku na pozlaćene korice, >»zlata!« Za tim klonuv na stolac 
spusti glavu na prsa. 

Janko bijaše dobro pažen u kući moga rodjaka, te bi se 
često u nju svratio, navlastito za moga boravka u Breznici. 
Kuća ta je razizemna. drvena, al čvrsta, pokrivena criepom 
i čisto obieljena. Stoji podalje od crkve nakraj sela i pokraj 
puta. Pred njom se zeleni vrtić, a u njem dvie tri guste 
murve, dvie tri tanane breskve. U tom vrtiću, ogradjenu 
gustom živicom, cvao liljan, cvale ruže. karanfil, bosiljak, 
širio se i bodljikavi, debeli kaktus. Najmilije mjestance u 
tom vrtu bijaše mi sjenica, stisnuta u kutu. Silan se trs pru- 
žio uz kuću, i razvijao svoje tanke, dugačke grane kao 
krov nad sjenicom. Sprieda se proplitao na tetivici modri- 
kasti slak kao mreža spletena od vilinje ruke. U samoj sje- 
nici stajaše priprost drven stol, a do njega dva debela hra- 
stova panja, što ih je plavka »idiličnimi fotelji« okrstila bila. 
Za tihe, ljetne noći znali smo ja i Janko tu sjediti po koju 
debelu uru, brbljajući, pušeći, srčući staro vino do mile volje 
i sto puta dozivao sam si tu u pamet rieči Horacijeve: »Ovaj 
mi je zakutak na svem svietu najviše omilio.« Tomu zanosu 
momu bit će ponješto razlog, da sam sjedeć na idiličnih 
foteljih sa plavkom razpravljao vele važnih poslova manje 
prozaične naravi; nu svakako je sjenica i bez tih »pourpar- 
lers d' amour«< bila upravo rajski zakutak osobito za ljetne 


noći, Kroz tanku mrežu modrilo se jasno noćno nebo, iskrile 

se srebrne zvjezdice kao ptičje oči; zlatna mjesečina drhtala 
na bielom liljanu, na rumenoj ruži, na živom tamnom crve- 
nilu kaktusova kaleža, a divna mirodija plivala iz duše cvieća 
širom zemlje božje. O jasnoj vedrini neba vidio si kao crne 
»silhouette« tanke nepomične grane drveća, trbušasti toranj 
crkve i slamnate krovove seoskih koliba. Pred nama na stolu 
titrala svieća, ljeskalo se u velikoj boci rujno vince. Kadkad 
bi koji noćni leptir bubnuo u svieću, kadkad munuo izpred 
nas modrim nebom koji plahi šišmiš. Sve bilo tiho, tihano. 
Samo se kadšto prenula oda sna starinska ura na breznič- 
kom tornju; samo kadšto zalajao kakov kudronja na drugom 
kraju sela, pa onda opet sve tiho, tihano, kan da nežive 
ništa do zlatnih zvjezdica. kan da nediše ništa do liljana i 
ružica. 

Za toga noćnoga milja pio gospodin mladi kraj mene 
vino, pio lulu i pričao mi mnogo i mnogo o svom životu, 
a ja ga slušao pobožno: bio bih ga slušao do zore, da nas 
drzoviti pietli nisu sjetili počinka. Janko je dakako govorio 
osebnim njekim jezikom, gutajuć rieči, miešajuć misli kao 
karte i zalazeć stranputice, a kod svake važnije izreke lupio bi 
šakom o stol, iztrusio bi punu čašu vina. Premda mi je pamet 
svagda dobra uzdanica, morat ću njegovo kazivanje zabilje- 
žiti svojimi riečmi, u kojih ni s daleka neima krepkoće i 
jedrine, al ni čudnih logičnih parenteza Jankova jezika. 

»Brate,« reče mi jednoč u sjenici, »neznam, što me, to- 
liko izpituješ, a i nemarim znati, za što. Neznam; za što čovjek, 
idući putem, digne neznatan kamen, pa pita, kako je kamenu 
ime. Svejedno, ti znaš, tko sam i što sam: sve imaš pred 
sobom na dlanu. Od duše sam ti govorio čistu istinu, kao . 
što si sada sipam čisto vino u svoju čašu, i nadam se, da 
mi sve vjeruješ« — — 

Po ovih riečih osovi kapelan glavu i staviv lulu na stol, 
pogleda me okom oštrim, pronicavim. | 

»Brate Janko,« odvratih mu, »sve si mi pravo i liepo 

rekao; sve bi se to i tiskati dalo, — nu jedno mi nikako 
neide u glavu.« 

»Šta to?« skupi starac obrve. 

»Njekakav sam ti nevjerovani Tomo. Oprosti, al ja mi- 
slim, da je taj tvoj »egipatski sanovnik« velika laž, i da si 
tom ciganskom lutrijom badava mučiš stare moždjane.« 

»Koliko ti je godina ?« zapita me starac oštro. 

»Bit će trideset. « 

»Trideset? Nije ni čudo, da nevjeruješ. Šta bi to, šta 
bi to onakovi! Koliko si puta pokosio svoju bradu? Šta bi 
to! Varoška mudrija! Dakako! Drugčije bi ti svirao, da ti 
pripoviedam za svoja tri terna. Al šta tu i bacam biser — 
bez zamjere, mladi brate!« 

>Bacaj, bacaj biser! Ded! uvjeri me! Kazuj, kako je bilo.« 

»Da ti kažem?« zapita me Janko oštro, »sbilja? E, duga 
je to historija.« 

»Ništa za to.« 

»Budi,« odsieče Janko, prošav rukom preko glave, te 
iztrusiv punu čašu završi: »Budi po tvojem! Čuj!« 


IV. 


Do Save, baš naprama selu Oborovu, stoji za savskim 
nasipom medju drvećem crkvica sv. Bartola; malena ali stara, 
drvena ali jaka. Spada pod župu veleševačku, a neima od 
nje ni četvrt ure do starog gospodskog dvora u Orlih. Na 
Bartolovo u ranu jesen velika se tu slavi od starine slava, 
kakve nigdje ni u Hrvatskoj, ni širom cieloga božjega svieta 
nikad vidjeti nećeš. 

Posavci naši, imajući široke, bujne livade, na glasu su 
konjari, pa su im staje pune, a punije bile u ono sretno doba, 
prije trideset godina, kad se sbilo, što ću ti kazati. 

Posavski konj nije visok, nije vitak i gladak, al je jak, 
mišičast, plećast, a van reda vragoljast. Kad konjic crljenko 

stoji zapregnut pred dugačkimi posavskimi koli, malo ti on 
pita za put ili drum, za jame ili grabe: toga za njega neima. 
Mudro sievne konjic očima, strese rudastu grivu, digne noz- 
drve, pa skokom bez biča i vodjica zagrebe i grebe, kud je 
zemlja božja široka i ravna, kao da si strielu zapregao pred 
kola. Usopi li se, uplaši li se od kakva grma pri mjesečini, 
netreba mu biča. Posavac mu šapne: 

»Crljenko oj!« ili pucne samo jezikom, a konjic strese 
grivu i udri na novo u sviet. Ako si varoško diete i tankih 
živaca, dobro sberi kosti, kad si sio na posavska kola. Od 
početka do kraja tvojega puta bit će ti duša na jeziku. 

Pa tek kad je konjic slobodan, kad ga ništa neveže: ej, 
da ga vidiš! Preko zelene ravnice leti mahnitac, ni da bi se 
kopitom dodirnuo zemlje. Griva i rep vijore o vjetru, titraju 
o suncu. Leti, leti; sad — sad se prebaci nagnuv šiju i leti 
na drugu stranu, sad — stane. Stoji kao kamen, striže ušima, 
gledne velikim crnim očima u nebo, zahrže veselo i opet 
poput munje preskakuje ograde, živice, mlake, dok mu ne- 
žviždne malen dječarac pod malim posavskim klobukom. Tada 
će konjic stati. Laganim korakom, poniknute glave šeće cr- 
ljenko do dječarca, koji ga čeka prekrštenih ruku. Pred ma- 
lićem se ustavi, naheri glavu, pogleda ga velikim, sjajnim 
okom, a dječarac pogladi konja, poklopi ga brzo i jaše korak 
po korak tralaličuć uz vrbinje u svoje selo, u svoje široko 
dvorište. Takav ti je posavski konj. 

Posavac ljubi toga svoga druga, pazi ga, miluje ga. Za 
to je i od starine u jesen kod priproste crkvice velika slava, 
jer Posavci čine na taj dan svetomu Bartolu zavjet za svoje 
konje, da ih nesnadje kakvo zlo. 

Tako je bilo vazda, tako i prije trideset godina na Bar- 
tolovo. Dan je baš liepo služio. Nebo bijaše sjajno svietlo, ni 
oblačka nebješe vidjeti na njem. Sunčano zlato sipalo se na 
široke livade, na riedke voćnjake, na jasne, zelene šumice i 
titralo po malih valovih mirne, na tom mjestu široke Save. 

Po putevih brzao posavski sviet, u bielo odjeven, svetomu 
Bartolu, da nezakasni k misi. Po drumu letila laka vlasteo- 
ska kolica, kotrljala se starinska župnička kočija, cvileći i 
kriešteći, a od Oborova otisnuo se upravo brod; sve to na 
njem vrvi, sve se na njem bieli, kao da je jato gulubova 
palo na ladju. Brod sieče lako lagano pozlaćenu vodu, pa se 
dotisne sretno do savskoga nasipa blizu sv. Bartola. I u sta- 
roj gospodskoj kuriji u Orlih sve je živo. Pred kućom stoji 
domaćin, debeo gospodin silnih prosiedih brkova, pa doče- 
kuje goste. Sad si otire rubcem znoj sa čela, sad igra pečat- 
nikom o debelom srebrnom lancu, sad tjera kokoši i mačke, 
sad se klanja gostom do crne zemlje. Kroz šljivik biele se 
haljine vlasteoskih krasotica, što amo u goste dodjoše. Go- 
spoda svjetska i duhovna zabavljaju se kod kugljane. Baš 
se smiju od srdca. Za što? Trbušasti župnik razkračio debele 
krakove, skupio duge skutove, te baca silovitim mahom kru- 
glju u čunje, al nepogodi ni ciglog. Debeli znoj mu teče niz 
crljeno, ugojeno lice. 

A da vidite tu nalogu ljudstva oko crkvice: ni jabuka 
nebi pala na zemlju. Sve je bielo, sve načičkano, sve se to 
gura i tura bez reda i obreda. Da vidiš djevojke! Suknje su 
im tanane, protkane modrimi i crvenimi cvjetići, »kiklenak«< 
svezan pod grudima modrimi svilenimi gajtani; o vratu im 
visi deset nizova bisera od žutoga stakla; nogavice im ša- 
rene, kosa gladko počešljana skupila se niz ledja u jednu 
kitu, prepletenu crvenom vrpcom. Mladići, ljudi jaki, plećati, 
zavinutih brčića gizdaju se ne malo crvenim prslukom, na 
kojem se ljeska niz bielih dugmeta poput lješnika. Niz pleća 
im pada čoha od biela darovca, a na glavu naherili nizak, 
šiljast šeširić uzvinutih krila. 

Starci zaokupili pune bačve; bake se pitaju za , zdravlje, 
grde susjede; pečenari nudjaju kraj plamena promuklim gr- 
lom mastna rebarca; sliepac gudi sjetno na konjskoj struni, 
vičuć pronicavim grlom kroz nos: 

»Darujte me, milujte me!« 

Sve se to tiska, huji i bruji, ori i kipi oko malene cr- 
kvice — al u tren umukne žamor. Zvonce se zanjiha njihom 
laganim, tanki mu glasak razliegao se širokom ravnicom. 
Već je župnik ušao u crkvicu, ušao i vlastelin i ostali gosti. 

»U kraj ljudi! Procesija ide!« zaori glas siedog zvonara, 
a sviet se mirno razmaknu na dvie strane. 

Lagano, al sve u redu prolazio provod, tri sta posavskih, 
dugačkih kola. Pred svakim kolima zapregnuta su do četiri 
živa konja, a u grivu su im upleteni debeli, voštani dupliri. 
Prednje konje vode mladi Posavci, noseći osbiljna lica vo- 
štanice, a na zadnjem konju jaše snažan mladić odkrivene 
glave. Kola su puncata mlade slame, a na njoj sjede bake, pre- 
birući svetu krunicu, sjede žene i djevojke, pjevajući svete 
pjesme. Sve je to čisto, sve _ vedro, sve mlad snieg, sve ve- 
dro nebo. Tri puta obilaze kola okolo crkvice, tri puta za- 
vjetuju Posavci sv. Bartolu svoje konje. 

Za te svečane tišine stajaše podalje pod drvetom hrpica 
mladih seljaka, a med njima jedan crnook junak; jaka al 
pravilna lica, visok kao jela, širokih prsiju. Oko mu izpod 
dugih trepavica sievalo kao živ ugljen, ustne pod brci po- 
drezanimi bijahu stisnute, a glavu je visoko nosio, nek se 
zna, na čijih ramenih stoji. Držeći ruke u žepovih motrio je 
mladić svjetinu neobičnim ponosom i odgovorio bi drugovom 
kratko, odrezano, lako se smiešeći, sve gledajući preda se. 
Po šeširu i haljini vidjelo se, da to nije Posavac, kao što 
njegovi drugovi, već Turopoljac. Za istinu mladić se zvao 
Mato Čunčić, jedinac seljačke plemenite obitelji Čunčića iz 
Lomnice. 

»No, Mato!« progovori mlad Posavac, vesela lica, sto- 
jeći do njega, »pripoviedaj nam, koliko si funti gospodske 
soli pojeo s tvojim gospodinom komešem na požunskom 
saboru. «< 

»Hm,« nasmiehnu se Mato izpod brka, »da, gospodski 

sam jeo, kao i gospoda; al sol sam donio vama, jer je, kako 
vidim, kod vas neima.« 

»Pa ti, čovjek plemenit, ti jedan Čunčić htio si (či ko 
sluga s komešem ?« upita ga drugi. 

»Bolje komešu sluga, nego li ciganinu gospodar,« odvrati 
porugljivo Mato; — >»vi ste, čini mi se, Lekeničani, turopolj- 
ski kmetovi ?« 

»Pa koji je bies tvoje plemenito gospodstvo donio u ovaj 
kraj?« zapita ga debeljak. 

»Hm,« slegnu Mato ramenima, »moja gospodska volja. « 

»Jesi 1 došao na konju?« zapita ga drugi Posavac. 

»Posvietila sveta Lucija tvojoj pameti,« ošinu veseljak 
posavskog si druga. »Lomničanin pa na konju! Prije bi sv. 
Gjuro iz naše kapelice na drvenom konju preplivao preko 
Save, nego li Lomničanin na živom kljusetu doklipsao do sv. 
Bartola. <« 

Turopoljac sve šutio, grizuć ustne, sve lupkajuć lievom 
nogom po zemlji. 

»Pa za što su Lomničani tako slabi husari?« HADana 
mladi Posavac dalje. 

»Ti toga neznaš ?« 

->»[ neznam.« 

»Pa kazuj mi, šta je?« 

»Znaš,« poče veseljak izpod oka mignuv na Matu, »Lom- 
ničani imali jedincatog konja, sve sama rebra. Lomničani se 
napili mošta, pa dali i konjicu piti, i bome konj se opio, 
srušio se; Lomničani misle, da je mrtav. Da nepodje sve po 
zlu, skinuli mu kožu. Al da vidiš čuda! konj se raztrieznio, 
skočio i odletio bez kože. Liepi konjari! Sta?« 

»Ha, ha, ha!« udariše Posavci u grohotan smieh. 

Mato se trznu, oko mu planu, pa će veseljaku: 

»Čuješ li, kukavice, veži si jezik za svoj plot, pusti Lom- 
ničane na miru, i pazi, da ti nečisti jezik neoperem u Savi. 

Broj ti svoje štuke i somove za rana, jer svetoga mi Bar- 
tola, mogla bi te odnieti voda.«< 

»Oj Mato, materino zlato!« zapanji se tobož seljak, »zar 
si kod gospode u Požunu zaboravio šalu, te ti za svaku kr- 
, picu uzkipi plemenita krv? Pa šta si došao amo, i po što 
si došao ?« 

»Nepitaj za sjekiru, kad neznaš, gdje joj je držak. Jedva 
si vidio seoski most, za to pusti požunsku gospodu na miru. 
Što sam došao? Jer mi se htjelo. Po što sam došao« — 

»Valjda, da si nadješ mladu ?« 

»Pa našao bi ih deset, da mi se hoće.« 

»A da! Misli li tvoje plemenito gospodstvo, da kod nas 
kruške na vrbi rastu? Neima te djevojke posavske, koja bi 
za te pošla.« | 

»Neima? Da vidimo za okladu,« planu Mato, »za deset 
polića vina!« 

»Starog ?< 

»Starog,« potvrdi Mato. »Prva, koja mi se oku namjeri, 
moja će biti. Tako mi plemenštine !« 

»Da vidimo!« 

»Kako se zove ona crnooka?« upita Mato, »što na kolih 
sjedi P« 

»Jaga Marićeva iz Strmca,« odgovori veseljak. 

»Dobro! Jaga će mojom ženom biti,« odreza Mato, >»il 
nedao mi Bog nikad žene. Poštenog mi imena!« 

Mladić uhvati djevojku oštro na oko. Jaga raztvori ve- 
like, sjajne oči, pogleda mladića i spustiv glavu skopi ruke. 
kao da moli; al kad kola zakrenuše za crkvicu, munu joj 
oko izpod dugih trepavica na mladog Matu, koji je stajao 
kao stup, upirući oči u Jagu. 

»Da vidimo, Mato, plemenito zlato, je | u tebe te moći!« 
podboči se veseljak. 

»Da vidimo!« odgovori Mato otresito, »zapiši to za tvoje 
veliko uho. Na poklade bit će Jaga moja žena.< 

»Dadne li Bog zdravlja, napit ćemo se na tvojoj svatbi 
vina, ako istina bude!« reče veseljakov drug. 

» Vidjet ćemo, rekoše: sliepci!« zakrenu veseljak očima, 
staviv goruću gubu na punu lulu. 

»S Bogom!« odreza Mato i uhvativ se obima rukama za 
pojas, protisnu se izmedju svjetine, zajaši konja i pojuri 
svojoj kući. | 

Čunčićeva plemenita kuća stajaše u Lomnici nedaleko 
od stare crkvice svetih triju Kralja. Bijaše drvena, jaka, al 
u dvorištu bilo sve puno mlaka i blata, premda su Čunčići 
i kako dobro stajali, pa se tu moglo reći: »Blata kao no- 
vaca« ili: »Novaca ko blata.« Nu nije bilo prave gospoda- 
rice, jer su Matinoj majci ruke već slabašne bile. 

Pred kućom sjedjaše stari Čunčić, biel kano ovca, u šku- 
rom zobunu, platnenih gaćah, pod širokim šeširom, držeći 
ruke na koljenih. Lice mu bijaše skroz žuto, boginjavo, pod - 
rezani brkovi bieli, a nad dugoljastim nosom buljila u sviet 
do dva blieda, modra oka. 

»Dobar dan, otče!« pozdravi Mato otca si. 

»Da Bog da, sinko!« nasmija se boginjavi starac, »gle, 
tebe je taj sveti Bartol brzo blagoslovio, valjda nisi vidio ni 
vukovinskog tornja.« 

>A kako nisam,« odvrati Mato, >»i vukovinski i veleše- 
vački toranj i »konjsku procesiju«. Vidite, ćaćko, donio sam 
mami i dielak proštenja!« Po tih riečih izvadi Mato iz torbe 
kolač od licitara. 

»Istina,« nasmija se starac opet, »pa kako sviet ondje 
boravi, je 1 kako rodilo ?« 

»Neznam, nisam ni pitao,« slegnu Mato ramenima. 

»Ni pitao? Aj, aj! Daj da ti vidim oči,« nadnese starac 
ruku nad svoje oči; »bome triezan, od proštenja triezan! 
Šta je to Mato?« 

»Ni kaplje mi nije bilo na jeziku.« 

>»Ni kaplje! Kakva je to budalaština? Kakov si ti svetac ?« 

Mato naturi šešir na čelo, sjedne do otca i izvadiv lulu 
iz sara, stade vatru kresati. 

»Otče!« započe zaklopiv lulu, »je 1 vrieme pametnu reći ?« 

»Pametnih rieči nije nikada dosta, kao ni božje kišice.« 

»E dobro! Vidite, kad sbrojim na prste, koliko brojim 
godina, rekao bih, da je račun pun i da se zidje komora.« 

»Tako! Tako!« Kimnu starac veselo. 

»Mama nemože na sve, dosta se sirota natežala božjega 
dana. Treba i prije groba počinka, u svakom tjednu ima 
jedna nedjelja.« 

»Tako! Tako!« kimnu opet starac, »daj tjeraj samo 
dalje !« 

»Žena. To je ono, to je moja briga. Snaha, jelte, Vam 
treba ?« ' 

»To jest — tebi,« reče starac. 

»Meni. Budi tako! Dugo već mislim o tom. 

»Tako, tako! Nek ti bude! Ima ih, hvala Bogu, kao 
drača — pa za Matu Čunčića! Snubi! Samo nek je poštena 
plemenita i da donese svoje, jer u kući nikad dosta nije.« 

»Hm'!« puhne Mato dim iz lule, »našao sam ju.« | 

»Tako, tako,« kimao starac sve življe. »Pa šta, pa gdje? 
Iz Lukavca ?« 

»A ja, tamo dalje,« mahnu Mato prema Posavini. 

»Iz Vukovine ?« 

»Dalje.« 

»Iz Buševaca ?« 

»Dalje.« 

.»Ta valjda nije u Turskoj ?« 

»Iz Strmca — Marićeva Jaga.« 

»Iz Strmca!« začudi se starac. »Čuješ li, napij se vode. 
Vruća ti je krv. Liepa li proštenja! Iz Strmca! Znaš li, da 
si plemenit; znaš li, što je plemenština ?« 

»Hm,« odvrati Mato gledajuć u zemlju, »znam. Ali je 
njekako došlo, da moram.« 

»Ali su Strmčani neplemeniti !« 

»Žnam, al Vam velim, otče, njekako je došlo, da moram.« 

Starac pogleda sina, pa se glavurdajuć vukao u sobu, 
gdje je majka tkući sjedila za stanom. 

»Majko!« reče starac mahnuv palcem za rame, »Mati se 
mieša. Hoće da se ženi iz Strmca. Čuješ li? Gdje ima u 
Strmcu plemenski list u kojoj kući? A ?« 


»Pomozi, majko božja!« prekrsti se starica, pri čem joj | 


čun na zemlju pade. — »Mato, — naš Mato! — Čunčićev 
Mato? Valjda mu se mieša od proštenja. Ta kuća bi se sru- 
šila, da neplemenita snaha dodje pod ovaj krov.« 

» Tako, tako,« kimnu starac. 

U taj par pojavi se na vratih Mato. Upiruć se jednom 
rukom o vratnice, prebaciv desnu nogu preko lieve, slušaše 
mirno, kako se otac i majka žeste. 

»Dobar večer, majko!< progovori mirno, glasno; »šta se 
tu srdite na me?« 

»I pita nesretni sin,« probrblja stara Čunčićka dignuvši 
čun, »pita, za što se srdim? Liepa mi veselja od tebe! To si 
se dakle u svietu naučio? Snahu kmeticu da mi dovedeš u 
kuću? Razsvieti mu sveta Lucija pamet! Da te nije tkogod 
urekao? Da ti prelievam uroke ?« 

»Pustite, majko, uroke,« reče Mato, »neboli me glava. 
Znam, da to nije naš običaj uzimati djevojku neplemenitu — —« 

»] nije,« potvrdi otac. 

»Bog mi se smiluj!« razžesti se stara, »ta nebi smjela 
s tom svojom nesretnom snahom proći kroz selo, niti na sa- 
jam, niti na proštenje; svi bi plemeniti ljudi na me prstom 
pokazivali. I što bi rekla naša gospoda ?« 

»Tako, tako,« promuca žešće stari Čunčić, »naša go- 
spoda što bi rekla? Jedinac bogatoga Čunčića — pa neple- 
menitu! Ti znaš, što je pravica. Tako je medju nami od sta- 
rine. Grieh je, svoje stare pravice gaziti nogama, svoj. ple- 
menski list skvrniti blatom, jer je na njem kraljevo ime i 

kraljev pečat. Krv je krv — a plemenita krv je čista: neva- 
lja je miešati, jer neće biti ni voda ni vino. Ima, hvala Bogu, 
plemićkih parta dosta od Odre do Lekenika, od Rakitovca 
do Kravarskoga. Biraj, brzo biraj, da se neosuši stara Čun- 
čićeva grana! Al posavskim curam daj mira. I pravo neznam, 
gdje si tu budalaštinu pobrao. « 

»Pomisli, nesretni sine,« prihvati majka, »ta nebi našla 
u selu tvojoj djeci kume, a tvojoj mladoj nebi htjela ni jedna 
susjeda uzajmiti kokošjeg jajeta.« 

» Tako, tako!« potvrdi stari Čunčić. 

Mato se njekako trznu. Osoviv glavu, podje lagano do 
stola, koji je bio do majke, i u kojem bijaše urezano ime 
Isusovo. 

Staviv desnu ruku na stol, poče govoriti polagano, ali 
jasno i krepko: | 

»Pustite meni, da govorim. Reći ću vam cielu. istinu, 
kao što ju kažem na izpoviedi župniku, i ovo ime Isusovo 
neka mi je svjedok, da nelažem. Pri svetom Bartolu počeli 
posavski dječaci zadirkivati u me i u moju plemenštinu. Sreća 
po njih, da je to sveto mjesto bilo, jer inače, poštenog mi 
imena, bili bi se napili Save. Rekoše mi, da ja nisam taj 
junak, da predobijem posavsku djevojku. Kuhalo već prije u 
meni, al sad je uzkipilo. Okladih se, zakleh se na plemen- 
štinu svoju, da ću predobiti djevojku, koju prvu u procesiji 
spetim. Spetih Marićevu Jagu. Zavjerih se pred dječaci na 
plemenštinu svoju, da će Jaga o pokladah mojom ženom biti. 
Je li vam to dosta? Ludo je bilo, istina. Niti nepoznajem 
Jage, ni srdce mi nezna ništa o njoj. Al nesretna krv smu- 
tila mi mozak, i ja se zakleh pred svjedoci tako. A znate li, 
što je zakletva, što je pošteno ime, što je plemenština; znate 
li vi, da sam Mato Čunčić, čovjek svoje glave? Pa hoćete 
li,« nastavi Mato plamenim očima, »da vaš sin, vaš jedinac 
bude cieloj Posavini na ruglo? Ne, zakopajte me radje u 


crnu zemlju. Oprostite mi, da vam tako govorim. Nije liepo, 
Šenoa. Pripoviesti III. | 9 

znam. Ali moram, moram« — progovori Mato muklim gla- 
som, stisnuv šake pred oči. »Je | moja sreća il nesreća: su- 
djeno mi je. I neka se radje osuši Čunčićeva loza i neka 
nam radje vjetar odnese plemenski list, tako mi imena Isusova, 
Jaga mora moja biti.« 

Stari Čunčić stajaše za toga poniknute glave. Podrezani 
mu se brci neprestano micali amo tamo, a očima starac 
žmirkao, neznajući, šta da kaže. Starica majka gladila si 
pregaču sve češće i češće jednom rukom, drugom hvatajući 
niti na stanu. : 

»Liepe rieči, liepe rieči!« uzjari se majka, »reci ti sve 
gladko i sladko: liepe rieči, ali snaha ružna!« 

»Ne, ne, i sto puta ne!« zakriešti starac, lupiv šakom 
po stolu; »makar se ti posvetio, ja velim: — nikad, nikad!« 

»Pokarao me Bog,« dignu Mato ruku, »nije možebiti 
pravo, što radim, ali :iMKO mi duše, tako će biti, i neće 
. *drugačije!« 

Težko bijaše Matinim roditeljem slušati takove rieči. Nisu 
znali, šta da rade. Starac obilazio po sobi, sve kopajuć ru- 
kama po žepovih, a majka spustivši glavu na ruke udari u 
plač. Mato, gledajuć nevoljne si starce, skupi obrve, stisnu 
šake na oči, pa izidje iz kuće. Sred dvorišta stade, nezna- 
jući, šta da radi. U jedan put mu se zažari lice, oči mu za- 
sievnuše, i on osovi ponosito glavu, kao da je težko breme 
sbacio s ramena i nesta ga iznenada. 

Dva dana iza toga .jezdio Mato na konju duž savske 
obale. Poniknute glave koracao konjic uzkom stazom, ponik- 
nute glave sjedjaše Mato na konju. Težke li ga osvajale misli, 
brze misli kao brzi valovi rieke Save. Podne se bilo dobrano 
odmaklo. Nebo bijaše bliedo, plavetno, a nakraj vidika žuto. 
Tamno-zelena savska voda tekla lagano uz nizko šiberje, uz 
visoku zemljenu sip, samo oko vodenica sievala voda poput 
srebra. Mato jašuć savskim nasipom sve se više primicao 
selu Strmcu. Mjestance stoji kraj puta za nasipom. Duž puta 

redale se nizke, zelene murve, kvrgaste vrbe; dvorišta bi- 
jahu ogradjena pleterom, a sred njih dizale se drvene kuće 
na jedan sprat. Kako je naginjalo na večer, bijaše selo mirno, 
samo se čuo kroz mir otajstveni šum Save. Kraj puta pod 
vrbom sjedjaše pastir; skidao koru s vrbove grane. Mato za- 
ustavi konja. 

»Ču li me, dječače,« zapita Mato pastira, »reci mi, gdje 
je Marićeva kuća ?« 

»E, ona četvrta u selu, gdje ulazi put na nasip.« 

»Jesu li Marićevi kod kuće? Je li Jaga kod kuće?« 

»Sta ja znam,« odvrati pastir, »al evo ide Jaga iz mlina, 
ta će Vam to najbolje reći.« Za tim ode dječak. 

Mladić krenu glavom. Sbilja. Po nasipu idjaše Jaga, no- 
seći košaru. Noge joj bijahu bose, rukavi zasukani. Koracaše 
sve brzo i brže, nemareći kako joj vjetric poigrava haljinom, 
maramom. Mato se spusti s konja. Držeći uzdu, čekaše dje- 
vojku, koja se s nasipa spuštala put svojega sela. 

»Dobar večer, Jago!« pozdravi ju Mato. 

»Da Bog da!« odvrati djevojka idući dalje. 

»Čuj, djevojko! Da ti dvie, tri reknem.« 

»Šta je dobra, Mato?« izpravi Jaga glavu. 

»Poznaješ li me?« 

>A da! Čunčićev ste Mato iz Lomnice.« 

»Dobro je. Bi | ti meni onako pametno rekla, da 1 se 
imam ženit ?« | 

»Težko je na to pitanje pametno odgovoriti. Od mene 
Vam prosto. « 

. >A koju da uzmem ?« 

»Šta se to mene tiče?« pogleda ga djevojka velikima 
crnim očima. »Eno Vam puno plemenštine po Vašem kraju. 
Laku noć, Mato! Preša mi je.«< 

»Stani. Nevalja ti odgovor. Razumi me dobro. Bi 1 ti 
htjela za me poći? No reci, po duši reci!« doda Mato 
ljubkije. 

Djevojka se trgnu. Uzmaknuvši korak uhvati Matu na oko. 

»Jeste li čuli, kume,« reče srdito, »Vaš jezik nije triezan. 
Mislite li, da sam luda? Ako Vam je do šale. u Vašem je 
selu dosta ženskoga svieta.« 

»Nije meni do šale. Okladio sam se na proštenje, da ćeš 
mi ti, upravo ti ženom biti.« 

Krv skoči: djevojci na lice, oči joj planuše. 

»Vi ste luda, jeste li čuli, luda ste. fo li je Vaše po- 
štenje? Za okladu! Mislite li, da je posavska djevojka zreia 
jabuka, da Vam u krilo padne? Vaši su računi šuplji orasi. 
Kladite se, dragi kume, za svoje plemićke djevojke. Hvala 
Vam na Vašem gospodstvu, mene ostavite na miru. Laku noć !« 

Djevojka disaše silno. mogao si. reć bi, čuti kucaj nje- 
zina srdca Mahnuvši rukom potrči svojoj kući, a Mato ostade 
sam. Namrštiv čelo poklopi konja i odjuri o mjesečini kao 
striela. Kod kuće ga čekala nevolja. Majka mu stala izbra- 
jati sve djevojke iz plemićkih sela, koje bi mu pristajale. 

» Nenabrajajte majko, nemučite si jezika,« odsieče Mato 
pokazav na glavu, »iz toga kamena nećete izkresati iskre.« 

Starci dali veliki duplir u lomničku crkvu, nebi li se 
Mato riešio nečistoga duha, pa stali vrkat i gospodu na sina, 
nebi li ga naučili pameti. 

»Hvala Vašemu gospodstvu na nauku,« odvrati Mato ko- 
mešu, »volja je jaka, i plemenština je jaka. Volja je moja, i 
plemenština je moja. Zarekoh se, i Jaga mora moja biti, pa 
došao na me i ban i sva svietla gospoda. « 


Od toga dana nisu ni otac ni mati govorili s Matom. 


Jelo ga je to i kako. 

»No,« reče otac majci jednom sl Matom, »majko, pri- 
redi mi sutra sve za put, idem u Zagreb. Povest ću svoga 
finoga sinka u ludnicu. Možebit će patri naći medecinu za 
posavsku budalaštinu.« 

Mato skoči ljutit na noge, i dole vratima ode od kuće. 

Išao je bez glave cestom i dodje do Odre. Tu zadje židovu 
u krčmu. 

»Mjericu rakije!« viknu, sjedajuć za stol. Upiruć glavu o 
šake buljio u stol, pio rakiju. 

»Još mjericu!« viknu za kratko. Trgovac Židov njekako 
sa strane pogleda dječaka, al mu natoči iz velike boce drugu 
mjericu. | tu posrknu Mato. Lice mu se rumenilo, oči mu 
stajale u glavi mrtve. nepomične, a usta mu zievala. Kadkad 
bi mu se na ustnah javio porugljiv smieh, kadkad bi lupio 
šakom o stol, a u oku mu se pojavi velika suza. 

Najednoč zadrhta, osovi se na noge, baci srebrnu dese- 
ticu na stol i ostaviv šešir, provali iz krčme. Kramar se za- 
panji, i pogledav za mladićem, kimnu glavom. 

Bijaše noć, hladna jesenska noć. Nebom se gonile go- 
mile oblaka, sad zastirući, sad odkrivajući mjesec. Ravnicom 
duvao hladan vjetar, i svakim dahom sipalo se s drveća suho 
lišće. Mato brzao kući, sve teturajući, sve zapinjući. Noge 
mu bijahu težke ko mlinski kamen, glava mu buktila pla- 

menom, a prsa ko da će mu bies raznieti. 
| »Jago, Jago, Jagice!« mucaše jadnik, »da, da, da, — 
moja, ama baš moja. ha, ha, ha! Čujete li?« 

Vreli mu znoj kipio na čelu, srdce mu letilo kao ura, a 
prsi mu se nadimale silno. I silno duhnu vjetar. Na čelu mu 
se znoj sledio, mrzla voda curila mu s tiela, prsa mu se 
stezala, a nješta ga bolo u rebra. Mladić se strese, poleti 
njekoliko koraka i sruši se blizu lomničke crkvice na hladnu 
zemlju. Tu je i prespavao cielu noć. Za ,rana ponesoše ga su- 
sjedi 'kući. Bijaše bez sebe, silovita vrućica hvatala mladića. 
Pluća mu se zapalila. Stari boginjavi Čunčić sjedjaše ko. ka- 
men kraj postelje. Gledao preda se. Da poludi. Mati obila- 
zila po kući sve jaučući i plačući, te tražeći sve moguće 
ljekove. A snažni se mladić bacao po postelji, kriešteć i kri- 
čeć. Lice mu bijaše rumeno kao ruža, žilice na sliepih očiju 
drhtale, čelo inu gorilo kao usijano gvoždje. 

»U Savu! U Savu'« ruknu, »za njom, za Jagom! Uto- 
piste ju, jer je neplemenita! — Na vam vaš list — vaš ple- 
menski list! U Satu! Jago, Jago!« udari za tim u plač — 
»dodji, dodji, na moje ruke! Oh tvoje velike, crne oči peku 
— peku. Joj, kako mi prže srdce! Otče naš, koji jesi na ne- 
besih! Haha! haha!« Za tim zapjeva glasno: 

»Oj divojko, dušo draga!« 

A kraj prozora stajaše majka, otirući si gorke, guste suze. 

Od dana do dana išlo Mati zdravlje na gore. Ili je bun- 
cao iz vrućice, ili ležao blied ko snieg, nepomičan kao ka- 
men, il je driemao lagano nemirno. Na ponuku župnika po- 
zvaše ranarnika. Taj vriedni Eskulapov učenik nataknu vrlo 
obzirno očale na debeli nos. pogleda Matu, opipa mu bilo, 
pa izjavi napokon, da je mladić sbilja bolestan. Zapovjedi 
stavljat mu obloge. prepisa mu i njekakav liek. te utješi na- 
pokon starce, da će Mati svakako dobro biti, ako mu bolest 
na dobro okrene. Neznam, je 1 znanost ranarnikova, il može 
biti još većma jaka narav mladićeva bila, zdravlje se Matino 
popravljalo malo po malo. i debeli ranarnik došav drugi put 
u Čunčićevu kuću reče s osobitim njekim ponosom starcem: 

»No vidite, dragi ljudi, nisam li vam rekao, da će Mato 
ozdraviti, krene li mu bolest na bolje.« Za tim okrenuv se 
prisutnomu župniku doda važno: »Morbus habebat radicem 
in sanguine. Krv i bolest, bolest i krv.« 

Napokon ostavi vrućica Matu posvema. Ležaše mirno, 
. strpljivo gladeć kadšto suhim rukama pokrivač. Oči mu bijahu 
mutne, sumrtve, lica ,blieda, upala, samo se vidio na lievom 
licu trag crven ko ružica, a vedje bile modraste. Starica 
majka ni da se je makla od postelje. 

Jedno po podne, kad je sunce probijalo kroz male pro- 
zore, pristupi stari, boginjavi otac k postelji svoga sina, i 
stavi mu ruku na čelo; majka držala sinku si podglavak, da 
mu glava bolje stoji. Uzdahnuv i raztvoriv velike tamrre oči 
primi Mato otca za ruku i progovori slabim glasom: 

»Otče! Majko! Zlo me snašlo — veliko zlo. Nije li to 
ruka božja? Oprostite mi tu svoju težku žalost — te velike 
brige, što ste ih imali radi mene. Bog mi je svjedok, da mi 
to tišti srdce kao kamen. Vidite, moja glava, moja nesretna 
glava svemu je kriva. Tako je prije bilo — sada je druga 
nevolja: prije glava — sada srdce. Neljutite se, al šta mogu 
ja — nije to više moja volja. Kad sam se lud zavjerio, da 
Jaga mora biti mojom ženom, bila je to samo moja tvrda glava, 
moja gospodska — smijte se samo — volja; za srdce nisam 
ni pitao. Mislio sam, a mislim i sad, što tko rekne pred po- 
štenimi ljudi, da se to poreći nesmije. Al se od onda sve 
promienilo. Vidio sam Jagu drugi put, vidio kod njezine kuće. 
I premda se pošteno otresnula na me, kad joj rekoh. što je 
moja volja, ipak mi je to njezino lice zašlo u srdce duboko, 
pa se više iz njega neda. Izvadite mi srdce, izvadili ste i 
Jagu, pustite mi srdce, a nedajte djevojke, umrieti ću. Za to 
vas molim Boga radi, nekidajte mi više srdce. Ako ste radi 
sačuvati u životu svoga jedinca, dajte mu, što mu srdce ište, 
i nepitajte za plemenitu ili neplemenitu krv.« Mladiću klonu 
glava na podglavak, molećim okom gledao je svoje starce. 

»Hm!« počesa se stari Čunčić za uhom, »velika je to 
stvar — velika stvar.« 

»Velika ste Vi luda, velika luda, ozva se kapelan Janko . 
Lugarić, koji se je ušuljao i na vratih cieli razgovor slušao 
bio. Držeći .rukama lulu i drenovaču popodje dalje. — »Moj 
dragi Čunčiću,« nastavi, »glava Vam se puši od velike magle. 
Znate Vi moj dragi, što je to srdce? Neznate, sto puta Vam 
velim, neznate. Recite mu sto puta: »Stani!« a srdce svejed- 
nako kue, kuc! — nepita za Vaše ludorije. Mislite li Vi, da se 
ime iz srdca izrezati dade, kao crv iz jabuke? A da? Stara 
je rieč: »Što je srdcu milo, i Bogu je drago«! Pa šta? Umri 
Vam jedini sin, umrite Vi i Vaša žena, šta Vam je Vaš ple- 
menski list? Ništa. Suh je listak, što ga je vjetar odnio sa 
stabla. Kakva Vam hasna od svega toga? Šupalj bob. Žalost, 

suze, grob — da grob. Opametite se, kume! Nije drugčije! 
Pustite meni. Ja ću Marićevim reći, šta je i kako je, pa dajte, 
neka Mato uzme Jagu. Bolje i to, nego da Vam se Cunčićeva 
grana posve osuši.« 

»No daj, otče, daj!« reče stara stavivši ruku mužu si na 
rame. »Sudjeno je! Radje imati neplemenitu snahu, nego ne- 
imati ni snahe ni sina. Daj!« 

»E kad se svi zaletiste na me kao ose, i kad naš »go- 
spodin mladi« misli, da sam velika luda,« reče starac skupiv 
čelo i uzvinuv brke, »neka bude od mene, neka mu bude 
Jaga žena. Tako. Je! vam pravo?« zapita starac baciv šešir 
na stol i nasmija se lukavo. 

»Amen!« nasmieši se Janko lupiv se po trbuhu; starica 
pogladila sinku si čelo i stisnu glavu u njegov podglavak, 
Mati sievnule velike oči plamom neobičnim. a ruke prekrstiv 
na prsih ležaše miran, sretan. 

O božiću tiskao se posavski sviet oko veleševačke crkve. 
Djevojke stajahu na okupu, hahačući, gurkajući se u rebra, 
pljeskajući dlanovi. Naprama njim se banili mladići birajući 
okom, kojoj da djevojci dadu božićnicu. Al iz crkve izadje 
crnomanjast mladić ; bijaše blied nu liep. | 

»Gle Matu Čunčića!« Saptahu mladići, »šta toga pleme- 
nitoga gosta amo nosi ?« 

Mato podje lagano prema djevojkam. Tu stajaše: i Jaga. 
Opaziv mladića zažari se ko božur i sklopi duge svilolike 
trepavice. Mato izvadi iz žepa crvenu liepu jabuku. 

»Jago!«< reče — »danas je božić, danas nam se narodio 
* kralj nebeski. I moje se je srdce preporodilo poslije pokore 
za moj težki grieh. Ti si me ono na nasipu pošteno ošinula 
rad moje oklade. Al danas, Bog i duša, neide za okladu, već 
za srdce. Na ti božićnice, pa reci, je 1 ti pravo?« I Mato 
joj ponudi jabuku. 

Jaga gledaše preda se u zemlju, dok je Mato govorio, 
a kad je svršio, poglednu samo jabuku i za tim izpod oka 

svoju drugaricu. Ali u tom tajnom, pitajućem oku bijaše to- 
liko sreće, iz toga oka plamtio odgovor na niemo pitanje. 1 
kad joj drugarica, smiešeći se, hitro kimnu, posegnu Jaga 
plaho, uhvati jabuku i pritisnu ju grudima, gledjući velikim 
crnim očima Matu dugo, dugo. 

»Je | pravo?« zapita mladić drugi put. 

»Kad je božja volja, pravo je, Mato! Bog Vam dao sretan 
božić na tom mladom ljetu, Vam i Vašim starim!« 

Posavske babe sklapale ruke i krstile se s toga prizora 
i njeka plemićka žena iz Vukovine, koja se je ondje desila, 
reče, da to nisu čisti poslovi, i da od toga neće biti bla- 
goslova. | 

Mladi Posavci srdili se nemalo, osobito onaj veseljak od 
konjskoga proštenja. 

»Gledaj vražjeg dječaka! Otimlje našu djevojku, a ja 
k tomu izgubih deset polića staroga vina. E, sviet ide na 
komade.« | 

S daleka kraj crkve gledao taj prizor i »gospodin mladi«, 
a uz njega Matina mati. Kapelan sve klimao glavom, sve 
se smiešio, pa napokon reče staroj Čunčićki: 

» Vidite kumo, Bog je dobar, a srdce nije repa.« . 


* 
*% šk 


Dodjoše poklade, poklade biele i vesele. Sirom hrvat- 
skoga naroda gudi se, piruje se bez kraja, kez konca. Od 
svake božićnice veseli svatovi. Čunčićeva plemićka kuća sve 
se rušila od radosti. Svatovi doveli mladence Matu i Jagu iz 
Strmca u oičevu kuću. Iza čudo svi svatovi ostali zdravi, 
svim ostale kosti ciele, premda su sane letile po savskom 
nasipu, kao da ih vragovi voze, premda se »gospoda sva- 
tovi« njihala na sanah kao pšenica od silovita vjetra. Kićeni, 
duše mi, svatovi, al bome i nakićeni. Već se sterala po rav- 
mici: tiha zimska noć. Sa jasnoga neba sipala se mjesečina 
po pustom bielom sniegu. Nije bilo vidjeti ni ceste ni staze, 

ni jame ni živice. Na drveću se caklilo srebrno inje, sa krova, 
sniegom pokrivena, visile ledene svieće, a iz malih okana 
blieštilo crveno svjetlo, kao da plamooka crna neman pod 
bielim runom bulji u pustu zimsku noć. Pa da ste ušli u 
veliku sobu Čunčićeve kuće! U jednom kutu sipa velika ilova 
peć po sobi vrućinu, da će čovjeku slabiću omamjti glavu. 
Al da, naš se sviet te zamaglice neboji. Za pećju prede ma- 
čak, a oko peći smjestila se djeca iz cieloga sela, pa navlače 
kudravog »bundaša«. U drugom kutu na bačvah sjede obo- 
rovački gudači. Brkonja jedan pili po basu, da mu sve znoj 
sa čela vrca, a drug mu reže gudalom gusle, driemljuć i na- 
 gibljuć težku glavu. Za dugačkim stolom na klupah sjede 
stari, a medj njima »gospodin mladi«. Vrčići zvekeću, peče- 
nje se dimi, a pogača se lomi na sve strane. Starci gledju, 
kako mladi igraju, starci klimaju glavom, pljeskaju rukama, 
lupaju nogama pod stolom. Samo obćinski pandur, brkonja 
dugoljasta lica, ošišan poput fratra, stisnuo se u kut, spustio 
glavu na prsa — i driema, a njemu kao poglavaru nije to 
nitko pisao u grieh. A usred sobe! To da vidiš! Svatovi — 
ili kako si sami vele — »gospoda svatovi« igraju ko. Liepo 
ih je gledati. Na svakom stoji plavetna dolama sa srebrnimi 
dugmeti, svaki naherio na glavi kučmu kapu. Visoke im čižme 
sievaju, ostruge zvekeću, svakomu se vije o pojasu crvena, 
svilena marama, svakomu o boku igra široka, okovana sabljica. 

Veselo kolo ej, veselo! vodi ga >»gospodin gospodar«, 
suh vragoljak šiljasta nosa. Ciliču gusle, brunda bas, igra 
kolo naokolo. Djevojke drobno prebiru nogama, tielo im stoji 
kano svieća, oči im gledju u zemlju, lice im se žari ko pla- 
men, a koralj na prsih skakuće, drhće. Igra kolo naokolo, a | 
»gospoda« u kolu prebacuju noge, zvekeću ostrugami, čas se 
sagiblju, čas se izprave, čas drobno koracaju, čas skaču ko 
pomamni. Ciliču gusle, brunda bas, zvekeću ostruge, zvekeću 
čaše, a mlada pod srebrnim viencem, izkićena svilenimi vrp- 
cami ide pokorno od gosta do gosta, ljubi ga u usta, daje 

mu kiticu ružmarina, a svaki ju gost dariva srebrnom šku- 
dom. U to stade kolo. 

»Gledaj ti nje!« pristupi »gospodin gospodar« (kum) 
k stolu. — »Hvala svetim trim kraljem, liepe mi gospodarice 
od te »mlade gospe«. Ona liepo obire skorup, a nam ostavlja 
sirutku. Mi se tu vrtimo u kolu žedni gladni, kao zec na 
ražnju, a ona dieli poljubce za tvrde škude.« 

»Oj, gospodjo mlada!« nasmija se djever za ledjima ša- 
ljivdžije, — »nezaboravite našeg obćinskog pandura. Ako i 
dremuca, zasadite mu ružmarin.« 

»Zasadite,« viknu kum, »imat će ružmarin i ružicu, ruž- 
marin na srdcu, a ružicu na nosu.« 

»Nebi li Vi »gospodine gospodaru« kapljicu guenuli,« po- 
nudi Janko, smiešeći se, kuma vrčićem. — »Kad se kolo vrti, 
dobro ga je mazati.« 

»I bi,« viknu kum kroz smieh, turnuv kučmu s lievog 
na desno uho, »vražji ti oborovački gudači tjeraju me svo- 
jom notom, kao hajkaši zeca batinom i duša mi se osušila 
kao brazda bez kišice. Da poškropim svoju suhu zemlju. U 
zdravlje mladih! Sunce im godilo, polje im rodilo, blago se 
plodilo, nebio im kuružnjak bez klipa, bačva bez vina, zibka 
bez sina, preslica bez lana, Bog im blagoslovio kuću do smrt- 
noga dana!« [| kum izkapi vrčić na dušak. 

»Amen!« reče kapelan, žmirnuv zadovoljno, za tim se 
okrenu staromu Čunčiću. »Vidite, kume, sve je dobro od Boga, 
a njegova je volja sveta. Njegova je ruka čudotvorna, po 
njoj se mogu sastati gore, po njoj se sastalo i to dvoje mla- 
dih. I hvala Bogu, te je tako.« 

»Dao Bog sreću!« kimnu stari Čunčić, »samo da si vidim 
sina od svoga sina i nežalim umrieti.« 

U taj par zaciliknuše gusle jače. Jujučuć uhvati se iz 
nova kolo, zaredi jedan — dva — tri puta — i stade. Kao 
munja zabljesnuše gole sablje svatovske. Luč zataknuta kraj 
prozora plamsaše čudno. Svjetlilo se odbijalo na lica veselih 

svatova, na lice mladice Jage. Nevjesta stajaše sred kola 
stidna, poniknutih očiju, kojih nisi vidio od dugih trepavica. 
Svjetlilo drhtalo na rumenih svilenih vrpcah, na staklenom 
biserju oko vrata, na titrenkah srebrnog vienca. Plaho sta- 
jala mlada, stišćući ruke na svojih grudih. Al u to zabode 
kum sablju u Jagin vienac, zabode sablju i skinu vienac sa 
Jagine glave, pa ga baci u vis. Nad Jaginom glavom sjajne 
se križale sablje, zazvoniše gusle, zazveknuše ostruge, kolo 
letilo — letilo ko burna vijavica. U to priskočiše žene, uhva- 
tiše Jagu, i staviše joj na glavu »poculicu«, biljeg pokorne 
ljubeće žene. A Jaga svrnu velikim žarkim okom na Matu, 
koji no stajaše do vrata prekrštenih ruku, gledajući Jagu, 
samo Jagu. 

Sa tornja kucnulo tihom noći polnoć. Pjetli glasno ku- 
kurikali. O zlatnoj se mjesečini ljeskale po sniegu tisuće 
alema. Iz kuće izidje baka — Matina mati. Pogleda na nebo, 
u oku joj se ljeskala suza. Starica sklopila drhtavice ruke i 
šapnula u noćni mir: 

»Bože, blagoslovi djecu!« 

Godina i pol proteče od veselih svatova u Lomnici. Ne- 
gdje oko Filipova dodje jednog dana komisija od županije 
na Mlaku, gdje se vlastelin i seljaci plemići povadili bili radi 
medje. Županijska gospoda odkrojivši svakomu, šta je pravo, 
sjedoše u gospodskom dvoru za stol, da jedu i piju. Sparina 
bijaše velika, vino vrlo jeftino, nije se dakle ni malo pazilo 
na mjeru, nit su se gospoda mučila malimi čašicami. Kape- 
lan Janko Lugarić dodje istog dana slučajno na Mlaku, da 
utješi bolestnika, a gospoda, opaziv ga u selu, nisu mu dala 
da se povrati kući žedan i gladan, već je morao, hoćeš ne- 
ćeš, pristati u njihovo kolo. Prošlo podne i pilo se, došlo po 
podne i pilo se, došla večer i opet se pilo, jer je, kako re- 
koh, sparina velika bila. »Mladi gospodin« bio je inače pri- 
jatelj veselu družtvu, al opaziv, da već zvjezdice vire kroz 
prozor, a da se silne boce na stolu nikako prazniti neće, 

poznavajuć izim toga slabe si živce, odšulja se lagano iz 
sobe. U tren opaziše gospoda tu izdaju, i s toga se podiže 
za Jankom silna hajka. Al se gospoda ljuto prevariše. Janko 
bježeć putem, začu kroz noćnu tišinu, da lov na njega love. 
Za to skupi skute, potisnu brže, pa je tako bježao nema- 
reći, što mu je grana kraj puta šešir sbacila bila. Nu življe 
zagrabili lovci, vičući kroz noć, što im je grlo dalo: »Janko 
Jankice, crna izdajice, stani!« Budući tako u nemilu škripcu. 
učini kapelan, šta i mudra lija čini, kad su joj lovci krvnici 
za tragom. Skoči s puta preko živice u kuruzu, i tu se stisnu 
pod visoke vlatove, da ga nije vidio ni mjesec ni zviezde, 
nekmo li nakićene gospodske glave. Gospoda letila urličući 
putem dalje. a Janko smijući se od srdca verao se gologlav 
kuruzom, i udario poljem put svojega doma. Prešav preko 
guste djeteline, zaustavi se iznenada kao od čuda. 

Sred ravna polja stajala mala drvena crkvica, posvećena 
»ranjenomu Isusu«. Stara je, siva je, izpucana na sve strane. 
bit će joj dvie sta i više godina. Tornjić navrh krova bio se 
silno naherio, a staklu na okancih od davna ni traga. Oko 
crkvice stajaše šest širokih drevnih lipa, a oko lipa nizka 
ograda od hrastovih dasaka. Noć bijaše tiha, mirna, nebo 
bliedo plavetno, jedva gdjegdje drhtala zvjezdica. Sred neba 
se ljeskao zlatni mjesec, a širom vedrine lebdili tanani bieli 
oblačići kao pavuljice. Zlatna se mjesečina sipala poljem na 
sjajni biser noćne rosice, na šiljasti tornjić stare crkvice, na 
vrhove granatih lipa, a podno lipa sterala se otajstvena sjena, 
po kojoj su žive iskrice, sjajne kriesnice čudno skakutale. 
Al pod sjenom starih lipa bielila se čudna prilika, je 1 žen- 
ska, je 1 duh? Bog zna. 

Janko prodje rukom preko očiju, da vidi, nevara li ga 
očinji vid, il varava mjesečina, il rumeno vince. Pogleda dva, 
tri puta, al sbilja biela žena sjedi pod lipom. Nakašljav se 
junački uputi se čovuljak laganim korakom put crkvice, jer, 
ma te rodila i majka Kraljevića Marka, zadrhtat će ti junačko 

srdce, opaziš li sred tihe noći, sred pusta polja a kraj stare 
crkve bielu žensku. Stisnuv šake, nagnuv debelu glavu išao 
Janko i dovuče se do blizu lipe. 

- Sbilja! Bijaše to žena, seljakinja. Sjedeći na goloj zemlji 
bila se naslonila na debelo stablo. Ruke joj ležale u krilu, a 
bliedo lice okrenula prema mjesecu. U crnom, suznom oku 
sievala čarobna mjesečina. Janko sagnuv dugačko tielo, nad- 
nese ruku nad oči, da bolje vidi, šta je. Je 1 moguće? Istina 
je, živa, živcata Jaga. Na prvi šušanj trave prepade se žena. 

»Hvaljen Isus!« pozdravi ju kapelan skrstiv ruke na le- 
= djih, >Jago! Šta tu za Boga radiš?« 

Žena, prepoznav kapelana, spusti glavu na koljena, pa 
stade gorko, gorko plakati. 

»Sta ti je?« ponovi kapelan tihim glasom. 

Jaga sve jecala, ništa neodgovarala. Napokon okrenu 
bliedo lice prema kapelanu, i pogledavši ga okom toli tužnim, 
da bi ti srdce puklo, progovori : 

»Šta mi je? Zlo mi je, vrlo zlo, da nemože gore. Glava 
će mi pući, srdce će mi pući, i neznam šta bi, tužna sirota?« 

»Ali govori jasno, da se razumijemo.« 

»Jeste li bili, gospodine mladi,« nastavi žena, »na mojoj 
svatbi u Lomnici? Jeste, pamtite to i predobro. Je 1 veselo 
bilo, je 1? Ahi kako, sve se od radosti rušio! A sad — 
Bože moj, Bože moj,« zajeca Jagica. 

»Ali — ali — per amorem dei — sada, šta je sada? 
I kako si ti Jaga Čunčićka sred puste noći došla iz Lomnice 
ranjenoimu Isusu?« 

»Bilo mi je dobro,« nastavi žena kroz plač, »i sama ni- 
sam znala, kako sam ja kukavna toliku sreću zaslužila. Moj 
Mato je duša od čovjeka, to Bog zna. Ako je svoje glave, 
ako je žive krvi, neka je, al srdce, gospodine mladi, srdce 
mu je suho zlato bilo. Nije on znao nego za moju volju, 
nije mario nego za moju radost, pa kako on, tako i starci. 
Luda moja pamet nebi našla ni zle riečce, kojom bi me stari 

Čunčići uvriedili bili, da stara mi reče ne jedan put: »Akoi 
nisi plemenita, moja si kći, a srdce ti valja; i to je plemen- 
ština«. I ljudi u selu se priučili, ajde, na mladu Čunčićku. 
Tako prodje pol godine ko u raju, prodje ciela godina mirno. 
Poslije me počeli starci njekako čudno, brižljivo, a Mato 
njekako žalostivo gledati. Nisam znala, šta je, al sam šutila. 
»Jago,« reče mi jednom Matina mati, »moliš li Boga?« »Kako 
nebi majko?« — »Jesi li se kakvomu svetcu zavjetovala, a 
nisi zavjeta ovršila?« >»Ja neznam za nikakov zavjet.«< — 
»Ta nisi li neplodna ?« — Sad mi puče medju očima. To li 
je ta njihova žalost. »Bog mi je svjedok,« rekoh starici, »da 
si želim porod od srdca, i sto puta sam Boga molila, da me 
blagoslovi, i da Mati za ljubav vratim zdravu, živu Matinu 
priliku. Al do sele nije bilo blagoslova. Jesam li ja kriva? 
Jesam i ja grješnica, kaogodj i druge žene, al sam se svaki 
put po duši izpoviedala župniku. Uzdajmo se u Boga, draga 
majko, Bog neplaća svake subote, al mi duša kaže, da će me 
blagosloviti.« Njeko vrieme prošlo mirno, al jednog dana po- 
hodi mi punicu kuma iz Lukavca, baka vele brbljava. Došavši 
iz vrta, začuh kako kuma s majkom u kući govori i često 
moje ime spominje. Znam, da nije liepo prisluškivati, al ne- 
mogoh se nikako oteti srdcu, pa stanem uz prozor tako, da 
me žene nisu vidjeti mogle, da čujem, šta se tu dobra ili zla 
o meni prede. »E, to Vam je ono, kumice draga!« reče kuma 
punici, »Vaš je Mato na krivo mjesto stao, pa se na zlo na- 
mjerio. Jaga, Jaga Vam je draga, al ima možebiti u sebi 
vraga. Ja, oprosti mi Bog griehe, na nikoga zlo negovorim, 
al nebih rekla ni tri, da tu nije mrva čarolije bilo, te je za 
taj grieh Vašoj snahi krilo pusto.« — >»E, kumo,« odgovori 
punica, »nećemo tako. Ima toga više u svietu. Jedna ima de- 
setero djece, druga za svega vieka ni jednoga, i jedna i druga 
je dobra kršćanka. Jedna jabuka rodi svake godine, da joj 
se svijaju grane, a druga svake druge godine jedva jednu. 
Eto, tako je; božja je volja. Strpimo.« — »Gdje Vam je pamet, « 

zanovietala kuma dalje, »znam ja, što gospoda o tom govore, 
znam, što priča ciela plemenita obćina, a svi zajedno imaju 
zaista više pameti u glavi nego Vi sami. Kako je mogla, 
pitaju ljudi, neplemenita premamiti plemića? A? Na to. mi 
odgovorite! Nečisti poslovi, občuvaj nas Bog nečistoga duha. 
Bog je prokleo Jagi krilo, a od nje nikad poroda.« Kuma 
naklapala još i dalje, al meni _se od stida i srama nije dalo 
više slušati, meni je htjelo srdce pući. Pobjegoh u vrt i sa- 
krih od tuge lice u zelenu travu. Od onog dana ostavila me 
moja sreća. Punica povjerovala blebetuši kumi, a stari Čun- 
čić povjerovao mojoj punici. Ja da neću nikad roditi djeteta, 
jer da se plemenita i neplemenita krv miešati nesmije. Krivo 
me starci gledali, za silu mi samo govorili, svuda mi se ukla- 
njali, kan da sam živa kuga u kući. Da sam ga začarala! 
Bože moj! Jesam li mu izvadila srdce zlim okom? Ta vazda 
sam ga milo gledala, a i onda, kad sam ga od sebe tjerala. 
Pa šta je i došao k meni siroti djevojci? I da nisam pleme- 
nita! Ta jesam li kriva, što me je majka takovu rodila? Da 
mi je drag? Koja hasna srdcu reći: Nemoj! kad nesluša. A 
nedaj mi Bog nikad sreće, ako mi srdce pri tom nije čisto 
bilo. Tako sam Vam, gospodine mladi, živjela ko na žeravici, 
al trpjela sam, mirno sam trpjela ni kriva ni dužna, misleći, 
da imam u svietu dušu, kojoj moje srdce više vriedi nego 
babji jezici, misleći, da će me Mato braniti.« — — — Tu 
klonu Jagi glava na prsa, guste joj suze tekle niz obraze, a 
sirotica si silovito stiskala ruke. 

»Moj Mato,« nastavi, kao da je to ime iz srdca izniela, 
»moj Mato — i on se je od mene odbio. S prvine me je dakako 
branio i tješio, da, starci čuli od njega po koju oštru rieč. Al 
majka mu šaptala i šaptala, vrkala ga i huckala, i kao što 
kapljice ma po malo probiju kamen, tako su rieči puničine 
probile Matino srdce. Mato me nije branio, nije tješio, da, 
Mato mi nije više govorio. Mrko me je gledao, kadkad se 
samo otresnuo na me, kadkad je kroz zube iztisnuo kletvu, 

da sam sve drhtala. Al sam šutila i plakala. Mato počeo piti. 
Cielu uru znao je sjediti za stolom, i mrkim okom buljiti u 
vrč vina. Poslije zalazio i u krčmu, odakle bi se pijan vratio 
kući. A starci su mene za to karali, ja da sam kriva, ja! 
Ta krv bi mu svoju dala! Večeras pod mrak uze šešir, reče 
otcu i majci: »5 Bogom«, pa podje put krčme. Neznam, kako 
je tona me došlo, al njekako se skupim, pa ga dočekam pred 
kućom. — Mato! rekoh mu, Mato! kamo ideš? — Šta se to 
tebe tiče? odreza mi grubo. — Mato! ti si pošao u krčmu. 
— Pa da, u krčmu. — Neidi, Boga ti, Mato! Neimaš li kod 
kuće vina? — Imam, al idem da tebe nevidim. — Mene? 
Oh Bože! što sam ti skrivila? — Pa ona pita, nasmija se 
zlorado Mato, — srdce si mi pojela, život si mi otrovala, pri- 
liepila si mi se kao kuga. — Negrieši duše, jesam li ja ma- 
mila? Jesam li ja kucala na tvoja vrata? — I rugat mi se 
hoćeš, nesrećo ? planuo Mato, koji se već kod kuće napio bio, 
rugat meni, za tvoje pusto, od Boga prokleto krilo. Čekaj! — 
Kao biesna zvier zaleti se na me i udari me šakom u čelo, 
te se bez sviesti sruših. Kad mi se sviest povratila, nije ni- 
koga bilo u dvorištu. Još jednom pogledah tu kuću, gdje se 
moja sreća rodila i propala. Nješto me spopalo, tjeralo i bje- 
žala sam, bježala preko polja, preko luga, a ovdje pod ra- 
njenim Isusom iznemogoh, ovdje sred noći prinesoh ranje- 
nomu spasitelju žrtvu, svoje gorke suze, svoje ranjeno srdce.« 

>»Hm! hm!« nagnu se kapelan, obrisav si plavetnim rub- 
cem čelo i oči, »pa šta ćeš? Kamo ćeš?« 

»Šta znam ja sirota? Neimam otca ni matere. A vratit 
se braći u kuću? Nikad! Sramota bi me ubila. Kamo? — 
U sviet — u sviet! Kamogodj, makar kao prosta služkinja!« 
Jaga spusti pri tom glavu na koljena a kapelan stajaše pred 
njom neznajući, šta da radi. Pri mjesečini mogao si vidjeti, 
kako je skupio obrve, valjda da traži kakovu pametnu misao. 


Polagano dizala mlada žena glavu, gledajući nepomičnim 
Šenoa. Pripoviesti III. 10 


146 Mladi gospodin. 


okom čovuljka. Iz bliedog joj lica mogao si čitati preveliku 
bol njezina srdca. 

>»Da,« reče mirno, »meni u ovom kraju života neima. 
Moj Mato, moj Mato ranio me usred srdca, pa je sve propalo.« 

»Još nješta! Budalaštine!« dosjeti se Janko, »prostota je 
istina Bog dignuti ruku na ženu, al ti velim, Jago, da je u 
Mate srdce kako treba, i ako je zlo učinio, drugi su tomu 
krivi i tudja budalaština je kriva; hajde sa mnom !« 

»Kamo ?« zapita ga žena, stavivši ruku na srdce. 

»Natrag u Lomnicu.« 

»Neću!« branila se Jaga rukom, »ni za živu glavu.« 

»Hajde, velim ti, nenapastuj Boga,« srdio se starac, »misliš 
li ti, da sam se ja badava znojio i letio amo tamo; da sam 
težkom mukom taj obruč skovao, a sad da nebude nikakve 
hasne? A ja! Velim ti, da je Mato dobar čovjek, al su ga 
bockali i na zlo naputili. Dragi ti Bože moj! kakvi smo mi 
ljudi! Ludi smo, a ne ljudi. I tu mrvicu smrtnoga života 
kvari jedan drugomu, a da bi za što? Hodi Jago, hodi. Bog 
kaže, da ćeš ostaviti otca i majku, pa ići za svojim mužem, 
i da moraš mužu vjerna biti. Nosi još koje vrieme svoj krst 
i Bog će te blagosloviti.« 

Žena se dignu i podje poniknute glave za gologlavim 
kapelanom prema Lomnici. 

Čudno je igrala mjesečina oko debele, gole glave krat- 
konogog kapelana, koji se je poput jazavca pomicao preko 
ravnice, čudno igrala mjesečina oko bielih haljina mlade žene, 
koja je polagano, plaho išla za tragom malenog vodje. Do- 
djoše do Lomnice, do Čunčićeve kuće. Kapelan se okrenu 
Jagi. 

»Počekaj me tu, dok te nezovnem.« 

“Kroz okno titrala svieća. Janko umiriv kudronju pred 
kućom, pokuca na vratih, i unidje. Za stolom sjedjahu starci, 
sjedjaše mrk, zlovoljan Mato. 

»Hvaljen Isus i dobar večer,« pozdravi Janko ukućane. 

»Na vieke!« ozvali se ljudi njekako u čudu, njekako u 
neprilici. | 

»Vi, gospodine .mladi?« zapita majka nadnesavši ruku 
nad oči. | 

»Ja,« nakašlja se Janko ozbiljno i popodje prema stolu. 
— »Nješta sam kasno došao ; ništa za to. Bavio sam se ovuda 
za poslom, pa se svratih amo, da vidim, što radite i jeste 
li zdravi ?« | 

»Zdravi, hvala Bogu!« odvrnu otac njekako pod silu. 

»Al nevidim Jage!« zapita Janko na oko čudeći se — 
»gdje je Jaga? Za poslom, šta li? U kasnu noć!« 

»Neznamo!« — reče u pol glasa majka, bojažljivo po- 
glednuvši sina, koji bješe čelo spustio na sgrčene šake. — 
»Otišla je od kuće, a nezna se kamo.« 

»Da, ostavila nas, mene ostavila,« — reče Malo gorko, 
lupiv šakom o stol, — >ostavila onako, kao praznu čašu, 
kad ste ju izpili.« | 

»A niste je našli ?« zapita kapelan. 

»Nišmo je tražili,« zamuca stari Čunčić. 

»Tako!« zakima kapelan glavom, staviv obje ruke na 
stol: — »tako! A vi ste kršćani? A? vi ste ljudi? A? Turci, 
pogani, manikeji, lude, šuplje glave! Gdje vam je duša, gdje? 
U dimnjaku se suši sa slaninom! Mislite li, kad sveta mati 
crkva sveže muža i ženu, da se mlada duša dade odpuhnuti 
u sviet kao pahuljica sniega? Je | se Jaga možebiti potepla ? 
Nije. Znam, da je poštena. Al vi, vi pasoglavci imate jezik 
kao oštar kljun, pa ste kljuvali i kljuvali po tom mladom 
srdcu, da je sdvajala, pa se dala u sviet, neka ju nosi, kao 
što vjetar nosi cviet. A zašto? Da je začarala Matu. Jeste li 
ju vidjeli, da jaše na metli po zraku, il niste je vidjeli, kako 
se škropi svetom vodom i krsti desnom rukom? Budale! 
Jesu li sve ženske vještice, koje se po svietu udavaju. Vidite, 
nije 1 Vam vrana izpila mozag? Pa da nerodi odmah djece, 
nerodi za to, jer nije plemenite krvi, a Mato plemenit? I opet 

budale, budalissime! Nenosi li vam divlja kruška ploda, ako 
ste na nju ciepili plemenitu šibu? Nosi, i kakvih debelih 
krušaka nosi, al ne prve godine, već po vremenu. Šta se 
priečite proti božjoj volji? U svetom se pismu čita, da je 
Sara pod siedu kosu porodila sina, a gledajte našeg milosti- 
vog cara. To je bar prvi »plemenitaš«, i milostiva carica od 
starijeg je plemstva nego li Vi, pa neimaju djece. A gledajte 
našega gospodina velikog župana. Oženio je trgovačku kćer. 
Prve godine ništa, druge godine ništa, treće godine puf! 
dvojke! Sram vas bilo i sto puta vas sram bilo za ovu grje- 
hotu i da mi se niste pokazali u crkvi, jer vaše molitve go- 
spodin Bog nesluša, kad tu nutri nenosite srdca već mlinski 
kamen !« 

»Istina je! Istina!« skoči Mato na noge lupiv šakom o 
stol, »kao da je tiskano, tako ste govorili, gospodine mladi; 
srdce mi kaže, da je Jaga prava, a mi da smo krivi.« 

»Jaga prava ?« naruga se kapelan, »a ti, fini tiću, šakom 
po njoj! I to je štampano bilo, al kako vrag štampa.« 

Mati skočila od sramote krv u lica. Glava mu klonua, 
stajao je kao panj. Stari Čunčić sagnuo glavu, kao da ga je 
njetko batinom po plećih lupio, a mati od sramote gledala 
kroz pozor. 

»Babje su priče krive, gospodine mladi,« viknu sdvojno 
Mato, »šta ćete? Kad Vam se to svaki dan zadievalo i za- 
dievalo u mene. Bilo mi je, da poludim i poludio sam. Al 
Bog mi prosti taj grieh, idem da potražim Jagu; moram ju 
naći makar razkopao cielo Turopolje, pa onda neka mi do- 
dje kuma ili susjeda, da ju blagoslovim mlatom. 5 Bogom !« 
I Mato htjede da provali iz kuće 

»Stani!« obustavi ga kapelan i izidje na časak iz sobe. 

Za malo se otvoriše vrata i unidje kapelan vodeći za 
ruku Jagu, plahu, zaplakanu. 

»Na ti je!« odreza Janko. 

Mato se potrese. Skočiv u vis razširi ruke, i kao gvoždje 
ih savi oko mlade si žene. 

»Jago! Jagice!« kliknu Mato, »nedam, ter te nedam, ma- 
kar po te došla turska vojska!« Žena privinuvši se mužu, 
pogleda ga okom velikim, sjajnim, u kojem se ljuta bol pre- 
lievala u neizmjernu sreću. 

»Majko!« viknu stari Čunčić svojoj ženi, »šta tu stojiš 
i plačeš! Brže donesi vina za mladog gospodina i večeru za 
Jagicu, ta znaš, da sirotica nije večerala!« 


* 
* *k 


Deset mjeseci iza te noći krstio Janko u lomničkoj cr- 
kvici mužko diete, sinčića Mate Čunčića. Poslije krsta jelo se, 
pilo se, da su se grede na kući zibale. | 

Stari Čunčić stajao sred sobe držeći u naručju unučića. 
Brci igrali starcu čudnovato. Pred njim skakutao mali ka- 
pelan pljeskajuć dlanima, a sunce sjalo kroz prozor na djeda, 
na unuka, i sunce se od milja smijalo. 

»No,« nasmija se kapelan, »nenosi li divljaka debelih 
krušaka ?« 

»Nosi bome,« nasmieši se stari Čunčić ludo. 

»Gledajte, majko,« reče kapelan starici, »prava Čunčićeva 
krv, kao da mu u nosu stoji plemenski list; još da ima pod- 
rezane brkove, mislio bi čovjek, da je to Vaš muž.« 

»A joj! A joj!« zavrti starica glavom, — »meni se čini, 
da Vam danas, mladi gospodine, njekakva čarobija ide po 
glavi.« | 

Baš je bio Mato poljubio Jagu u čelo, kad se na jed- 
nom otvoriše vrata i u sobu unidje ženska, žuta, šiljasta 
lica, malih sivih očiju, kuma iz Lukavca. 

»I te nam je vještice trebalo,« šapnu majka. 

»Dobar dan, dobar dan,« nasmieši se kuma sladko, »baš 
sam došla, da se nagledam te mile radosti i da donesem 
Jagici pogaču.« 

Kapelan podje flegmatički u kut, uhvati vrč vode te ga 
iztrese na lukavačku pogačaricu, viknuv : 
»Šic, mačko!« a mila kuma ode bez traga. 


* 
*k *k 


»To mi je prvi terno,« reče mi Janko iztrusiv u brez- 
ničkoj sjenici punu čašicu. »Stavio sam 24, jer Bartolovo pada 
na 24. augusta, za tim 18, jer je Jagi bilo 18 godina i 30, - 
jer se je Matin sin rodio 30. svibnja. Te sam brojeve stavio 
i dobio na lutriji 200 for.« | 
>A što si uradio?« zapitam ga. 

»Meni baš novaca nije trebalo,« derat Janko, gazde 
mio sam ih seljaku iz Mlake, komu je Kuca izgorjela bila.« 

»Je | ti ih vratio ?« 

»Nisam ih nikad tražio, i neću, sada su ljudi pora a 
na pismu neimam ništa.« 


V. 


Pripoviedao mi Janko i o drugom ternu, a po njegovu 
kazivanju pripoviedat ću vam i ja. 

Do biskupa Maksimilijana Vrhovca nije se znalo u Za- 
grebu, što je divan ili »canapć«. Starina biskup dao si prvi 
divan dopremiti iz Beča. Bijaše to klupa bielo omazana, ima- 
jući naslon i četiri tanke noge, nadjevena kravjom dlakom 
a obučena zelenom svilom. Dobri Zagrebčani, poznati pro- 
tivnici svakoj novotariji, gledali taj novi pojav kulture pla- 
him okom, te se njekako žacali sjesti na taj »stolac za dva 
čovjeka«, jer im se to činilo ludo prema starovjerskoj logici: 
»Svoj na svom«. Shvaćali su oni, kako čovjek medju dva 
stolca pasti može, al da bi dva čovjeka na jednom stolcu 
sjediti mogla, nije im nikako išlo u glavu. Vrhovac, čovjek 
uman, odvažan, uz to fin aristokrat malo je mario za tu 
čudnu opoziciju, i kako se naši Hrvati priučili bili krumpiru, _ 

artičokam itd., tako se napokon priučiše biskupovu »canapć-u«. 
Al do skora bude >»stolac za dva čovjeka« izvorom užasne 
razmirice, zapleta dugotrajnih i žestokih; napokon je glavom 
car morao suditi sud o biskupovu >stolcu za dva čovjeka«. 
Nije to šala, već živa istina. 

U pokupskom kraju stajahu nedaleko od sebe dva ari- 
stokratička grada — grad Bukovac, svojina baruna Buko- 
vačkih, zidan usred perivoja, novijim slogom na gradištu 
starog drvenog dvora, i grad Malinovac, prava sredovječna 
tvrdjava sa četiri tvrde kule, opasana; dubokom jamom. U 
Malinovcu vladaše od davnine stara porodica hrvatskih gro- 
fova Malinovića. Malinovićem nije bilo ni na kraj pameti 
ukloniti stare kule i zasuti duboke jame, gdje su žabe znale 
slagati pjesme večernice. Nije tomu bio razlog konzervati- 
zam, jer kraj sve svoje gospodske ćudi marili su grofovi za 
novotarije, osobito odkad je jedan njihovih pradjedova prije 
revolucije na versaljskom dvoru potratio bio 40.000 škuda. 
Čini se, da se poslije Malinovići nisu iznevjerili raztrošnomu 
kavalirstvu svoga »versaljskoga« pradjeda, brinuli se oni više 
za englezke konje, talijanske pjevačice i francezke karte, nego 
li za stoku, žitnice i vinograde, i tako je bogato vrelo mali- . 
novačke gospoštine sve slabije teklo, samo je stari grad sta- 
jao tvrd, nepromienjen, štovanja vriedan svjedok treznije 
davnine. 

Premda su te dvie od starine susjedne obitelji življele 
svaka na svoj način, premda im se djeca i po ćudi i po uz- 
goju vrlo razlikovala, to ipak u svoj Hrvatskoj nije bilo većih 
prijatelja od Bukovačkih i Malinovića; govorilo se dapače, da 
su to dvie grane na jednom stablu. U Vrhovčevo doba vla- 
daše u Bukovcu gradu gospodin baron Ladislav Bukovački 
sa vjernom si drugaricom Amalijom iz plemena valonskih 
grofova Saint Quentin. U barona Ladislava bijaše kraj sve 
silne trbušine neobično mnogo razbora i oštra uma. Bio to, 
čovjek zdrav, žilav, iskren bez obzira, nevješt dvorskomu 

klanjanju, Hrvat stare žice, al uz to aristokrat, aristokrat od 
ošišane glave do podkovanih petnjaka, — od koga su poda- 
nici primali mnogo dobra al i mnogo batina — u kratko 
baron Ladislav bijaše smjesa kršćanske ljubavi i aristokra- 
tične sile, svetoga pisma i sredovječnih privilegija. Za baro- 
novim stolom jelo se iz srebrnih zdjela, al je baron sam 
znao hraniti konje; baron nosio košuiju od najfinijega ho- 
landezkoga platna, al si je sam krpao hlače, baron imao cielu 
sbirku riedkih lula od stive, al si je znao kadkad puniti lulu 
iz španove duhan-kese, kadkad pušiti i višnjevo lišće. Na 
badnjak morali sluge po dragocjenih perzijskih sagovih pro- 
suti slamu, a stari baron je bajao kao koji njegov podanik 
u nizkoj kolibi. Odnio li vuk seljaku ovcu, baron mu dade 
ovcu iz svoga stada, nu zakasnio li seljak na rabotu za pol 
ure, dobio je »in facie loci« pet batina; izgori li seljaku 
stara drvena kuća, baron mu sagradi novu od opeke, nu 
nadje li baron seljačku gusku u svojoj pšenici, ubi ju iz 
puške. Baron sagradi i liepu školu, pa ju svečano posveti, a 
radosti seljaka ni kraja ni konca. Poslije mjesec dana do- 
djoše svi kuće gospodari na grad, te izjaviše gospodinu ba- 
ronu, da će sami plaćati učitelja, al samo djeca da nemoraju 
polaziti škole, jer ih treba na paši. Baron im dade liep ko- 
mad zemlje za obćinski pašnjak, postavi im o svom trošku 
obćinskog pastira i držao je sve kuće gospodare osam dana 
u tamnoj kuli svoga grada o suhom hljebu, neka se nauče 
pameti. Baronica Amalija imala je vrlo malo svoje volje. Uz- 
gojena u belgijskom samostanu naučila se za rana krotit živu 
si francezku ćud, koja bi riedko kada sinula iz velikih, crnih 
očiju. Kći valonskoga grofa i stroga pukovnika austro-bel- 
gijske regimente Saint Julien i ujedno pitomica strogog sa- 
mostana priučila se miru, pobožnosti, strogosti i redu, a to 
joj je i ostalo, kad se je udala za barona Bukovačkog, za 
onda vojničkog častnika. Pokoravajuć se drugu svojega ži- 
.vota, priljubila se ta blieda, suha Valonka uz njega toliko, 

da se prometnula po vremenu Hrvaticom prisvojivši sve obi- 

čaje naše zemlje. Jedan jedini biljeg njezine domovine. nije 
moglo izbrisat ni vrieme, ni život, to jest vanrednu njeku 
etiketu, omjereno njeko dostojanstvo, što ga imaju samo ljudi: 
»de famille et de bon sens«. Baron Ladislav pogriešio je ne 
jedan put proti tomu dostojanstvu, a baronica bi ga, stisnuvši 
ustnc, svaki put ukorila: 

»Mais, monsieur le baron, c' est enfin une bčtise !« 

Al veća grješnica proti etiketi bijaše u gospodskom dvoru 
mlada baronovica Kamila, jedinica bukovačka, diete dakako, al 
vragoljanka bez otčevih feudalnih predsuda, bez majčine eti- 
kete. U Kamile bijaše tielo jako, zdravo, lice puno, rumeno, 
glavica umna, — sve baština starog hrvatskog plemena, a 
crne oči živa dva ugljena, tielo okretno, gracijozno, jezik 
lahak, dosjetljiv — sve baština francezke majke. Baronovica 
rasla sred zelenih gajeva i livada kao šumski cviet, a nje- 
zina vika i krika ozivala se gospodskim dvorom, englezkim 
perivojem, šumom, stajom, kokošnjakom. Na starog grbavog 
učitelja, rodom Franceza, znala se nabacivati čičkom, i dok 
je mentor obzirno skidao bodljive zelene krugljice sa dugač- 
kih skutova crne haljine. skakutala Kamila oko njeg, haha- 
čući i plještući rukama. Baron Ladislav sve je pucao od 
smieha pri tom neobičnom prizoru, a baronica, grizući si ustne 
rekla bi: 

»Camille! vous ćtes un enfant terrible!« 

»Ma chćre mama,« nasmijala se Kamila, gladeći majci 
lice, »dites done »čičak«! — Kad je na to stari učitelj dig- 
nuo šiljasti nos, izbuljio sive oči i reko: »Š—š—š—i—ššAk!« 
odgovorila bi mu vragolasta baronovica kroz smieh: 

>»5—š—š—i—ššak! A votre santć! Na zdravlje! mon- 
sieur le gouverneur!« 

Drugčiji bijahu Malinovići. Grof Tome Malinović ljubio 
je za mladosti svoje makao, šampanjsko vino, englezke hrtove, 
francezki balet i lov na vukove. Nu poslije uhvatiše ga — 

dosta rano — nemili ulozi i njegovu putovanju odzvonilo 
. — baletu ni traga. Oženivši u Zagrebu Karolinu, pohrvaćenu 
kćer imućnoga trgovca, rodom Niemca, posvećivao je grof 
ostatak živovanja svoga šahu, čitanju: »konfessija« 1. 1. Rous- 
seau-a, domaće apoteke i augsburžkih novina, u kojih je 
s osobitom pomnjom prebirao dopise iz Kine, Indije i južne 
Afrike. Gospodja grofica bijaše dobra gospodarica, ali silna 
aristokratica — kako i nebi? Ta bila je gradjanskog roda. 
Bojala se ona doduše, da ju sviet nesmatra pravom groficom, 
i hoteći zakloniti neplemenito svoje porieklo, metala na se 
svietle svilene haljine, debele zlatne lance, nojevo perje i 
briseljske čipke. Grof bio bi zaista toj paradi koješta prigo- 
vorio, da ga nisu mučili ulozi, samo kad je jednom na plesu 
dosta bezočan kavalir upitao bio groficu porugljivo: »Što 
stoji rif te zelene svile u dućanu Vašega otca, gospodjo gro- 
fice?« potužila se Karolina plačući svomu mužu, al joj on 
prostodušno odgovori: »Pravo je reko, vidi se da ima kava- 
lirsko oko. Čemu ta maškarada? Grofice, molim Vas, budite 
mi već jednom groficom!« Malinovići imali više djece, al im 
sva pomrieše izim jednog jedinog — izim mladog grofa Karla. 
U Karlu, premda majčinu mezimcu, nije se opažala ni kap- 
ljica majčine krvi. Fini taj obiestni mladić, gladka, bjelo- 
putna lica, crne zavijene kose i velikih modrih očiju bijaše . 
na dlaku nalik na zaprašene al poštovanja vriedne slike, 
štono visijahu u širokoj »palači« grada Malinovca, i za ma- 
lih već nogu pojavi se u njem osobito živahna ćud, kad je 
s lovačkim zanosom iz dječačke puške strieljao sve biele ko- 
koši u kokošinjaku, kad je neobičnom izvjedljivosti poput pri- 
rodoslovca davio zrnjem >»cuculi di Levante« sve zlatne ri- 
bice u ribnjaku malinovačkog perivoja. 
»Voila des allures aristocratiques malgrć sa mčre!« reče 
jednom stari grof baronici Amaliji za partijom vista, nasmi- 
jav se od srdca. 

»No, oprosti mi brate,« primieti ravnodušno baron, »ja 
bih toga dječaka stavio u klade.« | 

»Vidi ti se, barone, da nisi nikad u Parizu bio,« namrči 
se grof; »takove vragolije očiti su znaci gospodske prosve- 
ćene glave.«< 

»Dobar apetit!« završi baron, taruć si nos. 

Takovi bijahu ti velikaški susjedi i veliki prijatelji i to 
baš od srdca. Nebih rekao, da je medjusobna ljubav ili sim- 
patija bila korien tomu prijateljevanju, jer grof i baron, gro- 
fica i baronica bijahu vrlo različne ćudi. Nu što ćete? Bu- 
kovcu bijaše na svietu najbliže mjesto Malinovac, jedino 
mjesto za vremena vratolomnih cesta, od kojega se iz Bu- 
kovca doći moglo bez pogibelji života. Što susjedstvo, što 
tradicija obiju obitelji, što kumstvo, što navika svezaše me- 
dju tima porodicama prijateljski savez, da se je napokon kći 
valonskih boljara, njekadanjih dvoranika Karla Smjeloga, po- 
sestrila na hrvatskom zemljištu sa kćerju njemačkoga trgovca 
iz Zagreba. Javan biljeg toga pobratimstva i posestrimstva 
bijahu večernji sastanci -—— »soirećs fixes« kako ih grof okrsti, 
— gdje se susjedi sastaju sad u Malinovcu, sad u Bukovcu, 
ponajviše dakako u Malinovcu, jer je grof od silnih uloga 
malo kada mogao izići iz svoje tvrdjave. Mjesto sastanka bi- 
jaše lieva kula malinovačkog grada, na francezku uredjeno 
svetilište staroga grofa. Po zidovih visjeli francezki bakropisi 
iz prošloga vieka: Amor i Psihe, Diana i Akteon, kraljica 
Marija Antoinetta sa dauphinom, za tim karikatura gospodina 
Voltaire-a, kako ga rogati djavo vodi za perčin u pako. Po- 
kućtvo obučeno crvenim damaskom bijaše urešeno umjetno 
rezanimi spuževi, cviećem i arabeskami po načinu »roccoco«. 
a na mramornom kaminu stajaše Kinez od tuča noseći na 
glavi uru. Usred sobe visijaše svjetiljka od umjetnih sta- 
klenih ruža a na njoj šest voštanih svieća, kojim je nestalno 
svjetlo igralo na starih tapetah od plavetne svile. 

Do kamina u naslonjaču sjedio obično stari grof. Premda 

je malo kada izlazio, bilo mu odielo vazda salonsko: plave- 
tan trak sa žutimi dugmeti, uzke crne hlače, svietlo izrezane 
cipele, biel ovratnik, silne cjevkaste jačice, crn prsluk, a iz 
lievog žepa istoga visio o lancu velik pečatnik sa grbom 
grofova Malinovića. Oblo lice grofovo. premda pomno obrijano, 
odavalo kraj svih francezkih navika, tip hrvatski, modre oči 
plamsahu još i sad pod visokim čelom neobičnim plamenom, 
a crna prosieda kosa savijala se umjetno oko bliedog, po- 
nješto sumornog lica. Grof bijaše »spiritus agens« ili, da hr- 
vatski govorim duša toga družtvanca. Vadeći po starom obi- 
čaju bonbone iz kutijice od slonove kosti, da okriepi suho _ 
grlo, govoraše polagano, al jasno, odrješito, i sve ga je vrlo po- 
božno slušalo. Naprama njemu sjedio poniknute glave baron, 
čovjek debela trbuha, debela nosa, debele ošišane glave, brkat, 
odjeven hrvatski. Žive, tamne oči igrale mu pod gustimi obr- 
vami, motreći kadkad grofa, sliedeći kadkad dim, koji se la- 
gano vijao iz njegove lule, srebrom okovane. Da nebude te 
lule, bio bi čovjek rekao: eto ti hrvatskog junaka iz dobe 
Nikole Zrinskoga. Grofica, gospodja puna lica, plave kose, koja 
bijaše svezana modrom vrpcom, sjedjaše mirno, prekrstivši ruke 
na krilu, ukočenim okom gledjući vatru u kaminu, smiešeći 
se kadkad upravo u nevrieme. Premda joj sin prilično velik 
bijaše, odievala se uviek sjajnimi svietlimi haljinami, dočim 
na baronici nisi vidio nego sivo, ljubičasto ili crno odielo. 
Djece dakako nije nikada bilo na tih sastancih. 

S prvine se malko govorkalo o domaćih poslovih, o djeci, 
čim se prešlo na politiku, na Napoleona dakako, a gospodje 
medjutim prekirale na rešeto sve moguće i buduće ženitbe 
medju aristokracijom. Za uvodom — >»polonaise parlće« reko 
bi grof — dodje na stol čokolada, samo je baron dobio 
križku domaćeg sira — »graca speciale« krstio ga grof. — 
a za čokoladom slijedio tarok u četvero. Kadkad je grof 
svirao flautu, kadkad prebirala baronica glasovir — i napo- 
kon se veselo družtvo razišlo. 

Jednoga dana dodje grofu i baronu poziv od biskupa Vr- 
hovca, neka dodju na ples u biskupske dvorove. Biskup pri- 
redio je taj ples, nevaram li se, u slavu kraljevskoga povje- 
renika Majlata, koji je po kraljevoj zapoviedi prekosavsku 
Hrvatsku, pod Napoleonom francezku, poslije austrijsku, opet 
stavio pod bansku vlast. Kako je svečanost vrlo sjajna i 
važna bila, trebalo je poći u Zagreb i grof Malinović reče 
svojoj podagri: »hoćeš nećeš. moraš«. Susjedi se uputiše da- 
kle sa svojimi gospodjami u glavni grad, da budu dionici te 
rodoljubive slave. Slava bijaše u istinu velika. Razsvjeta. se- 
renada, da, u starom kazalištu prikazali u slavu toga dana 
hrvatski igrokaz: »Huta pri Savi«. A tekar ples kod biskupa! 
«Grofica uzdisala pod svojimi svilenimi vrpcami, smaragdi i 
cviećem neprestano: »Charmant! amusant! Extraordinaire!«. 
a grof joj prišapnu, stisnuv ustne: »Ordinir!« Nui ta velika 
slava minu na veliku žalost zagrebačkih ljepotica i natraž- 
njaka >»Vierzigera«, koji su radili izvinuti Prekosavje ban- 
skomu žezlu i Hrvatskoj kraljevini. | 

Grofica i baronica dogovoriše se, da će poslije plesa poći 
zajedno u pohode biskupu — kako to ištu pravila etikete. 
Bile utanačile i to, da se neće Bog zna kako nakititi, jer je 
biskup napokon svet čovjek, koji malo mari za svjetsku ta- 
štinu. Al kad je vrieme bilo, da sjednu u kočiju, namršti se 
njekako Amalija. Ona je bila održala rieč, bila se obukla 
priprosto, ali grofica se proti dogovoru načičkala cviećem, 
vrpcami, čipkami, atlasom, kao da će u svatove. 

»Perfide!« zamrmlja baronica, jer uza sve što je bila 
prava aristokratica, nije smjela obuzđati uvriedjene taštine, 
kojoj se i zrela i razborita žena oteti nemože. 

Dodjoše u biskupov dvor, dodjoše pred biskupa. Slavni 
starac dočeka ih ljubezno. Biskup sjednu na lievu stranu 
divana, a grofica zaleti se brzo. te se spusti s njekim smiešnim 
ponosom na divan kraj Vrhovca, mahnuvši baronici lepezom, 
nek sjedne na stolac. | 

Baronici skoči krv na blieda lica, oko joj sievnu mu- 
njom, a vedje počeše joj drhtati od ljutine. Šta? Ona ple- 
menita kći slavnih grofova Saint Quentinskih da sjedi na 
stolcu, a trgovački kći zagrebačka na divanu, na odličnu 
mjestu kraj biskupa? Horreur! Dok je vriedni starac igrao 
sa diamantovim krstom na svojih prsih, brbljala grofica same 
hiperbole i superlative_ o divoti njegova plesa, a Valonka je 
šutila grizući si ustne. 

»Moram Vam se duboko zahvaliti, preuzvišeni gospodine 
biskupe,« čevrljala grofica, »na toj preliepoj zabavi. Bijah uz- 
hićena! Sve samo izabrano družtvo, sve aristokracija! Sve 
samih grofova i grofica, barona i baronica malo, vrlo malo. 
Nu ja sam gledala, da uresim grofovski Vašu divnu zabavu, 
naručih najljepšu toiletu, samo da neosramotim svoga grofa 
i da nezaostanem za baronicami, i drugimi, premda je u Za- 
grebu težko dobiti fine robe.« Grofica je zaneseno dalje go- 
vorila, biskup se je smiešio, a baronica Bukovačka, probljed- 
nuvši na smrt, osovi se u tren na noge, pokloni se duboko 
Vrhovcu i reče glasom oštrim, epigramatičkim : 

»Preuzvišeni! Velik dio slave, koju doživismo ide i Vas, 
i svaki gost otmena i odlična roda umjet će cieniti, kako se 
na Vašem plesu — izuzev njekoliko nespretnih lica — sti- 
cala plemenština, finoća, ugladjenost i bon ton. Dozvolite, da 
Vam izjavim, koliko Vam se divim s toga u ime svega pra- 
voga plemstva, i da se preporučim Vašoj milosti!« Po tih 
riečih izidje baronica brzim korakom iz sobe, omjerivši pre- 
zirno groficu, te pojuri u svojoj kočiji kući. | 

Grofica ostavljena od drugarice, slomi od ljutosti svoju 
lepezu, pa odrezavši biskupu : 

»Službenica!« izjuri iz dvora, pa je jurila pješice put 
svoga stana, nemareći, kako joj duboko zagrebačko blato ne- 
milo šara bielu atlasnu haljinu. 

Iza toga nenadanog prizora povratiše se susjedi svojim 
kućam, ne zajedno, kako su došli bili, već svaka obitelj o sebe. 

Drugi dan primi grofica sliedeće pismo: 
A madame la comtesse. Malinović, nće Mayer 
Aa Malinovac. 


Gospodjo grofice! 

Otmene osobe, kojim je korien u slavnoj, plemenitoj obi- 
telji, nemogu se nikada oteti svojim socijalnim dužnostim, 
koje su tim veće, čim je pleme slavnije. Ponajsvetija im je 
dužnost uzčuvati sa svom pomnjom čisto ime i dostojanstvo 
slavnih si pradjedova i proti vlastitoj slaboći i proti zadje- 
vicam drugih neplemenitih osoba, u obće vazda pred očima 
imati devizu: »Noblesse oblige«. Znano Vam je, ma chčre, da 
lozu vučem od grofa Saint Quentinskih. Nije mi ni na kraj 
pameti pitati Vas, da1 Vam je poznata poviest Karla Smje- 
loga, vojvode burgundskoga, nit me je volja pričati Vam o 
genealogiji svoga roda; uvjeravam Vas samo na poštenu rieč, 
da mi je pleme staro i slavno i da moji pradjedovi nisu ni- 
kada rifom platno mjerili. Po tom ćete lasno shvatiti, da i 
mene vežu dužnosti i obziri, o kojih sam prije govorila, 
obziri, kojih nisam ni onda smetnula s uma, kad me razne 
okolnosti s Vama sastaviše, kad me snosljiva ćud ponuka, 
da sa slavnog imena Malinović zaboravim dućan zagrebačkog 
trgovca Mayera. Nečudim se, grofice, da se Vi tih načela ne- 
držite, nit Vam nepišem u grieh, da malo cienite moju soci- 
jalnu žrtvu za Vas, — nečudim, velju, jer Vam zakoni višeg 
svieta nisu, ni nemogu biti poznati. S toga Vam oprostih sto 
i sto povreda etikete, odbijajući ih na neznanje Vašega gra- 
djanskoga poriekla. Al iza skandaloznog prizora u biskupovu 
gradu, gdje se drznuste prisvojiti si njekakovo prvenstvo, 
nemogu, da Vas nesjetim grofice, da Vam ženitba doduše 
dozvoljava staviti grofovski grb na Vašu kočiju, posjetnice 
i marame, al da nije ni najmanje promienila Vaše obične 
plebejske krvi. Sa toga skandala prenuh se u svoj prijašnji 
ponos, ciela perspektiva slavne prošlosti grofova Saint. Quen- 

tinskih otvara mi se opet, i griešila bih proti svomu ponosu, 
da i najmanjom prilikom dostojanstvo svoje obitelji stavim 
na kocku, i da sa njeke slaboće žrtvujem slavu djedova 
Vašim pogrdam, kojimi se odzivate mojoj snosljivosti. Jedini 
put, kojim se u buduće uvredam ukloniti mogu i moram, 
gospodjo grofice, nalazim samo u tom, da se svaka od nas 
povrati u svoje kolo, te da zaboravimo, da smo se ikada po- 
znavale, a za tu prijazan moli Vas uz odlično počitanje 

Amećlie baronesse Bukovački de Bukovac, 
nće comtesse de Saint Quentin. 


Na tu diplomatičnu notu stignu barunici drugog dana 
sliedeći odgovor: 


A madam Barones Ameli Bukovacsky 
a Bukovacz. 


Chair Barones! (dva puta podvučeno.) 


Primila sam Vaše barunsko (dva puta podvučeno) al i 
grubo pismo i odgovaram Vam odmah, da si možebiti ne- 
uvrtite u glavu, da ste me desarmirali. Nipošto, chair Baro- 
nes. Ja grofica de Malinovacz — da grofica (četiri puta 
podvučeno) veoma sam zdrava, a apetit mi je, da nemože 
biti bolji, pa ako se možebiti Vama razlila žuč — kako mi 
se po Vašem pismu čini, meni, hvala Bogu, nije. Nota bene! 
Noćas sam deset sati mirno spavala. Ako moj otac ima plat- 
narski dućan — dobro, al za to je ipak pošten čovjek. On mjeri 
rifom platno, a Vaš gospodin baron krpa si iglom 
hlače. Neželim saznati starinsku historiju Vaših baba i pra- 
baba, jer napokon svi polazimo od Adama i Eve, kako sveto 
pismo kaže. A sada, je 1 Vam pravo il nije, chair Barones, 
velim Vam, te velim, da sam grofica, da, grofica, a Vi 
samo barunica, i uviek je bolje ići s nižega na više, nego 
s višega na niže. Ja Vas Boga mi neću pitati, smijem li nositi 
grofovsku krunu na kočiji, marami i posjetnici: baš ću ju 

nositi i punctum. Nu da svršim Vašu starinsku historiju, taj 
lanjski snieg, reći ću Vam, da mi niste mogli izkazati veće 
ljubavi, nego odkazati mi svoje prijateljstvo, kojega sam i 
onako sita i presita bila. Nije Vam ni trebalo moliti me, da . 
Vas nepolazim. Nebojte se. Javila sam svojoj komorkinji, da 
za Vas nisam nikada kod kuće. Šilo za ognjilo. A sad je, 
mislim, toga dost, draga barunice i samo barunice. Pri- 
mite izraz moje osobite naklonosti. 
Charlot komtes Malynovych 
de Malynovacz. 


P.S. Vi se ljutite radi divana kod biskupa, a kako ste me 
Vi ostavili bez kočije te sam morala blato gaziti? Moja | 
biela atlasna haljina posve je izkvarena. Sram Vas bilo! 
Nota bene! Ja sam svojim slugam dala praviti frak, a 
na dugmetih grofovsku krunu. Dedte, kušajte Vi! Ako se 
Vam perspektiv otvara, i ja sam si ga naručila, vrlo 
fino staklo, pa se neimate čim hvaliti. La meme. 


Kako su oba pisma, svako svojim slogom i pravopisom, 
bila pisana perom vrlo oštrim, razvrgnulo se staro prijatelj 
stvo medju Bukovcem i Malinovcem do kraja. Mužki članovi 
obiju porodica, grof i barun nisu na prvi mah pristali uz 
svoje nježne, al i vrlo razdražene drugarice, čemu se ni naj- 
manje čuditi netreba, jer ponješto hladniji razbor jakoga 
spola nije u tom >»divanskom pitanju« nalazio dovoljno raz- 
loga, da se zametne diplomatična borba i da zbog takove 
malice prestane iznenada >prijateljska čokolada«. Sa toga 
raznoga mnienja liepoga i neliepoga spola bilo u Bukovcu 
kao i u Malinovcu dosta dramatičnih prizora, kojih nebi bilo 
sgodno iznositi pred sviet, pače je to upravo nemoguće, jer 
bi jedva i fantazija življa nego je moja smjela vjerno pri- 
kazati cielu živu istinu te toli delikatne razprave. Dopuštam, 
da bi se u obiteljskom arkivu Bukovačkih mogli naći zapisci 

— a u zapiscih po koja živija bilježka o tom nesretnom raz- 
doru, nu mislim, da će čitaoci, poznavajući mužku i žensku 
ćud, vjerovati rieči mojoj i bez drugih dokaza. 

Barun Ladislav pušio je ravnodušno dugu lulu, prisloniv 
se ledjima peći, dok mu je barunica dokazivala ke razmi- 
ricu patosom francezke tragedije. 

»Napokon je ciela stvar velika budalaština, odazove se 
barun, puhnuv silu dima kroz nos. 

Grof Tomo, raznmjev, da je žena njegova poslala pa- 
prenu poslanicu u Bukovac — valjda mu je grofičino pero 
poznato bilo — stisnu oči i gurnuv podnožku nogom viknu: 

»Puh! Encore un faux pas! Radi biskupova divana ode 
moja partija. I poslaste joj pismo! Znate li, da je to strašno? 
Da ste mi ga barem dali čitati, da Vam izpravim pravopis i 
njeke okrupne fraze. Vi ste nervozni, nervozni, kažem Vam, 
preko svake mjere! Sirota barunica poludit će od Vašeg la- 
pidarnog sloga !« 

Nu žene su žene i njihovo je carstvo svieta. Neopazice 
vladaju mužem, vladaju najviše u čas, kad bradata polovica 
čovječanstva najviše iztiče svoje gospodstvo. Načela ženske 
strategije osnovana su na slabosti muževa, pa su za to si- 
gurna, i ženski jezik sad blag, sad silovit, — sad tužan, sad lju- 
bak, — sad oštar, sad sladak — taj ženski jezik strahovito je 
oružje i nije majka rodila toga Cicerona ili Demostena, koji 
bi se sa ma kojom ženom takmiti smio. | 

S toga nije ni čudo, da je Amalija francezkim žarom 
razpirila plamen u flegmatičnih inače grudih baruna buko- 
vačkog, kojega se osobito nemilo dojmila plebejska ona fraza 
>0 krpanju hlača«<«. A nije ni čudo, da su Karolinine gorke 
suze i glasni prikori svladali staroga grofa, pri čem je po- 
dagra grofici osobito na pomoći bila. U kratko, muževi pri- 
staše napokon dušom i tielom uza svoje žene. Šteta te nije 
bilo za ono doba u Zagrebu novina, da otisnu silnu onu po- 
lemiku, koja se je sve to žešće razvijala medju grofom i 

barunom. Barun sipao iz Bukovca latinske gromove, a grof 
iz Malinovca francezke striele, a te ubojite poslanice, vjerno 
prepisane, služile su duže vremena susjednoj aristokraciji ne- 
malom zabavom. Napokon naoštri barun Ladislav svoje pero, 
te sastavi prepokorno pismo caru Franji, blage uspomene, 
neka premilostivo odluči, kojoj da gospodji pripada prvenstvo 
na biskupovu divanu, da 1 udatoj barunici a rodjenoj grofici, 
ili udatoj grofici, rodjenoj gradjanki. Kažu ljudi, da je barun 
Ladislav bio upleo mnogo zanimivih refleksija, kojih žalibože 
nemožemo priobćiti. Čini se, da se to vrlo delikatno pitanje 
prvenstva nije dalo riešiti ni u Beču, jer se barun nije do- 
čekao odgovora. Napokon se žestoka polemika svršila time, 
da je barun dao zazidati sve prozore svoga grada, iz kojih 
se Malinovac vidjeti mogao, a i grof zatvori sve jE Progore, koji 
su stojali prema Bukovcu. 

Koliko se je neprijateljstvo uvriežilo bilo u srdcu obiju 
ovih obitelji, dokazuje ponajbolje sliedeća posve istinita crtica : 

Iz Zagreba se moglo kočijom doći u Bukovac i Malino- 
vac samo nasipom dosta uzkim, toli uzkim, da su se dvie 
kočije, idući jedna prama drugoj, jedva minuti mogle. Njekim 
zlim slučajem vozila se grofica u Zagreb, a barunica iz Za- 
greba, zlim slučajem srele se kočije baš na nasipu. 

Barunica opazivši grofičinu kočiju doviknu svomu ko- 
čijašu: 

»Andro, da mi se nisi uklonio grofičinoj ekipaži!« 

»Hoću li, Vaša milosti, zatjerati rudo malinovačkim ko- 
njem u prsa?«< 

»Ti stani, pa ni makac dalje!« zapovjedi barunica raz- 
draženim glasom i zavuče se u zakutak svoje kočije. 

»Dobro!« kimnu kočijaš, pritegnu vodjice i kočija stade. 

Grofičin kočijaš tjerao vilovite konje bez obzira, dok 
neopazi, da sred nasipa stoji bukovačka kočija kao prikovana. 
Silovito trgnu vodjice, zaustavi konje, pa će uz kletvu svomu 
kolegi: | 


* 

»A šta vraga stojiš Andro? S puta!« 

»A ja!« odvrati Andro flegmatično pušeć lulu. 

»Ta koga biesa radiš ?« 

»Ništa,« odgovori Andro. 

. >Ta Bog daj, osliepio, nevidiš li, da ti se nemogu uklo- 
niti, ako se ti meni neukloniš ?« 

»Vidim, vidim.« 

»A znaš li, da milostiva grofica putuje u Zagreb.« 

»Zna-am,« zievnu Andro. 

»Hoću li valjda zatjerat konje niz n&sip u vodu, da si 
vrat skrhamo ?« 

»Kako te godjer volja.« 

»Jesi li pijan?« 

»Ni kapljice nisam vidio.« 

»Pa nećeš li s puta? 

»Neću!« 

»Uf!« planu grofičin kočijaš biesom, »da te — —!« 

Grofica se dignu u kočiji, da vidi, šta je, a kočijaš mašuć 
bičem, protumači joj smisao čudnovatog dialoga sa Androm. 
Grofičino lice planu živim rumenilom. Pretrgnuvši silomice 
lančić svoje ure, reče drhtavim glasom: 

.»Dobro. Ja neću u Zagreb, al neće ni ona u Bukovac. 
Marko, ti stoj, pa ni makac dalje. Je si | čuo? 

Te rieči njekako neobično dirnuše Marka, jer je sa strane 
žmirnuo na gospodaricu, a iz brižnog mu oka virila njeka 
bojazan za grofičinu pamet. Nu vičan slušati bez prigovora 
sve zapoviedi, krenu glavom, zataknu bič u saru, zapali lulu, 
i mahnuv lulom za sebe namignu svomu kolegi Andriji i 
dodirnu se lievim kažiprstom čela u znak, da se je vrlo za- 
brinuo za glavu svoje gospodarice, na što mu Andrija slič- 
nom pantomimom izjavi istu brigu za barunicu. Tako su ko- 
čije mirno stajale jedna drugoj naprema sebi uru, dvie, tri, 
četiri ure. Barunica sjedeći u kočiji čitala vrlo pomno koledar 
za buduću godinu, što ga je u Zagrebu kupila bila, a grofica 

plela njekom neobičnom žestinom čarapu. Mislim, da bi se 
te dvie ljute neprijateljice i mrkle noći dočekale bile, da se 
. nisu stada nasipom vraćala kući, s čega su i baruničini:i gro- 
fičini konji čudnovato skakutati počeli. Andrija i Marko uvi- 
djevši, da je to »force majeure«, gdje svaka subordinacija pre- 
staje, potjeraše bez pitanja konje toli vješto, da se nije znalo, 
da li se je grofica barunici, ili barunica grofici uklonila. 

Tu sam epizodu samo za to spomenuo, da se vidi, kako 
ni vrieme, najbolji liečnik u takovoj prilici, nije jako bilo, 
primiriti razigranu dušu tih plemenitih susjeda. 
| Minule godine i godine, grofica se debljala, a barunica 
se sušila, grofu sve više dodijavala podagra, barunu trbušina. 
Mladoga grofa poslaše u Beč u plemićku ugarsku gardu, a 
barunovicu poslali roditelji u Zagreb, k njekoj aristokratičnoj 
rodjakinji, neka nauči »savojr vivre«. 

Jednog dana čudila se grofica, da joj neima muža kod 
kuće. Unidje u njegovu sobu. Al kad tamo, u naslonjaču kraj 
kamina sjedjaše grof Tomo. Na zemlji kraj njega ležala bon- 
boniera, a bonboni razsuti po sagu. Grofica pogleda bolje, i 
zavrisnu užasno. Grč u srdcu ubio grofa. 

Težko li se kosnu glas o otčevoj smrti Karla, al se i 
s težkim srdcem odkinu od slasti carske priestolnice. I nije to 
šala. O ugarskoj gardi, o vojničtvu, o dvorskih plesovih nije . 
moglo biti ni govora. Valjalo je povratit se u pokupsku tvr- 
djavu, gospodariti, pomagati majku, valjalo je napokon i 
oženiti se, da neizumre slavno pleme Malinovića. 

Sviet je njekako izvjedljivo izčekivao taj prekret u Kar- 
lovu životu, nagovieštalo se pače u viših družtvih, da od 
svega toga neće biti dobra, jer da je ta ugarska garda sta- 
roga grofa silu novaca stajala, jer da je »laki um«, koji malo | 
mari za aritmetiku, stara baština grofova Malinovića. 

Al se sviet ovaj put prevario. Karlo bijaše licem i vla- 
danjem tip svoje porodice. Široko suoblo čelo, gustu, crnu 
kosu, tamne modre oči, pune žive vatre, fino rezani nos, 

pune ustne, oblo lice, bielu put, široka prsa, sve si to mogao 
vidjeti na starih slikah malinovačke dvorane, sve si to vidio 
i na Karlu. Tlelo mu bijaše razvijeno po svih zakonih ana- 
tomije, a malena ruka smogla je jednim tiskom obuzdati biesna 
konja, jednim udarcem izbit protivniku sablju iz ruke, jed- 
nim mahom plesačicu preniet preko dvorane. Koracao je lako, 
al sigurno cielom nogom, kao svi ljudi, u kojih ima i du- 
ševne i fizične snage. U družtvu je govorio smiešeći se po- 
nosito, pa je dugimi trepavicami zaklanjao oči. Al kad bi mu 
se srdce razigralo, kad bi dignuo glavu, zasievnuše mu 
oči, i bilo ti je, kan da ti je munja srdce opržila. Bečke go- 
spodje, kako su ga dobro poznavale, nadjenuše mu ime »hr- 
vatski Antinous«, i rado ga svi gledali u družtvu, jer je govorio 
naravski, kratko, dosjetljivo nemareći za tiskane katekizme 
udvornosti, koji su boljarsku mladež upućivali, kako li se 
mladić »de famille« vladati, kako li govoriti ima. Sve te vr- 
line pribaviše mladiću mnogo prijatelja i prijateljica, al još 
više dugova. Karlo si je točno bilježio sav svoj trošak, da 
se opravda pred svojim otcem i u tih zapiscih mogao si čitati 
stalne rubrike: Za konja jahača toliko, za šampanjsko vino, 
za balet, za makao, za izgubljenu okladu, za kamelije, za 
»liaison« itd. Summa summarum toliko dukata. »Po tom ra- 
čunu, presvietli otče,« znao je staromu grofu pisati, »vidjet 
ćeš, da se nisam iznevjerio tradicijam obitelji Malinović, i da 
se vjerno držim tvoga načela: »Noblesse oblige!« 

Grof Tomo požalio je ne jedan _.put, da je svomu sinu to 
načelo plemstva toli materialistično tumačio, al Karlova krv 
bila potekla otčevom strujom, mekane nježne ruke gurale ga 
neopazice u labirinat slasti i strasti, a otčeve opomene nebi- 
jahu jake odoljeti zaglušnomu živovanju mladoga gardiste. 
Mladić bio bi pojeo i otčinstvo i materinstvo, da nebude 
otčeve smrti. Sva mu se duša potresla i kao što se niemcu 
kad i kad od silna potresa povrati jezik, tako se sa otčeve 

smrti povratila prava zdrava pamet, hladni razbor, vrlina, koju 
mu, reć bi, namre pokojni djed, zagrebački trgovac Mayer. 

Jedno po podne — minulo bješe mjesec dana iza gro- | 
fove smrti — udje Karlo u sobu svoje majke. Poljubiv ju u 
ruku, spusti se u naslonjač, te progovori prebaciv noge, ovako: 
= >Chćre mama! Oprostite, što Vam možda u nevrieme 
dodjoh na posve ozbiljan razgovor i molim Vas liepo, da me 
strpljivo slušate. « 

»Govori sinko,« odvrati grofica ljubezno. 

»Hvala, grofice majko, na Vašoj dobroti. Vjerujte mi, da 
je pokojni cher papa bio predobar, premehak otac, a ja čitav 
 nevaljanac. Pomislite, grofice majko, Vaš lakoumni sin po- 
tratio je, budući gardistom, četvrtinu svega imutka grofova 
Malinovića neračunajuć, da mi je mila majka bez oičeva 
znanja od svoga otčinstva poslala koju tisućicu.« 

»Ah, ta to nije ni spomena vriedno,« nasmija se majka 
ljubezno. 

»Jest vriedno, chćre mama! Dapače nuždno je. Jer, pi- 
tajmo se hladno, računajmo, kamo bi to napokon došlo bilo? 
Ja sam hvala Bogu mlad i zdrav od glave do pete, i ako 
nebude osobite nesreće, imam proživjeti na ovoj zemlji još 
liepo čislo godinica. Nalazeći se u sjajnom kolu carske prie- 
stolnice trošio sam ludo, trošio sam svake godine više, moji 
dugovi rasli poput geometrične progresije. A logična poslje- 
dica moje zdrave mladosti, moje lude razsipnosti? Financi- 
jalna popast slavne kuće grofova Malinovića. Da, majko, pro-. 
sjaci, goli prosjaci bili bi Malinovići! Nebi li to smiešno, nebi 
li to užasno bilo? Prostak, koji se je nenadanom srećom 
dočepao bogatstva, pa ga iznosi pred sviet, nije veća kari- 
katura od velikaša, koji je s vlastite krivnje na ništa spao, 
pa se još diči praznom gospoštinom. I! da živem od male 
si poručničke plaćice i silnih dugova, ili da — — sramotim 
slavno si, pošteno ime? Ta prije bi si zrnom iz puške pro- 
bio lubanju. « 

»Bon, šo zakrči mu grofica nEEpjnvo rieč, »al šta 
će mi napokon to tvoje kajanje ?« ; 
»Oprostite, grofice majko! Neprekidajte me, dok nesvršim. 
Hoću da razložim u kratko program budućega si života. Ka- 
janje mi nije posljedica sentimentalna hira, već uvjerenje, da 
je bilo zlo, a mora biti bolje. Glavni posao pripada dakle 
razumu. Otčeva smrt kosnula me se živo, kao da se je nebo 
provalilo nad mojom mladom glavom. Al biesna oluja očisti 
zrak, otčeva smrt očisti mi pamet. Došav amo, upitah se: 
»Šta si? Za što si na svietu?« Po pravici imao bih si odgovo- 
riti: »Ništa i za ništa.« Al ja si odgovorih: »Aristokrat si«. 
Aristokrat, grofice majko, dolazi od tudje rieči »aristos«, a to 
znači »najbolji«. »Ti si sinja kukavica,« odgovorih si, »a imao 
obi biti u svom kraju najbolji svojim imetkom, imenom, zna- 
njem, dušom, gospodarstvom, no u kratko: uzorom u svojem 
kraju. I biti ćeš najbolji,« rekoh si napokon, »moraš biti.« 
To mi je program, chćre mama, toga ću se vjerno držati.« 
»Ti dakle kaniš postati svetcem?« upita ga majka u čudu. 

»Nipošto, pametnim čovjekom i kavalirom.« 

»A kaniš li se ženit ?« 

»Dakako. Šta je čovjek bez žene? Zvono bez klatna, 
drvo bez ploda. Vidim Vam, majko, na očiju, da mi već bi- 
rate u pameti mladu. Netrudite se. Poznajem žene. Dosta 
sam se nagledao u Beču te duševna maškarade. Sto puta 
prokleo sam te žarke oči, ta biela njedra i crnu kosu, kad 
.za tim divnim zaklonom nenadjoh srdca. Zasitih se. Meni se 
hoće srdca, iskrena poštena srdca. To Vam je prvi uvjet 
mojega života. O tom načelu razbit će se sve Vaše domi- 
šljate namjere. Ta nije li Vas otac za to uzeo? Sam ću birat 
bez kombinacije. Pustite me, da vidim. Sad sam svršio,« 
dignu se Karlo i pokloni se majci. | | 

»Ti si osobiti čudak, Karlo,« reče majka. 

»Jesam majko, jer sam svoj čovjek.« 

»E radi, šta ti drago, samo ostani moj!« 

»Hoću, majko,« poljubi Karlo majku u ruku. 

Valja priznati, da se Karlo nije iznevjerio svomu pro- 
gramu. Okaniv se bečkih hira i slasti, prianjao je svom sna- 
gom uz gospodarstvo na čudo svih susjeda. Da se priuči i 
teoriji novoga si znanja, pisa prijatelju od ugarske garde, 
grofu Cs&ky-u, neka mu pošlje praktičnu gospodarsku knjigu, 
kojoj označi ujedno i naslov. Za četiri nedjelje dobi knjigu 
i sliedeće pismo od prijatelja: 


Cher ami! 
Kad mi poštar tvoje pismo predade, mišljah, da mi pišeš | 
po 12. butilja bordeaux-a ili po prepeličara. Nu skinuv pečat, - 
imao sam šta čitati. Moj Charles, ponajbolji plesač, jahač, 
kartaš, ljubovnik — gnoji tamo njegdje blizu Turske svoje 
oranice. Horreur! Da sam iole sentimentalan, ronio bih gorke 
suze za tobom. Reci mi, ima li u toj domovini Trenkovih 
pandura i rukavica? Kad sam tu novinu na zadnjoj večernjoj 
zabavi kneginje Lichtensteinove dojavio gospodjam, bilo je 
smieha bez kraja i konca i vragolasta markezica de Roque- 
ville sastavi idilu: »Hrvatski Antinous za plugom.« Morbleu ! 
Vi Hrvati čudni ste svatovi. Za što smo na svietu? Qu on 
mange son. bien. Ja, moj dragane, znam o svojih imanjih 
samo toliko, da svakako nad ekvatorom i to na iztočnoj po- 
lutki zemlje stoje, a za drugo me neboli glava, jerbo svoje 
cekine vrlo redovito dobivam. Kažu mi, da će me car ime- 
novati poručnikom husarske regimente cesarevića Nikolaja, 
pa poslat za vojničkog attachć-a austrijskomu poslaničtvu u 
Pariz. Sve sasvim po mojoj ćudi i volji. Nu svakako ću ti 
o tom pisati prije svoga polazka. Prilažem ti crveno pisamce 
od barunice K. Odkad tebe neima, stvorila se jadna živom 
elegijom, uzdiše, negovori i svaki ju čas popada nesvjestica. 
Čitaj, vidi, koliko si zla počinio, i ako uzmogneš odbiti koji 
časak od svojih gospodarskih studija, javi se barunici pi- 
smeno. Adieu! Tvoj Šandor. 

Karlo stavi prijateljev odgovor u listnicu, savi baruni- 
čino pisamce, te si tom mirisavom poslanicom ljubavi, i ne- 
pročitav je, zapali cigaru. Cigara je gorila vrlo dobro, očit 
znak, da je u srdcu gospodje barunice — nipošto udovice — 
bar za sada mnogo žara bilo. 

Kraj ozbiljnih nauka, kraj revnoga gospodarstva nije 
Karlo zaboravio, da je velikaš, da je kavalir. U njegovoj staji 
stajahu najljepši konji arapske i englezke pasmine, Karlo 
je lovio lov na vukove, lisice, šljuke i patke, Karlo je letio 
uza svirku kao munja po laštenom parketu plesne dvorane, 
rubio srebrne glavice šampanjskih butilja, Karlo je umio do- 
sjetkami razigravati cielo družtvo, al je mladi grof Malinović 
imao i sbirku liepih slika, bogatu knjižnicu, praktične gospo- 
darske sgrade, punu staju švajcarskih krava, ciel čopor holan- 
dezkih krmaka. Svatko se je čudio, kako je Karlo umio spa- 
jati pravo kavalirstvo i dobro gospodarstvo, kako je on, čo- 
vjek slobodnjak, stajao na čelu aristokracije, koja je mnogo 
zazirala od prevratnih ideja novoga vieka. Karlo bijaše u 
istinu »aristos« t. j. najbolji u svakom obziru i svatko mu 
se duboko klanjao. Pače i sam barun Bukovački znao je ne 
jedan put reći: »Ja neću da znam za Malinoviće, jer nas 
ljuto uvriediše, daleko im kuća; al što je pravo, pravo je: 
mladi je Karlo čovjek od oka, kavalir bez prigovora, gospo- 
.dar kako valja.« 

Pravi aristokrat da! reko si svatko, al gdje mu je ari- 
stokratica? pitao se svatko, jerbo Karlo nije nimalo tajio, da 
se ženiti kani. Vrebalo i snovalo se na sve strane, nebi li 
ušao u mrežu. Karlo je gledao, slušao i šutio. Ženitbe se skla- 
paju na nebu, veli sv. pismo, al u ono doba sklapale se ve- 
likaške ženitbe i kod stare grofice Amadće u Zagrebu, gospo- 
dje vrlo mudre, koja je umjela neopazice u svom salonu svezat 
dvie — ljubeće se i neljubeće se duše. Stara grofica imala 
je potanke zapisnike o svih djevojkah, udovicah, mladićih i 
udovcih hrvatske aristokracije, i poznavajući sva lica u dušu, 

znajući, koliko im vriedi imetak, umjela je oštrim okom sa- 
stavljati mlade parove, koji su se vrlo dobro popunjivali. 

| Bilo mjeseca siečnja, a na prvu nedjelju poklada. Pro- 

zori dvora grofice Amadće u staroj kazalištnoj ulici sievahu 

punim svjetlom i po kući se orila glasna svirka. Stara gro- 

fica bila je skupila na ples svu hrvatsku aristokraciju. 

Crvena dvorana u grofičinu dvoru bijaše urešena veli- 
kimi ogledali od mletačkog stakla. U sviećnjacih plamtile mi- 
risave voštanice, a plameni se umnažali bez kraja u mletač- 
kom staklu. Baš se svrši poloneza. Svirka umuknu. Dvoranom 
vrvio odlični sviet poput mravi sve svečanim umjetnim ko- 
rakom, klanjajući se na desno i lievo vrlo dostojno, sve točno 
po propisu gospodina »maitre de plaisir« — il kako mi da- 
nas demokratički govorimo: »učitelja plesa«. Nojevo perje. 
visoki zlatni češlji, sjajne titrenke od brillanta, atlas, svila, 
ruže, kamelije, husarsko zlatom izvezeno odielo, bieli voj- 
nički i crni civilni frakovi, sjajne generalske zviezde, i pla- 
vetne i tamne oči, crna bujna kosa, zlatoliki uvojci i pro- 
siede vlasulje: sve se to miešalo i premitalo u sto raznih 
boja o svjetlilu mirisavih voštanica, sve to šuškalo, žamorilo 
šaptalo i zveketalo sjajnom dvoranom. 

Sjedeći na divanu pod najvećim zrcalom primala je do- 
maćica poklone svojih gosti. Premda pristara — i kosa i 
zubi bijahu joj krivi — odievala se grofica Amadće vrlo ko- 
ketno. Danas obukla atlasnu haljinu od višnjeve boje, vrlo 
izrezanu. i kratkih rukava, a urešenu širokimi bruseljskimi 
čipkami. Na glavi te puncate, male gospodje vidio si visok 
zlatan češalj obložen biserom, a niz sliepe joj oči titrali kratki 
crni uvojci, umotvor parižkog vlasuljara. Smiešeći se vrlo 
milostivo promatrala grofica osovljene glave kroz lorgnetu 
bučno družtvo. Do grofice stajaše djevojka od jedno osam- 
naest godina, visoka, vitka a opet puna, kao da je umotvor 
Pavla Veroneza ostavio svoj okvir. Crte finog joj lica, punih 
ramena, grudi i oblih ruku savijahu se u jedan milen sklad. 

Put djevojci bijaše gladka sjajna poput bljedjane ruže, samo 
se na licu rumenio lahak pridah zore. | 

Sjajna crna kosa djevojčina, od tjemena niz nevisoko čelo 
gladko počešljana, razvijala se u duge uvojke, prepletene bie- 
lim biserom, a na lievoj strani žarila se u kosi tamna, cr- 
vena kamelija. Tanke obrve previjale se za čudo pravilno 
nad crnim velikim očima, u kojih se kriesila vječna iskra 
poput brillanta, a rumen finih ustnica takmila se sa dugimi 
nauhvicami od koralja. Uz gibko liepo tielo djevojke prilju- 
bila se haljina od tanke biele tkanine, kratka života, kratkih . 
rukava a dugih skutova, izvezenih cviećem. od srebrne žice. 
Iza tkanih, dugih rukavica od biele svile probijala ružičasta 
put, a sitne nožice zaklanjale biele atlasne cipelice, vezane 
unakrst. Djevojka bacila shawl, tanan poput paučine, na glavu, 
na ramena, a sred toga okvira prikazivala se ta fina glava 
kao Dianino lice sred lakih prozirnih oblaka. Depajuć noži- 
cama nestašno se njihaše gibko joj tielo poput cvieta o pro- 
ljetnom vjetriću, iz maljušnih jamica nakraj malih ustnica 
pomiljao se vječni posmjeh, biljeg nevinoga blaženstva, a sjajne 
oči sievnule sad amo, sad tamo, pojimajuć sav sjaj, svu ra- 
dost veselog družtva; u tih očiju plamtila jasna vatra bez 
stalna smjera i cilja, znak one dobe, gdje neima uzdisanja . 
ni umovanja, gdje se mlada duša otimlje za nejasnom slut- 
njom, gdje se misli vrte samo u brzom kolu, gdje mlado 
srdce poskakuje samo po mjerilu vesele svirke. Ta djevojka 
bijaše Kamila barunovica Bukovačka. Radostnim okom gledaše 
domaćica svoju štićenicu i prišapnu napokon svomu susjedu, 
dragunskomu majoru: 

»Gledajte, koliko je liepa! Un vrai bijou de beautč! Ah 
mladost! da mladost! Šteta, te nemože barunica vidjet svoje 
kćeri. Bolestna je, a ja sam Kamili garde de dame.« 

»U istinu, grofice,« progovori major navlaš glasno, »pre- 
liepa je barunovica. Nemislim, da bi tko poreko, da je Ka- 

mila kraljica Vaše čarobne slave, ma ni glasoviti izbirač, 
grof Karlo Malinović!« 

Karlo, govorkajuć blizu sa njekoliko častnika, krene 
brzo glavom i pokloniv se domaćici, reče: 
= >Grof Karlo Malinović priznaje prvenstvo barunovice Bu- 
kovačke, te se klanja duboko njezinoj ljepoti kaogod i drugi 
kavaliri, a da to priznanje bude očito, molim gospodju gvo- 
ficu, neka mi — malgrć certaines circonstances — dozvoli 
tu milost, da smijem povesti kraljicu naših. ljepotica na slie- 
deći contre danse!« 

Domaćica mu dozvoli traženu milost, kimnuvši prijazno, a 
barunovica, zažarivši se silno sa tolike hvale, pokloni se du- 
boko i poda Karlu ruku 

Nezna se pravo, šta je to dvoje mladih govorilo, jer 
se od silna žamora nije čula ni cigla. Male izvjedljive šviga- 
rice, brbljavi gizdelini a osobito mile majke nadobudnih kćeri 
ljutile se nemalo, da se upravo ništa nije čulo. 

Contre danse se svrši. U odaljenoj sobi sjedila za sto- 
.lom četa mladih kavalira pušeći amerikanske cigare, srčući iz 
tananih čaša zlatnu kapljicu »udove Clicot«. Husarski poruč- 
nik barun Rubinazzi, plav, suh čovjek šiljasta lica i nosa za- 
tiskivaše, na pol ležeć na divanu, svoje ostruge u fin, fran- 
cezki sag pod stolom, dok je mladi barun Radić, dignuvši 
čašu zaneseno govorio : 

»Da gospodo! Prva zdravica ide kraljicu plesa — ba- 
runovicu Kamilu Bukovačku. Nije li ona najljepša, najfinija, 
najvrlija panja ne samo ovdje u toj kući, već u čitavoj 
zemlji ?« 

»Ma foi! jest,« potvrdi jednako zaneseno mladi bogati 
plemić Slavetić, »i ponosim se nemalo, da sam u družtvu na 
imanju grofice Amadće pio šampanjsko vino iz njezine cipe- 
lice, a pilo je iz nje cielo odlično družtvo.« 

»Zivila!« zagrmi čitavo družtvo. 

Rubinazzi nasmjehnuv se zlorado, progovori mirno: 

»Vi si dakle, gospodo, nadjoste ideal? Čestitam Vam na 
vašoj bujnoj fantaziji i čudim se samo, da niste toj novoj 
Šeseradi prišili njekoliko rajskih nadimaka iz »tisuć i jedne 
noći«. Ja sudim drugčije. Ideal, po mojoj misli, jest skup svih 
vrlina, savršenstvo pod likom žive osobe, ako u obće živih 
ideala ima. Oprostite, da barunovicu Kamilu nemogu sma- 
trati uzorom. Liepa je doduše, i pametna možebiti. Ali valja 
svrnuti okom i na dušu, na srdce. Duša savršena mora da 
je poput kristalna ogledala, a hukne li tkogodj na nju, za- 
muti se ogledalo, nestaje ideala. Nepitajte me za očite do- 
kaze, ti su samo potrebni odvjetnikom za kakovu parnicu, 
al kad prosuditi valja značaj osobe, dovoljna je kombinacija 
njekih vanjskih znakova. Kamila, budući ovdje bez pazke 
otca i majke — otimlje se blagoj ruci grofice Amadće, pa se 
vlada slobodno, vrlo slobodno i baca zlatne mreže svoje ko- 
keterije na sve strane načinom vrlo popularnim. Velim samo 
»koketerija«, za više nemogu jamčiti — premda mi duša na- 
slućuje možda i — nu ogledalo nije čisto, Kamila nije ideal.« 

Karlo stajaše za toga govora pod vratima. Kad Rubi- 
nazzi svrši, pristupi mladi grof k stolu. Probliedjelo lice drh- 
talo neobično; očima piljio u husara. Napokon reče jasnim, 
drhtavim glasom: 

»Barunu Rubinazziu daje se, kako vidim, na žao, što ne- 
vidi svoga kozjeg lica u duši barunovice Kamile, rad koje 
je već mnogo zagrebačkog blata pregazio. Neznam, je li go- 
spodin poručnik junak od oka, al od barunovice morade sra- 
motno uzmaći. Medj poštenim svietom je običaj, da i pobie- 
djenik priznaje vrlinu pobjeditelja, osobito medj svietom, koji 
nosi zlatni biljeg poštenja o lievom boku. Znam to dobro, 
jer sam ga i ja nosio. Al grdna je kukavština, skrajnje ne- 
poštenje osvećivati se zaledjice otrovnom klevetom i radi ne- 
uspjeha osvećivati se ženi, žigosati ono griehom, što je upravo 
znakom slobodne, nevine duše. Gospodine barune! Ja grof 
Malinović, sin starog hrvatskog plemena, očitujem pred ovom 

gospodom, da je barunovica Kamila najčestitija djevojka, 
kojoj neima ni najmanjeg prigovora, očitujem, da ste Vi naj- 
podlija kukavica, nevriedna carskoga porte-epće-a.« 

Husar skoči kao da ga je guja ujela, žuto mu se lice zali 
tamnim rumenilom i nehotice segnu za lievim bokom, kan 
da mu sablja za pojasom stoji. Družtvo se silno uplaši, a iz 
prevaljenih boca i čaša tekla zlatna krv »udove Clicot« na 
fini francezki sag. 

»Grofe!« zakriešti husar plamtećih očiju, »za tu sramotu 
dat ćete mi račun.« 

»Hoću,« odgovori Karlo mirno. »Kada?« 

>U utorak.« 

»Sutra!« 

»Dobro. Gdje?« 

»U biskupovu perivoju, o desetoj uri u jutro.« 

»Kakvim oružjem ?« 

»Po Vašoj volji.« 

»Na sablje.« 

>Dobro.« 

»Laku noć gospodo,« izmuca husar i ode bez traga, a 
mladi plemići dizahu pune čaše, vičući iz svega glasa. 

Za jedan čas raznio se po salonih grofice Amadće glas 
o pozivu baruna Rubinazzia i odzivu grofa Karla, koji s mjesta 
ostavi dvor pokloniv se u dvie rieči domaćici. Veselju bi- 
jaše kraj. Svakoga osvajaše njekakov strah, sve pristajaše 
uz junaka Karla, al se znalo, da je Rubinazzi osobiti vje- 
štak sablji. - | 

Drugog dana u 7. sati dobi Karlo sliedeće pismo: 


Grofe! 

Vi hoćete da se bijete sa poručnikom Rubinazziem radi 
mene. Cielu noć nestisnuh oka. Glava mi je gorjela, otimala 
sam se, otimala, al neodoljiva moć tisnu mi pero u ruku. 
Možda nije pravo što radim, al morala sam. Zaklinjem Vas, 

grofe, nebijte se. Rubinazzi će Vas ubiti, radi mene ubiti. 
Da mi je samo naći put iz toga labirinta, al neimam misli ; 
glava mi gori, da poludim. Zaklinjem Vas, nebijte se. Spalite 
ovo pismo. C. B. 

Karlo posla po grofičinu slugi sliedeći odgovor na bielu 
listiću. 


»Tout pour vous, sauve !' honneur.«' 
Charles. 


Nije još bilo deset ura, kad je Karlova kočija stala pred 
maksimirskom šumom. Grof, mladi Slavetić i liečnik zadjoše 
u gustu hrastovinu. Na maloj cjelini nadjoše Rubinazzia i 
dragunskog majora. 

»Gospodo,« reče Karlo izvadiv uru, »ima još petnaest 
minuta do 10 ura, al pošto smo svi na okupu, mogli bismo 
odmah početi, da se posao prije svrši.« 

»Dobro,« reče Rubinazzi sbaciv uniformu i košulju; Karlo 
uradi isto, djeveri izmieniše oružje, liečnik izvadi iz toka po- 
voje, svilaču, strojeve i namjesti sve pod starim hrastom. 

»Izvolite, gospodo,« reče major. 

Sunce igralo po suhom granju hrastove šume, po nedu- 
bokom sniegu. Karlo i Rubinazzi postavu se jedan naprema 
drugomu na tri koraka. 

»Na prvu krv? zapita Rubinazzi kušajuć oštricu sablje. 

»Ne,« odgovori Karlo, »dok jedan neiznemogne posve.« 

»Dobro. Attention.« 

Prekrstiše sablje: Husar mahnu prema prsima, Karlo ga 
odbi mirno, husar ponovi navalu, al Karlo uhvati udarac na 
držak svoje sablje. Rubinazziu se zažari lice. Nagnuv se na- 
vali sabljom prema Karlovu srdcu i na lievoj strani mladića 
pojavi se krv, al u tren bljesnu o suncu Karlova sablja i 
pade nemilice na lice baruna, koji se poledjice sruši na zemlju. 


! Sve za Vas izim poštenja. 

»Dosta!« viknuše djeveri. Liečnik priskoči barunu. 

»Nije baš zlo,« reče liečnik, »sablja odrubi samo komadić 
nosa i prepolovi obje ustnice. Ni jedan važan organ nije 
ozliedjen. A da vidimo, šta je Vam grofe ?« 

»Pustite,« odgovori Karlo omatajući si maramom ruku, 
»barun je promašio cilj t. j. moje srdce, sablja prodje me- 
dju tielom i lievim laktom, pa mi je malo zašla u kožu. Nije 
ništa. Brinite se samo za baruna, a Vi, gospodine majore, 
recite mu, nek u buduće nedira u naše hrvatske djevojke!« 
— Obukav zatim haljine, pokloni se grof i pojuri s prija- 
teljem u Zagreb. 

-»Sada, brate, s Bogom!« reče u Zagrebu djeveru si, »idem 
ravno u Malinovae. Evo ti moje posjetnice; predat ćeš ju 
grofici Amadeće.« 

Jedno pet dana poslije dvoboja sjedjaše mladi grof u 
svojoj sobi, u kuli grada Malinovca na naslonjaču pokojnog 
si otca. Lieva mu ruka bijaše omotana crnom svilenom ma- 
ramom, desnicom držaše Kamilino pismo. Njetko polna na 
vratih. 

»Slobodno,« prenu se grof sakriv pismo u njedra. Vrata 
se brzo otvoriše, a u sobu udje debeli barun Bukovački. 
Karlo probliediv od čuda podje prema barunu. 

»Ostajte na mjestu, dragi grofe,« progovori barun do- 
broćudno, sjednuv na stolac, »ostajte, molim Vas. Oprostite, 
što sam sio, noge me ostavile. Šta ćete? Starost!« 

»Vrlo mi je drago vidjeti Vas u mojoj kući,« odvrnu 
Karlo spustiv se opet na naslonjač. 

»Vi se bez dvojbe čudite, da sam amo došo. Je1 tako? 
Jest, duše mi, vidim Vam Vaše čudo na nosu. Da Vam dakle 
kažem. Sve znam, sve sam čuo. Rubinazzi je razbojnik, a 
moja Kamila djevojka, da joj neima para. Boga mi, Vaši 
stolci poda mnom pucaju. Da, neima joj para. Ali ste tomu 
furlanskomu barunu pošteno zaliepili gubicu. Proći će ga 

srdca hvala u moje i baruničino ime. Ponieli ste se kao 
valjan hrvatski plemić. Za to sam došao, da se kao otac 
zahvalim i kao majka. Ništarija! Tako obružit moje diete. 
Ima medju nami po gdjekoja kvačica, al to su drugi računi. 
Hvala Vam, od srdca Vam hvala!« Po tih riečih stisnu ba- 
run mladiću silovito ruku. 

»Oprostite, gospodine barune, da te velike hvale nepri- 
mam, jer je nisam zaslužio.« 

»Biesa je niste zaslužili. Nije li tekla i Vaša krv? 

»Jest, al ja sam kao kavalir vršio svoju dužnost; ja bih 
to bio učinio i za poštenu gradjansku djevojku. Nu osobito 
mi je milo, da mi je sreća dala upravo Vaše čestito ime 
obraniti.« i 

»Hvala, baš liepa hvala. Izvrstan ste čovjek.« 

»Gospodine barune,« reče Karlo mekšim glasom, »do- 
zvolite,y da Vas tom prilikom za nješta umolim. Reći ćete 
možda, da sam čovjek sebičan — — —« 

»Ništa, ništa!« govorite samo. 

»Naše se obitelji zlo gledaju, a ipak smo susjedi. Neću 
izpitivati povoda tomu neprijateljstvu, al kažem Vam, da je 
oto nesreća, da u toj mržnji neima pameti. Otresimo se starih 
predsuda! Ja sam, kako vidite, svoje gospodarstvo popravio, 
i imetak mi ide opet na bolje. Nu sad mi se valja brinuti, da . 
neizumre Malinovićevo pleme, valja mi se oženiti. Barune, 
budimo prijatelji, barune, dajte mi svoju Kamilu.« 

»Kamilu? — Kamilu, rekoste?« izbulji Bukovački oči, 
dignuv se. »Nikada grofe, nikada !« 

»Nikada?« prenu se grof, »a za što to staro nepri- 
jateljstvo ?« 

»Vi ste, dragi grofe, čovjek bez prigovora, ali po onom, 
što se dogodilo medju Malinovcem i Bukovcem, nemožete 
nikada mojim zetom biti.« 

»Al ja Vam velim, da moram biti, po što po to, jer je 
to uvjet moje sreće.« 

»Nikad !<« 

»Moram, makar pod silu!« 

>A ja! Kušajte!« nasmija se barun na odlazku, »a sada. 
s Bogom i još jednom hvala za Vaše junačtvo. Žao mi je, 
al nemože biti. S Bogom !« 

Bijaše burna zimska noć. Na jasnom plavetnom nebu 
drhtale zviezde ko zlatni kristali, a puni mjesec sipao svoje 
svjetlo humovi i dolinami, koje je pokrio visok snieg, visok, 
da nisi vidio ni živice ni ograde, ni staze ni ceste. Iz biele 
pustinje provirivale na obronku humova crne seoske kućarice, 
po suhom drveću caklilo se o mjesečini inje. Od časa do časa 
dunu mrazan vjetar, zadievajuć se zviždom u granje, sipajuć 
inje po zraku poput alema. Ljudskoj stopi ni traga, ljud- 
skomu glasu ni glasa. Na samotnu brdeljku sred te zabitne 
brežuljaste krajine, daleko od selaca, razsijanih po humovih, 
stajala drvena klimava crkva, vriedna starica jedva jaka nositi 
maleno zvono, a jedva dvadeset koraka od nje dizala se vrlo 
sumnjiva drvena sgrada na jedan sprat, bez sumnje župni 
dvor svetoga Mihajla. Prozorčići župnoga dvora kriesili se u 
noć crvenim plamenom, gust, crn dim vitlao se iz dimnjaka, 
u toj kući bilo je dakle jošte živih ljudi. U istinu. U najvećoj 
na prosto obieljenoj sobi žarila se grdna peć, iz koje bi ona 
tri biblijska mladića jedva ciela izašla bila. U sobi je bilo 
malo šta vidjeti. Star staklen ormar, a u njem čaša, boca, 
vilica i noževa. Kraj vrata o klinu visio ubrus i ključ od piv- 
nice, o zidu stara puška i nejasna slika svetoga Mihajla, za- 
dimljena baština kojega pavlinskog samostana. Sred sobe sta- 
jaše stol, pokriven seljačkim ubrusom, a na njem butina, 
zelen vrč vina, križka domaćeg sira, dvie glave luka, i grdan 
hljeb kuruznog kruha. Za stolom sjedjahu na prostih stolcih 
tri čovjeka, jedan odebec gospodin, ćelav, domaći župnik 
Imbro Gašić, naprama njemu čovuljak, kapelan Janko Luga- 
rić, a u sriedi muž dobroćudan u plavetnu zobunu, komu je 
lice vrlo naličilo na kvrgastu vrbu; taj »tertius aliquis« bijaše 

viedni zvonar Miško. Družtvance se kartalo; velike tarokove 
karte otimale sav pozor gospode u toliko, da su malo marili 
za siloviti urnebes sjevera, koji je vratima i prozori nemi- 
lice drmao; karte ih toliko osvajale, da nisi čuo ni rieči, ni 
glaska, van da je koji mišić pod ormarom kopao. 

I u župnika i kapelana bijaše lice vrlo flegmatično, ponik- 
nutih očiju gledahu karte, premda im je debeo znoj na čelu 
sievao, nu zvonarovo lice svakim se časom nemilo mienjalo, 
kao da ga trbuh boli; jadnik Miško radio je silom skupiti sve 
svoje misli, da pogodi, što je »dječak«, što li »kralj«, a na- 
vlastito, da pogodi rimske brojeve taroka, što je tim mučnije 
bilo, jer župni toranj sv. Mihajla nije imao ure, dakle ni rim- 
skih brojeva. Baš odpoče nova partija. Župnik promieša karte, 
kapelan predignu, i kad su razdieljene bile, razvije se sliedeći 
zanimivi dialog: 

»Tri,« reče kapelan, puhnuv dim iz lule. 

»Dobro,« skunji se Miško, skupiv obrve, 

»Dva,« nakašlja se župnik. 

»Sam,« odpuhnu kapelan silu dima, »deset taroka! Pa- 
gat ultimo!« 

 >»Contra!« razjari se župnik. 

»Tarok!« lupi kapelan šakom po stolu. 

»Tarok!« odvrati župnik lupnuv isto tako po stolu i lup. 
lup! grmilo to bez kraja. Bolni Miško, žmirnuv kod svakog 
udarca, bacio plahim pogledom svoju kartu svaki put iz pri- 
krajka. Jedan put ošinu ga gnjevno oko župnikovo; Miško 
stao drhtati; drugi put ošinu ga oko, Miško: se zažari. _ 

»Puf!« lupi kapelan škizom po »dvadeset i jedinici« Mi- 
škovoj, — »Puf! Pagat ultimo!« 

»Miško, ti si strašan magarac!« skoči župnik biesan na 
noge. 

»Pijte!« završi kapelan mirno. Župnik i zvonar izka- 
piše punu čašu, jer se nije igralo za novce, već je svaki po- 
biedjenik morao izpiti čašu vina. 

Živući u toj pustinji, zasuti visokim sniegom, odkinuti 
mećavom od ostaloga svieta, prikraćivala si gospoda taro- 
kom kratke zimske dane i duge Zimske noći i hranila se 
suhim mesom, jer od sniega ni puta ni staze. Po tjedan dana 
nevidješe pod svojimi prozori ni živa stvora do njekoliko 
gladnih vukova. Nova partija odpoče; u jedan put čuo se 
kroz buru krik. | 

»Njetko kriknu,« dignu se Sapi 

»Hm! i meni se vidi,« odgovori kapelan mirno. 

»Sad po drugi put!« skoči župnik k prozoru. 

»Bit će vuk!« odvrati kapelan. | 

»Da, vuk!« potvrdi Miško. 

»Kakov vražji vuk?« razsrdi se župnik. — >»Čujete li 
praporce ?« 

»Čujemo,« odvrati kapelan. 

»Imaju li vuci praporce?« planu župnik. »Gledaj, Miško, 
šta je?« 

Miško se vukao dosta lagano na tavan, da gleda iz škulje, 
tko je. Bura hujila, a kroz buru veselo zvonili praporci. 

»Je | puška puna?« zapita župnik kapelana. 

»Jest?« odgovori Janko. 

»A ključevi od crkve na svom mjestu ?« 

»Jesu, al su crkvena vrata slaba.« 

U ovaj par doleti Miško u sobu. Obrve mu se bile naje- 
= žile, lice pobliedilo. Mašuć rukama i glavurdajuć stade mucati: 
= >»Da — da — da! — Evo ih! — Raaazbojnici! Tri — 
tri!« — uzdahnu napokon težko. U to stalo lupati silovito 
na vratima. Župnik skinu pušku. Janko stavi lulu mirno na 
stol, zasuče rukave i stade blizu vrata. 

»Bene!« reče, »neka dodju!« Sve silnije lupalo na kuć- 
nih vratih. Mišku bijaše pri duši kao mišu u stupici, oko koje 
obilazi mačak. Župnik otvori prozor, navinu kokot; pred ku- 
ćom opazi saone, dva konja i tri oružana čovjeka. 

»Tko je božji?« zapita starac. 


182 Mladi gospodin. 





Al neima odgovora. Župnik namjeri, puška planu u noć, 
a mukloj tutnjavi odazva se grohotan smieh. 

»Gdje je prah? Gdje olovo?« zapita starac zabunjen. 

»Neznam,« odgovori Janko mirno. 

»Idem ga tražiti!« zaviknu Miško živahno, a u jedan hip 
nesta ga iz sobe. Silovitim štropotom padoše od sjekire kućna 
vrata. Težki koraci topotali po stepenicah. Jankovo oko sievnu 
poput risa, ustne_ mu drhtahu čudnovato. Jedini župnik sta- 
jaše kraj otvorena prozora, zinuv, držeći praznu pušku u 
ruka. U taj hip se otvoriše vrata. Od silnog propuha utrnu 
se slabi plamen lojanice, al u sobi bijaše svjetlo od sjajne 
mjesečine. Tri silna, oružana čovjeka pod crnimi krinkami 
pojaviše se na pragu. Kapelan stisnu oči i uzmaknu za dva 
koraka. Po kući se čula vika ženskih glasova. 

»Tko ste Vi?« zapita prvi čovjek kapelana. 

»Janko Lugarić, kapelan svetoga Mihalja,« odvrnu čovu- 
ljak nestalnim glasom i zaleti se na silnike. 

»Dajte!« viknu prvi čovjek drugovom. Drugi silnik skoči 
na kapelana i čučnuv turnu glavu medju Jankove noge. 
Zatim skoči i noseć kapelana na ramenih provali iz sobe. 

»Laku noć, gospodine župniče!« nasmija se prvi čovjek 
i izidje. Silnici zamotaše Janka u šubu, posadiše ga na sa- 
nice i stisnuv ga ljudski medju se potjeraše konje visokim 
sniegom niz brdo u jarak. | 

>Bog mu dao duši lako!« uzdahnu Miško vireć iz ta- 
vanskog okna. 

Poput striele letile sanice jarugom. Bura urlala kao ra- 
njena zvier. Mjesec blieštio nebom kao da ga je pokrio led. 
Na obronku nad jarugom stajaše vuk, naćuliv izvjedljive uši, 
šta li tu biva. Dalje letile sanice, Janko jedva i disao od 
silne bure, od krute zime, od četiri gvozdene šake, što no 
ga nemilo sapinjahu. Šta je to? Šta je to? pitaše se jadnik 
»šta je to?« pitaše nemile drugove, al mjesto odgovora čuo 
je samo riečce: »Ho! Hi!« kojima je kočijaš bodrio konje. 

Tako se išlo puna dva sata. Najednoč se pojavi sred sjajne 
zimske noći iza brežuljka tvrd grad sa četiri kule. Svi pro- 
zori bijahu razsvietljeni, a rumeno svjetlo steralo se daleko 
po sniegu. Kočijaš potjera konje prema gradu. Štropotom 
prevališe kola gradski most i udjoše vratima. Prangija puknu. 
Niz stube doletiše sluge noseći srebrne sviećnjake, i poklonivši 
se duboko, povedoše kapelana u prvi sprat. Velika se vrata 
otvoriše širom, a Janko stajaše na pragu velike, sjajne dvo- 
rane. Janko zinu, bilo mu je, da će osliepiti. Uz svod dvo- 
rane vijahu se zeleni vienci. Medju crvenimi tapetami pa- 
dahu kraj visokih prozora bieli zastori od fine tkanine do 
taraca od bielih i modrih mramornih kocaka, a medju pro- 
zori visijahu slike starih hrvatskih junaka. Sa svoda, sa zi- 
dova blieštile stotine plamtećih voštanica u svjetiljnjacih od 
kristala. U sriedi stajaše dugačak stol, pokriven bielim da- 
maskom, a na njem zdjele, pladnji, košare od suhoga srebra, 
sve pune slastica, voća, divljačine, stajaše u pozlaćenih kon- 
dirih i svježe cvieće, duga vojska šampanjskih boca, bruše- 
nih čaša. Na kraju dvorane opazi Janko uzvišeno mjesto, 
pokriveno sagovi, na kojem je stajao bielim ubrusom pokri- 
ven stolčić, a njem srebrno razpelo, četiri voštane svieće i 
knjiga. Dva, tri puta stisnuo Janko oči, da vidi, je 1 to san 
ili java. Mozak mu se stao vrtiti. Prešav rukom preko čela 
upita se: 

»Šta je to? Šta je to?« al odnikud odgovora. Janko bi- 
jaše u toj dvorani sam samcat. 

Bijaše mu sred te sjajne samoće težko pri duši. U to 
puče druga prangija i potrese kapelana silovito. Za otim se 
čuo nejasan žamor. Vrata se za Jankom otvorila i polaganim, 
svečanim korakom ulazila povorka otmenih ljudi sve dva 
po dva. Ponajprije liep mladić, u crno odjeven a uz njega 
djevojka, odjevena u bielo pod mrtovim viencem. Za njima 
plemići, častnici, gospodje, gospodjice, a najzad pristara de- 
bela gospodja u crnoj svilenoj haljini. Janko neznajući, šta 

da radi, klanjao se povorci neprestano, al došljaci kan da su 
za njega malo marili, kan da ga ni vidjeli nisu. Napokon 
uvidi kapelan, da je onaj mladić na čelu provoda grof Karlo 
Malinović, uvidi, da se po svoj prilici nalazi u gradu Mali- 
novcu. Povorka se razredi na obje strane stolčića sa srebrnim 
propelom. Grof Karlo izvadi iz žepa samokres, nabije ga 
zrnom na oči družtva, i položiv ga na stol podje do kapelana, 
uhvati ga pod ruku, te ga povede do sred kola. 
 >»Oprostite, velečastni,« progovori Karlo mirno, »te se u 

toli kasno doba noći utekoh Vašoj dobroti. Ali poznavajući 
Vaše dobro srdce, nadam se, da ćete mi oprostiti, što Vam 
dosadih, saznate li, o čem se radi. Nadam se, da Vam ta 
kratka šetnja nije naudila?« | 

>O molim, gospodine grofe,« kihnu kapelan, »dapače — 
no — mala kijavica, al — kao da i nije ništa — vjerujte 
— ništa!« 

»Vrlo_ mi je žao, što ste nazebli, i ako je tomu kriva 
nespretnost mojih sluga, pitat ću ih oštro za račun. Nu sada 


da govorim o vrlo važnom razlogu Vašega po mene toli čast- 


noga pohoda.« 
| »Pohoda?« izmuca Janko stisnuv oči — >»da, da, sigurno 
častnoga pohoda.« 

»Imam Vas za nješto umoliti, velečastni gospodine!« 
progovori Karlo vrlo jasno. 

»Izolite, izvolite, gospodine grofe,« pokloni se kapelan, 
a pri tom se pojavi na njegovu licu smjesa nejasnih slutnja 
i osjećaja. 

»Moja molba, jalečastii mora se ovršiti,« nastavi Karlo 
oštrije igrajuć sa samokresom na stolu, »mora«! 
| >] — i — izvolite!« zažari se kapelan kopajuć rukama 
po žepovih. 

»Dobro. Moja gospodo! moje gospodje !« okrenu se Karlo 
prema družtvu, »dozvolite mi, da vam dokažem njekoliko 
rieči, da vam bude sve podpunoma jasno, jer vidim na va- 

šem licu njeki nemir, vidim njeku bojazan, a to je i posve 
naravski. Pozvao sam vas, odlične glave, na svetkovinu u 
Malinovac, grad mojih djedova. Vi se u velikom broju lju- 
bezno odazvaste mojemu pozivu u prkos zimskoj nepogodi. 
Hvala vam, od srdca vam hvala. A znate li, kakova se svet- 
kovina slavi u Malinovcu ? Ponajveća, što ju taj grad doživ- 
ljeti može — vjenčanje grofa Karlu Malinovića, jedinog po- 
tomka stare slavne hrvatske obitelji sa baronessom Kamilom 
Bukovačkom, vriednom kćeri vriednih djedova, koju sam oteo 
iz otčevih dvorova — —« 

Čudan žamor, tajno šaputanje razliegalo se dvoranom, 
a Janko se lecnu, kao da ga je tko ubo u rebra. 

»Reći ću vam u kratko, kako je bilo,« nastavi Karlo 
mirno. »Poznato vam je, kakovo je ljuto neprijateljstvo raz- 
dvajalo od više godina Malinovac i Bukovac, dva susjedna 
grada, dvie susjedne obitelji, kojih je od vjekova vezala lju- 
bav, sloga i mir. Neprijateljstvo, niklo iz malena. povoda, 
planulo je živom strasti, i ukruti se mržnjom, krutom poput 
tvrdoga gvoždja. Žalost je to i nesreća, koje obilnije raza- 
birati neću, jer se tiče častnih, milih glava jedne i druge 
obitelji. Nu nadodje slučaj, štovani gosti moji, slučaj bar po 
mene sretan, slučaj reko bih od Boga, sa kojega niče u mom 
srdcu nada, da će se kruta mržnja raztopiti, da će zavladati 
staro iskreno prijateljstvo, da će se obitelji sljubiti življe no 
prije. Sila, koja je toliko čudo stvorila, jest — ljubav, ljubav 
djece bukovačke i malinovačke medju sobom, toli silna, ko- 
lika je bila mržnja roditelja. Baronessu Kamilu, koja evo pred 
vami stoji pod mrtovim viencem, uvriedi pred svietom zlo- 
pak jezik, a ja kaznih klevetnika desnicom rukom, plemić- 
kom sabljom. Jesam li smio drugčije raditi? I moja krv po- 
teče. Jesam li ju smio štediti? Iz te krvi niknu naša ljubav, 
tajna s prvine i samim ljubovnikom, nu kad zaprosih Ka- 
milu od baruna, kad me barun odbi, planu osjećaj živim 
plamenom i zakleh se, da Kamila mojom biti mora, zakleh 

se pred barunom. Jesam li smio uzmaknuti? A ona? Zahvali 
mi se nježnim, stidnim pismom na junačkoj obrani, al ja po- 
znavajući sviet i ljudsku dušu, razumjeh, da iza te stidne 
hvale viri živo ljubeće srdce. Jesam li smio neljubiti je, jesam 
li smio mirovati, saznavši potajno, koliko je suza za me pro- 
teklo, koliko je muka sirotica rad mene premučila ? 

Evo pred vama baronesse Kamile: gledajte milinu nje- 
zina lica, onaj rumeni, stidljivi žar na njezinu obrazu, gle- 
dajte sve to, mili gosti, koji znate, kako sva zemlja slavi 
vrline Kamiline, pa mi recite, jesam li ljubljen od nje smio 
neljubiti je? jesam li smio mirovati, kad ju htjedoše udati 
za stranca, za dvorskog komornika, starca od 60 godina? 
Sve to saznadoh po prijateljici Kamilinoj i kad se je kobni 
po nju čas sve bliže primicao, kad je djevojka stala sdva- 
jati, odlučih spasiti ju bez volje i proti volji njezinih ro- 
 ditelja — —<« | 

»Per amorem Dei! To je strašno!« glavurdao Janko, ko- 
pajuć po žepovih. 

>»Da,« nastavi grof, »poslah po prijateljici Kamili pismo, 
neka neklone duhom, neka sliepim, nerazboritim posluhom 
neuguši svoga srdca, neka si netruje života na vieke sliedeći 
starca izkipjela — ona, prava slika cvatuće mladosti. Mnogo 
je trebalo nagovora, mnogo je bilo odpora, strašne borbe — 
ali narav, srdce održa pobjedu. Po dogovoru sa prijateljicom, 
vriednom gospodjom i rodjakinjom Kamile, koja je zaman 
kušala umekšati srdce roditelja, provezoh se danas o podne 
kraj Bukovca. Nedaleko od grada stadoh. Prijateljica dovede 
Kamilu, drhćuću, sdvojnu, sretnu, zaplakanu, liepu žrtvu pu- 
stih predsuda. Digoh ju u kočiju, a za njom udje i rodja- 
kinja i sretan dovedoh ju amo u dvor mojih otaca, u ko- 
lievku moga plemena. Zakoni vele, da sam otmičar, duša mi 
veli, da sam spasitelj, zakoni me svieta mogu osuditi, ali vječni, 
istinski zakon srdca odobrava moj čin, a vas mile goste i 
prijatelje pozvah ovamo, da budete svjedoci moga čina, da 

dokažete svietu, što li je prava, živa istina, i zaklinjem vas 
evo pred Bogom, pred svojimi djedovi, pred svojom majkom, 
koja primi Kamilu kao dragu kćercu, zaklinjem vas, recite 
mi, jesam li pravo uradio, jesam li ogriešio dušu? Zaklinjem 
vas, sudite mi sud!« 

»Pravo, pravo!« klikoše gosti u jedan glas. 

»Na zdravlje!« šapnu Janko žmirkajuć očima, »na liepog 
se vraga namjerih! 

»Jeste li čuli, barunovice,« progovori mekim glasom Karlo, 
staviv ruke na rame Kamilino, koja je žarkim licem, poni- 
knute glave i prekrštenih ruku stajala sred kola, »jeste li 
čuli stostruki odziv odličnog družtva, kako sav sviet odobrava 
što smo učinili? Oj molim Vas, liepo Vas molim, govorite i 
Vi, recite im rieč, dokažite im, da Vas je amo dovela slo- 
bodna volja — da Vas je dovelo srdce Vaše. Molim Vas, 
govorite, mila prijateljice moja!« 

Časak stajaše djevojka niema kao kip od kamena, i sva- 
čije oko zapinjaše na stidljivom licu barunovice. Al u tren 
probliedi djevojka i opet se zažari. Spustivši ruke, osovi pono- 
sito glavu, stidljivu blagoću lica zamieni neobična odvažnost, 
velikimi suzami orošene oči planuše živim plamenom i jasnim 
glasom reče djevojka junački: 

»Da, htjedoše me prodati izkipljelu, boležljivu starcu, u. 
koga jedva duše ima; htjedoše na vieke privezati mladi moj 
život uz sumrtvu okostnicu, koju sam mrzila — ne, koju sam 
prezirala. A za što? Jer sam ljubila, jer ljubim mladoga grofa 
Malinovića, koji je skinuo ljagu sa moje časti, koji je za me 
lievao krv, koga ljubim — jer ga hoću — moram ljubiti. 
Nabrajali mi stare Svadje i razmirice, al moje srdce nepita 
za ono, što je bilo, već pita za ono, što jest i što želi. 
Znam, da sam sgriešila neslušajući glas roditelja svojih i 
rado ću trpjeti svaku pokoru — svaku — al nikada robstva, 
nikada neću biti služkinjom mrzkoga starca, koji mi nemože 
dati van srebra i zlata, van šareni grb; nikada neću da 

. budem sjajnom lutkom u drhtavoj ruci sumrtva muža, a ru- 
glom čitavog svieta. Kći sam, al sam i plemkinja, imam snage, 
imam volje. Savijala sam se ko sgažen crv, sabirala svu 
svoju silu, sve svoje suze — badava. Prigibala sam koljena 
svoja, vapeći: »Milost!« — Badava. Pa kad se primicao dan 
propasti moje, kad mi je bio nož na prsih, uzavri mi krv, 
uzjari se srdce, uzvrti se pamet, i od očajanja kliknuh da- 


hom cieloga mi života: Ti, koji si me jednom obranio, jed-- 


nom spasio, spasi me — brani me — uzmi me! Da, uzmi 
me!« zavapi djevojka plamtećih očiju i privinu se živo uz 
Karlove grudi, gledjući blažena i preblažena Karla — i samo 
Karla. 

Kapelan je taj prizor motrio vrlo pozorno, kopajuć sve- 
jednako po žepovih. Pri zadnjih riečih stisnu oči, i iztisnuv 
dvie debele suze, šapnu: »Bože! Bože! Al su ljudi ludi! Bože! 
Bože! Daj im zdrave pameti!« | | 

Za šutnje cieloga družtva izadje u kolo sva zaplakana 
stara grofica i pristupi Kamili, koja se pred njom spusti na 
koljena. Položivši ruke na djevičinu glavu, reče kroz plač: 

»Kamilo, draga Kamilo! Bog Vas blagoslovio! Draga ba- 
runovice, primam Vas za svoju kćer. One stare historije ve- 
lika su budalaština, pa sam ih zaboravila. Kad moj Karlo 
samo Vas hoće, budite sretni. Bog Vas blagoslovio! A ti, 
grofe, sinko moj! budi pametan, jer ćeš vriednu ženu dobiti. 
Bog vas blagoslovio oboje!« 

»Hvala, grofice majko!« zahvali se grof — a sad — 
okrenu se prema kapelanu — »da Vama, velečastni, izjavim 
svoju molbu, koju ste valjda i sami pogodili.« | 

»Hm, ja?« odgovori kapelan pod silu junački, »ja nisam 
ništa pogodio, jer nisam o ničem mislio.« 

»Ipak, ipak,« nastavi Karlo življe, »valjda znate, za što 
sam ja, mladoženja, Vas, svećenika, učtivo pozvao u svoju 
kuću ?« | 

»Pozvali — učtivo?« — davio se Janko — >»učtivo da, 

onako, hoćeš nećeš, kao i gospodjicu Kamilu, premda onako 
— pozvali bez dogovora.« 

»U kratko,« zakrči mu Karlo rieč, »molim Vas, da nas 
vjenčate.« 

»A1 to, illustrissime, nije moguće. Rapina, id est otmica 
— rapina manifesta, pred cielim svietom, kao razbojnik — 
bez povrede Vaše milosti — premda u grofovskoj kočiji, jer 
milostiva barunovica još neima punih ljeta. Impedimentum, 
illustrissime, impedimentum ; Vi znate, što sveta mati crkva 
kaže, pa onda articuli diaetales de rapina.« 

»Svejedno, velečastni! za sve to ja odgovaram, ja grof 
Malinović!« reče Karlo odrješito igrajući se življe samokre- 
som; >»ja mislim, kad je moja volja i Kamilina, i kad nas 
Vi blagoslovite, da je posao valjan i pred Bogom i pred 
svietom. A ja Vam rekoh, — da se to vjenčanje obaviti 
mora, čuste li? Mora, jer prije nećete živ iz ove kuće. 
tako mi poštenja!« 

»Hm. Mora, mora, mora!« razsrdi se Janko, »hoćete li, 
da Vam onako od srdca kažem svoje misli, illustrissime ? 
Pro primo: Ova inače svake hvale vriedna barunovica Ka- 
mila, damicella minorennis, živjela je u kući svojih roditelja, a 
Vi ste ju — bez povrede Vaše milosti — kao kakov razbojnik 
oteli, ergo — razbojstvo. Pro secundo: Igrao sam posve mirno 
kod sv. Mihajla sa župnikom i zvonarom taroka, a Vaši su 
me ljudi kao kakovi hajduci oteli, — ergo razbojstvo. Pro 
tertio: Silite me Vi coram publico, u Vašem tvrdom gradu, 
medju Vašom finom družinom, koja je trag na mojih laktih 
i ledjih ostavila, silite me, rekoh, držeći pun pištolj, da Vas 
vjenčam sa ovom inače hvale vriednom djevicom proti očitoj 
volji njenih roditelja, silite me, kao kakav turski harambaša, 
— ergo vis manifesta — javna sila. Vi ste dakle, illustrissime, 
— bez povrede Vaše milosti, — ne samo trostruki grubijan, 
ne samo trostruki grješnik — već recte et stricte trostruki 
razbojnik. Ali nemislite za to, da sam ja zec, i da ćete mi- 

lostivo svoju grofovsku sačmu na moju kapelansku kožu iz- 
tresti. Sram bi Vas moglo biti. Lako se Vama smijati s pu- 
nimi puškami, al težko si ga meni s golim rukama. Nu ja 
bih Vam nabrojio cielu litaniju, koje sigurno nebiste stavili 
za ogledalo, i nebih Vas vjenčao, makar me izpržili kao sve- 
toga Lovrinca, da neznam, da ste pošten i valjan čovjek, i 
Vaša zaručnica da je valjana i poštena, da neznam, da su 
Vaši i njezini starci bili — bez povrede grofovske i barun- 
ske njihove milosti — budale — budale — no — no — no 
— stultissimis stultis stultitiores! Za to Vam velim: Sram 
Vas bilo, i neka Vas voda nosi. Bacite taj ludi samokres! 
Dajte brže prstenje, da Vas vjenčam, a biskup i ban neka 
rade, što im drago. Mene ubiti neće, a čega bi se Vi bo- 
jali? — Vi grof, velik gospodin? Samo gledajte, da bude ma- 


trimonium non solum ratum — sed etiam consumatum !« 
Mladi podpisaše ženitbeni ugovor, podpisaše ga i svje- 
doci, i da bude teštimonium legale — podpisa ga i veliki 


sudac županije zaprebačke, koji je inače na taj dan za čudo 
zaboravio bio, da je velikim sudcem. Kapelan se pope ju- 
onački do stolčića, prebaci štolu, Kamila i Karlo klekoše pred 
Jankom i kada u dvorištu grada Malinovca zagrmiše tri pran- 
gije, zvala se Kamila groficom Malinovićkom. | 

Cielo družtvo udari glasovito klicati, a Janko sišav sa, 
oltara, zakopa ruke u žep, i staviv se pred Karla reče: 

»Dobro! Dobro! Ali što sada ?« 

»Sada velečastni,« nasmija se Karlo, »sjednite do majke 
čelo stola, da odrubimo onim staklenim harambašam na stolu, 
srebrne glave u slavu mojega pira.« 

»Bene!« kimnu kapelan. 

Nikad nevidje Malinovac tolike radosti. Parižki uvojci 
grofice Amadće skakutali od veselja i neobičan, reć bi, rajski 
posmjeh lebdio oko zavinutog nosa stare velikašice. Karlovoj, 
majci tekle sjajne suze niz lica, a mladoj gospodi tekla zlatna. 
šampanjska pjenjušica u grlo. Stara si gospoda gladila trbuh, 

a mlade plemenite gospodjice, gledjući divnu Kamilu izvjed- 
ljivim okom, šuškale i šaputale u pol smieha; da, i onim sta- 
rim hrvatskim junakom po zidovih — i njima se žarilo lice, 
o svjetlilu svatovskog kriesa, i njima se otimao radostan po-, 
smjeh, gdje je slavnom dvoranom brujilo kolo veselih sva- 
tova. A mali kapelan? Zaboravio i strahoviti škripac, za- 
boravio siloviti, razbojnički poziv, pa je radio silom uvjeriti. 
se, da li te srebroglave boce taje zbilja u sebi šampanjsku 
krv, i da li je u svih bocah vino jednako. | 
»Revera,« reče puckajuć jezikom grofu, »illustrissime, na, 
svatbi u Kani galilejskoj nije to židovsko vino toli gladko i 
sladko biti moglo, kao što ova zlatna i prezlatna kapljica, 
Sad znam, za što Vi onako čudno goste pozivljete, za što. 
se onako sa samokresom igrate, kad svaki dan to suho zlato. 
pijete. Illustrissime, Vi — Vi — Vi ste — salva reverentia — 
vražji čovjek, duše mi, vražji čovjek. Vidite, meni je lako pri. 
duši onako — onako, da bih odmah poletio u zrak,« stade ka- 
pelan mahati laktima, »a pred očima prskaju mi zlatne zvjez- 
dice! Hi, hi, hi!« nastavi Janko stisnuv lievo oko i pišuć, 
kažiprstom po zraku. »Samo mi se jedno nemili nikako. Šta 
će Vam ti tanki stakleni napršnjaci? To je luda moda! Kađ 
mi Hrvati pijemo, mora da je čaša duboka i široka. Ja pi- 
jem po starom običaju.« Natočiv si običnu čašu šampanjcem, 
zagrmi Janko: 
»Silentium!« i poče ponješto zanosnim glasom govoriti, 


»Hrabri vitez, Gjuraj sveti 
Na svom konju brzo leti, 
A mi pijmo brže bolje, 

Jer smo kruto dobre volje. 
Et laetitia unde venit? 
Drago nam bje grofa ženit 
Ex abrupto kao striela | 
Cum praeclara damicella 

Sine dispensatione! 

Ali neka čaše zvone 

I za grofa i baruna. 
Kliknimo sad srdca puna: 
Prava ljubav nije kvar, 
Živio nam mladi par!« 


Pjesnički zanos govornika uhvati vesele goste. Visoko 
se uzdigoše uz burno klicanje tanke šampanjske čaše kao 
zlatni cvjetovi, sjajne voštanice drhtale živim plamenom a 
uz gruvanje prangija orilo se dugo i dugo: 


»Živio nam mladi par!« 


Po sniegu se sterala mjesečina, na žarkih prozorih pro- 
lietale sjene, prozor za prozorom potavni, a sred zimske, 
vedre noći stajaše crn, ponosit — stari Malinovac. 

U rano jutro drugoga dne doleti na grad čovjek iz sela 
bez daha. | 

»Gdje je gospodin grof, gdje gospodin grof?« upita za- 
bunjen. 

»Šta bi ti s njegovom milosti?« odvrati mu sluga. 

»Povedite me, kume, gospodinu grofu. Moram s njime 
govoriti, moram.« | 

Sluga zadje u sobu, al povrativ se za čas povede se- 
ljaka pred Karla. 

»Šta je dobra, Mate?« zapita grof. 

»Zlo je, Vaša milosti!« odvrnu seljak, »vrlo zlo. Moj 
rodjak Šime, sluga u Bukovcu, dokaza mi sve. Jučer je letio 


stari barun s puškom po gradu i oko grada, i da nebude: | 


barunice, bio bi došo amo, da Vas ubije. A sada —« 
»Govori! Govori!« nutkao ga grof dignuv se brzo. 
»Sada — pomozi Bože — vodi barun cielu vojsku na 
Vas — i da će sve spaliti.« 
»Jesi li poludio ?« 


r 

» Vjere nisam. Diže Vam kmetove, slobodnjake, vozi to- 
pove. Svi Vam imaju puške, sablje, kose, mlate. Šime je do- 
ktio k nam u selo, i neka se čuvamo, i Vi da se čuvate, 
Vaša milosti! Kažem Vam, ciela vojska, kao da Turci idu. 
Joj, joj! Šta će to biti?« Karlo grizkajuć brk, razmišljao 
časak, zatim reče odrješito: 

»Dobro. Nekazuj nikomu u gradu ništa. Poteci u selo. 
Svi kmetovi nek dodju u grad, a ima li tko pušku, neka ju 
ponese. Ti ćeš ostati van grada, pa dojavljivat mi, šta bude. 
Poslije ću ti kazati kako. Sad ajde brže.« Za tim pozove Karlo 
slugu: 

»Idi, moli goste, neka dodju u veliku dvoranu na za- 
jutrak, svi nek dodju, al da, mlade gospe grofice nezovi.« 

Za jedno pol ure napunilo se dvorište grada Malinovca 
seljaka pod puškom, a velika dvorana gosti, koji u čudu gle- 
dahu iz prozora, šta tu biva. I gospodje dodjoše, na brzu 
ruku odjevene, premda je dosta rano bilo; dodje vrlo drie- 
man i kapelan Janko. U jedan put stupi grof Karlo u dvoranu. 

»Mon cher comte!« saleti ga grofica Amadće pod veli- 
kom kapom, »šta je to? Pourquoi ce trouble ?« 

»Amice comes!« uhvati ga veliki sudac za ruku, »kakva 
je to vojska? Zar se je opet našao njekakov Matija Gubec ?« 

»Oslobodi nas, Bože?« kopao kapelan u strahu po že- 
povih. »To — to — bi strašno bilo.« 

»Nebojte se, mili gosti moji,« odgovori Karlo mirno, »ne- 
ide nikakov seljački kralj. Moj štovani tast barun Bukovački 
diže vojsku na mene. Hoće da me obsjedne, hoće da mi otme 
Kamilu.« 

»Dieu!« vrisnu grofica Amadće, padnuvši bez sviesti na 
stolac. 

»Puf,« promumlja kapelan, »fuimus Troes!« 

»Nebojte se, gospodo! Ja Kamile nedam, branit ću ju 
makar krvi svojom. Prijatelju kapelane, idite k mojoj majci: 
recite joj, neka ostane kod Kamile. Ljudi u dvorištu moji su 

kmetovi, gospodo, moja vojska. Brate Slavetiću! sadji u 
dvorište. Neka se digne most, neka se zatvore gradska 
vrata — —« : 

»] Vi se, gospodine grofe, kanite sbilja braniti ?« zapita 
veliki sudac. 

»Dakako! Dakako!« viknuše častnici i mladi plemići u 
jedan glas. »Point d'honneur!« 

»Do zadnje kapi!« odgovori Karlo. 

Sa te junačke odluke počele gospodje i gospodjice sdva- 
jati. Bliede, ponješto razčešljane obilazile po sobi lomeći 
ruke, plačući i naričući. 

>» Vous čtes furieux!« zakriešti grofica Amadće osviestivši se. 

»Oprostite, moje gospodje,« reče Karlo, »ja tražim po- 
sluh. Proglašujem u ovaj par ratni zakon. Gospodina velikoga 
sudca molim, neka čuva krasni spol, da nebude subordina- 
cija povriedjena.« . 

»Invalid ? je 1?« upita sudac, flegmatički grijući se kraj 
peći. »Sada ste čule, moje gospodje!« 

»A Vi, moja gospodo,« okrenu se grof častnikom i ple- 
mićem, »mislim, da ćete mi na pomoći biti.« 

»Hoćemo, hoćemo !« 

»Ima u gradu pušaka, konja, svega. Razredite svoju četu, 
al molim Vas, štedite krv. Znam ja svoga tasta. Tvrde je 
glave čovjek i neće brzo popustiti, al ćemo njegov juriš odbiti. « 

»Hoćemo, hoćemo !« 

»Ivane,« reče grof slugi, »idi, neka se u jamu napusti 
voda, potok se nije smrzo.« 

»A medjutim izvolite gospodo založiti i i kriepiti se kojom 
kapljicom.« 

Za pol ure bijaše jama oko grada puna vode, most dig- 
nut, vrata zatvorena a kmetovi razdieljeni pod vodstvom 
Slavetića i jednog krajiškog nadporučnika po raznih predjelih 
prostranoga grada. Al bilo je i skrajnje vrieme. S daleka 
čulo se u jedan put muklo bubnjanje, glasno urlikanje. Ma- 

linovac stajaše podno briega na kraju ravnice, pa se je sa 
kule moglo sve vidjeti, što biva u selu, što li na cesti za 
selom. I sbilja. Na jednom se pojavi s bukovačke strane 
čudna četa, razredjena posve po vojnih pravilih. Napried jez- 
dijahu na vrlo sumnjivih konjih dva čovjeka u plavetnom 
odielu slobodnjaka iz dobe francezkoga rata pod visokom 
čakom, na kojoj se je njihala perjanica visoka i vita ko jela. 
Podalje od njih zibao se na zelenku debeo gospodin pod 
kučmom kapom, odjeven kožunom — po svoj prilici gene- 
ralissimus — velemožni gospodin barun Lacko Bukovački, 
za njim gazila snieg pješadija, do četiri sto seljaka pod pu- 
škami i kosami. Kraj čete koracao pristar čovjek, lupajuć 
strahovito po staru, crkvenom bubnju i budeć ratoborne misli 
u glavi čudnovate vojske. Za tim glavnim vojem vukla četiri 
konja dva dugačka gvozdena topa iz dobe turskih ratova, za 
turskim topničtvom sliedila troja kola, a za kolima trideset 
plavetnih slobodnjaka na konjih. Valja priznati, da se je na 
toj četi dosta junačtva i ponosa vidjelo, i premda junakom 
nebijahu poznate tančine vojničkog reda i sklada, to su ipak 
heroičkim prezirom gazili snieg. Osobite hvale vriedno bijaše 
kićeno konjaničtvo, koje je umjelo snažnom šakom obuzdati 
hire ili oštrom mamuzom raztjerati“ melankoliju ratovanju 
neviklih konja. 

»Gledajte,« nasmija se konjanički kapetan, gledajuć kroz 
durbin iz prozora grada, »nije to Boga mi šala. Barun digo 
je sve vrsti oružane sile na noge junačke, da nas obkoli: 
pješake, konjanike i topdžije. Rad sam znati, tko da je glavar 
njegova genijskog sbora, valjda štovani špan grada Bukovca.« 

'»Dakle,« primieti kapelan, koji se je u dvoranu povratio 
bio, dodirnuv se kapetanova rukava, »dakle Vi, gospodine 
kapetane, mislite, da će barun sbilja oštro pucati — onako 
prahom i olovom ?« 

»Težko li grahom,« nasmija se veliki sadac stojeći do 
peći. 

* 

»Des fusils, des canons! Mon dieu! Je men meure,« 
uzdahnu grofica Amadće, sjedeći u naslonjaču. 

Vojska baruna Bukovačkog nekrenu prema gradu, već 
zadje u selo, i tu se nastani. Malinovačke kmetice jaukale i 
naricale, al kakva im hasna? Valjade napokon šutiti. U vrieme 
rata nepita se mnogo za ženske suze. Za jedan čas doklipsa 
na kljusetu od sela gustim perivojem plavetan slobodnjak, 
noseći na vrhu sablje pismo. Obustaviv konja pred gradom, 
viknu, što mu je grlo dalo: 

»(adje je njegova milost, grof Malinović? Imam pismo 
za njega.« 

Krajiški častnik spusti iz prozora kamen na uzici i viknu 
slobodnjaku : = 

»Priveži pismo, budalo, trista ti kijameta, pa čekaj!« 

Slobodnjak priveza pismo, krajišnik potegnu uzicu, i 
preda pismo Karlu. Pismo pisalo ovako: 


Grofe, ili rectius razbojniče! 
Povratite barunovicu. Turčine, dajte mi diete! Inače 


spalih Vam, Bog i duša, to razbojničko gniezdo, a Vas ću 
na miehe derati! Br. L. d. B. 


Karlo napisa sliedeći odgovor: 


Barune, rectius taste! 


U mom gradu neima barunovice, već samo grofica Ma- 
linovićka. Te Vam nedam, jer je pred Bogom i svietom moja 
žena. Tako je i nije drugačije. Uz odlično štovanje Vaš zet 

Gf. K. de M. 


Krajišnik priveza pismo na kamen, baci ga iz prozora, 


slobodnjak nataknu ga na sablju i odjuri perivojem. 

Za malo vremena zaruži iz sela crkveni bubanj straho- 
vito u znak, da je barun Bukovački odlučio predobiti Mali- 
novac oružanom rukom. 





Mladi gospodin 197 


>»Rad sam znati,« nasmija se u dvorani konjanički ka- 

petan, »kako će se barun služiti svojimi husari proti tvrdim 
zidinam. Da vidimo toga novog Napoleona. « 

»To Bog zna!« odvrati kapelan. sjedeć za stolom i ču- 

pajuć sa groficom Amadće od starog platna svilaču za bu- 

duće ranjenike. 

U taj par zaori u gradu lovački rog. Slavctić i mladi 
krajišnik zapovjedili, da kmetovi napune puške drobnom 
sačmom. Bubanj iz sela zagrmi življe. Pred gradom pružio 
se gust perivoj, u kojem stajahu mitologični kipovi od pje- 
skovca i kinezka kućica. na lievo pako gospodarske sgrade, 
na desno osamljen drven mlin medju suhimi vrbami, a za 
gradom brieg, pokriven šumom, a sada dakako i sniegom. 
Sam grad pako, dosta tvrdo zidan, imao je samo prema pe- 
rivoju jedna velika vrata, a ta bijahn zatvorena. Moglo se 
dakle navaliti samo s lica. Barun, premda vrlo razjaren, uvidi 
oštrim strategičnim okom. da tu neima okolišanja već čelo 
u čelo, a prije svega da treba čuvati vrata, jer na drugu 
stranu nije nitko iz grada mogo. 

Sunce je vrlo veselo sjalo po sniegu, kad se je baru- 
nova vojska digla iz sela. Srednji voj, to jest barun sa sto 
. petdeset pješaka, dvadeset konjanika i dva topa išao je ravno 
prema perivoju, desno krilo, to jest sto momaka krenulo go- 
spodarstvenim sgradam, a lievo krilo, to jest sto pješaka, 
deset konjanika i troja kola puna suhog mesa, jaja, slanine, 
luka i rakije zaokupi drveni mlin. Petdeset momaka čuvalo 
ženske u selu, da kakvom rogobornom diverzijom s ledja ne- 
osujete ratne osnove baruna. Desno i lievo krilo napredova 
žurnim korakom i osvoji svoje mjesto, što je tim laglje bilo, 
jer im se nenamjeri neprijatelj, do li kudravog pseta u mlinu, 
a po gospodarskih sgradah, iz kojih je Karlo sve blago do- 
premio u grad, njekoliko vrlo suhih mačaka, pa je posve 
naravski bilo, da takovi protivnici nisu jaki bili zaustavljati 
žestoku navalu barunove vojske. Desno krilo ponamjesti se 

po stajah i hambarih, a lievo zakloni svukoliku hranu vojske 
u drveni mlin i naloži pred njim ogromnu vatru, da si malo 
ogrije ozeble kosti. Polaganije se pomicala glavna vojska. 
Nišan joj bijaše tvrdi Malinovac i trebalo ga osvojiti upravo 
navalom. Barun, poznavajući himbu neprijatelja, skupio je 
sav oprez mudra vojskovodje, a njegova četa umjela je tu 
mudrost u velike cienit, sliedeći polagano i obzirno vodju. 
Življe tutnjio bubanj, u gradu se razredili grofovi kmetovi 
kod puškarnica, Kamila ležala u svojoj sobi na divanu pla- 
čući, groficu Amadće i ostali krasni spol hvatala drhtavica, 
kapelan žmirucao nestrpljivo, veliki sudac grijao se, a mla- 
dež i častnici kucali se šampanjskimi čašami. 

»Stante!« zapovjedi barun svojoj vojsci jedno petdeset 
koraka pred perivojem, bojeći se, nevreba li neprijatelj za 
ogradom u zasjedi. »Naperite topove, dječaci !« 

Martin, barunov kmet, vrlo vješt toj umjetnosti, jer je 
najbolje u selu umio paliti prangije na uskr«, namjeri topove 
na ulaz perivoja. Zapaliv sumpornu žicu na dugoj letvi pri- 
maknu ju topu. Grom grmnu. 

Konji pod junačkimi slobodnjaci stali biesno skakutati. 
Topić od 150 godina nevikao tomu urnebesu odskoknu. kan 
da se sam sebe plaši, a zrno se zabode pred perivojem u 
duboki snieg. 

»Budalo!« razsrdi se barun, crven do vrh nosa, »daj 
drugi!« Bubanj zaruži silovito. Martin prignu letvu. 

»Pucaj!« zagrmi barun. Martin opali, a gvozdeno zrno 
munu gromom u perivoj, pokrha grane i odkinu kamenomu 
kipu boga Pana rogatu glavu. 

Po gradu zaori cika i vriska ženskih glasova, čepovi 
šampanjskih boca pucahu veselo, častnici se smijahu groho- 
tom, a kapelan, skrstiv s traga ruke i gledjuć iz prozora, 
opazi vrlo mirno: 

»Boga mi, oštro pucaju, eto tomu poganskomu bogu ode 

glava. Ali gledajte, gledajte, kako ti bezjaci kod mlina sjedeći 
oko vatre piju i urliču. Joj, joj šteta, da nemamo i mi topova. « 

»Ta ima prangija!« opazi veliki sudac kod peći. 

»Jeste li poludili?« vrisnu stara Amadćovka, kojoj se 
bila parižka vlasulja pomakla na nos. 

»Spectabilis!« odvrnu kapelan mudro, »prangije ili mu- 
žari dobra su artilerija za berbu, al nipošto za rat, gdje se 
oštro puca. Ali — ali!« — dosjeti se mali, staviv kažiprst 
na nos. »Šta sam ja vidio u dvorištu! Gospodine kapetane, 
Bog Vas poživio,« izkapi čovuljak pol boce šampanjca. -— 
»Ajte samnom dolje; ta imamo hvala Bogu artileriju!« I 
sbilja ostaviše kapelan i kapetan dvoranu. 

Klicanje seljaka i tutanj bubnja dokazivao je očito, da 
je srednja četa, ohrabrena smrću poganskog boga, sve više 
napredovala, a još većma hrabrilo ju urlikanje pijanih dru- 
gova kod mlina. Al iznenada zagrmi sa grada grom, munja 
bljesnu iz puškarice o zimskom suncu i razli se gustom plo- 
hom na pijano lievo krilo barunove vojske. Konjaničtvo se 
uzbuni, vatra se ugasi, konji se razletiše, a pješadija stade 
od prepasti nemilo kričati. Nu za čudo nitko nebijaše ranjen, 
već ciela četa mokra, kao mokra kokoš. 

Dosjetljivost kapelanova stvori strahovito oružje. Bistro 
mu oko bješe zamietilo, da u dvorištu silna štrcaljka stoji, te 
ju sasu, izpaliv prangiju, na lievo barunovo krilo. 

Ta striela sa vedra neba na lievom krilu slavne vojske 
obustavi za jedan čas glavnu četu, koja je ponješto duhom 
klonula, videći, kako konjanici bezobzirce bježe od mlina 
hvatajuć se obima rukama za grivu uplašenih konja, od kojih 
se njeki, sbaciv gospodara husara u snieg, zaletiše kao biesni 
u glavnu četu. Al neklonu duhom gospodin barun, razumjev 
pustu doskočicu sdvojnih obsadjenika. Nije ni u grieh pisao 
svojim junakom od mlina obćenitu smutnju, dozivljući si u 
pamet priču o englezkom maršalu, koji je u bitci kod Wa- 
terlooa mirno stajao pod kišobranom i na mjestu, kuda je 

najviše taneta zujilo, koji, kad_mu se radi kišobrana naru- 
gaše, odgovori posve mirno: »Ja tu stojim, da se dam od 
zrna ubiti, ako uztreba, nipošto pako da pokisnem.« I barun 
je umovao: »Moji junaci neboje se ni topa ni puške, al za 
štrcaljku se nisu pogodili.« 

Barun uzmaknu sa svojom četom za jedno sto koračaja, 
da bjegunce posakupi, da klonule duhom osokoli pa da tako 
složnimi silami na Malinovac udari. Za toga pravilnoga uz- 
micanja spustiše se na zadnjoj strani grada dva čovjeka iz 
prozora užetom na zemlju, neopažena od neprijatelja — i to 
mudri Mato i rodjak mu Šime. Obojica šapnuvši si njekoliko 
rieči, kimnuše glavom, te se razidjoše. Mato krenu prema 
mlinu. Tu zadje pod kotače, zaturi smotak u otvor, a za 
smotak priveza dugu žicu, koju je lako sniegom pokrio, za 
tim izdube u sniegu jamu, pa se zavuče u nju kao lisica. Šime 
nasuprot podje ravno k stajam, gdje se je lievo krilo uta- 
borilo bilo. 

Vinom ugrijani seljaci pozdraviše ga neobičnim klica- 
njem, a on im protumači, kako ga grofovi kmetovi uhvatiše, 
i kako se je sretno izbavio, izvukav se na desnoj strani 
grada kroz razvaljen prozor, iz kojega se vrlo lako na hrast 
doći može, a po hrastu na zemlju. Seljaci neka se ništa ne- 
boje, on da će ih istim putem povesti u grad. 

.Barun je tu osnovu posve odobrio, a neobična jarost i 
zima dodavala mu još više hrabrosti. Malinovac mora pasti! 
to mu bijaše tvrda odluka, a jedino sredstvo — sveobći juriš. 

»Dječaci, počinite, kako znate,« reče barun, »sutra zorom 
gostit ćemo se na gradu Malinovcu. Da znate! Ja i moja 
četa idemo s topovi kroz perivoj ravno na gradska vrata. 
Vi od mlina uzmite ljesive, pa se penjite na gradski zid, a 
vi momci na desnoj strani popnite se po noći na hrastove 
kod razvaljenog prozora. Šime će vas voditi; kad vam on iz 
prozora zviždne, provalite u prozor! — Tako razredi barun 
mudro svoju vojsku. Malo po malo zašutilo sve. Mutna, tamna 

noć spusti se na zemlju, samo je bilo vidjeti, da su ljudi u 
Malinovcu budni, jer je sav razsvietljen bio. 

Pred zoru drugoga jutra vidjelo se, kako se ljudi pred 
perivojem jate, što pješke što na konjih. Jedna četa krenu 
na lievo, te dodje duž ograde perivoja za kratak čas do 
mlina. U brzo osvoji mlin. Glavna četa žurila se glavnim 
ulazom u perivoj, gdje je Martin dva topa namjestio bio. 
Junaci desnoga krila porazmjestiše se ko hruštevi po hra- 
stovih kraj razvaljenog prozora. Šime se zavuče ko vjeverica 
u prozor, rekav: Braćo, kad zviždnem, provalite brzo! 

»Martine, daj!« — reče u pol glasa barun, »jesi li sve 
valjano priredio ?« | 

»Jesam, Vaša milosti!« odvrati Martin ponosito, »do 
ždriela sam napunio manji topić, koji eno podalje stoji. Za- 
palit ću ga sumpornom žicom, da nebude zla.« 

»Dobro! pali!« 

Martin zapali žicu. U jedan hip sievnu polumrakom va- 
trena nit. Topić skoknu, plamen planu i strahovitim urnebe- 
som razleti se od silna baruta prepuni top na komade. Ko- 
madine gvoždja raztresnuše po perivoju debelo stabalje, ka- 
mene kipove i probiše krov kinezkoj kolibi. 


»Trista mu! — —« kriknu barun ljutit, »magarče, pali 
drugi top! Pješaci, konjanici, napried! Bubnjaru, bubnjaj! 
Napried!« 


I opet sinu žica, ali iz većeg topa grunu težko gvoz- 
deno zrno baš u gradska vrata i probi štropotom gvozdenu 
ploču. Bubanj zatutnji, uz paklenu kriku: »Dajte dječaci!« 
pojurili pješaci i konjanici prema gradu, dok je Martin s nova 
nabijao top. Silovitije grmnu drugi put top, al iz otvorenog 
prozora grada edazva mu se pucnjava šampanjskih čepova. 

»Dajte, dječaci! Udrite!« — razliegala se vika perivojem. 

»Udrite!« vikala četa kod mlina noseći prema gradu 
duge ljestve, 

»Udrite!« vikaše i desno krilo po hrastovih. 

Kad se je crveno sunce pojavljalo na iztoku, sve je 
mravom vrvilo na grad. 

Al u taj par otvoriše se prozori gornjega sprata. Sla- 
vetić, krajiški častnik, i konjanički kapetan pojaviše se, .dr- 
žeći puške dvocievke. Puška za puškom planu iz prozora, 
puška za puškom ubi po konja slobodnjačkog, a konjanik 
se svali u snieg — nu hvala Bogu zdrav i čitav. Već bješe 
lieva četa prislonila ljestve, već se pješaci popinjali uz grad. 
Al kao da se pako provalio na sviet, potrese se zemlja ur- 
nebesom, strahovit plamen sievnu i prazni drveni mlin, butine, 
rakija, kruh, sve poletilo nebu pod oblake. Lieva četa po- 
skakala, popadala od straha s ljestava što na zemlju, što u 
vodu gradske jame, konjaničtvo se razleti bez obzira, a pje- 
šaci bjegali, što su im noge dale. Na desnoj strani zviždnu 
Šime iz razvaljenoga prozora. 

»Napried dječaci!« vikali junaci po hrastovih, pa da će 
provalit na prozor, al u taj par stade kapelan Janko iz prozora 
na hrastove iz štrcaljke strahovite slapove sipati, da su junaci 
popadali u snieg kao hruštevi sa stabla, kad ga snažna ruka 
trese. Još je u sriedi grmio top, a pješadija tisnula se ka 
gradu, al iz prozora pivnice stadoše iznenada puške sipati 
sačmu u listance biesnih barunovaca, pa je bilo joj i po- 
magaj bez kraja i konca, pa je bilo bjeganja bez obzira, a 
i glasoviti bubanj vojske podje po zlu, jer mu Je vješta ruka 
krajišnikova zrnom probila pasju kožu. 

Hroma, mokra, izprebijana, bez bubnja, bez konja, bez 
rakije i mesa skupi se jadna barunova vojska tekar u selu, 
tužan primjer oholosti ljudske. Nu ako je i do noga, i osobito 
na nogu potučena bila, to je za kršćansku, miroljubivu dušu 
ipak velika utjeha, da u toj strahovitoj sječi nije bilo mr- 
tvaca, do njekoliko mršavih kobila, puklog turskog topa, i 
mrmljavog crkvenog bubnja. S toga je i posve naravski, da 
junački branitelji grada nisu marili pobirati plien po bojištu, 
jer čemu bi im napokon njekoliko pušaka ptičarka, njekoliko 

čaka bez perjanica i njekoliko perjanica bez čaka služilo 
bilo? K tomu je imao barun jošte na okupu do 400 ljudi 
oružanih, a u gradu nije bilo van 150 glava zajedno sa kra- 
soticami i brojeći u krasotice i staru groficu Amadće. Barun 
nije znao za šalu, a krasotice nevriede u takovu slučaju ni 
za rezervu. Stanovnici grada slavili medjutim svoju pobjedu 
u velikoj dvorani rumenim vinom, mladež se je grohotom 
smijala, a Janko lupkajuć kratkimi prsti po trbuhu i skaku- 
ćuć nestašno deklamovao neprestance glasoviti haksametar: 


»Kudribus inflexis omnes perfugere in koprivje.« 


I grofica Amadće dignu zanesena čašu, rekavši: 

»Charles, vous ćtes un diable, mais aussi Charlesmagne!« 

»Et caetera graeca!« doda veliki sudac, grijući se kod 
peći. 

»No, a što sam ja? upita Janko, »ja mislim, da sam 
barem  >»Fourirschiitz« toga španjolskoga generala Šarla- 
manja ?« 

Stari se je barun uvjerio temeljito, da njegov način ra- 
tovanja nije nipošto shodan, navlastito da nije probitačno 
konjaničtvom jurišati na tvrde zidine. Nemislim, da ratna 
poviest sviju vjekova znade za drugi slučaj takova u istinu 
smiona juriša konjanika. Nu očiti poraz barunove vojske, 
o kojem ni sam dvojio nije kao ni njegovi hromi pješaci i 
bezkonji konjanici, taj očiti poraz nije nipošto umekšao nje- 
gova srdca prema kćeri i zetu: starac je dapače plamtio 
živim plamenom, čujuć kako Malinovčani slave svoju pobjedu 
pucajući iz prangija, šampanjskih boca i pjevajući glasovite 
pjesme. Da ga nije osvajala sliepa strast, bio bi uvidio, da se 
čovjek kubureć sred sniega pred tvrdim gradom može do- 
baviti kijavice, i ako se je možebiti ugledao bio u Hanibala 
ili Napoleona — jer se je barun rado hvalio svojim vojnič- 
tvom — to je morao priznati, da je cilj Hanibalova prielaza 
preko Alpa i Napoleonova osvojenja Moskve svakako zname- 

nitiji bio, nego li obsade malinovačke. U toliko se je ipak 
opametio, da se je okanio svake ofenzive, te vojskom svojom 
radio odkinuti Malinovac od ostaloga svieta, i pokoriti bud 
gladom bud žedjom tvrdokornike. 

Obodriv na novo svoju dosta malodušnu vojsku zavuče 
se u gospodarske sgrade, na desnoj strani, namjesti top u 
pcrivoju iz nova pred vratima gradskim. Straže na konju i pje- 
šice obilazile marljivo oko grada, da nitko iz njega izaći ne- 
može, al se straže vrlo mudro čuvale primaći se blizu grad- 
skim zidinam, da im tako i konji i listanci zdravi ostanu. 
Stari je barun sjedio medjutim u toploj sobi malinovačkog 
špana, pušeć dugu lulu, pišuć svojoj Ameliji i čitajuć sto- 
ljetni koledar, što ga je na španovoj polici našao bio. Taj 
novi način obsade bijaše Malinovčanom vrlo pogibeljan. Nisu 
se oni bojali ni glada ni žedje. Malinovačka pivnica bijaše 
puna izvrstna vina, a zdenac sred gradskog dvorišta pun 
dobre, čiste vode; malinovački dimnjaci bijahu puni suhoga 
mesa, kobasica, a spremnice pune muke, sočiva, kupusa, repe 
i jaja; s te strane nije dakle straha bilo; al nadodje druga 
nevolja, na koju prije nitko živ pomislio nije. 

Zima bude od dana do dana oštrija, a u gradu je nesta- 
jalo ogrjeva. Na sto hvati bukovih drva stajaše doduše za 
gospodsku porabu — ali van grada blizu staja, a to zemljište 
držao je u svojoj vlasti barun. Stogodj je bilo u gradu starih 
ormara, klupa, ljetnih prozora, sve izgori u silnih pećih grada 
Malinovca, al napokon nestade i toga, prostranim gradom 
nasta zima, zlovolja i kijavica. Navlastito je rogoborio krasni 
spol, a na čelu mu stara grofica Amadče. Bez vatre nije bilo 
kave, a šta je krasni spol bez kave? S toga bijaše na sve 
strane čuti prietnja, prikora i ukora. Uz ljepotice pristade i 
veliki sudac, koji nemogaše živjeti bez tople juhe. Vojnički 
se častnici zabrinuše, što li će reći njihovi poglavari, te ih 
toliko vremena u Zagrebu neima. Kišući, crvena nosa, za- 
motana kabanicom, obilazila je grofica Amadće dvoranom 

potičući gospodje na odpor; sudac puhao mrka lica u šake. 
a Janko je zamotan kožunom mirno obilazio po velikih trie- 
movih grada, grizuć kamiš duge si lule i čekajuć, što li će 
Bog dati. Samo kadkad po objedu igrao Janko partiju taroka 
sa sudcem i konjaničkim kapetanom. 

Petog dana u jutro planu tajna vatra živim plamenom. 
Suznih očiju, zažarena lica, zaključiše gospodje, da nisu voljne 
trpjeti nevolje, i neka se predade grad. Sudac ih je podupirao 
živo, pozivljući se na svoju sudačku vlast. Kmetovom do- 
sadilo čamiti bezposlice u starinskom gradu, daleko od žena 
i djece si. Karlo, mladi plemići i častnici opirahu se sramot- 
noj predaji, a jadna Kamila, bojeći se gnjevnoga otca, drhtala 
i plakala bez kraja i konca. Sve se miešalo i komešalo, sve 
se mutilo i bunilo, a nitko nije znao, što bi. 

»Slavna gospodo!« progovori Janko u jedan put, staviv 
lulu na stol, »dozvolite i meni dvie, tri reći.« 

»Da čujemo!« 

»Vi znate, da sam pop,« nastavi Janko, »da sam apo- 
štol, a naš spasitelj reče apoštolom, neka idu loviti ljude. 
Dozvolite i meni, da sliedim taj apoštolski primjer, da po- 
kušam uloviti gospodina baruna, koji je — sit venia verbo — 
Dagon i Belzebub, al je opet čovjek.« 

Svi gledahu u čudu mirnoga kapelana. 

»Nečudite se,« odvrati kapelan, »pustite me, da idem do 
baruna. Skrajnje je vrieme. Milostive gospodje neimaju ka- 
vice, a poglaviti gospodin veliki sudac neima juhe.« 

Za jedno četvrt ure zaori na malinovačkoj kuli rog. Most 
se spusti, gradska se vrata otvoriše, a iz njih izadje Mato, 
noseć bielu zastavu, a za njim u kožunu pod kučmom, pu- 
šeć lulu, kapelan Janko Lugarić. I opet se zatvoriše vrata i 
opet se pridiže most. Laganim korakom išao Janko kroz snieg 
do barunova stana. 

»Je | gospodin barun u sobi?« zapita oružanog seljaka 
pred vratima. 

»Jest,« odgovori straža. Janko pokuca na vrata, i kad 
mu se krupan glas odazove, unidje u sobu, ostaviv svoga za- 
stavnika pred kućom. Barun sjedjaše na postelji, pušeć lulu. 

»Tko ste Vi?« otresnu se barun. | 

»Janko Lugarić, kapelan svetoga Mihalja, na službu Vaše 
milosti.« 

»Pa odakle idete ?« 

»Upravo iz Malinovca; i ja sam branio grad i dolazim 
pod bielom zastavom.« 

»Iz Malin — dakle i Vi ste takov razbojnik ?« 

»Kapelan, molim, samo kapelan.« 

»Pa po što ste, bezobrazniče, ovamo došli, i kakova ste 
posla imali u Malinovcu ?« 

»Mene su ukrali po noći, da vjenčam mladog grofa sa 
Vašom gospodjicom kćerkom. I vjenčao sam ih, hvala Bogu.« 

» Vjenćali — vjenčali!« skćči barun ljutit na noge, »proti 
zakonu, griešna dušo.« 

»Istina je, proti zakonu, sed matrimonium est ratum, et 
probabiliter consumatum.« 

>»O0! O! O!« obilazio barun biesan po sobi, »Vi — Vi 
razbojniče!« 

»Bene, izvolite dalje!« 

»Ja ću Vas pameti naučiti. Kosti ću Vam slomiti.« 

»Bene, izvolite dalje!« 

»Staviti Vas u klade, tužiti biskupu, Vi crna, himbena 
dušo !« 

»Bene, izvolite dalje.« 

»Dalje?« razljuti se barun još većma, »dalje ću Vam 
svim zakrenuti poganskom glavom.« 

»Jeste li gotovi, Vaša milosti? Dajte meni sada govoriti; 
poslije možete učiniti sve, što ste rekli, al sad me slušajte: 
došao sam pod bielom zastavom.« 

Barun se baci ljutit na postelju, dimeć silovito iz lule, 

ovako govoriti: 

»Ako me pitate, Vaša milosti, za što sam Vas pohodio 
u tom taboru, reći ću Vam pravo zdravo hrvatski: Došao 
sam, da Vas naučim pameti, da svučete staroga a obučete 
novoga čovjeka, kako sveti Pavao piše. Kod velike gospode 
moralo bi biti i velike pameti, a kod Vas baš barunska pa- 
met, nu — salvo respectu — Vašoj pameti nebi trebalo u 
taj par velike vage, i sa ono soli, što ju sad u glavi imate, 
jedva bi mogla kuharica posoliti juhu —« 

»O trista —!« dignu se barun. 

»Sveti Antun veli, da je poniznost najbolja medicina ; 
budite ponizni, legnite i slušajte mirno. Pitajmo se, za što ste 
Vi došli pred ovaj grad sa svojimi lumbardami i slobodnjaci 
kao Holofernes sa poganskom armadom pred Betuliju? Za to, 
što je Vaša kći pošla za mladoga grofa bez Vašega znanja. 
Išla je za to, jer joj je mladi grof srdcu drag, a bez Vašega 
znanja za to, jer ste ju htjeli dati njekakvu jektikavcu Švabi, 
u koga ni zubi ni vlasi neima, a ne mladu poštenjaku Hr- 
vatu. Šarafite Vi, milostivi gospodine, svoju gospodsku mu- 
drost, kako hoćete, ali stara rieč pravo veli: »Nije blago ni 
srebro ni zlato, već je blago što je srdcu drago.« Gospod Bog | 
zapovieda, da djeca slušaju otca i mater, al Bog nam je zapo- 
vjedio, da se ljubimo, jer je on prava ljubav i njegov zakon 
je zakon ljubavi, a prije svega moraju roditelji: djecu ljubiti 
i nesmiju im šta mrzkoga zapoviedati. A može li šta mržega 
biti nego ljubiti pod moraš, i mislite li Vi, da je to samo 
prazna parada, kad sluga božji pred oltarom pita: »Ljubiš li 
toga poštenoga čovjeka?« A Vi silite svoju krv, da pred 
Bogom lažući kaže: »Ljubim!« i da se krivo zakune? A za 
što? Radi zlatnoga teleta? Nisu li takovi roditelji zaslužili, 
da ih progutne zemlja, kao Datana i Abirona? Mladi su, istina, 
pogriešili, ali krv nije voda, niti Vaša gospodska krv nije 
ružično ulje, i kralj David pravo veli: Svi polazimo od slabih, 

griešnih ljudi — slabost nam je baština. Bog zna, kakvi ste 
Vi tekar bili budući mladim oficirom ? A za što je niste htjeli 
dati grofu? Radi ženske oholosti, ludosti. Po oholosti pali 
su angjeli i postali vrazi, a vrag je prvu ženu opet prema- 
mio na oholost. Ja barun, ti grof, ja špan, ti ban! Kakve su 
to ludorije? Ja čovjek ti čovjek, ja pošten ti pošten, bio car 
ili kramar. I za to je bilo vriedno, da dodjete s vojskom na 
taj mirni kraj kav skakavci na — Egipat, da dodjete kao 
generalissimus razbojnika? Molim Vas, obucite nova čovjeka, 
i blagoslovite djecu. Ako su djeca pogriešila, bome ste si Vi 
deset puta više dušu ogriešili, a znate li, da sveto pismo veli: 
Potentes potenter tormenta patientur, po čem vidite, da ima 
i grofova i baruna u paklu. Bolje je, da si sad umekšate to 
kruto srdce, jer kad Lucifer zatrubi svoju strahovitu notu, bit 
će prekasno. Sada je jošte kada popraviti se. Sv. Tomo, 
doctor angelicus, piše, da se je strašni razbojnik Dismas u 
jednom hipu pokajao, pa je došao bez očistilišta u nebo. Po- 
pravite se i Vi tako, milostivi gospodine, i imat ćete raj već 
i na zemlji. Dixi. Sad znate, po što sam došo!« uzdahnu ka- 
pelan i stade kresati vatru, da si zapali lulu. : 

Barun je bio na početku govora lego; sada skoči na 
noge, stane tik pred kapelanom, i držeć kamiš s traga iz- 
prieči trbušinu, naheri glavu i pogleda Hipenra u čudu, al 
ovaj će mirno: ar 

»Nu ja mislim, da smo se dosta naigrali soldata i Vi ste 
odnieli dielak svojega proštenja! Izvolite sa mnom, gospodine 
barune!« 

»Vi — Vi — Vi ste kapelan i velik grubijan! Znate li 
to, znate li to?« odvrati mu barun i još jednom pogledav 
čovuljka oštro, nasmija se grohotom vičuć: »Čujete a—a— 
a—mice! Vi ste vražji čovjek !« 

»Molim, božji čovjek,« odvrati kapelan netrenuv okom, 
»izvolite sa mnom!« 

»Jeste li poludili? neću i sto puta neću, sve ću vas po- 
daviti, i nikad neću oprostiti tim bezbožnikom! Nikad.« 

Janko stavi svoju lulu mirno na stol, sbaci kožun i za- 
sukav rukave reče: 

>E znate, milostivi barune, kad nepomažu ni apoštoli ni 
sveti otci, to će ovi moji buzdovani,« i pri tom dignu jake 
si šake, »ja ću Vas naučiti pameti!« . 

Janko se zaleti na baruna, a ovaj je jedva mogao uz- 
maknuti u drugi kut sobe, zabušen od te nenadane navale, 
al se brzo osviesti i skoči prema Janku. 

»A! čujete, velečastni Turčine! to ćete mi skupo platiti. 
Slomit ću Vam rebra.« 

Janko dignu mirno šake, da dočeka protivnika, a barun 

stisnuv šake zaustavi se pred kapelanom. Tako gledajući se 
oštro stajahu te dvie vriedne glave kao njekad rimski gla- 
diatori prije borbe. 

»Znate li šta?« dosjeti se kapelan nječemu. 

»Znam, da ću Vas baciti napolje,« odvrati barun. 

»Nemojte tako. Evo taroka,« reče kapelan i izvadiv iz 
žepa smotak karata stavi ga. na stol, »igrajmo taroka za 
okladu: bit će to dvoboj bez batina. Dobijete li Vi, mora se 
grad predati, a od mene radite, što Vas volja; dobijem li ja, 
morate izpiti čašu u zdravlje mladih, poći sa mnom u grad 
i blagosloviti novi savez.« 

Barun se njekako zabušio, al napokon udari uz smieh 
šakom o stol. | 

>E neka Vas voda nosi, hoću. Ali ako dobijem, joj si 
ga Vam! Nu kako ćemo igrati, neima trećega ?« 

»Igrat ćemo u dva, za trećega neka stoje karte na strani.« 

»Dobro, sjednimo.« 

I sjedoše za stol. Barun napuni dvie čaše vinom, ka- 
pelan promiešav karte razdieli ih. Barunu se silno vedrilo 
lice, oči sievale mu čudno. Kapelanu se smrknulo lice, na- 


ježile obrve, karte mu bijahu vrlo slabe. Za trećega ležahu 
Šenoa. Pripoviesti III. | 14 

karte na strani. Partija odpoče. Barun, gledjuć zloradim okom 
kapelana, lupao je nemilice po stolu, a Janku curio debeo 
znoj s čela i vidjelo se, kako mu svaki živac lica od straha 
drhće. 

Igrači šutili, sve je manje bilo karata, sve je jače lupao 
barun. Sad će se igra svršiti. Ni jedan, ni drugi nije disao. 
Sada će pasti zadnje karte — kapelan se zažari, dignuv se 
na kratke noge držaše zadnju kartu u zraku, da će udariti. 
Barun baci pagata, a Janko zamahnuv silovito zakriešti : 

»5 Bogom Vaša glava! Uhvatio sam Vam pagata!« 

»O ja bena, bena, bena!« lupao se barun po čelu, »ni- 
sam brojio taroka. Vi ste sotona, Vi ste —« 

»Bene, bene, izvolite piti, pa onda u grad!« 

»E pa neka ju vodi, i neka ih Bog poživi« viknu barun 
izprazniv čašu. 

Barunova vojska vrati se u Bukovac, a vodja podje sa 
kapelanom u Malinovac, gdje su ljudi izvalili od čuda oči. 
Blagosloviv poslije paprene prodike mlade, posla starac ko- 
čiju po svoju Ameliju, koja je zaboravila drage burgundske 
pradjedove. Kad je na večer za punim stolom od radosti 
klicalo družtvo, kad je Kamila sjedila blažena i niema držeći 
ruku svoje majke, zapita iznenada barun: 

»A kojemu biesu je ušlo u glavu, pucati na moju voj- 
sku iz štrecaljke ?« 

»Taj vodeni kanonir bio sam ja,« pokloni se Janko. 

»To sam si mislio.« 

>Et kudribus inflexis omnes perfugere in koprivje,« de- 
klamovao kapelan. 

Drugog jutra doveze Bei oronjna kočija kapelana pred 
župni dvor sv. Mihalja. Župnik se kamenio od čuda. Janko 
stavi dvie šampanjske butilje i cedulju na stol, rekav: 

»Evo Vam dvie boce zlatne tinte, gospodine župniče, 
zapišite u knjigu, da sam grofa Malinovića vjenčao sa baru- 
novicom Bukovačkom. Ja idem u postelju.« 

Janko stavio u lutriju broj 18, dobu Kamilinu, broj 20, 
jer je 20. veljače bila glavna bitka, i broj 1, jerbo pagat 
nosi jedinicu. I Janko dobi terno od 300 for. 

»A na što si novce potrošio ?« upitam ga. 

»Kod nas se gradila škola, meni nije trebalo novaca, 
dao sam dobitak za školu.« 

Godine 1838. pojavio se u Zagrebu iznenada mlad čo- 
vjek po imenu Ernest Zaborsky. Lice mu bijaše oštro, bliedo, 
kosa duga, crna, oči tamne, sumorne. Bijaše visok, vita stasa, 
širokih prsiju, malenih nogu, uzkih finih ruku. Hodao je si- 
gurno, lako, govorio je glasom zvonkim i jasnim, vladao se 
kavalirski, a odievao se točno po parižkom modnom žur- 
nalu. Zaborsky? Zaborsky ? Sta je taj čovjek? (4dje mu je 
obitelj, gdje li domovina? pitale se zagrebačke gospodje i go- 
spodjice. Al na sve to upitkivanje nije bilo odgovora. Ernest 
nije nikad govorio o svojoj obitelji ili domovini. Ernest je u 
obće vrlo malo govorio, a nikad se nije smiešio. Dakle živa 
zagonetka! Znalo se, da nije Hrvat, jer _ nije ni riečce umio 
hrvatski, nagadjalo se, da je iz gornje Ugarske, jer je obično 
govorio njemački magjarskim a kadšto magjarsko-slovačkim 
prizvukom. Umio je mladić izim toga i francuzki, englezki i 
latinski. Ernest je trošio kavalirski, plaćao gotovim novcem. 
Poštarski činovnici potvrdiše, da početkom svakog četvrtgo- 
dišta dobiva redovito pismo sa 60 carskih dukata, al on sam 
nije nikomu pisao. Kraj sve mladosti svoje bijaše Ernest vrlo 
uman i ozbiljan čovjek, u družtvu dosjetljiv, pače ujedljiv. Go- 
spodje zaključiše dakako u jedan glas, da je Ernest »interes- 
santan« čovjek, da, pozivahu ga u družtva. Za ono doba stade 
u Zagrebu ključati narodni pokret, zagrebačka se družtva raz- 
dieliše u dvoje: u pristaše Magjara i prijatelje Slavena. Er- 
nest, nemareći za politiku polazio je i ilirske i magjaronske obi- 
telji bez obzira. Najviše se zabavljao Ernest naukom i guslami. 
Mladić je počeo slušati prava na zagrebačkoj akademiji. Profe- 


sori se čudili njegovu veleumu. Zapletena pravila verbecijan- 

skog bludišta, gomilu razsijanih zakonskih članaka prisvoji si 
mladić brzo. lako. Živi mu duh, dobra mu pamet umjela je 
od toga sredovječnog mozaika sastaviti jednu cjelinu, koju je 
umno i sjajno po svojoj volji braniti i pobijati znao. Njeki 
profesori, bud vještaci maljušnim advokatskim doskočicam, 
bud okamenjeni verbecijanski dogmatici, plašili se kritičnog 
talenta Ernesta Zaborskoga. 

Mladić stanovao u kući zagrebačkog odvjetnika u jur- 
jevskoj ulici a u sobi maloj prama šumi Tuškancu. Prama go- 
spodaru bijaše vrlo prijazan, al je malo, vrlo malo govorio. 
- o svojoj obitelji pako ni riečce. Večerom je sjedio Zaborsky 
u svojoj sobici za knjižurinami, razglabajuć pravde prošlih 
vjekova, a poslije pod noć sklopio bi knjige, skinuo gusle sa 
zida, pa je gudio. gudio do kasno u noći. Mozartovi, Beetho- 
venovi glasovi letili preko tanahnih žica. samo kadkad ozi- 
vila se pod kraj čudna, neobična pjesma ni njemačka, ni 
magjarska, ni talijanska, pjesma sjetna, nevesela, kao gorska 
jeka, štono mine i gine medju šumskim vrhovljem. 

»Kakva je to pjesma, Erneste?« upita ga jednom pri- 
jatelj Hrvat, »njekako je slična hrvatskoj!« 

»Kakva ?« slegnu Ernest rameni, »e! Fantazija! Fanta- 
zija!« — i stavi gusle na klin. 

»A gdje si tu pjesmu čuo?« upita ga opet prijatelj. 

»Ondje! Ondje!« mahnu Ernest neveselo rukom, >»al ti 
. velim, fantazija je. Nepitaj me.« 

Zagrebački se sviet ipak priučio napokon Ernestu. Nitko 
nije više pitao, čije li je gore list. Ljudi vidjeli, da je fin, 
ljubezan čovjek, ljudi znali, da je uman, revan mladić i ne- 
odoljivo ćutanje Ernestovo ušutka za godinu dana sve jezike. 
Zagrebačke gospodje nisu imale ni razloga nagadjati, nije li 
to sjetno oko toga čudnoga stranca zapelo na kojoj zagre- 
bačkoj kćeri. Pronicave oči mladićeve gledahu svaku jednakim 
pogledom, jasni mu glas zvonio vazda jednako, ni življe ni 

slabije, pa ako su žene i oštrovide, opet su nestrpljive, i bilo 
je dosta preklapati o drugih zagrebačkih mladićih. 

Uz toga nepoznatoga miadića privinu se njeki Viktor 
Bojčević, sin zagorskog vlastelina, plav, suh dugoljan, pri- 
lično dugih brkova i kratke pameti. Viktor reć bi namitao 
se Ernestu. Zaborsky se s prvine otimao Viktorovu laskanju 
i prijateljevanju, jer nije znao, što da govori s nj.me. Poslije 
se priviknu nanj, pače ga je rado vidjao uza se. Sviet se je 
tomu čudio. Ernest i Viktor, triezan umnik i prazan gizdelin! 

Nu nije to nikakvo čudo. Uman čovjek prima često pri- 
jatelja maloumnika. nalazeći u njem njeku vrst duševnog 
roba, koji se lako iznevjeriti neće, a i častoljublje ljudi inače 
posve pametnih traži često svakdanju hvalu. Viktoru nije u 
ostalom ni malo stalo bilo do duševnih vrlina njegova pri- 
jatelja, pače mu nebijaše ni na kraj pameti, da se koristi 
Ernestovim znanjem. 

»Nemuči se, sladki sinko!« govoraše Viktoru njegova 
majka; »čemu toliko knjiga? Ta ti si plemić, imaš grofovskih 
rodjaka, imaš i dva imanja, s toga moraš postati velikim go- 
spodinom ; timi štampanimi ludorijami neka se popovi muče.« 

IT Viktor se je, kako profesori potvrdiše, vjerno držao 
načela svoje majke. Nu ipak mu je godilo pokazivat se u 
družtvih zajedno sa umnim i liepim Ernestom, kojeg je oso- 
bito radi fine parižke mode obožavao i poglavito se s toga 
otimao za njegovo prijateljstvo. 

Jedno po podne sjedjaše Viktor, pušeć čibuk, na divanu 
u Ernestovoj sobi. Zaborsky se na pol naslonio na otvo- 
reni prozor premećuć listove stare knjižurine. 

»Erneste!« zapita Viktor, »reci der mi, odakle si dobio 
taj modri shawl od atlasa sa ružičastimi piknjicami? Divne 
li mode! Mlada naša gospoda razbijaju si o tom glavu, a ja 
sam se s grofom Šandorom okladio, da ću takav shawl 
najdulje za mjesec dana imati. Reci mi adresu. « 

»Uzplahirila se gospoda radi ružičastih piknjica? A?« 

krenu Ernest mirno glavom, >zar neimaju drugog posla? 
Dobio sam ga iz Beča po njekom trgovcu. Al adrese ti ne- 
treba, i okladu ćeš dobiti. Evo ti shawla!« završi Ernest, 
skinuv ovratnik s vrata. 

»Erneste!« skoči Viktor, »duše mi, tebi neima para. Ti 
si kavalir po parižkoj modi i Sokrates u jedan put. Da sam 
Tlirac, viknuo bi ti: >»Živio!« Da, a propos! Pomisli groznu 
nesreću, koja me stigla. Krojač — šta krojač? — sotona — 
pokvario mi je plavetni frak — rukavi preuzki — kuga ga 
odniela. Za streljanu bio bi dosta dobar — ali u kazino 
nikako, nikako!« 

Ernest nereče ni rieči. Viktor puhnuv silu dima iz lule 
pogleda oštro čudnog prijatelja. 

»Erneste,« progovori, »molim te, baci tu vražju knjigu. 
Poludit ćeš. Mene već zaboli glava, kad vidim, da čovjek 
mnogo čita. Baci tu knjigu. Šta će k biesu taj processus ex 
radicalitate, ili articulus de vidualitate? Radi ko što ja! Majka 
mi kaže, nemuči se sinko, danas sutra nefali ti velika sud- 
čija. A otac je jošte mudriji. Znaš li ti, da me je deset pu- 
rana izvuklo iz filozofije u jus? Ala ih se je njegdje taj filo- 
zofički profesor najeo! To je praktična filozofija. Neka i tvoj 
otac tako uradi. Da, čuješ, jesi li mi prijatelj ?« 

»Ta jesam,« odgovori Ernest, »pa šta?« 

»5ta?« reče Viktor pošav Zaborskomu i staviv mu ruku 
na rame. — »Ako jesi, a ti mi odgovori. Gdje ti je otac? 
Odakle si, čovječe? Čemu to pritajivati? Čemu se stiditi svo- 
jih roditelja ?« | 

Ernest se trznu, čelo mu se smrknu. Dignuv iznenada 
glavu, pogleda brbljavca oštro i reče: 

»Ti znaš, da o tih stvarih nikad negovorim. Ja te nisam 
nikad pitao za tvoga otca, za tvoju kuću. Nemoj ni ti mene. 
To te se netiče, Viktore. Zadnji put ti velim, nepitaj me ni- 
kad za to, ili mi nedodji više pred oči.« 

»E, e! Dobro, ti začarani kraljeviću,« pokunji se Viktor, 
»kad nećeš ti, neću ni ja! Vrag bi te znao, kakov si.« 

»Šuti, velim ti.« 

»Bene, evo šutim i idem. Njekako si mi danas kiseo. 
Znam, da ćeš večeras opet guditi svoju fantaziju. Dobar 
apetit i laku noć.« 

Pri tih riečih naturi Viktor šešir na glavu pa izadje lie- 
nim korakom iz sobe. 

Ernest nemareći za odlazak Viktorov podupirao si lak- 
tima glavu i buljio dugo u noć, samo kadkad mu se izvinuo 
uzdah: 

»Gdje ti je otac? Gdje ti je otac?« 

Ernest svrši prava, i Viktor ih svrši, Ernest revnovanjem, 
Viktor pomoćju svoga otca. Mladi se Zaborsky počeo s mjesta 
vježbati kod svoga gospodara — odvjetnika, Viktor nasu- 
prot praznovao u družtvih zagrebačkih po naputku svoje 
majke, koja mu reče, neka se sada malko naužije svieta, jer 
da se je po školah dosta namučio muke, a buduća velika 
sudčija da će mu dosta briga zadavati. Stari Marić, gospo- 
dar Ernestov, nije se mogao dosta nahvaliti mladića, koji je 
medjutim i cenzuru, t. j. odvjetnički izpit položio bio. 

»Neznam,« znao je Marić reći prijateljem, »odakle je Za- 
borsky izpuknuo sva ta učena citata. I sam sam hvala Bogu 
i kako učio corpus juris u svoje vrieme, al taj mladić je 
vrag. Čega ja nenalazim ni sa svojimi starimi očali, to će 
on prostim okom upetit na prvi mah. Odkako vršim svoju 
advokatsku praksu, vidio sam dosta valjanih ljudi, al toli 
bistre glave, što je Ernestova, nisam vidio. Pamtite, gospodo, 
što vam kažem, taj mladi Zaborsky potući će sve zagrebačke 
odvjetnike, a ime će mu se spominjati i van naše domovine.« 

U to doba govorilo se mnogo o parnici medju bogatim 
trgovcem Ž. i njegovim sinovcem. Trgovac, čovjek vrlo ugle- 
dan i prijatelj sa svom velikom gospodom, iznese poslije 
smrti brata svoga oporuku, po kojoj je on postao glavnim 

baštinikom, a sinu pokojnikovu namienjen bi tek neznatan 
dio imetka. Ljudi su govorili koješta, da to nemože čist posao 
biti, i da je Ž. varalica, nu kako je bogat bio, kako je imao 
najboljeg odvjetnika i silnih prijatelja, nije se ni jedan od- 
vjetnik našao, da brani mladića, i sviet ga je žalio, al sviet 
je i šutio. 

Ernest podje mladiću i ponudi se za branitelja. Zagreb- 
čani, čuvši za to smionstvo, proricali Zaborskomu, da će ga 
ta parnica zakopati, jer da je trgovac Ž. toli silan protivnik, 
da će mladog advokata smrviti. I sam Marić reče: . 

»Amice Erneste! Niste mudro uradili. Vi ste se tu za- 
pleli u mrežu, iz koje se izkopati nećete. Nije dobro s ve- 
likom se gospodom miešati. Pazite za Boga!« 

»Pustite me samo,« odgovori Ernest, »nije me strah.« 

Zaborsky se zadubao svom silom u tu vratolomnu par- 
nicu neslušajući prietnja, nagovora, savjeta. »Ravnim putem 
ću poći i do kraja ću doći,« odgovorio bi svakomu. Trgovac 
Ž. i odvjetnik mu obijali dnevice vrata sudaca, te se pogo- 
varalo, da je u kući njeke gospode padala silna zlatna kiša, 
nu drugi sudci bijahu stari Hrvati i poštenjaci te zlatni ključ 
nije nikako mogao otvoriti njihovih vrata. Sam  branjenik 
Ernest klonuo njekako duhom od samoga šaputanja i po- 
govaranja. 

»Gospodine Zaborsky,« reče jednom mladić, »odkako se 
zapodjela ta nesretna parnica radi mojega otčinstva, neimam 
ni časka mira. Tetke, kumovi, rodjaci zalieću se u me kao 
ose. Pa šta ćete, moj nesretni stric ima novaca, silu novaca, 
a ja ništa. On će mititi na sve krajeve, a ja ću propasti; 
troškovi parnice izjest će ono malo otčinstva, što me je za- 
palo. Šta ću onda? Nebi li bolje bilo, da pustimo parnicu ?« 

»Nebi, mladi gospodine!« odgovori Zaborsky ozbiljno. 
»Tko Vam reče, da ćete radi parnice izgubiti dio Vašega ot- 
činstva? Tetke se Vaše varaju. Ako dobijete parnicu, kako 
se nadam, platit ćete mi trošak, jer ćete biti bogataš; izgu- 

bijete li parnicu, nezahtievam od Vas ni pare, mladi gospo- 
dine! A sada me pustite, da radim. Parnicu moram dobit.« 

Branjenik se čudio, slegnuo ramenima i otišao. 

Za kratko vrieme pokuca njetko na Ernestova vrata. 

»Slobodno!« odazva se mladi odvjetnik dignuv glavu. 

U sobu unidje Viktor Bojčević, pod naherenim bielim 
cilindrom, mirišuć od finog parfuma. 

»Zdravo, Erneste, zdravo!« progovori Viktor kroz smieh, 
spustiv se lieno na divan. »Pun posla, je 1? A propos! Tvoje 
zlatno vrelo iz Beča je presahnulo. Kažu ljudi, da već od 
dva četvrtgodišta nedobivaš cekina.« | 

»Nedobivam, a šta se to tebe tiče? Šuti o tom.« 

»Ništa, ništa, govorio sam samo po prilici, mimogred. 
Ništa, ništa. Valja raditi. Dakako. Šta ćeš, i novaca sticati. 
Erneste!« nastavi Viktor prebaciv poslije stanke noge, »mi- 
slim, da me smatraš pravim prijateljem, ili barem znadeš, 
da moje prijateljstvo nije poteklo iz kakova sebična povoda, 
meni netreba od tebe ništa tražiti, jer sam bogat i samo- 
stalan. Dopusti mi za to, da ti kao pravi prijatelj reknem, da 
si svoju karieru nespretno odpočeo. Ti si uman, ali si pre- 
žestok. Ona nesretna parnica —« 

Ernest je bio Viktora sve mirnom dušom slušao, al pri 
tih riečih složi pisma, i viknu skočiv na noge: 

»Viktore, kani se babjih priča. Znam, odkle taj vjetar 
duva. Ti mi nećeš biti učiteljem. Jesi 1 čuo ?« 

»Vidiš li, da sam pravo govorio, da si prežestok. Ja ti 
se neću namitati za cenzora, al kad mlad odvjetnik korakne 
u život, treba mu se svakako obratiti na onu stranu, gdje 
više koristi, sile i novca ima.« 

>A pravo? a pravica?« zapita Ernest, »a dužnost braniti 
potlačeni sviet?«< | 

»To je sve liepo rečeno, ali i vrlo nepraktično; ta mo- 
lim te, i sam glasoviti Cicero nije bio takov idealista, već 
praktičan odvjetnik. Ti početnik, jedinac digo si se na silna, 

imućna čovjeka, koji silne koneksije ima; ti se, brate, boriš 
proti cieloj vojsci, koja će te bez traga odpuhnuti.« 

»Viktore! mislio sam, da si plemenitiji čovjek.« 

»Ja sam plemenit, kako to moj plemićki list dokazuje, 
i s toga mi se netreba mučiti, da budem plemenitiji. Nu šu- 
timo o tom; reci mi, kako stoji parnica? Ima li nade, da će 
sinovac oboriti strica i kakovim sredstvom kaniš —« 

»Neizpituj me, sve je to za sada tajna, koje ti povjeriti 
neću, nesmijem, jer se tiče moga branjenika. Toliko ću ti 
reći, da će sinovac pobjedu održati, a kad se parnica svrši, 
saznat ćeš sredstva i sam.« 

>A tako!« nasmija se Viktor, »dobro. Nu čuj, što ću ti 
reći. Mladi Ž. nije ti ni brat, ni kum, ti neimaš dakle osobnog 
razloga brinuti se za njegovu sreću. Uvjeren sam, da si pri- 
mio parnicu, jer si u obće odvjetnik i jerbo tvoja dosjet- 
ljiva glava rado rješava pravničke zagonetke, i napokon, bu- 
dimo iskreni, da stečeš koju svoticu, ako li kakvim sretnim 
slučajem parnicu dobiješ.« 

»Tu neima sretnog slučaja, tu ima samo zakon i pravo, 
a ako mi mladi Ž. nije kum ni brat, to je čovjek, koga pre- 
variše, podlo prevariše. « 

»Quod demonstrandum est. Razumijem tvoj dialekt,« reče 
Viktor mirno, za tim izvadiv iz džepa smotak, stavi ga na stol, 
»vidim, da sam slab govornik, neka govori ovo za mene. Da 
ti kažem dvie tri ozbiljne bez fraze. Znam, da ti je težko 
ostaviti parnicu. Dobro, tjeraj ju dalje onako na izliku, pa 
ju izgubi. Tvojoj slavi neće to biti od štete. Stric je boga- 
taš, ima najizkusnijeg odvjetnika, ima silnih koneksija; sino- 
vac je mladić bez imetka, ti si početnik. Sviet se dakle neće 
ni malo čuditi, ako izgubiš parnicu, a neće ni slutit, da je 
tvojom vlastitom pričinom izgubljena. Stric ti po meni šalje 
ovaj smotak, trista komada desetača summa summarum tri 
tisuće forinti srebra, a od tebe netraži drugoga jamstva nego 

poštenu rieč. Budi pametan, radi tako — ili vječni boj na 
smrt. Sad vidiš, da sam ti prijatelj.« 

Za ovoga govora stajaše Zaborsky niem, blied, stišćuć 
rukom pretinac pisaćega stola; oči kao da će mu skočit iz 
glave, jasno se vidjelo, kako mu drhću žilice na čelu. Al kad 
Viktor završi svoj govor, skoči mladi odvjetnik i sgrabiv 
smotak baci ga svom silom mešetaru u lice vrisnuv: 

»Meni? — meni? — To! — Filou! — Nosi se iz moje 
sobe !« 

Viktor skoči. dignu smotak i prije nego se Zaborsky 
zaletio u njega umaknu na vrata viknuv: 

»Bene! Sve po tvojoj gospodskoj volji, domine nezna- 
noviću. Dok se vidimo.« 

Za njekoliko dana povedoše panduri slugu pokojnoga Ž. u 
težkih lancih u tamnicu; gradski jedan pisar ubi se iz sa- 
mokresa, a peti dan iza toga uhvati gradski kastelan u Dugih 
selih kod Zagreba bogatog baštinika, koji je u kočiji bježao 
iz Hrvatske. Sviet se je snebivao neznajuć, kako da tu zago- 
netku rieši. Stvar medjutim izidje na vidjelo. Prije smrti po- 
kojnoga Ž., udovca, bavio se oko njega samo brat i sluga, 
sinu nisu dali ni blizu. 

Zaborsky razgledav oporuku i znajući, da je pokojni Ž. 
bio čovjek točan pače cjepidlaka, čudio se površnosti sloga, 
čudio se, kako je Ž. čovjek pristar, koji je najmanje stvarce 
točno zapisivao, oporuku sastavio tek kratko vrieme prije 
svoje smrti, čudio se tim više, jer je u ruku pokojnikova sina 
bio spisak od ruke otčeve, gdje mu je bio točno zabilježio 
sve svoje dužnike, od kojih će po njegovoj smrti sve svoje 
dugove utjerati, te je na kraju dodao: »moj sin saznat će iz 
moje oporuke, komu da dug oprostiti ima«. U oporuci o duž- 
nicih .ni traga. Pokojnik Ž., čovjek pobožan, neostavi crkvi 
ništa. A svjedoci? Sluga, gradski pisar, čovjek zloglasan i se- 
bičan, trgovački pomoćnik Ž-a i stari čižmar, s kojim je po- 
kojnik za života vrlo malo obćio. Od _ mnogobrojnih svojih 

uglednih prijatelja nije pokojnik nijednoga pozvao za svjedoka. ) 
Pokojnik ljubljaše sina iskreno, brata si slabo, pokojnik bijaše 
čovjek strog i da je sina htio prikratit s važna razloga, bio 
bi to naveo u oporuci. Trgovački pomoćnik počeo je silno 
trošiti na način vrlo lakouman, pisar si kupio vinograd, a 
čižmar nosio kabanicu pokojnikovu. Sin žalostan htio je svaku 
i najmanju o zadnjih časovih svoga otca saznati, al se sluga 
sinu ugibao, pače odmah i kuću ostavio, u kojoj je deset 
godina služio. Pa k tomu ponuda od 3000 for.! Po toj kom- 
binaciji zaključio je mladi odvjetnik, da se je tu sbio zločin. 
Kroz nedjelju dana nemogaše usnuti; ležeći na postelji moz- 
gao i mozgao mladić, kako se mogla oporuka izkriviti, kako 
li bi se moglo dokazati, tko da ju je hotomice izkrivio. 1 
dosjeti se putu, koji ga je izveo iz toga bludišta. 

Ernest sudeći, da je stari čižmar od svih svjedoka opo- 
ruke najpošteniji i najmanje previjan, odluči primiti se njega 
i po njem ući tajni u trag. Odvjetnik nehtjede to učiniti sam 
glavom, već po gradskom župniku, jer je čižmar bio ujedno 
i zvonar sv. Marka, te u svem pokoran svećenikom. Ernest 
podje dakle župniku, čovjeku poštenjaku i izpriča mu, kako se 
tu po svoj prilici radi o veliku zločinu. Župnik prista uz molbu 
mladog odvjetnika, te dade s mjesta pozvati čižmara, a Er- 
nestu reče, neka se ukloni u drugu sobu, gdje će sve rieči 
čižmareve potanko čuti, a da ga čižmar nevidi. »Zvonar će 
govoriti meni slobodnije.« Starac čižmar dodje. 

»Čujete, Ivane,« reče mu župnik, »imam Vas za nješto 
pitati, a Vi mi odgovorite po duši.« 

»Šta izvolieva Vaša milost?« odgovori starac u čudu. 

»Vi ste bili svjedokom, kad je pokojni Ž. pravio opo- 
ruku ?« 

»Jesam.<« 

»Tko Vas je k tomu zvao?« 

»Došao je k meni gradski pisar Jeličić, te mi reče, neka 
brže bolje podjem s njime. Sjedio sam baš za objedom. Nu 

on mi nedade, da svršim objed, već me odvuče sa sobom, 
nisam ni sam znao kamo. Dodjosmo u kuću trgovca Ž., koja 
do moje stoji.« 

»Jeste li Vi, Ivane, ikad u toj kući bili?« 

»Nikad; ja sam sa pokojnim Ž. i malo govorio, samo: 
»Dobro jutro!« i »laku noć!« >»Sretan božić,« i »felix ale- 
= luja!« kako to dobri susjedi čine.« 

»Pa šta je onda bilo ?« 

»Dodjosmo do sobe bolestnikove. Pisar pokuca na vrata, 
koja su zaključana bila. Sluga odključa vrata, i kad udjosmo, 
brzo ih opet zaključa. U sobi bilo mračno, zastori bili spu- 
šteni, a na stolu gorila samo jedna svieća. Izim mene i pisara 
bijaše u sobi sluga, komis gospodina Ž. i brat gospodarev.« 

»A šta je bolestnik reko ?« 

»Ništa. Postelja mu stajala u tamnom kutu na kraju 
sobe, a mi smo sjedili pri vratih. Kod glave postelje stajao 
je sluga, držeći uzglavlje, na kojem je počivala blieda glava 
bolestnikova. Svi šutili, i meni je težko pri duši bilo, jer je u 
sobi bilo sparno i dušno.« 

»ŽZar Vam nije nitko ništa govorio ?« 

»Jest; brat bolestnikov reče mi, da nas je njegov ne- 
sretni brat pozvao za svjedoke kod oporuke, sam da je vrlo 
slab i da nemože pravo govoriti, al da je prije već pisaru 
rekao, kako sve napisati treba. Za tim izvadi pisar pismo, pa 
nam ga brzo, vrlo brzo pročita, a iza toga upita bolest- 
nika, je li to, što je pročitao prava njegova oporuka? Bo- 
lestnik nereče ništa, samo kimnu dva puta glavom. »Evo go- 
spodo!« reče pisar, »gospodin Ž. potvrdio je oporuku.« Mi 
svi podpisasmo, i ja prvi. Poslije toga izvede me pisar pred 
kućna vrata. Za uru se raznio glas po gradu, da je bogati 
Ž. umro.« | 

»A ništa više neznate,« zapita župnik. 

Čižmar je časak šutio, poslije progovori plaho: 

»To jest — — drugog dana donese mi pisar 300 for. 

od baštinika i liepu kabanicu pokojnikovu; pisar obeća mi, da 
će magistrat zvonaru plaću povećati i neka negovorim o 
oporuci. Nu kad ste me, prečastni gospodine, uhvatili za 
dušu, rekoh Vam sve, jer mislim, da to nije nikakvo zlo.« 

Župnik odpusti zvonara, a odvjetnik, uvjeren, da je tu. 
sbilja počinjena prevara, zahvali se svećeniku, pohrli sudu, 
da podžupanu i gradskomu sudcu dokaže stvar, te zamoli, ' 
da se sluga pokojnikov, koji:da je po svoj prilici uz bašti- 
nika najveći krivac, odmah zatvori i strogo izpita. Tako i 
bude. Sluga je tajio i tajio. Po tadanjem sudskom običaju 
kušao ga sud umekšati batinami — »benevolentia« bijaše 
nježno ime toga krupnoga sredstva — nu sluga je opet tajio, 
tek kad je sud drugu benevolentiu odredio, izpovjedi sluga 
sve. Sina nisu pustili otcu, on sam da je po naputku pokoj- 
nikova brata ukrao oporuku iz ormara, dok je bolestnik 
spavao, a brat da ju je sažegao. Baštinik da je novcem pre- 
dobio za se gradskog pisara te po njem dao sastaviti novu 
oporuku, i kad je trgovac Ž. umro, da su na brzu ruku sa- 
zvali svjedoke, lakoumnog komisa i glupog zvonara, koji da 
neznaju za tajnu. Svjedoke da nisu pustili k postelji, a pisar 
da je krivu oporuku pred mrtvacem čitao, a on sam — sluga 
— da je pod uzglavjem držao glavu mrtvog gospodara i po- 
micao ju, kao da mrtvac privoljuje. Soba da je sumračna 
bila, a pri titrajućoj svieći da se oko vara, te mrtvaca držiš 
živim. 

Parnica se svrši. Brat i sluga pokojnikov budu osu- 
djeni na tamnicu, pisar se ubi; sin dobi baštinu a Ernest 
obilnu nagradu. Slava mu se orila po svem gradu, po svoj 
zemlji. Nakon tri mjeseca pobježe bogati trgovac Ž. podmi- 
tiv kastelana iz tamnice u Švajcarsku. Sud već nije pitao 
za njega. Ernest Zaborsky imao je pune ruke posla. Zname- 
nita parnica bijaše izvorom njegove slave — al i nesreće. 

Sve je mladića slavilo, mnogo stranaka uteklo se nje- 
govoj vještini, Ernest je mogao življeti udobno, Ernest morao 

je u skoro postati imućnim čovjekom. Kraj svega nebijaše 
mu lice veselo. Bio je vazdan zamišljen. Gledjući jednu točku 
pred sobom znao je dugo vremena sjedit nepomično, samo 
kad si ga oštrije motrio mogao si opaziti, da mu se oko 
kadkad razvedrilo, čelo kadkad zamračilo, a najzad se pre- 
nuo, prošao rukom preko čela, ustao i otišao, nepozdraviv 
nikoga. Pozivahu ga više u družtva no prije, .al ih je on sve 
manje polazio. Običavao je šetati sam samcat po gori za- 
grebačkoj. Sviet se tomu čudio, sviet je pitao: Za što sve to? 
Čudio se tim više, jer se je znalo, da se Ernestu otimlje srdce 
za Klarom, kćerkom bogatoga odvjetnika Marića, bivšega mu 
principala, a djevojka da mu ljubav vraća. Stari Marić vidjao 
je Ernesta vrlo rado u svojoj kući, i kad mu prijatelji na- 
tuknuše kroz šalu, kako taj mudri Ernest na svietu nevidi 
nikoga do Klare, odgovori Marić ravnodušno: 

»Netajim, da mi je mladi Zaborsky vrlo omilio, jer je 
pošten, pametan i revan čovjek, i da vam pravo kažem, 
neželim si boljega zeta, jer nebi lako bilo naći boljega. Vidim 
ja dobro, da se mojoj Klarici od njekog vremena glavica 
mieša, i da na svako pitanje nelogično odgovara, da mi mje- 
sto vina ulje u čašu sipa, svako jelo pokvari — i znam, ka- 
kova je to bolest. Nu žao mi je, da je taj Ernest čovjek toli 
plahe naravi, pa s daleka obilazi. Vrieme bi bilo, da mi kaže: 
Spectabilis, eto tako i tako, i ako Vam je s voljom, kupit 
ću prstenje za se i za Klaricu. Ja bih Ernestu u kratko odgo- 
vorio: kupite u ime božje, meni je pravo. Neznam, koji mu 
je bies, te se toliko boji, valjda nemisli, da ću ga ja za 
ruku prositi.« 

Na jedan put čulo se, da je Zaborsky po poslu otišao u 
Beč, nerekav nikomu, kakav je to posao, ni samomu Mariću. 
Stari odvjetnik primi samo malo pisamce, kojim mu je za 
svoj odlazak javio, i da će se skoro povratiti. I sbilja se po- 
vrati, nu većma zabunjen nego prije. Bijaše razdražen, osjet- 
ljiv, a oči mu plamtile, kao da ga vrućica hvata. 

Dva dana iza njegova povratka bijaše u zagrebačkoj 
streljani svečan ples. Dodje i Marić sa gospodjom si i Kla- 
ricom, dodje na veliko čudo svieta i Zaborsky, na oko veseo, 
sretan, vedar. Strielci pucali u nišan na svjećice, glasba je 
živahno svirala, a Zaborsky se vrtio sa Klaricom u veselom 
kolu plesača živahno, strastveno, kao da oko njega svieta 
neima. Viktor Bojčević gledao je iz prikrajka taj ples, nu 
opaziv Ernesta, ostavi nevidjen dvoranu. 

»E,« reče njeki debeli gradski senator, sjedeć sa Mari- 
ćem za bocom bukovačkog vina, »amice, meni se čini,, da je 
toga tvoga Zaborskog ostavio strah. Nadam se, da ću u skoro 
biti u tvojoj kući debeli kum.« 

»] hoćeš, ako Bog da,« nasmija se Marić, »neznam, ima 
li u našem Zagrebu čovjeka, komu bi ta čast bolje pristajala, 
jer se s tvojim senatorskim trbuhom nemože nitko mjeriti.« 

Pri kraju plesa oprosti se Zaborsky s Klarom. 

»Gospodjice Klaro,« reče mekanim glasom, stisnuv dje- 
vojci ruku, »dakle naš ugovor valja? Za dva dana?« 

»Valja,« odgovori mu Klara u pol glasa, gledjuć ga ve- 
likima, sjajnima očima, »a za dva dana s Bogom Erneste!« 

»5 Bogom Klaro, do sretnijeg vidjenja!« pokloni se mladi 
odvjetnik izprativ djevojku do kočije. 

Za dva dana stupi u Marićevu sobu Zaborsky, u crno 
odjeven. 

»Vaš sluga, gospodine Mariću,« pozdravi mladić starca 
ponješto plaho. 

»Servus, servus amice Zaborsky,« dignu se Marić od 
pisaćeg stola, te mahnuv rukom, reče ponješto smeteno: — 
»Izvolite, sjednite!« 

»Poznajem Vas, gospodine _ Mariću, kano čovjeka prak- 
tična i izkusna, u koga je bistro oko. Po tom bit ćete opa- 
Zili, da neštujem samo Vašu vriednu kuću, već da mi je 
osobito omilila Vaša vriedna kćerka, gospodjica Klarica. Ni- 
sam toga ni tajio pred svietom, jer mi nije potrebno bilo. 

Znam za stalno, da i ona meni voli. Čovjek sam, kako i 
sami znate, svoj, jak hraniti obitelj. Molim Vas, neuzkratite 
mi moje sreće, dajte mi Klaricu.« 

»Niste li ništa čuli po gradu, amice Zaborsky,« zapita 
ga Marić, dignuv glavu i popraviv si očale. 

»Nisam, neobćim s nikim. A šta da sam imao čuti?« 

Odvjetnik podje k pisaćemu stolu, uze papir i poda ga 
mladiću. 

»Čitajte!« reče osbiljno, »taj Vam se sastavak raznosi u 
sto prepisa po čitavom gradu.« 

Zaborsky stade čitati, bljednuti, drhtati, znoj mu skočio 
na čelo, oči kao da će mu skočiti iz glave. Pročita papir. 
List pade na zemlju, a mladić spusti glavu i pokri si rukama 
lice, dočim je starac pred njim stajao skrštenih ruku, mo- 
treći mladića okom, punim &ućuti i žalosti. 

Za ono doba bijaše u Zagrebu malo »duševne hrane« 
i zabave, a ljudi bili ipak izvjedljivi ko što i danas, nu in- 
teres za javni život. za narodni pokret nebijaše probudjen ; 
kukavne njemačke novinice pričale pod okom nesmiljene 
cenzure samo o uredovnih svečanostih, tuči, groznih nesrećah, 
živjelo se u Zagrebu kraj punih zdjela i boca kao što u bla- 
ženoj Abderi, i da bude kakove takove zabave, zabavljao se 
sviet privatnim škandalom, i u našem glavnom, blatnom gradu 
postojala je vazda četa lakoumnih bezposlica, zlobnih gizde- 
lina — sve zagrebačkih sinova, koji su poslije svakog plesa 
u sviet turili pisane »paškvile«, u kojih se nevaljalimi nje- 
mačkimi stihovi svaka gospodja, svaka djevojka stavlja na 
ruglo, «gdje se je u blato bacalo poštenje, stid, mir, vjera — 
bijahu to pravi plodovi »zlatne dobe«, za koje nije vladao 
duh sveti. 

I papir u ruki_ Ernesta bijaše »paškvil« o plesu u 
streljani. 

»Na zadnjem plesu u streljani« — tako stajalo u paškvilu, 


— »potvrdila se priča, da se kukavica zavlači u tudje gniezdo. | 
Šenoa. Pripoviesti 1II. 15 

Milo je bilo gledati, kako se je g. Z—y? vrtio oko gospodične 
Ki—re, ili ako hoćete, gčna Kl—ra oko g. Z—og, i kako se . 
čuje, sve se vrti oko toga, da si g. Z. pod mantillom gospodične 
Kl—re, svoje buduće drugarice, steče za svoje lice pošteno 
ime, ili barem poštenu krinku. Da, g. Z. uzet će kćer gosp. 
M—ća. Na čijoj je strani profit? Na njezinoj ili na njegovoj ? 
Fina gospodična reći će možebiti: na njezinoj — ta ona to 


mora znati, a zna za što! — — — Nu drugi ljudi vele, 
profit je na njegovoj strani. Jer čujmo: gospodična je mlada, 
— da li je ličena, nismo izpitali, — pa joj se može taj grieh 


oprostiti; gospodična je od plemenite obitelji, gospodična je 
i vrlo bogata, a to je izprika za sve. Ali g. 2? Ali g. Z? 
Odakle je on? Drage volje platit ćemo svakomu, tko nam 
rieši tu zagonetku, bocu šampanjca. Možda ga je vrana u 
kljunu doniela u Zagreb! Tko mu je otac i majka? Možda 
je to sam zaboravio, il je na putu izgubio plemićki i putni 
list. Vriedno bi bilo, da ga gradski kapetan za to upita. Mi, 
hvala Bogu, znamo, šta smo i odakle smo. G. Z. neima kod 
nas ni za dva prsta zemlje; možebiti ima kakovo veliko ima- 
nje — u mjesecu. Bar je dobivao do sada od nepoznane vile 
cekina — a sad ih nedobiva, tomu je kriva gospodična Kl—ra. 
Ništa za to. Gospodinu Z. je to, koliko ga poznajemo, sve- 
jedno. Nepoznana vila taracala mu je dosele kratki i vrlo 
laki život cekini, a Kl—ra taracat će tvrdimi škudami svoga 
otca g. Z. mnogo teži i duži put cieloga života. A oko toga 
vrti se poglavito pamet gospodina Z., i za to se je on stra- 
ostveno vrtio oko gčne Kl—re, kao da se vrti oko vreće, 
pune škuda. Gdčna Kl—ra neće mladomu Z. samo ženom 
biti, već i kumom, jer će se on tom prilikom prekrstit pošte- 
nim čovjekom. Profit je dakle svakako na njegovoj strani. 
Quod erat demonstrandum. G. Ma—ć mudro čini, da drži 
svoga budućeg zeta za skute, jer je vrieme, pa bi se možda 
druga našla, koja ne samo škudami, već cekini krsti.« 

»Znate li,« zapita Marić mladića, »da se u Zagrebu ne- 
govori nego 9 tom >paškvilu«, da ljudi na me pokazuju 
prstom ?« 

» Neznam — ništa neznam !« zajeca muklim glasom Ernest. 

»Vi tražite od mene Klaru, čemu sam se već dugo vre- 
mena nadao. Kažite mi prije svega, šta ćete odgovoriti na 
taj paškvil ?« 

»Recite ime čovjeka, koji je tu rugobu napisao, i ubit 
ću ga, — odgovoriti neću ništa.« 

»Ništa? Oprostite mi, Zaborsky. Dok se niste odlučili 
spojiti se sa mojom obitelju, nisam imao prava, pitat Vas, 
čiji ste, i odakle ste; ali danas tražite Klaru, a Klarinu otcu 
pripada valjda pravo da pita, komu će povjeriti svoju kćer.« 

Mladić spusti ruke s lica i dignu glavu. Lice mu bijaše 
bliedo, žuto ko u grobu. 

»Pravo imate, gospodine Mariću! Mišljah, da me nećete 
pitati za to, jer znate, kakav sam, jer znate, da sam pošten, 
da nješta vriedim, jer mišljah, da čovjeka samo po tom ocie- 
njivati valja. Nu Vi po običaju ostaloga svieta pitate i za krstni 
i za plemićki list. To je Vaše pravo, a ja ću Vam po duši 
odgovoriti. Ja neimam ni otca ni majke, ja neznam pravo, tko 
mi je otac, tko li majka — ja sam nahod bez imena i ple- 
mena: ja nemogu ništa odgovoriti na paškvil. Koliko pamtim 
od prvog svojeg djetinstva, nalažah se u nahodištu, u zavodu, 
gdje se prehranjuju djeca, kojim se nezna za otca i majku. 
Znam i to, da su me bolje pazili i dvorili od druge djece, 
da sam dobio kadšto od nevidjene ruke liepu haljinicu ili 
drugi kakov darak, al izim stare mrke paziteljke, izim suhog, 
učitelja i djece nevidjeh nikog, a nisam ni pitao za nikoga. 
Djeca u nahodištu odgojivaju se kao stado po šabloni, nipošto 
po ćudi, po naravi. Znao sam, što je toplota, što li zima, što 
glad, što žedja, što bolest, što je sladko ili kiselo, al ni- 
sam znao, što je ljubav, što je cjelov, što je brat, što li sestra, 
što li je majčino i otčevo ime. Rastijah i dorastoh do devete 

godine. Umio sam dobro čitati, pisati i računati; rekoše mi. 
neka se podpišem »Frnest Zaborsky«, jer to da mi je ime. 

Pisao sam to ime nemisleći ništa, pisao ga kao svaku 
drugu rieč. Iznenada obolih vrlo opasno. Rekoše mi poslije. da 
je svatko mislio, da neću preboljeti bolesti, nu, kako su me 
prvi doktori liečili, a nije obični liečnik zavoda, ozdravih na- 
pokon. Liečnici rekoše, da mi valja promieniti zrak, — nahod 
promieniti zrak! Kamo? Nu kod mene je drugčije bilo. .Ted- 
noga jutra digoše me u nepoznanu gospodsku kočiju, u kojoj 
je njeki stari sluga u livreji sa velikimi srebrnimi dugmeti 
sjedie. Vozio sam se dugo, vrlo dugo — mislim tri, četiri 
dana — kroz mnogo raznih mjesta, kojim nisam mogao sa- 
znati imena. Starac me gladio, pripoviedao mi svašta, za- 
bavljao me koječim. nu kad ga upitah, gdje smo, kamo 
li idemo, tko li ga je poslao, nije htio nikako odgovoriti. 
Nu toliko sada znam, da smo se vozili po gornjoj Ugarskoj. 
po slovačkoj krajini. Dodjosmo napokon u prekrasan gorski 
kraj, u divan perivoj. sred kojega se bieljahu veliki gospod- 
ski dvorovi. Povedoše me u dvore. Nemogah se načuditi 
toj gospodskoj krasoti, tim velikim dvoranam, punim svile. 
mramora, ogledala i kadife. Al sve to bijaše pusto, nigdje 
žive duše. Bilo mi je, kao da sam u začaranu dvorcu, o ko- 
jem nam pričaju djetinje bajke. Meni pripraviše sobicu razi 
zemlje, u kojoj me onaj sivi starac dvorio, baš kao da sam 
gospodar. S njim sam skakao po perivoju, s njim lovio ribe, 
s njim se penjao na gore, on me je učio pucati iz puške i 
šta ja znam. Tu naučih, obćeći sa seoskim svietom, slovački 
govoriti. Bijah sretan i presretan. Šta mislite? Dosele zatvo- 
ren u tih pustih, obieljenih sobah nahodišta, medju djecom, u 
koje nije bilo čuvstva. jer se nije marilo buditi njihovo drie- 
majuće srdce, nevideći prijazna lica, nu rob — a sada, Bože 
moj! u širokoj, zelenoj naravi, pod vedrim nebom, med ša- 
renim cviećem, pažen i ljubljen od prijaznog, dobroćudnog 
starca, bez stege, bez brige, bez straha! Kolika razlika! Cutio 

sam, kako mi krvca brže teče, kako mi srdce življe kuca, 
bilo mi je, kan da mi krila rastu. Čuo sam kako drugi ljudi 
govore o svom otcu, o svojoj majci; slušao sam, gdje u se- 
oskoj crkvi slovački župnik propovieda, kako treba ljubiti otca, 
otca i majku, pa upitah svoga starca, gdje je moj otac, moja 
majka ? 

»Umrli,« odgovori i nehtjede dalje o tom govoriti. 

Prošao mjesec, prošla dva, tri mjeseca, a ja vam ozdra- 
vih u tom gorju podpunoma. Bijah zdrav kao dren. Zabo- 
ravih jadan, da sam ikada drugačije živio, nebijaše mi ni na 
kraj pameti, da ću ikad ostaviti taj gorski raj. Nu jednog 
dana rekoše mi, da mi valja ostaviti dvorac i perivoj i onoga 
starca, da moram u grad u školu. Bilo mi je, da sdvojim. 
ZŽZavukoh se u šumu i tu sam sjedeć na pećini plakao, dugo 
plakao, dok starac sluga po me nedodje, te me u dvorac 
nepovede. Nu nije se bilo šalit; drugi se dan doveze pred 
vrata dvorca kočija, pa da podjemo u grad. Nisam napokon 
ništa misliti mogao, nisam ništa vidio, ni čuo, samo mi srdce 
pucalo, što mi je ostaviti liepu slobodicu. I u istinu. Ako 
sam ikad na zemlji, to sam samo ona tri mjeseca sretan bio 
pod karpatskimi gorami. Najteže mi dakako bilo odkinuti se 
od starca, a bilo bome i njemu ; obojica plakasmo kao djeca, 
nu za čudo nehtjede mi reći, kako je prezime njemu, kako 
li njegovu gospodaru, kako li se zove dvorac, a bijaše uviek 
uza me, da toga nisam mogao izpitati od drugoga. Da mi 
od toga moga prijatelja ostane bar njekakva uspomena, od- 
rezah nožicama neopažen od dugačkog kaputa jedno od ve- 
likih, sjajnih dugmeta sa grbom i sakrih ga u žep. Nepovra- 
tih se dakako u nahodište, a to me je njekako iješilo. Po- 
vedoše me u Peštu, u velik privatan zavod. Al šta da Vam 
dosadjujem dugim pričanjem. U zavodu sam izučio gimnaziju 
i filozofiju, učio sam strane jezike, mačevati, plivati, plesati, 
udarati na glasoviru, nu — bio sam upravo gospodski odhra- 
njen. Dobivah na velike blagdane i poklona, al mi nerekoše 

od koga: znao sam, da me badava u zavodu nedrže, al ne- 
mogoh saznati, tko to za me plaća. a upravo o tom sam 
najviše mozgao i mozgao, s toga najviše trpio: moje vlastito 
ime bijaše mi najveća zagonetka na svietu. Kad svrših nauke 
s osobitim uspjehom, čestitao mi ravnatelj zavoda; reče, da 
me čeka liepa budućnost. Šta sam ja mislio o budućnosti ? 
meni je samo prošlost u pameti bila: šve sam se pitao, kako 
sam postao, od koga sam postao. 

Ravnatelj mi reče, neka putujem u Beč, u Njemačku, u 
Italiju, a zatim neka idem u Zagreb, da siušam prava na 
akademiji zagrebačkoj. Dade mi znatnu svotu novaca, rekav, 
da sve to želi moj dobrotvor, koji će mi redovito u Zagreb 
šiljati novaca. 

»A tko je moj dobrotvor?« zapitah ga. 

» Nemogu da Vam to kažem, jer ni sam neznam,« odgo- 
vori mi ravnatelj. 

Ljutio sam se i kako, svagdje ista nesretna zagonetka! 
Kad moji drugovi čuše. da idem na put, viknuše: »Ele si 
sretan. mladi Slovače!« Bili me okrstili Slovakom, jer sam 
vrlo rado igrao na glasoviru slovačku pastirsku pjesmu, koju 
sam naučio za vremena svoje sreće u karpatskom perivoju. 
Pitao sam se ne jedan put, za što me šilju u Zagreb u Hr- 
vatsku. u taj neznani. divlji sviet, al moja pamet nije znala 
odgovora. Proputovao sam Njemačku. proputovao Italiju, 
svagdje nadjoh divote, krasote, znanja, umjetnosti — al nig- 
dje mira, nigdje. Crv mi je točio =rdce. Ne jedan put stavih 
se pred ogledalo, pitajuć: »Tko si?« Al preda mnom stajaše 
slika, kao star portret, o kom neznamo, čiji je. Dodjoh u Za- 
greb. a što je poslije bilo, znate i sami. Radio sam. rev- 
novao znajući, da po obitelji neimam vriednosti, hoteći da 
budem po vlastitoj zasluzi pošten, vriedan čovjek. Budući u 
Zagrebu dobivao sam iz Beča redovito svake četvrt godine 
pismo sa šestdeset carskih dukata. Na pečatu bijaše zviezda, 
a pod zamotom bijaše na bielu listu upisano samo vrieme, 

za koje mi se novci šalju bez daljnjega znaka, bez podpisa. 
Ljutio sam se, plakao sam. Jednom povratih pismo, al mi 
dodje brzo natrag. Ovaj put bješe upisano: »Uzmi, to je 
bila želja pokojne ti majke.« Da znate, koliko sam plakao 
onog dana od radosti od žalosti! Sto puta sam čitao tu riečcu 
»majka«, sto puta sam poljubio tu riečcu. Od onog dana pre- 
vrnula mi se duša, umekšalo mi se srdce. Da, srdce mi je 
bilo kao zemlja, koju napaja poslije duge suše blagoslovna 
kišica, i kao sto cvjetova iz zemlje niknulo u mom srdcu 
sto osjećaja, ta znao sam, da sam imao majku, da mi je 
majka dobro željela! 

Taj glas dodavao mi je više hrabrosti, mislio sam, da 
sam dobio njeko pravo prisloniti se uz drugu obitelj. Položiv 
cenzuru, dobih uz dukate sliedeće rieči: »Optime, eximie! Do 
skora saznat ćeš više.« Ohrabrih se još većma. Za njeko 
vrieme nadodje parnica radi baštine pokojnog Ž. Primih ju 
Radio sam sa zanosom, s njekom inspiracijom kao osvetnik 
prevarenog, pogaženog sina. Tko je mogao tu uvredu bolje 
ćutit nego ja, sam pogažen, sam prevaren? Već prije te par- 
nice nisam za čudo dobio već pol godine pisma iz Beča; 
nješta me je to uznemirilo, al sam radio dalje. Zasluge sam 
imao, a svakako htjedoh posao dotjerati na kraj. Dobih pra- 
vednu parnicu, pošto me je varalica zalud kušao predobiti 
na svoju ruku po nepoštenjaku Bojčeviću. Sviet me je slavio. 
Sada, mišljah, imam pravo tražiti, da budem primljen u obi- 
telj, i pokazivao sam javno, da mi je Vaša Klara omiljela. 
Dugo sam sakrivao to čuvstvo u svojih grudih, sada ga od- 
krih i djevojka pristade. Nu nehijedoh je zaprositi prije, dok 
.nesaznam, čiji sam, jer mi se obećalo bilo, da ću sve sa- 
znati. Kako? Čekao sam, da mi dodje glas iz Beča. Badava. 
Hijedoh da poludim. Ležeć jedan put sdvojan na svojoj po- 
stelji, munu mi čudna misao glavom. Skočih, da otvorim svoj 
kovčeg. Izbacih sve, što je u njem bilo, nadjoh u kutu pa- 
Pirić, a u njem veliko sjajno dugme sa grofovskim grbom, 

što sam ga djetetom odparao +bio s kaputa staroga sluge. 
Starac je morao biti u službi moga dobrotvora, a grb sva- 
kako biljeg moga dobrotvora, koji jamačno u Beču stanuje, 
jer mi odanle novaca šalje. Odlučih poći tim tragom, jer 
mi se kombinacija činila sigurnom. Podjoh, kako znate, u 
Beč i ako uztreba i dalje. Došav u Beč, potražih heral- 
dičku knjigu, opitah se kod graveura i saznadoh, da je znak 
na mojem dugmetu grb grofova L. Pohitih u palaču spome- 
nutoga grofa u nutarnjem gradu. Pred vratima stajaše vratar 
u crno odjeven. Pogledah dugmeta vratareva. Zbilja isti grb. 

»Koga tražite ?« zapita me vratar. 

» Tražim koga od grofova L.« 

»Moj dragi gospodine,« odvrati vratar ravnodušno, »gro- 
fova L. neima više. Zadnji te obitelji pao je prije njeliko 
mjeseci na lovu s konja, pa si je skrhao vrat ?« 

>A neima braće ili sestara ?« 

»Neima ?« 

»A_ koga je zapao imetak ?« 

»Dalekog rodjaka, baruna Č. Grof je umro bez oporuke.« 

»Da,« mišljah, »od dana smrti grofa L. nisam već dobio 
ni pisma ni novaca iz Beča.« 

Taj nenadani glas kanu poput otrova na ranu moga 
života. Oh, u sudbine ima kadšto mnogo zlobe. Baš u vrieme, 
kad je grofova ruka imala skinuti koprenu s tajne moga ži- 
vota, uništi ju sudbina. Kraj svega toga neklonuh duhom. 
Sjetih se onog perivoja u karpatskih gorah. Nebi li ondje 
mogao u trag ući tajni? Opitav se za imena grofovih imanja, 
saznah, da jedno stoji u gemerskoj županiji. Imao je i drugih 
po doljnoj Ugarskoj i Slavoniji, al pod karpatskimi gorami, 
samo jedno. Smjesta sjedoh na kola. Neznam, ima li gorih 
muka od onih, što ih oćutih na tom dugačkom, dosadnom 
putu. Želja mi letila poput munje, a moja kola išla poput 
spuža. Napokon se iza smrekove šume pojavi imanje Jesenice. 
Da! Isti dvor, isti perivoj, ista stara crkvica sa drvenim kro- 

vom — da ono divno pozorište mladih. mojih dana stajaše 
pred mojim očima. Proplakah, ta kako i nebi? Uputih se 
u dvorac. Pitao sam za starca slugu. Pogledavši me čudnim 
okom reče njeka stara krezuba baba: »A, a! Znam, za Janka 
pitate, gospodine ? Dobra duša, dobra duša! Prije petnaest go- 
dina pokopasmo ga na groblju tik velikoga krsta. I nevidi 
se njegovu grobu trag. Ja mu palim na mrtvi dan svjećicu. 
A tko će poslije mene? Ta tko ga je i poznavao? Župnik i 
ja stara sirota? Laka mu zemlja!« 

Podjoh k župniku. Bijaše to onaj isti svećenik Slovak od 
jedno 60 i više godina, čovjek dobar, ljubezan, smiešeći se 
vazda poput nevina djeteta. Taj smieh grijao i razsvjetljivao 
je kao sunce njegov siromašni, drveni župni dvor. 

S prvine, kad sam magjarski govorio, gledao me njekako 
sumljivo, nu kad sam okrenuo na slovačku i latinsku rieč, raz- 
vezao mu se jezik. Upitah ga, da li mu je ime »Zaborsky« 
poznato. 

Starac osovi glavu i omjeriv me okom odgovori: 

»Jest. Dobro ga se sjećam. Al šta Vi za to ime pitate?« 

»Pitam, jer o tom, što ćete mi kazati, visi spasenje 
jedne duše.« 

» Nerazumijem Vas, gospodine.« 

»Jeste li, gospodine župniče, čuli za Ernesta Zaborskog ?« 

»Dakako. Krstio sam ga.« 

»Vi?« — klikoh, a sva mi krv skoči u glavu. 

»Dvojite li o tom ?« zapita me starac. Za tim podje k sta- 
rinskomu ormaru, izvadi otrcanu knjigu i otvoriv ju, pokaza 
mi prstom mjesto, gdje je upisano bilo: »Ljeta gospodnjega 
18.. a dne 23. rujna bio je kršten u župnoj crkvi sv. Mar- 
tina u Jesenicah Ernest Zaborsky, sin nepoznatih roditelja 
po meni Mihajlu Kubinji-u mjestnom župniku. Kum bijaše 
mu Janko Palarik, sluga g. grofa L.« s 

Stvorih se kamenom. Čim se dublje zakopah u tajnu 
svoga života, tim se veće zagonetke namitahu mojoj glavi, a 

sada najstrašnija, najgroznija. Prva viest o mom životu, i nad- 
grobnica momu životu! Oh ta bio bih dao krv srdca svoga, 
nek ju učenjaci izpitaju, nek mi kažu, čiji sam! 

»Nu oprostite,« reče stari Slovak zatvoriv knjigu, — >»ja 
sam Vam kazao, što ste tražili, ali sad Vi, molim Vas, meni 
recite, za što pitate za Ernesta Zaborskoga?« 

»Za što? Jer sam ja taj Ernest Zaborsky.« 

»Vi — — —-?% začudi se starac uzmaknuv njekoliko 
koraka — »Vi da ste Ernest Zaborsky ?« 

»DAa, ja g. župniče, ja sam taj nesretni sin nepoznatih 
roditelja. Evo mojih papira, gledajte sami.« Na to predadoh 
o starcu sve svoje svjedočbe. Nataknuv očale progleda župnik 
sva pisma. Zatim staviv papire i očale na stol reče mekanim 
glasom: 

» Vjerujem sada, da ste Ernest Zaborsky. Bio bih Vam 
vjerovao i bez svjedočbe, bez te diplome, jer zaista nitko ne- 
ima razloga otimat se za Vašu nesreću. Nu što rekoh? Vi 
ste sada možebiti u svojoj novoj domovini sretan, ugledan 
čovjek ?« 

»Sretan ja? Oj gospodine župniče, nerugajtesmi se. Ta 
nije li prva sreća čovjeka, da žive u kolu svojih milih, nije 
li najveća sreća ljubiti svoje? Netaru me brige za svakdanji 
hljeb; nevidiva ruka pripravila mi je put poštenu životu, a 
i ja nisam gubio vremena. Al uz to mi je otrovna zmija jela 
moje srdce, ta nisam znao, tko sam. A upravo sada mi se 
pruži sgoda, da me ljubav privede opet k životu, u kolo 
vriedne obitelji, al pred kućom te obitelji stoji strašilo i pita 
me zloradim posmjehom: »Tko si?« »Gospodine župniče, za- 
klinjem Vas Bogom i spasom, recite mi, neznate li ništa više 
O mom postanku?« Tako govorah starcu dokazav mu sav 
svoj život, držeć ga za ruku. 

»Znam više,« odvrati tronut, »sjednite. U njekoliko rieči 
saznat ćete sve, gospodine Zaborsky. Bit će tomu godina, 
koliko ih upravo Vi brojite, baš 23. rujna po podne, kad 

stari Janko Palarik, najpouzdaniji sluga grofa L. donese u 
ovu sobu novorodjenče. Reče mi, da ga je našao u šumi za 
gradom, i da mu se je smililo, jer je toli liepo. On da će ga 
uzeti, a ja neka ga krstim. Reče mi i to, neka mu se dade 
ime Ernest, a prezime nek se zapiše »Zaborsky«, po našem 
slovačkom kraju vrlo obično. Pohvalih Janka rad tolikog mi- 
losrdja i učinih, kako mi reče.« 

»Poslije nečuh ništa za diete, van da su ga dali na selo 
u gori dojilji. Nisam ni pitao. Malo vremena postojalo, al 
grofu L, gospodaru jeseničkomu umrla sestra Ernestina, dje- 
vojka dobra i preliepa. Grof _L., zadnji potomak slavne. bo- 
gate obitelji ljubio je sestru van reda. Duže vremena nije se 
Ernestina pokazivala pred svietom, na jednoč me pozvaše, 
da ju sahranim u raci na gradu Jesenicah. Grof [.. htio je 
da poludi. Bludio je po šumah kao bez sebe. Ja sam ga ko- 
jekako tješio, te se kašnje umirio. Neimajući u toj gorskoj 
zabiti boljega razgovora, pozivao je mene često u dvorac. 
Govorasmo od srdca, govorasmo slovački, jer je obitelj L. 
od davnine slovačka. Sada ju broje dakako u Magjare. »T6t 
nem ember« veli Magjar, pa kako bi mogao grof Slovakom: 
biti. Jednom u večer sjedjasmo u gradu za velikim stolom 
pijući tokajsko vino. Vidio sam, da mi je grof rad nješta do- 
kazati, al nije pravo smio. Napokon reče, iztrusiv čašu vina: 
»Župniče! Nješta mi peče dušu. Kazat ću Vam, šta, al mi se 
zavjerite, da nećete nikomu o tom ni riečce kazat, dok: bude 
grofa L.« Zavjerih mu se. »Ono diete »Ernest Zaborsky«, što 
ste ga krstili, sin je moje sestre Ernestine i mladog šumara 
Zaborskog, koji se je prije pol godine ubio iz puške, te ga 
nadjoše razmrskane glave u šumi pod »Jelenjom pećinom«. 
Moja sestra, zaboravivši svoj grofovski grb, ludovala za mla- 
dim šumaroin. I bio je preliep, prefin mladić, sin pastorov, 
al njekakov sanjar. Dogodilo se. Diete ugledalo sviet. Ja i sva 
rodbina da pobjesnimo. Šumara otjerasmo. Grofica i slovački 
šumar! Ubio se u šumi, a Frnestina ginula i ginula, o lieku 

ni govora. Kad je bila na umoru, pozvala me k sebi i mo- 
radoh joj se zakleti, da neću napustiti djeteta, koje sam u 
nahodište poslao bio, da ću se zanj brinuti kao otac. I umre. 
A vjere mi, hoću se brinuti. Tajit ću stvar od svieta, jer je 
sramota, al krv nije voda i prisega nije lula duhana. To 
Vam htjedoh reći, da mi odlane.« To mi izpričao grof. Kašnje 
mi reče, da ste u peštanskom zavodu, poslije dugog vremena 
opet, da Vas je poslao dalje u Hrvatsku, jer da je to za 
tajnu dosta daleko. Reče mi, da ste valjan čovjek i kad je 
zadnji put ovdje bio, prišapnu mi, da se je predomislio, da 
će Vam sve kazat, učint Vas svojim fiškalom i pokloniti 
imanje u Banatu. Nu povrativ se u Beč zaglavi iznenada 
prije, nego je svoju volju ovršiti mogao. Ja Vam to sve do- 
kazah, jer me već neveže rieč. Grofova L. neima više. Žalim 
Vas od srdca, gospodine Zaborsky, jer ste nesretni, jer ste 
pošten čovjek. Bog Vas blagoslovio na tom putu, punom 
trnja. Nosite strpljivo svoj krst, ija Vas blagosivljem,« završi 
starac kroz plač. Sudite sami, gospodine Mariću, kako mi je 
pri duši bilo, pomislite sami, kako je u mom srdcu bjesnilo. 
Saznadoh za otca, za majku, saznadoh, da sam posljedica 
njihova grieha, razlog njihovoj smrti. Al opet sam sretan bio. 
Ta bar sam: čuo za ime otca i majke si, čuo, da su me lju- 
bili, bar sam mogao poljubiti grudicu one zemlje, pod kojom 
su počivale kosti milih, nesretnih mojih roditelja. Starac žup- 
nik povede me grobu moga otca kraj vrata groblja, povede 
me u raku grofova L., gdje je stajala hrastova škrinja, a u 
njoj kosti moje majke. Na škrinji ležaše uveo vienac. Uzeh 
od njega njekoliko listića, a sad ih nosim na srdcu. Izljubih 
starcu župniku ruke, i povratih se amo. Znajući, čiji sam, 
prikupih nješto snage i zaprosih ruku Vaše kćeri. Sad znate, 
gospodine Mariću, tko sam i šta sam, sad znate, da na taj 
podli spis odgovoriti nemogu, a da neokaljam svetu uspo- 
menu nesretnih si roditelja, sad znate, da sam pošten, iskren 
čovjek, al da sam — kopile, sad znate, da li Vaša Klarica 

mojom ženom biti može. Sudite mi sud. Molim Vas, odmah! 
Odmah!« 

»Jeste li čuli, amice Zaborsky, Vi te nesreće niste zaslu- 
žili, jer ste pošten i prepošten. K vragu,« nastavi starac obri- 
sav si opet očale, »ima u svietu toliko hulja, koje se svimi 
mogućimi papiri legitimirati mogu, pa baš Vas, takova po- 
štenjaka nesmije čovjek pitati za krstni list. Da Vam sudim! 
K vragu! Recite mi gdje je u corpusu taj paragraf, gdje? 
No, no, no — nemojte Vi misliti, da sam kakav švabski mu- 
drijaš, koji će Vam nabrajati deset rieči, a u nijednoj srdca 
neima. Neima kod mene: >»Bi li, nebi li?« »Kad bi«, i »da bi«, 
jer su to same ciganske rieči. Ja sam Hrvat, stari pravi 
Hrvat, ja velim: »da« ili: »ne« sine apellatione. Za to Vam 
velim, evo moje poštene rieči: moja kći, moja Klara bit će 
Vašom ženom. Nemojte se zahvaljivati, to je tako i nije drug- 
čije. Ali pita se: quis, quid, ubi, quibus auxiliis, cur, quo- 
modo, quando? Njekako se mrgodite. Nebojte se ciganije. 
Graja i vika po gradu radi toga paškvila velika je. Žena mi 
se snebiva svaki čas. Zagrebačkim jezikom neima para, kraj 
njih bi svi brusari ostali siromasi. Pustimo, da se vika malo 
umiri. Qui habet tempus, habet vitam. Šutimo. Vi mi liepo 
podjite na put, a ja ću medjutim Vaše poslove obavljati i 
medjutim svojoj ženi malo tamjana paliti. Pišite više puta, a 
mojoj ženi pošljite kakov francezki shawl, to je najbolji vi- 
zikatorium na ženska usta. Pa kad se sve liepo umiri, pisat 
ću: Erneste! Zrak je čist! Erneste! Na juriš! Sad s Bogom, 
dragi amice!« i zagrliv mladića, obrisa Marić i opet očale. 
Mladić izidje tronut. Kraj skalina stajaše Klara zaplakana. 
Šuteći gledaše mladića, a u očiju bijaše joj tri sta suza, tri 
sta jada. | 

»Neplačite, Klaro!« reče Zaborsky, »pobiedismo, idem na 
put. Kad se vratim, bit ćete mojom ženom. Pišite mi.« 

Djevojka ga pogleda u čudu. Zaborsky ju poljubi, a Klara 
zadrhta i zaplaka od radosti, kad je Ernest izišao iz kuće. 

Zaborsky podje putovati. Al nije mu se dalo vrludati 
svietom. U brzo se svrati u zakutak karpatskih gora — u 
Jesenice, da kraj groba milih si roditelja u kući starca žup- 
nika dočeka čas svoga spasenja — svoje sreće. Življaše po- 
put pustinjaka, čitajući, bludeći po šumah. Klari je pisao re- 
dovito, a ona mu odgovarala u malo rieči, u mnogo osje- 
ćaja. Samo je šutila o svojoj majci. I stari Marić pisao mu 
često, al sve o odvjetničkih poslovih. Samo pri kraju sva- 
koga pisma dodao bi: »Klara je zdrava i dakako nestrpljiva. 
Oprema se marljivo šiva i na skoro ću Vam pisati: »Skupite 
se amo u Zagreb.« Zrak se znamenito čisti. Al donle da mi 
niste došli. Strpljen spašen!« 

To je trajalo tri mjeseca. Četvrtog mjeseca nebijaše pi- 
sma ni od Klare ni od Marića. Ernest pisao dva, tri, deset 
puta i Mariću i Klari, al nebijaše odgovora. Prodje četvrti 
mjesec, prodje peti, dodje šesti mjesec. Ni glasa. Ernest da 
sdvoji. Već se htjede uputit u Hrvatsku, al je opet odustao, jer 
mu je Marić jasno pisao u zadnjem pismu. >»Bilo što mu 
drago, Vi se, dragi Erneste, nebojte, al mi nedodjite nikako, 
dok Vas nepozovem.« Napokon pisa mladomu Ž., trgovcu, 
komu je sav imetak spasio bio, neka mu za Boga javi, šta 
je s Marićem. Za tri nedjelje primi suhoparno trgovačko 
pismo: »Poglaviti gospodine! Pošto moga principala u Za- 
grebu neima, čast mi je obaviestiti Vas u njegovo ime, da je 
odvjetnik Marić prije četiri mjeseca na upali pluća umro, a 
njegova se obitelj preselila u Zagorje. Za tvrdku Ž. F. W,, 
poslovodja. « | 

Taj glas ošinu Ernesta kao grom iz vedra neba. Za pol 
ure sjede na kola, da se povrati u Zagreb. Nakon dosadna 
puta opazi i opet toranj sv. Kralja. Tjerala ga nepojmiva 
sila, bud strah, bud briga, bud ljubav — Ernest toga nije ni 
sam znao. Bilo je prilično tamno, kad mu kola udjoše u vra- 

tolomne ulice zagrebačke. Riedke svjetiljke titrahu po gradu, 

nebo bijaše sivo — sve kao poslije sprovoda. Ernest se uputi 
kući trgovca Ž. 

»Je li gospodar kod kuće?« zapita slugu. 

»Nije, otišao je u Beč i Prag kupovat robu,« odgovori 
sluga. 

»Je | poslovodja kod kuće?« 

»Jest, baš zatvara dućan.« | 

Zaborsky upita poslovodju, kamo je gospodja Marićka sa 
kćerju pošla. Poslovodja, nepoznavajući odvjetnika, reče mu 
ime zagorskog imanja. Bijaše blizu Klanjca. 

Odvjetnik sjednu na kola i reče kočijašu, neka tjera put 
Zagorja. Drugog dana stiže na imanje. Skočiv s kola pohiti 
ravno u zidani bieli dvor, stojeći do ceste. Popev se na ska- 
line pokuca na vrata nepitavši nikoga. 

»Slobodno!« odazva se ženski glas. 

Zaborsky otvori vrata. Na divanu sjedjaše pletući gospo- 
dja Marićka — sama. Opazivši došljaka porumenje, probliedi 
i dignu se naglo na noge. 

»Vi, gospodine Zaborsky ?« upita ga čudnim glasom. 

»Ja, milostiva gospodjo!« odgovori odvjetnik poljubiv ju 
u ruku. — »Za što mi niste prije javili strašnu nesreću, koja 
Vas je snašla? Dodjoh, da s Vama oplakujem vriednog, po- 
štenog si prijatelja, da Vam ponudim svoju brigu, svoju po- 
moć, svoju — — —« 

»Hvala, gospodine Zaborsky,« odvrati Marićka mirno, 
»sve sam sama uredila. Mišljasmo, da ste ondje u svojoj po- 
stojbini zaokupljeni drugim važnim poslom: Nehtjedosmo Vam 
smetati. Ali molim, izvolite sjesti.« 

»Drugim važnim poslom ? — Oprostite, Tetazunuje Vas, 
milostiva,« odvrati u čudu Ernest. 

»Da, pokojnik je umro iznenada, nu Vi ste, čini mi se, 
zdravi?« odvrati gospodja ravnodušno, kao da nije čula Er- 
nestova pitanja. 


i i 


mi Vaše pomoći. Stvar je svršena. Klara je gospodja Bojče- 

Zaborsky sjedjaše časak niem, neznajući, što da rekne. 
Napokon iztisnu mukom: 

»A gospodjica Klara?« 

»U Mletcih je.« | 

>U Mletcih? — Klara? — —« 

»A_ da, zaboravila sam,« nastavi gospodja pletući. »Prije 
četrnaest dana udala se Klara za gospodina Bojčevića. Vi ga 
valjda poznajete? Sada odoše mladi u Mletke.« Ernest se 
dignu. Držeći se rukom naslona stolice, buljio je kao lud u 
gospodju Marićku. Lice mu bijaše bliedo poput sniega, a de- 
beo mu se znoj pojavio na čelu. Ustne mu drhtahu silovito, 
sve mu se lice bilo izobrazilo. 

»Gospodjo!« — reče bez glasa — >»gospodjo! Za što Vi 
sa mnom sbijate toli groznu šalu? Gospodjo! — Neznam, 
koji Vam je pakleni duh prišapnuo te zlobne rieči, koje mi 
se i kroz šalu strahotom čine.« 

»Gospodine!« — dignu se Marićka uvriedjena, »nije mi 
do šale. Rekoh Vam cielu istinu. Samo Vam se čudim, kako 
možete ovako govoriti Vi, koji ste toliko vremena šutili, koji 


na pisma moje kćeri niste ništa odgovorili, koji ste drugdje 


tražili, što Vas je ovdje čekalo, Vi, stran, nepoznata roda 
čovjek, koji ma! niste odkinuli srdce kćeri od majke, od 
mene, koja sam stara, poštena plemkinja!« 
»Gospodjo!« kriknu Ernest hvatajuć objema rukama sto- 
lac, — »gospodjo! Nemojte, da poludim. Odgovarajte mi — —<« 
»Nisam Vam dužna odgovora, Vam najmanje. Netreba 


vićka. Medju vami neima dalnjega razgovora. Vaša službe- 
nica, gospodine Zaborsky.« 

Pokloniv se izadje gospodja iz sobe. 

Ernest 'se bio srušio na divan. Tu je cielu uru: plakao, 
plakao Kao da mu živo srdce režu. Za tim izidje naglo, i 
sjednuv na kola odveze se brzo. Oči mu bijahu nabrekle, 
po lubanji mu lupalo kao čekićem. Kao kamen sjedjaše na 

kolih, kao čovjek koga vode pod krvnikov nož. Mislio, mislio 
i ničemu se nedomisli. | 

»Vi, koji ste toliko vremena šutili!« opetova sto puta 
Marićkine rieči. »Šta će to reći? Šta će to reći?« Badava. 

Ernest dodje u Zagreb. »Tko da mi razjasni tu djavol- 
sku zagonetku?« pitao se po sto puta. Napokon se nječemu 
dosjeti. Pokojni Marić imao je kao svaki odvjetnik svoju 
desnu ruku, a to bijaše pisar Nikola, rodom graničar. Marić 
ga smatrao više svojim rodjakom, a pred Nikolom. nije bilo 
nikakove tajne. Zaborsky potraži Nikolu u njegovu stanu 
pod krovom u njekoj klimavoj kući laške ulice. U malo rieči 
reče starcu, po što je došo. Stari graničar obrisa si plavetnim 
rubcem nos, zasuka brkove i reče stisnuv oči: | 

»To Vam je, gospodine moj, govorio sam sam sebi, od 
prilike ciganija, kako kažu. Ta Vi znate, da stari Marić, laka 
mu zemljica, nije bez mene kihnuo. Znao je on, na koga se 
je objesio, i da starkelja Nikola nije vrbov klin. Sva sam ja 
pisma primao i otvarao, sve mi je kazao. Znam, kako je Vas 
pazio, gospodine Zaborsky, znam, da Vas je naša Klarica 
onako iza plota gledala, i da je dahnula, kako je uzdahnula 
opazivši Vas, da je dahnula, velju, u hladnu Savu, Sava voda 
bila bi uzkipila od prepunog joj srdašca. Kad je Vas iz Za- 
greba nestalo bilo, kao rose izpred sunca, hej koliko je tuj 
bilo plača! Starac bijaše na Vašoj strani, al Marićka jok! 
Bože moj, ma nadžak baba, velju Vam, od koje sotona nebi 
odnio čitave rogove. Pala rad Vas medju starcem i staricom 
po koja krupna, al napokon kan da će se baka umekšat. 
Dolazila od Vas pisma, a ja odpremao odgovore. U to ba- 
cilo Marića na postelju. Buncao koješta, buncao dva tri dana, 
pa onda — onda — eh gospodine, da ti srdce puca — od- 
nesoše ga, zakopaše ga. Eh gospodine! Nu da Vam kažem. 
Medju to zalazio u kuću njeki ridjan, Bojčević, kako li mu 
ime. Ma. prepilio bi ga, gospodine. Pa to ti baje i laje, i 
priča Klarici po vas dan, a ona ništa i opet ništa. Stara nje- 

kako milostivo gledala ridjana, a meni — e — da ga pre- 
lomim usred sriede. Jedva opjevali starca, al eto ti se Boj- 
čević razbacuje po kući i pretražuje sve listove Marićeve. Sad 
je on primao pisma — i Vaša, a Klarica se služavki tužila, 
da od Vas neima pisma. Ja dušu u se, pa da vidimo. Kla- 
rica je i Vama pisala, a stara Marićka dala Klarina pisma 
Bojčeviću, nek ih nosi na poštu. Al da! Jednog dana nadjoh 
u kancelariji u košu Klarino pismo, što ga je Vama pisala 
bila. Pa čujte dalje. Jednoč plakala djevojka silno. Ja pitaj 
služavku: Reci, Marice, šta se je tvoja frajla težko razpla- 
kala, koji su joj jadi? — E znate, reče mi Marica, koliko 
sam onako sa strane čula, dobio je gospodin Bojčević pismo 
iz Magjarske, da se gospodin Zaborsky ondje ženi. — O tri sta 
mu! viknuh, Zaborsky! poštena ta brada? E, reče Marica, 
kad je pismo pokazao. — Znate 1, gospodine Zaborsky, da 
sam Vas onda pošteno izgrdio pred Maricom. Oprostite, po 
tom, što ste mi kazivali, vidim, da su to druge gusle. Lopov 
taj Bojčević. E da mi ga je!« i pri tom stisnu šake svoje 
nemilo. Za tim nastavi: »Bio sam načuknuo, kako stara Ma- 
rićka svakom prilikom zagorskog onog ridjana kuje u zviezde, 
jer Bojčević obilazio oko nje kao mačak. Nu tek kad je ono 
na Vas izišlo, da uzimljete Magjaricu. Pomozi bogorodice! 
Nepamtim sva imena, što Vam ih stara prišila, al pamtim, 
da nijedno nije pošteno bilo. Ljutila se tobož na Vas, da ste 
se prevjerili, al po njezinu glasu sami poznao, da je tomu i 
kako rada, i da bi Vas za tu Vašu nevjeru poljubila. Klara 
se vrlo žalostila, Klara se razsrdila na Vas, jer je vrlo nagle 
ćudi. Poslije podjoše mati i kći na imanje u Zagorje — i 
Bojčević za njima. Slutio sam, za što. Marić ostavio velik 
imetak, pa je ridjanu voda išla na usta. Ja sam si tražio 
drugu zaslugu, a oni neka rade, što ih volja. Kad, bit će 
tomu četrnaest dana, eto ti k meni Marice, pa mi priča, da 
je Klara pošla za Bojčevića. Krstio sam se. Da je to stari 
Marić vidio! Vidite, kakov je sviet. Gdje je danas poštenje, gdje 

obraza? A Vas onako izigrali. Tri sta — — Ciganija, prosta 
ciganija! Jadni gospodine Zaborsky! vjerujte, da mi je težko, 
kan da su mene izigrali!« Starac Niko stisnuo ustne, stisnuo 
oči, a na oči mu skočile dvie debele suze. 

Zaborsky slušao starca sjedeć za stolom, podupiruć lak- 
tom glavu, buljeć preda se kao omamljen. Kadkad mu skočila 
krv na lica, kadkad pala jasna kapljica na liepu bradu, kad- 
kad drhtnula njegova usta — al u tih očiju, u tih bliedih 
.licih mogao si vidjeti težku, veliku žalost, koja se neda omje- 
riti ni riečju ni suzom, žalost duboka kao more, težka kao 
gora, za koju znade samo srdce, koje je tu žalost poćutilo. 

»Hvala, Nikola,« reče Zaborsky mirno, dignuv se, »hvala! 
Tako je! Klara je gospodjom Bojčevićkom. Dakako! Negovo- 
rimo više o tom. Bože daj! bila sretna! Mene više vidjeti 
neće. Za jedno Vas molim. Idem, neznam kamo. Al neću da- 
leko, pisat ću Vam, gdje sam. A Vi meni pišite kadšto, kako 
je Klari. Hoćete li ?« 

»Hoću, dragi spectabilis!« 

»E, pa s Bogom, Nikola !« 

»5 Bogom, gospodine Zaborsky !« 

Zagrebčani nisu znali, kamo je dospio Zaborsky. 


* 
* * 


Minulo njekoliko godina. Nikola odpremio Ernestu slie- 
deće pisamce :. »Spectabilis domine! Duša me boli za Klaru, 
težko li se jadnica kaje. Sad je izišlo, kakav je to. čovjek 
taj Bojčević. Šta čovjek? — hulja je! Pije po ciele noći. 
Povlači se sa najprostijimi ženanri. Karte mu nikada iz ruku. 
Kod kuće i negovori s Klarom. Bije ju, grdi ju, jer je rad, 
da ona sav svoj imetak prepiše na njega, al Klara neće. Veli, 
da imetak mora čuvati za svoju kćer, a on da bi sve pro- 
kartao. Blieda je i propala. Neznam, šta će to biti? Dobro 


nikako. Do skora javit ću Vam više, al i ovo, što Vam re- 
* 

koh, suviše je. A sada pozdravlja Vas Vaš pokorni sluga 
Nikola Milanović, fiškalski pisar.« 

Pod večer njekog mutnog dana — malo dana iza onog 
pisma — sjedjaše u kaptolskoj pivari kraj krvavog mosta u 
Zagrebu šareno družtvo. Za ono doba zvala se pivara: »Mal- 
heur-Kaffeehaus«. U tom nizkom presvodjenom prostoru bijaše 
sparno, mračno, da si jedva mogao razpoznati lica. U sriedi 
visila mala uljenica, u skrajnjem kutu driemao kraj svojih 
boca krčmar, a na okolo oko malih bojadisanih stolova sje- 
dilo čudno izpremiešano družtvo, pušeć lulu, pijuć vino, crnu 
kavu, čaj i rum. Ponajveće družtvo bilo se skupilo oko stola 
blizu vrata. Četiri čovjeka igrala tu »pol dvanaest«, a jedno 
šest ljudi gledalo igrače. Pred igrači na stolu stajala lojanica, 
četiri čašice šljivovice i kup dvadesetica, talira i cekina. Prvi 
igrač, koji je banku davao, bijaše suh visok čovjek, sive 
kratke kose, dugih brkova. Sjedeć pod visokim slamnatim 
šeširom, miešao je bankir — umirovljeni husarski major — 
dugimi prsti karte, mirno gledjuć u stol. Drugi igrač — de- 
beo žitar — čovjek mrkoputan, razgaljene košulje, znojio. se 
s osobitom rezignacijom plaćajuć il dobivajuć, a da nije riečce 
progovorio. Treći — malen trbonjast Švaba, činovnik gene- 
ralkomande — brbljao neprestance, čas žmireć jednim okom 
u svoje karte — ili kako se veli »gustirajuć«, čas kopajuć 
po žepovih prsluka, da nadje još koju evanciku — a četvrti 
bijaše Bojčević, sada nabubrena crvena lica, mutnih očiju, 
pod zelenim štajerskim šeširom. Govorio je malo, a grizo si 
ljutit brkove. Uz njega sjedjaše malen čovjek šiljasta nosa 
pod cilindrom, držeć medju riogama kišobran, profesor mate- 
matike. Na svaku kartu Bojčevićevu stavio bi deseticu, a kad 
ju izgubi, nakašljao bi se matematik svaki put. Bankir raz- 
dieli karte. Bojčević dobi kralja. 

»Petdeset forinti,« viknu živahno Bojčević, a matema- 
tik stavi polagano deseticu. | 

> »Molim, gdje su novci,« zapita bankir Bojčevića, »neda- 
jem kredita.« 

»Neimam ih,« odvrati ovaj, »al ova ura valja za tox« i 
baci zlatnu uru na stol. 

»Pol dvanaest!« reče bankir odkriv svoju kartu, »a Vi? 
— Samo deset. Dajte i uru i Vaš prsten molim. Dvostruko 
se plaća.« Bojčević probliediv dade uru i prsten. 

Za Bojčevićevim stolom pojavi se u mraku čovjek blied, 
duge crne brade, a šešir bio natisnuo na nos. Taj čovjek 
bijaše Ernest Zaborsky. Bankir opet razdieli karte. Bojčević 
dobi opet kralja. | 

»Do tri sta djavola!« viknu Bojčević. »U dvorištu stoje 
mi kola i dva bjelca. Ja ih stavljam i velim: »Va banque«! 
Primate li, majoru ?« 

»Primam!« odvrati major mirno, »gospodo, Vi ste svje- 
doci!« Matematik stavi deseticu delikatno na stol. Bankir 
dade na kralja kartu — dječka. Gledaoci stisnuše glave. Ban- 
kir dade drugu kartu — kec. 

»Troppo!« reče major mirno, a Bojčević lupi šakom 
po stolu, da su cekini zvonili. Rumenim žarom zali se Boj- 
čevićevo lice. 

»Znate | šta,« kriknu promuklim grlom, »dajte mi još 
jednu kartu. Znam, da ljubite žene. E — pa ja stavljam svoju 
ženu!« Al u taj par pade silna šaka na lice Bojčevićevo, 
koji se pod stol sruši. Svieća se prevali. Gosti se razletili 
uzplahireni, bankir stavi ruke na kup svoga srebra. Nu u 
tom velikom metežu bilo nestalo Zaborskog iz sobe. Ljudi 
tražili krivca, al nigdje mu traga. 


* 
* i 


I opet minulo mnogo godina. Već je bila prošla g. 1848. 
a našom domovinom zavladali Niemci. Jednog proljetnog 
dana išao poštarski sluga u povećem selu za Karlovcem 
prema krčmi. 

»Je li gospodin fiškal kod vas?« zapita poštar djevojku, 
koja je pred kućom guske hranila. Djevojka potvrdi glavom, 
da jest. Poštar unidje u kuću. U kutu velike, obieljene sobe 
sjedjaše za velikim stolom vovjek ogrnut kožunom pod kuč- 
mom kapom. Kosa mu i brada bijaše biela poput sniega, 
lice naduveno, žuto, kao naranča, žutkasto mu bijaše i bielo 
na mutnih, mamurnih očiju. Čovjek je pušio lulu, a pred njim 
stajaše velika boca vina, crnilo i piesak. Uz njega sjedjahu 
dva seljaka, stariji i mladji. Čovjek u kutu pisao je marljivo 
po papiru. Napokon ga pospe pieskom, smota ga, obriše pero 
u kosu. Predav starijemu seljaku papir reče: 

»Na, Miško, evo ti inštancije, pa ju nosi gospodinu sudcu. 
Moraju ti sina pustit iz vojske.« 

»Hvala, Vaša milosti, gospodine fiškale. A što smo dužni 
za Vašu dobrotu ?« 

»Četiri groša,« reče fiškal mirno, »i to vino plati krč- 
maru vani!« Seljak stavi četiri groša na stol i ode pokloniv 
se, a fiškal strpa bakrenu zaslugu hladnokrvno u žep. U to 
stupi poštar u sobu i preda čovjeku veliko pismo. »Dobro je“, 
reče ovaj, i stade, nataknuv očale, polagano čitati. Pismo 
pisalo ovako: | 


»Moj dragi Zaborsky ! 

Poslije dugog vremena saznala sam, kamo ste se sakrili. 
Nisam ni znala, jeste li živi, odkako je Nikola umro. On mi 
je bar znao reći, da ste živi, da ste zdravi, al više mi ne- 
htjede reći, al i to mi bijaše utjehom u prevelikoj mojoj 
žalosti. Da, kunem Vam se, težke sam dane na tom svietu 
preživjela, odkako nas je mlade paklena spletka razstavila bila. 
Bog mi je svjedok, da nisam kriva. Nesretnik onaj, koji me 
je prevario za sreću moga života, mučio me i bio kao ro- 
binju, jer mu nisam htjela u pandje predat svoj imetak, jer 
sam ga htjela sačuvati svomu djetetu. Premda bogata, živjela 
sam kao služavka, nu mirno sam trpjela grozne muke. Al me 

Bog oslobodi. Bojčević je umro poslije njekoliko godina od 
pijanstva, od delirija. Uredih se liepo, oporavih se; i sva mi 
briga od sad bijaše uzgojivati moju jedinicu. Vas sam posvuda 
dala tražiti — badava. Nu kratka bijaše moja radost. Prije 
pol godine uze mi Bog moje liepo, krasno diete. Čudim se, 
te sam ostala živa. Oh Erneste! koliko sam suza prolila, 
toliko suza, koliko u onaj nesretni čas, kad me oblagaše, da 
ste mi se iznevjerili! — — Sad sam sama na ovom svietu, 
sama, bez pomoći, bez prijatelja, žena imućna, al i pristara. 
Jedina mi je utjeha, da sam Vama ušla u trag. Dodjite, Er- 
neste! Dielite bar sa mnom, sa svojom ženom, stare dane, 
kad nam nije zla sreća dala, da zajedno sretni mladujemo. 
Dodjite. Znam, čula sam, da Vas nevolja bije. Dodjite! Ili 
ako nisam vriedna boraviti s Vama pod jednim krovom, pu- 
stite, da s Vama dielim svoje bogatstvo, s Vami na daleko, 
jer sam napokon — ja jadna kriva Vašoj nesreći. Dodjite 
ili bar odgovorite. To očekuje od Vas Klara.« 

Zaborsky stavi lulu na stol, i upriev glavu o ruku gle- 
daše čas u vis. Za tim prodje rukavom preko očiju i izkapiv 
naglo čašu vina uze pisati odgovor: 


»Klaro! 


Znam, da nisi kriva, od davna znam. Negovorimo o tom. 
Tako se sbilo. Klaro! Ja sam star, sied, nesretan, al nesreća 
se ukrutila u mojoj duši kamenom. Nosim ju kao grbavac 
svoju grbu do groba. I ti si nesretna. Rad tvoje nesreće za- 
boravih svoju, bol sa tvoje nesreće jedino me drži još u tom 
životu. Zoveš me, nudjaš me zlatom. Pridrži si zlato, netreba 
mi ga. Neću ni doći. Pitaš li, za što? Zakleo sam se, da ću 
se odkinuti od tog svieta, koji me nije htio priznati svojim 
članom, da neću primiti dara od svieta, koji mi je satro 
sreću. Radom si služim u ovom zakutku koji grošić, da ži- 
vem, a živem, jer si ti još u životu. Nezovi me! Stara si. 
Sred sve nesreće moga života ostala mi jedina sreća — u 

mom srdcu žive jošte slika divne, mladjane Klare — moga 
ideala. Neću da te vidim. Nekvari nesretniku nebeskog sna. 
Piši mi više puta, i ja ću tebi. Al nedodji mi blizu. Ubio 
bih se. | Ernest. « 

Zaborsky obavljao svoje »fiškalske« poslove u krčmi, a 
stanovao je u komorici njeke klimave daščare za selom. U 
krčmi je sjedio često po dva tri sata sa svojim jedinim znan- 
cem — kapelanom Jankom Lugarićem. Tu mu je i pripo- 
vjedio o-svom životu, jer mu se je činilo, da je Janko čo- . 
vjek od srdca. 

»Sad znaš!« puhnu Zaborsky dim kroz nos, izpričav mu 
priče. »Jesi li vidio onaj suhi hrast na kraju luga. Raztreskan 
je, crn je. Neprodje koja bura, a da ga striela neošine. Taj 
ti je hrast Ernest Zaborsky, da Ernest Zaborsky.« 

Zaborsky je često pisao Klari i ona njemu. Svoj posao 
zapuštao je sve više. »Neimam kad,« znao bi reći, »treba 
Klari pisat!« Jednog dana zovnu kapelana k sebi u sobu, 
jer da mu ima nješta važna reći. Janko podje za njim. 

»Janko,«< reče naheriv kapu, »sjedi der amo! Da ti ka- 
žem. Evo mi piše Klara. Kad ja od nje ništa neću, a ona 
roda neima nigdje, pa je bogata, to bi od srdca rada, da sve 
njezino imanje ostane po smrti za kakovu dobru svrhu. Ja 
neka joj sastavim oporuku po mojoj volji. To da je jedina 
molba, koju joj svakako izpuniti moram. A ima se o čem 
praviti oporuka. Dvie kuće u Zagrebu, jedna u Varaždinu, 
veliko imanje i dosta gotovine. Nu, Janko!« nastavi Zaborsky 
puhnuv silu dima kroz nos, >»sad si čuo. Sad kaži ti svoju 
kao pametan čovjek.« 

Taruć si palcem kvrgasti nos, stade Janko vrlo ozbiljno 
razmišljati, a uz to je mumljao: »Hm!« a Zaborsky bi mu se 
odazvao flegmatično: »Hm!« 

»Hm,« poče Janko, »ti znaš, Erneste, najbolje, kako je 
težko djeci bez otca i majke.« 

»Znam, znam!« 

»Vidiš, čitao sam u njekom starom koledaru, kako po 
drugih zemljah imaju kuće za djecu, kojim se nezna ni za 
otca ni za majku. Liepo bi bilo, da takova šta imademo u 
Zagrebu. Neka ostavi Klara imetak za takovu kuću. Tako 
hoćemo!« — viknu Janko lupiv šakom po stolu. 

»Tako hoćemo!« viknu Ernest zagrliv kapelana. Zabor- 
sky sastavi oporuku i posla ju Klari. Za jedno sedam mje- 
seci umre Klara Bojčevićka i ostavi na veliko čudo svieta 
sve svoje bogatstvo za zagrebačko nahodište. Zaborsky bludio 
po selu kao izgubljena ovca, niem, zamišljen. Jeo nije gotovo 
ništa, hranio se rakijom. Jedne noći buknu kraj sela vatra. 
Kuća, u kojoj je Ernest stanovao, izgori do temelja, Zabor- 
sky stajaše niem do požara buljeć mutnim očima u plamen. 
Od svega svoga imetka nije spasio nego bundu i debelu 
knjigu — 'Tripartitum Verbecianum. Odsada nije imao stalna 
stana. Spavao je na stolu u krčmi, pod mostom, u šumi, po 
stajah i sjenicih vukuć za sobom bundu i Verbecija. Jednom 
u kasnu jesen doleti krčmarov dječak kapelanu, nek brže 
. dodje staromu fiškalu. ' Lugarić pobrza na kratkih nogu. U 
kutu krčmarove staje nadje Zaborskog, gdje leži ogrnut bun- 
dom, a pod glavom mu Verbecijeva knjižurina. Opaziv Janka 
raztvori svoje velike oči, i pogledav prijatelja čudno mu poda 
ledenu ruku. | 

»S Bogom, Janko!« šapnu, »idem svojoj Klari. Sad ću ju 
vidjet!« To rekav zamota se bolje, okrenu se k zidu i iz- 
dahnu. Janko stajaše pred mrtvacem plačuć kao diete. 

»Na t0,« — reče Janko, >»stavio sam u lutriju, 26, jer 
je Ernest 26. listopada umro; 15, jer je 15. svibnja njegov 
rodjendan; i 7, jer smo 7. srpnja sastavili oporuku. Dobih 
terno, treći terno!« 

»A na što si novce potrošio ?« 

»Stavio sam Ernestu prekrasan spomenik od mramora. 
Nek si ga ima siromah.« 

»To su ti, mladi brate, moja tri terna!« reče kapelan 


250 Mladi gospodin. 
flegmatički, pogladiv se rukom po koljenu. »K biesu! Samo 
da mi je pogodit četvrti, taj četvrti! Sad bi mi ga najviše 
trebalo. Prije ej! Brate, kao ptica u zraku. Sada mi je duša 
privezana za tu djevojku — za Maru. Težko da će biti od 
te muke pogače. Bojim se. Prekapam svoj egipatski sanovnik, 
ma i ništa nesanjao. Kombiniram. Stavljam po njem na Gra- 
dac, na Budim, na Trst. Badava, sve badava. Sve izlaze toli 
ludi brojevi — toli ludi, da bi čovjek od toga poludio. Sve 
mislim, da je prava istina ona rieč: »Do tri puta Bog po- 
maže!« Bojim se jako. Ali,« nastavi Janko poslije kratkog 
časa, >»istina je i to, da djetelina kadšto četiri pera ima. Pa 
za što nebih pogodio četvrti terno? Kad su mladi tako dobri 
— tako dobri. Bože moj! Ja sam, hvala Bogu, zadovoljan 
s onom koricom, što mi je sreća odkrojila, al često sam 
mislio, za što se ta ljudska sreća nevaže na jednake dielove, 
a ne jednomu puna vreća, drugomu prazan žep? E šta ćemo, 
kad je tako! Božja je volja a njegova je volja vazda sveta. 
Možebit -— možebit — nu s Bogom! Laku noć!« Janko se 
oprostio od mene. Gledao sam dugo za tim čudnim čovulj- 
kom, kako polaganim korakom klipsa o mjesečini prama žup- 
nomu dvoru, mumljajuć pjesmicu. Mjesec plamtio življe, liljan 
i ruža disali sladje, slak drhtao o večernjem vjetriću, a kroz 
noć iz mjestanca čuo se mili tužaljivi piev slavulja, toli ču- 
dan, kao da je slavulj prisluškivao, kao da tihoj noći pri- 
povieda priču o životu malenog kapelana. 

Jednog jutra dojuri Janko k debeloj pekarici. Bijaše van 
reda razigran. S daleka mahao svojom drenovačom, duhan- 
kesa o dugmetu njihala se neobičnom brzinom. Došav do 
pekaričine kuće, zaustavi se, dahnu dva, tri puta i sjednu 
napokon na klup. 

»Dobro jutro!« »Dobro jutro gospodine mladi! Šta je? 
Šta je za Boga?« zapita u čudu debela pekarica, podbočivši 
se laktima. »Da neima po travi još rane rose, rekla bih, da 
idete od proštenja. Baš ste mi, kao da Vas vrućica hrve.« 

»Fui!« odvrati kapelan, »i fui velim Vam, gospice draga! 
Tko je to vidio, iko bi to vjerovao? Sav je sviet poludio, 
jer su svi računi krivi. Kazivao sam Vam za onaj moj san. 
Liep san, Bože moj, kao da sam ga svojim rukama pipao. 
Ja stavih — i eto ništa, baš ništa! Mjesto 25 izišlo 52, mje- 
sto 10 izišlo 11, a mjesto 6, kojemu gleda rep u vis, izišlo 
9, komu rep ide dolje. Toli blizu, pa opet ništa. Nije li to bu- 
dalaština? Ja sve mislim, da je tiskar natiskao krive brojeve. « 

»E, gospodine mladi!« odgovori zlorado pekarica, odtje- 
ravši keceljom bezobrazna odojčića, »pravo Vam budi! Niste 
mi dali, da s Vami stavim, pa niste dobili ni šuplje pare. 
Zavist je grieh.« 

»Zar je to radi mene? Radi mene?« razžesti se kape- 
lan, lupnuv šakama po koljenih, »nisam li Vam rekao, da je 
to radi mladih? Vi ste zavidna baba — Vi, da, Vi! — Al 
znate, što sam učinio ?« 

>»Što ?« 

»Spalio sam egipatski sanovnik.« 

»Spalili ?«  pljesnu pekarica od čuda dlanima, >»ta 
jeste 1? — Pomozi sveta Lucijo!« 

»Ni trunka ga neima više. Ali —« nastavi Janko staviv 
svoj debeli kažiprst na nos, »ali — hi hi! Našao sam ja si- 
gurnije sredstvo. Čujte, gospice! Uzeo sam suhu tikvu. U tikvu 
sam stavio 90 koštica, a na svaku košticu upisao sam po 
jedan broj. A šta velite? Ha ha! To je ovdje niklo u toj 
staroj glavi. Ja uzmi tikvicu, promiešaj ju dobro, pa iztresi 
tri koštice na stol, bože moj! liepa tri broja! Da Vam ka- 
žem broj — — stani!« viknu kapelan lupiv se rukom po 
ustih. »Mal da nisam blesnuo, pa brojeve odao. Ti su moji, 
čuste li, moji?« 

»Zar iz tikve?« nasmija se pekarica od srdca, držeći 
objema rukama trbušinu, »zar iz tikve? Ha, ha, ha!« 

»No, smijte se Vi, smijte!« namrgodi se Janko, »da vi- 
dimo, tko će se na posljedku smijati.« 

»Pa Vi nećete da kažete brojeve?« 

»Jok! gospice draga! Neću.« 

»Dobro! Dobro! Doći ćete Vi po sanovnik k meni. Al 
Vam ga nedam, ter nedam,« lupi pekarica šakom po dlanu. 

»Nemolim Vam se. Netreba mi ga.« 

»Dakle u tikvi raste mudrost ?« 

»U tikvi.« 

»Bog Vam ju blagoslovio. Meni netreba te robe.« 

»Kiselo groždje! A ?« 

»Budalaština! A ?« 

»Budalastoj glavi — da!« 

»Mislite li Vi, da je Vaša srebrom okovana?« 

»Duga kosa, kratka pamet.« 

>»U tikvi! Jeste li čuli? Pišite po doktora.« 

»Ne, po Niemčića, da Vam pod jezikom reže žilicu.« 

Oboje se razidjoše srditi. 

Kroz duže vremena opazilo se, da je Janko nemiran. 
Sve je žešće puhao dim kroz nos, sve je brže hodao sam 
po polju lupajuć drenovačom nemilo po grmlju kraj puta; 
oči neprestance stiskao, a kad je u crkvi pjevao, drhtalo mu 
grlo neobično. Nije se znalo, je | to bojazan, je 1 strah, je 1 
kakva čudna slutnja, da mnogi mislili, da se mladomu go- 
spodinu mieša. Idući od bolestnika prehladi se kapelan. Ljuta 
ga kihavica spopala. Lugarić da sdvoji. Omotao si je vrat i 
glavu, dao si usred proljeća naložiti peć, i tako sjedjaše 14 
dana nepomičan u svojoj sobi na stolcu, pušeć dugu lulu, 
negovoreći ništa, lupkajuć nogom i pjevuljeć kroz zube: 

»Hm! — Hm! — Hm! hm! hm! — Hml< 

Nu ta pjesmica nije nipošto vesela bila. Jednog po podne 
pohodi učitelj starca u toj čadjavoj, sparnoj sobici. 

»Kako je zdravlje?« zapita učitelj kapelana. 

»E _znate,« odgovori ovaj neveselo, >»ni crno ni bielo. 
Znojim se strašno !« 

»Ta kako se nećete znojiti, kad s vana sunce pripiče, a 

s nutra se peć žari. Ja sam, hvala Bogu, mršav, nu mal da 
mi nije kaplja pala, kad sam ušo u Vašu sobu.« 

»Mlada krv! Mlada krv!« primieti kapelan tužno. »Samo 
mi nedaj Bože umrieti prije 25. svibnja.« 

»Zašto baš 25. svibnja?« 

»E znate, dragi učitelju, to je onako — znate, onako. 
Samo da me ostavi nesretna kijavica!« 

Za koji dan se oporavi Janko. Idući jednom iz crkve 
naidje na Peru pred vratima. 

»No, kako, Pero?« zapita kapelan. 

»E, hvala na pitanju, gospodine mladi,« odvrati Pero 
skinuv šešir i počesav se za uhom, »dobro, kad bi bolje bilo.« 

»A, a,« nasmija se kapelan, »ono »bolje« je žensko, je 1?« 

»I to bi moglo biti.« 

»Mara? A? 

»E, Bože moj! svaka ptica svoje gniezdo traži.«- 

»Dobro! Dobro! Pero! Dobro! Dobro! Neboj se za to, 
samo moli Boga da neumrem prije dvadeset i petoga. Sve 
će dobro biti. S Bogom!« 

»Laku noć, gospodine mladi! Hvala na dobroj rieči. 
Laku noć.« 

Osvanu i dvadeset i peti dan mjeseca svibnja, a kape- 
lan bijaše živ i zdrav. Ljudi mu se čudili. Bijaše sbunjen, 
smeten. Nit je mogao šta jesti, ni piti, nit mu se hijelo pušiti. 
Izišo na ulicu bez šešira, pjevao i bubnjao po zemlji. 

Sreli ga seljaci, pa da ga za nješto upitaju. 

»Sutra, sutra, sutra, danas me. pustite na miru!« odgo- 
vori im kapelan. 

Krojač mu htio mjeriti novu haljinu. 

»Sutra, sutra!« otresnuo se kapelančić na krojača. 

Po podne dodje pošta iz Zagreba. Kapelan ju dočeka. 

»Numere,« viknu poštaru, »numere dajte!« 

»Evo, gospodine mladi!« preda mladi poštar papir. Brzo 

uhvati ga Janko, nataknu na nos očale, pristupi k svjetiljei. 
Krv mu udarila u lica, ruke mu drhtale. 

»Dvadeset,« čitaše na glas, »bene! četrrrdeset i dva! 
Melius! i — i — i Boga mi, Boga mi šestdeset i sedam — 
sedam — sedam! Optime! Optime!« vikaše kapelan. »Gospo- 
dine poštaru, molim Vas čitajte ove brojeve, u Vas su mlade 
oči! Molim Vas!« Poštar uze papir i stade glasno čitati: 

»Dvadeset, četrdeset i dva i šestdeset i sedam!« 

»Sbilja ?« 

»E da, crno na bielom!« 

»Optime! Optime! Živjeli Pero i Mara,«< klicaše Janko 
mašuć rukama, te izleti iz dućana. 

Na putu sretnu slovačkoga drotara. Kao munja zaleti se 
Janko u njega, i zagrliv ga viknu: | 

»Optime! Amice! Evo ti forinte, pa se napij!« Za tim 
odleti kapelan. 

Brzim korakom dodje do pekaričine kućice. Silno po- 
kuca na prozor. 

»Šta je?« zakriešti pekarica iz nutra, »tko je?« 

»Ja — čuste li — ja!« 

»Vi, gospodine mladi? Čudim se.« 

»A! Na! Tikva je pomogla! Blažena moja tikvica. Terno, 
četvrti terno! Šest sto forinti! Jeste li čuli, gospice draga? 
Sad nek se uzmu, odmah neka se uzmu.« 

>A, a!« prekrsti se od čuda pekarica, »ta tko bi bio 
reko bez sanov — — —«< Al već nebijaše tu kapelana. Bez- 
obzirce je letio prema župnomu dvoru, uz stube, u župni- 
kovu sobu. 

 »Gospodine župniče,« smijaše se starac kroz suze visoko 
držeć bieli papirić, — »buduće nedjelje oglasite Peru i Maru! 
Žene se! Da! Dobio sam na lutriji 600 forinti. Neka budu 
mladim. « 

>»E, Vi se šalite, gospodine mladi,« odvrati mu župnik, 

»Šalim? Šalim? Na stolu mi leži potvrdica — risconto, 

da sam ih stavio. Sad ćete vidjeti.« Kapelan poleti u svoju 
sobu. Zapali svieću, pogleda na stol. Ništa. Pogleda pod stol, 
pod ormare, pod postelje, svuda! Al ništa! ništa! 

»Baro! Baro!« viknu blied i van sebe kapelan. 

Stara krezuba služkinja pojavi se na pragu. 

Šta zapoviedate, gospodine mladi ?« 

»Jesi li pospremala jutros ?« 

»Jesam.« 

»A gdje je ona mala modra ceduljica, što je na stolu 
ležala ?« 

»Ložila sam Vašu peć, pa kad nisam vidjela drugog 
papira, podpalila sam njom drva. Ta i onako nevriedi ništa. 
Vi toga biesa imate pun ormar.« 

Kapelan bljednu, zinu i sruši se na stolac. Do pol noći 
čulo se iz njegove sobe gorko jecanje. 

Poslije nesretnog onog dana promienio se Janko Luga- 
rić posvema. U selu ga nije bilo vidjeti, van da je po svom 
zvanju morao ići kojemu bolestniku. Pekarica je zvonara sto 
puta pitala za mladog gospodina, al joj zvonar odgovori: 

»A šta me pitate, gospice draga. Odkako mu je ta luda 
ženska bacila u peć onu plavetnu ceduljicu, mladi vam je 
gospodin kao da si ga lupio po glavi. Suh je, blied je, ne- 
brije se, nedolazi k župnikovu stolu, već objeduje i večera sam 
u svojoj čadjavoj sobici, pa šta? Ta to bi kokoš pojela i 
popila. Samo tek da kapljicu gucne i mrvicu ogrizne. Tako 
vam sjedi vas božji dan, puši svoju lulu i trese iz tikve ko- 
štice na stol, baca ih opet u tikvu i trese opet na stol, broji, 
broji koštice, glavinja i plače, gospice draga — plače, kao 
da mu ploha iz očiju ide. Soba mu stoji od onog dana ne- 
uredjena, nepospremljena, jer neda, da mu čija duša — oso- 
bito ženska dirne u njegove stvari. Više puta govori: »Po 
ženi je došlo zlo na sviet!« Mare se boji, boji se strahovito, 
te joj se uklanja kao vrag tamjanu. A da! Njekako mu se 
mieša, Bog ga občuvao. Čujte samo. Njeki dan za rana, bila 

je baš nedjelja, dodje mladi gospodin prije mene u crkvu. 
Otvorio u sakristiji sve ormare i obuko se sam u crkveno 
ruho — al čujte u crno! Tko je to vidio? u nedjelju mr- 
tvačka misa! Kad mu rekoh, da je uhvatio krivo odielo, jer 
da je danas nedjelja, gdje neima pokojnim dušam spomena, 
odvrati mi: »Pa obuci mi drugo ruho, premda je napokon 
svejedno, meni je sve crno na svietu.« A jeste li Vi onda, 
gospice draga, bili u crkvi kod propoviedi ?« 

»Nisam,« odvrati pekarica, »bila sam onaj dan baš u 
Zagrebu. « 

»E, vidite, šteta velika. Ljudi neslušaju rado prodike 
našega mladoga gospodina. Star je, slab je, jezik mu je težak, 
pa se ni pravo nerazumije, što govori. Al onog dana da ste 
ga čuli! Nije se bio pripravio. Govorio je onako na pamet, 
kako mu je došlo. Ja sam vam se, duše mi, krstio i pitao: 
Odkuda tomu čovjeku na jedan put toliko rieči? jer ih je 
sipao kao iz rukava. Govorio je iz svetoga pisma, o onom 
zrnu, što je palo na kamen, pa neima ploda. I kao što to 
izgubljeno zrnce na kamenu leži, tako vam je i čovjek, koji 
u svietu stoji i ništa neradi. »Jer smo tu,« reče »da dobro 
činimo, i da nam duša miriši, kao ruža u vrtu od krieposti.« 
I reče dalje, da je naš život velika, debela knjiga, gdje prst 
božji zapisuje sve, što činimo i dobro i zlo, a kad umreš, 
zna ti se račun, kakov si bio. Govorio je i o tom, koliko go- 
dina stoji sviet, koliko se ljudi rodilo, koliko umrlo, i kako 
se brzo umire, kako je život kratak i kako je to ludo i bez- 
božno, kad si brat bratu za ništa truje kratki život, kako 
kršteni ljudi reže na sebe kao niema zvier, mjesto da se 
ljube i grle, kao što božji zakon kaže. Pa napokon reče, neka 
se ljubimo od srdca, nek se pazimo ko braća, neka jedan uz 
drugoga složno stoji, kao zviezde na nebu, i da svaki čovjek 
zloban, hladan i sebičan, nije nego bodljikav i gadan drač, 
koji kvari ljubav, sreću i mir. Ja vam svega toga neznam 
na pamet, al znam, da su ga svi ljudi pobožno: slušali, da 

se nije ni duša makla, pa kad su siromahu starcu pri kraju 
suze došle, bome nije bilo suha oka u crkvi. Nije doduše 
govorio učeno, al onako od srdca, da ga je svatko razumio. 
Nu vrlo se bojim za njega: od one prodike njekako je vrlo 
slab, i jedva se može pridići od svoga stolca, a manje vam 
puši i to je kod njega zlo, jer bez lule nikuda. Bin sam 
jutros kod njega, al nije mogao u crkvu. Slabo i čuje i samo 
se kadkad onako žalostno nasmjehne. Bojim se za njega. 
Nu sad, gospice, s Bogom. Moram u crkvu.« 

Glas o četvrtom nesretnom ternu raznio se po svoj oko- 
lici. Pitalo se, kako i za što, pa se i čulo, da je luda baba 
sažegla u peći sreću dvoje mladih, koju je mladi gospodin 
osnovati htio. Navlaš je ona posavska plavka, s kojom sam 
kod mlade mise toli živahno govorio, na tanko izpričala cielu 
poviest barunici L., udovi i yrlo bogatoj vlastelinki, koja je 
živjela na svom imanju blizu Breznice. Barunica bila je izgu- 
bila u talijanskom ratu svoga muža, krajiškog pukovnika, a 
poslije joj umre i sin. Bijaše to čudna gospa, vazda ozbiljna, 
vazda u crno odjevena, al žena pametna, dobroćudna i kad 
bi god dočula za čiju nesreću ili smrt, skočile joj suze na 
oči. Kad joj je moja plavka na tanko izbrojila, kako je mali 
Janko sve svoje grošiće trošio samo za to, da bude po njem 
na svietu dvoje sretnih ljudi i kako je nesretan slučaj u oči 
gotove sreće sve pokvario, kako kapelana žalost ubija i kako 
mu život naočice gine, tisnu!'a meka barunica svoju vezenu 
maramu od batista pred oči i pobježe u drugu sobu. I plavki 
je čudno pri duši bilo. Sjedeći sama u prvoj sobi, nije znala, 
kako da utješi barunicu, jer je tu napokon malo utjehe bilo. 
Prošlo pet časova, prošlo i deset minuta, četvrt ure — na- 
pokon dignu se plavka da vidi, što barunica radi, al se ova 
pojavi na pragu. 

»Draga prijateljice !« reče barunica, »molim Vas za jedno 
prijateljstvo !« 

»Zapoviedajte, barunice gospo !« 

Šenoa. Pripoviesti TII. 17 

»Vi ćete se i onako vratiti preko Breznice. Uzmite taj 
list i predajte ga kapelanu Lugariću. Bit će mu za utjehu.« 

»Hoću, barunice gospo! Idem ovaj čas.« 

Plavka sjednu na kola i za malo vremena dodje do žup- 
nog dvora u Breznici. 

Plavka pojuri uza stube. 

»Gdje je mladi gospodin ?« zapita brzo slugu, koji je sto- 
jao na hodniku. 

»U svojoj sobi. Evo druga vrata!« 

Plavka, nagnuvši glavicu, pokuca na vratih, pokuca drugi, 
treći put, al nebijaše odgovora. Bijaše po podne ljetnjeg dana. 
Kroz pritvorene zelene ljetnje prozore probijaju pojedini traci 
sunca u sumračnu zadimljenu sobicu. Prašci i dim iz lule 
vijali se O suncu, a sunčano zlato titralo oko starog kape- 
lana, koji je u kutu kraj peći sjedio na staru, klimavu na- 
slonjaču, pušeć lulu. Na stolu stajaše tikva i razbacane ko- 
štice. U istinu Janko Lugarić bijaše mršav i blied. Skučen, niem, 
zurio preda se kao kip od kamena, samo po dimovih lule 
vidio si, da je živ. Njemu do nogu sjedjaše biela mačka, 
mijući si šapom lice. Oko nje skakutao droban, šaren mačić 
uzdignuta repa, čas prebiruć noge, čas bacajuć se za pavu- 
ljicom, što je lebdila na sunčanom zlatu, čas popinjuć se na 
sare mladoga gospodina. Plavka se ustavi časak na vratih, 
zatim podje i pozdravi kapelana zvonkim glasom. 

»Dobar dan, gospodine mladi!« 

Slarac krenu glavom, pusti dim iz lule i pogledav dje- 
vojku ukočenim očima, iztisnu: 

»Hm ?« 

»Ta ja sam, ja!« progovori plavka glasnije, »ta znate, 
vaš »posavski vražić!« 

»>Al« nasmjehnu se Janko ludo, »a! — vražić! — Kiss 
die Hander!« 

>A kako Vaše zdravlje? Dobro, je 1? 

»E!« mahnu starac rukom, »nefali, kad bi dobro bilo. 
Stare kosti — stare kosti!« 

»A znate li, za što sam Vas pohodila ?« 

»Ne — neznam,« odmuca kapelan. 

»Donesoh Vam ovo pismo od barunice L. Čitajte!« Starac 
uze pismo, razmota ga, al iz pisma izpade njekoliko papira. 
Mačić priskoči, šinu šapom papir u vis. 

»Šic maco!« reče mlada nagnuvši zlatnu glavicu i dignu 
papir, — »Aa — nije to igračka za mačku. Evo držite, gospo- 
dine mladi!« i 

Kapelan pogleda pismo, al ga preda smiešeći se dje- . 
vojci i reče: 

»Molim Vas, gospodično, čitajte Vi. Oči su mi slabe. Vi 
ste mladi.« 

Plavka podje k prozoru i pročita na glas sliedeće: 


»Velečastni gospodine! 


Čula sam za Vašu nesreću. Stajala me dosta žalosti, al 
nije sve propalo. Pustite, da ja osamljena nesretnica zamie- 
. nim sreću. Vaš se terno nije izgubio. Prilažem evo 500 for. 
u bankah, moleći Vas, da to predate Mari i neka se odmah 
udade za Peru, al Vas na poštenu rieč molim, da nekažete 
mladoj, od koga. Ja imam i suviše i netreba svietu sve do- 
kazati. Još jednu. Tražim valjana, poštena špana za moje 
gospodarstvo. Čujem, da je Pero pošten mladić. Čim se oženi, 
bit će mojim španom. Primite pozdrav od svoje pokorne služ- 
benice barunice L.« 

S prvine prignuo starac glavu, da bolje čuje, poslije ju 
dignu. Oči mu se raztvarahu sve više. Lula pade na zemlju. 
Mačić se zavuče pod postelju. Starac uhvati naslone stolca, 
upre se jače i podigne se buljeć u djevojku. Kad ova dočita 
pismo, primi se starac za glavu, i spustiv brzo ruke, pobra 
papiriće, koji su na zemlju pali bili. Pet novih banka po 
sto forinti. 


* 

»O! — O! — Ho! Po! Ho! Ta terno frajlice! Terno!« 
stade starac pljeskati rukama, smijuć se i plačuć u jedan 
mah. >E!« nastavi obrisav si rukavom oči, »e! Do biesa i 
sanovnik i tikva, pa nek živi dobra duša. Bog ju blagoslovio, 
Bog!« Iznemogav pade kapelan u naslonjač. Uzdahnuv go- 
voraše, neprestano klimajuć glavom djevojci: 

»O gospodično, gospodično, Vaša su usta zlatna, a ba- 
runičino srdce je od dragog kamena. Bog Vas blagoslovio, 
koji sipate u ranjeno srdce ljudsko rosu nebesku.« 

Oprostivši se sa starcem, izšulja se plavka lagano iz sobe, 
a pratio ju starčev posmjeh, pratilo ju njegovo suzno oko, iz 
kojeg je ciela duša sievala. 

Drugog dana dao kapelan pozvati preda se župnika, 
Peru i Maru. Bijaše van reda slab, al nemiran, razigran. 
Mladi nisu znali, šta je to, al je znao župnik. 

»Dodjite bliže, djeco!« reče kapelan slabim glasom. — 
»Nješta vam imam reći. Bili ste nesretni, jer ste se ljubili, 
jer se niste dobiti mogli. Srdce vas je bolilo, znam. Sad je 
tomu kraj! Ima angjela na nebu, ima ih i na zemlji. Vidite, 
takova angjela poslao vam je dobri Bog. Na, Maro, uzmi ovo, 
dosta ti je za udaju. I ova knjižica je tvoja. Šestdeset_ fo- | 
rinti dobit ćeš za to u zagrebačkoj štedionici. To ti je ot- 
činstvo. A od mene,« nastavi kapelan, izvadiv staru kesicu iz 
njedara, »evo ti pet tvrdih škuda. Ti, Pero, poći ćeš za špana 
gospodji barunici. Liepo joj se javi. Uzmite se, uzmite se, 
djeco moja. Ljubite se do smrti, jer je to jedina sreća na 
svietu. Budite pošteni i pobožni, a za drugoga brinite se samo, 
kad mu možete dati pomoći u nesreći. Netražite previše blaga, 
jer vam je sreća sklizava ko led. A takva neka vam budu 
i djeca, ako ih Bog dade. Moji su računi gotovi, na mojoj 
uri već je blizu _ pol noći. S Bogom, moja djeco, molite za 
vašeg nepoznatog angjela i za mene, starog prijatelja. Ja sam 
ti reko, Maro, da će terno doći. Vidiš, sad je došao. No, no 
s Bogom, djeco. Bog vas blagoslovio. Idite. Za danas je dosta!« 

Mladi izljubivši starcu ruke odoše iz sobe. Tko zna, tko 
može mjeriti, kako im je pri duši bilo, saznavši iz ustiju 
umirućeg si prijatelja glas o budućoj sreći. Nikad netreba 
srdcu više sile, no kad su si radost i žalost u njem susjede. 
Kad je kapelan ostao sa župnikom na samu reče mu: 

»Amice župniče! Moji se konci trgaju; korien moga ži- 
vota trune. Poznajem sam sebe dobro. Molim te Boga radi, 
pazi na mlade. Učinio sam Bogu svet zavjet, da ću Maru učiniti 
sretnom, jer me je njezina majka izbavila iz velike nevolje, 
gdje je već doktorska mudrost bila izgubila pamet. Gledaj, 
da budu pošteni. Nješta sam ti dao, da me pokopaš. Ovo 
malo siromaštva, što je u toj sobici, daj mladim, a knjige 
od mojega dragoga Štoosa nek budu tebi. Da — mal nisam 
zaboravio. Krčmaru dugujem dvie crne kave i mjericu piva, 
a postolaru podglavke za par čizama. To plati. A sad mi daj 
božju poputbinu.« 

Dugo se jošte kapelan šalio sa župnikom, napokon reče : 

»Meni se driema! Laku noć!« 

Malo za tim zaspi Janko Lugarić sladko. Čutio je kroz 
san, da mu je tielo težko, a sanjao je san krasan. Gledao 
je u snu, kako zalazi sunce, kako Mara i Pero sjede pred 
svojom kućom, a oko njih skakuću djeca, a oko njih cvate 
rumena ruža, a nad njima biela jabuka. 

= Drugog jutra udje župnik za rana u sobu Jankovu. Sunce 
je sjalo veselo. Kroz prozor se zelenilo bujno drveće, vrebci 
skakutali po prozoru cvrkućuć. Po sobi djipao mačić turajuć 
šapom komadić papira. A Janko? Sjedio na naslonjaču nag- 
nute na stran glave, desna mu ruka počivala na koljenu, a 
lievom spuštenom držaše lulu. Na licu mu lebdio blažen po- 
smjeh, al na čelu stajao leden znoj. Zaklopiv mrtvacu oči, 
šapnu župnik: 

»Počivaj u miru božjem !« 


* 
* * 

Minula godina, minule dvie. Plavka bude mojom ženi- 
com. Podjosmo jednom na brezničko groblje, da pohodimo 
grob njezine majke. Bijaše tiha, bistra večer. Nad vrhovljem 
jošte se žarili zadnji trakovi sunca. Crkva i kuće mjestanca 
stajahu sred zelenila kao kvočka sa svojimi pilići. Iz živica 
čuo se lagani sjetni piev seoskih djevojaka, a kroz granje 
zelene šumice vitlao se srebrni dim parovoza. Prodjosmo 
kraj crkvice, kraj starinskih lipa, dodjosmo na slabo ogra- 
djeno groblje. Na malih humcih stajahu drveni krstići, gdje 
se zadievao vjetrić u uveo vienac na krstu, zadnji darak 
ljubavi. Kukci i skakavci zujili po sitku po travi, a na iz- 
toku blisnu sad jedna sad druga zlatna iskra — zviezda ne- 
beska. Zaustavismo se pred jednim krstom. Bijaše visok, crno 
omazan, a na njem bielom bojom našaran kalež i rieči: »Janko 
Lugarić«. Na grobu mu cvala biela ruža, a o ruži drhtala 
sjajna kapljica večernje rose. 

»Što čitaš iz te kapljice?« Zapitah si ženu. 

»Blaženi ljudi dobra srdca, jer je njihovo car- 
stvo nebesko,« odgovori moja plavka, privinuvši se k meni. 

Visoko se krilila ševa nad Jankovim grobom, noseći o 
kljunu kapljicu rose. A kamo? Možda u zlatnu onu zviezdu, 
gdje joj je gniezdo! 






Ri 


dova SE BENJSKE RUKE : 


odi 


ilo po podne u kasnu jesen. Starcu Vratniku bila 
se glava obavila bielim oblakom. Sa visina gruvala 
bura, kan da će polomiti drevno hrašće oko Senja, 
kan da će senjske kule pobacat u more. Tjesnac 
morski medju hrvatskim žalom i otokom Krkom kipio od 
biesa. Dokle je oko seglo, osulo se zeleno valovje bielim sko- 
rupom, bura kopala se ručući, gruvajući, evileći, fijučući u slane 
glibove, dižući pod nebo grdne oblačine vodenih kapi, što 
no_se o suncu kriesile, kan da Bog sipa_u vodu sav dragi _ 


kamen raja nebeskoga. Od samih sjajnih kapi nisi mogao 
“razabrati drugoga briega, da, duž cielog tjesnaca nebijaše vi- 
djet mletačke ormanice ili fuste, koje inače i za bure vre- 
bahu na vražje uskočke barke. 
U gradu Vrbniku, štono se sad nad morem bjelasa na 
otoku Krku baš naprama Frankopanskomu kaštelu Novomu, 
stajaše za prozorom zadnje kuće djevojka jaka, snažna. Neće 
bit navršila šestnaest godina, ali na mladom, premda finom 
licu pokazivalo se: za čudo puno tvrde volje, iz crnih joj 
očiju sievalo je njeko osobito junačtvo. Djevojka. u crno sukno 
jevena, gledaše vrlo pozorno u to pusto, valovito more,-u 

taj_gromorni metež“ kan da joj oko nješto uvrebati radi. 
Čas je natezala drobnimi prsti zla : j visijaše 
O vratu, čas je gladila punom rukom crnu gladku kosu. Prsi 

joj se nadimahu silovito, iz oka sievnu kadšto suza na crne 
dugačke trepavice. U jedan put pojavi se na pragu druge sobe 
starica, odjevena u crno, sieda, grbava, lica nagrešpana, al 
dobroćudna. Složivši ruke na trbuh stane starica pod vratima, 
te stade brižnim okom gledati djevojku. 

»Dume, čuli me, Dume!« enta starica plaho. 

»Šta je, teto?« krenu djevojka njekako zlovoljno glavom. 

»Nu reci, Dume moja, jesi li smislila štogodj o 
onom — —« e | 

»Nedirajte po Boga u to, teto,« mahnu Dume zlovoljnije 
rukom, stegnuvši guste obrve, — »nedirajte, velju, u tu zlied. 
Kako ću smisliti, kad o tom i misliti nesmijem. I čemu?« 
okrenu se opet prema prozoru. 

»Al bi ipak dobro bilo,« nastavi starica: »mletački go- 


Od a sran=srti nena- 
dje djevojka -svakdan plemića. Ipak bi dobro bilo.« | 
»Teto?« okrenu se djevojka odvažno, »netrošite mi više. 
meda za taj kolač, meni ga_lje neosladiste. Otrov te otrov. 
Gospoština! Čemu meni to? Nije me majka na to rodila. 
Nesrdite se. Dobra je Vaša volja. Sama sam, Vi ste mi otac 
i majka. Pustite predobro, kad je dobro. Čemu, rekoh, čemu? 
Lipše li nam svakdanja korica? Ima je, hvala Bogu, stariji 
mi namrli kuću, smokava, masline, vina, stoke i broje me u 
pobolje baštinice. Neištem gospoštine, kad me njom nudja 
onaj bliedi, suhonjavi Mlečić.« 
»Al dobar ti je, pa jednom valja da je djevovanju kraj.« 
»Lako za moje djevovanje. Ima kada, pa i nije sramota. 
Dobar mi je! Al ja njemu nisam dobra. Recite Vi po Boga, neka 
srdce ovako bije, a ne onako, kad neće i neće — — —« 
»Občuvala te sveta Lucija,« namrgodi se starica, »tebi 
se kreću jedra po drugom vjetru, i po zlu vjetru. Šta će sviet? 
Bit će sramota. Valjda nećeš — občuvao nas sveti Antun —« 
Djevojka osovi glavu. Življe joj planuše oči, i odvažno 
progovori prekrstivši ruke: 

»Sramota? Po čem mislite sramota? Nije li veća sra- 
mota pred Bogom se komu zakleti: »ljubim te«, a ti ga mrziš? 
Šta me sliećete? Ja ga neću.« 

»Al tvoj skrbnik, kum Niko, sve je ovako sa gospodi- 
nom Vittorijem udesio, i on će danas doći u prosce.« 

»Znam,« nasmjehnu se djevojka, virnuvši izpod oka na 
more. 

>A ti?« : 

»A ja? Ja ću reći: Neću i neću, jer nedam gaziti svo- 
jega srdca, a ja ću reći gospodinu Vittoriju, nek si traži 
mladu, gdje ga volja, pa kad je kum Niko sve udesio, nek 
se on uda, ja, živoga mi Boga, neću.« 

U ovaj par čuli se na stubah koraci i za malo udje u 
sobu čovjek visok, suh, blied, crna oka, malene brade. Bi- 
jaše odjeven na gospodsku_crnim baršunom. Po uzkom šilja- 
stom licu, po zavinutom nosu vidjelo se, da nije otočanin. 
Premda ne staru, nebijaše mu lice mlado. Koracao je pola- 
gano, klanjao se duboko, smiešio se sladko i gladko, al srdce 
mu nije znalo ništa o sladkom posmjehu. 

»Signora, signorina!« pokloni se, »oprostite, što malo za- 
kasnih. Idem iz grada Krka, gdje sam se bavio po važnih 
poslovih, a bura nije momu konju dala ni disat. Al što ka- 
šnje, to bolje.« 

»Sjednite, signor Vittorio,« stade se starica vrtiti po sobi, 
obrisavši rubcem stolicu, »sjednite. Da, bura, zlo je vrieme, 
občuvaj nas Bog i sveti Antun.« Došljak sjednu. Na jedan 
čas umukoše svi. Starac pogleda staricu, a ona slegnu ra- 
menima, zatim pogleda djevojku, al Dumi se otimahu oči za 
bjesnilom bure. | 

»Gospodjice,« nastavi Vittorio, »eto me ovdje rad Vas. 
Ja sam kod suda sve uglavio s Nikom, i valja sreći udariti 
samo pečat. Ako i niste punih ljeta, opet sam rad čuti i Vašu 
rieč, nek se nereče, da je sila. Vidite, dobra sam roda sin, i 
kako vjerno služim presjajnu republiku, prost mi je put do 

veće gospoštine. <I Vi ste plemenita roda kći. Dielite sa mnom 
sreću, i budite, za čim mi se srdce otimlje već dugo vre- 
mena, budite mojom. « 

Djevojka stupi pred Vittorija, prekrsti ruke na prsih i 
ošinuvši ga velikim sjajnim okom, reče ozbiljno: 

»Nikad « 

Mlečić probliediv skoči na noge. ' 

»Nikad? Velite,« odvrati drhtavim glasom, »je li mle- 
tački plemić zaslužio tu rieč od Vas za svoju odanost, za 
svoje poklone?« 

»Je li Dume _ migom pokazala mletačkomu gospodinu, 
da su joj ti gladki pokloni mili?« zapita djevojka. 

»Mletački je plemić mislio,« nastavi drhćuć Vittorio,» da 
djevojka od stida nesmije odati srdca, mletački je plemić 
mislio, da djevojka neće biti toli luda, da odbije čast poći 
za svoga gospodara.« 

»I ta djevojka veli Vam,« odgovori krepko Dume, »Vam 
mletačkomu gospodinu: »Nikad!« 

»Liepo li pripraviste djevicu, signoro Marto,« okrenu se 
Vittorio porugljivim posmjehom drhćućoj starici. 

»Ma jesam, po Boga, al slomite gvoždje,« promuca kroz 
strah Marta. 

»I slomit ću ga,« kriknu Vittorio biesno, »zaludu se 
priešiš, djevojko luda! Diete si jošte, nesmiješ imati svoje 
volje. Moram te imati, moram. Da te još pitam? Ovo je mle- 
tačka zemlja Gospodaru svomu moraš se klanjat, ako nećeš 
ženom, al ćeš ljubovcom. Moraš — — —« Mlečić skoči za 
mladicom, Oči_mu_se kriesile ko risu, lice probliedila_na_smrt,— 
ustnice drhtale ko od grozni 

Djevojka uzmaknu. Blieda, drhćući gledala je željno oh 
željno u more, a more je grmilo, kipilo, vrelo, ko da će po- 
plavit nebo, raznieti zemlju. Prestravljena uhvati se Dume za 
srdce. Al u to pojavi se pod prozorom dječačić pod crnom 
bodulskom kapom. Dignuv se na prste naheri glavu prama 

prozoru, pljesnu dlanima, kimnu glavom i odleti. Krv skoči 
djevojci na lica. Mlečić ju uhvati za ruku. U to se pojavi u 
sred burnih talasa crna točka — barka. 

»Ah! Slava ti Bože!« kliknu djevojka i bacivši biesnog 
Mlečića od sebe ko zmiju, osovi se smjelo i zaviknu: 

»Vittorio Barbaro! Plemiću mletački! Nikad tvoja biti 
neću — ču li me: Nikad!« I opet se skupi Mlečić, al dje- 
vojka odjuri iz kuće. Starica se plačući križala, Vittorio sti- 
skao pesti, i kriknuv: 

»Držite ju ljudi! Poludila je!« pohiti za djevojkom. 

Silovitije duvaše bura. Poput morske zmije bacali se 
bieli talasi na brieg, tvrde se hridine tresle pod biesnom na- 
logom mora, a kroz sumrak cvilio cviel, da će. ti prorezat 
srdce. 

Uz klis niz klis, uz kamen niz kamen letjela djevojka bez 
duše, bez glave prema obali morskoj. Vijor joj odnese rubac, 
bura joj se zaplitala u crnu suknju, kosa joj letjela vjetrom, 
postole joj padoše s nogu, tvrdi ju grič obrani, al ona je 
letjela šireći biele ruke, letjela ko srna, ko lastavica, ko zviezda 
k moru, k obali morskoj. A za njom hujila bura, ko da piska 
tri sta zmija otrovnica, a nad njom grmili vjetrovi, ko da se 
smije tri sta paklenih duhova, a za njom letio sa četom Vit- 
torio, jadovit, sliep, mabnit, biesan, kriešteć: 

»Ljudi! Dižite zublje! Držte djevojku! Poludila je!« 

Već se hvatao mrak. Na jasnom nebu sinu zviezda za 
zviezdom, na nebo skoči mjesec prosipljuć zlato svoje na 
široko razjarenc more. Po valovju munule tisuće munja. Jače 
popuhnu vjetar, jače planuše crvene zublje Mlečićeve čete. 

»Za njom!« kriknu Vitorio, »eno je, na rtu stoji, dalje 
nemože. Za njom!« 

Na rtu do mora stajaše djevojka. držeći se desnom ru- 
kom litice, lievom zaklanjajući prsa. Vijor joj raznosio kosu 
i haljine. Al čuj! Od mora čuo se kroz gromor valova klik. 
Gle na divljoj pjeni ljulja se barka sad uz val sad niz val 

— sad — sad ju pokrilo more, al eto je opet čitave, eto 
gdje se primiče rtu sve bliže i bliže. 

»Santa trinita!« viknu Vittorio, »jeste li vidjeli onu barku! 
Ta vozi li se sam sotona po moru u šetnju? Svetoga mi 
Marka, tu se plete prokleta mreža. Da nije — brže junaci! 
Još niz ovaj hum! Eno vam rta! Djevojka nemože nikamo! 
Brže junaci!« | 

Silan talas odmaknu podalje od kraja. S užasom opazi 
djevojka, kako joj se crvene zublje krvnika Mlečića sve više 
primiču, s užasom opazi, kako tri čovjeka u barki zaman rade 
pritisnut se kraju. Sad — sad će ju uhvatit. U jedanput je 
nesta sa rta. — Spustivši se s kamena niže k žalu zavuče se 
u duplje, što ga je bilo izdublo more. Tu pritisnu glavu uz 
studenu hrid, sklopivši oči, prekrstivši ruke, šapćući molitvu, 
a oko nogu joj je kipila morska pjena. | 

»Upri, sokole! upri!« ozivao se iz bure gromoran glas; 
talas dignu barku, primaknu ju kraju, al u to se osovi u 
njoj grdna ljudina, zagrli objeručke tvrdu liticu i privuče se 
tako kraju pod rtom. 

->»Dume! dušo!« kliknu junak, »evo me! Dodji na moje 
junačke ruke, da te otmem krvopijam! Da je pako zinuo, bio 
bih došao po tebe čuvši crne poruke. Junaci, pripazite, da 
nam more neodnese barke. — Dodji, dodji, desno krilo moje, 
dodji!« 

Djevojka klonu bez sebe na ruke junaka, a ovaj ju po- 
nese u svoju barku. 

»Stante!« zagrmi u to glas sa rta, Vittorijev glas. »Dje- 
vojku dajte, razbojnici!« | 

Bez sviesti stajaše Mlečić, a do njega gledaše se u čudu 
četa seljaka i arbanaskih plemića. 

»Tebi da ju dam, kujin sine?« nasmija se grohotom iz 
barke junak, »na ti druge jabuke, mletačka kučko!« Puška 
planu, Vittorio klonu na koljena, a junak zagrmi: 

»Ta ti jabuka od Juriše Orlovića, vojevode senjskoga. 
Uprite, sokolovi,.u. ime Boga i sv. Nikole!« 
Barka se otisnu od kraja. Arbanaski vojnici izbaciše za 
njom puške. Badava. Nestade je medju talasi. Silnije i silnije 


brujila_bura, silnije se prašilo..more, a nad_njim drhtala zlatna 
mjesečina. 
JI. 


Brojila se godina 1600. po spasu. Gladko_more prelie- 
valo se poput zelene svile, a mlado svibanjsko sunce: sipalo 
VE SVOJE Zlalo 11 valove“ “Ervatskog mora, preko otoka Krka, 

Raba i Prvića, svibanjsko sunce prostiralo se nad stare zi- 
. dine i kule Senja građa, kojino, ovjenčan gustom, “hrasto- . 
vom šumom, mrko stajaše stisnut, u u zaklon medju, glavicami 
Vratnikom, Orlovim gniezdom i Trbušnjakom. Oš ljena bie- 
lila se do mora van zida crkvica »sv. Marije na rtu«, sigurno 
utočište pobožnih mornara, ponosito se uzpinjala kula sve- 
toga Save, a na glavici nad gradom sjedjaše kao orletina nad 
gniezdom tvrda gradina »Nehaj«, koju je slavni hrvatski 
junak Lenković prije 32 godine podigo bio proti osmanlij- 
skomu biesu — i, recimo pravo, proti krilatomu lavu. U senj- 
skoj luci stajaše nješto barka, dvie tri li ladjice. Pa nije ni 
čudo. Dok su inače jarboli vrvljeli po ovom morskom za- 
klonu, idući iz Riekč“rTrsta, polazeći u Jakin i Levanad, 
sad nije smio jadni trgovčić ni da izadje u tjesnac morski, 
nije smio ni da doveze dva, tri barila vina iz Vinodola. Mle- 
tački brodovi bjehu zaokupili sav tjesnac, i dobro si mogao 
s daljine razabirati biela im jedra; mletački pomorski vojsko- 
vodja vrebao je kao krilati zmaj na svaku nemletačku bar- 
čicu, da ju nemilimi nokti ugrabi, i da mornare, ako je ladja 
Senjkinja bila, objesi na krstu svoga broda, nebi li time steko 
vječnu slavu pred silnom si gospodaricom, prejasnom repu- 
blikom mletačkom, koja je imala samo jedan trn u svojoj... 
peti — »proklete« Senjane_| Uskoke. Ta, ako je i bilo minulo 

osam godina, svaka je senjska majka znala pričati, kakvi 
su krvopije Mlečići, kako je proveditur_ Almoro Tiepolo sred 
tiha mira | prosuo bio svoje topove na a pitomi _Bag_i kako je, 
.Osvojiv_na_prievara: “građ dao. razbojski objesit kapetana, po- 
" ručnika i dvadeset valjanih junaka. K tomu zievahu sa tvr- 
djice sv. Marka na Krku grdne lumbarde, a što je najgore 
bilo, Mlečići neuzdajući se više u hrvatske i dalmatinske 
vojnike svoje namicali sve to _više plaćenika Arbanasa, ljutih 
krvnika bez duše. S TR 

Divno je sjalo sunce dne 18. svibnja 1600. nad Senjem, 
al u Senju bijaše sve mrko i neveselo. Po uzanih ulicah pro- 
lažahu pod kalpakom i oružjem mrki ljudi, zaustavljajući se 
hrpimice, razpravljajući živo i žestoko; bezposleni mornari, 
sjedeći na praznih bačvah, psovahu do zla Boga, dva tri pri- 
stara vlastelina stajahu pred fratarskom crkvom, izpod za- 
brinuta oka gledjuć za četom oružanih Uskoka; ženske sto- 
jeći po »balaturah« pred kućami križale se neprestano, ma- 
hale rukama i bilo šaptanja i šaputanja bez kraja i konca. 

U uličici, kojom se ide od kaštela prama moru, stajaše 
kuća uzka, siva, visoka. U toj kući pri zemlji bijaše krčma, 
ili bolje reći, mrko, presvodjeno duplje, u kojem nebi bio 
čovjek vidio u pol biela biela dana _ni_prsta_pred.nosom, da nije 
tu danju i noči gorila u uljenica, razsvjetljujući njekoliko dr- 
venih klupa i stolova, njekoliko bačava i četu mrkih gostiju. 
Gospodar toj krčmi bijaše »Crni Niko«, rodom Lošinjanin. 
Pred mnogo godina zavede mu mletački poručnik mladu ženu. 
Niko proburazi_ Mlečića nožem, prebjegne iz Lošinja u Senj 
i tu bude krčmarom. 
\ Po duplju »crnoga Nike« razliegao se _mukao žamor. 
Upirući se o lakte sjedjaše za stolovi čudno družtvo, ljudine 
krupne, plećate, ošišanih glava, dugih brkova, žutkaste puti, 
sjajnih ernih očiju. Na glavi im stajahu kape od janjećeg 
krzna, podšivene crvenim suknom, za pojasom blistao se nož, 
sa ramena visio im sur gunj, a do zida za njima sjajile se 

duge puške. Svi ti ljudi upirahu oči u čovjeka, što je sjedio čelo 
stola do stupa pivnice. Bijaše to garav svat,, tamna, žuta, 
“nagrešpana lica, visoko obla čela,Šnad kojim se je bielila 
Kosa Ko planimski sniog. Nad ernim_očima_savijale sc guste... 
biele obrve, a pod krupnim nosom spuštali se brci kao krila 
labudova. Na širokih prsih sievale mu krupne srebrne toke. 
a za pojasom srebrom okovane male puške. Starac stavi kal- 
pak preda se na stol, otre si znoj s čela i podigne glavu. 

»Ded, vojvodo!« prihvati iz kula Pero Radaković, nizak 
mrkonja debele ošišane glave, »ded pričaj, je 1 prava istina, 
što ide po narodu? Da nas krenu? A? Tri sta im —!« 

»Za istinu pitaš me, Pero?« odgovori sjedoglavi starac, 
vojvoda Pavle Milovčić. »bog zna, što je istina, a gospodi se-—“ 


priliepio_jezik uz neho, da im neutekne na zube, što im se 
po mozgu mofa. Nu to se tako od tjedan dana prosulo medju 
Prkoarezma“ se kako, pa znaš sinko, svaka šala pol isline !« 

U to se pomoli iza bačava oblo, crveno, obrijano Tiće 
pod crnom kuštravom_ kosom. Male se oči zakriesiše, široke 
obrve Se SKupiše_ i na tanki nos provali čudan sinieh. 

»Ha, ha, ha! Pero Radakoviću, brkat si, al kako ludo 
pitaš, reć bi, da još piješ majku, a nesisaš moje, »crnoga 
Nike« vinske mješine. Istina, je | istina? Zmija ti sisa krv, 
a ti još pitaš, je li žedna? To si valjda izbrojio na prste, da 
Mlečić voli Uskoku ka i vrag tamjanu. Gdje, pitam te, ima 
mletački jarbol, o kojem nije visjela senjska glava? Bolan 
Pero! Čuj, što ti vele moja barila! Dum, prazno! Dum, prazno! 
Prazno i prazno! Ni da posrkneš svoju kapljicu jutrošnjicu i 
večernicu. Sve prazno, brate, jer Mlečići nedadu, da ti šajke 
po moru idu po vino i kruh. Pa ded, Pero, preori naš grič, 
ili oberi groždje na Vratniku. Bome ti glava ka i moja barila. 
A plaća iz carske kese njekako sporo kaplje.« 

»Šta .kaplje?« zakrči mu bližnji vojnik rieč, »reci, kesa 
se presušila. Govore nam: Bit će, djeco, novaca, bit će sutra 

i prekosutra. Bit će gaće, ali kad će, a mi zapiši svoj račun 
za uho i stoj kao rosa na listu.« 

»He vidiš, dragi brajane,« odsmieši mu se krčmar, »da- 
leki putevi od Gradca do Senja, daleki putevi, slabi jarmovi. 
Pa Bog zna, nije li se putem koja vreća cekina prosula, a 
u njoj upravo tvoja plaća bila.« 

»Dosta šale!« lupnu Pero šakom po stolu, »da šutimo, 
da mirujemo, kako nam pišu. Pa reci, neodrubi li mletački 
gjeneral Gjustinian nedavno 17 naših glava, pa ih iztaknu u 
Veneciji na trgu, a dječurlija i bake rugale se našoj junač- 
koj braći? Kuga ih podavila, jer nisu bolji od Turaka. Lie- 
pih mi krstova, kojim je duša vučjom dlakom podšivena.« 

»Ta ti je mudra bila, « odvrati erni Niko, »evo ti vrč 
vina, pa mi ga plati, kad dobiješ carsku plaću. Al vam velju, 
djeco i junaci, svetoga mi Jure, netrubi crni Niko u vražji 
rog. Velju vam, skupite pamet. Nisam toga pobrao. s masline, 
već kan da je pred vama pod pečatom. Miesi vam, se kolač, 
a u njem ima otrova. Kane vas podavit kao miševe; al šta 
podavit? Ja znam, hoće da vas svezane predadu Mlečićem, 
neka vas povješaju, neka vas natiču na kolac, neka vas .pri- 
kuju uz veslo mletačko. Živoga mi Boga, to vam se miesi.« 
“— -»Zaf tako! Zar to?« zagrmi družina lupajući po stolovih. 

»Neće, tako nam častnoga krsta,« skoči Pero na noge, 
»neće, dok nam. je živa na ramenu glava. Vojevodo! Povedi 
nas kapetanu, da čujemo, šta je!« 

»Povedi nas!« zaori ciela četa. 

Već se je bio vojvoda Milovčić digo, da povede četu, 
al u to se na pragu pojavi visok, crn junak, široka čela, 
orlova nosa, dugoljasta lica. Sudeći po sjajnom odielu i 
oružju bijaše i on vojvoda Senjana Uskoka. Kako zadje-imae-_ 
dju na planu | mu crno sumorno ) oko, pojaviše 1 mu se 

Staviv desnicu na nož o e progovori jasnim, Blirim 
glasom: 

»Kamo naumiste, braćo ?«_Al mjesto odgovora odazva 
se četa u jedan glas: 

»Zdrav nam bio vojevodo, Jurišo Orloviću!« 

I opet se nasmjehnu junak, i opet zapita: 

»Pitam, kamo ste naumili, junaci ?« 

»Do kapetana, brate!« odgovori stari Milovčić; »dodjoše 
glasovi, da nas i djecu i žene kane maknuti iz Senja u Oto- 
čac, a njeki vele, da nas kane predati Mlečićem pod roblje. 
Pa bi sramota bila, al puške mi moje, neće, ilneokušio više 
zrna soli.« 

»Budite_1 na miru, braćo,« odvrati Juriša Orlović, »valjda 
me znate, “da sam vaš. Vaša duša moja glava. Budite na 
miru, velju. I ja sam i ovdje i ondje ugrabio crnih glasova, 
al po duši neznam, šta je istina, šta li je laž. Nu eto, ne- 
ima pol ure, dojedrio iz Rieke biskup Antun, pa odmah po- 
zva našega kapetana k sebi, da mu saobći dobre novine.« 


* 
* * 


Dok je vojvoda Juriša Orlović tako mirio svoje junake, 

razplitao se u starom biskupskom dvoru vrlo živahan raz- 
“Lovor U malenoj sobici sjedjaše za pisaćim stolom crkov- 
njak, odjeven u modro biskupsko odielo. Bijaše mu po prilici 
40 godina. Uglasta kapa od svile zaklanjala je fino, visoko 
čelo; lice gladko suzilo se prema bradi sve većma, jaki nos 
bješe iznikao baš izpod čela, pod kojim plamsahu do dvie žive 

ravice — do dva crna oka. Iz toga gladkog, al oštroga lica, 
obrubljenog dugom smedjom bradom, mogao si razabrati dvoje 
— razum i strast, a taj crkovnjak bijaše »izabrani biskup 
senjski« Antun de Dominis, Rabljanin, sin hrvatske zemlje a 
. talijanske majke. Biskup, igrajuć zlatnim krstom na prsih, 
zabadao_je svoj mične oči u vojnika, koji je naprama 
njemu sjedio. Čovjek taj bijaše jak. pun, žilav. Pod kratkim 
čelom stojaše mu širok nos, oblo lice, urešeno tankimi brci 
i španjolskom bradicom. Duga, ne gusta kosa, razdieljena u 

dvoje, padaše mu na bieli vezeni ovratnjak.—-Čovjek bijaše 
odjeven zobunom od crne kože žutih rukava, na nogi mu 
visoke žute čizme a na lievoj strani spuštao se o bandaljeru 
dugačak mač. Na lievoj strani prsiju imao je vojnik tri sre- 
brnom žicom izvezena križića. Dok je biskup mirno sjedio, 
omicaše se kapetan ,živo.na svojoj stolici, srdeći se možda 
mase upov mir. 

»Reverendissime!« reče stisnuv male oči, »oprostite mi, 
al je moralo biti. Znam, da Vam je bilo težko ostaviti Rieku, 
i da ste se i ondje bavili važnim poslom, al se nadam, da 
će Vam se i u Senju nuditi prilika, da poslužite dobro i 
cara € nadvojvodu. Govorim Vam iskreno, kao vojnik, sluga 
carev, a Vama govorim, jer sam mnogo čuo o Vašoj mu- 
drosti, pa znam i to, da ste radi ovomu gradu povratiti mir. 
Za to sam upravo Vas zvao. Ja već nisam jak obuzdati svojih 
ljudi. To je upravo pobjesnilo. Iz Gradca mi pišu, neka 
Uskoke držim na uzdi, da se tako mletačkomu vieću otme 
prilika pritužbani: "AT kako ću? Senjski Uskoci imaju dobiti 
na godinu 10.000 dukata, al ih nedobivaju. Sve nam dolaze 
listovi, a ovdje sjedi medju zidinami 800 ljudi gladnih i žed- 
nih sa ženom i djecom, 800 vojnika neviklih plugu sjedi na 
kamenu bez groša. Mletačke ladje brane svaki privoz kruha 
i vina, Mlečići vješaju bez obzira svakoga Senjanina, pa opet 
se traži, neka ti ljudi vojuju na Turčina. A sad je njetko 
— neznam tko — razsuo_glas,.-da.će se ciela uskočka vojska 
. raztepsti, izagnat iz Senja. Nevjerujem toga; valjda nije vlada 
sliepa, te će se sama lišiti toli junačke desnice, gdje si Ve- 
necija osvaja izključivo gospodstvo na jadranskom moru, gdje 
vreba na Furlansku i na austrijsku Istru. Pa kad je to sve tako, 
je 1 čudo, pitam, da_ti ljudi trgaju uzde,.da. kadkad provale 
noćju na barkah pa ugrabe ovdje ili ondje koju glavu mle- 
tačke stoke, il da otmu koju ladjicu dalmatinskoga vina? I u 
mene teče talijanska krv, al vojnik sam, i pravičan sam, pa 
znam, da je pod tom tvrdom korom zdrava jezgra, da je u 

tih ljudi zdrava, poštena srdca — pa da njih neima, da od 
senjske ruke nestrepi Osmanlija, nebi se po ovom žalu vijala 
carska zastava, al nebi bome ni mletačka bandiera lepršala 
nad dalmatinskimi gradovi. I u istinu daje mits€ na žao, 
kako je sav sviet digo hajku na moje Uskoke. Opaziv, kako 
im je upravo dogorjelo do nokata, da nemogu biti ni živi 
ni mrtvi, pisah Vam, prečastni gospodine biskupe! Ta Vi ste 
napokon tu biskup, pa ako se i rodiste na Rabu, na mle- 
tačkom zemljištu, opet teče i u Vaših žilah hrvatska krv — 
kao što i u ovom narodu. Vi ste se, kako sam čuo, o tom 
dogovarali sa gradačkimi i pražkimi ministri, pa ćete i lieka 
znati. Za to Vam pisah, za to Vas molim i zaklinjem, učinite 
=jesta, da se taj biedni narod umiri i da mu se život po- 
boljša. Ja sam ministrom sto puta pisao, al uviek bi mi od- 
govorili: Umirite četu svoju, za sad neima novaca. — Liepa 
doista nauka! »Miruj, vjerni narode, pa grizi kamen!« 
Biskup je kraj tolike hvale Uskoka sve življe igrao sa 
zlatnim krstom. Kad je Danilo Barbo svoje živo pripovieda- 
nje svršio, prihvati de Dominis van reda prijateljskim glasom: 
»Hvala Vam, gospodine kapetane, velika Vam hvala. Ne- 
imam Vam šta oprostiti, pače, valja mi hvaliti Vašu mudrost, 
da ste me amo pozvali, nebi li buru utišio. Nemislim doduše 
o Uskocih kao što Vi, nit ih toliko slavim. Ja tu stvar gle- 
dam mirno s daleka, a Vam, koji živite medju tim narodom, 
čini se koješta posve naravski, što drugi ljudi smatraju bar- 
barstvom. Nepozivljem se ja na Mlečiće, kojim Uskoci da- 
kako u.volji biti nemogu, al uzmite na um, šta o njih pisa 
"Sveti otac Kliment VIII. caru Rudolfu, neka rieši sviet te na- 
pasti, uvažite, kako i kralj španjolski nuka_cara_na. veću 


strogost, pa i samim savjetnikom carevim taj je metež dozlo- .. 


grdio. Jesu ti Vaši Senjani divljaci, jesu. Žovu ih branikom | 
kršćanstva, i da se Turčin plaši njihova imena. Nu pitam 
Vas, mogu li Mlečići drugčije raditi, kad Uskoci nemilo ha- 
rače po moru otimljući stoku, djevojke, robu, ništeći sela, 


or 

vinograde, masline? Može | repuklika mirovati, kad joj se 
svaki dan Turčin grozi, da će mu brodovlje provaliti u ja- 
dransko: more, ako sama neiztriebi senjskih gusara. Bio sam 
za tim poslom kod cara Rudolfa u Pragu, bio i kod nadvoj- 
vode Ferdinanda u Gradcu, govorio sam mnogo o tom sa 
ministri, i trudio sam se mnogo sa carskim poslanikom Roc- 
ciem u Mletcih, kako da se toj nevolji lieka nadje. Nu čo- 
vjek snuje a Bog boguje, a najveće je zlo, da je pražka i 
gradačka kesa prazna. Al uza sve to nesdvajam. Odlučio 
sam taj posao izvesti na kraj, to mi bijaše prva miso, kad 
me zapade senjska biskupija i hoću da spasim meni Bogom 
povjereno stado, hoću da se povrati medju kršćanske vlade 
mir i pokoj.« 

»Hvala, reverendissime, sto puta Vam hvala,« pokloni se 
kapetan iskreno, »velika će to biti zadužbina, al kako — — —« 

U taj par čuo se silan štropot i žamor. Kapetan skoči 
k prozoru, da vidi, šta je, a i biskup se dignu naglo. Maleni 
trg pred starim biskupskim dvorom i pokrajne ulice bile se 
napunile mrkih, zlovoljnih Uskoka. Kalpak do kalpaka, duga 
puška do puške stiskale se tuj. Oči nemirne čete upirahu se 
“u prozore biskupije, a_iz nejasnog .žamora ozvala bi se kad- _ 


_što_po.koja krupna rieč. Biskupovo: se lice. smrknu, al mu 


se oči ipak radoznalo otimahu za tim “buntovnim čoporom. 
Ta donle nebješe vidio na okupu toliko Uskoka. <“ 

»Dodjoše bez sumnje po mene,« prihvati ponješto od 
neprilike kapetan, »da čuju, kakove im glasove nosim.« 

»To su dakle ti ljudi,« nasmjehnu se biskup nješto po- 
rugljivo, »rad kojih sva Italija govori: »Čuvaj se senjske ruke !« 
Divlji u istinu svatovi, al im je ime, čini mi se, opasnije, 
neg oni sami.« 

»Šta da im reknem? Jer, nebude li im polakšice, pro- 
valit će u velike na mletačke zemlje. Tako mi se barem za- 
groziše. Što da im reknem?« 

»Recite im, gospodine kapetane,« odgovori biskup poslije 

časka, »neka dodju vojevode u dvie ure poslije podne u ka- 
štel. Saobćite to i gospodi od magistrata. I Vi ćete dakako 
doći. Recite im, da ćemo ondje mir uglaviti.« 

»Dobro, reverendissime, u dvie ure. Klanjam se Vašoj 
prečasti duboko!« 

Biskup blagoslovi, kimnuv glavom, kapetana, i za kratko 
razidje se četa izpred biskupova dvora. Mirno stojeći do pro- 
zora pritišćuć svoje čelo u staklo, gledaše čuveni crkovnjak 


za timi kršnimi junaci, za tim trepetom nekrštenih i i krštenih 


barbara. Biskup zadubljen u>čqdne misli ni neopazi, kako 
se otvoriše pokrsjrii vratašca, kako u sobu unidje malen, 
mršav ali dosta mlad čovjek u fratarskom ruhu. 

»Monsignore!« šapnu došljak — »monsignore!«  progo- 
vori glasnije, nedočekav se odgovora. 

»A, ti si Antonio?« krenu biskup glavom. >Jesi li se 
nagledao toga gusarskog gniezda, jesi li čuo za kakove 
novine ?« 

»Ja pravo nesmijem suditi o tom, kako izvoljeste reći 
»gusarskom gniezdu,« ta Vaša je stolica. Razgledao sam pod 
zaštitom ovog svetog presvuka_k koješta i Vaše fratrove. Sve- 
toga mi Marka, ti su sinci svetoga Franje u vas posve druge 
ćudi, nego li naši talijanski redovnici. Ti mrki, plećati momci 
naginju na gusarsku žicu. A opet su mudri. Čuvši, da sam 
tobož talijanski fratar, umukoše mukom i ni riečce nemogoh 
iz njih iztisnuti, ni hrvatski nehtjedoše govoriti preda mnom, 
već me samo pozdravljahu kratkom latinskom formulom. 
Kako bi se ti kršni pobožnjaci tek krstili bili, da su saznali, 
kako se pod janjećom kožom taji mletački vuk, i da mi se 
pod uzajmljenim habitom krije znak službenika visokog vieća 
desetorice. Da, išo sam dalje — monsignor, čudite se, Vaš 
svietli rodjak Labieno Veluto izvalit će na to jamačno oči — 
zadjoh u lavju špilju, u krčmu njekog Lošinanjina »crnog 
Nike« nedaleko od kaštela. To Vam je pravo gniezdo svih 
uskočkih. stršena, U Dalmaciji se priučih njekako tomu va- 


280 Curuj se senjske ruke, 


šemu jeziku, pa sam sve razumio. Ondje se je i suviše go- 
vorilo. U vss je sbilja čudan običaj. Nečudim se, da na lavu 
sv. Marka nije ni dlaka ostala, ali da ste čuli mastnu kri- 
tiku carskih i nadvojvodskih viećnika, da ste čuli, kako su 
Vas stavili na rešeto ti pakleni duhovi — pomozi Bože! 
Dvoje sam iz njihove vike razabrad: "Za prvo naslućuju, što 


im se od nas sprema, da ih naime kanimo izkadit iz Senja ; 


za drugo razuniio sam, da ih najviše peče, što su galije pre- 
sjajne republike začepile senjski tjesnac.« 

»A koji im je nečisti duh sve to prišapnuo?« popita 
srdito biskup. 

»| ja sam o tom mozgao, al badava. Nu bojim se, da 
će skoro opet okršaja bili inedju Uskoci i našom vojskom. 
Medju ostalim razumio sam i to, da je arcisotona Juriša Or- 
lović oteo prije njekoliko dana zaručnicu sekretara našega 
generala Paskvaliga, bogatu djevojku iz Vrbnika, a divljak 
hoće da ju oženi, pa ju je zaklonio u kuću kneza Martina 
Posedarića. Barbaro je, kako ga pamtim, osvetljiv čovjek.« 

»Martina_Posedarića?« promumlja. biskup. »Znaš li, da 
republika neima većeg neprijatelja od njega; ni Jure Daničić 
nebijaše Dubrovčanom veći krvnik, nego Posedarić Mleča- 
nom. Ali da — u dvie ure imam dogovor s Uskoci, da ih 
primirin. Valja sklopit s njima ugovor.« 

»Koji dakako neveže nikoga ni na nebu ni na zemlji,« 
nasmjehnu se uhoda republike. 

»Dapače! koji veže bar na njeki čas Uskoke, a to pod 
pismom i pečatom. Toga divljaci pogaziti neće, jer, da pravo 
kažem, tvrde su vjere « 

»Po mom mnienju, monsignor, valja im prije svega do- 
kazati, da je samo prazna vika, što se pogovara, da ih ka- 
nimo maknuti pod silu iz Sa < 

»Dobro,« potvrdi biskup, »a za drugo reći, da im pre- 
jasna republika dozvoljava, da mogu bez pogibelji broditi u 
neoružanih barkah po Kvarneru.« 

»To jest,« slegnu Antonio ramenima, »napisat se to može, 
ali kakav će pečat udarit na to general Paskvaligo, neznam. 
Ja bar nebih glave dao za takov ugovor.« 

»Svejedno,« odvrati biskup; »sada idi, da sastavim pismo. 
A poslije dodji, da ti kažem, kada valja krenut odavle!« 

Pokloniv se izidje tobožnji fratar iz sobe. 

Oko jedne ure po podne tutnjeli gromorni bubnjevi po 
senjskih ulicah. Radozpale. ženske. glave, kojih je riedko u 
Senju vidjeti na prozoru, provirivahu iz svih kuća. Gradjani 
si dokazivahu, kako su poslovi sbilja vrlo osbiljni, jer da je 
išao u kastel carski komesar Andrija de Raunoch, a i debeli 
gradski notar Jerolim Srebrnjak da je vrlo važna lica kora- 
cao onamo, pače i sam prečastni gospodin biskup. Nitko nije 
dakle mislio, da će tu šale biti, samo zlobnik »crni Niko« 
bubnjao je prsti po praznom barilu, vičuć kroz smieh: »A 
ja velim, ter velim: Dum, dum, dum! Sve prazno i šuplje do 
vieka: Blaženi oni, koji-si-sami konopac pičtu!« Na glas bdb- 
nja prikupi se uskočka četa pod oruž;em na trg pred kastel. 
Kao klisurine stajahu mrki ti junaci poniknute glave. Vi- 
dose dm E pod Kalpakom Nju Oe MIT eo e 

oda im u oku tinja .taina_ jarost,. a duge im puške sievale 0. 
svibanjs uncu _toli..čudno, kan da su reći htjele: »Bit 
e daha aa onaa posla < 
U kuli senjskoga kastela bilo se je medjutim skupilo 
čudnovato družtvo za dugim drvenim stolom: carski komesar 
«< Andrija de Raunoch, gospodin vrlo debeo i drieman, koji je 
klimajuć glavom svačije mnienje odobravao, biskup de Do- 
minis, kapetan Danilo Barbo, Vuk Hreljanović, brkata ljudina 
i kastelan senjski; Jerolim Srebrnjak, gradski notar, koji se 
je silno znojio zarezujuć pero. K tomu nadodjoše i uskočki 
vojvode Juriša Orlović, Pavle Milovčić, Miša Radić, Gašo 
Stipanović i Ive Vlatković na junačku vjeru pod svietlim 
oružjem. Jedva bješe carski komesar natako očale, jedva notar 

zamočio fino pero svoje, al se dignu ana Milovčić, pa će 
ovako gospodi: 
»Eto dodjoste, svietla gospodo, medju nas biedne zabo- 
gare, medju nas Uskoke Senjane, da nam reknete, što mis 
= svietli car i gospodar, a vama to i pristaje, jer ste mudri, 
učeni i sborni, a mi od sablje i puške nikud dalje. Po Boga 
vas molim, učinite što će bit pravo i zdravo po kršćanski 
narod. Velju vam, da nam je zlo i da nas je _pritisla svaka 
bieda. Carska nam plaća lipše, a mletački nas dužd goni 
nemilo i kolcem i konopcem. Zena gladna, djeca bosa, plugu 
nisi vikao, grič nije podatljiv, a sramota je zdravu čovjeku, 
stavit kapu“na koljeno i čekati, što Bog da. Velju vam, da 


smo kao česvina na golu kamenu, i more nas bije, i sjever 


nas brije i vjetar nas.yije, pa odkida granu Dižu 
"na nas graju, te smo vuci, vješaju nas, gospodo, nas krštene 


ljude, a pitam ja vas, tko je gubio glavu za svetu vjeru Isu- 
sovu? Vele, da će nas baciti iz Senja, razgraditi nam og- 
njište. Težko je, gospodo, izčupati iz zemt evarr-du5; koji. 
je pustio _korien na sve četiri_strane, težko p pticu maknut iz 
staroga gniezda. Kuda ćemo, kamo ćemo? Jesmo li vam dobri 

za dobru_sgodu, a vi nam dajte živsti; nismo li vam dobri, 
radje u more, pa Bogu hvala. Ako ste ljudi, pomozite!« 

Biskup je slušao rieči siedoga starca poniknutih očiju, 
prekrštenih ruku. Za tim će vojvodam: 

»Dragi moji vitezovi! Evo me sreća k vama doniela, 

hvala budi Bogu. Odkako sam pastir ovoga vašega stada, 
goni me srdce, da medju vami bude mir, jer je mir i ljubav 
zakon božji. Meni vjerujte. Ta i ja sam čovjek vašega jezika, 
i opet znam, što je volja cara gospodara, pred čijim sam 
svjetlim licem mnogo za vas govorio, nu našli se zlobnici, 
te pričaju laži, da vas kane iztjerati izpod krova. A ja vam 
velim, da je to gola laž.« 

»E kad nam ti kažeš, biskupe gostodie bit će istina, 
vjerujemo !« doda starac Milovčić. 








| 

»Čujte, gospodo!« viknu Orlović, skočiv na noge. Notar 
se preplaši, te mu pero pade iz ruke. — »Čujte, gospodo,« 
ponovi Orlović, »top sa Nehaja! Šta je to?« 

Kapetan, vojevode izletiše iz kastela prema moru, voj- 
nici_vrevom za nji Izidjoše pred »mala vrata.« Užasna 
prizora T-0d Fiabe, letila mala ladjica, a u njoj starci, i žene 
i djeca. m 

»Naši su to ljudi!« viknu Orlović. 

»Da, Senjani!« odvrati Uskok Radanović, »voze nješta 
živeža.« 

»Gle!« prihvati kastelan Hreljanović, »tjera ih mletačka 
ormanica. Vidite li na zastavi lava ?« 

»Ha! Arbanasi su u njoj!« zaškrinu--zubi. Orlović, »da, 
vodi ih njeki crni Mlečić. Bog ga ubio! Junaci, naperite to- 
pove, pustite barke u more! Na noge, junaci!« 

Uskoci priskočiše k ladjam. Vuk Hreljanović primaknu 
žarku šibu topu. Grom zagrmi, munja planu i zrno _odnese_ 
mletačku zastavu; Kao lastavica .Jurile. uskočke. baske. Al eto 
mletački brod primako se ihaloj ladjici. Arbanasi nagoše puške. 
Petdeset pušaka puče. Užasan vapaj ču se od ladjice. La- 
djica se prevali: starci, žene, djeca sve propade u duboko 
more. 

»Tako vam Boga, tjerajte!« kriknu Orlović, »žive da ih 
uhvatimo!«< Badava. Vjetar se okrenu i uhvati jedra mletač- 
koga broda, koji strelimice odmaknu put Raba. 

Suznih očiju vrati se Orlović na kraj. 

»Desnu bih ruku dao bio, da sam mogao stjerat pa 
hulje na dno mora!« 

»Vodi nas, vojevodo!« zaviknu uskočka četa u jedan 
glas, »vodi nas na Mlečiće!« 

»Junaci!« progovori biskup blied, prestravljen, povukav 
se u kolo razjarenih junaka, »zaklinjem vas, slušajte me! 
Kunem vam. se, da tomu nisu kriva mletačka gospoda, već 
divljač arbanaska, koja je svojevoljno prolila nevinu krv, 

Skupo će oni to platit, kunem vam se. Dodjite, ta mletačka 
gospoda hoće da vam opet otvore more. Vojevode čestiti, 
molim vas, vratite se u kaštel.« | 

»Je | vjera, da ćeš ove osvetiti, biskupe?« zapita Orlović. 


»Jest.< 
»Da vidimo!« reče Orlović — »Hajdmo djeco!« 
o»Nikad!« odvrati Milovčić, — »prije ću slomiti sablju.« 


Vojevode podjoše izim starca za biskupom u kaštel. Zlo- 
voljno čekala četa, čekala tri pune ure. Napokon dojaviše 
vojevode, da je učinjeno pismo, da Senjani smiju slobodno 
broditi po moru od Baga do Istre, al bez oružja, za svoju 
potrebu i trgovinu, nu da nediraju u mletačke brodove, i da 
će se to svakomu od svojih braniti, a sve to da ima trajati, 
dok njihov posao neuredi car glavom. Nerado potvrdiše 
Uskoci pismo i zavjeriše se vjerom, al ako im je i srdce 
kipjelo_od ljuiosti, ga Zene 1 djeća bijahu gladna, sad se 
bar nije trebalo bojati, da će ih goniti iz zavičaja, iz junač- 
kog Senja. 

Došav u svoju sobu nadje biskup Antonija. 

»Hvala Bogu,« uzdahnu satrven, »uspjelo je djelo;:mal 
da nam ga arbanaska ludost nepokvari. Al je dosta muke 
bilo. Sutra zorom krenut ćemo, Antonio!» 

Pred fratarskim samostanom sastade se kapetan Danilo 
Barbo sa čovjekom gorostasnim, ogrnutim crnom kabanicom. 

»Zdravo, kapetane!« pozdravi ga gorostas. 

»Oj! Da ste mi zdravo, kneže Posedariću!« odzdravi ka- 
petan. »Odakle u to kasno doba?« 

»Od fratara, kapetane! Vi sklopiste danas sa Mlečići 
mir, a zastupao ih je biskup. Kapetane, kapetane! Čuvajte 
se toga pauka. Mreža se zapliće. Laku noć.« 


oma aamatena. 

NI. 
Po plavetnom nebu..gonili- se. dionice bieli, .srebroliki ma 


sparinepritiskaše EIB: Dilna jugovina pitas kao ad obiesti 
pod obtrt€ talase morske, vrh kojih je zlatna mjesečina plam-- 
tila, baciše ih u vis kao što ludo diete baca drago kamenje; 
muklo brujeći_ zadievala se silovita pjena u orijaške zidine - 
Lida; u uzmičući opet, da poslije silnije navali. 

Visoki zvonik sv. Marka. izvijao se. poput. diva_iz sile». 
sije kuba, tornjeva, krovova, hjelih poput sniega od.sjajne | 
mjesečine, koja je samo gdjegdje zavirivala u uzke kanale, 
u uže ulice mletačke; od Gjudeke drhtaku kroz noć žarke 
iskrice, male svjetiljke ladjara; samo kadšto orila se kroz 
mir vesela koja-pjesmica, da brzo opet umukne, i zavlada 
tajan, veličajan mir nad »kraljicom mora,« kojoj dužde- 
vaše Marino Grimani. U jedan Sf. zadiit, zmiko m čudno “ 
zvono, batovi mjedenih. muževa.nad Mercerijom javiše Mlet- 
kom polnoć. U to doba jurila je mala crna gondola poput 
hitre ribice_plitvinom od Piacete put velikoga kanala. U gon- 
doli sjedjaše čovjek pod širokim klobukom, ogrnut gaboritam 
kabanicom, nu kako je bio na čelo _navuko krila klobuku, 

ako si je bio uzko skupio kabanicu, nisi mu mogao raza- 
brati lica. Bijaše mu bez sumnje preša, jer dva tri puta reče 
gondoljeru u pol glasa: 

» Brže, Nikoleto!« 

Nu jedva se ta crna ladjica otisnula bila od Piacete, 
izniknu izpod stupovlja duždeve palače čovjek, visok, blied, 

Cmšav udoć Do Odislu redovnik svetoga Dominika. Pri mjese- 
čini činilo se, da je to lice mrtvaca, ali je žarko oko pokazi- 
valo, da je živ. Čovjek pohiti k pristaništu i pljesnu dlanima. 

»O!« progleda iz gondole privezane sanen gondoljer, »Vi 
gospodine! Sad!« 

»Vidiš li, mladče, onu ladjicu, što juri prema velikomu 
kanalu ?« 

»Kako da je nevidim! Ta mjesečina je.« 

»Za njom! Brže za njom! Al uz kraj u sjeni, da nas 
nitko nespeti, < dignu redovnik PI 
lako, lagano jureći pod sjenom EEE "Kamenitih palača: 

Napokon prista _prva_gondola uz stube gospodske palače, 
kojoj bielo kameno pročelje, umjetno izrezani gotski prozori 
i tankimi stupovi urešeni triem čudno sievahju 0. mjesečini 
Orgrnuti gospodin izišav na kraj prišapnu gondoljeru: 

»Bene, Nikoleto! Pričekaj me tude!« i brzo zadje u kuću. 

U isti mah dojuri druga ladjica. Dominikanac nagnu.__ 
glavu i njegov gondoljer zakrenu u malen kanal. kraj: palače. 

"Nezninik pobrza uz kamene stube i otvori naglo vra- 
tašca na lievoj strani. 

Tu sjedjaše pišuć za stolom visok u crno odjeven čo- 
vjek puna lica, živa izraza, modrih jasnih očiju, 
brade. Čim vrata zaškri dignu glavu. Došljak baci ka- 
banicu i šešir — i biskup Marko Antun de Dominis stajaše 
pred svojim rodjakom Labienom Velutom, mletačkim sena- 
torom. 

 >Eto te napokon, rodjače!« viknu Labieno, skočiv na 
noge, »mišljah, da ti se kakova nesreća pridesila, i da nećeš 
ni doći; ni od Antonija neima glasa!« 

»Neboj se, dragi Labieno, zdrav sam i živ,« odvrati kroz. 
lagan posmjeh biskup, »neznam, kakva bi mene nesreća snaći 
mogla u sraču prejašne republike, koji sam joj prevjeran sin; 
ondje, na drugom briegu, na hrvatskoj zemlji, da! — Za-- 
docnio. sam. nješto, jer mi je sreća van reda poslužila, kako 
ćeš poslije saznati. A jesi 1 pripravio što treba ?« 

»Jesam. Dosta se načudih tvojoj zapoviedi. Kod moje An- 
gjeline sjedi signora Marieta Quirini,.carski poslanik Rossi 
et caetera. Marieta se je inače otimala sladkim riečim Au- 

strijanca, jer je vjerna svomu mužu, al danas se toli sladko 
smieši, toli milo govori poslaniku — da sam od čuda izvalio 
OČI — a muž joj — naš mili Marin, naš ljubomorni prija- 
telj, naš bistrooki »savio di Terra ferma,« mirno gleda to 
šaputanje i ljubakanje Austrijanca, e smiešeći se prsti 
po stolu i pije malvazije, kan da ga se N arieta i netiče.« 
aš dragi prijatelj Marino,« nasmieši se biskup zado- 
sala »jest pravi »savio< t. j. mudrac i predobar mletački 
državnik, da bude ljubomoran. Da, Labieno, ti se čudiš Ma- 
rieti, al ja ti velim, svaki njezin osmieh stoji uskočku. glavu, 
svaka sladka rieč stoji šenjsku barku. Marictine crne oči su 
ona Arkimedova točka, s koje ćemo dignut senjske razboj-. 
nike iz njihova gniezda!« 
——— Meter je dakle zmija_pod ružami 2. Politika dakle?« 

»Pa ti toga nisi opazio u prvi mah ?« 

»Nerazumijem ništa. Sve mi je to apokalipsa.s.——= 

» Poslije ćeš. Jesi 1 govorio sa duždem, sa viećnici de- 
setorice ?« 

»Ta valjda si i ti? 

»Jesam. I dužd i signoria znadu predobro, da mletačka 
republika neima vjernijeg sina od mene. Ta nerodih li se na 
Rabu, na mletačkom zemljištu? Nije li moja mati Mlečanka, 
sestra tvoje majke bila? A majčino mlieko u svakom je čo- 
vjeku jače od otčeve krvi. Nu vi, gospodo mletačka, njekako 
ste nepovjerljivi ri_prama. svakomu, koji se nije rodio u lagu- 
nah, “Koji Devuče svoju tanku i debelu krv od dužda Pavla 
Anafesta, “osobito ima li u čovjeku malo slavenske. primjese, . 
ko što u meni. Za to sumnjam, da “mi “mi dužd i »mudro mu 
vieće« izpipaše sve «nisl a meni odgovoriše. samo pol svoga 
mnienja.« "mm 

» Valjda znaš načela naše države. K tomu si senjski bi- 
skup, sinovac biskupa Ivana, koji je kod Klisa pao, boreći 
se za Austrijance.« 

»Senjski biskup!« nasmija se Dominis, »Labieno! ne- 

nadah se od tebe toli smiešnoj primjetbi. Misliš li ti, da sam 
ostavio Rim, stolicu svieta, da sam napustio red družbe Isu- 
sove, sveučilište, samo za to, da trajem i završim svoje dane 
u Senju, tom_leglu bune i razbojstva, da budem do smrti 
pastir šugava stada? Po Boga nisam! Dodji!« uhvati biskup 
Labiena za ruku, i dovukav ga k prozoru, mahnu rukom 
put neba: > Gledaj one zviezde, ona zlatna pismerrneneska, 
koja nam doglašuju vječitu slavu. U._njih mi se zadubao duh, 


iz njih gatam i čitam. O njihovu plamećnu ua ak) se srdce 


moje-i Krita-mt-rastu, đuša_mi pregnu dovinuli se le slave. 
Nu nisam ja ludi Ikar, neću, da mi_ sunce oprži_krila!.Sa- 
gradit ću si stube do hrama slave, a Senj je prva, najniža 
stuba.« 2 m 
“51 opet apokalipsa!« odvrati u čudu Labieno. 

>A šta misliš, za što sam radio dočepati se po mojem 
stricu senjske stolice, toga kukavnog zakutka, ja, komu je 
pretiesan Rab, pretiesni Mletci, pretiesan Rim, pretiesan sviet, 
koji posegoh_da skinem koprenu.s.neba? Pol vieka stoji pred 
vama ta nenadana zagonetka — Uskoci Senjani — ta kost 
u mletačkom grlu: vaši se državnici o tom znojili, vaši ad- 
mirali o tom mučili, vaši se generali o tom sramotili — da, 
slavna Venecija prima ranu za ranom, sramotu za sramo- 
tom od šake divljaka: gospodarica jadranskog mora drhće 
na jadranskom moru. Koja je vaša luka sigurna, koji brod 
po moru slobodan? Neblista li svuda uskočki.nož? Junaci su 
ono, pravi lavovi. Vi ih vješat€; “tibite im glave, al kao ler- 
nejskoj zmiji mjesto jedne nikime će tri glave. Austrijanci, 
ljudi bojažljivi, boje se Turaka; “koje “se Mletaka, boje se 
. Uskoka, rad su imati more a neimaju novaca. Mletci moraju 
. zavladati cielim žalom jadranskog... mora; . “Trst, Rieka, Vino- 
dol, Senj sve mora da se klanja svetomu Marku. Uskoci su 
tomu jedina zaprjeka, valja ih dakle uništiti. Ta posve logična 
misao nametala mi se sto puta i napokon rekoh: Marko An- 
tune, rieši ti tu zagonetku; bit će ti početak slave; za to 

podjoh u lavje ždrielo i postah senjskim biskupom. Razu- 


miješ li me, Labieno, ja ću sam pod Senjem lagume kopa pe 
da ga dignemo u zrak.« 


»Tvoje rieči, biskupe,« odvrati Labieno, »jasne su, žive 
i s toga istinite. Tebi vjeruje dužd Grimani i njegovi savjet- 
nici. Nu hoće li se austrijski ministri, koji nam sve obeća- 
vaju, a ništa nerade, hoće li se povesti za tvojim savjetom ? 
Oni se pače digoše Uskoke jače braniti. Nije li nadvojvoda 
Ferdinand poslao ljubljanskog namjestnika Rabatu, koji je 
prekjučer u vieću glasno zahtievao, da se Trstu i Rieci opet 
otvori trgovina, a Uskoci da će se po mogućnosti ukrotiti 
nije li se naprasnik, španjolski poslanik Iniko de Mendozza, 
podupiruć Austriju, pače zagrozio senatu mletačkomu u ime 
svoga kralja ?« | | 

»Neplašimo se toga, moj Labieno! Mendozza je ohola 
luda, koji na svoju ruku brblja. njega valja bacit. Rabata je 
strog, mrk, bezobziran, pače okrutan vojnik, »condottiere», 
koji bi na zapovied i svoga otca objesio. On će nam biti 
proti, Senjanom mač, a mi ruka i glava, jer u njega malo 
glave ima.« 

»Rabata?«< začudi se senator. 

»Ta da. Ti znaš predobro, koliko sam na pražkom dvoru 
radio, da skrham Uskokom vrat, pače previše, preživo radio, 
te su me moji protivnici stali sumnjičiti pred carem i nadvoj- 
vodom, da me liše € senjske biskupije. A to nije težko. Rudolf 
nije car, državnik; on je astrolog, čovjek sumajičav, ćudljiv, 
a njegovi ministri, osobito Česi, fine lije, koji se još i sad 
srde, odkako se pražki dogovori medju carem i republikom 
razbiše. U Gradcu osujećuju moje osnove protestanski mi- 
nistri, a u Hrvatskoj mrze ban i general Lenković na Mle- 
čane — dakle i na mene. Po tom, rodjače dragi, vidiš, da 
mi valja biti na oprezu, da se sam izticati nesmijem. Drugi 
neka rade i neznajući, da je sve to moja osnova. Pregle- 
dajmo malo svoju vojsku. Evo ti carskog poslanika Rossija. 

Šenoa. Pripovijesti II]. 19 

Čovjek je gizdelin, dosta tup. pa po nas bolje. poludio za 
žarkim očima Mariete, žene našega prijatelja Quirinia. Za- 
ljubljen pako državnik, ma i bio od naravi pametan, neškod- 
ljiv je. Prišapnuo sam Marietinu mužu. kako ona od Auetri- 
janca izhoditi mora, da Rabata bude komisarom u Senju. Ti 
se čiTiš, smiešiš#| Da, baš Rabata. Taj goropadni vojnik bez 
vlastite misli i osjećaja povodi se već sada za mojim mi- 
gom, a nadvojvodi Ferdinandu, revnu katoliku, vrlo je omilio, 
jer u Kranjskoj gvozdenom šibom lupa po lutorovoj čeljadi. 
Pomisli još i to, rodjače, da se je taj nepromišljeni vojnik 
prekjučer, govoreći živo za svog vladara, zaletio, te ga svatko 
smatra protivnikom republike: tim manje će biti sumnje, tim 
lakše njegovo imenovanje, pa imam li tu vojničku lutku u 
Senju, on će ti Uskoke sjeći i vješati sve po mojoj volji. Na 
moru vreba na njihove barke vaš general Paskvaligo,_gyoz- 
den bat a turske zapovjednike valja opomenuti, neka raz- 
bojnike nepuste na svoje zemljište. Nisu li tako odasvud 
spleteni u paukovnu mrežu ?« , 

»Da, al po tom još nije sve primorje i Senj letičkoii 
zemljom.« 

»To mi reče i dužd Grimani i njegovi savjetnici,« na- 
smija se de Dominis; »nu ja vam se u istinu čudim. Da 
protivniku izbiješ mač, nevalja lupati po sablji, već raniti 
ruku. Po malo ali sigurno. Senjani nisu svi jednaki. Plemići - 
nek ostaju patriciji, samo valja izmed njih_iztriebiti_kukolj: 
Daničiće, Hreljanoviće a navlastito Posedariće. Ponajljuće voj- 
vode treba uništit; oni, koji dobivaju od cara plaću, smirit 
će se, plaćenik se nikad nebuni žestoko. Ti će ljudi po vre- 
menu biti trgovčići, obrtnici. Najgore. koji neprimaju plaću, 
valja ukloniti; ti živu od grabeža, idu po moru, jer neima;u 
od čega živjeti. Spali im barke. premjesti ih u tvrdjave 
Otočac, Brinje i Prozor, šalji ih dalje u Hrvatsku na Turčina: 
taj će ih il potuć, ili će oni braniti kršćansku, dakle i mle- 
tačku medju. Senj je važno branište austrijske vlade, al samo 

dok su Uskoci u njem, jer samo ti djavoli umiju skakati i 
verati se po pećinah, Niemci Boga mi ni malo. Pa uzmi 
onda: Senj bez obrane, Austrija bez mornarice, brodovlje 
mletačko zaokupilo jadransko more, Frankopani se iztrošili, 
a pomorski gradovi pristajat će sve više uz Mletke, jer ih 
ovamo vuče trgovina, pa će zrela jabuka od sebe pasti u 
krilo prejasne republike. To zadnje dakako nerekoh caru ni 
nadvojvodi, ali mi oni odobravaju osnovu, nemisleći, kakvih 
će tu biti posljedica. Što više. Zaklonio sam tu svoju na- 
mjeru liepom mekom. Austrijanči neimaju novaca; senjske 
šume st treperMtetački trgovci mogu pod rukom kupiti šume 
vrlo jeftino, Uskoci izgubit će po tom svoje glavno zaklonište 
— šume, a Austrijanci će tim novcem ukloniti Uskoke. Šta 
veliš, Labieno ?< 

»Sada velim, da mi je sve jasno, i da se čudim tvo- 
jemu divnomu umu, rodjače, pa podje li ti sve to za rukom, 
nitko nije zaslužio od mletačke republike veće počasti, nego 
li senjski biskup Marko Antonio de Dominis.« 

»To mi reče i zadarski nadbiskup Minuci,« nasmieši se 
zadovoljno Marko Antun, »to mi reče i Grimani. Sada sam 
ti sve dokazao, dragi Labieno, a ti radi prama tomu. Nu bilo 
bi vrieme, da zadjemo u družtvo, da Rossi posve nepoludi, 
pa će valjda doći —« 

»Tko ?« 

»Rabata.« 

»Zar on ?« 

»Da on.« 

>»Da nisi biskup, reko bih, da si — —« 

»Matematik bez rogova i repa. »Gradatim ad sidera 
tollor.« Ajdmo!« 

Obojica zadjoše u sjajnu dvoranu. Zidine presvodjene, 
prostrane dvorane pokrivahu tapete od pozlaćene kože. Sa 
svoda visijaše sjajan svetiljnjak u spodobi staklenih ruža od 
fina kristala a plamovi mirisavih voštanica blistahu u ogro- 

mnih ogledalih od muranskog stakla, sterući dalje svoje svjetlo 
na žive, zanosite slike, na kojih je Diana Ijubila u snv-Fndi- 
miona, sveta Magdalena razpelo, na kojih je Leljo bacao zla- 
ćene striele za Driadom, il mletački junak za crnim Sarace- 
nom. Sred dvorane prskala ružična voda iz kljuna mramorna 


labuda a na . dugačkom Stolr—stajihu 'orijuške posude od 


ara repe urea 


u kojih jih se ljeskalo manjetito 1 O vino od Kiosa poput rubina. Iz- 
(medju zelena lišća bujile zlatne sičilske naranče, rumene lu- 
benice od Krfa, sladko, zlatoliko groždje i mirisave tamno- 
rujne breskve. Naokolo sjedjaše divno kolo mletačkih gospodja, 
“—hladeči se lepezom, koja je titrala na njihovih grudih kao lep- 
.tir na punoj ruži. Ta | gledjite ih. Eno čelo stola bujne visoke 
gospodje 1 u saboritoj haljini od ljubičaste kadife. Niz bielo čelo, 
niz biela ramena padaju ljepotici zlatni uvojci, a crno joj oko 
plamti | ko ; danica zviezda sred tamnoga neba. To je gospo- 
dafića Angjelina Veluto. A do nje: Kao _lepršastoblak savija 
se nježno haljina od bielih čipaka oko bujne mladice visoka 
čela, dugih “trepavica grne biijn€ Kose, nad kojom __se_ Krima 


a. 


Ga alema_ljeska. | Veliko_ _Joj oko sieva. SRO IPana vea, 
joj se  dražestno, ko da je lovor pirnuo ružicom. To je Ma- 
rieta, mlada žena Mariana Quirinia, koji je obavljao u duž- 
devu vieću važno zvanje »savio di Terra ferma,« a sada za 
stolom srkao malvaziju, čupajuć si dugačku bradu i bub- 
njajuć prsti po stolu. A dalje si vidio o svjetlilu voštanica sve 
više u crno odjevenih mletačkih plemića. Do krasne Mariete 
sjedjaše čovjek odebeo, tupa nosa, kratko _ostrižene, plave 
kose, uzvinutih brkova, načičkan, našušuren_u odielu od 
modre svile, vezenom. Sieben žicom. Sive oči, tupi nos, 
debele ustne, šiljasti brci — sve se to smijalo na njem. Bi- 
jaše to nesretan ljubovnik, carski poslanik Rossi. 
»Illustrissimo!« nasmija se Marieta, »zar Vas od našeg 

ženskog hahakanja neboli glava, Vas, koji toliko važnih dr- 
žavnih poslova u glavi nosite ?« 

»Signora!« odvrati gučuć Rossi nasmijav čudnovato svoj 
široki nos, »stavio sam državne poslove kod kuće pod ključ ; 
tu se podajem dušom i tielom poeziji, i čini mi mi se, da 
sam pastir medju vilami!« 

»Ljubovnik sramežljiv !« umieša se kroz smieh Angjelina. 

»Signora!« odvrati Rossi sladko šapućuć, »ja nisam sra- 
mežljiv, i ima dosta junačtva u meni, da bih smio provalit 
u perivoj Armidin, nu neznam, bi li mogao odoljeti njezinoj 
divoti kao što Gofred buljonski.« 

»Nerecite onda, Illustrissimo,« šapnu Marieta izpod oka 
glednuvši poslanika, »da ste junak, kad unapried priznajete, 
da ste slabi.« | 

» Veselim se dapače svojoj slabosti,« odvrati Rossi, »jer 
je u tom slučaju kriepost.« 

»Nu mogla bih Vam odgovoriti,« prihvati mekanim gla- 
som Marieta, »da je ta kriepost po gospodju Vašega srdca slaba 
utjeha, jer slab prema jednoj, bit ćete slabi prema svim go- 
spodjam, a vjernost — — —« 

U to unidjoše u dvoranu senjski biskup i rodjak mu se- 
nator. Svi ih gosti udvorno pozdraviše, a navlastito stisnu 
poslanik Rossi biskupu živo ruku. 

»Da ste mi zdravo, gospodine poslaniče,« započe de Do- 
minis u pol. glasa, »jeste li gledali popraviti ono, što je ludjak 
Mendozza pokvario. Ti Mlečići, čini mi se, vrlo su razjareni. 
Valja nam biti na oprezu; a ja se u te_ poslove nepačam, 
al što Vam predložih, odobrava i nadvojvoda. Valja nam 
raditi za mir i ugled naših vladara.« 

Mislim,« odvrati Rossi tajinstveno, jednim okom zureć 
u liepu Marietu, »mislim, da će sve na dobro ići. Dakako 
razjareni, ko biesni lavovi.« 

»Sbilja ?« 

»Nu ja sam cieli posao fino zapleo i Grimanu sve raz- 

ložio. S početka ni čuti, sto i sto prigovora i pritužba. Nu 
kad sam točku po točku razložio oštrimi razlozi, kad sam 
dokazao iskrenost naše vlade i potrebu složne prijateljske po- 
litike, umekšao se dužd, upuštao se u potanju razpravu na- 
vlastito glede pomorske trgovine iz Rieke i Trsta, a viećnik 
Badoer tražio je potanje obaviesti o senjskih šumah. Na raz- 
stanku reče mi Grimani: Illustrissimo, kad nam nadvojvoda 
tumači svoje želje po ustih toli mudra državnika, neima sum- 
nje o sretnom uspjehu. « 

 >To znači po prilici, da Die trebalo poslati Rabatu. doda 
biskup. «< 

»Mislim,« žmirnu Rossi lukavo očima. 

»I nije ga trebalo. Rabata je dobar kršćanin, valjan voj- 
nik, strog upravitelj, al državnik nikad! Njemu bi valjalo 
povjeriti važno kakovo zapovjedničtvo, gdje treba stroge ruke, 
gvozdena biča, a ne poslat ga u mletačke mreže, kojim je samo 
Vaša mudrost dorasla. Radite samo tim pravcem dalje, a ja 
ću misliti, da Rabatu, možda suparnika Vašega, odstranimo 
— daleko!« 

* Rossi pokloniv se duboko odšulja se opet liepoj Marieti. 

Za toga razgovora prijavi malen u crvenu svilu odjeven 
crnac, da su prispjela dva gosta i to plemeniti barun Josip 
Rabata, namjestnik kranjski i poklisar Njegove carske Svjet- 
losti i Antonio Capogrosso, poručnik prejasne republike na 
galiji gospodina Loredana. 

Družtvo se dignu od čuda. Za časak udjoše gosti. Ra- 
bata bijaše čovjek visok, pun, jak, reć bi debeo. Na krat- 
kom vratu stajaše mu debela glava. Na okruglom, debelom 
licu vidio si nizko, prignuto, čelo, gusto nabrane vedje nad 
bliedima modrim očima, koje ukočeno gledahu preda se; 
pod krupnim nosom stiskale se čvrstvo debele ustnice, nad 
bielim ovratnjakom vidio si debeo podbradak. Duga plava 
kosa padaše mu na ramena, ali bradi i brkovom ni traga. Čo- 
vjek bi bio reko, da je u Rabate žensko lice, al nepomičnost 

njegova oka i dvie crte idući od nosnica do kraj ustnica 
odavahu, da se u tom čovjeku netaji ženska ćud. Poklisar 
je imao na sebi zobun od crne kadife žutih svilenih rukava, 
kratku kabanicu, visoke žute čižme i širok šešir sa crnim i 
žutim perom a uz bok dugačak, njemački mač. Poručnik An- 
tonio, čovjek malen, pokloni se odmah biskupu, s kojim se 
je zajedno pod krinkom fratra povratio bio iz Senja. 

»Gaospodo i gospodje!« prihvati Labieno pristupiv Rabati 
i pruživ mu desnicu, »velika mi je radost pozdraviti pod 
mojim krovom dičnoga g. baruna Rabatu, carskoga pokli- 
sara i desnog prijatelja moga dragog rodjaka, prečastnog bi- 
skupa senjskoga. Hadi toga prijateljstva pozvah slavnog ovog 
gosta u moju kuću, da mu prikratimo čas po našem običaju. 
oPredajem ga vam, gospodje, ta gdje valja tražiti zabave, gdje 
prolazi sladje i bitnije. čas nego uz.kraske dame ?< 

Rabata se pokloni silovito, te mu zazveknuše ostruge. 

»Hvala, eccellenca,« odvrati domaćinu, »oprostite te za- 
kasnih. Trebalo je sastavit izvještaj o mom poslanstvu, a 
carska je služba prva. Predajem se gospodjam, premda se za 
života predao nisam, nu oprostite, nebudem li vam po ćudi, 
jer sam vojnik i oženjen.« 

Gosti zaokupiše stranca, koji je praznio čašu za čašom 
grčkoga vina smijuć se uz to grohotom pošalicam mletačkih 
dama. | : 

»Illustrissimo!« šapnu Marieta Rossiu, koji je Rabatu 
vrlo hladno pozdravio bio, »sparno mi je, mučno mi je, iza- 
djimo na zrak, na balkon!« 

»Vaša mi je zapovied najsvetiji zakon!« promuea -posla- 
nik, te podje kroz staklena vrata za liepom gospodjom na 
balkon. Poručnik Capogrosso opaziv to, prisloni se na stup 
uz pritvorena vrata, na oko zamišljen, na oko gledajuć Dianu 
i Endimiona. 

Liepa gospodja nasloni se na gotičku ogradu balkona. 

Mjesečina sterala se čudno po divnom._joj.čelu, po bielih ra- 
menih, po sjajnoj kosi, a oči joj drhtahu poput noćne rose. 

.»Rossi,« reče pridušenim glasom, »ostaje li Rabata dugo 
u Mletcih ?« nn 

»Što to pitate, signoro!« začudi se poslanik. 

»Rossi, ostaje li Rabata dugo u Mletcih ?« 

»Ža dva, tri dana ostavit će ih, da se vrati u Ljubljanu. « 

»Ljubljana je blizu, vrlo blizu; Rabati je nadvojvoda 
vrlo milostiv.« | 

»Čujem !« odgovori poslanik ravnodušno. 

>A Vi se ničega nebojite ?« 


»Čega?« 

»Znate li, da Vam Rabata može biti suparnikom ?« 
»Meni ?« 

»Da dodje mjesto Vas za carskoga poslanika u Mletke.« 
»Mjesto mene? Zar ste sigurno — —?« 

»Čula sam — neću reći, šta. Ja neću da taj medjed 


dodje mjesto — — Vas. Privikla sam se na Vaše poklone. 
Zapriečite to!« : 

»Oh, Marieto! koliko sam sretan!« | 

»Negovorite o sreći, dok je nesreća blizu.« 

»Al kako?« 

»Gledajte ga odstraniti daleko — iz Ljubljane — ta kamo? 
— kamo? zamisli se liepa gospodja stavivši ruku na čelo. 

»Da, kamo ?« opetova zaljubljeni poslanik. 

»A,« planu gospodja, »u Senj! u Senj! medju Uskoke 
gusare !« 

»Divne li misli, Marieto! Da, tako će naša ljubav biti 
sigurna. « 

»Da, samo pod tim uvjetom !« doda gospodja. »Imate li 
prijatelja na gradačkom dvoru ?« 

»Imam i koliko!« 

»Dobr9! pohvalite Habatu. njegovu odvažnost; žada, da 

je samo on dorasao Senjanom. I naša ljubav je sigurna!« 
doda Marieta mekše podavši Rossiju ruku. 

»Sutra će poći kurir u Gradac.« 

»Dobro! vratimo se u dvoranu!« 

Medju to je oko poručnika Capogrossa razmatralo sliku 
Diane, al fino uho otimalo se za razgovorom liepe Mariete, 
toli živo, da se sagnuo bio prama balkonu, da mu je mjesec 
kradomice virio pod borove doljnje haljine, gdje na prsih 
stajahu srebrom vezena slova C. D. X. t.j. consiglio dei dieci. 

U dvorani razgalilo se Rabati u sjajnom družtvu srdce. 

»Sablje mi,« kriknu Rabata dignuv kristalnu čašu prema 
svjetlilu, »u vas je liepo, gospodo, u vas je kao u raju! Vaše 
palače, vaše crkve, vaše gospodje, vaše vino, sve to godi oku 
i srdcu!« 

>A opet se digoste ljuto na prejasnu republiku pred 
viećem, da, mal da niste slavu pjevali razbojnim Uskokom!« 
progovori Quirini. 

»Ja da branim Uskoke? — Tršćane, Riečane da! Al onaj 
senjski smet, svetoga mi Josipa, nikada. Tako mi sablje,« 
viknu Rabata lupnuv po svom balčaku, »bude li prilike, za- 
krenut ću im vratom. il mi recite, da nisam plemić. Znam ja 
te djavolske svatove, kazivao mi je o njih moj vriedni pri- 
jatelj, biskup senjski, a znam i to, da nisu svietlomu nad- 
vojvodi Ferdinandu po ćudi. General sam, ljubim disciplinu, 
a gdje je Uskokom disciplina? Nu sada, gospodo i liepe go- 
. spodje, valja mi poći; rad sam već sjutra krenut u Ljubljanu, 
rad sam da putem pohodim svoje rodjake u Gorici, pa mi 
je preša! — Al Uskoke ću ja — nebojte se! — Španjolac 
Mendozza govorio je ludo! — Ja ću to sve urediti.« 

»Generale!« pristupi Labieno, koji je dosad sa biskupom 
govorio bio, »hvala Vam na počasti; vjerujte mi, veliku sam 
danas sreću doživio, nu oprostite mi na razstanku molbu. 
Nemolim za sebe, već za poručnika Capogrossa, koji Vas je 
amo dopratio. Rodom je iz Luke od dobre obitelji, a do sad 

služio je upravo junački u našoj vojsci osobito na Kandiji. 
Njegova je satnija razpuštena, a mladić traži službu, koju će 
ovdje težko dobiti, jer nije rodom Mlečanin, za to moli. nebi 
li Vaša milost — —« 

Antonio stupi pred Rabatu i pokloni mu se vojnički. 

»Da ga ja namjestim?« nasmjehnu se Rabata, omjeriv 
Antonija od glave do pete, »na Kandiji, velite? Dobar junak! 
Bene! Svidja mi se. Bilo po Vašem, eccellenza! Primam ga u 
goričke mušketire za poručnika. Okretan je, velite. Bene! Nek 
bude mojim pobočnikom. Sutra zorom će sa mnom. A za 
Uskoke se nebojte! Ja evo dižem čašu i velim: »Morte ai 
ladri!« 

»Morte ai ladri!« odazva se mletačko družtvo živo ku- 
cajući čašami. 

Pokloniv se družtvu ostavi ugrijani general sa svojim 
novim pobočnikom dvoranu, a maleni crnac odprati bakljom 
obojicu do gondole. 

»Gdje je Vaš stan, Antonio?« zapita ga general, sjed- 
nuv u ladjicu. 

»Jedno petdeset koraka odavle u onom uzkom kanalu, 
al ja Vas odpratih kući, illustrissimo.« 

»Čemu to? Spremite svoje stvari, i dodjite sutra zorom 
u palaču carskoga poslanika. Možete li kopnom kući?« 

»Mogu, illustrissimo !« 

»A Vi izadjite. Felice notte !« 

»Felicissima, illustrissimo!« pokloni se Antonio i skoči 
na kameni hodnik, idući kraj malenog kanala. Gondola ge- 
nerala odjuri, a Antonio krenu u uzku uličicu, pjevušeć kroz 
zube veselu pjesmicu. Baš htjede zakrenuti za taman svod, 
za kojim mu kuća stajaše, al u hip se stvori pred njim lju- 
dina — redovnik. Antonio prestrašiv se, uzmaknu za njeko- 
liko koraka i posegnu za mačem... 

»Stani!« zaškrinu redovnik, uhvativ častnika za ruku! 
»stani, kukavice !« 

»Vi — i — i, ujače Cipriano u Mletcih ?«_zadrhla.Aatom5:“ | 


»Nezovi me ujakom, izrode, koji si opačinom svojom 
ubio majku, jadnu mi sestru.« Antonio poniknu nikom. 

»Ti si uhoda desetorice. Znam, da ti je na prsih, cimer 
izdajstva._Ti si bio kod Veluta. Tko bijaše ovdje u gostih?« 
Antonio neodgovori. 

»Govori, velim ti.« 

»Neću!« osovi Antonio prkosito glavu i oko 1 mu upi 

poput risa ? e . 
»Ah tako li?« nasmija se redovnik. »Ti znaš, da bi me 


mletački inkvizitori stavili na .muke._Zovni der drugove svoje, 
ali ih dozvati nećeš. Govori, tko je ondje bio, šta li se go- 
vorilo, il će se sutra u lavjem ždrielu od kamena kraj duž- 
deve palače naći pismo i dokazi, da Antonio Capogrosso 
pravi sa tajnom družbom krive cekine. Jesi li kada vidio, 
kako se takovi kovači ziblju na-svješalih .medju stupovima 
svetog Teodora i Marka na Piaceti? Govori ?« 

»Kod Veluta?« promuca Antonio biesan, »bijahu Rossi, 
Quirini, de Dominis i Rabata.« 

»Govori dalje, kazuj sve!« reče redovik dignuv o mje- 
sečini bliedo lice i držeć svejednako Antonija. 

»Napijahu smrt Uskokom; — Marieta Quirini sklonu tajno 
Rossi-a, da radi, neka Rabata dodje u Senj, a — mene učini 
Rabata svojim pobočnikom na molbu Velutijevu. To je sve.« 

»Tebe?! — Tebe?!« zadrhta fratar. 

»DA.« | i 

»Dobro!« nastavi Cipriano mirnije, »idi s Rabatom, idi 
u Senj, al radi samo što ti ja kažem, inače — ovdje vješala 
— ondje uskočki nož! Na, kukavice,« svrši redovnik, baciv 
kesu cekina na kamen, »uzmi, zlotvore, ni republika neplaća 
bolje. Dakle nož — ili vješala! A mene vidio nisi!« 

»Hvala, ujače!« promrmlja Antonio, dignuv kesu, »nisam 
Vas vidio ni jednim“okom. Laku noć.« 


. Al redovnika bješe nestalo. 

Nedaleko od samostana \&. Pavla pustinjaka do gradskih 


zidina stajaše u Senju kuća uzka, visoka od siva kamena, a 
nad vratima kuće u kamen uklesan grb knezova Posedarića, 
starinom Dalmatinaca iz Posedarja, sada senjske vlastele. U 
prvom spratu stanovaše knez Martin Posedarić, udovac sa 
kćerkom si Klarom, u drugom pako spratu u skromnoj sobici, 
majka mu gospa Lucija Posedarićka, starica sliepa od osam- 
deset i pet godina. U sobici, čisto obieljenoj, nebijaše vidjeti 
nikakova sjaja ni gospodstva. S jedne strane virio je čudno u 
sviet izšaran, trbušast ormar, uzidan valjda prije jedno sto 
petdeset godina u debeli zid kuće. Za staklenimi okni ormara 
vidio si nješto mletačkog staklenog posudja, nješto turskih ča- 
šica, čudne starinske prilike i neima sumnje, da je te riedke 
darove koji Posedarić, bivši mornar, prije mnogo i mnogo go- 


dina donio bio preko mora u Senj. Okolo zidova stajahu jake . 


klupe. u kojih je stara gospa čuvala svoje haljine i tumbane, 
svoje gjerdane i kožun. U sriedi sobe stajaše velik stol, a u 
kutu postelja uzka, duga, visoka na jakih nogu, pokrivena 
perzijskim sagom. O zidu vidio si samo sliku čudotvorne 
majke trsatske, pred kojom je dan i noć gorila srebrna svje- 
tiljka, a do nje visjela vrlo nejasna prilika njekog trgovačkog 
broda, pod kojim bijaše upisano ime »San Antonio di Pa- 
dova, vasello dei Possedari.« Do same postelje na drvenu 
stolcu sjedjaše sliepa, sgurena starica. Bijaše to više kip od 
ie nego li živ stvor. Crna, kratka jaketa, aapela-sre- 
“ crna suknja BE svile odievala je je staričino tielo, a oko dve 
i vrata bijaše joj omotan biel, bjelcat rubač; iz koga je vi- 
rilo_žuto, nabrano lice, fina nosa, tankih upalih ustnica, ve- 
likih, tamnih — al _ukočenih očiju, virilo lice iz rubca kao 
stara. slika iz sjajnog okvira. Noge joj stajahu na sagu u 
papučah od žute kože; sa strane visio joj o pojasu debeo 


he 

srebren lanac, a na = njekoliko velikih ključeva. Suhim 
lila? Za sav Zomi) za svoga Niku. Ta već punih 
dvadeset godina moli za Niku, plače za Nikom, svojim mla- 
djim sinom, pa je i osliepila od suza. Niko je otišao na brod, 
na more u Amsterdam, al od onda neima glasa od njega. 
Stariji joj sin Martin priča, da će se Niko skorim povatit iz 
Genove; starica plače, moli i vjeruje i čeka Niku iz Genove, 
čeka dvadeset godina, premda sav ostali sviet izim starice 
zna, da su Niku prije dvadeset godina kod Malte ubili tu- 
nežki gusari. 

Nu ima li koja duša, da joj dojavi taj žalostni glas, da 
zarine nož u to dobro, staro srdce? Ta na mjestu bi pala 

jaše po podne. Sunce je blistalo kroz malene pro- 

zore, čiloviia bura drma! rozori, i drmala cielom kućom. 
Starica oi vrata. Starica krenu glavom 
onamo. U sobu udje čovjek visok, širok, silnih prsiju. 
Lice mu bijaše dugvljasto, bliedo al krasno, crno.mu_je_ 
oko igralo k moru, crna mu brada padala do 
pojasa, kosa mu bijaše -kratko | pristrignuta. To liepo, snažno 
muževno tielo odievala je haljina od plavetnog sukna, uzke 
crne gaće, a na glavi mu stajaše crven-kapa. Za čovjekom 
koracaše djevojka, rava otčeva rilika, spuštenih dugih ple 
teni E a o crno, a najzad udje u 
unačkom zlatnom ruhu pod sabljom mladić, pun, zdrav, cr- 
nokos, oka sokolova, jakih obrva i malenih brčića. Oko dje- 
vičino_bludjaše nestalno ovamo, onamo; kadkad joj planu 
oko pod dugimi frepavicami, kadkad joj se lice osu ružicom, 
a pune grudi nadimahu joj se silovito, a mladić — idjaše 
slobodan, veseo. kao jelen u gori, oko mu sievaše kao sjajne 
toke na junačkih mu prsih; rumene, pune ustne mu drhtahu 
izpod crnih brčića od radosti, od blaženstva. 

»Tko je?« zapita starica otvorivši usta, »Aa, ti li si, Mar- 
tine? Imaš li kakov glas od Nike, imaš li, sinko ?« 

»Neimam,« odgovori snažni junak mekanim, blagim gla- 

som, >»al sutra će doći otac gvardian iz Rieke, on će nam 

sigurno donieti dobrih viesti, jer mi na odlazku obeća, da 
će se na sve strane razpitati.« ' 

»Hoće li? Hoće li?« odvrati starica, »dugo je to, sinko 
Martine, ah predugo! Sinoć sam liepo o njem snivala. Ljubila 
sam ga, grlila ga i gledala ga, čuješ li, Martine! gledala ga 
a, sliepa sirota. Dugo je tomu. Pomozi mi majka trsatska! 
Al po što si došao, Martine? Vas ima tu više — i Klarica je 
tuj, jesi li zlato moje? Jesi li?« 


»Jesam, babo sladka!« zavapi Klara a 
spusti liepu glavu u staričino krilo. Starica, prenuvši se, uhvati 
ju objema rukama za glavu. >»Ele si obiestna! Kako li se 
preplaših. Pa vidj! vidj! Mokre oči! Šta ti je snašlo mlado 
srdce? Po što ste došli, Martine, da mi nosite nemir u 
moj mir ?« 

»Majko draga!« reče knez Martin, »nedoniesmo Vam ne- 
mira, već sreću i radost!« 

»Sreću i radost, sinko?« zaklima starica glavom, >oj to 
su u mene riedki gosti; nepamtim im već imena.« 

»U istinu, majko,« nastavi Martin. »Danas mi pade na 
dvor biel goluban, pa me upita na junačku vjeru, ima li tu 
biela golubica. A ja mu rekoh, da je se pravo nesjećam. Al 
mi reče goluban, da ju on poznaje u oko, i da bi mu pri- 
stala; još reče, da je od dobra roda i kuća da mu je prazna. 
Tad pozovi ja golubicu, i upitaj ju, šta li bi rekla, da go- 

._ luban zaguče, a ona nereče: »Neću!» Doletješe i braća golu- 
“banova i rekoše, da će ju zakriliti svojim krilima, i da joj 
nikad neće nedostajati prosaz-—-----.. < 

»Šta mi tu baješ kao na božić, i doii te šale; neznaš 
li, da je danas velik post?« razsrdi se njekako starica, pri- 
tiskujući življe Klarinu glavu. »Govori, po Boga, na tašte, 
Martine? Šta je? Svatovi? Klaricu da mi udate, moje diete, 
moju Klaricu?« 


e 


Čuraj se senjske rule, 303 
»Da, majko,« odgovori knez. »U dvie! tri sve rekoh: 
Moju Klaricu snubi vrli plemić i junak Jure Daničić, sin 
moga pobratima Ivana. Vi znate, majko, da je to slavna krv. 
Vi poznajete njegova otca, Vi ste poznavali slavnog mu strica 
Gjuru, radi čijeg je junačiva car Rudolf cielomu plemenu 
Daničića podielio ugarsko plemstvo; Vi bijaste, majko, pose- 
strimom Klare Antulovićeve, babe toga mladića, komu je ju- 
načtvo preraslo brčiće; našeg je naroda sin, Senjanin i vla- 
stelin. Ja rekoh: u ime božje! Djevojka porumenje kao ru- 
žica, a evo nas, dobra starice majko, pred Vama, da i Vi 
reknete svoju i da mlade blagoslovite. « 

»A ti? Ti?« dignu starica djevičinu glavu, i guste joj 
kaplje drhtahu na _ugaslih očiju, »šta ti veliš, Klarice?« 

»Ja« — šapnu djevojka zažarivši _se-silno — »ja sam toli 
sretna — sretna, babo sladkal« 

» Vidj!« nastavi baba stavivši ruku na Klarine grudi, »kako 
to srdašce leti — leti kao lastavica. Tu neima lieka van kapa, 
kapa! Znam ja to, što će reći: kuc, kuc, kuc! A od mene 
si tajila, idi, grješnice mala! Jer po srdcu tom sam izmjerila, 
da to nije planulo preko noći, da su to stariji računi. Mudri li 
ste! Izmolili ste litaniju, pa sad vas eto ovamo, da baba rekne: 
»Amen«! Mudri li ste? Da, šta sliepa baba, u kut, je 1? 

»Nemojte, majko ; Vaše čiste ruke neka su pečat toj sreći: 
bez Vas neima blagoslova!« doda knez. 

»Ti ćeš dakle babu ostaviti ?« proplaka starica mirnije, 
privinuvši_djevoj 1. 

»Oh babo! Tebe ostaviti! Mogu li?« zajeca djevojka. 

»Možeš li? Ludice! Moraš. moraš!« nasmjehnu .se baba 
kroz suze, »neznaš li, što Bog kaže! Ostavit ćeš otca i mater 
i poći ćeš za svojim mužem. Sta baba? Još koji otče naš pa 
u grob. Namučih se, hvala Bogu, dosta toga svieta! Al ti si 
mlada, mlada, ti idi po svom srdcu. A, reci, gdje ti je mladi?« 

»Evo me, majko,« kleknu mladić pred staricu, »evo me 

na koljenih pred Vama, a neću se dignuti bez Vašega bla- 
goslova, tako mi vjere!« 

»A ti si to, sinko,« progovori stara tražeći rukom Gju- 
rinu glavu, »dodji amo, da vidimo,« nastavi gladeći mladi- 
ćevo lice, »mlad si, ćutim, gladak si; junak si, čula sam ; je 1 
ti mila, onako od srdca mila ?« 

»Oh jest, majko!« 

»Pa reci, sinko, je | liepa? Ti to bolje znaš. Ja je nikad 
vidjela nisam, čuješ li, nikad! Jer već mi je Bog bio dignuo 
vid, kad ju majka porodi na sviet. Kazuj, je 1 liepa?« 

»Jest, majko,« odgovori mladić, »preliepa.« 

»Dobro, uzmi je, u — zmi!« šaptaše na drhtave ustnice 
baba, »blagoslovio vas, djeco moja, Bog! Zakrilili vas svi 
božji angjeli! Budite sretni vi i vaš porod i molite za dušu 
—vaše sliepe sirote babe! Klarice dušo, čuj! Rekoh ti, šta je 
božja rieč. Ti slušaj Boga. Ovo ti je gospodar, otac, majka, 
krov i štit — ovo ti je sve. Bez njega ti neima života, kao 
ni mahu bez kamena: njegova duša tvoja duša, njegova tuga 
tvoje suze, njegova radost tvoje veselje. Jednu ćete pogaču 
grizti, iz jednog vrča piti, pod jednim ključem počivati. Slušaj 
ga, ljubi ga, tješi ga! Ti znaš, da mužkoj cou Nu ići u 
brižan, pa 5 <a lamienii i rojn i mrk. Toli ga, blaži ga, 
gladi mu čelo i moli Boga za njegovo. zdravlje. . A ti, sinko, 

—čuvaj mi diete; dobra ra je, čista je kao rana rosa. Jest i vrele 
krvce, a to smo svi — i ja stara sirota; al neprekipi _Kla- 
Tica Drži mi tu ptičicu na svilenoj uzici, nedrži je na krutu 
lancu, da si-meslomi krila: Čuvaj mi ju. Bog vas blagoslovio, 

djeco! Moja draga djeco!« zajeca starica iz dubine srdca, 
pokrivši si rukama lice. 

Mladić se dignu na noge. Prekrstiv ruke stajaše niem, 
poniknute glave pred čudnim ovim prizorom, gdje no_se_gr-. 
ljahu starost i mladost, snaga i nemoć, plačući zajedno s tuge 

i radosti. Napokon dignu ponosito glavu i spustiv lievu ruku, 
stavi desnicu na srdce, pa će ovako: 

»Starice majko! I Vi kneže, drugi otče moj! Na svoje 
ime, na svoje zdravlje, na svoju vjeru junačku, na svoju 
sablju uzdanicu, na svoju desnicu ruku kunem vam se ovdje 
a vašim čestitim obrazom i pred licem presvete bogoro- 


on ed pa rić 


se medi ko juhaičkoim perjanicom, da će mi aaa 
stajat u srdcu do mirnoga mi groba. I neovršim li, što vam 
evo obrekoh na moju dušu, neugledo nikad lica božjega!« 

»Amen!« završi knez. 

»Idite, djeco, idite!« mahnu starica, »kasno je, leći mi je; 
oj kako bura potresuje sviet. Izbavi nas milostivi Bog oda 
zla! Driema mi se. Oj da mi je snivat o Niki, da ga opet 
vidim u snu. A ti, Martine, da mi nisi zaboravio! Za sve 
pitaj gvardiana! Laku noć, djeco!« 

»Laku noć, babo!« odazvaše se mladi. 

»A da!« dosjeti se starica, uhvativši ključeve, »Klarice, 
hodi der. Evo otvori tim ključem ormar. U drugom pretincu 
naći ćeš crvenu škrinjicu. Donesi mi ju.« __ 

Klara učini, kako starica reče, a ova otvorivši obzirno 
kutiju, stade po njoj pipati i kopati. 

»Ha! Evo!« nasmija se starica. Zatim izvadi velik zlatan 
križ, obložen rubinom o zlatnu lancu. »Na, uzmi na dar od 
mene, Klarice! Taj mi križ dade mati moja, kad mi se bilo 
udavati, a ja ga pričuvah za unuku. Dobro ga čuvaj! Sveta 
je to starina, u našoj obitelji čuvana od sto i sto godina. 
Dade ga jednomu pradjedu momu knez krčki Frankopan. Za 
onda bijahu knezovi krčki Senju gospodari. Dade mu ga zbog 
vjernosti i junačtva. Čuvaj ga! Dok je čitav, nemože ti na- 
uditi nesreća. Ču li me! Izpadne li koji kamen, zlo po tebe! 
Ovo stavi opet liepo u ormar. A sad laku noć!« 

Mladi odoše sa knezom. Klara se vrati. s otcem u svoj 

stan, a mladi junak oprostiv se s njima izidje na ulicu. Tu 
naidje na Orlovića. f 

»Dobra ti sreća, junače i gospodine!«: podviknu | mu Uskok, 
»kako zdravlje? Pa šta te i pitam? Idu graačm-gtasovr da | 
_kupiš k kićene svatove! E, valja ti posao, na liepu sreću si se 
“namjerio. Baš ti vriedi mlada tri careva grada. Hoće li skoro ?« 

»Hvala ti, Jurišo vojvodo!« odsmjehnu mu _se mladić. 
»Hoćemo, ako Bog da poslije tri kralja. Nečudi se, ugledao 
sam se u te! Ti si, kako ljudi pričaju, vražki zaigrao. Mlečići 
da pucaju od jeda. Nisam te vidio pol vieka, niti si me zvao 
u svatove, a nepozvanu gostu mjesto za vratima. Nu, reci, 
kako to bi?« 

 »Nekaraj me, gospodine Jurju,« odvrati Uskok, »ta valjda 

pojedosmo zajedno koje zrno soli, koju mrvu hljeba pa i ne- 
treba poziva i dočeka. Nu ja tvoga čestitoga li - 
sam, al tebe nebijaše pri kući; Ye si njekud poletio bio u kra- 
jinu. A meni bijaše preša, i velika preša! Kako to bi? Nao- 
pako, velju ti, gospodine Jurju! Nenasjeko se nikad turskih 
glava, ako nisam pri tom  glavu._u torbi.nosio.. Al-pomože 
Bog i sveti Nikola. Jednom potisnuše naši Uskoci barku u 
more, nebi li se gdje našla šaka mletačkih glava. Bijahu to 
momci moje čete, vražki momci do jedinoga Brnka Arapče- 
vića, pravog krvnika i zlotvora. Uvrebasmo čamac iz Vrbnika, 
pa za njim! Kad opazih, da to nisu Mlečići već pitoma vrb- 
nička krv, rekoh svojima: »Manite, braćo! 
te mirne ljude, ta ono je naš rod!« Badava, momci uhvate 
barku, pa da pliene bez obzira. Nu hulja Brnko netraži ni 


srebra ni zlata, već kao pašče zaskoči jadnu . Jesi 1 


ti čuo, da junak dirš u i “djevojku? Uzkipilo u meni, te vik- 
nem: »Brnko! U kraj šape!« al hurt Tr Tor Teži ti, 
vojvodo, svoje, ja nadjoh moje, djevojka ide mene milim il 
zlim!« Djevojka se otimaše kroz plač, a ja trgni malu pušku, 
namjeri i odapni a krvnik ljosnu u mor&: Tako izbavih Dumu, 


ote ia azer 


1 f povratih h ju kući Nu sbilo se, te .se_pri tom i zavoljesmo.. 

Al da, njeki se Mlečić bi komio za bogatora-baštinicom, 
a rodjaci joj i danju i noćju: »Uzmi, pa uzmi gospodina!« 
Kad je na tiesno bilo, posla mi djevojka po ribaru glasove: 
a ja, gospodine, sred ljute bure po nju. Sastavim _vraga_| sa. 
crnom zemljicom, smognem njekoliko Arbanasa i iznesem 
svoju Dumu iz pasjega ždriela. Posedarići ju primiše liepo u 
kuću, a gospodjici Klari od mene hvala i od Boga blagoslov, 
te je biednoj siroti dala krova, jer kod mene neženje nije 
mogla noćiti. Nu poslije se vjenčasmo, a sad je Dume moja 
žena. Tako bi, a da vidiš, kakova je, evo nas pred mojom 
kućom, pa ti udji k meni: ženka će se veseliti, kad čuje, 
da si Klarin zaručnik. Nješta je dakako stidna, al što ćeš? 
Mlada krv, pa se zaletila amo u tudji kraj.« 

»E dobro, da vidimo, je 1 prema..tebi«-edgovori Daničić | 
i oba zadjoše u Orlovićevu kuću. 


ena ae 


V. 


Bilo je blizu božića, vrieme tmurno i burno. Oko osme 
ure večernje sjedjaše za dugačkim .stolom refektorija u senj- 
skom fratarskom samostanu vrlo živahno družtvo. Braća iz- 
p. svoje obične molitve bjehu se već uklonila u svoje iz-_. 

ice, samo je otac Viktor, gvarđiar samostana, čovjek jak, 
- i visok, zaostao sa svojimi gosti, odličnom senjskom go- 
spodom. Sumorna svjetiljka sterala je-slabo svjetlo svoje po 
kamenom podu dugačke dvorane, po čadjavih slikah svetaca 
iz reda sv. Franje, po velikom bakrenom vrču nasred stola, 
po muževnih licih junačkih Senjana. U velikom kaminu od 
kamena plamsao -je-veseo plamen. Bijaše tuj toplo i udobno, 
a gospoda su malo marila, kako biira silovito bije u prozore, 
kako nemilo fijuče po dimnjacih. Čelo stola sjedjaše otac 
Viktor, čovjek crnih, pronicavih očiju, vrlo pametna lica. Do 
njega poredali se Kapelan Danilo Barbo, knez Martin Pose- 
darić, vojvode Gjuro Daničić i Juriša Orlović, kastelan Vuk 

Hreljanović, vlastela i starješine Vuk Matijašević, Antun Mi- 
kulčić i Mihovil Radić, ljudi kršni i čestiti, a malo podalje, 
bliže kaminu driemao je, s prekrštenim na trbuhu rukama, 
gradski notar. Otac gvardian natakao je marljivo iz bakre- 
nog. vrča.u čaše dalmatinski rumenu kapljicu, a gostrguca=—— 
jući razgovarahu vrlo živo, mašući silovito rukama. | 

>E Boga mi! kneže Martine protegnu se kapetan Barbo, 
klepećuć li&vom rukom u žepu srebrnimi novci, a lupajuć 
“ desnicom po stolu, »baš si liepo pogodio; “dobit ćeš vrla zeta. 
Valjan si Jure, valja ti glava, valja ti ruka. Gledte, kako se 
je mladić zažario! Bog te vidio, čega se stidiš? Ta nisi dje- 
vojka. Bog te živio, mladi junače! I tebe i tvoju mladu!« 
dignu kapetan čašu i za njim svi gosti kličući: »U zdravlje 
Jure !« | 

Jure se zahvali pokorno. 

»Hm!« puenu kapetan jezikom izprazniv čašu, »ala grije 
ta tvoja kaplja, otče gvardiane! vidim, da malo haješ za mle- 
tačke galije, što nam obsiedaju luku, jer ili tvoja pivnica 
neima dna, kako je puncata, ili su ti taj divni napitak u 
mješinah krilati angjeli prenieli preko brodova toga mletač- 
kog pasoglavca Paskvaliga!« 

»Nisu nam se, hvala Bogu, bačve e presušile,«., odgovori. 
gvardian kroz smieh, pritočiv kapetanu, »našla bi se u ovom 
našem siromaštvu još koja kapljica za ovu svietlu gospodu, 
koja se, mislim, nemogu potužiti —« 

Da pater Viktor nenapaja žedne,« zamumlja prenuv se 
od driema gradski notar. 

>»Nu ako se nama nisu bačve presušile, nije Vašemu go- 
spodstvu kesa,« nasmija se Viktor, »jer sudeć po srebrnom 
zvonu u Vašem žepu — —« 

 >Ha! ha! ha!« primi se kapetan za trbuh, »jeste li čuli, 
gospodo, kakov je klevetnik pater Viktor? »Na! baci kapetan 
srebrnu škudu na stol,« na čitajte, šta škuda piše. Nit vam 
je na njoj krilati grabežljivi lav, niti ime dužda Paškvala 

Čikonja ili Marina Grimana — al borme, nećete na njoj naći 
ni slike svietloga cara Rudolfa ili nadvojvode Ferdinanda. 
Škuda je od pokojnoga nadvojvode Karla. Po tom mora 
svaki pametan čovjek zaključiti, da ta škuda nije mletačko 
mito, ni carska plaća, koje pod Ferdinandom još dobio nisam, 
e ml 01 sretnijih vremena. A? Je | tako? sagnu ka- 
petan glavu. . 

»Kapetane,« lupnu kastelan Vuk Hreljanović Danila po 
plećih, »ti si veseo svat i poštenjak, nu reci mi, po Boga, šta 
nosiš na svome srdcu ta srebrna tri križića kao njekakov bi- 
ljeg smrti. Kazuj, šta će to — —« 

»Jest biljeg smrti,« kriknu Barbo skočiv na noge, a oči. 
mu .planuše kao risu; »al pustimo to, Vuče!« smrknu se sjed- | 
nuv'i spusti glavu. m 

»Kazuj, Danilo! Šta je to?« zamoli knez Martin. 

»Kazujte,« navališe svi. 

»Pa da! Pa hoću,« dignu kapetan glavu i iztrusiv čašu | 
prihvati: »Ta tri križića znače smrt — znače osvetu. Čujte 
me. Dvadeseta teče tomu godina. Bijah mladić kano dren i 
zastavnik kranjskih arkebuzira u Gorici. Čuvali smo onda me- 
dju od Mletaka. Sa mnom življaše mati i sestra. Plemići smo 
od starine, njegdje iz Italije, al rod vojnički — pa tu se živi 
od spore plaće, a kesa nije nikad puna. I mi izim moje pla- 
ćice neimadjasmo nego dvie tisuće cekina imetka, a od tih 
stavismo tisuću pod ključ, nek žutaci čekaju, dok mi se se- 
stra neuda. Moja sestra! Bože moj! Krasna li bijaše ta zlato- 
kosa djevica, ko ružica, ko zviezda, ko angjeo! — — Zvaše 
se Karlotta. Pa toli stidna, toli ljubka, toli, mila — — oh! 
Ta nisam pjesničar, da vam ju ljudski opišem, al, velim vam, 
u crkvi ljepšeg angjela vidjeli niste. Življasmo tiho u za- 
kutku, ja hodajuć po vojničkoj službi, mati i sestra radeći kod 
kuće. Ja niti sam pio, nit kockao se, i kako me nisu vidjevali 
kod veselih pijanka, prišili- mi... drugovi. nadimak: -»Svetac 
Danilo.« Briga mene! Življah veseleći se sa svojom majkom 

i zlatokosom sekom. Bijasmo sretni i presretni. U jedan put 
dodje mojoj četi zapovied, da krene put mletačke medje. Va- 
ljalo je ženske ostaviti u Gorici. Majka i onako od uloga 
nemogaše izlaziti iz kuće, pa šta će i ženske pod vojničkim 
šatorom? Njekako mi je težko bilo; kad je njekog jutra bub- 
njar moju kumpaniju sazivao na pohod, kao da je po mojem 
srdcu lupao. Majka plakaše, plakaše sestra, plakah — sablje 
mi — ija. Odoh. Tri mjeseca čarkasmo sa Mlečići po medji, 
pa se napokon povratismo u Goricu. Sretna li mene! Al kad 
ja tamo, čudne li promjene! Majka ni da makne, a Karlotta, 
moja rumena, puna, vesela Karloita — blieda, suha, neve- 
sela, sve preda mnom gleda u zemlju. Gledao sam dan, dva, 
tri dana, gledao tjedan dana, ja kao da sam Karlotti na ne- 
prilici bio. Napokon rekoh sestri oštro: Govori! a ona u plač. 
Govori! dogrmih joj jače, i-ana mi je: govorila — — ah šta! 
Bio vam tu njeki bogat plemić, djavolast prevrtljivac gladka 
lica. Taj je uvrebao Karlottu, kad je-išla u crkvu. Zapali sa — | 
usijana glava. Vrti se, namiguj, uzdiši, pa ovo, pa ono, i 
kad na sve to kucanje nije bilo odziva, podmiti staru slu- 
žavku, zavuci se pod mrak u kuću, kad je mati spavala — 
i — i moja sestra imala je biti majkom — a nije imala 
muža. Majka dakako nije ništa o tom znala. Lupih se šakom 
u čelo, protjerah služavku, opasah sablju, podjoh k plemiću. 
'Čudeći se mojemu gnjevu, odgovori ljubezno, da će uzeti 
djevojku. Zavjerio se i djevojka mu voljela. Neka bude i tako, 
rekoh i sve potiho dokazah majci. Plemić je dolazio u kuću, 
uročismo dan za svatove. Bijaše preša. Dodje rok, al neima 
mladoženje. Potražim ga, neima ga kod kuće neima ga u 
Gorici — pobjego u sviet — —« e 
»Ubila ga puška!« planu Juriša posegnuv za svoji 
nožem. | m m : ea 
 >»Za pol godine umre mi od žalosti sestra, umre i nje- 
zino čedo, dva mjeseca iza toga zakopao sam majku. Poslije 
dočuh, da je božji taj grješnik oženio bogatu kćer sestre bi- 

. škupa lavantinskoga, s kojom je već od više godina zaručen 
bio. Krenulo me iz Gorice; prije odlazka pohodih na groblju 
tri mila križa; na njih se zakleh pred Bogom, da ću se 
osvetiti. Onog dana priših si na srdce ova tri križića, nek me 
sjećaju osvete — i, imena mi moga, osvetit ću se. Dvadeset 
godina ih nosim i nadam se skoroj prilici.« 

»A taj plemić — ža hulja?« zapita knez Martin. 

»Jest gospodin barun Josip Rabata, vicedom kranjski,« 
odgovori kapetan. 

»Ubio ga tries božji!« zagrmi Juriša. 

Gosti mučahu. Kapetanu se vinula suza na brk. Malko 
se zamisli i izprazni drugu čašu. Mrk nastavi: “ | 

»Pustimo to! Moja je stvar! Netiče se vas! Govorimo o 
drugom. Da, otče Viktore, šta ste čuli na Rieci o naših senj- 
skih poslovih ?« | 

»Razpitivco sam dosta; ništa nisam saznao van da se 
biskup Mark-Antun voza radi tih poslova ovamo i onamo.« 

»Sve mi se čini,« prihvati ozbiljno knez Posedarić, »da 
niste pametno uradili, podpisav proljetos onaj mir sa Mlečići. 
Mi ga Senjani držimo, drže li ga oni? Smiju li naše ladje 
slobodno izlaziti iz luke? Pa tko se je zajamčio za Mlečiće ? 
 — Senjski biskup!« 

»Istina! Istina!« potvrdi stari vlastelin Radić. 

»A kako nebi to pismo valjalo, kad sam ga ja pisao in 
 optima forma i na to udario pečat,« doda notar Srebrnjak. 

»Prevariše nas.na vjeri, gospodo!« planu vojvoda Orlović. 

»Čini mi se,« nastavi knez Martin, »da nam baciše tu_. 
meku, neka mirujemo, dok nespletu oko nas. mrežu. Ja ne- 
* vjerujem biskupu. « ae 

»I narod se silovito buni!« primjeti Jure Daničić. 

»Gospodo!« progovori kapetan Barbo, »nemislite, da se 
meni taj račun čist čini. Vidim to i sam. Uzdao sam se u 
biskupa. A bio sam rad umiriti senjski narod, jer ovamo 

mletačka nevolja, onamo — osobito kod Kaniže — turska. 
Ma se eto prevarih.« 

»Sa Mlečići neima nikad mira, nit će ga biti,« osovi 
knez .Posedarić junačku glavu_i. oči mu planuše življe. »Ili 
"će oni nas izjesti, ili mi njih skončati. Dok bude u meni 
duše, kucat će u tom srdcu živa mržnja na Mlečiće, jer su 
oni zator roda našega, jer rade, da im budemo roblje — pusto 
roblje. Moj rod polazi iz stare djedovine hrvatske — iz Dal- 
macije. Gledaj tu njekad liepu — sada jadnu zemlju. Iztrie- | 
biše vinograde, posjekoše masline, da tjeraju naš narod na 
more, izkorieniše naše šume, da si sagrade korablje, u kojih 
će rob Dalmatinac svojim znojem, svojom krvlju sticati bo- 
gatstvo i slavu oholoj Veneciji. Pitajte Carigrad, Moreju, Fa- 
maguštu, Lepanto! Cija li je to slava? Mletačka. A čija je 
sievala sablja, čija li tekla krv? Zar himbene senatorske čete 
sa Markova trga, zar bogatih kramara sa Rialta? Nipošto. 
Hrvatska je sievala posjeklica, iz_hrvatskoga srdca tekla je 
junačka krv za tudju slavu! Što čeka vas, budete li meki, 
pokorni, vas, slobodne junake, dične plemiće? Robstvo, vje- 
čito, kleto robstvo, lanac na mletačkoj galiji, muka pod olov- 
nim krovom ili smrt u podzemnom duplju duždeve palače. 
Ta gledajte mene! Moj rod je napustio staru domovinu, liepu 
Dalmaciju, gdje sada našinac nevriedi ništa, gdje mu tudjin- 
ska noga stoji za vratom, gdje nesmiješ slobodno junakovati, 
disati ni misliti. Pa pitam vas, koja obitelj u ovom gradu 
neima od Mletaka tražit brata, otca, sina, muža il vjerenika ? 
I ako vam to dosta nije, sjećajte se krvave rane naše, sje- 
ćajte se slavnoga Klisa, tog vječnog spomenika junaka Petra 
Kružića! Na ove svoje oči gledah tu vječnu sramotu slavne 
Bartolović oteo pomoćju senjskih junika tvr T Klis iz pandža 
osmanskog zmaja, vi znate, kako je slavni kapetan Albričić 
branio junački to gorsko gniezdo, vi znate, kako mu naši 
junaci pod pokojnim biskupom Antunom pritekoše u pomoć 

: pne 

kako je i biskup pao, kako general Lenković, moj rodjak 
Jure, i ja jedva živi utekosmo od zasjede turske, za koju su 
Mlečiči dobro znali, kako Albričić predavši se na vjeru iz- 
gubi glavu. I vidjasmo jedra mletačkih galija, da, mletački 
general Benedikto Moro stojeći sa svojom vojskom — kršćan- 
skom vojskom — pod oružjem gledaše mirno, kako stostruka 
turska vojska na . prevaru skončava kršćanske junake — i 
mletački general nepomaže. Ja sam to gledao. To vam je 
slavna Venecija, to vam je stara ona varalica, s kojom sklo- 
piste mir. Nu ja se zakleh onog dana na sablju svoga otca, 
da ću do groba mrzit Mletke, osvećivat im se do smrti svoje.« 

»Valja ti rieč, kneže!« skoči vojevoda Orlović, »valja ti, 
kao da si ju uz gusle slagao. Nestalo im traga sa svieta od 
naše sablje! Da Bog da!« 

»Da Bog da!« ozva se družtvo. 

U taj par otvoriše se neopazice vrata refektorija, a u 
sobu stupi prekrštenih ruku visok, mršav, blied redovnik u 
bieloj halji sa crnim talarom. Oči mu. plamćahu čudnovato. 
Ustaviv se neopažen na vratih, reče: 

»Da Bog da! Amen.« 

Sve se glave okrenuše prama vratima u čudu. 

»Mir s vami i blagoslov Gospoda na vas!« produži re- 
dovnik. — »Duh Gospodinov nadahnu me, i bura na svojih 
krilih donese me k vam, kojim podade Bog Izraila plameni 
mač, da obranite sveti znamen križa od pogana i lažnih pro- 
roka! Mir s tobom, slavni rode makabejski, koji si skrhao 
lance Irudove, koji si razmrskao glave vragova, kao što Ge- 
deon crepove. Uljezi u tebe moć i jakost Gospodina, da ti 
junačko srdce odoli himbi paklenoj.« — Redovnik umuknu 
časak, zatim nastavi: »U čudu me gledate, zatočnici sv. krsta, 
neznan sam vam po viđu, stran po jeziku. Ali po srdcu sam 
vaš. Natovarih na ledja svoja težak kamen, da me bura ne- 
odnese u valovito more, i pješice prevalih planinu, da vam 
javim, kako ručeći lav obilazi oko vas, nebi li medj vami 

ugrabio plien. Jeste li čuli za patra Cipriana Guida iz Luke, 
koji se pred licem svetoga otca dignu, da obrani junake 
Uskoke proti paklenoj himbi bludne Venecije, koga zloba 
mletačka okova u težke verige, baci u mračnu tamniću, koji 
je stresao te lance i dogrmio cinearskomu plemstvu na ltialtu: 
»Lažeš na Uskoke, božje zatočnike!« Jeste li čuli o božjem 
službeniku, koji stoji na desnici slavnog Hrvata, gjenerala 
Lenkovića ?« 

»Jesmo!« skočiše gosti na noge. 

»Taj Ciprian Guidi — sam ja!« 

»Ciprian Guidi!« začudiše se svi. 

»Taj Ciprian dodje, da vam kaže, da se Senju sprema 
zlo. Vaš pastir — Mark-Antun vas je izdao Mlečiću. Zavje- 
rio se tajno, da će svoje stado izdati vuku. Prevario je cara, 
hineći pravicu, prevario je vas, hineći mir. Raztjerat vas rade 
iz Senja u sve kraje svieta, izkorienit vaše liepe šume, smaći 
vaše vojevode, sažeći brodove, otet vam. glavu, blago, sablju, 
ime domovinu — a himba Marka Antuna izabra svojim eru- 
djem mićenika mletačkog, gjenerala Josipa Rabatu.« 

»Sangue di dio! Rabata!« kriknu kapetan lupiv se ša- 
kom u prsa. »Hora se primiče. Smrt izdajicam!« dignu ka- 
petan čašu. | 

U isti hip_ zabljesnuše sablje i noževi. Junaci. prekrstiše 


svietlo oružje a gvardian položi nanj_ “razpelo. “>= 


»Junacil« “progovori knez Posedarić mirno i svečano, 
»tako nam raja i zavičaja, tako nam vjere i poštenja, tako 
nam imena i plemena, tako nam sablje i slave, proklet onaj 
medju nami, koji neobrani dom od izdaje, narod od nevolje, 
grad od propasti!« 

»Proklet!« zagrmiše gosti. 

»Osveta Veneciji! Smrt Dominisu i Rabati!« 

»Smrt!« odazva_se_družtvo. 


»Amen!« završi redovnik, razširiv nad glavami ruke, | 

»Amen! Amen!« ruknu bura nad Senjem poput trublje 
sudnjega dana. 


VI. 


Sredinom mjeseca siečnja 1601. bijaše na Rieci van reda 
živo. Tiesne ulice, nizke krčme staroga grada bijahu puncate 
raznolike, šarene vojske, a dan za danom dolazile nove čete 
iz Gorice, Pazina, Trsta, Karlovca i Ljubljane. Najviše buke 
pako bijaše dne 26. siečnja prije podne, jer je imala stići zad- 
nja kompanija goričkih arkebuzira pod kapetanom Odoardom 
Lokatellom. Redovnici, gradski starješine, kramari, postolari, 
piljarice, kranjski oružnici od žute kumpanije, istarski bieli 
konjanici, njemački mušketiri, karlovački laki katane i štajer- 
ski zeleni oklopnici — sve je to jurilo na gradska vrata kod 
mora, jer su Goričani imali doći na brodovih iz Trsta, čemu 
je privolio i g. Gierolamo Cornaro, mladi upravitelj mletačke 
Istre, i g. Filip Paskvaligo, zapovjednik mletačke mornarice u 
jadranskom zaljevu, koji je sa svojimi brodovi stajao u Omi- 
šlju na otoku Krku. Sviet se ie dosta čudio toj nenadanoj 
milosti mietačke gospode, koja nisu trpjela oružane nemletačke 
ladje u tom moru, nu ljudi su dobro znali, da su se mletački 
gjenerali i g. carski povjerenik Rabata o tom liepo dogovorili 
bili, sviet je po tom slutio, da će koga toga Uskoka zaboljeti 
glava — jer se je sva ta vojska spremala u Senj. 

Pred vratima pod velikim gradskim tornjem kod mora 
bio se naslonio o zid malen bradat častnik u arkebuzirskom 
odielu pod širokim šeširom, gledajući mirnim .al_pozornim | 
okom_tu šarenu vrevu. Taj častnik bijaše signor Antonio | 
Capogross0; pobočnik carskoga povjerenika Rabate. Gledao je 
on tu radoznalu gomilu ljudi, kan da ga se sve to i netiče, 
kan da Se mastadjuje tim bučnim prizorom. Iznenada ustavi 
se pred njim drugi častnik, brkata ljudina, crvena nosa. pod 
trošnom kacigom. Iz očiju sievaše tomu čovjeku-evjetlost rakije. 

»Zdravo, druže!« viknu promuklim glasom, »drago mi je, 
da te vidim, Anastasius sam Holcinger, zastavnik prve čete 
njemačkih mušketira !« 

»Nerazumijem njemački,« odvrati mu arkebuzir talijan- 
skim jezikom slegnuv ramenima. 

»A — a!“ natucaše zastavnik talijanski — »niente te- 
desco! Bene! ma znaš, druže arkebuziru — mi Uskoke pekli, 
sjekli ovako, ovako!« i pri tom je Holcinger stao 
presiecati zrak rukom — »per bacco! si — - mi pojeli Uskoke 
— sve! Maledetti Tadri!« 

»Bene!« nasmjehnu se Capogrosso slegnuv i opet ra- 
menima.« 

»In verita ladri ladrissimi! Pogani! Turci! Vragovi! piju 
krv — jedu ljudsko meso — sono canibali, in verita cani- 
bali! Per Bacco!« grmio zastavnik dalje zibljuć--se-aa--ae-- 
stalnih nogu i presiecajuć zrak: »Al mi ovako — ovako!« 

"Bene, bene!« odvrati nestrpljivo Capogrosso. 

»Na komade, parola d' onore! Ja sam triezan, veoma 
triezan, parola d' onore! Šta Vi mislite, da nisam triezan?« 
U taj par opazi Antonio bodulsku barku, koja je upravo uz 
kraj pristala bila. Oči mu planuše i _skupiv obrve reče do- 
sadnomu junaku: / 

»Addio, signor Olcinger!« 

»Mio rispetto!« pokloni se mušketir skinuv kadija i po- 
kloniv se tri puta: »Mio rispetto!« zatim odklipsa prema moru. 

Iz bodulske barke izadje bradat crkovnjak. Baciv bro- 
daru mletačku škudu, protisnu se brzo poniknute glave svje- 
tinom i krenu prama gradskim vratima. 

»Dobro došli, reverendissimo!« pozdravi ga Antonio. 

>»Oj da si mi zdrav, juna če I«_ odvrati mu došljak — 
biskup de Dominis. 

»Gospodin me carski povjerenik posla, da Vas dočekam. 
Kako naši poslovi? Jeste li našli gjenerala Paskvaliga ? 

»Baš idem komesaru,« odvrati biskup. »Naši poslovi ? 

nikad bolje. Paskvaligo dozvoljava, da se vojska preveze 
morem u Senj.« 

»Benissime !« 

»Al brzo valja raditi. Senjani su nješta načuli o naših 
namjerah. Njetko nas je morao izdati.« 

»A da? Koja to hulja?« 

»Neznam. Vittorio Barbaro, pobočnik Paskvaligov, go- 
vorio mi je o tom u Omišlju. Veli, da .se spremaju Senjani 
na odpor, da tu ima nj 

»Je 1 moguće ?« 

»Glava da je svemu knez Posedarić, a uz njega pristaju 
i Daničić, razbojnik Juriša, pače i gvardian Viktor. Ni Barbo 
nije čist čovjek.« 

»To mislim i ja,« odvrati uhoda. 

»Ti medjutim negovori ništa Rabati. Piši slobodno vieću 
desetorice. Da, reci, da je Rabata nješta mekši. Nu treba 
mu novaca.« 

»Bene.« 

Obojica dodjoše govorkajući tako pred patricijsku kuću 
blizu crkve sv. Vida, u koju brzo udjoše. 

U sobi prvog sprata ležaše na postelji, posvema obučen, 
Josip Rabata. Bijaše nješto blied, sumoran a oči mu neo- 
bično mutne. Opaziv biskupa pridignu se malko i pruži mu 
ruku. 

»Ah reverendissimo ! dobro mi došli! Brzo li se povratiste.« 

»Da ste mi zdravo, illustrissimo,« pozdravi ga biskup. 

«Zdravo! zdravo! K vragu mi je zdravlje! Vidite, opet 
me trese groznica, koja me je u Gorici uhvatila bila.« 

»Vi dakle nećete moći u Senj ?« 

»Hoću, moram. Al kazujte, nadjoste li Paskvaliga? — 
da čujte, poručniče Capogrosso!« 

»Na Vašu zapovied, illustrissimo!« izpravi se častnik. 

»Je | kapetan Lokatello prispio sa svojom četom ?« 

»Nije, al mu se nadamo svakim časom. « 

»Pišite mi ordonanciju svim vodjam četa. Nek su mi 
sve čete spremne ok će njemački mušketiri. 
Zastavnik Holcinger neka manje pije, il ću ga protjerati. 
Zatim će —« - 

»Kapetan Gallo?« 

»Nipošto. Gallo ima u svojoj kumpaniji mnogo Hrvata, a 
i g. Vid Kleković. Momčad im je nepouzdana, neide rado na 
Uskoke, pucat će u zrak — a Kleković je meka srdca čovjek. 
Ti će ići zadnji. Drugi će ići arkebuziri gorički, kranjski i 
tršćanski pod Lokatellom i Grasellom. To su moji ljudi. U 
njih se mogu pouzdati. S njimi će štajerski draguni i čički 
bieli konjanici. Odmah da se svim razdieli hrana i streljivo i 
da bude dosta. U Senju nećemo ništa naći. Idite, Capogrosso. 
Za dvie ure donesite mi ordonancije, da ih podpišem. Da, 
podjite kapetanu mušketira na Trsat, neka još danas k meni 
dodje. <« 

»Na Vašu zapovied, — gjenerale!« pokloni se poručnik te 
izidje, sporazumjev se neopazice jednim migom sa biskupom. 

»Dakle što veli gjeneral Paskvaligo ?« upita željno Rabata. 

»Ljuti se, strahovito se ljuti,« odgovori biskup. 

»A za što?« 

»Kako dodjoh u Omišlju pred njega, nahrupi na mene, 
da Vam, illustrissimo, nevjeruje, i da nekanite ovršiti, što 
republici obećaste. Sramota je, reče, što se dan na dan s biva. 
Uskočki djavoli opet oplieniše kod Zadra njekoliko mletač- 
kih ladja ulja, kod Hvara oteše cieli brod sardelja, a prove- 
ditor mi Cornaro piše, da je u istarska sela provalila pod 
carskom zastavom četa zlokobnika Juriše. Je li to strogost, 
koju nam Rabata obeća, jesu li to zasluge, za koje traži 
nagradu ?« 

>Al, reverendissimo, nerekoste li gjeneralu, da ću tu vražju 
gamad. uništiti jednim mahom. Pa jesam li ja kriv, da se je 
mesretnik Barbo oglušio mojim strogim zapoviedim?« 

»Dokazah mu dakako sve, govorio sam mu četiri pune 

ure, ta Vaše gospodstvo zna, kakov sam Vam prijatelj; ali, 
vjerujte, Mlečić je tvrde glave.« 

»Nu, svetoga mi Josipa, šta ću? Muči me groznica, 
muče me vjerovnici. Sav sam se iztrošio. Treba mi za kratko 
5000 cekina, inače zlo po mene!'« 

»Žurite se za to, gfenerale, ovršite gjeneralove uvjete, pa 
onda ćete dobiti, šta tražite, pače više.« 

»Onda istom. — Biskupe! Biskupe! Šta će to biti? Za- 
plienit će meni i mojoj ženi sve što imamo, a carsku plaću 
čekati? — —< 

»Žurite se, prijatelju, jer Senjani su nješto nanjušili. Voj- 
vode i vlastela bune se, najviše Posedarić —« 

»A Barbo ?« 

»Neradi ništa. Evo uvjeta! Zapisasmo ih zajedno ja i 
Paskvaligo. Po moru možete dakle voditi vojsku. Ovaj papir 
vriedi najmanje 5000 mletačkih cekina.« 

»Al tajna da je odana, velite?« probliedi Rabata silno. 
>Po kom? Da gradački dvor — —?« 

»Mirujte! Nestoji li uz Vas Marko Antun Dominis? Idem 
u trsatski manastir po važnome poslu. Do večera povratih 
se; Vi proučite uvjete i izdajte zapoviedi. Mir s Vami!« reče 
biskup i izidje. | 

, * 
* * 

Za jedno pol ure penjahu se senjski biskup i poručnik 
Capogrosso uz silne one stube, kojimi se dolazi do hrama 
čudotvorne majke božje trsatske nad.Riekom. Govorahu živo, 
žestoko. Došavši dovrh stuba, reče biskup: | 

»To su ti, dragi Antonio, uvjeti uglavljeni sa Paskva- 
ligom. Što si čuo, netreba pisati u Mletke. Za prvo nije 
dobro, da se odavle takova šta piše, za drugo obavit će to 
Paskvaligo sam. Tvoja budi skrb .jariti Rabatu_na. Uskoke i 
pripaziti, što radi. Nu “sada s Bogom, ja idem u samostan, a 
debe zova dužnost u mjestance Trsat. Nečekaj, ja ću se duže | 

pozabaviti, pa fratri su Hrvati — ljudi nepouzdani. Netreba 
"da te vide. S Bogom!« 

»Sve po Vašoj zapoviedi,« poljubi Capogrosso biskupa 
u ruku. >Učinit ću, kako rekoste. Rabata je i onako moj!« 

Za pol ure povrati se poručnik iz sela Trsata. Veselo . 
pjevušeć koracao je uhoda republike, pa da se spusti niz 
stepenice. Dje mu_ voljko, | veselo pri duši. Poslovi njegovi 
nje šume poznat glas: 

»Stani, Capogrosso!« Poručnik protrnuv stade, a iz. šume 
izidje čovjek — »Cipriano Guidi.« 

»Vi — i — i, ujače?« izmuca poručnik. 

»Ja, kukavice! Govorio si s biskupom. Bio je kod Pa- 
skvaliga u Omišlju. Šta su uglavili? Govori.« 

»Kašu Uskokom. Sad je kraj šali. Rabata ide sbilja na 
Senj. Ljuti se pletu konopci. < 

»Šta uglaviše, pitam te?« | 

»Sa svih strana prikvačiti Senjane. Sa mora zatvorit će 
Senj Paskvaligo s brodovljem, sa kopna Rabata s vojskom. 
Po turskoj medji namjestit će bosanski paša voisku. Pa onda 
davi, sieci, haraj. Prava stupica. Najviše se vesele Orlovićevoj 
glavi i za kneza Posedarića nebih mnogo dao. Barke će im 
sažeći, mletačke podanike izdati, a prostu _ momčad premje- 
stiti u Otočac. To je onako po prilici sve, ujače.« 

»A dalje, dalje?« 

»Dalje? — Hm! Kad sve to ovrši, dobit će Rabata 5000 
cekina.<« 

»Poharaj ga, Bože,« planu redovnik, »a kada će vojska 
krenuti u Senj ?« 

»Kada?« opetova poručnik, pogledav dominikanca izpod 
oka — »hm, za tri, četiri nedjelje dana.« 

»Za osam dana pričekaj me na ovom mjestu,« zapovjedi 
Cipriano podav mu kesu, »a pamti: uskočki nož il mletačka 
vješala!« i nestade ga u šumi. 

>E, vidiš, Antonio!« mrmljaše poručnik silazeć niz ste- 
pene i zvekećuć. punom kesom, »ti si više sreće izkusio nego 
li zaslužio! Svi ti vjeruju, svi te plaćaju, a ti — ti — ni- 
komu na svietu — ni Bogu ni svim svetcem izim syetomu 
Antunu padovanskomu. Baš mi je dobro došla ta kesa. Krč- 
marica je Pepina liepa glavica, a srdce joj odmah zadrhće, 
kad zazvone cekini. Ti sveti novci moraju mi danas donieti 
blagoslova u Pepininoj — krčmi. Hvala, ujače dragi!« 


* 
* * 


Sve više je ginuo dan. Žarka_rumen_ sterala se po sjaj- 
nome moru, _žarka rumen na nebu za Učkom gorom, koja se 
ljubičinom bojom odbija od d_plamenog zanebja. Poput .crnih 
nemani pružahu se sred kristalnog zaljeva Cres i Krk, oko 
obale. morske prostirala se sieda, kamena Rieka, opasana zi- 
dom i kulami, a pred. Riekom drhtahu gladčinom morskom. 
ladje bjel ojedrice poput bielih golubova. Od trsatskog samo- 
stana čulo se večernje “zvomo;- naoko _zelenjo se. ružmarin, 
bujna lovorika i sred zime. Navrh trsatskog brda stajaše 
bliedi dominikanac Guidi prekrštenih ruku, zadubiv: se u taj ' 
divni, sjajni prizor. U tamnih mu očiju plamćaše zlato zala- 
zećega sunca, na bliedom “mu licu drhtaše večernje rumenilo. 
WT fedan 1 aa osovi glavu, i krenu glavom. Od samostana 
idjaše polagano poniknute glave — biskup senjski. 

Dominikanac zakrči biskupu put. Mark Antun prenuvši.. 
se dignu glavu. 

»Mir božji s tobom!« pozdravi ga redovnik. 

»I svi božji angjeli s tobom!« odzdravi mu biskup, 
»tko si?« 

»Božji, kako vidiš, Mark Antune!« 

>»Ti me poznaješ? Ja te se nesjećam. Talijan si?« 

»Da me nepoznaješ? Sjećaš li se, kad je jedne nedjelje 
u crkvi: »Ara coeli« u Rimu njeki dominikanac propoviedao 
o Makabejih kršćanstva? Sjećaš li se, Marko Antune, kad si 

si jednog petka srio na: »Koru« bliedog dominikanca u lancih, 
koga su sluge »svetoga ureda« na zahtjev mletačkoga po- 
slanika Ivana Moceniga tjerali u tamnicu? Sjećaš li se ?« 

»Ci-priano!« osupnu se biskup. 

»DA, Cipriano“ Marko Anturete— 

»Šta ti tu tražiš?« 

»Ja sam : glas vi vapijućeg a u pustinji, ja sam vijor, koji 
izlazi na usta Boga gromovn nika, Ja sam sluga s sina božjeg, 
"poslan, da i: izčupam drač i kukolj. iz srdaca ljudskih, ja tvoj 
angjeo. tvoj demon. tvoja zviezda, tvoja sjena, dočekah te, 
Marko Antonio!« 

»Ti?« uzmaknu biskup. 

»Antonio! zaklinjem te starim našim  prijateljstvona:- ža- 
rom naših mladih bsjećaja, čuj. me!« kleknu redovnik pred 
biskupa uhvativ ga za desnicu. »Sjećaš li se mladog Isusovca, 
koji je govorio gromove, koji je iz ustiju sipao striel koji 
je znao zamahnut razpelom srebrnim kao mačem arkangje- 
lovim, kad je govorio o slavi jadnog si naroda, o mukah 
kršćanstva, O_zvierstvu _Osmanstva ? O plamenu njegove rieči 
. Zapalilo se srdce moje. Gledah ga pred: sobom, poput keruba, 
komu se glava visi u oblake, komu se krila prostiru nad 
_kopnom i anorem — “a sada? Savija mu se zlatna nnetačka 
zmija oko srdca, u tom njega _proročkom srdcu niko Je 
sjajan, otrovan evict. koji obori angjete s neba. Da, taj ple- 
meniti mladić izdajica je roda svoga _bogovat mu se hoće. 
Prijatelju Antonio, gledaj ono rumeno ) more, u Kojem—se 
zreaii božje nebo : 2 Jel tvoja duša takova? GEGBj biela jedra 
hitrih ladjića, je | tvoja savjest toli čista? Čuj srebrni zvuk 
božjega zvona. kuca li tvoje srdce tako? Nije, nije, nije! 

Ti oštriš nož na božje zatočnike, ti prodaješ Bogom povje- 
reno si stado vukovom; ti daviš inbiau fo 
Irud. jer ti je srdce prekipjelo s oholosti, jer se plaćom Ju- 
odinom uznieti radiš put vječnih nebeskih svi&zda — ti = 
grješnik — ti izdajica. Poznajem tanke tvoje i mletačke mreže. 

Antonio!« nastavi redovnik i suza, zadrhta o večernjem ru- . 
menilu, >»prijatelju, zaklinjem te — ja stranac — nepogazi 
Gnarodi svoga, sjećaj se Boga! Vrati se s puta grieha, izbavi 
Senjane!« 

»Mahnitče!« planu bliedi biskup iztrgnuv se iz Cixia- 
nove ruke, »napastniče, umini! Neću! neću, neću! Ti gmižeš ... 
po talogu, moj je cilj sunce!« 

——>Pa proklet bio!« skoči dominikanac na noge, »doyini- - 
se sunca, sažezi si krila i padni na dno paklenog jaza. Do- 
FR aca re 
vili se sutića, al ono će zapast. Prinosi krvave žrtve ku- 
miru tvojega šrdca, ti 1 umniče nad umnići svoga vieka, ti 
Pajo 
slavni mužu, koji si jak. ugrabiti nebu zviezde, ti ales 
naroda svoga i krsta bio proklet! Još jednom ćemo se vidjeti, 
a donle bio proklet!« 


VII. 


Istu se noć vidjelo, kako otac Ciprian na konju juri od 
Rieke prema Ljubljani. Bilo mu je, kako se je činilo, vrlo 
prešno. Na razstanku od Trsata reče pred vralima njekomu 
fratru: | 

»Brate Jerolime! pazi dobro na sve, što se na Rieci radi ; 
pa opaziš li, da se Rabata diže u Senj, ti pohiti dan prije. 
onamo i predaj gvardianu Viktoru pismo, što ti dadoh. Nu. 
nadam se, da ću se za osam dana vratiti iz Ljubljane i 
Gradca, a Rabatu, čujem, da drži groznica na postelji.« | 

»Sve će biti, kako rekoste, otče Cipriane!« odgovori fratar. 

Dominikanac lupnu konja šibom i poleti dalje, a Jerolim 
zadje opet u samostan na počinak. U zoru razliegala se po _ 
čitavoj Rieci silna bubnjava, orile se bojne trublje. Uplašeni 
stanovnici gledahu u čudu iz prozora, šta tu biva. Još bijaše 
dosta mračno, al i u..tem-sumraku_opazilo se, kako jedan 
dio vojsk€ i to Goričani, Riečani, Tršćani i Štajerci idu hr- 


pimice prama moru, i kako se drugi dio: Niemci i Karlov- 
* 

čani, u pravilnih redovih pod zastavom kreću iz grada preko 
Rječine. Iz_nejasne vike i bubnjave, iz topota konjskih ko- : 
pita, iz škripanja. tarnih kola, po psovkah hrlećih | častnika, 
kojimi su, mašući golom sabljom, tjerali svoju momčad, moglo 
se razabrati, da vojska ostavlja grad, da je kopnom i morem 
krenula put Senja. Dok je pješadija grnula na brodove, no- 
šahu četiri gorička arkebuzira gospodska nosila, _zastrta za- 
vjesom, put luke. Najednoč dojuri malen častnik na konju i 
dignu zavjesu. 

»Gospodine gjenerale, sve je u redu ; "Niemci i i Karlovčani 
već polaze po kopnu pod kapetanom Vidom Klekovićem, a 
ostala se vojska redovito ukrcava. 

»Dobro!« odgovori iz nosila Rabata ; »izim vojske nezna 
nitko ništa, Capogrosso ?« 

»Nitko.« 

»Jeste li častnikom dojavili znakove, koje valja dati 
Mlečićem kod fortece sv. Marka?« zapita u nosilih do Ra- 
bate sjedeći biskup. 

»Jesam,« odvrati častnik. 

»Jesu li pisma odpravljena turskim zapovjednikom ?« 
zapita opet Rabata. 

»Jesu, i providuru g. Cornaru pisah, neka istarske po- 
sade za sada nediraju u carsko zemljište.« | 

»Bene, Capogrosso!« prihvati Rabata, »ja ću sa pre- 
častnim biskupom po moru, al Vi morate svakako sa starim 
Klekovićem po kopnu. Starac je slab, a četa mu je biesna. 
Karlovčani nepouzdani, a Niemci rado piju. Dakle držte ih 
na uzdi! Žurite se. Addio!« 

Capogrosso dodirnu se rukom šešira na jada i odleti 
prama Rječini. e 

Za jednu uru kretala se vojska od dvie tisuće glava 
pješaka i konjanika, da ukroti biesne Uskoke. 


»*k 
* * 

Bijaše baš podne. U sobu kneza Posedarića provali ka- 
petan Barbo. Knez sjedeć sa svojom družinom za objedom, 
pusti žlicu i dignu se u čudu. 

»Šta je, kapetane?« upita Posedarić. 

»Niste li primili pismo od Cipriana?« 

» Nisam. < 

»Čudno! Znate li šta? Rabata ide s vojskom na Senj.« 

»Je 1 moguće? Tko Vam to reče?« 

»Ljudi od Orlovićeve čete, dolazeći iz Krajine, opaziše 
s brdina, kako se po cesti silno oružje ljeska, i kako vojska 
poput dugačke zmije gmiže prama Senju. Velim Vam: zlo po 
Senjatigre | 

»Šta ćemo ?« 

»Zovnite svoje drugove, ajdmo u samostan — kod gvar- 
diana valja nam se dogovoriti. Ondje nas neće lasno opaziti 
ni mletačke uhode — ni njemački častnici.« 

»Bgne! podjite napried!« Kapetan otidje. 

»Klaro,« okrenu se knez svojoj plahoj jedinici, »dodaj 
mi kapu i kabanicu, pa jedite, jer se neću skorim povratiti!« 
Uzdahnuvši učini Klara po zapoviedi, a knez krenu žurnim 
korakom k samostanu. Kod gradske viećnice sretnu se sa 
budućim zetom si, vojvodom Daničićem. 

»Kamo si naumio, Gjure ?« 

»K Vam, kneže, i Klarici.« 

»Pusti sada Klaricu. Podji sa mnom? Šta se provlači 
po ulicah tolik narod ?« 

»Zli glasovi, kneže! Rabata ide.« 

»Tko to reče?« 

»Vojvoda Marko Marglitić dodje iz Ledenica i dokaza, 
da su njegovi ljudi vidjeli kod Novoga njemačke pješake. A 
i po moru plovi, veli, silna vojska.« 

»Ajdmo brže!« odvrati knez, »evo samostana!« 

Unišav u sobu gvardiana Viktora, nadjoše više gradskih 
viećnika, vojvodu Orlovića i kapetana Barboa. Usred sobe 

sjedjaše na stolu odrpan, prašan, blied, trsatski fratar Jerolim, 
jedva dišuć. 
»Govori, Jerolime,« stavi mu gvardian ruku na rame, ni 
nepozdraviv došljake, »govori, kako je bilo?« 
Fratar stisnu oči, uzdahnu i progovori: 
»Žl0, vrlo zlo, otče gvardiane! Duša mi je bila na jeziku, 
a život na tankoj niti. Zadnjega petka po večeri zovnu me 
"onaj Talijan <= onaj Čiprian — valjda ga znate — u svoju 
_ Geliju, | gdje je već osam dana u nas gostom bio. Na ti 
pisma! reče: mi, to ćeš ponieti u Senj otcu Viktoru, dan 
prije nego se Rabatina vojska digne onamo; jer, reče, Se- 
njane veliko zlo čeka i neka se čuvaju. Ja idem gjeneralu 
Lenkoviću u Ljubljanu i nadvojvodi u Gradac, pa dotle neće 
vojska ni poći, al ti pazi, pa za veću sigurnost primi to pismo. 
To mi reče po drugi put, kad ga izpratih pred samostanska 
vrata. Kroz san čuo sam njeki neobičan šumor, nu mišljah, 
da je bura. Al kad u jutro sadjoh na Rieku, dokažu mi, da 
je pred zoru otišo i Rabata i njegova vojska. Vidiš, rekoh, 
Ciprian se je kruto prevario na računu; sad, Jerolime, sedlaj, 
pa..odapni.u.Senj. Pismo saših u podstavu svoga klobuka, 
a gvardian dobro znajući za sve reče mi: Jerolime, teci, i 
da si lagan kao .po. velikom postu. Poletih i dobro letih sve 
sretio do Hreljina. Tamo njegdje kraj ceste stoji malena 
krčma na osami. Čuo sam dosta buke iznutra i za to po- 
tjerah konja. Bio sam mirno prošao uz Rabatine konjike i 
pješake — nu to bijahu ljudi od Karlovca, i kad bi me liepo 
upitali: Kamo, otče sveti! odgovorio sam im: Idem u Novi 
k bielim fratrom! pa Bog! Al ovaj put nije gladko prošlo. Bilo 
me je i strah. Vidjeh pred kućom naslonjene puške njemač- 
kih mušketira. Zažmirnem očima, prekrižim se i potjeram 
konja. Nu jedva minuh krčmu, eto za mirom grajet- Stami, 
pope, i stani, pope! Jedva sam disao, al moj konjic letio kao 
bies. Krenem malko glavom. Mušketiri lete za mnom, napried 
njeka pijana ljudina i malen, u crno obučen oficir. Držte 

popa! vikaše pijanac, držte popa! vikaše onaj mali, koji je 
napokon _i poklopio svoga konja. Ja na strmu, uzku putu 
kraj ponora, a hajka mi za ledjima! S Bogom, Jerolime! 
mišljah. U to, na moju sreću, izmaknu se pijanomu muške- 
tiru noga a on, kako je dug i širok, poljubi zemlju. Rulja se 
nješta zaustavi, malenomu častniku prope se od vike konj, 
a ja uhvatim malu pušku, puc! konj malog crnjaka svali se 
na zemlju, a ja bjež i bjež! Bože, nikad tako bježao nisam, 
nu kako zakrenem za prvo brdašce, popuhnu bura i odnese 
mi šešir bez traga, a u njem žalibože i pismo. Mušketiri vikali 
još časak za mnom, al ja liepo izmakoh, pa evo me ovdje!« 

»Oh nesretniče! A šta je u pismu bilo ?« zapita ga 
gvardian. 

»Neznam, otče, al svakako zlo pa vas sve.« 

U to navali u sobu kastelan Hreljanović. 

»Gospodo!« viknu bez daha, »mletačke galije primiču se 
senjskoj luci. Kapetane Barbo! od Rabatine vojske dodje 
dragun, pa Vam donese pismo !« 

»Bože, izbavi nas oda zla'« prekrsti gvardian ruke. 

»Zateći nas hoće,« viknu Posedarić blied, »s mora Mle- 
čići, s kopna izdajice! Skupimo pamet, gospodo, nevalja gubiti 
vremena. Rabata ide s jakom vojskom, da podavi sve Uskoke 
Senjane! Ali nesmije svih naći. Ja mislim, da ostane u gradu 
samo 300 ljudi, a s njima stari, manje odlični vojevode, a 
šest stotina junaka neka sa vojvodami Orlovićem, Stipano- 
vićem i Hadićem izidju iz grada još ove noći i s njima svatko, 
koji se je ikad sa Mlečići ogledao bio. Ti, Jure, ostaješ, tebe 
poznaje samo turska glava.« 

>A Vi, kneže?« zapita gvardian. 

»Ja sam knez, plemić, vlastelin i nisam plaćenik, ja osta- 
jem, da čuvam stari svoj dvor i grb, koji je svjetal pred 
svietom i carstvom. 

»Ostajem i ja,« planu Orlović. 

»Nećeš,« odvrati knez, »treba ljudem provodića. Vi vani 

bem 

čekajte po planinah, što će biti. Medjutim dojavih sve nad- 
vojvodi. K tomu znaš, da bi voljeli Mlečići vidjet tvoju glavu 
navrh svetog Marka u Veneciji, nego li na tvojih ramenih.« 

»Kako knez reče, dobro je!« završi Barbo, »na posao 
junaci! Ja ostajem dakako u Senju, i moja budi briga, da 
zlo nebude gore. Sad s Bogom! Da vidim, što piše Rabata!« 


* : X 

Krčma »crnog Nike« bijaše pusta. Svjetiljka drhtaše ža- 
lostno u tihom mraku, a gospođar Niko sjedjaše poniknute 
glave pred praznom bačvom. Vani hujio vjetar, vani prolie- 
tale kradomice_ sjenke ljudi oružanih, a kroz buru lelekalo _ 

s “fratarsko zvono. U tren otvoriše se vrata, a Kroz njih utisnu 
ge mršavo, kutasto lice, ridjih brkova pod crnom uskočkom 
kapom. Sive oči sinuše — bieli se. zubi izceriše. 

»Niko < Nikol« viknu u pol glasa stranac. 

»Sta je?« zapita gospodar. 

»Daj mi, rakije Niko ?« 

Niko dignu glavu. 

»Tebi, Bogdaniću? Tebi huljo? Ni kaplje!« 

»A zašto? sladki Niko!« upita Uskok unišav u krčmu. 

»Jer neznaš Boga ni poštenja. Jer si oplienio crkvu Bo- 
gorodice na Krku. jer si osramotio ženu i ubio joj diete na 
Rabu, jer si krvopija.« 

»DA vidimo ,« nasmjehnu se Uskok, trgnuv svoj nož, 
»žedan sam, neimam novaca Toči. pseto! Doći će Rabata, 
bit će ti vino cjenije« | ko zmija dignu se Bogdanić na 
krčmara. Niko uhvati sjekiru. Al u isti par lupi jaka šaka 
Bogdanićem o zemlju. 

»Kučko! šibaj bez traga'« zagrmi vojevoda Milovčić, 
stvoriv se pred Nikom, >»nosi se, ridjane otrovni, da ti neiz- 
čupam poganog jezika.« Pokunjeie glave izpuzi hajduk iz 
krčme. m bia: 

» Jes? čuo, Niko!« nastavi stari vojvoda, »po mojoj si 

ćudi, valjan si. Žao bi mi bilo, da podješ po zlu. Iza brda 
valja se oluja, pa Mlečići su, čini mi se, kivni na te, a i 
njemačka gospoda, jer da jariš naše junake. De skupi svoju 
prtljagu, pa otisni E ao dn obn o polnoći u goru. 
A tog mi se ridjana čuvaj, jer je hulja i nečovjek. Hoš li?« 

Niko se zamisli, provuče ruku čelom i reče nakon časka: 

»Hoću, vojvodo! Hvala! Pravo govorite! Rabata ide, 
Mlečić bi me mogao« — i Niko pokaza prstom na vrat. 

»Pa nećeš sam. Ići će i Vujica Vedašić i Budonović, 
koji je izjio kod Hvara pun brod mletačkih sardelja. Pred 
po noći samo dodji na Velja vrata, pa da podjete. S Bogom, 
Niko !« 

Krčmar zaključa krčmu, da skupi nješto svoje ortkaga 

Medjutim kupili se sa svih strana oružani Uskoci, šapćući, 
mrmljajući, poniknute glave, gnjevna oka. Mjesec je blistao 
kroz tamnu noć, sterao svoje bielo svjetlilo po kamenju sčrije — 
skom, po dugih puškah i mrkih licih; o vjetru vijahu_se_ se. 
crljene kabanice junaka, po kamenju ozivahu se težki ko- 
rači, miz kuća čuo se nariek žena, jecanje djece, čuo se plač 
starice majke, a iz kuća miešala s€ u buru kletva, -težka 
kletva da_Boga na izdajice, na izrode. 

Na, pragu svoje kuće stajaše pod crnim kalpakom, pod 
svietlim oružjem zorni junak, vojvoda Juriša Orlović kao bor. 
u gori. Ljevica mu stajaše na junačkoj sablji, a desnica sa-_... 
vijaše mu: mu se oko ramena žene mu Dume, koja je. bila..spu- 
stila glavu glavu, na _sjajne-mu toke. 

5 Neplači. dušo moja, golubice moja!« stade junak tješiti, 
u i meni kaplje krv iz živog srdca, gdje ga odkidam od 
tvoga. Al eto vidiš, tko će _ voditi biednu braću? Zar da ih 
pustim ko stado bez pastira? Ili nije li bolje iznieti glavu, 
nego ju sam nositi pod nož krvnika, da me zakolje kao brava? 
Pa šta i za moju glavu, al valja mi ju čuvati za tebe, zje- 
nice moja! Miruj dušo, dadne li Bog, bit će bolje, i sretni: 
ćemo se naći. Čuvala te Bogorodica. S Bogom!« 

»Junače_ moj! Druže moj!« zajeca Dume na. njegovih 
grudih. vam 

»5 Bogom!« poljubi vojvoda ženu u čelo i odjuri za 
četom, a ona kleknu na pragu rukama pokrivajući gorke 
suze svoje. 

O polnoći krenu šest sto junaka i drugoga naroda na 
Velja senjska vrata. Žalostno idjahu pred njimi vojevade, mu». - 
klo tutnjaše bubanj, tužne, poniknute glave koracahu junaci. 
U svačijem oku mogao si čitati pitanje: Šta će to s U sva- 
čijem oku odgovor: Jao si ga grješnikom! Muklo tuthjaše bu- 
banj, gubeć se dalje u šumah, u gorah, ta ondje,  gdjeno se 
radja — bura. 

Dne 29. siečnja 1601. u jutro zagrmiše sa zidina senj- 
skih topovi, zazvoniše sa tornjeva senjskih zvona u slavu 
sjajnoga gospodina baruna Josipa Rabate, carskoga povjere- 
nika i punomoćnika, koji je zajedno sa biskupom Dominisom 
unilazio u grad na čelu vojske od 2000 ljudi i to na Velja 
vrata, jer mu bura nedade, da udje u luku. Sumorno, bliedo, 
ukočena oka njihaše se pod širokim pernatim šeširom to 
krupno, bezćutno Hel6: g “gjeneral kan da nikoga ni gledao ni 
vidio nije, ni one male satnije njemačkih pješaka, što mu 
pred kaštelom učini počast. Četa za četom unidje na grad- 
ska vrata uz svirku i bubnjavu, četa za četom zakrenu u 
kaštel, stojeći kraj vrata na trgu grada, i draguni, katane, 
oklopnici, mušketiri, arkebuziri, kopljanici i topnici sa lumbar- 
dami svojimi. A grad bijaše niem, a grad bijaše pust, sva kućna 
vrata zatvorena. Najzad unidjoše i njemački mušketiri, al 
nezakrenuše u kaštel, kao ni lumbardaši. Ovi naperivši svoje 
lumbarde pred kaštelom na kuće grada, postaviše se goru- 
ćom šibom uz njih. Niemci, napunivši muškete razidjoše se na 
sve strane, da po kulah, vratih i zidinah zaokupe straže ra- 
zoružavši uskočkoga stražanina. 

Na svakom kraju ulice postavi se mušketir; kapetan 
Odoardo Lokatello zaključa svojom rukom Velja i mala grad- 

ska vrata. U jedan put otvoriše se opet vrata kaštela. Iz 
njih izidje kapetan Grasello, bubnjar, dva pješaka i profuz. 
Ta četica, prolazeći cielim gradom, zaustavi se na svakom 
uglu, i profuz pročita glasno ordinanciju carskoga komisara: 

»Svatko da se pokori bez prigovora pod gubitkom glave. 
Zabranjeno je svima plienit i voziti se barkom po moru. 
Plaćenici bit će premješteni u gornju krajinu. Za jedan dan 
ima se svatko prijaviti na kaštelu i zapisati svoje ime. Gu- 
sari i zlotvornici imaju se za dva dana sami staviti pred 
sud. Tko prigovori najmanje, izgubit će glavu. Nitko nesmije 
nositi oružja, nitko nesmije izlaziti iz grada ni danju ni noćju. 
Tko se neprijavi komesaru, izgubit će glavu.« 

I pod Posedarićevom kućom zatutnji bubanj, i pod nje- 
govim prozorom raztrubi nesgrapno grlo profuzovo krvničku 
ordinanciju u sviet. Knez Martin stajaše na prozoru. Velika 
suza skoči na liepo mu oko, grčevito stisnuv šake pred lice 
uzdahnu: 

>Oh gdje si slobodo junačkog mi zavičaja?« Al nebješe 
mu odgovora, ta grad bijaše niem, bijaše pust, ko mrtvac u 
raki. Al čuj! Eno ti odgovora! Pred lukom ziblju se galije 
gjenerala Paskvaliga pod mletačkim lavom. Čuj! Čuj! Na ga- 
lijah se pije, na galijah se svira, na galijah se MATE 

»Morte ai Segnani!« 


VJII. 

Mutan_se_dan_sterao.nad gradom, sivi. oblaci-gonili 'se 
nebom, more žamorilo po pustoj luci, oblizujući žal, kao. zmija 
kad si ko a sa gore hujila“ bura, Ze zaglušujući tužno 
jecanje crkvenih ZVONOVA, 1 muklu _bubnjavu. bubnjeva; samo 
“La časke čuo si težke korake mrkih arkebuzira, koji četimice 
obilažahu_gradom,.da potraže sve uskočke kuće, da 'Skupe;-što 
je u njih bilo blaga. A grad bijaše pust, kao da je narod u 
zemlju propao, grad bijaše mrtav, prazan kao noć bez zviezda, 
o 

kao srdce bez ljubavi. Samo kadkad pojavio se ulicom 
koji sluga božji u crnom ruhu, mutna oka, poniknute glave, 
kan da ide blagoslovit grob; samo kadkad si vidio, kako koji 
Uskok vojnik polagano bez oružja ide na kaštel, da zapiše 
ime svoje. Mnogi podje, al mnogi se i nepovrati. Pred kašte- 
lom stajahu troja vješala, a na svakih zibalo se bliedo truplo 
uskočkog junaka, ruku natražke svezanih. Kraj prvih vješala 
sjedjaše na zemlji žena, savijajući ruke oko koljena. Crna joj 
kosa padala raztresena izpod crvoirimpe-miz mrko čelo, niz 
zlatni djerdan, niz bielu košulju. Tamno joj lice bilo se stvo- 
rilo kamenom, a crnim očima piljila je u truplo na vješalih, 
netrenuvši ni okom, pm Suze. rane 
ljiš u toga obješenjaka ? Nije ti i ok 

»Da gdje?« odvrati mirno žena, omjerivši mušketira, »ovo 
je moj čovjek! Gdje ti je duša? Daj da ga se bar jf jedan 
put nagledam.« 

»Prijatelju!«< pristupi njeka starica k vojniku, »ded mo- 
lim te Boga radi, reci, znaš li ti za moga sina; Pero Rada- 
ković mu je ime. Jutros podje amo na kaštel, a još ga ne- 
ima kući. Bit će ti za dušu!« 

»Neznam. Mani me se!«. odgovori stražanin, »ako je 
lopov, ko što ovi, valjda će i njega objesiti.« 

» Prijatelju, gospodine!« zakuka starica, »pusti me gjene- 
ralu, da mu skute cjelivam —« 

» Natrag, baka!« viknu. mušketir, »il ću te kundakom.« 

A _biedna starica lomila ruke i pritiskala .suzno lice_.na_ 
tvrde zidine kaštela. Da ga omekša? Kamen da ima srdce, 
kad ga neimaju ljudi? 

U kuli kaštela sjedjaše za malim stolom Rabata preme- 
ćuć_artiju, a do njega stajaše poručnik Capogrossor —————-——— 
»To je dakle popis svih tih kukavica?« reče gjeneral. 
»Koliko ih nadjosmo. Budonović, »Crni Niko« — a na- 

vlastito onaj djavao Juriša utekoše nam sa jedno 600 mo- 
maka.« 

»Jesu, grom i pako! Da znam tu hulju, koja im je tajnu 
odala?« 

»Zaslužila bi doista vješala. « 

»] bi. Jesu li Dalmatinci pohvatani ?« 

»] povezani. Još danas, čim bura malo jenja, predat 
ćemo ih mletačkomu gjeneralu.« 

»Bene. Jeste li si zabilježili sve Uskoke, kojih smrt za- 
htieva Paskvaligo ?« 

»Još danas bit će obješeni.« 

»Je | oružje Uskokom oduzeto ? Kuće pretražene ?« 

»Jest sve po Vašoj zapoviedi.« 

»Dobro. Prije nego ih smaknemo, ostaje nam dvoji posao. 
Al u istinu vrlo težak. Šta će — —?% 

»Al Paskvaligo veli, da je to prvi uvjet.« 

»Nu kako ćemo?« | 

>Prepustite to meni. Al šta velite za vojvodu Daničića ?« 

»Tu nemogu ništa učiniti. Javite to Paskvaligu, recite 
to i biskupu. U Gradcu mi rekoše, da nedirnem u Daničiće. 
Ondje ih osobito milostivo gledaju. Ali ako nas za one druge 
pozovu na odgovor ?« 

»Svalite svu krivnju na mene, a ja ću uteć. Vi ste čist.< . 

U to unidje zastavnik goričke vojske i dotaknuv se ru- 
kom klobuka reče: 

»Gospodin kapetan Danilo Barbo moli, da smije doći 
pred lice gospodina gjenerala.« 

Rabata se trznu. 

i 

»Nek unidje,« reče častniku, »a Vi Capogrosso idite po 
svom poslu! Kad ga ovršite, javite mi. Da, vojvodu Marglitića 
iz Ledenica nezaboravite !« 

Pobočnik izidje pokloniv se, a u isti čas stupi u sobu 
kapetan Barbo. Oko mu zasinu, čim opazi gjenerala, a ovaj, 
nedignuv oka, virio je nepomično u artiju pred sobom. Prvi 

put poslije dugo i dugo godina bijahu ta dva čovjeka opet 
na samu. 

»Na Vašu službu, gospodine gjenerale,« progovori kapetan. 

»Gospodine kapetane!« prihvati Rabata suhim glasom 
svejednako gledjuć u papir, »Vi znate vrlo dobro, po što sam 
amo došo —« 

»Žnam.« 

»Vi znate, šta je volja i želja njegove carske i arcivoj- 
vodske svjetlosti —« z 

»Kojoj sam vazda dušom i srdcem neumitan i prevje- 
ran sluga bio.« ' 

»Za prošlost Vas nepitam, al sada kan da Vam je vjera 
malahnula. Vaše mi se vladanje nikako nemili, kapetane. Vi 
ste ovdje bili glavarom, a neumjedoste zauzd: Mti_toga_lupež= 
koga čopora, nemogoste gusare odvratiti od € | opatina_i zlodjela, 
kojimi vriedjahu EBE i čast mletačke. republike, i po toj 
Vašoj mlitavosti zadaste našoj vladi mnogo neprilika. Da, 
kad sam ja kao komesar ovamo poslan bio, da ukrotim gvoz- 
denom rukom tu uskočku zvjerad. nezapriečiste, da umakne 
veći dio tih lupeža a na čelu im Juriša Orlović. A i sad, 
gdje sam sio suditi zlotvorom, neima mi od Vas pomoći.« 

»Vi me, gospodine gjenerale,« odvrati Barbo, »pozivljete, 
da se opravdam. Dobro. Mnogo mi _toga nabacivaste, za to 
Vas molim, da me slušate.« m pro 

»Izvolite sjesti, gospodine kapetane!« mahnu Rabata ru- 
kom, nepogledav ga. 

»Da nisam neprijatelj Uskokom? I nisam. A za što bih 
i bio? Prejasna habsburžka kuća. koju ja pošteno služim, 
ima dva neukrotiva neprijatelja: Mletke i Turčina, to sui 
moji neprijatelji. Proti Mlečićem borio sam se, kako i sami 
znate, već za mladih godina na Soči, a poslije i proti Tur- 
činu, a za Mlečiće predobro i sigurno znam, da su radi car- 
stvu oteti Primorje. Najveći pako i najopasniji neprijatelji 
Mlečićem i Turčinu jesu Uskoci — i za to im nisam nepri- 


Curaj se senjske ruke. 





jatelj. Ubijte njih, izvadili ste austrijskoj vlasti temelj u ovih 
stranah. Senj u rukni _uskočkih jest orijaš sa dvie gvozdene 
ruke, desnicom kroti krilatog lava, ljevicom osmanskog zmaja. 
Ubijte toga orijašu, do senjskih vrata vladat će vam bosan- 
ski paša, a u Senju mletački providur. Niemci, Talijani ne- 
obraniše Senja. Velite. da su gusari, razbojnici. Tako viče 
na njih sav sviet, a ti crni glasovi poliežu_iz Mletaka, i jer 
Mlečići imaju svojih poslanika, agenta, uhoda po svem svietu, 
a Uskoci nikoga, i jer Mlečići imaju pune galije zlata, a 
Uskoci _ni šuplje pare. i jer su Mlečići gladka, milosborna go- 
spoda u svili i kadili, koji u potaji ubijaju otrovom, a Uskoci 
"Surovi, sidčani junaci bez inriogo rieči u crvenih kabanicah, 
koji samo na očitom mejdanu ubijaju poštenom sabljom — 
za to vjeruje sviet, da su Uskoci gusari i razbojnici. Al ja 
ih poznajem i znam, da to nije istina. Junaci, pošteni, ne- 


gladki, da, kadkad kruti — al vriedni. valjani. Da idu po 
moru biti boj! Iz Gradca nedobivaju plaće, Mletci im krate 
trgovinu; zemlje neimaju. al žena, djece — i junačkih rana, 


a nitko ih više neima na junačkih grudih, nitko nije više 
krvi prolio za kralja od Juriše Orlovića, a sad pitam Vas, 
gospodine gjenerale, jesu li zaslužili vješala ?« 

»U istinu,« odgovori Rabata griznuv si ustnice, »Vi ste, 
signor Barbo. više odvjetnik Uskoka, nego li carski kapetan, 
koji se nebi imao pačati u politiku, već slušati samo zapo- 
viedi.« 

»la sam vojnik, plemić, poštenjak, — illustrissimo, — viko 
govoriti istinu pred Bogom i svietom, a ovdje niesam advokat, 
već mi je dužnost govoriti istinu za onu četu, kojoj sam po- 
stavljen zapovjednikom. Gjenerale! Vi počeste ovdje krvav 
sud! Zorne junake vješate, druge progonite kao niemu zvter, 


Vaši vojrici-pliene kuće, majke, žene, djeca evile_i iČ 

grad je mrtav, da, i crkve, to jedino uto biednih ludi 
prazne su; Vi šutite, šutite kao kamen, Vi samo hvatate i 
vješate, a narod očajava!« 


Naja amandmani 


= 

»Šutite, kapetane,« skoči Rabata na noge, »za svoje čine 
odgovaram samo caru i Bogu!« | 

»Bogu! — — Gjenerale, ako Vas je Bog čuo! Nu pu- 
stimo Vašu savjest. Čujte me! Sad govori plemić Danilo 
Barbo plemiću Josipu Rabati. Gledajte na mom srdcu ova 
tri križa! To je moja majka, moja sestra, moje sestre i — 
Vaše diete, tri žrtve Vašega nemilosrdja. Giuseppe Rabata! 
Sjećate li se Gorice, pamtite li Karlottu, moju biednu Karlottu? 
Tri su to smrtne rane na mojem srdcu, tri glasa osvetnika 


do Boga. Evo, ja Vam poklanjam te tri.žrtve, ja se odričem 


osvete, al ostavite ovaj biedni narod na miru. Zaklinjem Vas, 
Giuseppe Rabatta! skinite vješala, odpravite mletačkog ko- 


mesara Barbara, koji se, kako dočuh, sprema u Senj, neka- 
ljajte svojih ruku uskočkom krvi na štetu cara i gospodara . 


Pg na 


—iod mene Vam sve oprošteno!« 
»Kapetane!« ruknu Rabata blied_na smrt, »jeste li ikad 


vidjeli pismo zapovjednika , na kom stoje koio i _yješala, B. 


> nE 


Znam, odgovori Barbo dio: —stiko dakle ? 0. ubijig 
me! Moja oporuka je u ruki dlančrali Gjure Lenkovića, 
koji će ju otvoriti, čim poginem. I za Vas ima u njoj zapis. 
Ubijte me, ili ako ste čovjek, izadjite mi na junački ogled!« 

»Danilo Barbo,« zadrhta Rabata od biesa, »Vi niste više 
kapetanom, ja Vas lišavam časti senjskoga zapovjednika i za 
dva dana da ste mi ostavili ovaj grad!« 

»Dobro! Rabata! Ja i onako neimam ovdje više posla. 
Tri ova križa življe mi zapekoše srdce. Svaki se drži svoga 


posla, Vi vješala — ja osvete!« I razjaren ostavi kapetan sobu. . 


»Gjenerale!« viknu Capogrosso, provaliv u: sobu, »valja 
brzo raditi. Sve sam pripravio. Dobit ćemo, ako Bog da, i 
Orlovića. 

»Čekaj, da se predomislim,« oklievaše Rabata. 

»Sutra će doći Vittorio Barbaro i doniet će — pet ti- 
suća cekina!« | 


“= 

»Idi, radi, kako Znaš,« odvrati gjeneral, spustiv se na 

stolac. 
* Ć ko 

Dvadeset draguna sa kornetom pojuri na brzih konjih 
put franjevačkog samostana. Pred vratima zaustavi se četa, 
a na kraju svake ulice namjesti se po jedan konjanik. Kornet 
sa dva vojnika sidje s konja i provaliv u samostan zapita 
brata vratara: 

»(rdje je gvardian ?« 

»Evo ga gdje ide ovamo hodnikom,« odvrati fratar plaho. 

»(zvardiane!« reče častnik patru Viktoru, koji je upravo 
nadošao bio, staviv mu ruke na rame; »moj ste sužanj u 
ime gospodina komesara. Podjite sa mnom !« 

»Kamo? Što sam kriv?« 

 »Buntovnik ste. Naloženo mi je, da Vas predam kape- 
tanu mletačke galije, da Vas povede u Rim pred sud.« 

Fratar s i draguni uhvativši ga pod rukom, iz- 
vedoše ga na ulicu, i dragunska četa tjerala _je golimi._sab- 
ljami redovnika do luke, gdje je velika mletačka barka sa 
dvadeset arbanaskih vojnika čekala. U isti čas dovukoše ar- 
kebuziri na lancu dvadeset Dalmatinaca do luke. Žalostni, 
oborena blieda lica koracahu nevoljnici. Dvadeset i više go- 
dina bijahu živjeli u“ Senju pobjegnuvši od krvnika lava, a sad 
ih povrati Rabata mletačkoj nemilosti, jer tako je želio mle- 
tački gjeneral — Paskvaligo. Okolo luke stajahu vojnici držeći 
nategnute_puške, al iz kuća provališe ljudi, hrleći za vriednim 
redovnikom, komu su poe Žene, 
djeca, starci — svatko je kušao dotaknuti se njegova skuta. 
Došav do mora, reče dragunski častnik zapovjedniku mle- 
tačke barke: 

»Pozdrav od njegove ekselencije g. baruna Josipa Rabate 
jasnoj sinjoriji. Evo predajem Vam, g. kapetane, fratra bun- 
tovnika, da ga povedete u Rim, a izviše predajem Vam dva- 

deset dalmatinskih zlikovaca, neka im sudi sjajna republika, 
njihova gospodarica, po svojoj želji. I ostale ćete dobiti, čim 
ih pohvatamo.« 

Grozan jauk zadrhta zrakom. Okovani nevoljnici klekoše 
zadnji "pur plačući na ovaj kamen, koji im toliko vremena 
slobodnim utočištem bijaše, a sied starac medju njimi po- 
ljubi tu svetu hrvatsku zemlju. U jedan hip kleknu i ostali 
sviet. a starac redovnik dignu oko k nebu, razširi ruke drh- 
tavice nad pukom i zavapi kroz plač: 

»Bože milosraja! Svrni okom na ovaj biedni narod! 
Izvedi ga iz tmine i pustinje -na-svjetlo spasa.i. istine! 5 Bo- 
gom, zemljo moja. kolievko moja! S Bogom, narode moj! 
Bog te blagoslovio!« 

»Blagoslovi i mene!« zavapi knez Posedarić, izvinuv se 
iz svjetine i kleknuv pred redovnika: »Oprosti im otče, jer 
neznaju, što čine!« 

I udari svjetina u.glasan -plač-a fratar položi slabu ruku 
na glavu junakovu. Al u taj par priskočiše mletački vojnici, 
ugrabiše slugu božjeg, ugrabiše biedne Dalmatince i odvukoše 
ih silom u barku, a arkebuziri i draguni razijeraše narod 
sabljom i kundakom. 


* ' * 
U kući Posedarićevoj sjedjaše do prozora Klarica vezući, 

a do nje stajaše Gjure Daničić, zadubiv svoje ne 
krasne djevojke. pu. e gdi 
»(rjure!« prihvati djevojka dignuvši glavu >veliki li smo 
grješnici, kad nam Bog_nasu_u čašu radosti toliko pelina. 
Mišljah, da će nam skoro osvanuti "sreća, a elo nam je za 
. grnu crn oblak i — sam milostivi Bog zna, kad li ću Vaša 

biti.« | 

. »Ulješite se, Klarice draga! smijemo li pomišljati o sreći, 
gdje se svuda nesreća odaziva, smijemo li se veseliti, gdje 
drugi plaču? Koliko li poteče nevine krvi ovih dana? Oh 

Klaro, junaško_ srdce svija mi se od boli, kad vidim, šta tu 
biva. Ah da ima pomoći, da možemo krvnika uništiti. Al mi 
smo zatvoreni u gradu, malo nas je i narod je klonuo du- 
hom, a krvnika čuvaju lumbarde i ciela vojska. Užasno je tol« 

»Ah eto nam otca,« primjeti Klarica virnuvši iz prozora, 
»baš mi je drago da dolazi, jer nisam rada, da je u takovo 
vrieme van kuće.« Za malo unidje knez Martin u sobu, mrk 
i niem. Baciv kapu na stol, sjednu u kut, stišćuć šake na 
koljena, spustiv nujnu glavu. 

»(1jure,« reče napokon, »znaš li, Mlečići odvedoše gvar- 
diana.» 

»Mlečići?« 

»Ja slutim na izdaju ?« 

Al još nebješe knez svršio rieč, a u sobu stupi poručnik 
Capogrcsso. 

»Čast mi je. poklonit Vam se, gospodine kneže; njegova 
milost, g. carski komesar barun Josip Rabata pozivlje Vaše 
plemenito gospodstvo na dogovor u važnu poslu, da se, ko- 
liko mislim, privedu Uskoci na red.« Klara probliedi, a vje- 
renik joj se prenu. 

»QGospodin Rabata mene?« dignu knez u čudu glavu, 
»čudim se. Medjutim odmah dodjoh za Vama, gospodine, i 


bit će mi dra ogu li mu biti od koristi.« Capogrosso 
e mile i vojvodu pokloni se i ode rekav, da 

su poslovi vrlo prešni. 

»Neidite, otče!« zagrli djevojka otca. 

»Za što da neidem ?« odgovori knez, »možebiti mogu kako 
umekšati vuka i olakšati narodu biedu.« 

»I ja ću s Vama!« doda Daničić. 

»Nipošto! Ti mi čuvaj kuću. Nadam se, da ću se skoro 
povratit.« 

»Oh dodjite, dodjite skoro, sladki otče!« moljaše dje- 


vojka a suza joj skoči na oko. 
# 

»Miruj! Ima te tko čuvati! S Bogom, djeco!« reče knez 
poljubiv djevojku u čelo i podav ruku Gjuri. 

Ura za urom minula; govorkajući milo čekahu zaručnici ; 
al još nebješe kneza kući. Majka Lucija bila je već dva puta 
poslala služavku, neka knez k njoj dodje, al joj Klara od- 
govori, da ga još neima. 

»Korite nas žene,« reče Klara zaručniku, »da smo br- 
bljave, al kad se tek vi muževi sastajete, neima govoru ni 
kraja ni konca. Šta li će smisliti u kaštelu; nu sad će, mi- 
slim, skoro doći. Ded, Anice, pogledaj pred vrata, ide li go- 
spodar? Al čekaj! Gjure, molim Vas, idite mu Vi u susret. 
Vi mi ga dovedite.« 

Mladi vojvoda aobrza-put-kašteta. Vrata bjehu zatvorena. 

»Otvori mi,« reče straži. 

» Nesmijem, gospodine !« odvrati mušketir, »ove noći ne- 
smije nitko unići ni izići.« 

»Al moram gjeneralu,« nastavi Gjuro uzrujan. 

» Nesmijete ni Vi ni drugi po gjeneralovoj zapoviedi.« 

— Sbunjen stajaše mladić pred vratima. Nječemu se do- 
misli. Brzo zakrenu u ulicu kraj Veljih vrata u stan kape- 
tana Barboa. Nenadje ga, i povrati se Klari. Djevojka se 
prepade opazivši zaručnika bez otca. 

»Otac, gdje mi je?« 

» Neznam. « 

»Bijaste li u kaštelu ?« 

» Nepuštaju nikoga unutra.« 

»Ni — ko — ga? Bože! Bože!« uhvati se djevojka za 
glavu, hodajući nemirno po sobi, za tim nastavi: »Idite, idite, 
molim Vas, potražite Barboa —« 
| »Nenadjoh ga, Klaro !« 

»Dakle Hreljanovića, Mikulčića — idite biskupu — idite, 
"pitajte — ja neznam ništa — ništa!« 

»Idem! s Bogom, Klaro! 

»Već je i kasno — al molim Vas idite, pa mi javite 

sutra — il još danas — Vi ćete to bolje znati — meni je 
krv sunula_u_glavu.« 
1 opet poleti Daničić prema kaštelu. U jedan put doču 
niz ulicu silnu trku. Opazi, gdje leti čovjek razširenim ru- 
kama bez daha a za njim častnik sa četom goričkih vojnika. 
Sad dostignuše vojnici bjegunca. 

»Pomozi Isuse!« zavapi čovjek, al častnik zarinu mu 
straga mač kroz rebra_i čovjek _klonu u svoju krv. 

»Šta si tražio, dubrovačka psino u Šenju, to si dobio!« 
nasmija se gorički častnik izdišućemu ' ranjeniku. 

Al Daničić poleti dalje, sva mu je krv kipljela, a srdce 
spopadao neobičan nemir. 

Baš je odbilo osam na stolnoj crkvi sv. Jurja, kada dodje 
na trg pred kaštel; vrata bijahu zatvorena. Straža stajaše ko 
kamen. Al čuj! Iz kaštela orio se bubanj, čula se rieč voj- 
ničkog zapovjednika. Vrata se otvore. Iz njih proplamti cr- 
veno svjetilo zubalja, o kojih se čudno ljeskahu puške i kacige 
mušketira. Iz vrata izidju petdeset vojnika bakljonoši T-avis— 
satnije pješaka pod puškom. Bakljonoše razrede se u kolo, 
pješaci svrste s desna i lieva kraj vrata. Četiri momka pri- 
slone nad vratima dugačke ljestve. Sad se popinje jedan mo- 
mak na ljestve. Nješta nosi pod rukom. Sad je navrh lje- 
stava. Zabija klinove. Sad je nješto objesio. 

»Ha! ha! ha! Felice notte!« nasmija se momak. Bubnji za- 
tuinjiše, baklje planuše, a užasno rumenilo zadrhta na dvih kr- 
vavih glavah, koje su visjele nad vratima kaštela, na glavi lede- | 
ničkog vojvode Marka Marglitića — i kneza Martina Posedarića. 

Krv šinu mladiću u glavu, oči mu se zamute, bubnjava 
mu šumila mozgom. Sve mu se čnjaše_ flapnjomi Nestađe “ 
zubalja, nestade vojske, straža zaklopi vrata. Sve mu se či- 
nilo tlapnjom. Ali nije — tlapnja, ah, nije! Znoj mu skoči 
na čelo, rukama uhvati glavu. Da, da, da istina je, ciela 
grozna istina! istinu pokazuje bieli mjesec, steruć svoje svjetlo 

na liepo bliedo čelo, na otvorene velike oči, na crnu kosu 
— na krv Martina kneza Posedarića. Zazebli ića,_a 
glava mu gorila; tisuću noževa da _mu je šjelo u srdce, ni 
kapljica nebi bila skočila na grudi.—A sve ijaše meme sve. : 
gluho — sred puste zimske noći. Jedva živ hvataše se mu- 
kom zida, i hodajuć natražke udaljivao se malo po malo od 
groznoga pozorišta, a za tim trčaše uz ulicu niz ulicn bez 
uma, bez glave, trčaše gradom kao zvier pune dvie ure. 





Tri puta dodje pred Klarinu kuću; na njezinu prozoru _drh- 
taše svjetlo... Al ne — nije smio unutra. U to mu sinu miso. 


ŽZakrenu natrag uz brdo. Pred kućom kanonika 'Tvrdiševića 
stade i poče lupati halkom. Bez duše pade pred starcem na 


“— 
koljena. 
»Vi ste Klari — kum! Rabata joj ubi otca. — Krvava 
glava visi nad vratima kaštela — ona nezna — recite joj 


Vi — ja nemogu!« 


IX. 


U rano jutro podje mladi vojvoda sa otcem si u kne- 
ževu kuću. Mladić nije vidio, je li noć il dan, sjaje li sunce 
il mjesec, mladić nije ćutio, je | zima il ljeto, mladić nije 
opazio, kako biesni vojnici kundakom tjeraju žene, djecu, 
starce ulicami. Mozag u glavi bijaše mu kamen, a srdce je_ 
kipjelo ko senjska bura. Uzpeše se na stube. Vrata bijahu 
otvorena. U kutu šaptaše sjedoglavi kanonik Tvrdišević sklop- 
ljenih ruku tihe molitve. Šuteći stajahu do prozora Barbo, 
Hreljanović i patricij Homolić a na postelji sjedjaše obučena 
razsute kose — Klara. Složivši ruke u krilu buljaše ukoče- 


nim očima preda se. Reć bi da je od kamena. Samo kad- 
kad drhtnu joj ustna, liznu iz crnog.oka. .bjesomučan plamen, > 
samo kadkad skoči na crvene nabrekle vedje živa, gorka 
suza. Bijaše niema, gluha, sliepa, samo u glavi vrtili joj se 
usijani moždjani. Mladić se zaustavi na pragu. 

»Je | da je živ? Je 1? Recite. Gjure!« skoči djevojka 
munjimice prema mladiću, »imajte milosti. Živ, živ! To sve 
je sin 7 san!« nastavi pritišćući prste čelu »— san" san? 
Krste Bože! Nije, nije san! Otca mi ubiše — otca — oh! 
oh! oh!« i baci se licem na postelju. 

»Klaro!« stavi joj mladić ruku na rame. 

»Nedirajte me, (ijure. Sve tielo mi je jedna rana!« pri- 
dignu se poslije časka djevojka. »Joj! Joj! Samo da pameti 
neimam — da mi je leći u crnu zemlju! Tebe — tebe ju- 
naka — diku — zviezdu — tebe otče razderaše vuci — 
tebe smače krvnik, krvnik Rabata. — hHecite, je | toga čo- 
vjeka rodila majka? — Zna li on, što je srdce, što je suza, 
što je diete? Ubiše — —« 

Nuznih očiju niemi gledahu svi jadnu djevojku. 

»Ubiše?« ozva se mukli glas od vrata. Svi krenuše gla- 
vom. Na pragu stajaše sliepa, sgrbljena majka Lucija upirući 
se o štap. »Čula sam krič i spuzih niz stube amo. Ubiše? 
Koga ? Nikolu ?« 

>Ah babo, sladka babo,« baci se Klara sdvojno pred sta- 
ricu, obujmivši joj koljena, »ubiše mi otca, Habata mu skinu 
glavu — babo, babo moja!« 

»Martina?« vrisnu starica zadrhtavši i sliepe joj se oči 
zavrtiše grozno, »Bože! je si li spavao? Oprosti mi taj grieh!« 
prekriži se starica tri puta. Mužkarci priskočiše, da ju pridrže. 

»U kraj!« viknu stara, »gdje je? (dje mu je truplo? Po- 
vedite me k Rabati.« 

>»Ali kumo'« utješi ju kanonik. | 

»Povedite me k Rabati!« lupnu starica srdito štapom o 
zemlju. »Vi me, kume kanoniče, povedite i (ijure — jesi li tu? 
I ti podji. A vi ostajte mi kod golubice! Čuvajte ju. Idem po 
sina. « 

Kanonik i vojvoda uhvatiše staricu pod rukom, da ju po- 
vedu u kaštel. Polagano koracaše u papučah stara sgrbljena 
kneginja. Suznih očiju glebahu ju po ulicah_ mrki senjski 

junaci. Straža im htjede kratiti ulaz, al Gjure gurnu muške- 
. tira na stran. Pred vratima Rabatine sobe stajaše poručnik 
Capogrosso. 

»Vodite nas gjeneralu.« reče vojvoda. 

»Nemogu, kod njega je mletački izaslanik g. Vittorio 
Barbaro.« 

Vojvoda odrinu poručnika od vrata. 

»U kraj, krvniče!« zaškrinu mladić zubi, i otvori brzo 
vrata. 

U sobi sjedjaše Rabata, a do njega Mlečić Vittorio Bar- 
baro, poslanik gjenerala Paskvaliga. 

»Tu je,« šapnu kanonik starici. Gjeneral skoči na noge. 

»Tko je smio?« — zaviknu Rabata. Starica trznuvši se 
osovi glavi, za tim progovori: 

»Ja, kneginja Lucija Posedarićka. Jesi li ti tu, Rabato? 
Gdje mi je sin, moj sin Martin? Po njega dodjoh. Gdje mi 
je sin?« 

»Šta me pitate « promemlječRabata, »bijaše buntovnik, 
objesih ga, skinuh mu glavu.« 

Starica se propne. Žuto joj lice omrknu pod bielom ma- 
ramom, a mrtve oči točijahu se kao dva staklena koluta. 
I dignu štap: 

»Ded! Gdje si zlosine? Da te se dodirnem,«  vriskaše 
Lucija tražeći štapom po zraku, »objesio Martina? Plemića ? 
kneza? junaka? Kao roba! Vidiš, jakrepe! Ja sam sliepa, 
stara majka. Mladjeg mi sina dvadeset godina neima. Osta 
mi stariji, moj štap. Ti si ga slomio. Osta mi jedinica unuka, 
ti ju ubode usred srdca. Ti — krvopijo, koji gaziš lice ca- 
revo! Ti si se napio sladke krvce čeda, koga sam nosila pod 
srdcem, izpraznio si mu srdce do zadnje m a meni nisi 
ostavio ništa.« . 

»Ženo!« kriknu Rabata. 

»Šuti, kugo ljudska! Dodjoh ti u pohode! Vidiš li ovo 
suho drvo u mojih ruku. Osušio se tako i ti, i kad se to 

drvo zazeleni, cvala ti sreća. Nogom si me turnuo u grob, 
Bog ti nedao svete zemlje, ni uskrsa, i kad dodjemo zajedno 
na sud božji, dat ću Bogu pravedniku ovaj štap, a na njem 
urezane tvoje griehe krvlju našega roda. Sina mi daj! mr- 
tvog sina, da ga zakopam! Sina mi daj!« I starica _klonu 
Daničiću na ruke. 

Rabata, prisloniv se blied o zid drhtaše. Po njegovu čelu 
treptili borovi, bliede modre oči zabadale se u tlo, a ljevicu 
pritiskaše na srdce; a Mlečić stajaše ko kamen. 

»Vojvodo!« ruknu Rabata, »platit ćete mi, što dovedoste 
amo tu ludu ženu.« 

»Već nisam vojvoda!« dignu Daničić glavu, »poslah svoju 
ostavku u Gradac. Ja sam Gjure Daničić, velikaš kraljevine, 
vlastelin senjski i narečeni zet Martina Posedarića, koga iz- 
nenada ubiste. Dajte nam mrtvaca!« 

»Gjenerale!« provali bez daha u sobu mlad častnik pod 
kalpakom u žutoj dolami, »ja sam Borisavljević, častnik garde 
gjenerala Lenkovića. Što me je konj nositi mogao letio sam 
amo. Evo Vam pisma od mog gjenerala. Čitajte!« Rabata 
svrnuv okom na pismo, protrnu. 

»Da nedirnem u Posedarića?« reče muklo, »prekasno. 
Objesio sam ga. Capogrosso, predajte tim ljudem truplo. 

»Toga junaka?« prestravi se hrvatski častnik. 


X. 


Lagano dizao se mjesec na planine. Uzkom tmurnom 
ulicom idjahu dva čovjeka. | | 

»Capogrosso!« reče prvi, »dobro ste obavili svoj posao. 
Glava je zmiji pogažena. Vieće desetorice odužit će Vam se, 
kako ste zaslužili.« | 

»Hvala Vam, signor Barbaro! Još prekosutra da kre- 
nemo divljake iz Senja, pa prejasnu republiku neće više bo- 
ljeti glava.« 

»Ali je mnogo tih hajduka van grada ?« 

»Dosta ih se povratilo. Zatjerasmo im žene i djecu u 
škripac, pa i to potajno doglasismo, i tako dodjoše na milost, 
a prekosutra ih odpravismo u Otočac. Je | Rabata primio 
plaću ?« 

»Izbrojih mu 5000 cekina i predah mu od sinjorije ve- 
liku zlatnu kolajnu. Vriedi 2000 cekina. Ta je Posedarićeva 
glava dosta skupa. Al puko bih od jada, što neuzrabiše 
Jurišu.« 

»Mudar je on i Rabata ga se nješto boji, osobito od 
kako je primio Lenkovićevo pismo. A da, Vi ste osobito kivni 
na Jurišu, signor Vittorio, on Vam je oteo liepu Bodulku.« 

»Jesam, sangue di Dio, da ga imam! Al gdje je ona?« 

»Ta ovdje u gradu. Hoćete ju? A per Bacco!« lupnu se 
poručnik dlanom po čelu. »Sunu mi nješto glavom. Kako bi 
bilo, da Vam priskrbimo Dumu i uhvatimo Orlovića u je- 
dan mah? 

»Kakva je to djavolska dosjetka?« nasmija se Vittorio. 

»Pustite mene. Dodjite sa mnom!«,14, fa. 

Oba zakrenuše za ćošak. _Proveravši Sise kroz njekoliko 
uličica, dodjoše do kolibe blizu gradskoga zida. Poručnik 
kucnu tri puta na prozor. Za časak sinu iz nuira_svjetlo, a 
za drugi čag otvoriše se vrata. Mlečići zadjoše u kuću. U 
malenoj mračnoj komori stajaše postelj pokrivena gunjem, 
razkliman stolac, star stol a na njem svjetiljka i boca rakije. 
O zidu visijaše puška, nož, torba i velika srebrna slika Bo- 
gorodice. 

>»Oj Vi, gospodine!« stade si kuštrav ridjoglavac otirati 
oči. »Ta šta Vas nosi amo u to doba? Već je minula i ponoć. 
Malo prije čuh, kako si straže doviknuše.« 

»Bogdaniću,« prihvati Capogrosso sjednuv na postelju i 
dignuv cekin u vis, »poznaješ li ti to?« 


»E kako nebi?« izceri Bogdanić zube — >»cekin!>» 
dos bon ss ri o DI OT 

»Ža to se dobiva mnogo rakije,« nastavi častnik, dočim 
je Vittorio kraj vrata stajao. 

»E dabome,« odvrati Uskok. 

»Za glavu crnog Nike dobio si danas deset cekina.« 

»Jesam, i vriedila je.« 

»Pa kako ga ulovi?« zapita Vittorio.. 

»E, gospodine,« Bogdanić će, »liepo. Al bio je to i maga- 
reći posao. Da ga živa donesem! Jesam li ja dadilja a on ludo 
diete? E, onuko kvrc iza pećine — za to se mnogo i nepita; al 
— živa! Pustiše me iz grada. Ja izvadim nož, zarežem si no- 
žem malko ruku, te je briznula krv. Sve.na skokove pojurim 
na Orlovo gniezdo, gdje se po špiljah kriju Uskoci. Ja pred 
njih pa jadaj, pa jao majko moja! I slagah, kako me htjeli 
objesiti, a ja se sakrio, i bjegao, i kako me je dragun ranio, a 
ja jadan sa zida skočio, pa_ jedva glavu iznia_i.više te ciga- 
nije. Bome povjerovaše. Napojili me, založili me, povezali mi... 
ranu, Tu sam dva dana živio baš gospodski. Nadjem tu i 
crnog Niku, budi mu duši lako! Niko, rekoh sinoć, peče me 
rana. Nješto sam ti kriv, al evo dosta za mene pokore, pa 
kršćanska smo djeca. Ded Niko, sidji sjutra zorom malo niz 
brieg, pa traži ondje pod pećinom nješta koriena za moju 
ranu. Debro, reče Niko, kad nas je nevolja sastavila, kan da 
i nije ništa bilo, ridjane. Hoću! U zoru podje moj Niko niz- 
brdice, žalostna mu majka, a_ja_gmižice_grmom niz goru, 
pa uljezi za pećinom pod grm, mrtav kao i lija, kad se na 
tića omrsi. I dodje Niko. Ja ni makac, on sve bliže meni a 
dobre pol ure od špilje. Niko se sagnu, a ja skoč na ledja 
mu, zabaci mu kabanicu preko glave, sveži klečeć na ledjih 
i glavu i ruke, prekorami ga ko vreću pa trč s njim bez 
obzira u Senj. Žao mi je, te jadnika sam neproburazih. Gledo 
sam sa strane, kako ga predadoste mletačkim Arbanasom, a 
oni urličuć kao vuci spopali jadnika, pa na konopcu nebu 
pod oblake, ni da mu s Bogom rekoše. Jadni Niko! Šta ćemo ?« 

»Jesi hulja bez para,« nasmija se poručnik. 

»5ta ćete? kad u susjeda kokoši neima, a ti ih kradi 
svomu gospodaru. Suho grlo nečeka božje kišice.« 

»Čuj,« nastavi Capogrosso, »dobit “ćeš trideset iakovih 
žutaka. « 

»A da? Kako? začudi se Bogdanić. 

»Uhvati živa Jurišu?« 

Uskok uzmaknuv počesa se za uhom, pa će na to: 

»Jeste li čuli, gospodine poručniče, taj orah neide na 
svačije zube.« | 

»Dobit ćeš četrdeset.« 

»Hm! Da to nije gotova glava bez ramena. Juriša je 
junak, al je i lija, a pred Uskoke nesmijem. Raznieli bj me, 
jer su valjda za Niku naslutili.« 

»Ti radi, kako znaš. Namami ga u grad. Doglasi mu, da 
je onaj mletački gospodin, komu je oteo Dumu, u Senju, i 
da će ju sobom povesti na Krk.« 

»A!« zaklima Uskok glavom, omjeriv Vittoria, »tako; 
valja Vam meka. Prišaptnut ću ja to brbljavomu grobaru, 
koji vozi svaki dan mrtvace iz grada. U njega propitkuju 
Uskoci, pa eto Vam sjutra Juriše ordje Za drugo se ne- 
brinite. Sve ću Vam dojaviti.« 

»Al kako će u grad.« 

»Nebojte se. Juriša je kao i vila. Zna svaki kameh na 
gradskom zidu, pa vrata su od jučer onako otvorena. Al ne- 
navalite na njega, dok nebude u svojoj kući, i to za jedno 
dvie, tri ure, da se nedosjeti je < 

»Dobro. Laku noć!« 

»Da Bog da — a da! Kadno prekjučer obijah goru, 
dade mi njeki kaludjer za Vas ovo pisamce.« Uskok maši 
se u torbu i iznese papir. Poručnik ga primi, probliedi. Na 
listu bjehu mo rieči: »II mletačka ko il uskočki nož!« 


DAR a 

XI. 


Već se je hvatao mrak. More bijaše mirno kao mlieko, 
po sjajnoj gladčini žarila se večernja rumen, a o po! kri- 
stalioga neba drhtahu majušne zviezde. Nad gradom Senjem 

—sterao se mir, mir bolestnika, komu je duša na jeziku. Na- 
kraj male uličice u zaklonu blizu trga stajaše kuća uzka, ne- 
velika, u koju se od ulice uzlazilo hodnikom na stube ili 
kako Senjani vele »balaturom«, a do zemlje vidio si vrata 
»konobe«, gdje se vino čuva. U njekoj sobici te kuće sjedjaše 
na šarenoj škrinji mlada žena, moleć Boga, a na licih vidio 
si trag težkih suza. Soba bijaše mal ne prazna. Samo je bilo 
opaziti dvie visoke postelje, a na zidu sliku Bogorodice. Ta 
soba bijaše stan vojvode Orlovića — ta ženska bijaše Dume 
Orlovićka, mlada žena junačkog vojvode. Njetko zakuca na 
vratih, žena _se_trznu, lecnu. U sobu zatisnu glavu baka. 

»Dume!« šapnu žena, »Dume! Dobar večer!« 

»Da Bog da,« odgovori Dume, »šta Vi tu, susjedo?« 

»Skočila sam k Vam, nastavi stara, »hoću da si spržim 
malo ribice, pa valja da se vratim. Dume! Pomozi Vam 
majka božja trsatska, zlo ide na Vas; čuvajte glavu.« 

»Zlo? Šta bi još goreg biti moglo? Bez muža stojim ka 
bar K 

»Da nemože gore? I kako! Ima tu u Senju njeki Mlečić 
Vittorio. « 

» Vittorio!« — skoči Dume, probliedivši i uhvativši držak 


pru 2 — 


noža za pojasom, »Vittoria! : 
»Evo vidite, Dume! — Samo da mi se neprižegu ribice. 


Da da! Vittorio! Reče mi kuma Magdalena, da je pričuhnula 
dvie tri besjede od vojnika, da se Vittorio spravlja na Vas. 
Čuvajte glavu, zla su vremena — ali pst, ja sam to samo 
čula. — Laku noć, Dume, laku noć!« 

Stišćući čvrsto držak noža hodaše mlada žena nemirno 


po sobi. Prsi joj se nadimahu silovito, oči plamćahu.kaa. od 
ne a da 4.d1%., 

vrućice. Napokon kleknu, sklopivši ruke, pred Bogorodicu i 
moljaše svom dušom, i plakaše svim srdcem. Vrata zaškri- 
nuše.. Noćni dah utrnu svjetiljku. 

»Dume!« šapnu njetko na otvorena vrata. | 

»Pomozi Isuse!« vrisnu žena, skočivši na noge, i opazi 
pred sobom vojnika, komu se kaciga ljeskala o mjesečini. 

»Dume'« viknu čovjek glašmije 1 zatvoriv vr 1 ka- 
cigu. »Dume, sladka ženo!« razširi ruke prema mladoj ženi. 
Pritisnuvši ruku na čelo, stvori se Dume kamenom, al za tren, 
poleti čovjeku na grudi, kličući: 

»Jurišo! Jurišo! Oh moj — moj Jurišo! Moj dragane! 
Moj dane! Ha! Ha! Ha! Ti si, ti si — ti! Ah hvala ti, 
veliki Bože!« 

Što mu je snažna ruka dala, privinu_ junak _ženu na.svoje 
srdce, što mu je srdce dalo, sastavi usta sa ustnama milo- 
vanja svoga, a iz oka kanu mu kaplja na bielo joj čelo, 
kaplja ko žarko gvoždje. 

»Dragane, reci po Boga!« zapita Dume, uhvativši rukama 
lice, »kako si došao? Kakvo je to na tebi odielo?« 

»Čuh od grobara, da je Vittorio u Senju i za tebe da 
se zlo misli.« 

»Jest u Senju,<« zadrhta Dume. 

»Glava mi je pucala, srdce kipjelo. Prije njekoliko dana 
uhvatismo u šumi pijana draguna. Njegovo odielo navukoh, 
da mogu slobodno od Rabatine straže u grad. Zar sam smio 
pod svojim licem doći amo, gdje čekaju vješala? Udjoh u 
grad, evo me! Al šta je to? Soba prazna.« 

»Sve mi odnieše Rabatini vojnici, jer da je to ukra- 
deno blago.« 

»Oh božji grome!» lupi se vojvoda šakom u čelo, »ka- 
kova li kuga dodje na naš rod!« 

»Oh da sve znadeš, da si čuo za biednog kneza —« 

»Sve znam,« odvrati junak spustiv glavu. »Biedna Klaro! 

Jadni Daničiću! Nu ti — ti podji k njim, ti u ovoj kući ne- 
smiješ boraviti sama.« 


»A ti ?« 

»() zori k braći u goru ?« 

»Al ako te prepoznadu? — bože? Veliki Bože moj!« 
zajeca žena — — >»ako — — čuj! Tko ti reče, da je Vit- 
torio ovdje? —« 

»Gqrobar.« 

»A njemu ?« 

» Neznam — — —« 


Njetko pokuca. Vojvoda se stisnu za vrata. 

»Tko je?« zapita Duma. 

»Ja — sam Homolićev Fran!« ozva se glas dječaka: | 
»Evo, Dume, listić za Vas'« Žena otvori vrata i uze dje- 
čaku pismo. 

»Laku noć:'« viknu mali i odleli. 

»Zapali svieću. Zaključaj vrata. Da vidimo!« progovori 
Orlović. Žena učini, a on uze čitati listić: »Čestita gospodjo! 
* Od hrvatskog častnika saznao sam, da će Orlović doći ve- 
čeras u grad. Rabata zna za to. Zatvorit će vrata. Uhvatit će 
Vam muža. Čuvajte ga. ao Vas Danilo Barbo.« Voj- 
voda probliedi. 

»Neka dodju! Skupo će mi platit glavu.« 

»Šuti!« prestravi se Dume. »Mnogo ih je, ubit će te, a 
ja? Bože, Bože! Sad mogu doći. Jao, jao! Što ću nevoljna?< 
bjedovaše žena, al.u jedan put sunu u vjs._ 

»Dodji sa mnom, uzmi kacigu !« Nehotice podje Orlović 
za ženom iz sobe. U hodniku otvori Dume nizka vratašca, i 
držeći svjetiljku udje u otvor. Muž za njom. Lagano spusti 
se žena niz ljestve u pivnicu. »Dodji, Jurišo!« šapnu ona 
drhćući. Dodjoše do tla. U nizkoj presvodjenoj konobi sto- 
jahu bačve, sanduci, a u kutu prazan badanj. Žena odmaknu 
badanj, a pod njim zinu u zemlji duboka rupa. Muž se za- 
čudi, a ona mahnuvši mu prstom reče: 

»Vidiš. To izkopah dočuvši, da se zlo sprema Uskokom, 
da sakrijem naše siromaštvo i — tebe. Što imasmo vriedna, 
sakrih, sad ću sakrit najvrjednije — udji Jurišo !« 

»Ja — junak?!« uzvrti se vojnik. 

»Molim te — men& “radi,« zamoli blagim glasom žena- 
Juriša skoči u rupu, a Dume, tresući se ko šiba, turnu prazni 
badanj na staro mjesto i popevši se iz konobe na hodnik 
zatvori vratašca. 

Za jednu [uru sastaše se za ćoškom Orlovićeve kuće 
dva čovjeka. 

»Poručniče! Sad je hora, da povučemo mrežu,« izbieli 
Bogdanić zube. 

»A znaš li sigurno, da je unišo?«< zapita Capogrosso. 

»Nefali. Ode mu glava!« Poručnik zadje u bližnju ulicu 
Za malo se povrati, a uz njega sievalo o mjesecu dvadeset 
mušketirskih kaciga. 

»Deset momaka ostat će na ulici,« zapovjedi poručnik. 
»Pripravite puške! ostali neka protraže kuću od krova do 
zemlje. Pripravite puške! Bez krvi neće biti, jer je junak." 
Zastavnik Olcinger napried!« Mušketiri se popeše brzim ko- 
rakom uz stube a pred njima dugački zastavnik, noseći ba- 
klju ljevicom. 

»Otvori!« grmio je častnik, dok Bogdanić i poručnik 
čekahu na ulici. 

»Tko je?«< odgovori ženski glas. 

»Otvori u ime gospodina gjenerala Rabate!« viknu Hol- 
cinger, i raztrieskav kundaci vrata. provali ljuta mu četa u 
sobu. Sred sobe stajaše Dume. Groznica ju tresla. Vojnici 
uzmakoše. 

»Gdje je Orlović?« kriknu častnik. 

»Juriša ? Valjda u gori.« 

»Nešarajte! Tu je, u kući. Gdje?« U taj par pojavi se 
Capogrosso. 

»Tu? Jeste li poludili?« odvrati Dume na oko mirna. 

»Protražite kuću!« naredi poručnik. Četa se razidje:s bu- 
kom po kući. Dugim mačeni probode zastavnik postelje, izbaci 
posteljinu, prevrnu škrinju. Ništa! A Dume stajaše mirna. 
Mušketiri se povratiše. Orloviću ni traga, a Dume stajaše, 
mirno gledajući poručnika. 

»Corpo di Bacco!« lupnu Capogrosso nogom, »eto nas 
prevari pijanica Bogdanić. Gdje ti je Orlović?« otresne se 
na Uskoka, koji se je došuljao bio. 

»U kući je,« odvrati Uskok, zabodši svoje oči u Dumu, 
al ona stajaše mirno. 

»Poručniče!« doleti jedan karlovački pješak, »šta tu tra- 
žite? Orlović, vele, da se je zavukao u jednu kuću kraj mora. 
Tako viču po gradu!« 

» Napried, momci! Onamo!« trgnu Capogrosso svoj mač i 
da pojuri s četom put mora. Dume uzdahnu. 

»Stante!« kriknu Bogdanić na ulici, »eto konobe! Pro- 
tražite ju. U njoj vam je!« Dume se uhvati za srdce. Mu- 
šketiri razbiše pivnici vrata, a provalivši u nju, dignu zastav- 
nik zublju. 

»Ništa! grom i pako!« razsrdi se poručnik. 

»Čekajte!« nasmija se Bogdanić, »da vidimo!« I podje 
od bačve do bačve. Svaku prevali, svaka prazna. Dodje do 
badnja. Zaviri unj! — — 

»Ništa!« zaškrinu zubi: »Ode četrdeset cekina!« 

»Napried, mušketiri!« dignu Capogrosso mač, »prama 
moru. A ti huljo! platit ćeš mi!« 

Četa koracaše hrlim korakom prama moru. 

Bubanj udaraše--+muklo, škadron konjanika proleti mu- 
njimice iz kaštela, sva vojska krenula k moru, da pretraži 
sve kuće, crkve, samostane, da nadje zlotvora Orlovića. Al 
u malenoj sobi klečaše Dume uzdignutih ruku šapćući kroz 
suze radostnice: »Bože moj! Spasitelju moj! Velik si, milo- 
stiv si; hvala ti, slava ti!« 

Ulica osta pusta. Mjesečina _. se sterala_taracom. Sred 
ulice stajaše Bogdani€7" Kušajuć. palcem goli nož šapnu: 

»I opet je Juriša u kući! Nepuštam četrdeset cekina.« 
Lagano se zavuče Uskok za ćošak i tu se sguri. Za malo 
pojavi se na pragu konobe dragun pod kacigom. Orlović, 
ozirnuv se dva tri puta, podje dalje prema ćošku. Da za- 
krene — al iza ćoška zabljesnu nož!. Juriša klonu — al u 
hip zamakifiu šakom i udari — a ni njim ležaše omam- 
ljen Bogdanić. | area 

“sHuljo, zaboravi, da imam košulju od sozaštje ŽICe.« 

U jedan mah strgnu vojvoda sa Uskoka dugi pojas. Raz- 
derav ga u dvoje, zaveže izdajici usta, sveže mu noge i ruke 
pojasom. Brzo naprti Uskoka na ledja, uhvati nož zubi i 
ovako pohrli put gradskoga zida do Veljih vrata. Tu se uz- 
pinjahu uz zid drvene stube. Vojvoda se pope uz njih. Sad 
stajaše na zidu, — al o mjesecu sievnu puška stražanina. 

»Stoj!« zagrmi straža i naperi pušku. Kao munja okrenu 
se vojvoda, držeć svezanog Uskoka prema straži u“zraku 
ljevicom. privezujuć uže uz gvozden klin u zidu. Puška planu 
— Bogdanić zaruknu, ritnuy..se u zraku. Pogodi ga zrno u 
rame. Mušketir poleti prama bjeguncem, al vojvoda šinu u 
vis, dignu Uskoka i tresnu njime u vojnika, stražar zatetura 
— ion i Uskok sunuše u dubinu,.=—- a vojvoda uhvativ ko- 
nopac spusti se kao zmija niz uže i nesta ga u goru. Još 
se orila bubnjava, još se čuo korak pješadije i topot konja 
— i zavlada mir — tihi gluhi mir. 

Drugoga jutra nadjoše pod gradskim zidom razmrvljene 
rave une stražanina_- i Uskoka Bogdanića. 


+ 
.-— 


s o LL. 

XII. 


Ob devetoj uri razliegaše se nad Senjem gromorno zvono 
stolne crkve svetoga Jurja »confaluna i patrona« grada. Kroz 
visoke prozore.crkye titralo_sunce, sterući svoje zlato nad 

narodom, nad gospodom, nad kamenom. Pred oltarom gorahu 
silne voštanice, dim im tamjana vitla se čudno o suncu, a or- 
gulje grmljahu širom visokog svoda. U crkvi stajaše pore- 
dano tri sta uskočkih vojnika pod oružjem. Na svakoj glavi 
sjedjaše crn kalpak, na svakih prsih sievahu toke, za sva- 
kim pojasom blistaše nož, u svakoj desnici počivaše diljka, 
a sa ramena ia padaše crvena kabanica. Pred četami stajahu voj- 
vode pod perjanicom, zastavnici pod izderanom zastavom. 
Veselo titralo sunce nad njima, a oni? Mrki i tužni. Tri sta 
Uskoka, ta tri sta lavova. Lavova? Da, o robskome lancu. 
Poći je, ostaviti Senj. Tako hoće mletački poslanik, tako za- 
povieda gjeneral Rabata, koji se kraj velikog žrtvenika bani 
sred svojih častnika. Poći je u Otočac, u Brinje, u Prozor, 
dalje od mora sa ženami, djecom, starci. Zašutiše orgulje. 
Sva Rabatina vojska, stojeći pred kaštelom, izbaci puške, 
bubnji zabubnjaše,-svirale-sasviraše“— a plač žena, što su sje- 
dile na kolih pred crkvom, prodiraše zrak, i mnoga suza vinu 
se u crkvi niz junačke krhove: [A crkvi umuknu sve. Sa ora- 
torija čledaše zaklonjen Barbaro i poručnik Capogrosso. 

»Ljepše parade nije doživjela mletačka republika,« na- 
smija se Vittorio. 

»] nije,« odvrati mu častnik. 

Sad se okrenu biskup de Dominis, da blagoslovi narod. 
U jedan_hip zadrhta, probliedi. Oko mu zape na slici, na 
krvavoj glavi svetog Ivana Krstitelja. Bilo je biskupu, kan da 
živa krv teče iz glave. I dignu biskup ruku, a jače probliedi. 
Nedaleko od žrtvenika klečaše na kamenu u crno zavita — 
Klara. I kako biskup dignu ruku, dignu Klara veliko, sjajno 
oko — i pogleda Dominisa. »Nemori!«. jeknu tajinstven glas 
u njegovoj. duši paklenom jekom i svršiv blagoslov, pohiti : 
ez obzira u sakristiju. 
“—— Polagano pomicaše se uskočki narod kroz Velja vrata 
na Vratnik. Vojnter Konji. kola, dj eća, djevojke, starice, starci 
— sva ta čudna povorka komešala se gorskim putem: sve je 

šutilo, plakalo, molilo, sve je to niemo prolazilo kraj kaštela. 
gdjeno stajaše osovljene glave slavni junak Rabata, igrajuć 
prsti sa velikom, zlatnom kolajnom na prsih, a uz njega bla- 
gosivljao putnike biskup. Nadodje i četa starca Milovčića. 

»5 Bogom, vojvodo!« podviknu mu de Dominis. 

Starac se ustavi, i omjerivši biskupa okom sokolovim 
reče: 

»Ti blagosivlješ taj narod? Pamtiš li naš ugovor u tom 
kaštelu ? Bog ti prostio!« 

Četa krenu dalje, a Dominis poniknu nikom. 

Narod stajaše nad Vratnikom. Kao alem blistalo se more, 
a iz njega provirivahu pitomi otoci, L EVO i biele crkvice na 
rtu, eno i starca Nehaja — evo podno gore na obali mor- 
skoj staroga — slavnoga Senja, — a nada svim širilo se 
jasno, plavetno nebo, kao čaroban krov. Još jedan hip, još 
jedan mig — i uminut će more, uminut otoci, masline, Senj 
— kolievka, grobovi — slava, — sve što je srdcu milo i 
drago. Tu stade uskočki narod a predanj izadje stari voj- 
voda Milovčić. I skinu kapu, i reče narodu: 

»Evo, djeco! poći nam je! Kamo? To Bog zna. Još jed- 
nom pustite oko niz goru — zadnji put, još jednom pogled- 
nite slavno mjesto, što vas porodi na ovaj sviet, što vam 
čuva kosti vaših otaca; — još jednom to zlatno more, puno 
vašega slavnoga imena. A sada gdje vam je ime? Neima ga. 
U pustinju ideš, narode moj, pošteni narode, u pustinji od- 
njihat će majka svoje čedo, i samo majčina pjesma spomi- 
njat će Senjane Uskoke. S Bogom, zibko naša, s Bogom, slavo 
naša, s Bogom, štite! Pogledaj još jednom ovu tvoju sirot- 
čad, koju pognaše, da obija bieli sviet kao ptica bez gniezda. 
S Bogom! Čuvala te ruka nebeska i cvala ti sreća!« 

Muklo jecanje odazva_se starcu. I kleknu narod, da po- 
ljubi svetu hrvatsku z zemlju, za koju je Sroliovao toliko krvi, 
— a jadna i biedna starica dignu kamečak s puta i dade 
ga sinčiću, rekavši: 

»Drž, djeni to za srdce, rodna ti je to, sveta zemlja, 
ugrijat će ti dušu i u kasne dane!« 

Narod se dignu na put, idući lako, lagano, dok ga ne- 
stade u pustome gorju, al na pećini kraj Vratnika sjedjaše 
bliedi Dominikanac pokrivajući si rukama lice i plačuć, kao 
što je Jeremija plako nad Jerusolimom. 


U večer pokuca na Klarinih vratih kapetan Barbo. Klara 
sjedjaše u kutu sa Dumom. 

»Dodjoh,« reče kapetan, »da Vam kažem: S Bogom! Za 
jednu uru polazim u Gradac pred nadvojvodu, da mu do- 
javim, što se tu sbilo. Vidite! na prsih mi je uvezen četvrti 
križ — Vaš otac. Čuvao Vas Bog i moj prijatelj Gjure!« 


XIII. 


U prostranoj sobi gradačkog nadvojvodskog dvora sje- 
djaše do prozora gospodja pristara, prosieda u širokom odielu , _ 
od crne kadife, pod crnom koprenom; vrh širokog i jak i jakog 
joj čela blistaše diadem od alema. Gospodja složivši u krilo 
ruke, gledaše jasnim modrim okom dva čovjeka, koja po- 
korno pred njom stajahu. Jedan od njih bijaše vojnik — 
kapetan Barbo, a drugi redovnik — Cipriano Guidi. 

»Kapetane!« reče nadvojvodkinja, mati nadvojvode Fer- 
dinanda, »Vaša_me priča dira_u srdce,_1 ja sam majka, i ja 
razumijem, da je Vaša sirota majka poginuti morala, i ja 
mislim, da u toga Rabate neima srdca ni poštenja, ako je 
istina, što mi evo dokazaste.« 

»Tako mi krsta, tako mi rana, što no ih dopadoh za 
slavnu carsku kuću, sve je živa istina, prejasna gospo!« 
reče vojnik. 

»Nu,« nastavi vojvodkinja, »po čem sudite, da je Rabata, 
smaknuv Posedarića, krivo uradio, da on nije po našu korist 

ukrotio Uskoke. Vaša tužba tiče se Vas, nu senjski poslovi 
su javni, spadaju u politiku, o kojoj ja, žena, malo razumi- 
jem, al je opet Rabata pravo uraditi mogao.« 

»Oprostite mi, prejasna gospo, što pred Vašim svietlim 
licem smiono govorim.« | 

»Govorite, govorite,« odvrati nadvojvodkinja, »zapovie- 
dam dapače, da govorite istinu!« 

»Ja mislim, prejasna gospo, da čovjek, nevjera u privat- 
nom životu, može lako vjerom krenuti i u javnom. zvanju, 
jer. se . poštenje neda lučiti u javno i privatno.« 

“"" >+Istina je,« odvrati žena, »govorite dalje.« 

»Rabata je izdajica svietle krune, čovjek naprasit, krvo- 
lok, al opet slab i kukavica; Rabata je zadužen i raztrošan.« 

»Al o izdaji govoriste ?« 

»Imajte milost, prejasna gospo, pročitajte ova pisma, što 
ih ovaj vriedni svećenik dobi od poručnika gjenerala Rabate. 
Njeka su od ruke biskupa Dominisa, njeka od mletačkog 
gjenerala Paskvaliga, a pisana su Rabati.« 

»Dajte!« reče nadvojvodkinja i uze čitati pisma, što ih 
joj je kapetan predao bio. 

Čitajući probljednu časimice nadvojvodkinja. Pročitavši 
ih skoči na noge. 

»Strahota!« viknu, »istinu rekoste. Pa tim ljudem po- 
kloni prejasni moj sin svoju milost. Ta to je upravo paklena 
mreža, po kojoj je carstvo imalo izgubiti Primorje. Pa Do- 
minis, taj sveti Dominis! Bože! Bože!« 

»Uvidjate li, prejasna gospo, da je kneza Posedarića 
smakla ona ista ruka, koja prejasnomu domu hijede oteti 
more ?« 

»Da, da, kapetane, uvidjam i sgražam se sa opakosti 
ljudske.« 

»Jednu milost, prejasna gospo,« kleknu kapetan pred 
nadvojvodkinju. 

»Budi Vam, valjani kapetane moj!« 

Barbo prodje do vrata, i odgrnuv zavjesu od damaska 
uvede krasnu, crnooku, bljedoliku djevojku, odjevenu u crno. 
Djevojka kleknu pred madvojvodšinju;, i 1gorke suze kanuše 
na mlade grudi. mae 

a. »Eya. prejasna gospo, suze ove nevine djevojke govore 
jasnije od mojih rieči. Ova biedna sirotica, što kleči pred 
Vašim prejasnim licem, jest kneginjica Klara Posedarićka, 
kojoj pradjedovi prolievahu rieke krvi za svetu vjeru Isu- 
sovu, kojoj otca, slavna junaka objesi sramotno (Giuseppe 
Rabata, kojoj babu ubi žalost za milim jedincem, kojoj za- 
ručnika junaka i plemića Gjuru Daničića progna iz Senja 
isti Rabata u Krajinu, pošto je uklonio ostale Uskoke, koji 
junak leži smrtno ranjen u borbi proti Turkom!« 

»Bog_mu_izvidao-renete uzdahnu redovnik. 

»Siroto djevojko!« prihvati kroz suze nadvojvodkinja, 
»žalim te od srdca. Govori, kakovu milost tražiš ?« | 

Djevojka dignuvši glavu, pogleda velikim suznim okom 
nadvojvodkinju, za tim kapetana. | 

»Djevojka nerazumije talijanskoga jezika, prejasna gospo, « 
reče kapetan, »govori samo svojim — hrvatskim jezikom.« 

»Sta dakle traži? Da joj osvetim otca?« 

»Ni po što, prejasna gospo, njeno srdce nepoznaje toga 
čuvstva; ona traži, da se njezinu otcu, njezinu rodu vrati 
ime i poštenje, da se njoj vrati zaručnik, koga joj prije je- 
danaest mjeseci odkinu od vjerna srdca silnik Rabata.« 

»Bit će joj po volji!« reče gospodja poljubivši djevojku 
u čelo. | 

Za posljednjih rieči kapetanovih razmaknuše se zastori 
visokih vrata, a na pragu pojavi se u crnom španjolskom 
odielu čovjek omalen pod crnom kapom, dugačke, šiljaste 
brade. Za malo koraknu u sobu. 

»Hvaljen Isus, ljubezna nadvojvodkinjo i majko,« pro- 
govori došljak; »nadam se, da Vam je zdravlje, za koje se 
svaki dan Bogu molim, dobro. Nu u Vas se skupilo družtvo, 

kako vidim; Vi se mimo Vašeg običaja zabavljate politikom ; 
Vi ste,« okrenu se kapetanu, »nevaram li se, kapetan Barbo ?« 

»Na službu, carska visosti!« pokloni se kapetan. 

»To je don Cipriano, je 1? A ta djevojka?« 

»Klara, kći Martina Posedarića,« odgovori Ferdinan- 
dova mati. 

Nadvojvoda _skupiv-ebave;-nastavi : 

»I opet senjski poslovi? A da! Već jedan put bijaste u 
tom poslu preda mnom, Barbo. Tužili ste Rabatu.« 

»Jesam, prejasni gospodaru !« : 

»Po što dodjoste drugi put? Bio sam se sa Vaše tužbe 
razsrdio na gospodina Rabatu i na biskupa. Nisam gjene- 
rala ni pustio pred svoje lice. Al poslije saznah, da je Ra- 
bata pravo uradio, da je sve to Vaša privatna osveta i spletka 
mojih protestantskih viećnika, koji mrze na gjenerala. A Ra- 
bata se je preda mnom i opravdao. Što ste opet došli? Ču- 
vajte se, Barbo; znam, da ste junak, pa bi mi žao bilo Vaše 
glave. Rabata je pošten čovjek. Idite!« 

»Ni po što!« zakrči mu rieč nadvojvodkinja, »prejasni 


sine moj, čitajte ova pisma, .pa onda sudite pravedan sud!« 


»Pisma? čija?« zapita u čudu nadvojvoda. 2 

»Čitajte!« 

Ferdinand se spusti na sjedalo. 

»Valga me dios!« — planu pročitav prvi list — »u šta 
sam se uštapio? Vidim, vidim tajne nokte mletačkog lava, po- 
“karao ga Bog! Is Turčinom ?! — Pa ja slab — ja kukavica. O 
himbo ljudska ! Na svome srdcu sam grijao zmiju! I liepe senj- 
ske šume da poharaju Mlečići za šuplji dinar. Tako mi rana 
božjih!« skoči Ferdinand, ljutit, baciv pisma-na zemlju, »sudit 
ću strašan sud! Ali« — — okrenu se kapitanu — »Barbo! 
ako su ta pisma kriva? Ta kako mije biskup njeki dan sve 
živo razložio — Barbo! Ako Vas je strast, zaniela, ako.je. io 
lutorska ruka pisala ?« 

»Serenissime!« stupi Cipriano pred Ferdinanda, »vjerujete 
li, da sam pravi sin crkve?« | 

 »Vjerujem.« 

»Serenissime! Na razpelo božjega sina zaklet ću se, da 
su ta pisma istinita. Dva puta nas odbiste, rekav: »Dajte mi 
dokaza!« Evo ih doniesmo. Šta više; Vaša slavna kuća ne- 
ima zaista vjernijih sluga od bana Draškovića i slavnoga 
gjenerala Lenkovića!« 

»Vjere mi, neima,« potvrdi Ferdinand. 

»Oni su moji svjedoci,« nastavi fratar predav nadvojvodi 
pisma, »po njihovih riečih neka sudi Vaša svjetlost, govori 
li skromni sluga božji laž.« 

Ferdinand uze čitati. Oči.mu plamćahu, lice_mu Se osu 
rumenilom. Čitajuć prokliknu kadšto: 

»Cuješ li, majko! I ban veli tako. — — Da, izdaše nas 
— ljudi kršćani! Govorahu klevete na Uskoke — poubiše! 
Bože milostivi, kako ću se za taj grieh opravdati? — Da 
čujemo našega Lenkovića — I on tako. — Bože! I Daničić 
da nam pogine? Ima 1 nade, da će ozdraviti, otče Cipriano ?« 

»Ima, hvala Bogu, Svjetlosti,« pokloni se Dominikanac. 

»Čekajte,« stade Ferdinand dalje čitati, »Orlović, Orlović? 
— A da, to, reć bi, da je onaj zloglasni Juriša, za koga mi 
je biskup toliko govorio, koga su Mlečići toliko željni. Neće 
ga imati, vjere mi, neće! Divna li junaka. Čujte, prejasna 
majko, što piše Lenković: Nemogu Vašoj Svjetlosti dosta 
nahvaliti vojvodu Jurišu Orlovića, koga je Rabata objesiti htio. 
Orlović podje sa šakom valjanih junaka četovati na Turčina u 
Liku. U njekom klancu sukobi se sa velikom turskom četom, 
koja se je digla bila da robi po hrvatskom zemljištu. Živa--se— 
zametnu netnu sječa..te-trajaše. pol dana, Juriša zaustavljaše sa tri- 
teset svojih ljudi do sto petdeset nevjernika od podne do 
mraka, te poubi polovicu tih pustih razbojnika. Ostali klonuvši 
duhom uzmakoše natrag u Liku i tako bude biedna kr jina 
spašena od nemila pogana. Nu mal da to nije Juriša platio 

glavom. Razigran pobjedom pohiti.dalje_u tursku._zemlju, iz- 
gubiv kod “prvog okršaja trećinu svojih vojnika. Kod turskog 
njekog čardaka zametnuo se s nova boj, u koji jača sila tur- 
ska navali. 

U ravnici, nezaklonjeni ničim, popadaše naši vojnici, i 
kad napokon preostali uzmicati počeše u bregove, gdje ih je 
po dogovoru druga uskočka četa dočekati imala, bude Juriša 
ranjen u nogu i uhvaćen od Turaka, te je svatko mislio, da 
će taj junak kukavno zaglaviti, Mlečići pako i njihovi prija- 
telji silno se radovahu njegovoj propasti. Nu za malo pojavi 
se na svačije veliko čudo vojvoda živ u Otočcu. Ležeć u 
okovih u turskome čardaku slušao je Juriša, kako se Turci 
dogovaraju, da će ga sutradan povesti agi i nabiti na kolac. 
Još je i to čuo, kako će oni po prah, jer da ga ima samo 
malo ondje u kutu čardaka. Juriša stavio se, kao da spava, 
te Turci i neslutili zla. Kad je bilo oko ponoći, svi su već 
Turci usnuli, samo je jedan stražanin na pol bdio, .na_pol 
driemao. Lagano dopuze Juriša do stražara i začepiv..mu-ša-» 
kom usta udari mu nož njegova druga u srdce. Zatim uze 
iz kuta prah, spusti se niz stube, priveza smotak praha jed- 
nomu stupu, na kojem stajaše čardak, zataknu unj dugu, suhu 
šibu, zapali ju gubom, i udari onako u okovih u bieg. Udaljiv 
se jedno tri sta koraka, zakloni se pod pećinu, da vidi, što će 


biti. Al u jedan put potrese se zemlja, planu plamen sred. 


tavne noći, a čardak i Turci poletješe u zrak, te Juriša izbavi 
našu krajinu od njekoliko najljućih krvnika. Oprosti mi Vaša 
Svjetlost, što toliko toga pišem, al po tom će Vaše prejasno 
Gospodstvo suditi, da li je Juriša Orlović čovjek, koji se ima 
tjerati iz Senja koga kani Rabata objesiti. — — —« 

»Qrozno!« zadrhta nadvojvodkinja. 

»Da, grozno, prejasna majko,« odvrati Ferdinand, »al sto 
puta groznije su muke, kojim osmanski vragovi muče nevini 
kršćanski sviet. Kapetane! Gdje je Rabata?«< 

»Na Rieci, Vaša Svjetlosti, odprema vojsku Njegove Sve- 

tosti i velikog vojvode toskanskog u Zagreb, da idu na Turke. 
Nu valjda se je već povratio u Senj.« 

»Kapetane. hvala Vam,«< nastavi nadvojvoda, »a i Vam, 
otče! Dodjite sutra u ovaj moj dvor, da ponesete (Orloviću 
kapetanski patent, i Gjuri Daničiću zlatan lanac i nek se 
povrati u Senj. Rabati sudit ću sud, — sudit i Dominisu, al 
to se netiče Vas. Vi šutite. Samo to možete svietu reći, da 
sam vam poštenjakom poklonio svu svoju milost, a Rabata 
da ju je izgubio. Dakle sutra dodjite. S Bogom!« 

»A_ toj biednoj djevojci,« reče Ferdinandova mati, »recite, 
da ću joj vazda biti vjernom zaštitnicom, da ću joj povratiti 
ime, poštenje i zaručnika.« 2 

»Tako će biti. Amen'« doda nadvojvoda. »Pa Rabatu 
htjedoh počastiti hrvatskom gjeneralijom !« 


XIV. $ 


Bijaše noć, tvrda, mrka noć; — ni mjeseca, ni zviezda, 
ni neba. Na Orlovu gniezdu, na kršnom brdu lomljaše bura 
jako granje. Kroz tminu drhtahu od Senja grada sitne iskrice, 
svieće po senjskih kućah. 

U svojoj sobi sjedjaše biskup de Dominis zamišljen, blied ; 
naprama njemu Rabata, nemirno stišćuć oči, a za Rabatom 
stajaše Capogrosso. 

»Razumijete li to, biskupe,« zapita gjeneral. 

» Razumijem i nerazumijem.« 

»Meni je sve zagonetka. Orlović kapetan i da se po- 
vrati; Daničić počašćen i da smije u Senj! Bojim se — —« 

»Al ja se nebojim,« odvrati biskup. »Zagonetku je lasno 
odgonenut. Gradački su ministri vrlo logični. Radi se o tom, 
da se prodadu senjske šume. Gradačka vlada neima novaca, 
— nemože čekati. Ferdinand traži mnogo. Mlečići davaju 
malo. Da se poso brže svrši, valja Mlečićem zadati nješto 

straha, Uskoke malo pogladiti. Kad se podpiše ugovor za 
šume, možete Orlovića vješati bez straha. Shvaćate li?« 

»Shvaćam, reverendissime,« odvrati gjeneral; »Vi umujete 
posve jasno.« 

»Istina je,« prihvati poručnik, »poslovi stoje tako, al pita 
se, hoće li prejasna republika pristati, znajući, da Posedarića 
već neima u životu? Svakako je neprilika, trpjeti Orlovića u 
Senju. Od Daničića, čovjeka zaljubljena, neima pogibelji.« 

»A da,« nasmija se Rabata, »zaboravih Vam javiti, da 
sam se za Orlovića pobrinuo. Svuda se kupi vojska, da po- 
dje osvojiti Kanižu. Veći dio moje vojske otić će te neće 
ostati nego njekoliko kumpanija mušketira. Opasno bi bilo, 
da toli malo vojske bude ovdje, gdje je svaki Senjanin voj- 
nik, gdje je ostalo dosta Uskoka. Valja ih maknut. Za to sa- 
stavih četu od 300 Senjana, da podju u Kanižu -—— « 

»Gubiti glavu,« nasmija se Capogrosso. 

»D&a. Kadno prije deset dana dodje Orlović po dozvoli 
nadvojvode u Senj, pozvah ga k sebi. Dodje pod oružjem mrk. 
Pozdraviv ga, pohvalih ga radi njegova smionstva u Lici. 
Rekoh mu, da ću poslati četu pod Kanižu, i Juriša da će joj 
biti kapetan.« 

»A on?« zapita poručnik živo. 

»Reče, da će se predomisliti i za dva dana odgovoriti.« 

»A za dva dana?« zapita biskup. 

»Dodje i reče, da pristaje.« 

»Čudno,« zaklima poručnik glavom, »od mlade žene u 
Kanižu!« | 

»Nečudim se,« odgovori biskup, »takov je; neima njemu 
bez sablje života: Pošljite ga u pako, ići će. Kada polazi ?« 

»Sutra,« odgovori Rabata. 

»Sretan mu put na Turke,« nasmija se poručnik. 


+ 
* * 

Bijaše noć, tvrda, mrka noć; — ni mjeseca, ni zviezda, 
ni neba. Kao mrk div dizaše Orlovo gniezdo svoju glavu. 
Po gorskoj stazi verahu se čudne sjene. Sjena za sjenom 
pope-s€ uz brieg, sjena za sjenom kao da je propala u brdo 
na istom mjestu, gdje se je kroz suho granje žarila plamena 
rumen. Propala? Kamo? U utrobi Orlova gniezda pukla je 
široka, visoka špilja, sigurno utočište vukovom i Uskokom. 
U sto i sto gomila nicahu kameni rtovi sve više i više, skla- 
njajući se na vrhu u ogroman svod; na sto i sto mjesta 
vidio si crnih tragova dima tu od vatre gorskih junaka, koji 
su ovdje zaklanjali bili svoje kosti od bure, svoju glavu od 
krvnika. I sad plamsaše sred špilje velika vatra, sterući 
svoje rumeno svjetlo po bielih vapnenih šiljcih, po grdnome 
svodu, po tamnih zakutcih, po mrkih licih junaka, štono se 
poredali bili oko žive vatre. Bijahu to uskočki vojevode. 
Podalje o zidu stajaše Danilo Barbo, prisloniv ledja o stienu 
i buljeć o plamen. 

Kraj ulaza špilje stražaše stražu Uskok pod puškom. 

»Hora je, narode!« reče vojvoda Ive Vlatković trgnuv 
svoj nož, i položiv ga na zemlju. 

»Puko je sud!« odvrati vojvoda Gašo Stipanović i izva- 
div nož položi ga u nakrst Ivinu. 

»Komu je krivo, izidji pred naše lice,« zovnu Ive. | uni- 
dje pod sjajnim oružjem, pod crvenom kabanicom jak, visok 
starac, žuta lica, bielih brkova. Lievom rukom držaše kal- 
pak, a desnica mu stajaše na srdcu. Niti licem maknu, niti 
okom trenu. 

»Meni je krivo, narode, a rad naroda moga,« reče Pavle: 
Milovčić. 

»Da čujemo rane tvoje, vojvodo!« zapita Ive. 

»Evo dolazim pred vas, vojevode čestiti, i skinuh kapu, 
koje neskidam neg pred živim Bogom, da vidite sjedine moje, 
pa mogu li lagati! Evo dolazim pred vas, pa vas gledam 
okom u oko ja, koji pred nikim u zemlju gledao nisam, pa 

velju, gatajte iz oka, sborim li istinu. Evo dolazim pred vas 
i polažem ovu junačku posjeklicu, kojom se dičim, pred vaše 
noge, pa pala mi od nje glava, slažem li, količko je zrno 
pieska. I kunem vam se živim Bogom na nebu, kunem vam 
se svetim krstom i rajem vječitim, kunem se grobom otca 
svoga i junačkim imenom. I slažem li, satrla me nebeska 
visina i proždrla me paklena dubina, ožednio i nenašao kapi; 
ogladnio i nenašo kore; ozebo i nenašao sunca; izgorio i 
nenašo hlada; osliepio i nenašo štapa: poginuo i nenašo 
groba. Idem iz pustinje od naroda našeg, idem sa tvrda ka- 
mena, gdje neima kruha ni ruha, idem iz gudure, gdje se 
roče vuci i hajduci, idem iz kuće, kojoj je nebo krov, a po- 
stelja crna zemljica, na kojoj nariču i plaču starci i djeca, 
majke i udove. Donosim vam suze, štono teku za otcem i 
sinom i vjerenikom, koji je sramotno poginuo na vješalih. 
Donosim vam krvave rane junaka, koji bez zaklona u ludo 
gube glave, donosim vam ime naše, koje je potamnilo pred 
svietom.« 

»A_ koga tužiš s tolike krivine, vojvodo!« 

» Tužim Josipa Rabatu, koji nam je satro rod i poštenje, 
koji je u crno zavio naše majke, koji je prevario cara go- 
spodara, koji je radio svetu zemlju našu prodati krvnikom 
Mlečićem. Ja rekoh, a vi sudite!« 

»Eto čuste, vojvode,« reče Ive, »šta mu je krivo, a vi 
sudite po dobroj pameti i čistoj duši, da mu bude pravo. « 

»Rabata da gubi glavu!« zagrmiše vojvode u jedan glas. 

»I meni je krivo, i meni sudite,« pojavi se pred sborom 
Gjure Daničić pod svietlom odorom. »Na moju vjeru, pravo 
ću vam reći: Objesio je kneza, junaka, koji mi zavjerio svoju 
jedinicu, objesio ga bez suda i pričesti. Ubio tugom staricu 
majku mu, a mene junaka prognao u bieli sviet, odkinuv me 
od vjerenice moje Ja rekoh, a vi sudite.« 

»Da gubi glavu!« zaori muklo špiljom. | 

»] meni je krivo, junaci,« skoči kapetan Barbo: 

»Bog mi je svjedok i ova četiri krsta. Prevario mi na 
silu sestru, zavjerio joj se i prevjerio. Ubio sestru, ubio 
mater, ubio diete, ubio prijatelja. Sudite !« 

»Da gubi glavu!« zaori po treći put. 

»Vojvode,« reče Ive. »eto čuste naš sud, i da ste spremni. 
I da bude tako za tri dana, dok ode tudja vojska. Da gubi 
Rabata glavu o bielom danu, na oči svieta, ni noćju ni 
zasjedom.« 

»Amen!« odgovoriše vojvode. 


XV. 

Bijaše jutro zadnjeg dana g. 1601. Poručnik Capogrosso 
koracao je zamišljen prama kaštelu. 

»Dosadilo ini je u tom pasjem gniezdu. Ujaka nevidim 
nigdje, to je zlo, mora da je blizu, blizu moje glave, Iz 
Gradca neima glasa, nad Rabatom vije se gavran. Da, da, to 
su oni papiri!« 

Poručnik prodje kraj straže u kaštel, prodje dugim hod- 
nikom do vrata zadnje kule, do Rabatina stana. Unidje. Ra- 
bata sjedjaše na postelji. 

»Što tebe nosi Capogrosso u rano jutro?« dignu gje- 
neral glavu. »Jesu li stigla pisma iz Gradca ?« 

»Nisu.« 

»Čudim se. Rekoše mi, da će skoro stići pismo od nađ- 
vojvode, da budem hrvatskim gjeneralom, nu još ništa. Već 
sam Senja sit.« 

»I ja dovrh glave,« odgovori hladno poručnik. 

»A što si došao ?« 

«Da Vam pravo kažem, illustrissimo, dodjoh, da zatra- 
žim svoj odpust.« 

»()dpust?« začudi se Rabata. 

»Pa da! Uskoke ukrotiste. Glave im poubiste. Orlovića 
odpraviste sretno prije četiri dana put Kaniže, odakle se 

nikad povratiti neće. Prekjučer ode i Vaša vojska. Pa Vi 
ćete i onako na gjeneraliju u Karlovac. Hvala Vam dakle za 
svu milost — — — —« 

»Pa za što nebi ti sa mnom ?« 

»Bih od srdca rado. Al vidite, rodjaci mi priskrbiše ka- 
petaniju u firentinskoj vojsci, i žele, da budem kod njih. Pa 
moje zdravlje! Loše je, vrlo loše u tom hrvatskom zraku, šta 
tek, da dodjem medju medjede u Karlovac?« — — 

» Nerazumijem te,« začudi se Rabata; al u taj par zaori 
iznenada mukla bubnjava. 

»Sta je to?« dignu Rabata glavu. 

»Koji je to bies?« opetova poručnik, »ta danas neima 
ni parade ni službe, pa to nije mušketirski bubanj. To zvoni, 
kao da Neapolitanac vodi medjeda. Sad ćemo vidjeti?« reče 
Capogrosso i izleti na vrata. Za njekoliko časaka povrati 
se blied. 

»Gjenerale!« viknu, »Uskoci ulaze u grad!« 

»Jesi li poludio? Kakvi Uskoci ?« 

»Tri kumpanije pod zastavom i bubnjem, a pred njima 
Juriša !« 

»Ju—u—riša! Jesi li poludio? Ta on je na putu u Ka- 
nižu!« izvali Rabata velike oči. | 

»Juriša je u Senju! Vidjeh ga na svoje oči s prozora. 
Čini mi se, da ide k Vama.« 

Rabata provuče ruku čelom, prodje dva tri puta sobom, 
pa će za tim; TV 

»Poteci! Njega pusti! Nikog drugog. Mušketiri da su 
spremni. Bubnjar neka zabubnja.« 

»Tri sta im!« lupnu poručnik jarostan nogom i ode po 
zapoviedi. 

Za jedan čas udje u sobu Juriša Orlović. 

»Božja Vam pomoć, gjenerale!« 

»Odakle Vi, kapetane?« zadrhta Rabata. 

»Upravo s puta. Dodjoh do Karlovca.« 


Čuvaj se senjske ruke, 369 





»Pa kako ste smjeli ?« 

»Predomislih se. Neidem u Kanižu,« dignu Uskok otre- 
sito glavu. 

»Neidete, kad ja zapoviedam ?« 

» Neidem. « 

»Ža što ?« 

»Jer Senju obrane treba od Mlečića i izdajica.« 

»Orloviću!« zaruknu Rabata, »to će Vas stajati glave.« 

»Pa dobro!« slegnu Uskok ramenom. 

Rabata skoči k vratima i zavikne. 

»Stražo!« 

»Na zapovied!« unidje podčastnik mušketira sa četiri 
momka. ? | 

»Odvedite toga zlikovca. Uzmite mu oružje. Zatvorite ga 
u tamnu kulu kraj vrata.« 

»Do vidjenja Rabato!« nasmija se Orlović i ode mirno. 

Kao tigar za rešetkom obilazio Rabata po svojoj sobi. 
Poručnik unidje. | 

»Šta je?« otresnu se Rabata. 

»Sa Vratnika vodi Pavle Milovčić iz Otočca četiri kum- 
panije Uskoka.« | 

»Za jednu uru da ste mi objesili Jurišu.« 

Na trgu pred kaštelom vrvila je sila naroda mužkog i 
ženskog sve plaha i čudna lica. Jošte bijahu vrata kaštela 
otvorena. Sa trga se vidjelo, kako straža preko dvorišta vodi 
Jurišu u zatvor — u kulu. Sad izidje na dvorište bubnjar i 
zabubnja na okup. Sa svih hodnika doletiše mušketiri u dvo- 
rište. Sad se poredaše. Sad napuniše puške i u jedan put 
zaklopiše se štropotom težka vrata kaštela. | 

»Ubit će Jurišu!« orilo se po gradu. »Ljudi, Rabata nam 
ubi Jurišu! Pomozite! Spasite! Ha! Na Velja vrata unidje 
Pavle Milovčić.« . | 

»Zdravo, junaci!« vikaše narod. »Stante! pomozite! Po- 
gibe Juriša. U kaštelu je!« 

»Stoj, zagrmi Pavle trgnuv svoj nož i četa stade. U isti 
par ozivaše se bubanj od stolne crkve. Trkimice doleti na 
trg Jurišina četa i na čelu joj junak Gjure Daničić visoko 
dižuć sjajnu sablju. 

Gologlavi, bez kabanice, koji nožem, koji puškom u ruci 
dojuriše smioni junaci. Na trgu se ustave. 

»Punite puške!« zagrmi Daničić. 

»Punite puške!« opetova starac Milovčić. 

»U kraj! U kraj!« prodiraše očajan glas zrakom. Blieda, 
drhćući, suznih očiju protiskivaše se kroz svjetinu Dume. Oči 
joj sievahu divljim plamenom, kosa joj padaše _razčeupuia: 
niz ramena, suknja joj se vijaše zrakom, i šireći biele ruke 
vriskaše, di ti srdce pne 

»Jurišo! dušo! Gdje si! Gdje si! Jao ubiše te! Ubiše te!« 

Žena dodje na trg. Vrata kaštela zatvorena. Grčevito 
uhvati si kosu, stiskivaše rukom srdce svoje klimajući gla- 
vom. I kleknu pred Uskoke vičući: 

»Boga vam živoga, pomozite!« 

»Na juriš!« zapovjedi Daničić, dignuv sablju. 

»Stani!« zakrči ga Milovčić, »šta ćeš na juriš? Vrata su 
tvrdja od kamena.« 

»Ha!« skoči Dume, »gledjite, kod zida stoji top. Pun je! 
Pomozite.« + 

Deset Uskoka baci puške i nože i pohrli topu. Lumbar- 
daš zapali šibu, da ga izpali na narod, al ga uskočka puška 
sastavi zemljom. Uhvatiše top. Dume trgnu goreću šibu iz 
ruku mrtvoga topnika i dižući ju u vis vikaše: 

»Napried! Napried!« 

Dovukoše lumbardu na trg. Milovčić ju namjeri. Sad! 
Zavitlav u zraku šibu, primaknu ju Dume prahu. 1 planu i 
grmnu. Hieli dim sunu u zrak i gvozdeno zrno razkrha hra- 
stova vrata. Bubnjevi zabubnjaše. 


»U ime božje! Juriš, junaci!« zamahnu Milovčić nožem 

i kao bura sasu se razjarena četa na kaštel. Pod vratima 
stajahu dvie kumpanije mušketira kao zid. 

»Pali!« zakriešti Capogrosso i dvie sta pušaka planu na 
Uskoke. Koji jauknu, koji vrisnu! I pade ovaj, i pade onaj ; koji 
klonu na koljeno, koji se uhvati za srdce, a svjetina razpuhne 
se kao pljeva. O top se upiraše Dume hvatajući se za srdce. 

»Juriš!« zagrmi Daničić i kao bujica zahuji_njegova četa 
put vrata i stade zveket i stade (ričsak, i stade grom i stade 
jauk i stade škripanje, i molitva i kletva i uzdisaj. 

Časak, i borba umuknu. Gle na vrata izadje Daničić i 
vodi za ruku — junaka — kapetana — Orlovića. 

»Spašen'!« kliknu Daničić. 

»Zdrav bio!« klikovaše narod, a Dume — Dade — pohiti 


— poleti — kao vila — kao striela i kleknuvši pred svoga 
druga, jecaše kroz plač: 
»O moj — moj — dane — moja zviezdo!« 


Po dvorištu kaštela tecijaše krv, ležahu kacige, sablje, 
klobuci, noževi, puške. Dvie kumpanije izsieče uskočka ruka, 
dvie stotine nevinih žrtava Rabatina izdajstva. A on? Deset 
Uskoka pojuri golim nožem uz stepene kaštela, pred njimi 
Pavle Milovčić. Sad dodjoše dokraj hodnika, do stražnje kule. 
Vrata bijahu zaključana. Od jednog kundaka padoše. U sobi 
stajaše Rabata. Razširiv krakove držaše desnicom mač, lje- 
vicom malu pušku. Kosa mu visijaše niz čelo, lice-požutjelo, 
ustne bliede, a velike biele oči da će mu skočiti iz glave. 

»Glavu daj!« zavapi Milovčić. 

Rabata dignu malu pušku na vojvodu. Oroz caknu a al 
puška .neplanu. Nu ko munja namjeri se deset pušaka na na Ra- 
bafina prsa. Planuše. Rabata klonu na koljena. 


» Vjerujem u Bo —« zamrmljaše mu bliede ustne, — al 
u taj pan zabljesnu.nož, glava mu odskoči i mrtva trupina 


svali se u krv. 
»Gdje mu je desna ruka — prokleti Mlečić?« zapita 


vojvoda. »Tražite — tražite, da neuteče.« 
* 

»Evo mu kape!« skoči Uskok vojnik. 

»Kod kamina? Otvorite vratašca — Ništa? Udjite!« 

Vojnik se uvuče u otvor i pogleda u vis? 

»Je li?« zapita Milovčić. 

»Jest,« odgovori vojnik. 

»Mjeri!« 

Vojnik dignu pušku, izpali i skoči iz otvora, nješto 
jauknu_.i-ko. kamen pade iz nun Capogrosso. Zrno mu 
probi glavu. 

»Strgnite mu častno odielo, nije ga vriedan!« 1 vojnici 
strgoše častničko ruho, al pod ruhom pojaviše se na crnoj 


kadifi srebrna pismena: €. D. X. — Consiglio dei dieci. 
Gromom ozivaše se narod, kad vojnici staviše nad vrata 
kaštela krvavu glavu izdajice — Josipa, a kad mu njeki 


viećnici htjedoše prenieti drugi dan tielo u stolnu crkvu sv. 
Jurja, razbjesni se ženskad senjska i baci nevrjednika iz 
hrama božjega. 

»Još jedan da nam u šake dodje!« reče starac Milovčić, 
»biskupa da kako ugrabimo, da neodnose žive glave, jer on 
_ je iztočnik.svega: zla« - 
| »Jest,« odgovori Orlović, »al njega tražite badava. De 
Dominis, sluteći na krvavi sud, ukloni se za rana i pusti u 
škripcu samo sliepo si orudje — Rabafu. “Fielo ubismo — al 
duša pobježe.« 

U Senj se povratiše Uskoci, u Senj se povrati tihi blagi 
mir. I opet šetala po zidinah uskočka straža, i opet stajaše 
pred kaštelom Uskok pod sjajnom puškom, a nad njim o 
mjesečini blieda, krvava glava Rabatina, ko što je prije go- 
dinu dana stajao mušketir pod krvavom glavom junaka Mar- 
tina Posedarića. Gradom zapoviedahu izmjenice vojvode, dok 
nedodje carski kapetan Tršćanin Francol, koga Uskoci liepo 
primiše, i koji im_vraćaše milo za drago. 

»Jurišo !« reče Dume zagrlivši svoga muža sjedeći za veče- 
rom, »ah sretna li sam, što te ovako grlim bez straha, što te 

grlim od srdca, nebojeći se krvnika. Moj si, moj do moga 
groba!« 

»I ti do moga groba dijel odvrati kapetan poljubiv 
ženu u čelo, »ti si me spasila dušo! Prosnismo strašan, krvav 
san. Slava Bogu, probudismo se; ah da se svi probudiše! 
Al sad barem sviet zna, što valja senjska ruka.« 

»Slava Bogu!« doda stari Pavle Milovčić; »slava mu i 
dika, te će ove stare moje kosti počivati u svetoj zemlji, 
koja me je na sviet porodila. « 


XVI. 


Godina bila uminula, godina mira i pokoja. Milo_ sievaše- - 
proljetno o sunce Kroz LOLE prozore fratarske crkve, bliešteć 
veselo nad grobnicami senjskih junaka, nad mramornim ki- 
pom Bogorodice u fratarskoj kapeli. Kraj majke božje go- 
rahu dvie voštanice. Bijaše toplo, voljko i milo, kao sladak 
agi Crkva bijaše prazna. U jedan put zazveknuše 

racom junačke sablje. Pred oltar Bogorodice kleče “junak 
u sjajnoj odori pod junačkom sabljom, junak visoka čela, 
žarka oka, vranih brkova, pred oltar kleče djevica, sladka 
sumorna pogleda. Življe zaigralo sunce trepereći o srebrnih 
tokah mladieg o zlatnoj kruni djevice, o žarkoj suzi, štono | 
drhtaše poput alema u crnome joj oku. — A oko njih po- 
redaše se plemići i vlastela, a uz njih stojaše kapetan Danilo 
Barbo. Pred oltar stupi franjevac, otac Viktor, i zapita mladića: 

»Gjure! Ljubiš li tu poštenu djevicu ?« 

»Ljubim!« odgovori junak smiono a oko mu planu po- 
put munje. 

Zapita fratar mladicu: 

»Klaro! Ljubiš li toga poštenog mladića ?« 

»Ljubim !«_dahnu djevica, kao kad ranim jutrom dahne 


rosna ruža. 


* 

U kući Posedarićevoj razilaze se svatovi. 

»Sreća vam cvala, mladenci moji!« reče na odlazku ka- 
petan Danilo — »ej da je moj pobratim Martin živ! Koliko 
radosti! Al mu je opet obraz svjetal pred svietom, to je pri- 
znao i sam car. A Dominis, crn mu obraz, jede mletačku 
plaću za svoje izdajstvo na stolici spljetskoga nadbiskupa. 
S Bogom, djeco! Kasno je. Sjutra valja mi se vratiti na 
službu, na Rieku!« 

Gjure i Klara ostaše sami. Kroz otvorene prozore drh- 
tala mjesečina, milen vjetrić lepršao od mora. Junak zagrliv 
mladu si ženu povede ju nježno pred sliku kneza Martina, 
na kojoj je čudno igralo noćno svjetlilo. 

»Blagi duše junačkog mučenika,« dignu mladić glavu 
prema slici, »evo me pred tobom sa tvojom jedinicom, mo- 
jom Klarom. Svetom ti se zakletvom zakleh za tvoga života, 
da ću ju ljubiti i braniti. Primi i opet zakletvu moju, svrni 
okom na nas, otče, blagoslovi !« 

Čudno zatitra mjesečina na slici, a jecajući pusti Klara 
glavu na junačke grudi mladića. 

»Gjure, moj Gjure!« dignu nakon. časka glavicu. »Evo 
zlatnog lanca, što mi ga dade pokojna baba. Jedan rubin 
bio je izpao prije godinu dana, jučer ga nadjoh opet i da- 
doh ga staviti u lanac. Uzmi ga, stavi ga pod ključ, da nas 
nikad neostavi sreća!« 

»Nikad! dušo!« zagrli vojvoda Klaru. 


XVII. 


Dne 21. prosinca 1614. skupi se na trgu: »Piazza de fiori« 
u Rimu silna svjetina, da se nagleda nevidjena čuda, da 
pogleda, kako će se sažeći --pod vedrim nebom 
mrtvo tielo. Zar kakvog triumfatora rimskog ? Ne, tielo pro- 
kletnika. Silno buktijaše plamen, silno se vitlaše crni dim nebu 
pod oblake. Četiri crnoruhe sluge. donieše na ramenih črrmu > 

mrtvačku škrinju bez imena, bez znaka, bez krsta. Odkriše 
škrinju. U njoj ležaše prekrštenih ruku bradat crkovnjak, 
tamne žute puti u svilenom odielu; svjetina uzmaknu, pre- 
krstivši se, a sluge baciše truplo u plamen. Življe uzigra pla- 
men, življe praskaše lomača, crnje vijaše se “dim pod čisto 
nebo. I lomača izgori do pepela, i sviet se razidje, a jasna 
noć sterala se stratištem. Do lomače dovuče se sgrbljen visok 
starac biele glave — Dominikanac, i stade štapom razkapati 
pepeo, sve klimajuć glavom. RR 

>Utče!« zapita ga čovjek, pristupivši k redovniku, >»šta 
Lražiš ?< 

- Dignuv glavu pogleda redovnik čovjeka. 

»Oprosti! Ja sam stranac. Koga to spališe ?« 

»Dominisa. « 

»Žar slavnoga učenjaka i biskupa ?« 

»Slavnoga?« 

»Tako govori sviet.« 

»Reci: izdajicu. Bude pastir narodu svomu — izdade ga 
radi sebe. Bude viećnik caru — izdade ga radi sebe. Bude 
protestant i prijatelj englezkomu kralju, protestantu — izdade 
novu vjeru i novoga prijatelja radi sebe, bude opet katolikom 
radi sebe. Po njegovoj smrti odsudi ga inkvizicija, a danas 
izvukoše ga iz dominikanske rake i tu ga sažegoše. Vanitas 
vanitatum vanitas!« nasmiješi se redovnik gorko. 

»Ti si ga poznavao.« 

»Da, za mladosti, bijasmo veliki prijatelji, a poslije ondje 
na hrvatskom kršu — ljuti vragovi. Bijaše veleum.« 

»A što tražiš po pepelu ?« 

»Srdce tražim, srdce! Neima ga!« odvrati redovnik Ci- 
priano mirno, za tim koracaše polako put samostana, dovik- 
nuv čovjeku: 

» Vanitas vanitatum vanitas! Laku noć, stranče!« 

